
PET's overvågning af den antiimperialistiske venstrefløj 1945-1989 


Forord 


Dette bind er forfattet af Sarah von Essen, Sebastian Lang-Jensen, Rasmus Mari- 
ager og Ditlev Tamm. Rasmus Mariager og Mogens Pelt har forestået redaktio- 
nen af bindet. 


I henhold til PET-kommissionslovens $ 1, stk. 4, har Kommissionen ansat et antal 
forskere, herunder Sarah von Essen, Sebastian Lang-Jensen, Rasmus Mariager, 
Mogens Pelt og Ingeborg Philipsen. De har haft adgang til at arbejde frit og med 
uhindret adgang til Kommissionens kildemateriale, herunder fra PET's arkiv. 


Sarah von Essen kar skrevet kapitel 21 og sammen med Sebastian Lang-Jensen 
kapitel 23. Sebastian Lang-Jensen har endvidere skrevet kapitlerne 11-17, 20, 22 
og sammen med Rasmus Mariager udfærdiget bilagsmateriale. Sebastian Lang- 
Jensen er desuden medforfatter til kapitel 5. Kommissionsmedlem Ditlev Tamm 
har skrevet kapitel 18, og Rasmus Mariager har skrevet de resterende kapitler, 
idet Sebastian Lang-Jensen og Sarah von Essen er medforfattere til kapitel 25. 
Ingeborg Philipsen har indsamlet, systematiseret og bearbejdet materiale til 
kapitlerne 2-6. 


På denne baggrund fremlægger forfatterne resultatet af deres historiske under- 
søgelser inærværende bind. Kommissionen har nøje gennemgået og drøftet det- 
te og de forudgående udkast til bindet, ligesom de er blevet sammenholdt med 
det underliggende kildemateriale. Efterfølgende har Kommissionen godkendt 
manuskriptet og antaget det til udgivelse i Kommissionens beretning. 


Kommissionen har i henhold til PET-kommissionslovens $ 4 foretaget anony- 
miseringer i fornødent omfang. Kommissionens retlige vurderinger efter PET- 
kommissionslovens $ 3, stk. 2, er knyttet til vedkommende afsnit. 

Johnny Laursen Regin Schmidt 


Ditlev Tamm Jens Vedsted-Hansen 


Leif Aamand 
formand 

INDLEDNING 


1. INDLEDNING 


Ifølge PET-kommissionsloven (lov nr. 359 af 2. juni 1999) skal Undersøgelses- 
kommissionen vedrørende Politiets Efterretningstjeneste (herefter: Kommissio- 
nen) undersøge og redegøre for Politiets Efterretningstjenestes (herefter: PET's) 
virksomhed i perioden 1945-89 inden for tre områder: politiske partier, faglige 
konflikter og politisk-ideologisk prægede grupperinger og bevægelser i Dan- 
mark. Endvidere har Kommissionen til opgave at redegøre for de aktiviteter i 
de overvågede miljøer, der dannede baggrund for PET's interesse. For så vidt 
angår perioden 1968-89 har Kommissionen desuden til opgave at vurdere efter- 
retningsvirksomheden set i forhold til de nævnte aktiviteter og herunder belyse, 
om PET's virksomhed har været i overensstemmelse med de retningslinjer og 
bestemmelser, der var fastsat af Folketinget og skiftende regeringer." Det er med 
dette som udgangspunkt, at Kommissionen nedenfor redegør for PET's over- 
vågning af politiske partier og politisk-ideologisk prægede grupperinger på den 
yderste venstrefløj. Bindet er inddelt i fire dele, der beskriver PET's overvågning 
af (1) trotskistiske grupper 1945-89, (2) maoistiske miljøer 1963-89 og (3) Fælles 
Kurs Klubben, Skolesamvirket Tvind, Den Røde Højskole samt et antal solidari- 
tetsbevægelser fra 1970'erne og 1980'erne. Afslutningsvis følger (4) en konklusion 
samt Kommissionens retlige vurdering af de aspekter af PET's virksomhed, der 
beskrives i bindets første tre dele. 

Bogens første del beskriver som nævnt PET's efterretningsvirksomhed i for- 
hold til trotskistiske grupper i Danmark. Trotskisme er et sammensat fænomen, 
hvori indgår den komponent, at trotskister kan opfattes som antistalinistiske 
kommunister. Hermed menes, at trotskister i det 20. århundrede var kommu- 
nister, ligesom stalinister var kommunister, men at trotskister var uenige med 
stalinister om fortolkningen af marxismen-leninismen. Desuden bestod der en 
magtpolitisk konflikt mellem Stalin og Trotskij. Stalin vandt denne strid, og i 


1.… Lov om undersøgelse af politiets efterretningsvirksomhed på det politiske område og af de aktivite- 
ter, der var baggrunden for denne virksomhed, $ 3. 

1940 blev Trotskij myrdet efter ordre fra Stalin. Tilhængere af Trotskijs teorier 
havde imidlertid to år tidligere organiseret sig i Fjerde Internationale, og under 
den kolde krig eksisterede der et antal trotskistiske miljøer i Danmark. PET's 
efterretningsvirksomhed i forhold til trotskister er beskrevet i dette bind, fordi 
trotskisteri Danmark primært udfoldede deres virksomhed inden for de miljøer, 
hvor den antiimperialistiske venstrefløj stod stærkest, det vil sige inden for Det 
nye Venstre. 

Bindets anden del udgør i omfang og tematik fremstillingens tyngdepunkt. 
Maoister betragtede sig som en antiimperialistisk venstrefløj med en kritisk stil- 
lingtagen til både Sovjetunionen og USA. Den første danske maoistiske gruppe 
blev etableret af Gotfred Appel i 1963, og i de følgende omtrent 25 år fulgte PET 
maoisternes virksomhed på dansk jord. Det er historien om PET's overvågning af 
blandt andet Kommunistisk Arbejderparti (KAP), Kommunistisk Forbund Marx- 
ister-Leninister (KFML) og Danmarks Kommunistiske Parti marxister-leninister 
(DKP/ml). Det maoistiske miljø udgjordes imidlertid også af Manifest/Kommu- 
nistisk Arbejdsgruppe, den såkaldte Appel-gruppe, der senere blev offentligt kendt 
under navnet ”Blekingegadebanden”. Denne stod i 1980'erne bag et antal krimi- 
nelle aktiviteter i Danmark. I den offentlige debat antages det ofte, at en af disse 
aktiviteter — selv om gruppen aldrig er blevet dømt herfor — var et røveri mod en 
pengetransport i Lyngby den 2. marts 1983. I tilslutning til dette røveri er der i den 
offentlige debat fremsat et antal påstande om karakteren af samarbejdet mellem 
PET og Lyngby Politi samt sagsbehandlingen med hensyn til udlevering af to mis- 
tænkte arabere. I kapitel 17 følger Kommissionens beskrivelse af PET's og Justits- 
ministeriets rolle i forbindelse med efterforskningen af Lyngby-røveriet. 

I de sidste to årtier af den kolde krig opstod der i Danmark nye venstrefløjs- 
organisationer, der havde PET's interesse. Dette beskrives i bindets tredje del. 
En af disse nye organisationer var Skolesamvirket Tvind, der eksperimenterede 
med socialistiske og maoistiske synspunkter i pædagogikken. Den Røde Høj- 
skole i Svendborg var et andet eksempel. Fælles for Tvind og flere maoistiske 
grupper var et antiimperialistisk udgangspunkt, der fokuserede på og identifice- 
rede sig med befolkningerne i den tredje verden. Dette gjaldt også for et antal af 
1970'ernes og 1980'ernes solidaritetsbevægelser, som PET også interesserede sig 
for. Initiativtagerne til disse bevægelser var ofte at finde i tidligere eller eksiste- 
rende venstrefløjsgrupper, og ved adskillige demonstrationer og kampagner sås 
således deltagere fra både VS (Venstresocialisterne), maoistiske og trotskistiske 
grupper og efterhånden også fra DKP samt undertiden SF, Socialdemokratiet og 
Det Radikale Venstre. Fra midten af 1980'erne begyndte endvidere personer fra 
BZ-miljøet at deltage i solidaritetsbevægelsernes aktiviteter. 

Endelig er PET's efterforskning i forhold til Fælles Kurs Klubben (FKK) be- 
skrevet i dette bind. Det skyldes, at gruppen, der blev stiftet i 1979, forsøgte at 
samle venstrefløjen bortset fra DKP i én organisation, og med dette som ud- 
gangspunkt indledte et samarbejde med undergrupper inden for det maoistiske 
KAm-l (Kommunistisk Arbejderforbund marxister-leninister). FKK's bagmand 
var fagforeningsmand og kommunist Preben Møller Hansen, og det stod hurtigt 
klart, at FKK trods bruddet med DKP forblev loyal over for Sovjetunionen og 
derfor ikke havde meget til fælles med de øvrige grupper. 

Bindets fjerde del omfatter konklusion og Kommissionens retlig vurdering 
samt oplysninger om kilder, litteratur, bilag foruden en en opregning af retsud- 
valgsspørgsmål, der er besvaret i dette bind. 


Kilder og litteratur 


Fremstillingen er baseret på et omfattende kildemateriale, idet PET's akter udgør 
et omdrejningspunkt. I bindet er der fra PET's arkiv anvendt relevante emne- 
sager, personsager, administrative sager, kildesager, operationssager samt afta- 
lemapper, juristernes kopimapper og Faktagruppens materiale. Sidstnævnte er 
materiale fra PET's arkiv systematiseret af tjenesten i slutningen af 1990'erne. 
Desuden er anvendt oplysninger fra PET's emnekartotek, det vil sige kortfat- 
tede og undertiden stenografiske oplysninger noteret på emnekort. Det er ofte 
ikke muligt at se, hvad oplysningerne på emnekortene er baseret på, og de må 
derfor anvendes med forsigtighed. Når de alligevel er anvendt i nærværende 
bind, skyldes det, at i de tilfælde hvor det underliggende materiale er makuleret, 
kan emnekortene være den sidste mulighed for at konstatere, hvilke oplysninger 
om et politisk miljø, PET var i besiddelse af. Desuden er anvendt referater fra 
Wamberg-udvalgets møder samt referater fra Embedsmændenes Sikkerhedsud- 
valg og Regeringens Sikkerhedsudvalg fra henholdsvis Udenrigsministeriet og 
Statsministeriet. Endvidere er anvendt såkaldte P.O.-sager samt ujournaliserede 
sager fra Justitsministeriet. I undersøgelsen af PET's og Justitsministeriets rolle 
i efterforskningen af Lyngby-røveriet den 2. marts 1983 er fra Udenrigsministe- 
riet desuden inddraget korrespondance mellem danske og franske myndigheder, 
ligesom der er anvendt materiale fra Københavns Politi, Retten i Lyngby og fra 
Interpol. 

Som supplement til det nævnte materiale er benyttet akter fra NATO Spe- 
cial Committee, der er beroende i PET's arkiv. Derudover er der gjort brug af 
forhenværende justitsminister Knud Thestrups (KF) dagbog samt retsbøger fra 

Københavns Byret. Endvidere er fremstillingen baseret på Kommissionens vid- 
neafhøringer af embedsmænd. Ydermere har Kommissionen inddraget almin- 
deligt offentligt tilgængeligt materiale: aviser, tryksager, politiske programmer, 
programudkast mv. 

Derudover har Kommissionen benyttet materiale fra flere overvågede mil- 
jøer: SAP, KAP, SF og VS, hvis arkiver alle er beroende på Arbejderbevægelsens 
Bibliotek og Arkiv (ABA). Dette materiale supplerer PET's kilder, der primært 
kaster lys over de aspekter af de overvågede miljøers virksomhed, der af PET 
ansås for at være af efterretningsmæssig interesse. Det gælder for flere af de over- 
vågede miljøer, at de var været forsigtige med at bevare skriftlige vidnesbyrd om 
kontroversielle forhold. Det betyder, at de overvågede miljøers kildemateriale på 
visse punkter forekommer fragmentarisk. Som supplement til det nævnte ma- 
teriale har Kommissionen gennemført samtaler samt et antal telefoninterviews 
med personer fra de overvågede miljøer. Flere af de interviewede personer er af 
Kommissionen lovet anonymitet og optræder derfor ikke med navns nævnelse. 

Der foreligger kun forholdsvis få skriftlige arbejder om den yderste venstrefløjs 
politiske historie i Danmark. I det omfang der er offentliggjort studier herom, kan 
de inddeles i følgende grupper, om end der er en vis overlapning mellem dem. De 
fleste fremstillinger er skrevet af personer, der enten har eller har haft tilknytning 
til de politiske miljøer, de skriver om. Dette giver typisk fremstillingerne den dob- 
belte karakter, at de fremstår velinformerede, men at de samtidig ofte synes konci- 
peret med et eksplicit politisk udgangspunkt og undertiden med sympati for det 
omhandlede. Andre fremstillinger er skrevet af personer, der tidligere har haft 
en tilknytning til de beskrevne miljøer, men nu tager afstand herfra. Flere af disse 
studier er båret af megen viden, men også af en trang til opgør, som i visse tilfælde 
skygger for en mere nøgtern beskrivelse.; En tredje type fremstilling har primært 
et journalistisk tilsnit.+ En fjerde gruppe har karakter af erindringer. Enkelte af 


2. Det gælder f.eks. Per Askholm Madsen og Jens Otto Madsen, Fra sandkasse til kadreparti. VS's dan- 
nelse og udvikling 1967-73 (VS forlaget, 1980); Kent-Åke Andersson, Mogens Pedersen, Daniel Ben- 
said, Den lange march (Socialistisk Arbejderforlag, 1988) og René Karpantschof og Flemming Mik- 
kelsen, ”Fra slumstormerne til de autonome. Husbesættelse, ungdom og social protest i Danmark 
1965-2001” i: Flemming Mikkelsen (red.), Bevægelser i demokrati. Foreninger og kollektive aktioner i 
Danmark (Aarhus Universitetsforlag, 2002). 

3. F.eks. Mikkel Plum, Bombardér hovedkvarteret! Hvad venstrefløjen sagde, skrev og bedrev fra Stalins 
død til efter Murens fald (Gyldendal, 1998). 

4 F.eks. Hans Bunde, Peter Damborg og Mette Josias, Blekingegade — Røvere eller soldater? (Danmarks 
Radio - forlaget, 1991). Peter Øvig Knudsens tobindsværk Blekingegadebanden, bd. 1-2 (Gyldendal, 

disse er meget oplysende. En femte gruppe foregiver primært at beskrive PET's 
virksomhed, men redegør i den forbindelse også for aspekter af den yderste ven- 
strefløjs historie.” En sjette gruppe handler ikke i udgangspunktet om den yderste 
venstrefløj, men er faghistoriske analyser af politiske miljøer og bevægelser, som 
den yderste venstrefløj agerede i. Disse fremstillinger rummer således bidrag til 
den yderste venstrefløjs historie.” Imidlertid findes der også faghistoriske arbej- 
der om nogle enkelte af de miljøer, som PET overvågede. Et af disse omhandler 
aspekter af KAP's historie.” Et andet beskriver Skolesamvirket Tvinds historie.” 
Kommissionen har endvidere haft mulighed for at benytte et upubliceret manu- 
skript skrevet af historiker Bertel Nygaard. Forsøg på et alternativ. Den trotski- 
stiske bevægelse i Danmark 1933-1973, som manuskriptet er betitlet, er baseret på 
såvel samtidigt aktmateriale fra trotskisternes egne arkiver som på offentligt til- 
gængelige kilder.” Endelig er der gjort brug af diverse opslagsværker. Det gælder 
f.eks. Tidsskriftscentrets vejviser Socialistisk Håndbog," der præsenterer et antal af 
de venstreorienterede miljøer, som PET overvågede, men også venstrefløjens eget 
elektroniske leksikon ”www.leksikon.org” er anvendt. 

Den eksisterende litteratur fremstår således fragmentarisk og sammensat, og 
der ses ikke nogen samlet fremstilling omhandlende de politiske miljøer, der be- 
skrives på de følgende sider. Det gælder for dette bind som for Kommissionens 
øvrige beskrivelser, at perspektivet er PET's. Det betyder, at de følgende sider pri- 
mært rummer de oplysninger om de overvågede miljøer, som PET havde til op- 
gave at indsamle. Dermed er også understreget, at nærværende bind siger lige så 
meget om PET's efterforskning, som det siger om de overvågede miljøers historie. 


XX 


2007) hører også til i denne kategori. Selv karakteriserer Øvig Knudsen fremstillingen som ”en 
dokumentarisk beretning”. 

5. F.eks. Tine Eiby, Til Tjeneste. Dengang i 70'erne (Gyldendal, 2006). 

6 F.eks. Erik Jensen, De Hemmelige Tjenester. PET og FE gennem 40 år. En oversigt (Demos, 1998). 

7 Det bedste eksempel herpå er Søren Hein Rasmussen, Sære alliancer. Politiske bevægelser i efter- 
krigstidens Danmark (Odense Universitetsforlag, 1997). 

8. Peter Frederiksen, Kindkys af Pol Pot. Kampuchea og den danske forbindelse (Lindhardt og Ringhof, 
2004). 

9 … Jes Fabricius Møller, På Sejrens Vej — historien om Skolesamvirket Tvind og dets skaber Mogens Amdi 
Petersen (DIKE, 1999). 

10 Bertel Nygaard, Forsøg på et alternativ. Den trotskistiske bevægelse i Danmark 1933-1973 (upubliceret 
manuskript, version juli 2005). Venligst udlånt af forfatteren. 

nm … Socialistisk Håndbog — Politiske grupper på venstrefløjen og andre progressive organisationer. Formål 
og aktiviteter (Tidsskriftscentret, 1975). 

Nedenfor besvares et større antal spørgsmål til justitsministeren, som ministeren 
har undladt at besvare med henvisning til Kommissionens arbejde. Besvarelser- 
ne er placeret de steder i bindet, hvor det er relevant i forhold til det beskrevne. 
Der er dog yderligere et antal spørgsmål, der ikke direkte knytter sig til det be- 
skrevne, men som naturligt bør besvares i nærværende bind. Det gøres hermed: 

Der spørges, om PET har overvåget og/eller registreret ”medlemmer” af Hu- 
sets Forlag, ligesom der spørges, om arrangementer afholdt af Husets Forlag er 
blevet overvåget.? Kommissionen har søgt i PET's registre og har ikke fundet 
tegn herpå. Kommissionen har endvidere anmodet PET om at søge på samtlige 
oplysninger i PET's arkiv omhandlende Husets Forlag, og Kommissionen har i 
disse oplysninger ikke fundet belæg for overvågning eller registrering af perso- 
ner alene på baggrund af ”medlemskab” af Husets Forlag. Tilsvarende spørges 
der til en overvågning af Socialistisk Bogklub, og der spørges om medlemmer 
heraf qua deres medlemskab er blevet overvåget eller registreret.: Kommissio- 
nen har foretaget en tilsvarende undersøgelse som ovenfor beskrevet, og svaret 
er også her afkræftende. 

Et antal spørgsmål vedrører ”Kampagnen til støtte for de sultestrejkende ir- 
ske fanger”. Kommissionen har undersøgt PET's materiale, der ikke giver det 
indtryk, at justitsministeren skal have godkendt en overvågning af kampagnen. 
Der er heller ikke fundet belæg for, at PET har foretaget husundersøgelser af 
personer i tilslutning til deres virke i støttekampagnen. Et af spørgsmålene ved- 
rørende Kampagnen til støtte for de sultestrejkende irske fanger lyder, om PET 
havde den opfattelse eller mistanke, at kampagnen ”havde karakter af samfunds- 
omstyrtende virksomhed.” Kommissionen har undersøgt det relevante materiale 
i PET's arkiv og kan ikke besvare spørgsmålet, da der ikke ses nogen analyse 
af kampagnen, der udtrykker PET's ledelses vurderinger. Det fremgår dog, at 
PET's interesse for Nordirlandskomiteen var motiveret af en mistanke om, at 
komiteen stod i forbindelse med IRA, og ifølge PET's terrorafdeling (afdeling T) 
havde man erfaring for, at støttekomiteer undertiden forsynede IRA med våben. 
Endvidere stilles der spørgmål om, hvorvidt og i givet fald i hvilket omfang PET 
har telefonaflyttet eller rumaflyttet støttekomiteen eller Solidaritetshusets telefo- 


12. Spørgsmål nr. 170: ”Er der medlemmer af ”Husets Forlag”, som qua deres medlemskab er blevet 
overvåget og/eller registreret?” samt spørgsmål nr. 171: ” Er der sket overvågning af arrangementer, 
som ”Husets Forlag” har afholdt?” 

13. Spørgsmål nr. 172: ”Er der medlemmer af ”Socialistisk Bogklub”, som qua deres medlemskab er 
blevet overvåget og/eller registreret?” samt spørgsmål nr. 173: ”Er der sket overvågning af arrange- 
menter, som ”Socialistisk Bogklub har afholdt?” 

ner. Kommissionen har undersøgt det tilgængelige materiale samt gennemgået 
samtlige kendelser til sådanne aflytninger, og der er intet, der tyder på, at PET 
har foretaget rum- eller telefonaflytning af den nævnte komite eller lokalitet. Til 
gengæld ses der i en emnesag et eksempel på, at en aflyttet telefon var i kon- 
takt med Nordirlandskomiteen. Dermed fik PET via aflytning i et tilfælde op- 
lysninger om komiteen, om end det ses at aflytningen var af en anden telefon. 
Endvidere stilles der spørgsmål om omfanget af PET's eventuelle registrering og 
overvågning af medlemmer af støttekomiteen samt omfanget af PET's eventu- 
elle forsøg på infiltration af støttekomiteen. Kommissionens svar er, at der ikke 
ses personer registreret alene som følge af deres medlemskab af støttekomiteen, 
men at PET havde en kilde i Nordirlandskomiteen, der gav oplysninger til PET 
vedrørende dens virke. Den samme kilde gav PET enkelte oplysninger om støtte- 
komiteen." Vedrørende PET's overvågning af Nordirlandskomiteen henvises til 
Kommissionens beretning bind 7 om PET's overvågning af de politiske partier.; 

Sluttelig stilles spørgsmålet, om medlemmer af ”Modtryk” qua deres med- 
lemskab er blevet overvåget og/eller registreret, og om der er sket overvågning af 
arrangementer afholdt af ”Modtryk”. Kommissionen har søgt i relevante registre 
i PET's arkiv og har ikke kunnet svare bekræftende på nogen af spørgsmålene.” 


14. Spørgsmål nr. 324: ”Godkendte den daværende justitsminister overvågningen af gruppen ”Kam- 
pagnen til støtte for de sultestrejkende irske fanger”, jf. Aktuelt den 14. maj 1998? I bekræftende fald 
— med hvilken begrundelse overvågede man gruppen? I benægtende fald — hvem godkendte over- 
vågningen og med hvilken begrundelse?” Spørgsmål nr. 325: ”Foretog PET husundersøgelser hos 
Inger V. Johansen eller andre medlemmer af gruppen ”Kampagnen til støtte for de sultestrejkende 
irske fanger” i forbindelse med overvågningen, og med hvilken begrundelse, jf. Aktuelt den 14. maj 
1998. Hvad skulle de indsamlede oplysninger bruges til?” Spørgsmål nr. 326: ”Havde PET opfattel- 
sen af — eller mistanke om — at arbejdet i gruppen ”Kampagnen til støtte for de sultestrejkende irske 
fanger” kunne have karakter af samfundsomstyrtende virksomhed, eller at gruppen havde planer 
om at begå forbrydelse mod staten eller enkeltpersoner, jfr. Aktuelt den 14. maj 1998?” Spørgsmål 
nr. 332: ”I hvilket omfang foregik der aflytning af støttekomiteens telefoner eller Solidaritetshusets 
telefoner?” Spørgsmål nr. 333: ”I hvilket omfang er der sket overvågning, herunder rumaflytning og 
registrering af støttekomiteens lokaler?”, Spørgsmål nr. 334: ”I hvilket omfang skete der registrering 
og overvågning af personer med tilknytning til støttekomiteen, og af hvilke personer?” Spørgs- 
mål nr. 335: ”I hvilket omfang skete der registrering og overvågning af støttekomiteens aktiviteter?” 
Spørgsmål nr. 336: ”I hvilket omfang forsøgte PET at infiltrere støtte-komiteen?” 

15. Se del 3 om overvågningen af Venstresocialisterne. 

16 … Spørgsmål nr. 174: ” Er der medlemmer af ”Modtryk” som qua deres medlemskab er blevet overvå- 
get og/eller registreret?” Spørgsmål nr. 175: ” Er der sket overvågning af arrangementer, som ”Mod- 
tryk” har afholdt?” 

DEL 1: TROTSKISTER 1945-89 
2. INDLEDNING 


I det følgende fremlægger Kommissionen hovedresultaterne af sit arbejde med 
PET's overvågning af trotskistiske miljøer i Danmark 1945-89. Det undersøges, 
i hvilket omfang og med hvilke begrundelser trotskistiske kredse blev overvåget 
af PET. Og det vil blive fremstillet, hvilken rolle trotskisterne indtog i PET's trus- 
selsbillede. Kommissionen finder det relevant med en beskrivelse af PET's efter- 
retningsvirksomhed i forhold til trotskistiske miljøer af yderligere tre årsager: 

For det første ønsker Kommissionen at anskueliggøre nogle af de vanskelig- 
heder, PET kom til at stå over for i mødet med trotskistiske miljøer navnlig i slut- 
ningen af 1960'erne og begyndelsen af 1970'erne. Med udgangspunkt heri vil Kom- 
missionen knytte en række kommentarer til vilkårene for PET's overvågning af 
politiske yderfløje og til aspekter af PET's kildeføring. For det andet skal fremstil- 
lingen opfattes som en baggrundsbeskrivelse for den del af Kommissionens beret- 
ning, der skildrer Operation Zeus, det vil sige Anders Nørgaards arbejde for PET 
i Århus og i København i 1970'erne og 1980'erne.” Nørgaard indsamlede blandt 
andet oplysninger om Socialistisk Arbejderparti (SAP), der på det tidspunkt var 
den seneste trotskistiske organisationsdannelse i Danmark. Endelig har Kommis- 
sionen for det tredje fundet det relevant med en fremstilling af PET's efterretnings- 
virksomhed i relation til trotskistiske grupperinger, fordi dette emne gennem årene 
har givet næring til en del offentlig debat. Den såkaldte Randers-bombe-sag (1965) 
er et eksempel herpå. Trotyl-sagen (1969) og Kasper Neergaard-sagen (1971) er to 
andre. Eftersom en del af den offentlige debat herom har været præget af mytedan- 
nelser, har Kommissionen set det som sin opgave at præsentere offentligheden for 
en samlet fremstilling af væsentlige sager med forbindelse til trotskistiske miljøer, 
idet PET's overvågning dog står i centrum for fremstillingen.” 


17. Om emnet, se Kommissionens beretning, bind 12. 
18. Som eksempler på debatlitteratur omhandlende PET og trotskistiske miljøer se Mads Nissen Styrk, 

Fjerde Internationale” 


Trotskismen udgør en retning inden for den internationale socialistiske bevæ- 
gelse, der opstod i sidste halvdel af 1800-tallet. I 1938 organiserede trotskisterne 
sig i Fjerde Internationale som en selvstændig enhed vendt mod stalinismen, so- 
cialdemokratismen samt de borgerlige/kapitalistiske samfundssystemer.” Bag- 
grunden skal kort skitseres. 

Første Internationale blev stiftet i 1864. Hensigten var at forene de nationale 
arbejderbevægelser, idet rationalet var, at når kapitalen organiserede sig på tværs 
af landegrænser, måtte arbejderne gøre noget tilsvarende. Det skulle imidler- 
tid vise sig vanskeligt. Første Internationale var fra sin tidligste tid genstand for 
ideologiske kampe, og i 1889, blot 25 år senere, blev Anden Internationale grund- 
lagt. Anden Internationale var socialdemokratiernes sammenslutning.” Efter at 
flere af de europæiske arbejderpartier og -bevægelser havde organiseret sig i de 
to første internationaler, opstod der i slutningen af 1800-tallet en revolutionær 
bevægelse i Rusland vendt mod tsaren og hans styre. Lev Bronsjtejn (født 1879) 
tilsluttede sig denne bevægelse. I 1898 blev han arresteret og forvist til Sibirien. 
11902 tog han navneforandring til Trotskij. Han flygtede til England, hvor han i 
1902 engagerede sig i Det Russiske Socialdemokratiske Arbejderpartis 2. kongres 
i London. Partiet, der var blevet grundlagt i 1898, blev på kongressen i London 
splittet i mensjevikker og bolsjevikker. Efter først at have hældet politisk mod 
mensjevikkerne placerede Trotskij sig i en position mellem mensjevikkerne, der 
ønskede etableret et masseparti, og bolsjevikkerne, der argumenterede for stif- 


Poul Smidt m.fl., Efterretningstjeneste på udflugt. Kasper Neergaard-sagen (Demos, 1972); Under 
Dække. Efterretninger om samspillet mellem NATO-politikere, efterretningstjenester og højre-ekstre- 
mistiske grupper (Demos, 1978); Erik Jensen, De Hemmelige Tjenester. PET og FE gennem 40 år. En 
oversigt (Demos, 1998), s. 23-24, 27-28. 

19 Det vil, jf. citaterne på de følgende sider, fremgå, at Lev Trotskij og trotskismen gennem tiden er 
blevet stavet på forskellige måder. Denne fremstillings beskrivelse følger den autoriserede danske 
stavemåde, sådan som den fremgår af opslagene ”Trotskij” og ”trotskisme” i Den Store Danske En- 
cyklopædi, bd. 19 (Gyldendal, 2001 ), s. 278. 

20 Den internationale arbejderbevægelses historie er skildret adskillige gange. Ovenstående er bl.a. ba- 
seret på to arbejder med forskellige perspektiver og tilgange: Richard Pipes, Communism. A History 
(Modern Library, 2003); Donald Sassoon, One Hundred Years of Socialism. The West European Left 
in the Twentieth Contury ("The New Press, 1996). Desuden er anvendt Morten Thing og Niels Finn 
Christiansen, ”internationaler”, Den Store Danske Encyklopædi, bd. 9 (Gyldendal, 1997), s. 429-430. 

21 Richard Pipes, Communism, s. 15-20; Morten Thing og Niels Finn Christiansen, ”internationaler”, 
Den Store Danske Encyklopædi, bd. 9. 

telsen af et eliteparti.> I forbindelse med den første russiske revolution i 1905 
rejste Trotskij tilbage til Rusland, hvor han blev formand for sovjetten i Skt. Pe- 
tersborg. Da sovjetten blev erklæret ulovlig, blev Trotskij endnu en gang an- 
holdt, hvorefter han på ny blev deporteret til Sibirien. Også denne gang lykkedes 
det Trotskij at flygte, og i de følgende år rejste han i Vesteuropa og i USA. I maj 
1917 rejste Trotskij igen til Rusland, hvor han sammen med Lenin blev en central 
aktør i den bolsjevikiske magtovertagelse i oktober samme år.” 

Trotskij var ikke alene revolutionsleder, men tillige ideolog. Et fra hans hånd 
væsentligt bidrag til socialismens tænkning er teorien om ”den permanente re- 
volution”. Trotskij definerede begrebet ”permanent revolution” således: ”… at de 
demokratiske opgaver i de tilbagestående borgerlige nationer fører i vor tid di- 
rekte til proletariatets diktatur, og at proletariatets diktatur sætter socialismens 
opgaver på dagsordenen” Teorien tog udgangspunkt i de tilfælde, hvor kapita- 
lismen endnu ikke var slået igennem, og hvor arbejderklassen derfor udgjorde et 
beskedent mindretal. I sådanne tilfælde havde proletariatet til opgave at etablere 
forbindelse til den store gruppe af bønder for at bekæmpe den feudale samfunds- 
orden. Målet var i første omgang at gennemføre en borgerlig revolution, der kort 
efter skulle slå over i en socialistisk revolution, idet demokratiet, sådan som det 
defineredes af Trotskij, ifølge teorien ikke ville kunne stabilisere sig i såkaldt 
økonomisk tilbagestående borgerlige lande. Det var desuden et centralt element 
i Trotskijs teori, at den socialistiske revolution ikke kunne fuldføres inden for et 
land, men måtte brede sig fra land til land. Når Trotskij og hans meningsfæller 
skrev og talte om den permanente revolution, var det således en opfattelse, at 
revolutionen ville være en vedvarende proces, og at den skulle brede sig fra land 
til land. Trotskijs teori var inspireret af 1905-revolutionen i Rusland, der var en 
serie af opstande.” 


22. Georg von Rauch, Geschichte des bolschewistischen Rufsland (Fischer Bucherei, 1963), s. 24-26. 

23 … Trotskijs biografi er skitseret i Internationalt Politisk Leksikon, ved Sven Henningsen (Jul. Gjellerups 
Forlag, 1948), s. 327-328. Særligt interesserede læsere anbefales Isaac Deutschers tre-binds-biografi: 
The Prophet Armed.Trotsky: 1879-1921; The Prophet Unarmed. Trotsky: 1921-1929; The Prophet Out- 
cast. Trotsky: 1929-1940 (Oxford University Press, 1954, 1959, 1963). Henvisninger i nærværende 
fremstilling er til paperback-udgaven fra 1970. 

24. Den ovenfor anførte beskrivelse af teorien om den ”permanente revolution” er væsentligst baseret 
på Ernst Dahl, Venstrefløjens lange march. Politiske strategier på venstrefløjen — DKP, SAP og VS 
(Solidaritet, 1999), s. 54-58 hvorfra det anførte citat er hentet; Isaac Deutscher, The Prophet Armed. 
Trotsky: 1989-1921, S. 145-162; Bertel Nygaard, Forsøg på et alternativ, s. 9-15. Desuden er anvendt en 
hemmeligt-stemplet tryksag International Communism. The Fourth International — Status of the In- 

Efter den bolsjevikiske magtovertagelse tog Lenin initiativ til etablering af 
Tredje Internationale kaldet Komintern, stiftet 1919. Formålet var gennem re- 
volutioner at etablere proletariatets diktatur, herunder klassernes afskaffelse, og 
socialismens virkeliggørelse. Endvidere var det ambitionen, at der skulle etab- 
leres kommunistpartier i hvert land. Disse partier skulle fungere som afdelin- 
ger under Komintern.” Efter Lenins død i 1924 blev Sovjetunionen genstand for 
stridigheder mellem flere af revolutionens mest fremtrædende skikkelser. Væ- 
sentligt var modsætningsforholdet mellem Stalin og Trotskij. Ideologisk bestod 
konflikten hovedsageligt i, at Trotskij mente, at den permanente revolution var 
den eneste vej til proletariatets diktatur, mens Stalin var af den opfattelse, at det 
var muligt at etablere og bevare socialismen som styreform i ét land. Stalin fandt 
af den grund, at det var de sovjetiske revolutionæres første opgave at konsolidere 
den opnåede samfundsmodel i Sovjetunionen. Revolutioner i andre lande måtte 
udsættes til senere, 

Forholdet mellem Stalin og Trotskij rummede også en magtpolitisk dimen- 
sion: Efter først at have mistet posten som krigskommissær i 1925, blev Trotskij i 
1927 ekskluderet af det sovjetiske kommunistparti. To år senere blev han udvist 
af Sovjetunionen. I de følgende år rejste Trotskij i Europa for i slutningen af 
1930'erne at ende i Mexico. I sit eksil videreførte Trotskij forfatterskabet, hvil- 
ket resulterede dels i en række ideologiske arbejder, dels i kritiske skrifter om 
det voksende bureaukrati i det stalinistiske Sovjetunionen.” Trotskijs og hans 
tilhængeres virksomhed opfattedes af to årsager som en udfordring for Stalins 
Sovjetunionen. For det første befandt trotskister og stalinister sig i et modsæt- 
ningsforhold under Den spanske Borgerkrig (1936-39). Begge grupper tog del 
i den interne magtkamp i republikken. De spanske kommunister havde forud 
for borgerkrigen haft som endemål at danne en arbejder- og bonderepublik ef- 
ter sovjetisk forbillede. Efter Hitlers indmarch i Rhinlandet i foråret 1936 æn- 


ternational Trotskyist, Oktober 1973, s. 7, beroende i PET, 98-6400-4, Verdensorganisationen. Tryk- 
sagen er udfærdiget af en udenlandsk efterretningstjeneste. Se også debatbogen Alan Woords & 
Ted Grant, Lenin og Trotskij. Hvad de virkelig stod for (København: Socialistisk Standpunkt, 2007), 
S. 92-118. 

25. Richard Pipes, Communism, s. 93-96; Donald Sassoon, One Hundred Years of Socialism, 31-35. Karl 
Marx og Friedrich Engels, Det kommunistiske Manifest (Tiden, 1946), s. 19-57. Komintern blev for- 
melt opløst i 1943. 

26 Georg von Rauch, Geschichte des bolschewistischen Rufsland, s. 173-175. 

27 Trotskijs forfatterskab behandles spredt i bind 3 af Deutschers biografi, se The Prophet Outcast. 
Trotsky: 1929-1940. 

drede Stalin og følgelig Komintern syn på sagen. Truslen fra Hitler-Tyskland 
gjorde, at Stalin nu prioriterede at beskytte det borgerlige demokrati i Spanien 
mod fascismen. I det omfang, man overhovedet kan tale om en sovjetisk stra- 
tegi i Spanien, var formålet med den militære støtte at holde republikken i live 
ved både at inddæmme den fascistiske trussel og den venstrerevolutionære elan. 
Sovjetunionens militære hjælp til Spanien måtte under ingen omstændigheder 
styrke Chamberlains sympati for general Francos antikommunistiske kamp, ej 
heller provokere det franske højre unødigt.” Sovjetunionens hemmelige politi 
NKVD (Narodnyj Komissariat Vnutrennikh Del, Folkekommissariatet for Indre 
Anliggender) planlagde og gennemførte i overensstemmelse med disse mål en 
række voldelige aktioner mod venstrefløjen i 1937, herunder mord på trotskister 
og andre venstrerevolutionære kræfter. 

For det andet udgjorde trotskismen en udfordring for Stalin, idet Trotskijs 
meningsfæller stedse forsøgte at infiltrere og overtage sovjetorienterede kom- 
munistpartier over hele kloden. Denne infiltration omtaltes som ”entrisme”. Det 
var en taktik, som Komintern havde praktiseret i 1920'erne.” Entrisme bestod 
i, at trotskister meldte sig ind i andre politiske partier og bevægelser og derpå 
arbejdede for trotskismens ideer inden for de pågældende organisationer, idet 
målet var at få andre organisationer til at overtage trotskismens ideologiske 
grundlag. Når trotskistisk infiltration/entrisme i sovjetorienterede kommunist- 
partier ifølge Stalin udgjorde en fare for Sovjetunionen, skyldtes det, at Stalin var 
af den overbevisning, at der uafvendeligt ville opstå krig mellem Sovjetunionen 
og de imperialistiske lande. Stalin beskyldte ved flere lejligheder trotskismen for 
at stå i ledtog med fascismen, eksempelvis at trotskisterne ville forsøge at tage 
magten i Sovjetunionen ved at indgå i forbund med Japan og Hitler-Tyskland, 
der til gengæld skulle have territoriale indrømmelser.;? Selv om beskyldningerne 
var grundløse, har nyere forskning godtgjort, at trotskister og andre venstrere- 
volutionære grupperinger i vid udstrækning var infiltreret af Mussolinis efter- 
retningstjenester, der forsøgte at manipulere bevægelsen til en styrket antista- 
linistisk kamp.” Efter at have været på flugt i mere end ti år blev Trotskij i 1940 


28 For en længere forskningsdiskussion vedrørende Sovjetunionens udenrigspolitiske og militære mål 
i Spanien, se Ångel Vinas, La soledad de la Republica. El abandono de las democracias y el viraje 
hacia la Union Sovietica (Barcelona: Critica, 2006). 

29. Robert Service, Comrades. Communism: A World History (Macmillan, 2007), s. 400. 

30 Se f.eks. møde i Kreml 16. december 1936, hvor Dimitrov og Stalin deltog. Jf. Georgii Dimitrov, 
Diario. Gli anni di Mosca (Torino, 2002), s. 56-57. 

31. Jf. Mauro Canali, Le spie del regime (Bologna, 2004). 

dræbt, mens han opholdt sig i Mexico. Mordet skete efter Stalins ordre, og i sine 
erindringer har den forhenværende sovjetiske efterretningschef Pavel Sudopla- 
tov beskrevet, hvordan drabsmanden, Ramon Mercader, udførte likvideringen.” 

I 1938 havde Trotskijs tilhængere som nævnt samlet sig i Fjerde Internatio- 
nale. Imidlertid blev anden verdenskrig en vanskelig tid for Internationalens 
medlemmer, da disse stod i konflikt med både Sovjetunionen, Tyskland og de 
vestlige lande. Efter krigen reorganiserede trotskisterne sig på ny, og af et i PET's 
arkiv beroende resumé om international trotskisme udfærdiget i slutningen af 
1960'erne af en allieret efterretningstjeneste fremgår det, at Fjerde Internationale 
allerede i 1945 var af den opfattelse, at bevægelsen var verdensomspændende. 
Den højeste politiske myndighed var den Internationale Konference, idet den 
Internationale Eksekutivkomite dog varetog ledelsen i perioderne mellem den 
Internationale Konferences møder. Under krigen havde Fjerde Internationale 
haft sit hovedsæde i New York, men efter krigsafslutningen blev det flyttet til 
Paris. Ifølge Fjerde Internationales egne opgørelser, som den allierede tjeneste 
var i besiddelse af, havde Fjerde Internationale 26 af organisationen anerkendte 
sektioner rundt om i verden i 1947. Dertil kom grupperinger, der betragtede sig 
som trotskistiske, men som ikke var anerkendt af Fjerde Internationale. Den le- 
dende skikkelse i Internationalen var på det tidspunkt Michel Raptis, der var af 
græsk oprindelse, og som inden for den trotskistiske bevægelse gik under dæk- 
navnet 'Pablo'3+ 

Efter at have måttet konstatere, at Internationalen kun kunne tiltrække få 
medlemmer, anbefalede Fjerde Internationale i 1951 de nationale sektioner at slå 
ind på entrismens vej. Hvor entrisme i 1930'erne havde været en såkaldt ”åben 
taktik”; da det på daværende tidspunkt stod klart for omgivelserne, at den pågæl- 
dende var trotskist, blev entrismen ifølge et aktstykke i PET's arkiv nu en ”under- 
grundstaktik”; idet den enkelte trotskist skulle undlade at bekende sig som trots- 
kist, men i stedet arbejde under dække af at dele den ideologi, der var gældende 
i det parti, han arbejdede inden for.% Set retrospektivt synes Internationalen i 


32. Pavel Sudoplatov and Anatoli Sudoplatov with Jerrold L. and Leona P. Schecter, Special Tasks (Bos- 
ton, 1994), S. 67, 78. 

33. Bertel Nygaard, Forsøg på et alternativ, s. 10. 

34. PET, emnesag: Verdensorganisationen. ”DEN INTERNATIONALE TROTZKISME — ET RESU- 
MÉ. DECEMBER 1967” 22. januar 1968. Raptis havde flere dæknavne. Foruden 'Pablo' kaldtes han 
ifølge PET's oplysninger for ”Gab, ”Martin, "Gabriel, "Jean-Paul. PET, emnesag: Verdensorganisatio- 
nen, ”IV Internationale — fortegnelse over dæknavne”, april 1971. 

35. PET, emnesag: Verdensorganisationen. 'TROTSKISME. Udateret, men antagelig fra 1976 eller 1977. 

1950'erne imidlertid at have været sin egen fjende, for bevægelsen var stedse præ- 
get af interne stridigheder, der blandt andet handlede om, hvordan trotskister 
rettelig skulle anskue udviklingen i Sovjetunionen. Samtidig synes der at have 
været forskellige opfattelser af, hvordan man skulle organisere Internationalen. 
I 1953 gik Fjerde Internationale således i opløsning, idet to nationale sektioner 
(den britiske og den amerikanske) brød ud og etablerede en ny, konkurrerende 
organisation, der betragtede sig som den rette fortolker af Trotskijs ideologi. 
Den nye fraktion, der havde base i USA, kaldte sig den Internationale Komité. 
Den anden fraktion, der udgjordes af resterne af den internationale, der var ble- 
vet retableret efter 1945, kaldte sig det Internationale Sekretariat. Denne var fort- 
sat under ledelse af Michel Raptis.7 I tiden der fulgte, befandt disse to fraktioner 
sig i et rivaliseringsforhold. Alligevel var årene efter splittelsen en periode, hvor 
trotskisterne, hvad enten de tilhørte den ene eller anden sektion, oplevede nogen 
medgang. Væsentligt herfor var tre forhold: 

For det første blev Algierkrigen (1954-62) vigtig. Krigen stod mellem på den 
ene side den nationale befrielseshær FLN (Front de la Libération Nationale, Den 
Nationale Befrielsesfront) og på den anden side den franske kolonimagt, der 
med sin krigsførelse demonstrerede vilje til at gå meget langt for at bevare Algier 
som koloni. Trotskisterne søgte i den forbindelse at udstille Frankrig som en 
imperialistisk stat. Dertil kom, at Sovjetunionen og de sovjetorienterede kom- 
munistpartier i Vesteuropa afstod fra at støtte den algeriske befrielseshær. Det 
gjaldt også det franske kommunistparti. Det gav trotskisterne mulighed for at 
benytte konflikten som afsæt for at bringe Fjerde Internationale væk fra den iso- 
lation, der havde præget den i første halvdel af 1950'erne.” 

For det andet blev det af betydning for Fjerde Internationales vækst, at det 
sovjetiske kommunistparti (SUKP) og det kinesiske kommunistparti (KKP) i 
sidste halvdel af 1950'erne bevægede sig ud i en politisk og ideologisk konflikt. 
I 1960 lagde Kina officielt afstand til Sovjetunionens doktrin om fredelig sam- 
eksistens, og i 1961 tilspidsedes konflikten mellem de to lande, da Kina støttede 


36 PET, emnesag: Verdensorganisationen. IV. Internationale (Oversigt udarbejdet pr. oktober 1963), 
SC, 

37 SeRobert J. Alexander, International Trotskyism 1929-1985. A Documented Analysis of the Movement 
(Duke University Press, 1991), s. 20. Se også Kent-Åke Andersson, Mogens Pedersen, Daniel Ben- 
said, Den lange march (Socialistisk Arbejderforlag, 1988), s. 43 ff. 

38 Træk af Algierkrigens historie er beskrevet i Marc Ferro (red.), Kolonialismens sorte bog. 500 års 
forbrydelser (Høst og Søn, 2005), s. 594-613. 

39 … Kent-Åke Andersson m.fl., Den lange march, s. 43 ff. 

Albanien i en konflikt med Sovjetunionen.” Fjerde Internationale benyttede 
splittelsen i den kommunistiske verdensbevægelse til at støtte KKP. 

For det tredje opfattedes det af Fjerde Internationale som en opmuntring, da 
Fidel Castro greb magten på Cuba i 1959. Gennemførelsen af revolutionen do- 
kumenterede, at kommunistiske omvæltninger i den vestlige verden ikke alene 
var et stykke teori. Det var også en realiserbar mulighed. Selv om der eksisterede 
forbindelser mellem Cuba og Sovjetunionen, var Cuba ikke under sovjetisk her- 
redømme. Dermed fik Fjerde Internationale endnu en potentiel allieret.” 

Splittelsen i Fjerde Internationale varede i ti år. Men i 1963 gennemførtes 
en såkaldt genforeningskongres. Ved den lejlighed blev Fjerde Internationales 
Forenede Sekretariat dannet. Selv om ikke alle nationale sektioner tilsluttede 
sig det nye sekretariat, er det en vurdering i litteraturen, at genforeningskon- 
gressen markerede en ny begyndelse for den trotskistiske bevægelse.” Blandt 
de væsentligste aktører var den belgiske økonomiprofessor Ernest Mandel, der 
skulle komme til at spille en betydelig rolle i den internationale trotskisme i de 
følgende årtier. Mandel havde flere dæknavne, hvoraf det hyppigst anvendte var 
'Germairn,” På kongressen i 1963 hed det om det fremtidige arbejde: 


”Den mest sandsynlige variation ide nærmeste år er følgende: den koloniale revo- 
lution fortsætter, indbefattet nye lande og fordyber sin sociale karakter efterhånden 
som nye arbejderstater opstår. Dette vil ikke direkte føre til at kapitalismen styrtes 
i de imperialistiske centre, men det vil spille en mægtig rolle for at opbygge et nyt 
revolutionært lederskab, som det allerede er blevet illustreret ved fremkomsten af 
de castroistiske strømninger. Presset fra masserne i arbejderstaterne vil fortsætte, 
med en tendens til øgede masseaktioner og en mulig begyndelse på en politisk 
revolution i flere arbejderstater. Disse to udviklingstendenser vil på en fordelagtig 


40. Skildret flere steder, f.eks. John W. Young, America, Russia and the Cold War 1941-1998 (Longman, 
1999). Khrusjtjovs fremstilling af konfliktens udvikling er skildret i dansk oversættelse i erindrings- 
bogen Uofficielle erindringer (Munksgaard, 1991), S. 177-197. 

41. Om den cubanske revolution se den kortfattede beskrivelse i Walter LaFeber, America, Russia, and 
the Cold War 1945-1990 (McGraw-Hill, Inc, 1991), s. 207-209, jf. Richard Crockatt, The Fifty Years 
War. The United States and the Soviet Union in World Politics, 1941-1991 (Routledge, 1996), s. 194-197. 

42. Kort tid efter genforeningen brød nogle latinamerikanske trotskistiske grupperinger ud og tilslut- 
tede sig en konkurrerende fraktion af Fjerde Internationale. Denne var under ledelse af den argen- 
tinske J. Posadas. Denne fraktion skulle have virket til i al fald op i 1980'erne. Se Robert J. Alexander, 
International Trotskyism 1929-1985, S. 20. 

43. Foruden ”Germair” kaldte Mandel sig ifølge PET's oplysninger ”Albert Gerry, ”Le Viseur; ”Osmund,; 
”Pierre Bousse eller ”Pierre Gouset, ”Walter' og "Mr. Roberts". PET, 98-6400-4, Verdensorganisatio- 
nen, ”IV Internationale — fortegnelse over dæknavne”, april 1971. 

måde påvirke fremkomsten af en ny kamplyst blandt masserne i de imperialistiske 
lande og forstærke den tendens som direkte udspringer af kapitalismens socio- 
økonomiske mekanismer og af dens reducerede ekspansionsniveau” + 


Fjerde Internationale forudskikkede således en udvikling, hvor de kapitalistiske 
lande ville komme under stadigt større pres. I den forbindelse ville arbejderklas- 
serne udgøre et revolutionsberedskab, idet det revolutionære lederskab allerede 
var skabt. I den genforenede internationale var det en artikuleret opfattelse, at 
udviklingen i den tredje verden ville fremme en ”kamplyst” i den industrialise- 
rede verden. 

I slutningen af 1960'erne og begyndelsen af 1970'erne måtte medlemmerne af 
Fjerde Internationale konstatere, at genforeningen i 1963 kun holdt en kort tid. 
Det fremgår således af den amerikanske politolog Robert J. Alexanders sammen- 
fatning af trotskismens historie, at genforeningskongressen aldrig fik de gamle 
konflikter fuldstændig bilagt. Allerede i 1966 brød de amerikanske trotskister 
ud af Fjerde Internationales Forenede Sekretariat, og fem år senere splittedes 
den Internationale Komite i to, da en ledende britisk trotskist, Gerry Healy, vi- 
dereførte en britisk version af denne, mens den fremtrædende franske trotskist 
Pierre Lambert valgte at etablere en fransk trotskistisk sektion under akronymet 
CORQI (Comité de Organisation pour la Reconstruction de la Quatriéme Inter- 
nationale, Organisationskomiteen til Retablering af Fjerde Internationale). Men 
dermed havde trotskisterne fortsat ikke fundet sig til rette i deres fraktioner. I 
de følgende år splittedes de ovenfor nævnte sektioner i endnu flere afdelinger.” 

De fortsatte stridigheder i den trotskistiske bevægelse blev bemærket af de 
vestlige efterretningstjenester. I et resumé fra 1968 omhandlende international 
trotskisme tilstillet PET af en udenlandsk tjeneste blev det således konstateret, at 
der i midten af årtiet eksisterede hele fire internationale trotskistiske bevægelser, 
der rivaliserede med hinanden. Det samlede antal trotskister i Europa skønnedes 
på det tidspunkt omkring 5.000. Mildt opgivende noteredes det i referatet, at 
det ikke var ”let at forklare forskellene mellem de fire grupper” idet det dog blev 
understreget, at trotskister syntes at have 


”en forkærlighed for teori, og det ser ud til at ligge til mange trotzkisters natur, 
at når først sådanne synspunkter er dannet, holder de fast ved dem med liden- 
skabelig uforsonlighed; det er denne stærke følelse kombineret med mange per- 

sonlige antipatier, der forhindrer fornuftige drøftelser og akceptering af politiske 
uoverensstemmelser” 46 


Om trotskisternes politiske indflydelse på internationale anliggender hed det, at 
bevægelsen nærmest var i opløsning, og at det ”i det lange løb” var ”et resultat 
af dens næsten totale ineffektivitet” Det var ved notatets udfærdigelse kun sket 
to gange i historien, at trotskister havde været tæt på politisk indflydelse. Det 
var i Algeriet, hvor Michel Raptis havde været rådgiver for den forhenværende 
oprørsleder Ahmed Ben Bellas regering (1963-65), samt på Sri Lanka (i datiden: 
Ceylon), hvor trotskister en overgang havde dannet regering. Men — hed det lidt 
mere opmuntrende — ”[b]egge disse kapitler i trotzkismens historie har givet an- 
ledning til kritik fra andre trotzkisters side, som betragtede begge episoder som 
utilbørligt koketteri med bourgeoisiet”7 

I 1980'erne opnåede trotskisterne imidlertid en vis indflydelse i det britiske 
Labour Party, idet en gruppe trotskister med Peter Taafe i spidsen erobrede 
magten i en Labour-afdeling i Liverpool. Trotskisternes stedlige fremgang skulle 
imidlertid vise sig at blive en succes for den konservative regeringsleder Marga- 
ret Thatcher, der i den offentlige debat med stor gennemslagskraft henviste til, at 
Labour stod i forbindelse med militante grupperinger på den yderste venstrefløj. 
En følgevirkning af trotskisternes indflydelse i Liverpool var, at byens budget 
ifølge den eksisterende litteratur blev administreret med ”stupendous incom- 
petence”. Labours leder, Neil Kinnock, tog hånd om situationen, da han på en 
partikonference fik trotskisterne ekskluderet: ”And without its host, the parasite 
shrivelled into insignificance”+ Historien illustrerer et forhold, der, som det vil 
fremgå i det følgende, også viste sig i Danmark under den kolde krig: Når det 
lykkedes trotskisterne at overtage en lokalafdeling af en politisk organisation, 
radikaliserede de typisk afdelingens virksomhed i en sådan grad, at moderorga- 
nisationen valgte at ekskludere afdelingens medlemmer. 

Efterretningsmyndighedernes arbejde med at opnå viden om trotskistiske 
miljøer kompliceredes yderligere af, at der i både Danmark og internationalt var 
en tendens til, at de politiske yderfløje infiltrerede hinanden med det formål at 
skade modparten. I dansk sammenhæng ses det eksempelvis, at PET blev op- 
mærksom på, at en person, der angiveligt havde en fortid på den alleryderste 


46 PET, emnesag: Verdensorganisationen. ”DEN INTERNATIONALE TROTZKISME — ET RESU- 
MÉ. DECEMBER 1967”, 22. januar 1968. 

højrefløj, i midten af 1960'erne tilsluttede sig den danske sektion af Fjerde Inter- 
nationale. Efter at have efterforsket personens politiske løbebane konstaterede 
en PET-medarbejder uden omsvøb: 


”Han betegnes som værende i besiddelse af en helt abnorm politisk interesse, og 
i tidens løb har han ”stiftet” en række ”organisationer” spændende fra det yderste 
højre til det yderste venstre og med opdigtede navne som bestyrelse og medlem- 
mer og med sig selv som formand eller leder. 

I øjeblikket betegner han sig selv som anarkist, og der er ikke tvivl om, at han må 
karakteriseres som en fuldstændig uhæmmet politisk fantast” 


Det var i miljøer, hvor blandt andet sådanne personer virkede, at PET måtte ope- 
rere, når der skulle skaffes viden om trotskisterne. Det siger noget om vilkårene 
for efterretningstjenestens arbejde, men selvfølgelig også om, hvordan notatets 
koncipist betragtede omtalte person. 

De fortsatte brydninger inden for og i miljøet omkring Fjerde Internationale 
betød dog ikke, at trotskisterne var handlingslammede. For parallelt med den 
ovenfor skitserede udvikling kan der konstateres en tiltagende aktivitet blandt 
Internationalens medlemmer. Forklaringerne er flere. For det første forekom- 
mer det sandsynligt, at det politiske og ideologiske opbrud i den europæiske 
venstrefløj, der fandt sted i 1960'erne og 1970'erne, frembød nye muligheder for 
trotskisterne. Tidligere havde der i Vesteuropa reelt kun været to positioner, som 
socialister kunne tilslutte sig. Den ene var den demokratiske socialisme, sådan 
som den blev praktiseret af socialdemokratierne, der udgik fra Anden Interna- 
tionale. Den anden var den sovjetorienterede kommunisme. Med det politiske 
og ideologiske opbrud blev det muligt at indtage andre socialistiske/kommu- 
nistiske positioner.” 

For det andet skal Vietnamkrigens betydning for Det nye Venstres, men også 
for trotskisternes vækstmuligheder betones. Med den amerikanske krigsførelse 
i den asiatiske konflikt blev det i sidste halvdel af 1960'erne klart for vesteuro- 
pæiske iagttagere, at det USA, der stod som forsvarer af vestlige, demokratiske 
idealer, havde engageret sig i en blodig krig. Som årene gik, blev det stadig mere 
klart, at skønt kampen mod kommunismen nok betragtedes med sympati i le- 
dende politiske cirkler, så begik USA også fejl. Den periode hvor det amerikan- 


49. PET, emnesag: NOTITS, december 1966. 
50 … Se f.eks. Thomas Ekmann Jørgensen, ”Hinsides kommunismen — det Nye Venstre og dets udløbere”, 
Arbejderhistorie 2004/4, s. 91-103. 


PET's overvågning af den antiimperialistiske venstrefløj 1945-1989 


DEL 1: TROTSKISTER 1945-89 


ske militære engagement i krigen for alvor tog til — det vil sige mellem 1965 og 
1970 — var således også perioden, hvor en lang række venstreintellektuelle samle- 
de sig i det såkaldte Russell Tribunal, der havde sat sig for at dokumentere, hvilke 
krigsforbrydelser USA havde ansvaret for i Asien. Desuden afslørede New York 
Times i 1971 på baggrund af tophemmelige dokumenter fra det amerikanske for- 
svarsministerium Pentagon, at skiftende amerikanske regeringer siden 1950'erne 
havde ført såvel den amerikanske befolkning som de vesteuropæiske lande bag 
lyset hvad angik oplysninger om konflikten i Asien." Som følge af afsløringerne 
voksede kritikken af USA, og samtidig blev grobunden gødet for antiimperiali- 
stisk virksomhed. Det gav Fjerde Internationale endnu en base at virke fra. 

En tredje forklaring på Fjerde Internationales øgede tilslutning blev nævnt 
i en rapport om international trotskisme udfærdiget af en udenlandsk efterret- 
ningstjeneste i begyndelsen af 1970. Heri hed det, at Sovjetunionens invasion af 
Tjekkoslovakiet i 1968 havde fremmet en ”desillusionering blandt visse marxister 
og andre på den ekstreme venstrefløj”. Ifølge den udenlandske efterretningstje- 
neste havde en række kommunister som følge heraf lagt luft til Sovjetunionen 
for i stedet at tilslutte sig Fjerde Internationale.> I løbet af 1970'erne videreførtes 
den interne strid i Fjerde Internationale. Således blev både den britiske Interna- 
tionale under Gerry Healy og den franske CORQI yderligere splittet. 

Opsummerende kan det konstateres, at der var flere årsager til, at vestlige 
efterretningstjenester interesserede sig for Fjerde Internationale: 


e Fjerde Internationale var en kommunistisk bevægelse, der virkede for en 
permanent revolution. Eftersom den permanente revolution skulle udgå 
fra et land og derpå brede sig til andre lande, måtte trotskister forventes at 
arbejde på tværs af landegrænser. 

e Fjerde Internationale benyttede sig af entrisme i den revolutionære virk- 
somhed. Ved at gå ind i andre politiske partier og bevægelser var det et 
erklæret formål at overtage og siden radikalisere disse partiers og bevægel- 
sers organisationer. 


51. Danmark under den kolde krig. Den sikkerhedspolitiske situation 1945-1991, bd. 2 (DIIS, 2005), s. 57- 

e Fjerde Internationale befandt sig i et erklæret modsætningsforhold til 
sovjetkommunismen, der med vold søgte at bekrige Fjerde Internationale. 
En forventelig følgevirkning var voldelige konflikter i samfundet. 


34 PET's overvågning af den antiimperialistiske venstrefløj 1945-1989 


TROTSKISTISKE MILJØER I 1940'ERNE OG 1950'ERNE 


3. TROTSKISTISKE MILJØER I 
1940'ERNE OG 1950'ERNE 


Efter at Trotskij i 1929 var blevet udvist af Sovjetunionen, rejste han rundt i Euro- 
pa. Tre år senere — i efteråret 1932 — gjorde han et kortvarigt ophold i Danmark. 
Den direkte anledning var, at foreningen af Socialdemokratiske Studenter havde 
inviteret ham til København for at holde foredrag om ”Sovjetstatens opståen”. 
Trotskij synes ikke at have vundet sig tilhængere ved den lejlighed, men blot få år 
senere opstod der noget, der kunne minde om en beskeden trotskistisk gruppe 
i Danmark. Ifølge den eksisterende litteratur var sammenhængen den, at der i 
det tyske emigrantmiljø i Danmark var en lille gruppe trotskister, der søgte at 
udbrede den trotskistiske ideologi. I slutningen af 1930'erne søgte denne kreds 
kontakt til Danmarks socialdemokratiske Ungdom (DSU) og Danmarks Kom- 
munistiske Ungdom (DKU), men med pauvre resultater. Under besættelsen 
var enkelte trotskister at finde blandt modstandens folk. Blandt andet udgav den 
i Danmark strandede tyske flygtning, trotskisten George Jungclas, et illegalt blad 
kaldet Arbejderpolitik. I 1944 blev medlemmer af en trotskistisk gruppe imidler- 
tid anholdt og sendt i fangenskab. 

I de første efterkrigsår eksisterede der ikke noget trotskistisk politisk parti i 
Danmark, men udelukkende et par trotskistiske diskussionsfora. Disse skal kun 


54 … Steen Bille Larsen, Mod strømmen. Den kommunistiske ”højre”- og ”venstre”-opposition i 30'ernes 
Danmark (SFAH, 1986), s. 156-157; Anton Schou Madsen, Trotskismen i Danmark (Upubliceret spe- 

Stauning, om han kunne tilvirke et visum med lang opholdstilladelse til Trotskij, da denne besøgte 
Danmark i 1932. Det skal Stauning have afvist. Trotskij blev den 2. december 1932 ført ud af landet i 
bil. Se hertil Isaac Deutscher, The Prophet Outcast. Trotsky: 1929-1940, s. 182-190, her s. 188-190. 

have haft sporadisk kontakt til Fjerde Internationale.5f I januar 1947 etablerede 
en kreds af trotskister imidlertid en forening kaldet Revolutionære Kommuni- 
ster, der påbegyndte udgivelse af et arbejderblad. I første omgang undlod Re- 
volutionære Kommunister at erklære sig som trotskister, men anførte alene, at 
de to eksisterende arbejderpartier — Socialdemokratiet og DKP — havde fejlet.” 
Skønt antallet af danske trotskister var lille, var konflikterne store, og allerede 
i 1947 blev Revolutionære Kommunister delt i tre grupper, hvor bevægelsens 
hidtidige frontfigur, Poul Moth, blev leder af den mest aktive gruppe. Denne 
opnåede i begyndelsen af 1948 sympatisørstatus af Fjerde Internationales Ekse- 
kutivkomité.> I det følgende år videreførtes de danske trotskisters interne uover- 
ensstemmelser, men omkring december 1949 etableredes endnu en trotskistisk 
organisation under navnet Internationale Socialister. Ifølge litteraturen bestod 
Internationale Socialisters væsentligste indsats i tiden omkring 1950 i dels at ud- 
give et trotskistisk skrift dels at opnå indflydelse i den transnationale esperanto- 
bevægelse.” Trotskisternes indsats såvel i Danmark som internationalt bar imid- 
lertid kun begrænset frugt, og under indtryk heraf, og som følge af en samtidig 
trotskistisk forventning om en forestående tredje verdenskrig, besluttede Fjerde 
Internationale i 1951, at de nationale sektioner skulle udføre entrisme. For dan- 
ske trotskisters vedkommende betød det, at de havde til opgave at melde sig ind 
i Socialdemokratiet for at påvirke partiet og knytte forbindelser til eventuelle 
venstrefløjsfraktioner.”” 

Selv om danske trotskister i slutningen af 1940'erne opfattede sig som trotski- 
ster, havde det Internationale Sekretariat aldrig fuldgyldigt anerkendt dem som 
en dansk sektion.” Følges korrespondancen mellem Fjerde Internationale og de 
danske trotskister, synes en årsag at have været, at danskerne havde vanskeligt 
ved at acceptere, at de skulle udføre entrisme, idet de frygtede at blive opslugt af 
det store arbejderparti. I tilslutning til Internationalens Verdenskongres i 1950 
argumenterede danske trotskister således imod det Internationale Sekretari- 
ats pålæg. Danske trotskister forklarede deres standpunkt med henvisning til 
situationen i Storbritannien, hvor britiske meningsfæller havde meldt sig ind i 

Labour, hvilket angiveligt havde ført til et ”knæfald for reformismen”. Det Inter- 
nationale Sekretariat afviste at tage en offentlig diskussion om det spørgsmål, 
men oplyste i fortrolighed danske trotskister om situationen i Storbritannien. 
Derefter ændrede de danske trotskister holdning. Kort efter, i 1951, blev den dan- 
ske sektion formelt optaget i Fjerde Internationale.” 

Danske politimyndigheder var allerede i 1930'erne og under besættelsen op- 
mærksomme på, at der opholdt sig personer i Danmark, der definerede sig som 
trotskister. Gennem de første mange år synes politiet imidlertid ikke at have op- 
fattet trotskister som en trussel mod den lovlige samfundsorden. Herom vid- 
ner et notat udfærdiget af daværende politimester i Åbenrå og senere PET-chef, 
Ernst Brix. Notatet, der antagelig er fra 1947, indeholdt følgende lidet alarme- 
rende konstatering: ”I København har der hidtil kun bestaaet en løs sammen- 
hængende gruppe af Trotzkister”% Tre år senere var vurderingen tilsvarende. I 
en kvartalsberetning fra 1950 bemærkede Rigspolitichefens Efterretningsafde- 
ling (fra 1. januar 1951: PET), at danske trotskister havde holdt et møde med 
svenske trotskister, men at der blot havde deltaget otte personer fra dansk side. 
Ifølge beretningen var det antal ”betydningsløst ringe”. REA's vurdering af det 
trotskistiske miljø som betydningsløst afspejler to forhold. Dels at der reelt kun 
var meget få trotskister i Danmark. Dels at de i samtiden to store perciperede 
trusler var den eventuelt tilbageværende nazisme i Danmark og Tyskland og den 
i Danmark beroende sovjetorienterede kommunisme. Det er illustrerende for 
PET's opfattelse af trotskisternes betydning, at ovenstående oplysninger var ned- 
fældet i en 50-siders rapport om kommunismen i Danmark, hvor trotskisterne 
omtaltes på mindre end én side.” REA valgte dog i slutningen af 1940'erne at 
registrere danske trotskister. Ifølge en udateret rapport, ”Oversigt over de un- 
der gruppe II hørende specialkartoteker”, der antagelig er udfærdiget i 1948, hed 
det, at trotskisterne opfattedes som værende ”på linie med” DKP, og derfor blev 


62 Diverse skrivelser i ABA, arkiv nr. 2307, ks. 1; jf. Internationalens Venner. Medlemsblad for Støt- 

de registreret.” Denne registrering var i overensstemmelse med det gældende 
regelsæt, for selv om et justitsministerielt cirkulære af 31. maj 1947 havde for- 
budt REA at registrere danske statsborgere alene på baggrund af lovlig politisk 
virksomhed, så havde justitsminister Helga Pedersen den 4. maj 1948 meddelt 
REAs ledelse, at tjenesten havde til opgave at registrere kommunister. Alle kom- 
munister.”? 

Et par år senere — i sommeren 1952 — udfærdigede PET et 12-siders resumé 
over trotskismen i Danmark. Resuméet var baseret på samtlige oplysninger, 
som politiet gennem årene havde modtaget om trotskistiske grupperinger. Det 
fremgik, at den første trotskistiske organisation i Danmark hed Revolutionære 
Kommunister (jf. ovenfor), og at den var blevet dannet i januar 1947. Ifølge or- 
ganisationens formålsparagraf var sigtet ”oprettelsen af det proletariske diktatur 
gennem den proletariske revolution”. Om forholdet til Sovjetkommunismen og 
socialdemokratismen erklærede trotskisterne i deres program, at disse to arbej- 
derpartier var ”forsumpede i reformisme, deres virksomhed består i parlamen- 
tariske kohandler, og de er enige om at bremse alle selvstændige arbejderreaktio- 
ner” Hertil konstaterede Revolutionære Kommunister: 


”Vi forkaster fuldt og helt teorien om fredelig indvoksning i socialisme, som so- 
cialdemokraterne hylder, og som nu også stalinisterne er gået over til. De revolu- 
tionære arbejdere i alle lande må stå sammen i een stor international bevægelse, 
som lader den revolutionære bølge vælde frem fra land til land?” 


Trotskister var således revolutionære, og de nærede principielt ingen tro på, at 
det lod sig gøre med en fredelig overgang til det kommunistiske samfund. At 
trotskisterne tog afstand fra stalinismen, fik PET til at omtale trotskisterne som 
”oppositionelle kommunister?” 

Ifølge PET opnåede trotskisterne tilslutning fra to befolkningslag: arbejdere 
og intellektuelle. ”Efter kilders opfattelse”, hed det, bestod arbejderklassens til- 
hængere ”mest af ofte straffede personer, ”bumser' og personer, der ikke nærer 
skrupler ved at udføre et ”beskidt arbejde”, mens de intellektuelle karakterisere- 
des som ”fraktionens ledelse og hjerne”. Ifølge PET's akter bestod personkredsen 

i begyndelsen af 1950'erne i betydelig grad af personer, der enten tidligere havde 
været medlem af DKP, eller som havde haft forbindelse til DKP. Eksempelvis 
anførtes det, at Marie Nielsen, der havde en fortid i DKP, men også i Socialde- 
mokratiet, i 1947 havde været med til at etablere foreningen af Revolutionære 
Kommunister, og det anførtes, at selv om Poul Moth fremstod som den officielle 
leder, så var det ”oplyst, at det hårdnakket påstås, at” Richard Jensen skulle være 
”organisationens egentlige bagmand.” PET havde — som citatets ordlyd antyder — 
vanskeligt ved at stole på denne sidste oplysning.” En skrivelse fra 1951 liggende 
i SAP's arkiv illustrerer da også, at der ganske vist eksisterede en forbindelse 
mellem trotskisterne og Richard Jensen, men at sidstnævnte ”absolut ikke [er] 
på vor linie7”> Om antallet af trotskister i Danmark anslog PET, at de i 1952 ud- 
gjorde en personkreds på ikke over 200, hvoraf omtrent halvdelen befandt sig i 
København.” 

Hvad angik trotskisternes aktivitet konstaterede PET, at den væsentligst be- 
stod i at udgive aviser og magasiner, herunder Arbejderpolitik, Arbejderopposi- 
tion og Det nye arbejderblad. Fælles for udgivelserne var deres kortvarige levetid. 
Efter at få numre var offentliggjort, synes udgivervirksomheden indstillet. PET 
fulgte imidlertid med i udgivelserne, og det bemærkedes, at Det nye arbejderblad 
i sommeren 1947 bragte en artikel under overskriften ”Klassekamp”, hvori trots- 
kisterne offentliggjorde en del af deres program. I artiklen hed det bl.a., at sådan 
som samfundet hang sammen på daværende tidspunkt, havde arbejderklassen 
udelukkende strejkemidlet til at forbedre arbejdernes vilkår. Dette redskab op- 
fattedes imidlertid som lidet potent, når det konfronteredes med ”kapitalismens 
rovgriskhed? Afslutningsvis hed det: 


71... Om end Richard Jensen også af socialdemokrater opfattedes som en ”oppositionel kommunist”. Se 
f.eks. Socialdemokratiske Noter, 21. årg., 1949-50, s. 561. Som sådan ses der en semantisk overens- 
stemmelse mellem REAs og Socialdemokratiets terminologi. 

72. Preben Kinch til Bertil Såfstråm, 28. juni 1951. ABA, arkiv nr. 2307, ks. 1. Richard Jensen synes i 
det hele taget at have været en utilpasset revolutionær. Efter at have indtaget en central placering i 
DKP's ledelse og haft kontakt til Komintern i 1930'erne blev han i sommeren 1940 efter en konflikt 
med blandt andre Aksel Larsen ekskluderet af såvel DKP som af Søfyrbøderforbundet. I slutningen 
af 1940'erne blev Richard Jensen af kritikere tillagt titoistiske sympatier. Se hertil Morten Thing, 
Kommunismens Kultur, s. 836; Erik Nørgaard, Krig og slutspil. Gestapo og dansk politi mod Komin- 
terns ”bombefolk” (Bogan, 1986), s. 20, 25. 

73. PET, emnesag: Revolutionære Kommunister, 1. september 1952. Resuméet er kontinueret med to 
sider 9. juni 1955. 

ARNE Den eneste måde, hvorpå vi kan befri os fra den kapitalistiske udbytning, 
er ved selv at sætte os i besiddelse af produktionsmidlerne, med vold knuse det 


kapitalistiske statsapparat og sætte vort eget statsapparat, proletariatets diktatur i 


stedet, indtil socialismen er gennemført. 

Hertil kræves en omhyggelig og omfattende forberedelse, og et afgørende led 
i denne forberedelse er oprettelse af arbejderråd på fabrikker og arbejdspladser, 
således som REVOLUTIONÆRE KOMMUNISTER kæmper for. 

Disse arbejderråd skal engang danne kernen i vort proletariske statsapparat efter 


den sociale revolution. 
Der er ingen, der vil løse vore lænker, vi må selv sprænge dem7”+ 


Retorikken og programmet var revolutionært. Alligevel måtte PET konstatere 
følgende: ”Der er intet oplyst om, at fraktionen som sådan har gjort sig skyldig 
i illegale handlinger udover det tidligere nævnte om den ulovlige strejkeopfor- 
dring i maj 1946, men i flere tilfælde har der været behandlet kriminelle sager, 
hvorunder det er oplyst, at de sigtede har været tilsluttet RK [Revolutionære 
Kommunister], eller i hvert fald haft en vis forbindelse til denne organisation?” 
Eksempelvis konstateredes det, at en københavnsk kvinde i begyndelsen af 1947 
var blevet frihedsberøvet af otte mænd, der forsøgte at aftvinge kvinden svar på, 
hvor der var et illegalt våbenlager. Ifølge PET var tre af disse otte mænd tilsluttet 
Revolutionære Kommunister, mens tre andre ”vides at sympatisere stærkt” med 
organisationen. PET arbejdede af den grund med en hypotese om, at trotskister 
bestræbte sig på at komme i besiddelse af våben. Den hypotese syntes underbyg- 
get af, at politiet fandt ”et større ulovligt våbenlager” under en ransagning af en 
lejlighed, der tilhørte en person, der angiveligt var rejsesekretær for Revolutio- 
nære Kommunister. I sommeren 1952 var PET derfor af den opfattelse, at danske 
trotskister var revolutionære, og at de arbejdede for at komme i besiddelse af 
våben til brug for revolutionen. Det vurderedes endvidere, at trotskisterne havde 
nære forbindelser til ideologisk ligesindede grupperinger i andre lande. Nogen 
dokumentation for, at ”fraktionen som sådan” bedrev kriminalitet, var politiet 
ikke i besiddelse af.7f 


74. ”Klassekamp” citeret efter PET, emnesag: Revolutionære Kommunister, 1. september 1952. Resu- 
méet er kontinueret med to sider 9. juni 1955. Understregningen følger PET's resumé. 

75. PET, emnesag: Revolutionære Kommunister, 1. september 1952. Resuméet er kontinueret med to 
sider 9. juni 1955. 

76 PET, emnesag: Revolutionære Kommunister, 1. september 1952. Resuméet er kontinueret med to 
sider 9. juni 1955. I Bertel Nygaards fremstilling er det en vurdering, at trotskisterne ønskede kon- 
trol over våbnene, idet de frygtede, at den nævnte kvinde ville overdrage det illegale våbenlager 

Tre år senere — i sommeren 1955 — ajourførte PET rapporten med de oplys- 
ninger, der i den mellemliggende periode var tilgået tjenesten. Det bemærkedes 
nu, at en række personer, der var kendte som trotskister, få år forinden ”havde 
helliget sig revolutionært arbejde i hæren?””” Sarmmenhængen var, at VK-regerin- 
gen med socialdemokratisk støtte i december 1951 havde truffet beslutning om 
en forlængelse af værnepligten fra 12 til 18 måneder. Beslutningen blev truffet 
under indtryk af Danmarks nye alliancemedlemskab og forværringen af Øst- 
Vestforholdet som følge af Koreakrigen (1950-53). Imidlertid var der tale om en 
omstridt beslutning. Således havde De Radikale, DKP og Retsforbundet stillet 
sig afvisende hertil. Mere bekvem blev situationen ikke for forligspartierne, da 
det samtidig stod klart, at en forudsætning for forlængelsens succesfulde gen- 
nemførelse var, at der skulle uddannes flere befalingsmænd, anskaffes mere ma- 
teriel mv. I begyndelsen af 1953 annoncerede regeringen da, at nogle af hærens 
enheder skulle gøre tjeneste i 18 måneder, mens andre kunne nøjes med 12. I 
visse af hærens garnisoner nægtede de værnepligtige efterfølgende at adlyde det- 
te påbud, hvorpå nogle af de indkaldte forlod kasernerne for at protestere over 
beslutningen.” 

Spørgsmålet er, hvem der havde taget initiativet til de såkaldte soldatermyt- 
terier? Ifølge PET's akter synes det ikke at have været trotskisterne. Til gengæld 
efterlader det bevarede materiale indtryk af, at trotskisterne forsøgte at benyt- 
te den opståede utilfredshed til at motivere de værnepligtige til revolutionær 
virksomhed. Således konstaterede PET, at en kendt trotskist var mødt op på en 
kaserne, hvor han havde stillet sig til rådighed som såkaldt ”fritidsunderviser”. 
Den fremmødte havde ikke lagt skjul på, at han var modstander af NATO og det 
danske alliancemedlemskab og gerne ville organisere nogle diskussionsaftener 
med NATO som emne. Når det ifølge PET var værd at notere den oplysning, 
hang det sammen med, at tjenesten var kommet i besiddelse af en skrivelse, der 
cirkulerede blandt de værnepligtige. Skrivelsen rummede en opfordring til at 
møde op i noget, der blev omtalt som ”Hobbyklubben” hvor de fremmødte skul- 


til nazister, eftersom hun under besættelsen angiveligt skulle have været forlovet med en såkaldt 
”Gestapo-agent.” Bertel Nygaard, Forsøg på et alternativ, s. 139. 

77 PET, emnesag: Revolutionære Kommunister, 1. september 1952. Resuméet er kontinueret med to 
sider 9. juni 1955. 

78  Aspekter af den storpolitiske baggrund for dette spørgsmål fremstilles i Poul Villaume, Allieret med 
forbehold. Dannmark, NATO og den kolde krig. En studie i dansk sikkerhedspolitik 1949-1961 (Eirene, 
1995), kap. 3.3, S. 144-202, jf. også Ib Nordby, Det glemte mytteri. Soldatermytterierne i 1953 (Syd- 
dansk Universitetsforlag, 2004), især s. 13-22. 

le ”planlægge den kommende tids revolutionære arbejde i hæren.” Skrivelsen 
var påtegnet ”Revolutionær Socialistisk Ungdom”, der var en trotskistisk ung- 
domsorganisation. Og denne skrivelse var ikke noget isoleret fænomen. Såle- 
des rummede PET's rapport flere eksempler på, at trotskister angiveligt stod bag 
plakatopklæbninger, hvor slagordene blandt andet lød ”kamp mod militarisme”, 
”ned med hæren” mv.” 

Med hensyn til spørgsmålet om, hvem der stod bag soldatermytterierne, er 
det anslået i den eksisterende litteratur, at de væsentligst afspejlede en generel 
utilfredshed blandt unge værnepligtige, og at hverken trotskisterne eller DKP/ 
DKU havde nogen vigtig betydning herfor.” Den tolkning bekræftes i Kommis- 
sionens delberetning om PET's overvågning af DKP, hvor det dog fremgår, at 
selvom de kommunistiske miljøer ikke var årsag til mytterierne, fik de betydning 
for mytteriernes forløb.” Med hensyn til trotskisternes rolle synes situationen at 
have været, at de hægtede sig på en allerede opstået konflikt, som de forsøgte at 
udnytte til egen fordel. Det vil fremgå af de følgende sider, at det skulle blive en 
arbejdsmetode, danske trotskister vendte tilbage til. 

Som nævnt eksisterede der i den tidlige periode af den kolde krig visse re- 
servationer blandt danske trotskister over for at udføre entrisme mod Socialde- 
mokratiet og DKP. Samtidig viste trotskisterne sig ineffektive, når det gjaldt om 
at foranstalte uro inden for hæren. PET var opmærksom herpå, men PET synes 
ikke at have udvist megen interesse for det trotskistiske miljø. I et fortroligt- 
stemplet resumé-notat udarbejdet af PET 16. januar 1998 hedder det betegnende: 


”I 10-året efter den 2.verdenskrig førte den danske sektion af IV. INTERNATIO- 
NALE en helt isoleret tilværelse, og de meget fåtallige trotzkyister nåede aldrig 
uden for deres egen kreds og ønskede det tilsyneladende heller ikke, men levede 


”»82 


en tilværelse præget af snævre ideologiske forestillinger. 


79 I den følgende tid arbejdede trotskisterne på at udgive et soldaterblad kaldet Folkets Søn. PET, em- 
nesag: Revolutionære Kommunister, 1. september 1952. Resuméet er kontinueret med to sider 9. 
juni 1955. 

80 Ib Nordby, Det glemte mytteri. 

81 Om emnet, se Kommissionens beretning, bind 6. 

82. PET, emnesag: ”IV. INTERNATIONALE, 16. januar 1998. Udfærdiget i forbindelse med revisionen 
og makulering af sagsakterne vedrørende Den danske sektion af Fjerde Internationale. 

PET's interesse for trotskistiske miljøer i årene omkring 1960 udsprang ikke af, 
at trotskisterne erfaringsmæssigt spillede nogen vigtig rolle for samfundsudvik- 
lingen i Danmark. Nærmest tværtimod. Som nævnt på de foranstående sider 
var det i 1950'erne efterretningstjenestens vurdering, at trotskisterne var fåtallige, 
og at deres indflydelse på samfundet var forsvindende lille. Alligevel kan det 
konstateres, at PET's interesse for trotskisterne var tiltagende fra slutningen af 
1950'erne og frem. Hvordan kan det forklares? 

Det er Kommissionens vurdering, at den øgede interesse udsprang af to for- 
hold. For det første fik Danmarks medlemskab af NATO til følge, at landet i 
stigende grad udvekslede oplysninger med udenlandske efterretningstjenester. I 
den sammenhæng blev krigen i Algier (1954-1962) af betydning for PET's over- 
vågning af trotskisterne. For det andet var PET's voksende interesse for trots- 
kisternes virke forårsaget af det opbrud i dansk politik, som splittelsen af DKP 
i 1958 og SF's efterfølgende dannelse i 1959 bevirkede. I det følgende skal om- 
stændighederne omkring disse to forhold udredes nærmere, idet betydningen af 
det danske alliancemedlemskab og krigen i Algier først skal fremdrages. Derpå 
følger en summarisk fremstilling af PET's perception af trotskisternes virke i det 
nye venstrefløjsmiljø i kølvandet på DKP's splittelse. 

Trotskisternes dobbelte virksomhed afspejler ifølge en dansk trotskist, som 
Kommissionen har talt med, en uoverensstemmelse internt i den danske sektion 
af Fjerde Internationale. Uoverensstemmelsen handlede om, hvor den danske 
sektion skulle lægge vægten i det politiske arbejde: 


”Var det arbejderbevægelsen i Danmark eller f.eks. Algeriet man beskæftigede sig 
med. Flertallet i den danske sektion kørte på småbønder i ulandene og det var dét 
Pablos teori gik ud på. … Ernest Mandel og Pierre Frank, der tilhørte flertallet i 
IV-Internationale sagde, at de først og fremmest skulle arbejde med deres egen 
arbejderklasse og dernæst støtte oprørsbevægelser i Latinamerika” 

Den pågældende understreger, at det især var Pablos, dvs. Michel Raptis' syns- 
punkter, der stod stærkt i Danmark i begyndelsen af 1960'erne. 


Krigen i Algier 


Det bevarede kildemateriale om PET's indhentning af informationer om trots- 
kisterne og krigen i Algier er sparsomt, og det er derfor vanskeligt at redegøre 
præcist for PET's overvågning i den forbindelse. Analyseres de bevarede papirer, 
ses det dog, at de tidligst journaliserede indberetninger om spørgsmålet er fra 
sommeren 1959. Fra det tidspunkt begyndte udenlandske tjenester at tilsende 
PET oplysninger om Fjerde Internationales engagement i Algierkrigen. Det sy- 
nes imidlertid først at være et års tid senere, at mere substantielle oplysninger 
om Internationalens involvering i krigen kom til PET's kundskab. I juni 1960 op- 
lyste to udenlandske tjenester således, at Fjerde Internationale havde forbindelse 
til falskmøntneri samt fremstilling af falske legitimitetskort. Desuden hed det, 
at Fjerde Internationale købte maskiner til fabrikation af våben og våbendele. 
Endelig blev det anført, at trotskisterne erhvervede sig kemikalier, der kunne 
anvendes til produktion af sprængstoffer. Ifølge de udenlandske tjenester var de 
nævnte aktiviteter alle forbundet med Fjerde Internationales engagement i Al- 
gierkrigen og støtten til FLN.% Som sådan syntes Fjerde Internationale at være 
gerådet ud i en skjult, men militært forbundet konflikt med Frankrig. Endnu 
manglede de nævnte tjenester dog domstolenes ord for, at ovenstående antagel- 
ser var korrekte. En dansk trotskist, der ifølge eget udsagn stod i forbindelse med 
såvel Raptis som Mandel, har over over for Kommissionen bekræftet, at ”Pablo 
prøvede at lave falske penge i Holland ..7,5 

Det var med afsæt i disse oplysninger, at hollandske politimyndigheder i før- 
ste halvdel af juli 1960 anholdt Michel Raptis og den hollandske Sal Santen, der 
var henholdsvis generalsekretær i Fjerde Internationale og medlem af det In- 
ternationale Sekretariat. Den hollandske anklagemyndighed anlagde derpå sag 
mod de to personer. Ved retten i Amsterdam blev de idømt 15 måneders fæng- 
sel for ”komplot med henblik på fremstilling af falske pengesedler”. Til gengæld 


83. Kommissionens arkiv: Notits vedr. samtale med [-]. 

84 PET, emnesag: ”NATO special komite. Note fra udenlandsk delegation”; 19. september 1960 og 
”Note fra udenlandsk delegation”, 10. oktober 1960. 

85. Kommissionens arkiv: Notits vedr. samtale med [-]. 


PET's overvågning af den antiimperialistiske venstrefløj 1945-1989 


REVOLUTIONÆRE KOMMUNISTER 1959-1963 


fandt retten det ikke bevist, at Raptis og Santen havde haft ansvar for indkøb af 
våbendele, og ej heller at de havde været meddelagtige i forfalskning af legitima- 
tionskort.” Med dommen var det imidlertid godtgjort, at to ledende medlem- 
mer af Fjerde Internationale stod i forbindelse med og havde støttet FLN i krigen 
mod Frankrig. Efter at have afsonet sin straf søgte Raptis via en dansk trotskist, 
læge Georg Moltved, om ophold i Danmark. Danske myndigheder ønskede dog 
hverken at give Raptis opholds- eller indrejsetilladelse. Derefter rejste Raptis til 
Algeriet, hvor han blev rådgiver for den forhenværende oprørsleder Ahmed Ben 
Bellas nyetablerede regering.” 

Når PET fra 1960'erne og frem rettede blikket stadig mere målrettet mod dan- 
ske trotskister, var det blandt andet motiveret af, at flere NATO-lande på det 
tidspunkt ønskede indhentet oplysninger om Fjerde Internationales nationale 
sektioner. Det hedder i en vidneforklaring fra Jørn Bro: 


”Adspurgt forklarede vidnet, at PET var en vigtig leverandør til det europæiske 
efterretningsnetværk, idet det var lykkedes PET at få velplacerede kilder, hvilket 
havde været vanskeligt for de andre efterretningstjenester. Trotskisterne begyndte 
at blive emner på de halvårlige møder i Nato Specialkomité, der beskæftigede sig 
med indre forhold. Trotskisterne var relativt aktive, og der var forbindelse til Cuba, 


Nordafrikanske oprørsbevægelser og enkelte andre områder, som de interesserede 
”88 


sig for, og navnlig franske trotskister ydede støtte til algirske oprørsbevægelser: 


Ifølge oplysningerne i PET's arkiv begyndte danske statsborgere at engagere sig i 
Algierkrigen allerede i 1959. Dette år etablerede en kreds af danske trotskister en 
gruppe, der kaldte sig selv ”Det Frie Algiers Venner”. Denne kreds af personer 
begyndte kort tid efter at udgive et skrift under navnet Algier Frit. Redaktionen 
ønskede ikke at vedstå det offentligt, men Algier Frit var et organ for Fjerde Inter- 
nationale. Udgivelsen var således finansieret af Fjerde Internationale, selv om det 
blev afvist fra bladets side. Formålet med udgivelsen synes at have været dobbelt: 
Dels at oplyse om Frankrigs krigsførelse i Algier, dels at skabe en folkelig støtte 
til FLN i Danmark. 


86 PET, emnesag: ”NATO special komite. Note fra udenlandsk delegation”, 19. september 1960. 

87 PET, emnesag: Notits: IV Internationale (oversigt udarbejdet pr. oktober 1963), 1. oktober 1963. 

88 RB: Jørn Bro, 22. februar 2005. Om NATO's Special Committee se Thorsten Borring Olesen og 
Poul Villaume, I blokopdelingens tegn 1945-1972. Dansk udenrigspolitiks historie 5 (Gyldendal, 2005), 
S. 224-229. 

89 PET, emnesag: Referat af afhøring af [-] 8. december 1963. Det fremgår også af Åge Skovrinds pjece 
Trotskisterne og befrielseskampen i Algeriet (Socialistisk Arbejderforlag), s. 3-5, at Algier Frit var 

Oplysningerne i PET's arkiv giver det indtryk, at danske trotskister, parallelt 
med at de propaganderede til fordel for FLN, var involveret i opkøb og eksport 
af mekaniske komponenter til en våbenfabrik, som Fjerde Internationale havde 
forbindelse til i Marokko. Intentionen synes at have været, at de eksporterede 
komponenter skulle indgå i nyproducerede våben, der skulle tilgå FLN, som der- 
med ville stå bedre rustet i kampene mod de franske militære enheder. For at 
imødegå dette valgte politiet i Hvidovre i slutningen af 1960 at sigte redaktøren 
for Algier Frit for overtrædelse af våbenloven. Den direkte anledning til sigtelsen 
var, at politiet havde dokumentation for, at redaktøren havde forsøgt at købe 
kemikalier, der kunne anvendes til produktion af sprængstoffer, men også at han 
var i besiddelse af en pistol uden at have våbentilladelse. Samtidig var politiet 
på sporet af, at redaktøren havde forbindelse til Michel Raptis, der som nævnt 
få måneder forinden var blevet anholdt i Holland. I december 1960 afhørte PET 
derfor redaktøren. Denne afviste imidlertid at have noget med våbenproduktion 
at gøre. På PET's spørgsmål om, hvorfor han da havde forsøgt at købe kemikalier, 
der kunne anvendes til at producere sprængstoffer, svarede pågældende, at han 
ingen viden havde om, hvad disse kemikalier skulle benyttes til. Nærmere kom- 
mer de bevarede kilder i PET's arkiv ikke svaret på dette spørgsmål.” Det kan 
dog antages, at redaktøren havde forsøgt at indkøbe kemikalier for en tredjeper- 
son, der skulle bringe disse til Nordafrika. 

Hvad angik spørgsmålet om sit politiske ståsted forklarede den pågældende, 
at han ikke var trotskist. Desuden erklærede han, at han ingen forbindelse havde 
til Fjerde Internationale. I det omfang han havde kontakt til personer, der var 
tilknyttet Fjerde Internationale, var det ved tilfældighedernes mellemkomst, idet 
disse udgjorde et bindeled til FLN. Men i øvrigt gjorde redaktøren sig betydelige 
anstrengelser for at lægge luft til danske trotskister, der blev betegnet som ”en 
ganske betydningsløs sekt” bestående af omtrent 20-30 personer. Og disse var — 
anførte han — en kreds af ”teoretikere og idealister uden nogen jordforbindelse 
og ganske uegnede til et praktisk, politisk arbejde”” På baggrund af det i PET's 
arkiv efterladte materiale kan sluttes, at efterretningstjenesten i august 1961 var 


organ for Fjerde Internationale. Om bladets budskab se f.eks. forsideartiklen på bladets første num- 
mer, ”Musikalsk cadence” Algier Frit, nr. 1, 1. årg., s. 1, 7. 

90 PET, emnesag: Referat af afhøring af [-] 8. december 1963. ”Interpol afhører nu i Danmark om 
sprængstoffer til Algier”, Ekstra Bladet, 5. december 1960; ”Ville skaffe dansk sprængstof til de op- 
rørske algirere”, Dagens Nyheder, 6. december 1960; ”Dansk krudt til Algier-oprøret?”, Aktuelt, 6. 
december 1960. 

91 PET, emnesag: Referat af afhøring af [-] 8. december 1963. 

af den opfattelse, at danske trotskisters hjælp til FLN på trods af sagens alvor var 
”ganske harmløs”. Derpå vurderedes det, at ”som helhed må fraktionen betragtes 
som en betydningsløs sekt” PET's syn på trotskisterne i Danmark var således 
det samme i sommeren 1961, som det havde været i løbet af 1950'erne. Men det 
bemærkes, at den af redaktøren anvendte karakteristik af det trotskistiske miljø 
som en ”en betydningsløs sekt” var blevet overtaget af PET. 

I begyndelsen af 1962 fik PET et tip om, at en dansk statsborger, der i midten 
af 1950'erne havde befundet sig på den yderste højrefløj i dansk politik, havde 
indsat 30.000 kroner på en konto i det firma, hvor han var ansat. Pågældende 
hævdede selv, at han havde modtaget pengene for noget arbejde, han havde ud- 
ført i såvel Østtyskland som i Vesttyskland. PET nærede imidlertid mistanke 
om, at pågældende arbejdede for Østtyskland. Derfor iværksatte PET en efter- 
forskningssag mod ham. Af en telefonaflytning fremgik det, at den pågældende 
havde kontakt til den af PET kendte tyske trotskist George Jungclas, der havde 
befundet sig i Danmark under besættelsen. Og det fremgik, at pågældende dan- 
sker havde modtaget de 30.000 kroner af Fjerde Internationale, idet formålet var, 
at pengene skulle anvendes til opkøb af våbendele, der skulle sendes til FLN.”> Af 
PET's efterforskningssag fremgik det efterfølgende, at Jungclas havde forbindelse 
til endnu to personer, der også skulle have haft kontakt med den yderste højrefløj 
i1950'erne. Et gennemgående emne i disse fire personers omgang med hinanden 
var spørgsmålet om etablering af to dækfirmaer, hvis eksistens ifølge PET's op- 
lysninger var begrundet i en ambition om at eksportere mekaniske dele til den 
ovenfor omtalte fabrik i Nordafrika, der producerede våben til FLN. Imidlertid 
fremgik det af telefonaflytningerne, at de involverede personer havde vanskeligt 
ved at administrere de penge, der var blevet dem betroet af Fjerde Internationale. 
PET vurderede derfor i begyndelsen af 1963, at de tre implicerede danskere alle 
syntes at have lavet ”numre” med pengene, men at det ikke var muligt præcist at 
afklare på hvilken måde.” En aktør fra det trotskistiske miljø har over for Kom- 
missionen bekræftet og præciseret det ovenfor skitserede billede. En navngiven 
trotskist hentede penge i Frankrig, og pengene skulle anvendes til indkøb af dele 
til maskingeværer. Den pågældende tilføjer: ”Det var en fortjenstfuld indsats, 
hvis man ser bort fra, at man brød nogle danske love. Det var noget algiererne 


92 PET, emnesag: ”4. Internationale” 24. august 1961. 

93. PET, personsag: ”Rapport vedr. samtale den 27/2 1962 [1963] kl. 16.20 mellem George Max Walther 
Jungclas og [-] på Hotel Nørrevold”, 27. februar 1963. 

påskønnede meget?” En anden dansk trotskist har over for Kommissionen for- 
klaret, at de omtalte penge kom fra algeriere bosiddende i Frankrig, idet pen- 
gene, der skulle hvidvaskes, var ”betaling for våbendele”9% 

Det af PET skitserede billede af danske trotskister som værende involveret i 
Fjerde Internationales støtte til de algierske oprørere blev bekræftet i slutningen 
af 1963, da PET modtog nye oplysninger fra sine udenlandske partnere. I en rap- 
port hed det således, at Fjerde Internationale havde afholdt en konference i Bru- 
xelles i september 1962, hvor det var blevet besluttet, at de nationale sektioner, 
nu hvor Ahmed Ben Bella havde dannet regering, skulle opmuntre europæiske 
importører til at købe algeriske varer samt danne algeriske venskabsforeninger. 
Ifølge PET's udenlandske forbindelser havde en dansk statsborger spillet en 
betydelig rolle i bestræbelserne på at få disse forslag vedtaget på kongressen.” 
Kommissionen har som del af sin undersøgelse af PET's overvågning af trots- 
kister gennemført samtaler med et antal fremtrædende aktører fra trotskistiske 
miljøer. I en af disse samtaler har en trotskist, der især var aktiv i 1960'erne, for- 
klaret, at en navngiven dansk trotskist i begyndelsen af 1960'erne var engageret i 
støtten til den ”algeriske modstandsbevægelse?””? Udtalelsen underbygger PET's 
samtidige mistanke om trotskistisk virksomhed i tilslutning til krigen i Algier. 


Det nye Venstre 


Trotskisternes involvering i den algierske konflikt var en årsag til, at såvel den in- 
ternationale som den danske trotskistiske bevægelse oplevede fremgang i tiden 
omkring 1960. Samtidig var det en væsentlig årsag til, at vestlige efterretnings- 
tjenester og PET begyndte at vise interesse for trotskisterne. En anden årsag til 
trotskisternes øgede aktivisme i såvel Danmark som i Vesteuropa generelt var 
det opbrud på venstrefløjen, der fulgte i kølvandet på det sovjetiske overfald på 
Ungarn i 1956, og som i slutningen af 1950'erne og især i 1960'erne førte til nye 
socialistiske partidannelser.” I Danmark markeredes opbruddet i første omgang 


95. Kommissionens arkiv: Notits vedrørende samtale med [-]. 

96 Kommissionens arkiv: Notits vedrørende samtale med [-]. 

97 PET, emnesag: ”IV Internationale”, Oktober 1963. 

98. Kommissionens arkiv: Notits vedrørende samtale med [-]. 

99. Om socialismen i Vesteuropa navnlig i 1960'erne se Donald Sassoon, One Hundred Years of Socia- 
lism, s. 275-440. Se også Thomas Ekman Jørgensen, ”Hinsides kommunismen — det Nye Venstre og 
dets udløbere”, Arbejderhistorie 2004/4, s. 91-103, se især s. 92 ff. Per Askholm Madsen og Jens Otto 

med splittelsen af DKP i 1958. Året efter, i februar 1959, blev Socialistisk Folke- 
parti (SF) dannet. Og derefter etableredes Socialistisk Ungdoms Forum (SUF) i 
1961.” 

Når opbruddet i dansk politik blev vigtigt for den danske sektion af Fjerde 
Internationale, havde det sin forklaring i, at trotskisterne dermed fik et nyt po- 
litisk miljø at arbejde indenfor. Tidligere havde trotskisterne kun haft to politi- 
ske partier at arbejde med, nemlig det gamle, statsbærende socialdemokrati, der 
syntes resistent over for trotskisterne, og dernæst det sovjetorienterede kommu- 
nistiske parti, der ikke var trotskisterne venligt stemt. Med SF's dannelse opstod 
der imidlertid et, hævdede det selv, uafhængigt socialistisk parti, der hverken var 
rodfæstet i det borgerlige samfund eller som stod som repræsentant for Sovjet- 
unionen.” 

Fjerde Internationale ønskede at udnytte den nye situation. I 1958 havde Mi- 
chel Raptis holdt et foredrag i England. Heri havde han opfordret trotskisterne til 
at arbejde inden for socialdemokratiske og kommunistiske partier. Kort tid efter 
at Raptis havde holdt foredraget, blev det publiceret og oversat til dansk. I den 
danske oversættelse blev der indføjet en note, hvori det hed, at der i Danmark 
fandtes ”et tredje, uafhængigt socialistisk eller venstresocialistisk parti”. Derfor 
var det naturligt, at ”de revolutionære marxister”, det vil sige trotskisterne, arbej- 
dede inden for dette partis rammer.” 

Det fremgår af PET's arkivalier, at tjenesten var bevidst om trotskisternes for- 
søg på at udføre entrisme i de nye socialistiske miljøer. I en rapport fra oktober 
1963 anførte PET således, at der på daværende tidspunkt antoges at være mel- 
lem 150 og 200 trotskister i Danmark. Den medgang, som trotskisterne havde 
oplevet i slutningen af 1950'erne og begyndelsen af 1960'erne, skønnedes således 
at have givet sektionen en vis medlemstilgang. Det hang dog især sammen med, 


Madsen, Fra sandkasse til kadreparti. VS's dannelse og udvikling 1967-73 (VS forlaget, 1980), s. 28-29. 

100 Opbruddet i dansk politik i 1960'erne og 1970'erne er skildret i Danmark under den kolde krig. Den 
sikkerhedspolitiske situation, bd. 2 (DIIS, 2005), s. 35-36. Politikens og Gyldendals danmarkshistorie 
skildrer også opbruddet og sætter det ind i en bredere sammenhæng. Se Henrik S. Nissen, Lan- 
det blev by 1950-1970. Gyldendal og Politikens Danmarkshistorie, bd. 14 (Gyldendal og Politiken, 
1991/2004), S. 211-220, 249-269; Poul Villaume, Lavvækst og frontdannelse 1970-1985. Gyldendal og 
Politikens Danmarkshistorie, bd. 15 (Gyldendal og Politiken, 2005), s. 57-76, 130-142. 

101 Danske trotskister havde dog allerede i 1950'erne søgt at gøre sig gældende inden for Danmarks 
Socialistiske Parti, der blev etableret i 1957 af en forhenværende DKP'Fr, der stillede sig kritisk til det 
sovjetiske overfald på Ungarn. Bertel Nygaard, Forsøg på et alternativ, s. 172-174. 

102 Hvad er 4. Internationale og hvad er dens mål? Foredrag af Michel Pablo 12. august 1958. 


PET's overvågning af den antiimperialistiske venstrefløj 1945-1989 


49 


50 


REVOLUTIONÆRE KOMMUNISTER 1959-1963 


at trotskisterne havde overtaget en lille kreds af venstreorienterede aktivister, der 
kaldte sig ”Gruppe 61". Det var en kreds af NATO-kritikere, der havde organi- 
seret sig som modstandere af den dansk-vesttyske enhedskommando, der blev 
etableret i 1961.” I rapporten fra oktober 1963 opregnedes derpå navn, adresse 
samt beskæftigelse på 24 trotskistiske aktivister, der mentes at være sektionens 
egentlige kerne. Om arbejdet i begyndelsen af 1960'erne anførtes det, at det var 
en ”hovedopgave” for sektionen at infiltrere SF og dettes ungdomsorganisation 
SUF. Derpå nævntes det, at trotskisterne efter eget udsagn ”beherskede” fire af 
SF's københavnske kredse.” Tilsyneladende var trotskisterne ”tålt” af partiledel- 
sen i SF, der havde vanskeligt ved at skille sig af med trotskisterne, da folkeso- 
cialisterne — i modsætning til kommunisterne — ”gav sig ud for at være et parti 
med plads for afvigende anskuelser.,”% I bladet Socialistisk Information erklærede 
trotskister da også i 1964, at medlemmer af Revolutionære Socialister tillige var 
medlemmer af SF og af DKP, og at de igennem deres partiorganisationer for- 
søgte at påvirke partiernes ledelse og medlemmer i en ”mere bevidst socialistisk 
retning”,;”” hvilket dog ikke betød, at medlemmerne af DKP og SF var vidende 
om, hvem den enkelte trotskist var. 

PET synes i første halvdel af 1960'erne at have været af den opfattelse, at trots- 
kisterne havde vanskeligt ved at udnytte deres positioner i SF. I en indberetning 
fra oktober 1964 lyder det f.eks., at en af PET kendt trotskist ikke var blevet gen- 
valgt i sin kreds på Nørrebro i København ”p.gr.a. mgl. arbejdsindsats”. I de- 
cember samme år hed det, at en anden trotskist blev ”smidt ud af” bestyrelsens 
afdeling på Vesterbro. I februar det følgende år tabte trotskisterne formands- 
og sekretærposten i SF's afdeling på Nørrebro. Der var også problemer med et 
sektionsmedlem, der var i bestyrelsen for SF's afdeling i Københavns Indre By. 
Medlemmet havde ”tilvendt” sig nogle hundrede kroner fra denne afdeling. Han 
skyldte ”ligeledes sektionen 200 kr?” Anderledes så det ifølge PET ud med hen- 


103 PET, emnesag: ”Beretning vedr. den virksomhed der er udfoldet af DKP, de kommunistiske fron- 
torganisationer, SF og forskellige yderliggående danske bevægelser i tiden 1. april til 15. oktober 
1963”, s. 44. Vedr. Gruppe 61 se også Johs. Nordentoft og Søren Hein Rasmussen, Kampagnen mod 
Atomvåben og Vietnambevægelsen 1960-1972 (Odense Universitetsforlag, 1991), s. 76-77. 

104 PET, emnesag: Notits: IV. Internationale (oversigt udarbejdet pr. oktober 1963), 1. oktober 1963. 

105 PET, emnesag: Referat fra afhøring [-], 8. december 1960. 

106 SI nr. 6, november 1964, bliver gentaget i senere numre. Samtidig blev både SF og DKP dog vold- 
somt angrebet i SI. jf. Juni-nummeret 1965. 

syn til trotskisternes indflydelse i SUF, hvor de angiveligt udnyttede ”en stærk 
anti-SF/Aksel Larsen stemning”? Som rekrutteringssted, som politisk apparat 
og senere som fusionspartner fik SUF — som det vil fremgå nedenfor — imidler- 
tid en vis betydning for trotskisternes videre arbejde.” I den ovenfor nævnte 
rapport, hvor PET identificerede 24 trotskistiske aktivister, konstateredes det, at 
af de 24 var 15 medlem af SF. Tre var medlem af SUF. Tolv var også medlem af 
personkredsen ”Gruppe 61”. Ni havde en fortid i DKP.” 

I de første år af 1960'erne indtog trotskisterne fortsat en meget lille rolle i 
PET's overordnede trusselsbillede. Dette havde sin forklaring i, dels at trotski- 
sternes virke på dansk grund var meget begrænset, dels at PET fortsat opfattede 
DKP som den væsentligste trussel mod den lovlige danske samfundsorden. En- 
delig opfattede PET — som det fremgår andetsteds af Kommissionens beretning 
— i højere grad det nydannede SF som en trussel end trotskisterne.” Alligevel 
kan det konstateres, at trotskisterne kom til at optage PET mere i begyndelsen af 
1960'erne end tidligere. Det hang sammen med, at Fjerde Internationale i årene 
omkring 1960 begyndte at blive et tema på de halvårlige møder i NATO Spe- 
cial Committee, idet der blandt alliancelandene eksisterede en forestilling om, 
at trotskisterne ikke blot solidariserede sig med den algierske oprørsbevægelse 
FLN, men tillige støttede den med materiel, der kunne anvendes i de militære 
konfrontationer med de franske enheder. PET befandt sig således i et samarbej- 
de med udenlandske efterretningsmyndigheder, hvor PET modtog oplysninger 
fra udlandet, ligesom tjenesten — som det fremgår af Jørn Bros vidneudsagn — 
leverede oplysning til blandt andet NATO's Special Committee. Efterretnings- 
oplysninger om trotskisterne synes således primært at være interessante som en 
handelsvare for PET. 

PET's interesse for trotskisterne frem til 1963 godtgjorde, at der eksisterede en 
forbindelse mellem trotskisterne og til en meget lille del af den yderste højrefløj. 
På baggrund af det bevarede materiale er det ikke muligt at drage sikre konklu- 
sioner på spørgsmålet om, hvori forholdet har bestået.” Dog fremgår det, at 
trotskister stod side om side med personer, der tidligere havde befundet sig på 


108 PET, emnekartotek: ”Int. Kommunisme - org. Fjerde Internationale: Den danske sektion”, 10. marts 
1965. 

109 Bertel Nygaard, Forsøg på et alternativ, s. 177. 

110 PET, emnesag: Notits: IV. Internationale (oversigt udarbejdet pr. oktober 1963), 1. oktober 1963. 

11. Om PET's overvågning af SF se Kommissionens beretning, bind 7. 

den yderste højrefløj. Og det fremgår, at disse to grupperinger var i stand til at 
samarbejde om at støtte Ahmed Ben Bella, der i den algierske oprørsbevægelse 
repræsenterede en socialistisk og national linje til forskel fra andre dele af op- 
rørsbevægelsen, som mere antog karakter af ren kommunisme. 

5. REVOLUTIONÆRE SOCIALISTER 1964-1971 


Mellem 1964 og 1970 var den danske sektion af Fjerde Internationale overordnet 
set involveret i to former for politisk virksomhed. For det første forsøgte sektio- 
nen at udføre entrisme inden for de nye venstreorienterede parti- og organisati- 
onsdannelser. Det handlede mest om SF, VS og SUF. For det andet var sektionen 
engageret i det, der i PET's jargon gik under termen ”uro”. Nedenfor vil der blive 
redegjort for disse aktiviteter, sådan som de kan tegnes primært på baggrund af 
PET's akter, men også i nogen grad trotskisternes egne arkivalier. Det vil fremgå, 
at personer inden for trotskistiske kredse undertiden planlagde og udførte bom- 
besprængninger. 


Revolutionære Socialisters politiske program 


I efteråret 1963 skiftede den danske sektion af Fjerde Internationale navn fra Re- 
volutionære Kommunister til Revolutionære Socialister. Det kan være vanskeligt 
at vurdere, om navneskiftet var udtryk for, at danske trotskister havde gennem- 
gået nogen politisk-ideologisk forandring. Det har sin forklaring i, at den nye or- 
ganisationsdannelse tilsyneladende aldrig fik udfærdiget et politisk program.” 
PET var imidlertid ikke i tvivl om, at trotskisterne fortsat sigtede mod afskaffelse 
af kapitalismen blandt andet gennem den permanente revolution. Desuden var 
det fortsat PET's opfattelse, at danske trotskister ønskede Danmark udmeldt af 
NATO og at forhindre en eventuel optagelse i det europæiske fællesmarked. I det 


113 Bertel Nygaard, Forsøg på et alternativ, s. 180. En af partiets teoretikere har over for Kommissionen 
forklaret, at Revolutionære Socialister i det væsentlige støttede sig til Fjerde Internationales syns- 
punkter. Desuden har han forklaret, at der i løbet af 1960'erne var overvejelser om at udfærdige et 
egentligt program, men at det ikke skete. Kommissionens arkiv: Notits vedrørende samtale med [-]. 
Der er heller ikke fundet spor af noget politisk program i trotskisternes arkiv. 

hele taget var det PET's opfattelse, at danske trotskister, hvad enten de kaldte sig 
Revolutionære Kommunister eller Revolutionære Socialister, forfulgte de mål, 
som de havde forfulgt i løbet af 1950'erne og frem til 1963."+ 

En artikel bragt i december 1963 i det af SUF offentliggjorte Københavnerbla- 
det bekræfter PET's vurdering, at Revolutionære Socialister ikke havde gennem- 
gået noget væsentligt holdningsskifte i forhold til Revolutionære Kommunister. 
I artiklen forklarede en dansk trotskist, at Fjerde Internationale var et alternativ 
til Tredje Internationale, der opfattedes som redskab for Sovjetunionens uden- 
rigspolitiske ambitioner. Desuden forklaredes det, at Fjerde Internationale, og 
således også Revolutionære Socialister, hyldede den permanente revolution. 
Hvad angik situationen i Danmark, blev Socialdemokratiet karakteriseret som 
et bureaukratisk parti, hvis indsats mestendels bestod i at understøtte det kapita- 
listiske samfund, hvilket var i strid med Revolutionære Socialisters ambition om 
indførelse af socialismen.” 

I artiklen tematiserede trotskisten ikke Fjerde Internationales holdning til 
parlamentarismen. Denne fremgik dog umiddelbart neden for redegørelsen i 
form af en rettelse til det forrige nummer af bladet. Her var et trotskistisk med- 
lem refereret for at have udtalt, at han ”ikke havde meget tillid til det parlamen- 
tariske styre”, og at han anså det for ”nødvendigt at bruge vold ved indførelsen af 
socialismen”, I rettelsen forklarede vedkommende person: ”Det er min og 4. in- 
ternationales opfattelse, at det naturligvis ville være det bedste, om socialismen 
kunne indføres uden voldsanvendelse, men på grund af inden- og udenrigspoli- 
tiske erfaringer, anser vi det ikke for særligt sandsynligt og mener derfor, at det 
desværre kan blive nødvendigt at benytte voldelige metoder for at få socialisme, 
og at socialister må være forberedt herpå” 

På trods af ovenstående var det i første omgang PET's vurdering, at Revolutio- 
nære Socialister ikke udgjorde nogen betydelig trussel mod den danske samfunds- 
orden. Et år efter organisationens etablering udfærdigede PET i september 1964 en 
notits om den trotskistiske sektion. Det hed, at selv om denne havde op mod 200 
medlemmer, så udgjordes sektionens kerne næppe af flere end 30-40 aktivister. 
Det hed endvidere, at organisationens økonomi var svag, og at dens samlede ind- 
tægt i 1963 var på cirka 5.000 kroner.'” Vurderingen var således lidet alarmerende. 


114 PET, emnesag: Notits: IV. Internationale (oversigt udarbejdet pr. oktober 1963), 1. oktober 1963. 
15. ABA, arkiv nr. 2304, kasse 52, SUF lokalblade, SUF Københavnsbladet, december 1963. 
16 Ibid. 

Entrisme 


Socialistisk Folkeparti 

Den entrisme i SF, som trotskisterne havde indledt i de første par år af 1960'erne, 
blev videreført gennem årtiet. PET var opmærksom herpå, og det var i august 
1964 tjenestens opfattelse, at trotskisterne på længere sigt ønskede at ”overtage” 
det nye partis ledelse eller i det mindste at ”udnytte” partiet mest muligt. Imid- 
lertid noterede en PET-medarbejder i sommeren 1964 i en notits, at mere ”be- 
sindige kredse” inden for SF ”forlængst har opdaget faren og har forberedt nød- 
vendige modforanstaltninger””? Denne sidste vurdering blev dog efterfølgende 
gennemstreget, hvilket kan tyde på, at PET alligevel tillagde trotskisterne nogen 
vægt, eller, formentlig mere sandsynligt, at PET var usikker på, hvad SF havde 
tænkt sig at gøre med de trotskistiske infiltratorer. 

Med folketingsvalget den 22. november 1966 fik Socialdemokratiet sammen 
med SF og et enkelt nordatlantisk mandat flertal på Christiansborg. Så snart det 
stod klart, inviterede Socialdemokratiet SF's ledelse til forhandlinger. Disse re- 
sulterede ikke i et regeringssamarbejde, skønt forhandlingerne varede i fire dage. 
Til gengæld blev der indgået aftale om, at SF skulle være en ny socialdemokratisk 
mindretalsregerings parlamentariske grundlag. Denne situation er i litteraturen 
ofte omtalt som ”det røde kabinet”? For trotskisterne betød den nye situation 
på Christiansborg, at de havde medlemmer, der var politisk aktive i regeringens 
parlamentariske grundlag. Dette forsøgte trotskisterne at udnytte. Ifølge PET's 
oplysninger stillede Hanne Reintoft, der var medlem af SF's folketingsgruppe, i 
slutningen af 1967 spørgsmål i Folketinget om danske virksomheders leveran- 
cer af våben(dele) til USAs krig i Vietnam. Spørgsmålet blev ifølge PET's oplys- 
ninger fremsat på baggrund af et udkast formuleret af en trotskist. Ifølge PET 
fandt Reintoft, at forespørgslen havde været en så stor succes, at hun efterføl- 
gende anmodede det trotskistiske medlem ”om assistance til en ny forespørgsel til 
udenrigsministeren””? Som sådan synes i al fald Hanne Reintoft at have ladet sit 
arbejde påvirke af trotskistisk aktivitet. Set retrospektivt rummer PET's bevarede 


tember 1964. 

118 PET, emnesag Notits: Yderligtgående grupper. 14. august 1964. 

ng Dette er skildret flere steder. Se til eksempel Danmark under den kolde krig. Den sikkerhedspolitiske 
situation 1962-1978, S. 72-73, 79-81. 

120 PET, emnesag: ”Vedr.: Den danske sektion af IV. INTERNATIONALE (Revolutionære Socialister), 
der under dække af forlaget TEMA har hovedkvarter i firmaet POGRA, Guldborgvej 28, kld., tele- 
fon Fasan 3174” 20. december 1967. 

akter imidlertid ikke oplysninger om, at det lykkedes trotskisterne under ”det 
røde kabinet” at øve indflydelse på SF's overordnede politiske linje. Ej heller er der 
noget, der tyder på, at trotskisterne gennem SF fik indflydelse på regeringens poli- 
tik. Til gengæld var det et antal PET-medarbejderes opfattelse, at trotskisterne fik 
stor indflydelse på den proces i SF's udvikling, der førte til partiets splittelse. Med 
en formulering fra PET's arkiv var trotskisterne ”stærkt medvirkende” hertil.” 

De dokumenter, der ligger til grund for denne opfattelse, er makuleret, og 
det er derfor ikke muligt for Kommissionen at vurdere holdbarheden heraf. På 
baggrund af materiale i SF's arkiv samt en del af den offentlige debat forekom- 
mer det imidlertid ikke sandsynligt, at trotskisterne spillede en væsentlig rolle i 
SF's splittelse.” I B.T. blev det i november 1967 ganske vist hævdet, at trotskister 
havde bidraget til at svække Aksel Larsens lederskab af SF. Dokumentation 
for at trotskisterne skulle have spillet nogen væsentlig, endsige udslaggivende, 
rolle for sprængningen af SF, er imidlertid ikke fundet, og det forekommer hel- 
ler ikke sandsynligt. Dertil var trotskisternes indflydelse i sprængningsprocessen 
for begrænset og det samlede antal aktører for mange. En mere overbevisende 
forklaring på SF's splittelse er, at partiet rummede personer fra hele det politiske 
spektrum mellem DKP og Socialdemokratiet, og at betydelige dele af dette felt 
havde endog meget vanskeligt ved at forlige sig med forestillingen om, at det 
nye socialistiske parti skulle reduceres til et støtteparti for en socialdemokratisk 
mindretalsregering, hvis udenrigspolitiske ambition var at støtte dansk med- 
lemskab af NATO og med tiden De Europæiske Økonomiske Fællesskaber. Som 
sådan kan man sige, at den af Socialdemokratiet i 1966 initierede politik med at 
tvinge SF ”under ansvarets åg” var lykkedes." 


Venstresocialisterne 
I forbindelse med VS's dannelse i december 1967 var PET ikke udpræget interes- 
seret i trotskisternes mulige deltagelse, men derimod i, hvordan det nye parti 


121 PET, emnesag: ”REVOLUTIONÆRE SOCIALISTER, den danske sektion af IV. INTERNATIO- 
NALE”. Jf. diverse resume-notater i kassen. Om splittelsen af SF se f.eks. Bertel Nygaard, Forsøg på 
et alternativ, s. 194-195; Per Askholm Madsen og Jens Otto Madsen, Fra sandkasse til kadreparti, s. 
39-43. 

122. Om emnet se Kommissionens beretning, bind 7. 

123 ABA, SF's arkiv ks. 26, løbenr. CII, læg 3. Skrivelse til partiforeningerne dateret 1. december 1967. 

124. Om Socialdemokratiet, Hækkerup og ansvarets åg se Nikolaj Bøgh, Hækkerup (Aschehoug, 2003), 
s. 281-283. Om bruddet i SF se også Henrik S. Nissen, Landet blev by 1950-1970 (Gyldendal og Poli- 
tiken, 1991/2004), især S. 321. 

stillede sig til følgende og andre spørgsmål: Måtte politiske aktivister anvende 
vold i den politiske praksis? Hvordan skulle man aktionere mod NATO? Var 
VS's medlemmer involveret i faglige konflikter? Havde partiet kontakter til be- 
frielsesbevægelser i den tredje verden?” Som vist andetsteds i Kommissionens 
beretning var det i begyndelsen af 1968 PET's vurdering, at VS først og fremmest 
tegnedes af intellektuelle. Desuden var det en indledende vurdering, at VS nok 
var et revolutionært parti, men at det syntes at tage afstand fra voldsanvendel- 
se.” Følges PET's akter om trotskisternes virke inden for VS, tegner der sig et 
billede af, at nogle af de trotskister, der havde været medlem af SF, nu gik over 
i VS, Desuden tegner der sig et billede af, at trotskisterne forsøgte at påvir- 
ke VS i to sammenhænge. Dels i arbejdsmarkedskonflikterne, dels i forhold til 
VS's politisk-ideologiske profil. Umiddelbart forekom det PET, at resultaterne af 
trotskisternes virksomhed var ringe. 

Hvad angår arbejdsmarkedsspørgsmålet fremgår det, at en af PET's kilder i 
efteråret 1968 oplyste, at trotskisterne ville forsøge at foranstalte uro under ef- 
terårets overenskomstforhandlinger. Ifølge kilden bestod strategien i, at trots- 
kisterne gennem VS's tillidsrepræsentanter i fagbevægelsen ville formulere så 
vidtrækkende krav, at de på forhånd måtte anses som umulige at få gennemført. 
Hensigten var at benytte de derfor forventede afslag som argument for at iværk- 
sætte uroligheder på arbejdspladserne. PET's kilde oplyste videre, at der havde 
været arrangeret et møde mellem en af VS's faglige repræsentanter og ledelsen 
af Revolutionære Socialister. Og det havde vist sig, at en VS'er var så enig med 
trotskisterne, at han forventedes at tilslutte sig den danske sektion af Fjerde In- 
ternationale.”> I forlængelse af trotskisternes forsøg på at påvirke VS's arbejds- 
markedspolitiske synspunkter ses det, at trotskisterne generelt forsøgte at be- 
nytte deres forbindelser i VS til at skabe opbakning bag de demonstrationer, som 
trotskisterne arrangerede. Dette billede bekræftes af en skrivelse fra august 1969 
fra et medlem af det trotskistiske Revolutionær Aktion til VS. Her opfordrede 
brevskriveren Venstresocialisterne til, sammen med en håndfuld andre organi- 
sationer, at støtte en demonstration foran den sovjetiske ambassade i København 


125. Om emnet, se Kommissionens beretning, bind 7. Om dannelsen af VS se Per Askholm Madsen og 
Jens Otto Madsen, Fra sandkasse til kadreparti, s. 53 ff. 

126 Se hertil Kommissionens beretning, bind 7. 

127. PET, emnesag: ”Vedr: Interndokument for Revolutionære Socialister — Strategien for den vesteuro- 
pæiske taktik, 31. marts 1970, s. 11-12. 

i anledning af årsdagen for den sovjetiske invasion i Tjekkoslovakiet 21. august 
1968. Af Kommissionens beskrivelse af de såkaldte Verdensbankuroligheder i 
september 1970 fremgår det endvidere, at kredse inden for det trotskistiske miljø 
opnåede støtte fra VS'ere i planlægningen af en del af den uro, der fandt sted 
under Verdensbankens årsmøde i København." 

Ifølge PET's arkiv synes trotskisterne ikke at have haft succes med deres for- 
søg på at påvirke VS's ideologiske profil: I august 1968 var det kommet til PET's 
kundskab, at Revolutionære Socialister forsøgte at overtage VS. Sammenhængen 
var, at en af PET kendt trotskist havde opnået en placering i VS's hovedbesty- 
relse, og med dette som udgangspunkt havde udfærdiget et udkast til et program 
for VS; et program der lå ganske tæt på trotskisternes standpunkter. Konkret 
bestod et af programpunkterne i at kræve ”arbejderovertagelse af produktions- 
midlerne” efter en revolution, men ikke ”statsovertagelse”. Forskellen mellem 
disse to scenarier var, at såfremt arbejderne overtog produktionsmidlerne, da 
ville arbejderne selv kunne fastsætte deres lønninger. Det var, antog trotskisten, 
ikke muligt, hvis staten overtog produktionsmidlerne. Fulgte man trotskistens 
egen vurdering, var der god mulighed for at få udkastet vedtaget af VS.> 

I september måned 1968 konstaterede PET imidlertid, at der internt i Revo- 
lutionære Socialister eksisterede en vis utilfredshed med den ovenfor anførte 
trotskists virksomhed inden for VS. En anden trotskist anførte således under et 
sektionsmøde, at det i VS's partiprogram hed, at partiet byggede på marxismens 
grundlag og ikke på proletariatets diktatur, sådan som trotskismen gjorde. Ved- 
kommende var tydeligvis utilfreds hermed og foreslog nu, at trotskisterne skulle 
bryde med VS for i stedet satse kraftigere på SUF, som sektionen havde ”brugt 
8 år på at opbygge”. Den førstnævnte trotskist bemærkede hertil, at en sådan 
”omvæltning” af trotskisternes hidtidige arbejde inden for VS ville nødvendig- 
gøre en drøftelse med en af internationalens kammerater, der måtte komme til 
København — hvormed der henvistes til en af de ledende skikkelser i Fjerde In- 
ternationale. Den pågældende mente i øvrigt, at sektionen trods et beskedent 
forretningsudvalg og en medlemsskare på omkring 45 spillede en betydelig rolle 
i fremskyndelsen og forberedelsen af revolutionen i Danmark.'> 


129 ABA, VS's arkiv, ks. 106. [-] til VS, 14. august 1969. 

Tilsyneladende var Fjerde Internationales ledelse ikke enig i forslaget om at 
bryde med VS på dette tidspunkt: Under et besøg af Ernest Mandel i november 
1968 foreslog denne ifølge PET, at Revolutionære Socialister skulle forsøge at ud- 
vide med 20 nye medlemmer rekrutteret fra både VS og SUF inden for det næste 
halve år. PET's oplysninger tydede således på, at Revolutionære Socialisters 
virksomhed ikke blot blev koordineret med det Internationale Sekretariat på et 
overordnet plan, men at ledelsen af Fjerde Internationale havde væsentlig, måske 
udslaggivende indflydelse på den danske sektions arbejde. 


Socialistisk Ungdoms Forum 

Trotskisternes forsøg på at vinde indflydelse på de nye venstrefløjspartier i 
1960'erne synes ikke at have båret frugt. Anderledes forholder det sig, når det 
gælder trotskisternes forsøg på at overtage den ungdomspolitiske organisation 
SUE. Socialistisk Ungdoms Forum blev stiftet den 7. september 1961 med det for- 
mål at udbrede kendskab og tilslutning til socialismen. Ifølge en PET-rapport fra 
november 1970 var SUF i de følgende år blevet stadigt mere ”venstredrejet”. Det 
noteredes, at da SF blev sprængt, valgte SUF at følge SF's venstrefløj over i VS, 
hvis dannelse SUF tog aktiv del i. Derefter blev SUF formelt VS's ungdomsorga- 
nisation.: I månederne efter tilslutningen til VS havde trotskisterne indflydelse 
på SUF, men hen over sommeren 1968, konstaterede PET, var en del af SUF be- 
gyndt at flirte med maoismen.% 

Det var PET's opfattelse, at der af denne grund efterfølgende opstod en kon- 
flikt mellem maoister og den resterende del af SUF, ”der var rigt repræsenteret af 
trotzkyister?3% Det første sammenstød indtraf i efteråret 1968. På det tidspunkt 
nedsatte SUF's landsledelse et programudvalg, hvori maoisterne udgjorde et fler- 
tal. Maoisterne udnyttede situationen, da de kort tid efter supplerede udvalget 
med formanden for Kommunistisk Forbund marxister-leninister (KFML), hi- 
storikeren og maoisten Benito Scocozza. Derpå forsøgte maoisterne ifølge PET 
at overtage SUF's Københavnerafdeling. Trotskisternes modtræk bestod ifølge 
PET i at engagere en kreds af personer, der alle befandt sig på den yderste ven- 


133. PET, emnekartotek: ”Int. Kommunisme, org. IV. Int”; 25. november 1968. 

134 Jf. også Per Askholm Madsen og Jens Otto Madsen, Fra sandkasse til kadreparti, s. 267. Om SUF's 
forhold til SF se Kommissionens beretning, bind 7. 

strefløj, men som havde det til fælles, at de stillede sig kritisk til maoismen. Den- 
ne personkreds meldte sig ind i SUF, hvorefter de to fraktioner konfronteredes 
på et møde i maj 1969, hvor der skulle vælges delegerede til SUF's forestående 
kongres. Trotskisterne vandt denne kamp, idet samtlige valgte var opstillet på 
trotskisternes liste. Dermed måtte man forvente, at trotskisterne ville få flertal 
på SUF's forestående kongres, der skulle afholdes i slutningen af maj 1969. Fra 
maoistisk side planlagde man som modtræk at afholde en konkurrerende kon- 
gres, hvor man skulle vedtage et maoistisk program for SUF. Landsledelsen rea- 
gerede imidlertid ved at erklære, at maoisternes varslede boykot måtte opfattes 
som ”mandatsvig”, hvilket ville føre til eksklusion.” Ifølge en rapport udfærdiget 
af PET i efteråret 1970 havde trotskisterne efter eksklusionen af maoisterne haft 
til hensigt at at sammenlægge SUF og den danske sektion af Fjerde Internatio- 
nale. På SUF's 11. kongres i 1970 var et sådant forslag således blevet fremsat, men 
nedstemt.” 

Det, der ikke lykkedes på SUF's 11. kongres i foråret 1970, lykkedes ifølge 
PET's oplysninger i løbet af sommeren og efteråret samme år. Ifølge en af tjene- 
stens kilder havde trotskisterne i SUF i den mellemliggende periode ”systematisk 
arbejdet på at få SUF til at glide ind i sektionen, og det er det arbejde, som nu 
har givet resultat?” Samarbejdet bestod ifølge kilden i udgivelse af bladet Klas- 
sekampen. SUF stod udadtil som ansvarlig for udgivelsen, selv om bladets ind- 
hold afspejlede ”sektionens direktiver”. PET's kilde oplyste endvidere, at SUF i 
midten af januar 1971 ville afholde en ekstraordinær kongres, hvor SUF ville blive 
optaget i den danske sektion af Fjerde Internationale, men, anførtes det, ”[d]et 
er et emne, som er af formel karakter og uden betydning, idet indlemmelsen er 
sket” Ifølge et af PET udfærdiget notat var det i efteråret 1970 situationen, at 
SUF ”indser nødvendigheden af en væbnet revolution for at forandre samfundet 
til en socialistisk stat, ligesom man indser nødvendigheden af et velorganiseret, 


revolutionært parti, der kan mobilisere arbejderklassen og føre den til sejr.”" 
Efter at trotskisterne fik ekskluderet deres modstandere i SUF, krævede VS eks- 
klusionerne omstødt. Da SUF afviste dette, valgte VS at afbryde forbindelsen til 

SUF” Et resultat af trotskisternes succesfulde virksomhed i SUF blev således, at 
Revolutionære Socialister ganske vist havde opnået tilgang fra venstrefløjsmil- 
jøet, men at trotskisterne blot få måneder senere på ny var isoleret på den yderste 
venstrefløj. Heller ikke VS, der ellers tillod fraktionsdannelser, ønskede at stå 
model til trotskisternes virksomhed. 

I PET's interne årsberetning for 1970 blev det anført, at den danske sektion af 
Fjerde Internationale havde besluttet at lade SUF leve videre som en trotskistisk 
dækorganisation, men på lidt længere sigt at lade Revolutionære Socialister og 
SUF smelte sammen i en ny organisation under navnet Revolutionært Socialistisk 
Forbund (RSF). Ifølge PET var det tanken med RSEFE, at dette skulle ”virke som en 
styrende overbygning” på de grupper, som trotskisterne måtte overtage i de føl- 
gende år. Som sådan skulle hverken SUF eller Revolutionære Socialister formelt 
ophæves. Ifølge PET var det trotskisternes hensigt at overtage De Danske Viet- 
namkomitéer. Perspektivet var at ”bringe de danske trotzkyister frem til en sådan 
styrke, at gruppen får mulighed for at træde frem som partipolitisk organisation?” 


Revolutionære Socialister og ”uroer 


Den anden type af aktiviteter, som Revolutionære Socialister var involveret i 
mellem 1964 og 1971, var handlinger, der af PET blev defineret som ”uro”, hvil- 
ket også var årsagen til PET's overvågning. En forhenværende PET-medarbejder 
har over for Kommissionen udtalt. ”Man betragtede dem [trotskisterne] som 
ballademagere, og derfor fulgte man dem — det var ikke den ideologiske ballast, 
der tyngede mest” Senere i samme afhøring hedder det: ”Trotskisme blev ansat 
som værende en balladevirksomhed, og vidnet så på trotskisterne som de rene 
uromagerne — ikke som politisk virksomhed” 

Foruden de to nedenfor anførte beskrivelser af trotskisternes virksomhed i 
relation til Francos Spanien og USAs krig i Vietnam udfoldede danske trotski- 
ster megen aktivitet op til og under de såkaldte Verdensbankuroligheder i sep- 
tember 1970. Denne episode beskrives imidlertid andetsteds i Kommissionens 
beretning.” 


142. Per Askholm Madsen og Jens Otto Madsen, Fra sandkasse til kadreparti, s. 267-268. 

Antifascistisk virksomhed: Francos Spanien 

Danmark var i 1964 og 1965 vidne til et antal aktioner, der relaterede sig til den 
politiske situation i Spanien, hvor general Franco opretholdt et diktatur fra 1939 
indtil sin død i 1975. Danske politimyndigheder var opmærksomme på optøjer- 
ne, og PET bemærkede, at Revolutionære Socialister syntes at have forbindelse 
hertil. Ifølge en rapport fra 1964 havde danske trotskister i marts 1964 dannet 
en komité under navnet ”Spanien Frit”. Oprindeligt bestod komitéen udeluk- 
kende af erklærede trotskister, men siden havde også medlemmer af SF og DKP 
tilsluttet sig. Ifølge PET's oplysninger havde komitéen et dobbelt formål: For det 
første at oplyse om den politiske situation i Spanien, og for det andet at forhindre 
danskerne i at foretage de i samtiden populære turistrejser til Spanien. For at 
opnå det sidste af disse to mål iværksatte Revolutionære Socialister ifølge PET's 
oplysninger sabotagehandlinger mod danske rejsebureauer, der solgte charter- 
rejser til Spanien. Det var imidlertid vigtigt, at Revolutionære Socialister ikke 
direkte kunne forbindes med disse aktiviteter, men at de udførtes af udvalgte, 
tilsyneladende uafhængige grupper. Blandt de aktiviteter, der planlagdes udført, 
var ifølge et notat udfærdiget i PET ”rudeknusninger, hærværk, telefonbomber, 
punktering af Spaniensbusser, trusselsskrivelser o. lign., alt med det formål at 
standse turiststrømmen til Spanien” 

Ifølge PET var de første af trotskisterne organiserede arrangementer af for- 
holdsvis fredelig art. Det bemærkedes eksempelvis, at det var trotskister, der stod 
bag en demonstration under Melodi Grand Prix i Tivoli i marts 1964. PET mente 
tillige at være vidende om, at det var trotskister, der havde stået bag en under- 
skriftsindsamling, hvis sigte var at opfordre danskere til ikke at rejse til Spanien. 
50 personer havde skrevet under på denne appel, der i øvrigt indeholdt en støtte- 
erklæring til ”Den iberiske halvøs befrielsesfront”; der antagelig skulle have stået 
bag en række bombeattentater i 1963 mod såkaldte Spaniensfly i Genéve, Frank- 
furt og London. PET var ikke vidende om, hvorvidt ”Spanien Frit” stod under 
indflydelse af bemeldte befrielsesfront, men efterretningstjenesten bemærkede, 
at den danske trotskistiske komité havde erklæret at ville følge befrielsesfrontens 
paroler og ”aktivt gå ind for en bekæmpelse af Franco-fascismen.”” 

Det, der syntes at være ubetydelige aktioner, udviklede sig i sommeren 1964 
til at have en karakter, som PET måtte tage alvorligt. Gennem juli og august 
konstaterede politimyndighederne således omkring 20 ”attentater” blandt andet 

i form af rudeknusninger. Ved to lejligheder havde der været tale om ildspå- 
sættelse. PET noterede: ”Der hersker ingen tvivl om, at det er IV-Internationa- 
le-folk, der står bag disse; enten personer, der er direkte knyttet til den danske 
sektion eller til en af de andre organisationer, som sektionen på det seneste har 
overtaget.” Til grund for den vurdering lagde PET blandt andet, at to fremtræ- 
dende trotskister havde forbindelse til en række af optøjerne. Hvor det tidligere 
især havde været under navnet ”Spanien Frit”, at trotskisterne havde aktione- 
ret, bemærkede PET i efteråret 1964, at den danske sektion af Fjerde Interna- 
tionale et halvt års tid forinden havde taget kontakt til en komité under navnet 
”Blovstrød-komitéen”, der snart skiftede navn til ”Socialistisk Aktion” også kal- 
det SOAK. PET var af den opfattelse, at en del af den af trotskisterne iværksatte 
uro fandt udtryk via ”Socialistisk Aktion” Det var dog først i begyndelsen af 
1965, at uroen toppede. Det skete, da en person i februar bragte en benzinbombe 
til sprængning i et rejsebureau ejet af Spies på Frederiksberg. PET bemærkede 
i en notits, at bomben havde forvoldt store skader, og at det kun var ved et til- 
fælde, at der ingen personskade var sket.” En fremtrædende trotskist har over 
for Kommissionen berettet, at det vist nok var ”en person fra IV. Internationale, 
der sprang [sprængte] en bombe ved Spies.]”>" Ifølge et notat af 1. november 1971 
beroende i Justitsministeriets arkiv udfærdiget i forbindelse med den såkaldte 
Kasper Neergaard-sag, blev der gennem 1964 og 1965 i alt forøvet omkring 25 
”attentater mod rejsebureauer med Spaniensrejser som speciale”, hvoraf flertallet 
dog blot var rudeknusninger.'>” 

Det fremgår af PET's akter, at den danske sektion af Fjerde Internationale var 
meget aktiv i kampen mod Franco-Spanien i første halvdel af 1960'erne. Imidlertid 
fremgår det også, at trotskisterne ikke var alene herom. Således bemærkede efter- 
retningstjenesten, at Danmarks socialdemokratiske Ungdom (DSU) havde etab- 
leret sin egen Spaniensindsamling tilbage i 1962. Samme år havde nogle SF'ere og 


148 PET, emnesag: ”Den trotzkyistiske bevægelse — IV Internationale”, september 1964; PET, emnesag 
Notits: Yderligtgående grupper, 14. august 1964. 

149 PET, emnesag: ”Den trotzkyistiske bevægelse — IV Internationale”. September 1964; PET, emnesag: 

DKP're startet en anden indsamling.” Det generelle indtryk er imidlertid, at det 
var PET's opfattelse, at trotskisterne var de mest aktive i Spaniensarbejdet. I slut- 
ningen af 1965 gled dette imidlertid i baggrunden i Fjerde Internationales danske 
sektion. I stedet kastede trotskisterne sig over kampagnen mod Vietnamkrigen." 
Da PET på samme tidspunkt vurderede betydningen af aktivisternes aktioner mod 
rejsebureauerne, var det tjenestens opfattelse, at trotskisterne ikke havde haft næv- 
neværdig succes med deres virksomhed. I en notits til NATO Special Committee i 
1965 hed det således, at selv om dagspressen havde været optaget af angrebene på 
rejsebureauerne, havde det ikke fået nogen indvirkning på befolkningens hold- 
ning. Det lykkedes ifølge PET heller ikke aktivisterne at stoppe strømmen af turi- 
ster til Spanien eller at skade Danmarks relation til landet.> 

Det politiske perspektiv med trotskisternes aktioner mod Spanien og danske 
turistbureauer var at kaste et negativt skær over et diktatur, som Danmarks nære 
allierede i NATO, USA, havde tætte militære forbindelser til. USA havde således 
indgået en baseaftale med Spanien i 1953. I 1969/70 skulle Danmark tage stilling 
til, om landet ønskede at forblive medlem af NATO. Lykkedes det at få vendt 
den danske befolkning mod Spanien, kunne man måske overbevise en del af den 
danske befolkning om, at Danmark skulle finde et sikkerhedspolitisk alternativ 
til NATO. Som sådan var trotskisternes aktioner også rettet mod Danmarks og 
danskernes forhold til Spanien. Som det fremgår af den eksisterende litteratur 
opstod der ganske vist en del offentlig debat om det fortsatte alliancemedlem- 
skab i sidste halvdel af 1960'erne. Imidlertid fremgår det også af den eksisterende 
litteratur, at de dominerende parter i denne diskussion var de etablerede politi- 
ske partier, mens mindre venstrefløjsgrupperinger kun spillede en marginal rolle 
i den forbindelse.” Som sådan synes trotskisterne ikke at have nået deres mål 
med de mange Spaniensaktioner. 


Antiimperialistisk virksomhed: Krigen i Vietnam 
Et andet omdrejningspunkt i trotskisternes virksomhed i 1960'erne var kam- 
pen mod imperialismen. Den antiimperialistiske kamp kom i sidste halvdel af 

1960'erne blandt andet til udtryk gennem en kritik af USA, USAs krig i Viet- 
nam, det dansk-amerikanske forhold og Danmarks medlemskab af NATO. En 
af de aktiviteter, der ifølge PET signalerede, at den danske sektion af Fjerde 
Internationale havde rettet fokus mod antiimperialismen, var internationalens 
begyndende engagement i den gryende Vietnambevægelse. PET's overvågning 
af Vietnambevægelsen beskrives andetsteds i Kommissionens beretning, og de 
følgende sider sigter derfor kun mod at illustrere de ifølge PET væsentligste sider 
af trotskisternes virke i Vietnambevægelsen.” Det vil fremgå, at trotskisternes 
antiimperialistiske kamp var båret af megen vilje, men liden succes. 

I en PET-rapport fra 1967 over den danske Vietnamaktivitet fra 1965 til be- 
gyndelsen af 1967 hed det, at det var maoistiske grupper, der havde taget de før- 
ste initiativer til at arrangere demonstrationer mod USAs politik i Vietnamkri- 
gen, men at DKU, SUF, Clarté, Gruppe 61 og den trotskistiske dækorganisation 
SOAK kort tid efter havde arrangeret tilsvarende aktioner, der hovedsageligt for- 
mede sig som demonstrationer foran den amerikanske ambassade i København. 
De fleste demonstrationer var forløbet uden dramatik, men ifølge PET var det 
ikke trotskisternes fortjeneste, da disse almindeligvis sigtede mod at arrangere 
demonstrationer, der endte i uroligheder. Det var eksempelvis trotskister, der i 
1966 havde taget initiativ til at foranstalte demonstrationer mod Rebildfesten 
samme år. Ifølge PET var det imidlertid lykkedes at inddæmme demonstran- 
terne, således at deres aktioner kun fik et begrænset udtryk. På grund af uroele- 
mentet karakteriserede PET i rapporten fra 1967 den danske sektion af Fjerde 
Internationale som et ”særligt kapitel i kampagnen mod krigen i Vietnam”? 

Et andet trotskistisk initiativ relaterede sig til det i samtiden stærkt omdisku- 
terede Bertrand Russell Tribunal, etableret i 1966 af den britiske filosof og ma- 
tematiker Bertrand Russell. Dette tribunal havde sat sig for at dømme USA for 
krigsforbrydelser i Vietnam.” Ifølge PET's oplysninger havde danske trotskister 
i efteråret samme år stiftet en ”dansk forberedelseskomite til støtte for Bertrand 
Russell's krigsforbryderproces”. Strategien skulle have været at etablere en dansk, 
trotskistisk domineret afdeling heraf. Parallelt hermed etablerede en anden per- 
sonkreds et dansk Vietnamråd, hvis politiske udgangspunkt af PET karakterise- 
redes som mere ”moderat”. Da den internationale Bertrand Russell-komite i ef- 

teråret 1966 foreslog de to konkurrerende danske Russell-komiteer at arrangere 
et Vietnammøde i København, var trotskisterne hurtigst til at reagere. Kort tid 
efter offentliggjorde trotskisterne, at de havde arrangeret et stort møde i Køben- 
havn, hvor blandt andre den i samtiden anerkendte franske filosof og forfatter 
Jean-Paul Sartre havde givet tilsagn om at holde tale. Ifølge PET var der ”ikke det 
mindste gran af sandhed i påstanden om SARTRES deltagelse, men forventnin- 
gerne om stor presseomtale og udsolgt hus slog til. Først derefter meddelte man 
beklagende, at SARTRE desværre havde fået forfald og ikke kunne komme,” 
Trotskisternes virke syntes at illustrere, at de ønskede at udkonkurrere mere af- 
dæmpede røster, der også stillede sig kritisk til at USAs krig i Vietnam. 

Denne antagelse blev bekræftet i begyndelse af 1967, da blandt andre Ebbe 
Reich tog initiativ til at etablere et dansk Bertrand Russell-råd, der ifølge PET 
skulle ”forestå den danske propaganda for ”krigsforbryderprocessen” Ifølge PET 
havde trotskisterne som reaktion herpå ”for ikke at tabe terræn” forsøgt at vinde 
indflydelse i det nye råd. I februar 1967 var det PET's vurdering, at det ”mu- 
ligvis” kun var et ”spørgsmål om tid” førend trotskisterne fik overtaget rådet.” 
Men allerede i august måned samme år konstaterede efterretningstjenesten, at 
trotskisterne ikke havde formået at ”vinde tilstrækkeligt indpas” under de for- 
handlinger, der var pågået om koordinering af initiativer vendt mod USAs krig i 
Vietnam. Desuden hed at, at trotskisterne ”heller ingen rolle” spillede i et udvalg, 
der blev nedsat til at koordinere Vietnamarbejdet i første halvdel af 1967.” 

At trotskisterne ikke formåede at overtage de politiske initiativer, der opstod 
i Danmark i anledning af Vietnamkrigen, betød ifølge PET ikke, at trotskisterne 
var uden indflydelse på de aktioner, der blev foranstaltet. Af den førnævnte sta- 
tusrapport fra begyndelsen af 1967 fremgik det, at trotskisterne gennem tiden 
havde haft planer om at arrangere hærværk mod amerikanske virksomheder 
med afdelinger i Danmark, og PET vurderede, at trotskisterne på ny syslede med 
planer om ”grove aktioner” realiseret i foråret 1967. I de sidste uger af januar 
1967 havde ”ukendte gerningsmænd”, der ”uden tvivl” var trotskister, foretaget 
”en serie rudeknusninger i bygninger tilhørende Ford Motor Company, General 
Motors og ESSO-olieselskabet”. Desuden syntes det at være de samme gernings- 
mænd, der havde rettet en ”telefonbombe” mod et Pan Am-fly, der fløj fra Kø- 

benhavn til New York. I forlængelse heraf hed det i notatet: ”Tanken om spræng- 
stofattentater mod USAs ambassade og amerikanskejet ejendom i Danmark er 
stadig latent i sektionens snævre inderkreds?”% En konkluderende sentens i rap- 
porten lød, at ”kommunister, folkesocialister og yderligtgående bevægelser med 
trotzkyisterne som ihærdige anførere og katalysatorer har i udstrakt grad for- 
mået at føre problemerne frem og stemple USAs indsats i Vietnam som blodig 
imperialistisk aggression.” 

I foråret 1967 barslede trotskisterne med et nyt initiativ. Det handlede om at 
arrangere en såkaldt Pinsemarch. I et notat udfærdiget af PET i august måned 
samme år hed det, at trotskisterne havde sigtet mod at foranstalte en ”kæm- 
pemæssig” demonstration, dels for Vietnams skyld, dels for at ”vise de øvrige 
venstreorienterede grupper i Danmark, hvad trotzkyisterne kunne sætte i gang, 
når de virkelig ville” Trotskisternes succes bestod angiveligt i, at de opnåede 
opbakning til dette projekt, ”selv fra” DKP's side samt fra Norge, Sverige og Vest- 
berlin. Alligevel var marchen ifølge PET blevet en fiasko; trotskisterne anførte 
selv, at ”adskillige hundrede” udlændinge havde deltaget i marchen med ”op mod 
20.000 personer” men ifølge PET havde der end ikke været 100 udlændinge til 
stede. Hvad angik det samlede antal demonstranter, så oversteg det ikke på noget 
tidspunkt mere end 2.000 deltagere. PET havde endvidere oplysninger om, at 
trotskisterne havde haft til hensigt under marchen at ”trænge ind” på den ame- 
rikanske ambassades grund og kaste maling på bygningen. Men — hed det - ”[i] 
ntet af dette kom til udførelse, og i det hele taget var marchen præget af en vis 
mathed og opløsning omtrent fra begyndelsen, og det blev langtfra den ventede 
magtfulde antiamerikanske Vietnam-demonstration, som arrangørerne havde 
regnet med,” 

Den ifølge PET mislykkede Pinsemarch kulminerede på Rådhuspladsen i 
København, hvor det var planen, at der skulle overrækkes en check på 25.000 
kr. til den nordvietnamesiske ambassadør i Danmark. De 25.000 kr. var et beløb, 
som trotskisterne sammen med DKP havde indsamlet gennem et års tid ved den 
såkaldte ”Vietnamindsamling Giro 1616”. Ifølge PET's oplysninger var checken 

imidlertid dækningsløs, idet én af de ansvarlige for indsamlingen havde anvendt 
pengene til sit eget og sin samleverskes privatforbrug. PET omtalte af den grund 
begivenheden som et ”propagandanummer]”” 

Historien om de indsamlede penge fik et efterspil. Ifølge PET's akter udvik- 
lede spørgsmålet sig gennem 1967 og 1968 til at blive en pinlig sag for såvel DKP 
som for Revolutionære Socialister, da det snart blev offentligt kendt, at de ind- 
samlede penge ikke var gået til det angivne formål. For at bringe kritikken til 
ophør rejste en DKP'er og en fremtrædende trotskist i sommeren 1968 til Paris, 
hvor det hed sig, at de havde overrakt en check på 50.000 kr. til den nordviet- 
namesiske delegation i Paris. Ifølge PET var der ingen tvivl om, at der endnu en 
gang var tale om en ”fiktiv overrækkelse”. Dog manglede PET dokumentation 
herfor.” 

Flere historier om trotskisternes aktiviteter i Vietnambevægelsen peger i ret- 
ning af et meget virksomt aktivistmiljø, der imidlertid kun opnåede begrænsede 
resultater. Illustrerende herfor er en historie om, at den amerikanske udenrigs- 
minister Dean Rusk i sommeren 1967 skulle holde tale ved årets Rebildfest. Ifølge 
PET var der fra trotskistisk side blevet lagt 


”meget omfattende og meget rabiate planer om at forstyrre og ødelægge besøget 
mest muligt. Der er næppe tvivl om, at trotzkyisterne og deres medløbere havde en 
fast og beslutsom vilje til at gennemføre den måske mest voldsomme aktion, der 
længe har været set her i landet” 


Imidlertid udsatte den amerikanske udenrigsminister besøget — ifølge PET — ”af 
andre grunde”. Hvilke grunde det var, fremgik ikke. Angiveligt var udsættelsen af 
besøget imidlertid en sådan skuffelse for de danske trotskister, at de tabte pusten 
i forbindelse med det fortsatte arbejde. Tørt konstaterede PET: ”Tilbage af de 
talrige aktionsplaner blev kun en bitter erkendelse af mange spildte kræfter” 
Efter et par års stilstand planlagde en aktivistgruppe kaldet Revolutionær 
Aktion en række aktioner under Rebildfesten i 1969, herunder var det ambitio- 
nen at aktionere mod USAs forhenværende vicepræsident Hubert Humphreys 
besøg. Ifølge to af PET's kilder var det planen at kaste æg, tomater og små sten 

mod den amerikanske politiker.”” Desuden planlagde demonstranterne blandt 
andet at afsvide lyngen, at indtelefonere telefonbomber og at sprænge røg- og 
stinkbomber.”" 

Som ved de foregående års aktioner tog politimyndighederne deres forholds- 
regler. De politibetjente, der skulle være til stede under Rebildfesten, blev i for- 
vejen præsenteret for lysbilleder af de forventede aktivister, så betjentene kunne 
være beredte, når de så de enkelte aktivister.”? Desuden overvågede politiet de 
lokaler i Århus, hvori man forventede, at aktiviteterne ville blive forberedt.” En- 
delig etablerede PET kontakt til en udenlandsk myndighed, således at denne var 
varskoet om et eventuelt overfald på Humphrey.” 

Efter at festlighederne var bragt til afslutning, gjorde PET status over forlø- 
bet og det konstateredes, at de planlagte aktiviteter i det væsentlige var blevet 
forhindret gennemført. Således bemærkedes det, at opstilling af uniformerede 
betjente omkring Humphrey havde afværget aktionen mod denne. Dethedien 
rapport til Justitsministeriet, at aktivisternes virke havde indskrænket sig til ”de 
sædvanlige Ho-chi-min-råb” og til udfoldelse af transparenter med antiameri- 
kanske slagord. End ikke de mere uskyldige aktioner syntes at ville lykkes for 
trotskisterne. Til eksempel anførtes det, at aktivisterne havde haft til hensigt at 
forstyrre en tv-transmission ved at sende balloner op, men at vinden havde blæst 
ballonerne væk.”; 

Overordnet set synes PET i slutningen af 1960'erne at have haft en meget klar 
opfattelse af trotskisternes virke i Vietnambevægelsen. På den ene side vidner 
oplysningerne i PET's arkiv om, at efterretningstjenesten var bevidst om uro- 
elementet i trotskisternes virksomhed. Dette element tog tjenesten alvorligt, og 
derfor gjorde den en betydelig indsats for at inddæmme det. På den anden side 
var der samtidig en erkendelse af, at trotskisterne, til trods for en betydelig virke- 

trang, kun i begrænset omfang opnåede succes med deres aktioner. Gennemgås 
PET's arkiv med henblik på en analyse af efterretningstjenestens syn på de for- 
skellige Vietnambevægelser, er det Kommissionens vurdering, at trotskisterne 
spillede en betydelig rolle som aktivister, men at de kun var en beskeden del af et 
meget større og sammensat miljø.” 


Demonstrationerne ved SAGA-biografen 

I april 1969 blev det offentligt kendt, at John Waynes film ”De grønne djævle” 
(orig. titel ”The Green Barets”) inden for nær fremtid ville få premiere i SAGA- 
biografen på Vesterbrogade i København. I filmen spillede John Wayne hoved- 
rollen som oberst Kirby, der stod i spidsen for en farlig mission, som indebar 
kidnapning af en ondsindet nordvietnamesisk general. Filmen blev ikke uden 
grund opfattet som en hyldest de amerikanske specialstyrker og den amerikan- 
ske indsats i det hele taget. Da premieredatoen blev fastlagt til den 5. maj 1969, 
advarede Københavns Politi i en skrivelse den 28. april ordenspolitiet om, at det 
”utvivlsomt vil[le] virke som en Tød klud” på alle såkaldt 'venstreorienterede” 
kredse her i landet”, hvorfor man kunne vente sig demonstrationer både inde 
i og uden for biografen.”” Allerede den 15. april havde en af PET's kilder med- 
delt PET, at en kontaktgruppe, der kaldte sig ”Aktions-kontakt” på det kraftigste 
protesterede mod den påtænkte fremvisning. I en resolution, der var dateret 11. 
april og som den omtalte kilde havde viderebragt til PET, hed det, at filmen øv- 
rige steder i Vesteuropa var blevet mødt med voldsomme demonstrationer, og at 
konsekvenserne ville blive de samme i Danmark. Resolutionen var blandt andet 
signeret af SUF, Revolutionære Socialister, Revolutionær Aktion, Krasniir, KUF 
(Kommunistisk Ungdoms Forbund), KFm-l (Kommunistisk Forbund Marxi- 
ster-Leninister) og Socialistiske Studenter, det vil sige overvejende trotskistiske 
og maoistiske grupper.”? Den 1. maj blev der holdt møde mellem Københavns 
Opdagelsespoliti Afdeling E, ordenspolitiet og Station 5 om forholdsregler i for- 
bindelse med den forestående premiere. Det blev aftalt, at ordenspolitiet på den 
første dag skulle stille med 12 civilpatruljer a to mand, hvoraf de to patruljer 
skulle placere sig i biografsalen. Derudover ville Station 5 bringe en deling fra 


176 Se Kommissionens beskrivelse af PET's overvågning af Vietnambevægelsen, Kommissionens beret- 
ning, bind 10. 

177 PET, emnesag: Skrivelse fra Københavns Politi, 28. april 1968. 

178 PET, emnesag: Notits vedr. Aktions-Kontakt, 15. april 1968. 

udrykningstjenesten i beredskab. Endelig gav Københavns Opdagelsespoliti til- 
sagn om at søge oplysninger om planlagte aktioner gennem afdelingens kilder.” 

De første hærværksaktioner begyndte i weekenden forud for premieren. 
SAGA-biografens direktør fik natten til den 4. maj 1969 knust to vinduer og en 
glasdør i sin villa på Frederiksberg, og på hans bil blev der påmalet hagekors og 
ordene ”Svin” og ”US=SS",é Det er usikkert, hvem der stod bag disse aktiviteter, 
men PET var af den opfattelse, at der var tale om en rivaliserende gruppe til ak- 
tionskomitéen, der ønskede at være først med egne aktioner. Samme dag som 
De Grønne Djævle fik premiere, modtog PET's Afdeling C flere oplysninger fra 
kilderne i venstrefløjsmiljøerne om planlagte aktioner. En af efterretningstjene- 
stens kilder omtalte et møde i det trotskistiske Revolutionær Aktion, hvor en 
navngiven person skal have opfordret demonstranterne til at medbringe sten, 
røgbomber, frugtfarve og tusch samt rundstokke til skilte. Personen havde ifølge 
kilden oplyst, at både SUF og KUF havde givet tilsagn om deltagelse, hvorved 
der kunne forventes ca. 200 demonstranter. Endelig havde han udtrykt irritation 
over aktionerne mod SAGA-biografens direktør, da han selv havde haft noget 
lignende i tankerne.” Fra en anden kilde kom der oplysninger fra DKU om 
mindre voldsomme aktioner i form af falske billetbestillinger, forsøg på strømaf- 
brydelse og forsøg på anskaffelse af det stinkende stof smørsyre. Oplysningerne 
var interessante, fordi DKU normalt ikke deltog i den slags aktioner. Det forlød 
da også, at DKU-aktivisterne ville deltage som enkeltpersoner og ikke som re- 
præsentanter for DKU.'8 

Aktivisterne mødtes i løbet af eftermiddagen den 5. maj og startede deres 
aktioner ved aftenforestillingen kl. 18.30. Inde i biografsalen forsøgte en grup- 
pe aktivister at sabotere forevisningen med kanonslag, pibekoncert og anden 
uro for derefter at masseudvandre under højlydte protester. Fra Vesterbrogade 
trængte demonstranter ind i forhallen med rundstokke, røde faner og stinkbom- 
ber med smørsyre og æg, hvilket medførte, at filmen periodevis blev afbrudt. De 
mest betydelige uroligheder opstod imidlertid, da en gruppe af Vesterbros hårde 


179 PET, emnesag: Skrivelse fra KA Haagaard Københavns Opdagelsespoliti afd. E, til politiinspektør 
Haslund. 

180 PET, emnesag: Politirapport, Frederiksberg Kriminalpoliti, 4. maj 1969. 

181 PET, emnesag: Redegørelse vedr. urolighederne i forbindelse med SAGA-bios forevisning af filmen 
”De grønne Baretter”, 13. maj 1969. 

182 PET, emnesag: Notits vedr. aktioner i forbindelse med filmen ”De grønne Baretter”, 5. maj 1969. 
Dette bekræfter umiddelbart PET's efterfølgende formodninger. 

183 PET, emnesag: Notits vedr. DKU's aktioner mod filmen ”De grønne baretter” 5. maj 1969. 

kerne af motorcykelentusiaster, de ”Vilde Engle”, troppede op foran biografen i 
forventning om ballade. ”Englene” var også motiveret af generel afsky for ven- 
strefløjsgruppernes aktioner og holdninger. Konfrontationerne udviklede sig, og 
politiet måtte afspærre nogle hundrede meter af Vesterbrogade i et par timer, 
indtil optøjerne ebbede ud omkring midnat. 

Dagen efter oplyste en af PET's kilder, at aktivistkredse den efterfølgende dag 
planlagde store demonstrationer på samme tidspunkt som dagen før. De ”Vil- 
de Engle” troppede talstærkt op foran biografen, inden aktivisterne ankom, og 
venstrefløjsaktivisterne fik således en varm velkomst. Englene udså sig enkelte 
mindre aktivistgrupper, som efterfølgende blev overfaldet med motorcykelkæ- 
der og fik brændt deres faner. Først et par timer senere, ved 20.30-tiden, skred 
politiet ind og skilte grupperne ad, hvilket pressen kritisk bemærkede den føl- 
gende dag.” I Land og Folk blev de ”Vilde Engle” kaldt ”Læderhippoer”: ”Eng- 
lene” var klædt i læder og bar hjelme med nazistiske symboler. 

Den 7. maj 1969 deltog ca. 200 aktivister i et møde i de psykologistuderendes 
lokaler i Fiolstræde for at planlægge nye aktioner. På mødet blev ”Aktionskomi- 
téen af 7. maj 1969” stiftet, og det fire mand store arbejdsudvalg bestod blandt 
andet af det velkendte medlem af Revolutionær Aktion Jan Michaelsen samt den 
tidligere trotskist og nu aktive ”Rødgardist” Finn Ejnar Madsen. Efter forslag 
fra aktionskomitéen vendte aktivisterne tilbage til biografen ved 21.30-tiden for 
atter at støde sammen med både ”Vilde Engle” og politi.” En af PET's kilder 
underrettede telefonisk PET om dannelsen af aktionskomitéen. PET modtog 
samtidig fra en anden kilde oplysninger om fornyet aktivitet fra DKP's side. Igen 
understregede PET det bemærkelsesværdige i dette initiativ, da det ikke var ty- 
pisk for DKP at indlede samarbejde med øvrige grupper, og mindst af alle den 
trotskistiske Fjerde Internationale.” 


184 Information, 6. maj 1969, og PET, emnesag: ”Redegørelse vedr. urolighederne i forbindelse med 
SAGA-bios forevisning af filmen ”De grønne Baretter” 13. maj 1969. 

185 PET, emnesag: ”Indberetning vedr. Demonstrationer og aktioner ved og i SAGA biografen (...) den 
6. maj”. 

186 Berlingske Tidende, Ekstra Bladet, Land og Folk og Politiken, 7. maj 1969. Politiken arrangerede et 
dobbeltinterview med en demonstrant og lederen af de Vilde Engle, og her indrømmede Englen, at 
”politiet var ret passive” 

187 PET, emnesag: ”Vedr. Aktionskomitéen af 7. maj 1969”, 8. maj 1969. 

188 PET, emnesag: ”Vedr. Aktioneringen mod den amerikanske film ”De grønne Djævle” der vises i 
SAGA bio” 8. maj 1969. 

På filmens fjerde dag, den 8. maj 1969, offentliggjorde biografdirektøren, at 
aftens forestilling ville blive den sidste. Alligevel mødte både aktivister og ”Vilde 
Engle” op og tørnede igen sammen. Ifølge PET's sammenskrivning af begiven- 
hedsforløbet var begge grupper denne aften dog mest drevet af hævnlyst. Det 
fremgår også af sammenskrivningen, at filmen blev taget af plakaten, fordi bio- 
grafledelsen frygtede ”Aktionskomitéen af 7. maj 1969” og dens ledelse. Desuden 
fremgår det, at oplysninger om komitéen og dens ledelse blev registreret i PET's 
arkiv. Sammenfattende var det PET's egen vurdering, at politiets beherskede, 
men dog effektive indsats havde gjort det muligt at holde optøjerne på et niveau 
betydeligt under ”gadekamp-stadiet”. I løbet af de fire dage var 30 personer, pri- 
mært aktivister, blevet anholdt.” 


Bombesager 


I løbet af 1960'erne var Danmark genstand for en række bombesprængninger 
og forsøg herpå, der af PET blev sat i forbindelse med trotskisterne. Som nævnt 
ovenfor i beskrivelsen af trotskisternes såkaldte Spaniensarbejde havde trotski- 
sterne i første halvdel af tiåret anvendt vold og uro som en del af den politiske 
praksis. Ifølge PET's oplysninger videreførte trotskisterne denne praksis i mid- 
ten og sidste halvdel af 1960'erne. 


Randers-bombe-sagen 

Mest kendt er den såkaldte Randers-bombe-sag. Baggrunden var, at der i marts 
måned 1965 skulle afholdes en militærøvelse i området omkring Randers. For- 
uden danske militære enheder skulle britiske og vesttyske soldater deltage. I 
Danmark vakte øvelsen en del modstand. Hos den ældre generation var det erin- 
dringen om den tyske besættelse, der gav mindelser, mens en del af den yngre 
generation mest synes at have stillet sig kritisk til det danske alliancetilhørsfor- 
hold. Randers-bombe-sagen bestod i, at en trotskistisk aktivist, Søren Kanstrup, 
der var bosiddende i København, kort tid før militærøvelsen skulle finde sted 
rejste til Jylland, hvor han ifølge PET's oplysninger planlagde at bringe en bombe 
til sprængning i et øvelseshovedkvarter. Planen mislykkedes imidlertid, da bom- 
ben ved et uheld blev bragt til sprængning i en bygning, hvor Kanstrup havde 


189 PET, emnesag: ”Vedr. Uroligheder i forbindelse med SAGA-Bios forevisning af filmen ”De grønne 
Djævle”?” 

taget ophold. Sagen vakte betydelig opsigt. For det første var eksplosionen af et 
sådant omfang, at den nævnte bygning næsten faldt sammen. For det andet kom 
en mindreårig dreng til skade. Efter at bomben var bragt til sprængning, anholdt 
politimyndighederne Søren Kanstrup, der foruden at være trotskist også var et 
fremtrædende medlem af SOAK, der som nævnt var en trotskistisk dækorgani- 
sation. Ved Randers Byret blev Kanstrup idømt 60 dages fængsel for overtræ- 
delse af våbenloven. Dommen blev stadfæstet af Vestre Landsret.”” 

Efterfølgende blev det i Land og Folk hævdet, at Kanstrup havde arbejdet 
for politiet. Dette var begrundet i en oplysning om, at politiet forud for bombe- 
sprængningen skulle være blevet varslet om, at Kanstrup var i besiddelse af en 
kuffert med sprængstoffer, men at politiet havde undladt at anholde ham. Også 
Kanstrups forsvarer, kommunisten Carl Madsen, fremførte et synspunkt om, at 
PET skulle have haft viden om bombesprængningen, som politiet valgte ikke 
at udnytte.” På baggrund af det foreliggende materiale kan det ikke dokumen- 
teres, at Kanstrup skal have været politiprovokatør, og det forekommer heller 
ikke sandsynligt. PET gjorde således en betydelig indsats for at opklare forløbet 
omkring bombesprængningen. Desuden fremgår det af oplysninger i PET's ar- 
kiv, at Kanstrup efterfølgende redegjorde for sagsforløbet over for Revolutionære 
Socialisters forretningsudvalg i maj 1965. Oplysningerne stammede antagelig fra 
en rumaflytning. Kanstrup forklarede, at det oprindeligt havde været hans og to 
andre personers hensigt at sprænge hovedkvarteret i luften. Kanstrup formule- 
rede det med ordene: 


”Kører derfra ud til — hvad er det nu det hedder —- HAMMERSHØJ, hvor øvelsesho- 
vedkvarteret ligger i Hammershøj Kro, med det for øje at gå ind på en bondegård 
og fylde benzin i plastikdunken og binde jernrøret ved blandingen af produktet og 


190 Ovenstående er baseret på PET, emnesag: ”Rapport vedr. eksplosion i ejendommen Slotsgade 16, 
Randers, 18. marts 1965” 19. marts 1965; PET, emnesag: ”Rapport vedr. eksplosion i ejendommen 
Slotsgade 16, Randers, 18. marts 1965”, 20. marts 1965. JM, ujournaliseret: ”Notits vedrørende Søren 
Herbert Kanstrup”, 27. marts 1965. Udskrift af Dombogen for Vestre Landsret, den 24. september 


”»» 


1965, sag nr. 738/1965. Randers-bombe-sagen er omtalt i ””Hov det må I ikke”. Samtale med Jørgen 
Schytte og Pelle BulP; Bente Hansen, Jesper Høm, Gregers Nielsen, Roald Pay og Jørgen Schytte 
(red.), Dengang i 60'erne — billeder fra dengang, tekster fra i dag (Gyldendal, 1979), s. 86-94. Se også 
Johs. Nordentoft og Søren Hein Rasmussen, Kampagnen mod Atomvåben og Vietnambevægelsen 
1960-1972, S. 77-78; Knud Holt Nielsen, Giv mig de rene og ranke… Danmarks Kommunistiske Ung- 
dom 1960-1990 (Upubliceret ph.d.-afhandling, 2007), s. 27-28. 

191 PET, personsag: ”Vedr.: Advokat Carl Madsen's angreb på politiet i sagen vedr. eksplosionsbranden 


i Randers d. 18/3-1965 kl. 18.00 under den dansk-vesttyske militærøvelse”. 


PET's overvågning af den antiimperialistiske venstrefløj 1945-1989 


REVOLUTIONÆRE SOCIALISTER 1964-1971 


så en væge i dunken, og det skulle så anbringes i den mørklagte kro, selv om der 
altså ikke kunne ske andet end materiel skade … Årsagen til at vi opgav var så den, 
at da vi i sidste omgang patruljerede igennem HAMMERSHØJ, var der to betjente 
foran kroen. Det vil altså sige, at så længe der var lys, var der ingen bevogtning, og 
vi havde ingen interesse i at kaste det ind, hvis der var mennesker i gæsterummene 
eller alt det der, men når der så var lukket, stod der to betjente foran kroen. Så opgav 
vi det der med kroen og kørte tilbage.” 


Kanstrup og de to andre personer opgav således deres forehavende, da de opda- 
gede, at hovedkvarteret var bevogtet. Over for forretningsudvalget kunne Kan- 
strup ikke give noget udtømmende svar på, hvorfor bomben var blevet bragt til 
sprængning. Men han forklarede, at han ikke havde været ene om at fremstille 
bomben.?% 


Den kommunistiske forsvarsadvokat 
Carl Madsen var under den kolde krig 
en af den yderste venstrefløjs foretruk- 
ne advokater. Madsen, der her ses ved 
Københavns Byret, forsvarede trotski- 
sten Søren Kanstrup, efter at han i 1965 
havde bragt en bombe til sprængning i 
Randers. 


192 PET, emnesag: ”Notits: vedr. Forretningsudvalgsmøde i den danske sektion af IV. Internationale 
afholdt 6. maj 1965”, 12. maj 1965. En trotskist har over for Kommissionen udtalt, at Kanstrup oprin- 
deligt havde til hensigt at bringe bomben til sprængning, så at et antal officerer skulle dræbes, men at 
Kanstrups advokat, Carl Madsen, frarådede at fortælle den historie, da den ville medføre en længere 
fængselsstraf. Kommissionens arkiv: Notits vedr. samtale med [-]. 

193 PET, emnesag: ”Notits: vedr. Forretningsudvalgsmøde i den danske sektion af IV. Internationale af- 
holdt 6. maj 1965”, 12. maj 1965. En trotskist har over for Kommissionen udtalt: ”[-] tror ikke et øjeblik 
på antydningerne om, at Kanstrup skulle være plantet af politiet. Det er nok rygter, der er kommet 
fra kommunistisk side ..”. Kommissionens arkiv: Notits vedr. samtale med [-]. 

Materialet fra møderne i Revolutionære Socialisters forretningsudvalg viste 
ifølge en PET-notits fra juni 1965, at sektionen ikke havde stået bag ”den plan- 
lagte sprængning, men at enkelte af sektionens medlemmer - uden forretnings- 
udvalgets viden har tilrettelagt sprængningen”, Derpå hed det i notitsen ”Forret- 
ningsudvalget erklærede sig tilfreds med den af Kanstrup afgivne redegørelse for 
begivenhederne i Randers og godkendte i princippet aktionen, men ikke dens 
”kluntede” udførelse”.”+ Det skal dog nævnes, at en trotskist over for Kommis- 
sionen har omtalt ”bomben i Randers” som det rene ”gak gak”,” 


Attentat mod USAS ambassade? 

PET's arkiv rummer oplysninger om endnu sag, hvor politiet anholdt en trotskist, 
der syntes at have haft til hensigt at bringe en bombe til sprængning. Historien var, 
at politiet på Frederiksberg i sommeren 1965 modtog et anonymt tip om, at et med- 
lem af SOAK var i besiddelse af sprængstof, som han planlagde anvendt under et 
nært forestående attentat mod den amerikanske ambassade. Bombesprængningen 
skulle angiveligt signalere en protest over for USAs krigsførelse i Vietnam. Politiet 
ransagede derpå et tilholdssted for trotskisterne, og kort efter anholdt efterret- 
ningstjenesten den omhandlede trotskist, som var i besiddelse af 150 gram dyna- 
mit. I samme lokale som den anholdte befandt der sig tre andre trotskister, der alle 
angav ikke at være vidende om sprængstoffets eksistens.?” Den anholdte medgav 
efterfølgende, at han var i besiddelse af dynamit, men erklærede ikke at vide, hvor 
han havde det fra, andet end at han havde modtaget den i en rus under et ophold i 
Sverige. Ej heller, hævdede den anholdte, vidste han, hvad dynamitten skulle være 
benyttet til. Den anholdte blev efterfølgende dømt for overtrædelse af våbenloven. 
Dommen blev gjort betinget med en prøvetid på tre år under nærmere vilkår (af- 
vænningskur for spiritusmisbrug under tilsyn af Dansk Forsorgsselskab).”” 


194 PET, emnesag: ”Notits: Demonstrationerne mod militærøvelsen ”Black Colour IV” i tiden 16/3 — 
20/3 1965 ved Randers”, 3. juni 1965. Et års tid senere formulerede Revolutionære Socialister sig 
om sagen. I skriftet Socialistisk Information tog Revolutionære Socialister afstand fra en såkaldt 
”smædekampagne” udført af Land og Folk mod Kanstrup og Revolutionære Socialister. Nu — i 1966 
— anførte den danske sektion af Fjerde Internationale, at det skulle have været ”højreorienterede 
mod-demonstranter”, der skulle have stået bag Randers-bomben. 

195: Kommissionens arkiv: Notits vedr. samtale med [-]. 

196 PET, personsag: ”Ekstrakt-afskrift, vedr. notits PET af 27/7-63 [skal antagelig være -65] vedr. på- 
tænkt sprængstofattentat mod den amerikanske ambassade” udateret. 

197. Dommen omfattede forsøg på ulovlig indtrængen og ildspåsættelse af en lejlighed i forbindelse 
med et jalousidrama inden for vennekredsen. PET, personsag: Notits [vedr. -], 21. juli 1965. 

Dagen efter anholdelsen afholdt Revolutionære Socialister et møde, hvor 
anholdelsen blev drøftet. Ifølge PET's referat af mødet, der var baseret på en 
rumaflytning, var hverken Revolutionære Socialister eller de tre andre tilstede- 
værende trotskister vidende om, at den anholdte havde været i besiddelse af dy- 
namit. Imidlertid, fremgår det af referatet, var sektionen mere foruroliget over, at 
politiet havde kendskab til sprængstoffet, end over de planer den anholdte skulle 
have haft om at sprænge den amerikanske ambassade i luften.” Det fremgår 
således af PET's aflytning, at organisationen undlod at ekskludere den anholdte. 
Organisationens væsentligste bekymring i forbindelse med denne og den oven- 
for nævnte Randers-bombe-sag var, at disse skadede ”såvel sektionen som de 
venstreorienterede kredse mere, end [de, anm.] havde gavnet dem” Sektionen 
tog ikke afstand fra handlingerne.7? 

Som opfølgning på de ovenfor nævnte bombesager videreførte PET efter- 
forskningen af trotskisterne og brugen af sprængstoffer. Et af de spor, som 
PET havde at arbejde med, var, at den anholdte fra Frederiksberg havde væ- 
ret i besiddelse af opskrifter til fremstilling af bomber. Efterforskningen viste 
imidlertid, at han ikke selv havde fremstillet disse recepter, men at de var 
bragt til veje af en navngiven tredjeperson, der læste kemi på et af landets 
universiteter. Da PET afhørte denne, erklærede han imidlertid, at han intet 
ulovligt havde foretaget sig. Således var de forskellige recepter blot afskrifter 
af lærebøger. I øvrigt havde han alene skrevet recepterne af, for at ”kunne 
prale med en vis viden om sprængstoffer over for kammeraterne i SOCIALI- 
STISK AKTION”, hed det i et PET-notat fra august 1971. I samme notat blev 
det forklaret, at den unge kemistuderende havde været sat i forbindelse med 
bombeattentatet mod Spies' rejsebureau i februar 1965, en eksplosion uden for 
det spanske vicekonsulat i Århus i samme måned samt den ovenfor omtalte 
bombesprængning i Randers i marts 1965.” Af andet kildemateriale i PET's 


198 PET, personsag: ”Vedr. Lukket sektionsmøde i IV. Internationale tirsdag den 29/6-1965, 6. juli 1965. 

199 PET, personsag: ”Ekstrakt-afskrift, vedr. generalforsamling i den danske sektion af IV. Internatio- 
nale den 31. oktober 1965 i Folkets Hus, Rømersgade 22”, 12. november 1965. 

200 Trotskisternes arkiver vidner dog om, at nogle medlemmer forlod den danske sektion af Fjerde 
Internationale som følge af bombesagerne, der karakteriseredes som udemokratiske og modpro- 
duktive. Se skrivelse i ABA: arkiv nr. 2307, ks. 1; jf. ABA: arkiv nr. 2304, ks. 47. 

201 PET, emnesag: ”Vedr.: IV. Internationale — fremstilling af sprængstoffer”, august 1971. Jf. også JM, 
ujournaliseret: ”Notat vedr.: Fremstilling og anvendelse af sprængstoffer, brandbomber, sabotage- 
handlinger etc., anvendt af og udført af venstreekstremistiske — især trotzkistiske — kredse her i 
landet” 1. november 1971. 

arkiv fremgår det, at samme person havde været involveret i en brand i Es- 
bjerg februar 1965.” 


Trotyl-sagen 

Afslutningsvis skal den i samtiden opsigtsvækkende ”trotyl-sag” skitseres i ho- 
vedtræk på baggrund af de i PET's arkiv beroende akter. Ifølge PET var histori- 
ens baggrund den, at omtrent 100 trotskister i 1969 havde planlagt at foranstalte 
uro under årets Rebildfest. Selv om trotskisternes ambitioner havde været be- 
tragtelige, var det lykkedes politimyndighederne at begrænse aktiviteterne. Da 
politiet efterfølgende gjorde sagen op, konstateres det, at det kun var lykkedes 
aktivisterne at kaste nogle røg- og stinkbomber, selv om der forelå dokumen- 
tation for, at der havde været planer om mere vidtgående uro.” Ifølge en PET- 
rapport fra slutningen af 1969 opfattede trotskisterne selv indsatsen i Rebild som 
”en umiskendelig fiasko”, og derfor var en kreds trotskister efterfølgende begyndt 
at fremme koordineringen af fremtidige aktioner mellem på den ene side den 
militante trotskistiske dækorganisation Revolutionær Aktion og på den anden 
side SUF i Århus. I sidstnævnte organisation var der en fraktion — Realistiske 
Revolutionære Socialister (RRS) — der ifølge PET's oplysninger nærede sympati 
for trotskismen, og som fungerede som brobygger mellem RA og SUF7% 

I oktober 1969 modtog PET fra to af hinanden uafhængige kilder oplysninger 
om, at danske trotskister forberedte voldelige aktioner mod to virksomheder, 
hvis produktion blev aftaget af blandt andet USA og anvendt i Vietnamkrigen. 
Det handlede om en aktion med ”hårde” midler mod firmaet Therma samt en 
militant aktion mod virksomheden DISA (Dansk Industri Syndikat A/S). Ifølge 
en af de to kilder havde to SUF'ere, der blev nævnt ved navn, kontakt til en tredje 
person med ansættelse i forsvaret. Denne havde efter forlydende givet tilsagn 
om at skaffe fem kilo trotyl.” Det var med udgangspunkt i disse oplysninger, at 


202 PET, D-004-004-00007: Fjerde Internationale, dansk sektion, 8. marts 1965. JM, ujournaliseret: 
Notat vedr.: Fremstilling og anvendelse af sprængstoffer, brandbomber, sabotagehandlinger etc., 
anvendt af og udført af venstreekstremistiske — især trotzkistiske — kredse her i landet, 1. november 
1971. 

203 PET, emnesag: ”Vedr.: Århusiansk aktivistgruppes tyveri af sprængstof m.v”, 20. november 1969. 

204 Ibid. 

205 PET, emnesag: ”Notits vedr. oplysninger om påtænkt attentat mod det århusianske firma ”Thermå”, 
som SUF, Århus har planer om at gennemføre evt. ved brug af sprængstoffer” 27. oktober 1969. 
PET, emnesag: ”Notits vedr. Revolutionær Aktions planer om attentat mod DISA = Dansk Industri 
Syndikat A/S”, 27. oktober 1969. 

politiet omkring månedsskiftet oktober-november 1969 anholdt otte personer 
på mellem 19 og 24 år. Flere af de anholdte var medlemmer af den århusianske 
afdeling af SUF, heraf tilhørte fire den ovenfor nævnte fraktion RRS. En person 
kom fra København.7? 

VKR-regeringen blev forud for anholdelserne oplyst herom, og fra regerin- 
gens side blev det besluttet at informere pressen. Ifølge daværende justitsminister 
Knud Thestrups dagbogsoptegnelser var det forsvarsminister Erik Ninn-Han- 
sen, der foreslog pressen underrettet.” Efterfølgende bragte medierne talrige 
artikler omhandlende den såkaldte ”trotyl-bandeé; som de unge mennesker snart 
blev kaldt. I Berlingske Tidende hed det, at de anholdte havde planer om at for- 
anstalte attentater mod militære anlæg, og det blev nævnt, at ”den kendte køben- 
havnske demonstrantleder Jan Michaelsen” var en af de anholdte.” Desuden 
fremgik det, at en af de personer, der befandt sig i politiets varetægt, havde haft 
forbindelse til den i samtiden meget opsigtsvækkende Kejsergade-sag, der dre- 
jede sig om, at Forsvarets Efterretningstjeneste havde haft en lyttecentral placeret 
i Kejsergade i København. Da denne central blev afsløret af en række studerende, 
kom såvel FE som PET under et betydeligt politisk pres. Eftersom der angiveligt 
eksisterede et personsammenfald mellem Kejsergade-sagen og trotyl-sagen, blev 
det en udbredt opfattelse, at myndighederne — med journalist Torben Kroghs 
ord — havde forsøgt en ”rehabilitering af de forenede efterretningstjenester oven 
på Kejsergade-fiaskoen”. Uanset hvor overbevisende den vurdering var, fremstod 
Krogh, som han selv påpegede, dog ikke som noget sandhedsvidne, idet han som 
redaktør af Information, der havde bragt en artikel, som politiet havde beslag- 
lagt, selv stod ”anklaget” i forbindelse med Kejsergade-sagen.”” 

Hvad angik politiets efterforskning, blev det dokumenteret, at de anholdte 
var i besiddelse af en række remedier til produktion af røgbomber og bomber, 
herunder fem kilo trotyl samt en række detonatorer, der var stjålet fra et mili- 
tærdepot i Viborg af en person med ansættelse i forsvaret.”” Da der imidlertid 
ikke eksisterede noget skriftligt vidnesbyrd fra de involverede personer, der en- 
tydigt godtgjorde, at aktivisterne havde haft til hensigt at benytte trotylet i en 


206 Se til eksempel Torben Krogh, Anslag mod statens sikkerhed. Efterretningssagerne 1969-71 (Rhodos, 
1971), hvori også dele af den samtidige offentlige debat er gengivet. 

207 RA, Knud Thestrups privatarkiv. Dagbog, 1. november 1969. 

208 Berlingske Tidende citeret efter Torben Krogh, Anslag mod statens sikkerhed, s. 19. 

209 Torben Krogh, Anslag mod statens sikkerhed, s. 21. 

210 PET, emnesag: Politirapport, 1. november 1969. 

specifik sammenhæng, blev afhøringerne af de anholdte vigtige for politiets og 
anklagemyndighedens videre arbejde. Knap tre uger efter anholdelserne vurde- 
rede politiet, at der på baggrund af afhøringerne ”ingen holdepunkter” var for 
formodningerne om, at sprængstofferne skulle være taget i anvendelse ved sabo- 
tage mod Therma og DISA. Det eneste, en af de anholdte ville medgive, var, at 
der i den århusianske afdeling af SUF havde været planer om at udføre en løbe- 
seddelaktion, hvis mål var at udstille 'Therma som havende en ”andel” i ”USAs 
imperialistiske krig i Vietnam” Overhovedet nægtede samtlige anholdte, at der 
havde eksisteret konkrete planer om at tage det stjålne trotyl i anvendelse. Når 
det angik spørgsmålet om, hvorfor de anholdte var i besiddelse heraf, havde tre 
af de anholdte erklæret, at det skulle gemmes til ”en revolutionær situation, hvor 
der i givet fald kunne findes anvendelse for det” Det nærmeste politiet kom en 
opklaring af, hvilke planer der havde været med røgbomberne, var, at en af de 
anholdte udtalte, at disse muligvis skulle have været anvendt under Rebildfesten 
i 1970, idet formålet skulle være at gøre demonstrationerne mere virkningsful- 
de.” 

At de anholdte afviste at have haft konkrete planer med sprængstoffet fik til 
følge, at anklagemyndigheden under den efterfølgende retssag undlod at forfølge 
spørgsmålet om de anholdtes intentioner, men i stedet fokuserede på spørgsmå- 
let om tyveri og hæleri. Retssagen resulterede afslutningsvis i, at den i forsva- 
ret ansatte person, der havde stjålet trotylet, blev idømt fire måneders ubetinget 
fængsel for tyveri af våben fra forsvaret og ulovlig besiddelse af våben, mens 
seks andre blev idømt betingede domme med en prøvetid på tre år for hæleri og 
overtrædelse af våbenloven.”; Den sidste — Jan Michaelsen, der var blevet omtalt 
i Berlingske Tidende — fik senere medhold i en erstatningssag, hvor han blev 
tilkendt 2.000 kr. i erstatning for uberettiget varetægtsfængsling.”" 

Afhøringerne førte imidlertid til opklaring af en anden sag: I første halvdel 
af oktober 1969 var IBM's lokaler i Århus blevet bemalet, og der var blevet om- 
delt løbesedler med slagord om den amerikanske imperialisme. Politiets efter- 
forskning godtgjorde, at fem af de afhørte var gerningsmænd til denne aktion.” 


21. PET, emnesag: ”Vedr.: Århusiansk aktivistgruppes tyveri af sprængstof m.v”, 20. november 1969. 

212. Ibid. 

213. Udskrift af dombogen for straffesager for Århus By- og Herredsret, 9. afdeling, straffesag nr. 173- 
9/1969, 19. marts 1969. 

214 PET, personsag: Notits vedr. Jan Michaelsen, 11. december 1970. ”Trotylhovedmanderr tilkendt er- 
statning”, Land og Folk, 11. december 1970. 

Opklaringen af bemalingsaktionen fik betydning for trotyl-sagens efterliv, for 
undervejs i det ovenfor skitserede forløb kom nogle af de anholdte under vejrs 
med, at nogle af PET's oplysninger kunne føres tilbage til en meddeler med for- 
bindelser til SUF. Når dette syntes klart, hang det især samme med, at en af de 
personer, der havde deltaget i bemalingen af IBM's lokaler, ikke figurerede i an- 
klageskriftet, skønt han havde været med til at udføre aktionen. Desuden var 
det bemærkelsesværdigt, at denne person udelukkende var omtalt ved fornavn i 
politiets afhøringsrapporter. I forlængelse heraf var de anholdte blevet opmærk- 
somme på, at den person, de mistænkte for at være meddeler, syntes at være 
medlem af en højreorienteret forening kaldet Frihedsalliancen. Som sådan be- 
stod de anholdtes mistanke i, at en højreorienteret person havde infiltreret SUF 
for derpå at meddele politiet om SUF'ernes aktiviteter. Under retssagen forsøgte 
Jan Michaelsens forsvarer at indkalde den pågældende person som vidne. Dette 
blev imidlertid afvist med en henvisning til, at anholdelsen af Michaelsen var 
foretaget på baggrund af oplysninger, politiet var kommet i besiddelse af under 
en ransagning hos en af de øvrige anholdte og ikke på baggrund af oplysninger 
fra omtalte person.>” Efter domsafsigelsen opstod der dog i venstreorienterede 
miljøer en række rygter om, hvem ”trotylstikkeren” var, og på Århus Universitet 
blev der ophængt plakater med et fotografi af den påståede meddeler.” 

Efter at sagen var afsluttet, gjorde flere af aktivisterne en betydelig indsats 
for at overbevise det omgivende samfund om, at de havde været udsat for ju- 
stitsmord. Det mest opsigtsvækkende eksempel herpå var, da Jan Michaelsen i 
januar 1971 i Søndags-Aktuelt skrev om det ”kafkaske mareridt, det havde været 
at gennemleve trotyl-sagen.”” Andre af de involverede oplevede omgivelsernes 
sympati. F.eks. modtog en af dømte efterfølgende en præmie fra Viby Amts- 


216 PET, emnesag: ”Rapport vedrørende fængslede Jan Michaelsen”, 8. november 1969. Samme sted, 
samme rapport kontinueret 10. november. PET, emnesag: Notits fra Politiets efterretningstjeneste 
regionsafdelingen Århus, 30. november 1970. Samme sted, kopi af brev fra Jørgen Jacobsen til Århus 
By-og Herredsret 9. afdeling, 20. november 1970. 

217 Afsløringen af den såkaldte ”trotylstikker” er omtalt i blandt andet Mads Nissen Styrk, Poul Smidt 
m.fl., Efterretningstjeneste på udflugt. Kasper Neergaard-sagen, s. 13-20. Flere af de involverede i 
sagen anførte efterfølgende, at den ovenfor omtalte person, der angiveligt skulle have været med- 
deler for politiet, ikke var blevet straffet for sin medvirken ved bemalingsaktionen af IBM's bygning. 
Dette er ikke korrekt. Den pågældende blev i 1970 idømt 20 dagbøder a 30 kroner. Se hertil PET, 
emnesag: Udskrift af retsbogen for straffesager for Århus by- og herredsret 9. afdeling, 25. marts 
1970. 

218 Se Søndags-Aktuelt, 3. januar 1971; jf. Torben Krogh, Anslag mod statens sikkerhed, s. 29. 

gymnasium. Rektor udtalte, at præmien skulle ses i lyset af præmiemodtagerens 
”energiske indsats” på den politiske venstrefløj.” 

Det er vanskeligt for Kommissionen at have nogen entydig vurdering af, 
hvorvidt de unge mennesker, der udgjorde den såkaldte ”trotyl-bande”% havde 
haft konkrete hensigter om at anvende bombesprængninger som del af den po- 
litiske kamp. Imidlertid står det klart, at de pågældende havde anskaffet sig tro- 
tylet og en række andre remedier til fremstilling af bomber. Det står tilsvarende 
klart, at trotskister tidligere havde anvendt bombesprængninger og uro som del 
af den politiske kamp. Og det står klart, at en af de unge vedkendte sig, at trotylet 
måske skulle være taget i anvendelse på et senere tidspunkt. Som sådan afspejle- 
de trotyl-sagen et basalt vilkår for PET's virksomhed i forholdet til trotskisterne: 
Såfremt tjenesten valgte at optræde som et præventivt politi, risikerede PET at 
beviset på den planlagte forbrydelse ville gå tabt. Og kunne PET under en påføl- 
gende retssag ikke dokumentere, at de pågældende personer havde haft konkrete 
planer om en forbrydelses gennemførelse, da ville kritikere kunne fremstille det 
således, at PET enten havde overreageret eller begået justitsmord. En anden mu- 
lig tolkning kunne imidlertid være, at tjenesten havde udvist rettidig omhu og 
forhindret en forbrydelses gennemførelse. En sådan tolkning kunne imidlertid 
være vanskelig at dokumentere. I den konkrete sag blev vilkårene for PET's ar- 
bejde yderligere vanskeliggjort af, at forsvarsminister Erik Ninn-Hansen efter 
det foreliggende at dømme antagelig havde søgt at koble trotyl-sagen sammen 
med Kejsergade-sagen på en sådan måde, at det imod hensigten kom til at bela- 
ste PET's omdømme. 

Sammen med Kejsergade-sagen bidrog trytol-sagen, Kasper Neergaard-sa- 
gen (mere herom nedenfor) og en sag, hvor PET havde henvendt sig til en ung- 
domspolitisk organisation, til, at FE og PET kom under et betydeligt offentligt 
pres i årene omkring 1970.” Dette må for PET antages at have været den væsent- 
ligste konsekvens af trotyl-sagen. 


219 PET, emnesag: Indberetning vedrørende [-]. 
220. Om emnet se Kommissionens beretning, bind 10. 

6. KILDER OG DE OVERVÅGEDE MILJØER I 
1960” ERNE 


PET's oplysninger om den danske sektion af Fjerde Internationale var i første 
halvdel af 1960'erne væsentligst opnået gennem kilder, der havde infiltreret det 
trotskistiske miljø. Frem til 1966 blev kontakten til kilder i de politiske miljøer 
varetaget af Københavns Politis efterretningsafdeling (KE), eftersom denne stod 
for den operative del af efterretningsarbejdet, det vil sige indhentning af oplys- 
ninger om de overvågede miljøer til PET.” 

I 1971 udfærdigede PET en redegørelse omhandlende nogle af de vilkår, der 
gjaldt for PET's overvågning af trotskistiske miljøer. Det fremgik, at efterret- 
ningstjenestens viden om trotskisternes virksomhed gennem årene væsentligst 
var bragt til veje gennem indslusning af kilder i trotskistiske miljøer, men at 
sådanne kilder typisk havde en meget kort funtionstid. Dels var det meget tids- 
krævende at være kilde i de trotskistiske miljøer, dels var det behæftet med stor 
risiko. Dertil kom, at det for PET var forbundet med betydelige vanskeligheder 
at skaffe egnede personer, der kunne og turde ”løbe den betydelige risiko, der 
ifølge sagens natur er forbundet med slig virksomhed”. Endvidere havde man 
konstateret, at trotskisterne havde nedsat en såkaldt ”kontrolkommission”, hvis 
væsentligste opgave bestod i at forhindre ”indslusning af agenter” Ovenstående 
forhold havde den følgevirkning, at PET i forsommeren 1971 ikke havde nogen 
velplacerede kilder i kernen af den danske sektion. Det var derfor en vurdering: 
”Vanskelighederne ved at placere og bevare en person i sektionens kerne er såle- 
des uhyre store”>> En anden måde, PET kunne skaffe sig oplysninger om trots- 
kisternes virke på, var at indhente retskendelse til at foretage aflytning af trotski- 
sters telefonsamtaler. Sådanne kendelser havde PET da også indhentet gennem 


221 Se Kommissionens beretning, bind 4. 
222 PET, emnesag: IV. Internationale. Verdensorganisationen. ”Notat” 18. maj 1971. 

årene, men — hed det — værdien af aflytningerne havde oftest været ringe, idet 
trotskisterne i almindelighed var meget sikkerhedsbevidste. Derfor undlod de 
sædvanligvis at udtale sig om ulovlige forhold i telefonen. Notatet mundede ud i 
et ønske om at foranstalte rumaflytning.”> 

Det ovenfor refererede notat illustrerer en del af de vanskeligheder, som PET 
var konfronteret med i overvågningen af danske trotskistiske miljøer, navnlig 
i 1960'erne, men også i 1970'erne. Det vil fremgå nedenfor, at PET i 1960'erne 
anvendte kilder fra højreorienterede kredse i forsøget på at opnå viden om de 
trotskistiske miljøer. I den forbindelse bemærkes det, at PET's indhentningsvirk- 
somhed var et centralt og almindeligt anerkendt virkemiddel under forudsæt- 
ning af, at meddeleren under sin indsamling af oplysninger ikke benyttede sig 
af ulovlige midler.”+At være kilde for en efterretningstjeneste kunne imidlertid 
være en risikofyldt og anstrengende beskæftigelse. Når kilden befandt sig på den 
modsatte side af det politiske spektrum og på eget initiativ infiltrerede modpar- 
ten, blev kildens motiv vigtigt for vurderingen af de oplysninger, der fremkom. 


Demokratisk Alliance 


I efteråret 1962 sluttede en kreds af ungdomspolitikere sig sammen i en forening 
kaldet Demokratisk Alliance (DA). Initiativtagerne kom fra Konservativ Ung- 
dom (KU) og fra Uafhængig Ungdom (UU), der var partiet De Uafhængiges 
ungdomsafdeling. Foreningens egne tryksager erklærede, at der var tale om en 
forening, der støttede det danske alliancemedlemskab. Desuden var foreningen 
ifølge egne udsagn imod enhver form for diskriminering, hvad enten det gjaldt 
race, tro eller politisk overbevisning. I en amerikansk ambassadeindberetning 
fra begyndelsen af 1963 hed det, at den direkte anledning til foreningens etable- 
ring var ungdomspolitikeres kritik af én af tidens mere fremtrædende folkelige 
bevægelser: Kampagnen mod Atomvåben.>> Denne gjorde sig i samtiden især 


223 Ibid. 

224. Om emnet se Kommissionens beretning, bind 4. 

bemærket gennem en række atommarcher, hvor tusinder af mennesker proteste- 
rede mod den tiltagende atomare oprustning i såvel Øst som Vest. 

PET modtog de første oplysninger om Demokratisk Alliance i begyndelsen 
af 1963. Det fremgik, at foreningen ikke alene tog til genmæle mod kernevå- 
benmodstandere, men også måtte opfattes som en propagandaorganisation, der 
sigtede mod at oplyse kritisk om deres politiske modstandere. Ifølge en af PET 
udfærdiget notits om foreningen var det to personer, blandt andre Henning Jen- 
sen, der stod bag foreningens etablering.77 Disse to personer var ikke ukendte 
af PET. Året forinden — i 1962 — havde der været et indbrud i Kampagnen mod 
Atomvåbens lokaler. Under den påfølgende efterforskning var politiet blevet op- 
mærksom på de to personer, og en del indicier pegede på, at de kunne være an- 
svarlige for indbruddet. Imidlertid manglede efterforskerne dokumentation for 
at kunne bevise, at de var skyldige, og derfor valgte politiet at henlægge sagen.” 
Kort tid efter havde den for efterforskningen ansvarlige kriminalassistent ifølge 
en af de pågældende henvendt sig og hvervet dem som meddelere.>” 

I hvilket omfang PET anvendte medlemmer af Demokratisk Alliance som 
meddelere er vanskeligt at afgøre på baggrund af de i PET's arkiv beroende ak- 
ter. I sidste halvdel af 1970'erne førte Henning Jensen imidlertid en retssag mod 
Ekstra Bladet, der ifølge Jensen uretmæssigt havde beskyldt ham for at være in- 
volveret i overgreb mod SF. Under retssagen forklarede Jensen, at han i første 
halvdel af 1963 havde meldt sig ind i Revolutionære Socialister, men at det først 
var senere, han havde fået kontakt til PET. Ifølge Jensen havde han gennem et par 
år holdt PET orienteret om aktiviteterne i trotskistiske kredse for så vidt der var 
tale om ”voldelige aktioner”. Desuden forklarede Jensen, at han på et tidspunkt 
var blevet betroet opgaven at ordne Revolutionære Socialisters arkiv, og at han 
i den forbindelse havde fotokopieret en del akter, der oplyste PET om trotski- 


226. Om Kampagnen mod Atomvåben se Johs. Nordentoft og Søren Hein Rasmussen, Kampagnen mod 
Atomvåben og Vietnambevægelsen 1960-1972; Klaus Jørgensen, Atomvåbnenes rolle i dansk politik 
(Odense Universitetsforlag, 1973); Danmark under den kolde krig, bd. 2, s. 43-55. Om PET's overvåg- 
ning af atomvåbenmodstandere i 1960'erne, se Kommissionens beretning, bind 10. 

227 PET, emnesag: ”Notits: Demokratisk Alliance”, september 1963. 

228 PET, emnesag: ”Afd. E, Fortsættelse af sagen vedrørende indbruddet i Kampagnen mod Atomvå- 
ben's hovedkontor, Vendersgade 13, den 20/4-62 mellem kl. 0,00 og kl. 6,45”, 8. maj 1962 (kontinu- 
eret 10., 12., 19., 21., Og 25. maj samt 6. og 22. juni 1962). 

229 PET, ujournaliseret sag: Udskrift af dombogen for Københavns Byrets afdeling 15, sag A 22 935/1977, 
redaktør Henning Jensen mod Chefredaktør Axel Sjølin m.fl., 1. september 1978, s. 20. Vedlagt brev 
til Ole Stig Andersen. 

sternes ”overtrædelse af straffeloven” Ifølge Jensen havde hans kontakt til PET 
været tættest i perioden mellem 1963 og 1965.” 

Henning Jensen havde i begyndelsen af 1963 meldt sig ind i den danske sek- 
tion af Fjerde Internationale for der at virke som meddeler for PET. Hans virke 
hæmmedes imidlertid af, at han i 1964 fra DKP's lokaler i Dr. Tværgade i Kø- 
benhavn blev fotograferet, mens han på den modsatte side af gaden var på vej 
ind til Demokratisk Alliances landsmøde. Dermed opstod der i venstreorien- 
terede kredse mistanke om Henning Jensens reelle politiske tilhørsforhold på 
den politiske højrefløj.” Det anvendte kildemateriale godtgør, at PET modtog 
oplysninger om trotskisterne fra endnu en kilde, der befandt sig i omkredsen af 
Demokratisk Alliance. På baggrund af de bevarede akter i PET's arkiv er det 
dog vanskeligt entydigt at vurdere, hvorvidt denne kilde leverede oplysninger 
direkte til PET, eller om hans oplysninger tilgik tjenesten via mellemmand. 

Det er som nævnt vanskeligt at afgøre, i hvilket omfang ovenstående udsagn 
er dækkende for forbindelsen mellem Henning Jensen og PET. Således står det 
udokumenteret, om Jensen var hvervet som meddeler af PET, eller om han selv 
henvendte sig til tjenesten. Det fremgår heller ikke, i hvilket omfang — om no- 
get — PET måtte have støttet Jensen i dennes virksomhed i trotskistiske kredse. 
Imidlertid turde det stå klart, at Jensen, der var medlem af en stærkt højreori- 
enteret forening, leverede PET oplysninger om trotskisternes aktiviteter. Som 
sådan er forbindelsen mellem Henning Jensen og PET et eksempel på, at PET 
modtog oplysninger om trotskisternes virke via politiske modstandere. Det an- 
tages, at PET's interesse i at have forbindelse til Henning Jensen var, at denne var 
i stand til at give oplysninger om, hvem der stod bag de i samtiden opsigtsvæk- 
kende Spaniensaktioner (jf. ovenfor). 


230 PET, ujournaliseret sag: Udskrift af dombogen for Københavns Byrets afdeling 15, sag Å 22 935/1977, 
redaktør Henning Jensen mod Chefredaktør Axel Sjølin m.fl., 1. september 1978. s. 26-27. Samme 
sted. Udskrift af dombogen for Københavns Byrets afdeling H, sag A. 10798/1978: Redaktør Hen- 
ning Jensen mod Chefredaktør Axel Sjølin m.fl., 2. marts 1979, S. 15-19. 

231 Ibid. 

232. Fotografiet er gengivet i Under dække. Efterretninger om samspillet mellem NATO-politikere, efter- 
retningstjenester og højre-ekstremistiske grupper — hvorledes borgerskabet inddæmmer revolutionen 
og bekæmper de revolutionære (Demos, 1978), s. 133. 

233 Diverse oplysninger i PET, emnekartotek: ”org. m.v” 


PET's overvågning af den antiimperialistiske venstrefløj 1945-1989 


KILDER OG DE OVERVÅGEDE MILJØER I 1960'ERNE 


Operation Samson 


I slutningen af 1960'erne fik PET en ny kilde i det trotskistiske miljø. Lige som 
Henning Jensen havde denne også forbindelse til højreorienterede kredse, men 
hvor Henning Jensen væsentligst synes at have bidraget med at oplyse politi- 
myndighederne om trotskisternes aktiviteter i Danmark, blev den nye kilde in- 
volveret i en dobbeltagentoperation kaldet Operation Samson. Historien og dens 
baggrund er i korthed følgende: 

I 1968 blev der etableret en forbindelse mellem PET og en person, der havde 
været medlem af Revolutionære Socialister i godt og vel to år. Ifølge en forhen- 
værende medarbejder i PET var sammenhængen den, at personen havde hen- 
vendt sig til en PET-kontakt på et højrefløjstidsskrift kaldet Reflex for at fortælle, 
at danske trotskister benyttede sig af falske pressekort, ”så at de kunne komme 
ind alle vegne””+ Kort tid efter kontaktede PET den pågældende, der indvilgede 
i at indlede et samarbejde. Op til hvervningen gjorde PET sig overvejelser om, 
hvorvidt der burde indledes et hvervningsforsøg. Det grundlæggende spørgsmål 
var, om personen var pålidelig. I den sammenhæng spillede det antagelig en rolle 
for PET's overvejelser, at kilden ikke alene var medlem af Revolutionære Socia- 
lister, men også at han tidligere havde haft forbindelse til den ledende danske 
nationalsocialist Svend Salicath, og at kilden undertiden meddelte sig i racistiske 
vendinger. PET må antages at have været vidende om disse forhold, for det ses af 
PET's emnekort, at kilden tilbage i 1958 havde sendt et postkort med et billede af 
Hitler til redaktøren for det tyske Nordische Kultur-Information, der ifølge PET 
havde forbindelse til højreradikale kredse.>? PET tillagde imidlertid ikke perso- 
nens (tidligere) politiske synspunkter afgørende vægt. En forhenværende PET- 
medarbejder har over for Kommissionen forklaret, at det var hans opfattelse, at 
der ikke bestod ”en risiko i at bruge en person, med en bestemt ideologi som 
meddeler eller kilde”, og at han ikke havde ”nogen betænkeligheder ved at bruge 
[kilden]”. Desuden var det, anfører samme person, usikkert, om kilden overho- 
vedet havde været nazist.77 Jørn Bro har over for Kommissionen forklaret: 


234 RB: 22. februar 2005. 
235 Ibid. 
236 PET, emnekartotek: ”International Nazisme” 6. november 1958. 


237 RB: 11. maj 2005. 

”Den omstændighed, at vedkommende muligt havde nazistiske sympatier, var 
ikke nødvendigvis afgørende. Afgørende var, om den pågældende gav pålidelige 
informationer, om han havde første klasses adgang til materialet. Motivet var så- 
ledes ikke afgørende, men det måtte inddrages i vurderingen af kilden, om der 
var tegn på, at vedkommende var labil, og der således kunne være fare for, at han 
”svingede tilbage» 


Tjenestens vurdering blev, at kilden var pålidelig.” 

I den følgende tid rapporterede den nye kilde om, ”hvad der skete på møder 
og i det daglige i det trotskistiske miljø”, og det ses, at kilden havde adgang til 
Revolutionære Socialisters arkiv.” PET vurderede kildens oplysninger højt.” 
Kort tid efter hvervningen meddelte kilden da, at trotskisterne i samarbejde med 
Amager Vietnamkomité havde holdt møder vedrørende en ”fotosamling af po- 
litifolk”, som en af komitéens centrale skikkelser havde etableret sammen med 
en DKP'er. Fotosamlingen gengav såvel politifolk som et større antal højreorien- 
terede personer. Ifølge kilden var formålet med fotosamlingens etablering dob- 
belt. Dels at kunne varsko demonstrantkredse om, hvordan civilklædte politifolk 
så ud, og hvem de var. Dels at orientere den sovjetiske ambassade om, hvem 
politifolkene og de højreorienterede personer var. Ifølge kilden fik ambassaden 
overdraget billedmaterialet, idet der samtidig blev givet oplysninger om de på- 
gældende personer. Kilden mente endvidere, at denne opgave var blevet pålagt 
en navngiven person af DKP, idet denne person var hemmeligt medlem af dette 
parti. Kilden var også vidende om, at der i partibygningen i Dr. Tværgade beroe- 
de et større fotomateriale af de ovenfor omtalte personer. Endelig nævnte kilden, 
at fotos af ”enkelte af de højreorienterede personer” var sendt til ”forbindelser” i 
Østtyskland. Hensigten var, at ”visse myndigheder” eventuelt kunne forøve re- 
pressalier mod de pågældende, såfremt de som turister gæstede landet.>” 

Det fremgår af Kommissionens beskrivelse af PET's overvågning af Vietnam- 
bevægelsen, at det må anses for hævet over enhver tvivl, at den omtalte fotosam- 
ling har eksisteret. Det er således antagelig materiale herfra, der blev offentlig- 
gjort i udgivelser fra den såkaldte Kartoteks Komité.” Det fremgår imidlertid 


238 RB: 8. juni 2005, Jørn Bro, s. 14. 

239 RB: 22. februar 2005. PET, personsag: ”Notits vedr. Operation ”Samson”, 14. juli 1969. 

240 RB: 22. februar 2005. Kommissionens arkiv: Notits vedr. samtale med [-]; Kommissionens arkiv: 
Notits vedr. samtale med [-]; Kommissionens arkiv: Notits vedr. samtale med [-]. 

241 RB: 11. maj 2005. 

242 PET, personsag: Notits vedr. Fotosamling af politifolk, 31. maj 1968. 

243 ABA, arkiv nr. 2304: SUF — trykt materiale: kartoteksorientering, udsendt af Sjællandskomitéen 


PET's overvågning af den antiimperialistiske venstrefløj 1945-1989 


KILDER OG DE OVERVÅGEDE MILJØER I 1960'ERNE 


ikke af akterne, hvorfra kilden havde oplysningerne om, at billedmaterialet var 
overgivet til den sovjetiske ambassade. Ej heller forklarede kilden, hvorfra han 
havde oplysningerne om, at billeder af højreorienterede var sendt til Østtysk- 
land. 

Et af PET's motiver til at hverve kilden var at modtage oplysninger om, hvad 
der foregik inden for Fjerde Internationales danske sektion. Et andet motiv var et 
ønske om at få viden om, hvad der foregik under de såkaldte Østersøuger, der var 
et årligt tilbagevendende propagandaarrangement, som siden 1958 havde fundet 
sted i Rostock i Østtyskland. I juli 1968 sendte PET derfor kilden til Østersø- 
ugerne i det håb, at han ville blive forsøgt hvervet af den østtyske tjeneste.” 
Dette skete da også, da en Peter Lindner, der udgav sig for at være sekretær for 
DENOG (Deutsch-Nordische Gesellschaft, 'Tysk-Nordisk Selskab) tilnærmede 
sig kilden. Lindner forklarede, at han arbejdede på et videnskabeligt værk om de 
nordiske lande og venstrefløjen, og at han ønskede kildens hjælp til at fremskaffe 
oplysninger, avisudklip og lignende herom. Såfremt kilden bevarede kontak- 
ten til Lindner, ville det give PET mulighed for at se den østtyske tjeneste i kor- 
tene. PET opfordrede derfor kilden til at modtage en invitation til at mødes i 
Østberlin, hvilket kilden gjorde.” Operation Samson var indledt. 

Formålet med Operation Samson var at undersøge, hvordan den østtyske 
tjeneste opererede. For det første fik PET oplysninger om de østtyske efterret- 
ningsmedarbejdere, som kilden fik kontakt til. Disse medarbejdere blev forsøgt 
identificeret og kunne herefter overvåges, når de besøgte Danmark.””For det an- 
det gav operationen et indblik i de metoder, den østtyske efterretningstjeneste 


mod de hemmelige kartoteker, udateret. I et af numrene præsenteredes læserne for ”en række af 
medarbejderne” i PET. I samme forbindelse oplystes det, at etableringen af kartoteket over politi- 
folk var et ”modkartotek”. Artiklen var ledsaget af et enkelt billede af en fotograf om hvem det blev 
påstået, at han arbejdede for PET. 

244 Østersøugerne behandles mere indgående i Kommissionens beretning, bind 6. 

245 Ifølge den tidligere PET-medarbejder manglede PET's DDR-afdeling oplysninger, og derfor ”lok- 
kede de [kilden] til at tage på en Østersø-uge for at blive hvervet, hvilket lykkedes” RB: 22. februar 
2005. 

246 PET, personsag: Notits vedr. Operation ”Samson” — hvervningsforsøg mod dansk statsborger under 
Østersøugen 1968, 26. juli 1968. 

247 I forbindelse med kildens beretning fra Østersøugen skrev en af hans PET-kontakter, at hans besøg 
den 10.-12. august ville kunne bringe mere klarhed over arten af den kontakt, som man fra østtysk 
side vil forsøge at etablere. PET, personsag: ”Notits vedr. Operation ”Samson” — hvervningsforsøg 
mod dansk statsborger under Østersøugen 1968”, 26. juli 1968. 

248 PET, personsag: Notits vedr. Operation ”Samson”, 6. februar 1969. 

benyttede sig af, både når den hvervede udenlandske statsborgere, og når den 
havde hvervet en person. Hvervningen syntes at foregå på den måde, at østtyske 
myndigheder først indledte kontakt til en person, idet der blev etableret et per- 
sonligt bånd mellem den østtyske efterretningsmedarbejder og den pågældende 
udlænding. Når hvervningen var gennemført, søgte de østtyske myndigheder 
dernæst at kompromittere den hvervede person ved at få denne til at skrive un- 
der på at have modtaget penge. Østtyske myndigheder skaffede sig også viden 
om pågældendes familie, vennekreds osv. Sådanne oplysninger — herunder at de 
hvervede havde modtaget penge — kunne eventuelt anvendes som afpresning på 
et senere tidspunkt. 

Den viden, som PET fik, var vigtig. PET's Østtysklandsafdeling i bestod i slut- 
ningen af 1960'erne af ganske få medarbejdere, og selv om PET var vidende om, 
at østtyske myndigheder var virksomme i og over for Danmark, var den danske 
tjenestes viden om østlige aktiviteter rettet mod Danmark meget begrænset. Ef- 
ter sine rejser til Østtyskland meddelte kilden derfor PET navne på de danske 
statsborgere, han stødte på. PET opsøgte derpå disse personer og advarede dem 
mod forbindelserne til Stasi-medarbejderne. I nogle tilfælde var der tale om 
uskyldige forbindelser, mens PET i andre tilfælde blev opmærksom på perso- 
ner, der syntes at have konspirative forbindelser til østtyskerne.” I endnu andre 
tilfælde gav det PET mulighed for at hjælpe personer, der uden at ønske det var 
blevet fanget ind af østtyske myndigheder. 

Under operationen udtrykte PET sig positivt om kildens arbejde. Kilden blev 
eksempelvis betegnet som en ”god iagttager”. PET's tilfredshed understreges også 
af, at tjenesten i 1969 orienterede to udenlandske myndigheder om operationen 
og dens resultater.” Betydningen af operationen illustreres endvidere ved, at 
PET i årene efter ophøret af operationen fortsatte med at overvåge Lindner og 
de andre østtyske agenter, når de var i Danmark.” Som sådan havde PET med 
Operation Samson i et vist omfang lært en væsentlig fjende og dennes metoder 
at kende. Det bemærkes, at Operation Samson var en af de første dobbeltagent- 
operationer, der blev kørt af PET. 


249 I et tilfælde var det PET's opfattelse, at to studenterpolitiske aktivister havde konspirative forbin- 
delser til østtyskerne. PET forsøgte derfor at indhente kendelse til at aflytte den organisation, de 
pågældende repræsenterede. Det blev dog afvist. PET, personsag: Notits vedr. [-], 17. juni 1969. 

250 PET, personsag: Operation Samson, 13. februar 1969. 

251 PET, personsag: Diverse notitser. 

Operationen var imidlertid ikke uden omkostninger. Herom vidner nogle af 
de akter i PET's arkiv, der illustrerer, hvad kilden talte med sine østtyske kontak- 
ter om. Akterne viser, at kilden under sine møder med den østtyske føringsof- 
ficer overdrog denne oplysninger om danske statsborgere. På baggrund af kilde- 
materialet i PET's arkiv kan følgende dokumenteres: 

Ved det første møde med den østtyske efterretningsmedarbejder blev kilden 
anmodet om at tilvejebringe oplysninger om VS. Dette imødekom kilden, da 
han under det andet besøg overleverede Lindner to dokumenter omhandlende 
VS's program og VS's forhold til andre socialistiske partier.” Under dette andet 
besøg udbad Lindner sig imidlertid yderligere oplysninger om såvel VS specielt 
og den danske venstrefløj generelt. Ved et følgende møde medbragte kilden 
derfor en tresiders rapport, der var udfærdiget af kilden selv. Denne rummede 
blandt andet en beskrivelse af baggrunden for, at to VS'ere havde meldt sig ud 
af partiet.» Desuden medbragte kilden eksemplarer af danske og udenlandske 
tidsskrifter samt avisudklip fra danske dagblade.” 

Under et efterfølgende møde ønskede Lindner udfærdiget en rapport om 
Fjerde Internationale. Rapporten skulle berøre såvel danske som ikke-danske 
forhold. Desuden blev kilden anmodet om at indsamle oplysninger vedrø- 
rende Fjerde Internationales entrisme.>'f Østtyske myndigheders interesse heri 
var antagelig at skaffe sig viden om, hvorvidt der befandt sig trotskister i øst- 
blokken. En PET-medarbejder advarede kilden mod at levere sådant materiale 
til østtyskerne. Denne advarsel blev imidlertid ikke taget til efterretning, for 
i oktober 1968 overdrog kilden sin østtyske samtalepartner en rapport ved- 
rørende den danske sektion.” Rapporten rummede informationer om sek- 
tionens medlemstal og medlemmernes gennemsnitsalder. Desuden rummede 
den oplysninger om, hvor den næste generalforsamling skulle afholdes, lige- 


252. PET, personsag: Brun kuvert, Operation Samson — Berlinrejse 10.-12. august 1968; indhold: Forslag 
til programskitse for VS, Diskussionsoplæg om forholdet mellem VS og de andre arbejderpartier 
[ss] 

253. Ved samme lejlighed skulle han medbringe Statistisk Årbog, samt en telefonbog for København og 
omegn. PET, personsag: Notits ”Operation Samson”, 16. august 1968. 

254 Den original, der var blevet skrevet i hånden på nogle sider, der ser ud til at være revet ud af et lille 
noteshæfte, fyldte flere sider. Angivelsen af sider baseres på de renskrivninger PET foretog af rap- 
porten. 

255. PET, personsag: ”Notits vedr. Operation ”Samson” — Rostock-rejse 14-15/9-68”, 20. september 1968. 

256 Ibid. 

257 PET, personsag: ”Notits vedr. Operation ”Samson” — Rostock-rejse 5-6/10-1968”, 14. oktober 1968. 

som der var oplysninger om det anslåede antal deltagere samt en karakteristik, 
af hvordan en sådan generalforsamling forløb.” Ydermere blev Fjerde Interna- 
tionales ledende skikkelse, Ernest Mandel, og dennes kontakter til Fidel Castro 
omtalt. Rapporten indeholdt endvidere oplysninger om Fjerde Internationales 
organisering, verdenskongres og medlemsgebyrer samt om Fjerde Interna- 
tionales meddelelsesorgan til medlemssektionerne. Det blev oplyst, at en ny 
verdenskongres var planlagt til at finde sted i januar 1969, men kilden kunne 
ikke meddele nærmere om stedet, eftersom oplysninger herom først blev vide- 
regivet i sidste øjeblik.” Ud over den nævnte rapport medbragte kilden et par 
eksemplarer af bladet VS Bulletin samt to tryksager fra den danske sektion af 
Fjerde Internationale.” 

Selv om kilden i hvert fald delvist havde imødekommet Lindners ønske, var 
denne fortsat ikke tilfreds. Kilden blev derfor anmodet om at skrive endnu en 
rapport. Denne skulle udfærdiges på stedet, og det blev understreget, at den 
skulle indeholde navne og adresser på danske sektionsmedlemmer. Ifølge en 
notits i PET's arkiv havde kilden ikke kunnet ”undslå sig for dette”, da Lindner 
vidste, at kilden havde en betroet post i sektionen og derfor var vidende om 
sektionens medlemmer. Kilden havde dog forsøgt at begrænse oplysningerne 
til ”et minimum”. Ved at benytte dobbelt linjeafstand og udlade forkortelser 
”lykkedes det ham alligevel at skrive en rapport på 10 sider””" På et senere 
tidspunkt udbad østtyskeren sig oplysninger om trotskisternes virke i SUF 
og i arbejderbevægelsen.”” Desuden ønskede han, at kilden skulle medbringe 
den danske sektions medlemsliste samt en liste over abonnenter bladet Socia- 
listisk Information.” I første omgang undlod kilden at medbringe de ønskede 
lister.% I stedet afleverede han referater fra en af VS's lokalafdelinger, et referat 
fra Revolutionære Socialisters landsmøde i 1968 samt et julekatalog fra Daells 


258 PET, personsag: ”Kort gennemgang af Revolutionære Socialister — dansk sektion af fjerde interna- 
tionale” (bilag 8), udateret. 

259 PET, personsag: ”Notits vedr. Operation ”Samsor”, 19.maj 1969. 

260 PET, personsag: ”Notits vedr. Operation ”Samson” — Rostock-rejse 5-6/10-1968”, 14. oktober 1968. 

261 Ibid. 

262 Foruden det omtalte, ville Lindner således gerne have en ”fuldstændig rapport” over trotskisternes 
rolle i arbejderbevægelsen med tilhørende ”bevismateriale” i form af breve, pjecer og lignende. PET, 
personsag: ”Notits vedr. Operation ”Samson” — Rostock-rejse 5-6/10-1968” 14. oktober 1968. 

263 PET, personsag: ”Notits vedr. Operation ”Samson” — Rostock-rejse 5-6/10-1968” 14. oktober 1968. 

264 PET, personsag: ”Notits vedr. Operation ”Samson” — Berlin-rejse 8-10/11-1968” 5. december 1968. 

Varehus.” Imidlertid vendte Lindner tilbage til spørgsmålet om trotskisterne, 
hvorefter kilden medbragte de ønskede lister i december 1968.7 

Hvad angår spørgsmålet om videregivelse af informationer til østtyske 
myndigheder ses det, at kilden — foruden de ovenfor anførte oplysninger - 
leverede følgende: Enkelte numre af Kinesisk Bulletin, et par eksemplarer af 
Reserveofficererforeningens blad, enkelte eksemplarer af VS-bulletin, ”interne 
og eksterne publikationer fra Fjerde Internationales danske sektion”, et eksem- 
plar af den svenske sektion af Fjerde Internationales blad, ”notater og fotoko- 
pier vedrørende Fjerde Internationales verdenskongres”,”” dele af skriftserien 
NATO-breve, Danmarks Radios bog NATO-høring, et oplæg til diskussion om 
Fjerde Internationales fremtid, mødeliste for aktionsgruppen Revolutionær 
Aktion, den danske trotskistiske sektions skrivelser vedrørende en Vietnam- 
konference i Stockholm, et referat af møde i aktionsnetværket, Aktionskon- 
takt, samt to skrivelser om maoisme fra SUF.” Desuden overdrog kilden Stasi 
personoplysninger, herunder ægteskabelige forhold og politiske gøremål, om 
en navngiven dansk trotskist, men det er på baggrund af det foreliggende van- 
skeligt at vurdere, hvor mange oplysninger, der var tale om.” 

Der er ikke dokumentation for, at kilden udleverede andet end det ovenfor 
beskrevne. Der var imidlertid tale om en bemærkelsesværdig mængde af op- 
lysninger, for selv om det står klart, at samtlige oplysninger, der tilgik de østty- 
ske myndigheder, var tilvejebragt af kilden selv, ses det, at PET var vidende om 
oplysningernes overdragelse. I nogle tilfælde synes PET at havde advaret mod 
at overdrage østtyskerne oplysninger (jf. ovenfor), mens PET i andre tilfælde 
satte grænser for, hvilke oplysninger, der måtte udleveres. I 1969 lod PET således 


265 Ibid. 

266 Derudover afleverede kilden et eksemplar af Otto Sands indlæg på De storkøbenhavnske Vietnam- 
komiteers kongres, et særnummer af Socialistisk Information samt et eksemplar af VS Bulletin. PET, 
personsag: ”Notits vedr. Operation ”Samson” — Rostock-rejse den 14. og 15. dec. 1968% 30. decem- 
ber 1968. 

267 PET, personsag: ”Rapport over rejse til ”DDR” den 1., 2., 3., 4. maj 1969” (ad bilag 30). Samme sted: 
”Notits vedr. operation ”Samson”, 19. maj 1969 (bilag 30). 

268 Derudover medbragte kilden også det danske cirkulære om privatradio, en FN-sender som hob- 
bysæt (til brug for en demonstration af sin viden om radiooperationer), samt en brochure fra Han- 
delshøjskolen (med henblik på hans videre uddannelse, som Stasi var interesseret i at hjælpe ham i 
gang med). Personsag: ”Operation Samson”, 23. maj 1969. 

269 PET, personsag: "Notits vedr. Operation Samson — Rostock-rejse 5-6/10-1968”%, 14. oktober 1968. 
Udlevering af oplysninger til en fjendtlig efterretningstjeneste kendes som ”kyllingefoder”. Se hertil 
retlig vurdering nedenfor samt oversigt over vigtige begreber i Kommissionens beretning bind 16. 

kilden forstå, at han hverken måtte udlevere oplysninger om tjekkoslovakiske 
flygtninge eller tegninger over Frederiksberg Slot.”? 

Med operationen kom PET imidlertid i praksis til at bidrage til, at en højre- 
fløjsaktivist informerede Stasi om danske statsborgeres politiske tilhørsforhold. 
PET var vidende herom, om end tjenestens rationale antages at have været, at 
den opnåede væsentlig og tiltrængt viden om østtyskernes måde at hverve dan- 
ske statsborgere på, og at omkostningerne derfor var acceptable. Det bemærkes, 
at der ikke fandtes nogen retlig regulering af PET's dobbeltagentoperationer. 

11970 blev Operation Samson afblæst, da kilden havde vanskeligt ved at fort- 
sætte dobbeltspillet. Umiddelbart overvejede PET at fastholde forbindelse til kil- 
den, men efter nogle måneder skrinlagdes kontakten. 


Kasper Neergaard-sagen 


Gennem navnlig sidste halvdel af 1960'erne bemærkede PET, at trotskisterne var 
involveret i en række uro-sager. Således havde den danske sektion af Fjerde In- 
ternationale i 1966 (jf. ovenfor) ifølge et notat udfærdiget i 1971 haft planer om 
”sabotage, blandt andet ved udlægning af landminer, som man agtede at stjæle 
fra militæret, hvilket dog ikke lykkedes””" Samme sted hed det, at den danske 
sektion af Fjerde Internationale i 1968 havde stået bag et attentat mod et møde 
arrangeret af foreningen ”Moralsk Oprustning”, ligesom det hed, at trotskisterne 
det følgende år havde deltaget i årets Rebildfest, hvor de havde kastet nogle ”far- 
lige” benzin- og røgbomber.” I den følgende tid verserede der ifølge PET forly- 
dender om, at der eksisterede et ”illegalt trotzkyistisk sprængstoflaboratorium” i 
Danmark, som PET dog ikke havde kunnet lokalisere.”: Desuden var der ifølge 
Justitsministeriet fremkommet ”oplysninger og formodninger” fra udlandet om 
”våbentransporter på dansk grund (transporter fra Sverige til Danmark, even- 
tuel videretransport til Tyskland)” 


270 PET, personsag: ”Rapport over rejse til ”DDR” den 1., 2., 3., 4. maj 1969” (ad bilag 30), Samme sted: 
”Notits vedr. operation ”Samson”, 19. maj 1969 (bilag 30), s. 10, 13-14. 

271 PET, emnesag: IV. Internationale. Verdensorganisationen. ”Notat”, 18. maj 1971. 

272 Ibid. 

273 En trotskistisk aktør fra 1960'erne har over for Kommissionen afvist, at der skulle have eksisteret 
et sprængstoflaboratorium i tilslutning til trotskisterne. Kommissionens arkiv: Notits vedr. samtale 
med [...]. 


274 JM, ujournaliseret: ”Notat angående PET's kontakt med Kasper Neergaard” 1. november 1971. 

Men dermed var alt ikke sagt om trotskisternes mulige brug af bomber i den 
politiske kamp. I januar og februar 1971 modtog PET fra udlandet oplysninger 
om, at den internationale trotskistbevægelse stod i kontakt med ceylonesiske 
trotskister, der i slutningen af 1970 havde anmodet om ”1) Tilvejebringelse af 
og uddannelse i fremstilling af falske og forfalskede dokumenter... ”2) Tilve- 
jebringelse af og anvendelse af sprængstoffer...” og ”3) Skydevåben...” Ifølge 
de tilkomne oplysninger havde den internationale trotskistbevægelse meddelt 
de ceylonesiske trotskister, at den danske sektion af Fjerde Internationale havde 
et laboratorium i hovedstadsområdet, at lederen at dette laboratorium officielt 
var ekskluderet af den danske sektion, men at han reelt ydede ”hjælp og støtte 
på sprængstofområdet til IV Internationales sekretariat i Bruxelles/Paris”, om 
end dette forhold var ukendt for den danske trotskistsektion. På baggrund af 
dette samt de øvrige oplysninger, som PET havde om trotskisternes forhold til 
bomber, indledte efterretningstjenesten en efterforskning af laboratoriet og den 
personkreds, der stod i forbindelse hermed. I første omgang koncentrerede man 
efterforskningen om den unge kemistuderende, der er omtalt ovenfor. Denne 
var forhenværende trotskist, og PET havde gennem årene sat ham i forbindelse 
med diverse bombesprængninger. Efter nogen efterforskning (observation og 
afhøringer) måtte PET imidlertid konstatere, at man ingen resultater opnåede.” 

Under efterforskningen blev PET imidlertid opmærksom på, at en kendt trots- 
kist, Kasper Neergaard, ”meget vel kunne være mellemmand, også i denne hense- 
ende, mellem ”IV Internationale”s hovedkvarter i Bruxelles og den danske sektion” 
Da man imidlertid ikke havde forventninger om, at Neergaard ville tale med PET, 
såfremt han vidste, at han talte med efterretningstjenesten, valgte PET i sommeren 
1971 at kontakte ham under dække.>” Ifølge PET var der flere årsager til, at man 
kunne antage, at en tilnærmelse ville lykkes: For det første skønnedes Neergaard ”at 
være den i den danske sektion af IV. Internationale, der havde den største viden om 
illegal fremstilling af sprængstoffer i Danmark. og for det andet var der gennem en 
periode opstået uoverensstemmelser mellem Neergaard og dele af det trotskistiske 
miljø i Danmark.” For det tredje havde han gennem årene i interviews og artikler 
vist sig villig til at ”give temmelig klart udtryk for sin opfattelse og sin indsigt"? 


275. JM, ujournaliseret: ”Notat vedr.: PET's henvendelse til Kasper Neergaard”, 1. november 1971. 

276 Ibid. 

277 Ibid. 

278 PET, Kasper Neergaards personsag: ”PET's henvendelse til Kasper Neergaard”, 2. november 1971. 
279 PET, Kasper Neergaards personsag: ”PET's henvendelse til Kasper Neergaard”, 2. november 1971; 

PET havde derfor tilstillet Neergaard et anonymt brev, hvori det hed, at Ne- 
ergaard var i fare på grund af konflikten med de øvrige sektionsmedlemmer. 
Derpå havde PET kontaktet Neergaard telefonisk for at finde ud af, om han øn- 
skede at stå i kontakt til brevets afsender. Denne henvendelse var fortsat under 
dække. Neergaard var interesseret, hvorpå de to PET-medarbejdere var mødtes 
med Neergaard, idet de havde tilkendegivet, at de repræsenterede et tekst- og 
billedmagasin. Ifølge rapporten havde PET's medarbejdere — der fortsat ikke 
havde givet sig til kende som politifolk — bemærket over for Neergaard, at de var 
interesseret i oplysninger om trotskismen i Danmark og udlandet. Efter at være 
blevet lovet penge for oplysninger forklarede Neergaard samme aften om for- 
hold inden for såvel Fjerde Internationale i udlandet som om den danske sekti- 
ons våbenhjælp til den algierske oprørsbevægelse under Algierkrigen. Desuden 
berettede han om, at udlændinge tidligere havde været på besøg i Danmark med 
det formål at lære danske trotskister at fremstille eksplosiver. Endelig forklarede 
han, at trotskisterne ”var den egentlige initiativtager” til de militante aktiviteter 
under de såkaldte Verdensbankuroligheder, og at trotskisterne havde fremstillet 
og benyttet røg- og stinkbomber under Rebildfesterne.? 

Det fremgik ikke af de to PET-medarbejderes rapport, hvor mange gange de 
havde mødtes med Neergaard, men det blev anført, at der i de følgende måneder 
var tale om ugentlige møder. Disse handlede alle om trotskisternes forbindelse 
til sprængstoffer. Ifølge rapporten havde Neergaard under de mange samtaler 
berettet, at Fjerde Internationale på et tidspunkt havde anmodet den danske sek- 
tion om at fremskaffe ”fornøden eksperthjælp til fremstilling af og undervisning 
i fremstilling af eksplosiver”. Eftersom Neergaard på det tidspunkt havde haft 
forbindelse til en kemistuderende, havde han ført den studerende sammen med 
de udenlandske aktivister, der skulle være sydafrikanere. Ifølge Neergaard blev 
der ved den lejlighed fremstillet mellem fem og ti kilo sprængstof. Efter først at 
have forklaret, hvor de nys fremstillede sprængstoffer var blevet anvendt, havde 
Neergaard på et senere møde vist sig mere tilbageholdende med at udtale sig 
herom. Hans forklaring på tilbageholdenheden var, at de implicerede risikerede 
betydelige fængselsstraffe.” Det hedder i en notits beroende i Justitsministeriets 


JM, ujournaliseret: ”Notat vedr.: PET's henvendelse til Kasper Neergaard”, 1. november 1971. 

280 PET, personsag: ”PET's henvendelse til Kasper Neergaard”, 2. november 1971. Om PET's overvåg- 
ning af verdensbankurolighederne se Kommissionens beretning, bind 10. 

281 PET, personsag: ”PET's henvendelse til Kasper Neergaard” 2. november 1971. Oplysningen om at 
udlændingene var sydafrikanere fremgår af JM, ujournaliseret: ”Notat vedr.: PET's henvendelse til 

arkiv, at PET efterfølgende havde undersøgt, hvilke sydafrikanere, der havde væ- 
ret i Danmark mellem 1969 og 1971. Det viste sig, at to navngivne sydafrikanske 
trotskister begge havde været i Danmark i 1969.7” En af disse besøgte efter trots- 
kistisk invitation på ny Danmark under Verdensbankurolighederne.”% 


PET forsøgte i 1971 at hverve den kendte trotskist Kasper Neergaard, der af PET blev sat i forbindelse 
med trotskisternes fremstilling af bomber. Hvervningsforsøget endte imidlertid uforudset, da Neer- 
gaard på forsiden af dagbladet Politiken afslørede PET's hvervningsforsøg. Han beskyldte ved samme 
lejlighed PET for at have opfordret ham til at stjæle trotskisternes korrespondance. (Arbejdermuseet/ 
ABA). 


Af hensyn til Kasper Neergaards sikkerhed havde de to PET-medarbejdere på 
et tidspunkt stillet forslag om at mødes med Neergaard i Amsterdam, hvilket 
han havde indvilget i. Under det efterfølgende møde havde Neergaard endnu 
en gang omtalt forbindelsen mellem moderorganisationen og den danske sek- 


Kasper Neergaard” 1. november 1971. 

282 JM, ujournaliseret: ”Notat vedr.: PET's henvendelse til Kasper Neergaard”, 1. november 1971. 

283 Se Kommissionens beskrivelse af PET's overvågning af Verdensbankens og Valutafondens årsmøde 
i Danmark 1970 se Kommissionens beretning, bind 10. 

tion af Fjerde Internationale. Desuden havde han betroet sine samtalepartnere, 
at korrespondancen mellem disse to rummede mængder af oplysninger om den 
danske sektions involvering i en række bombesager. I forlængelse heraf havde 
Neergaard ifølge notatet af egen drift nævnt, at det måtte have samtalepartnernes 
interesse at orientere sig i denne korrespondance. Efter at være kommet tilbage 
til København meddelte Neergaard, at det var muligt for ham at skaffe den om- 
talte korrespondance. Da han efterfølgende mødtes med en af PET-medarbej- 
derne, overdrog han imidlertid denne en plasticpose med almindeligt skrive- 
papir. PET's notat slutter med ordene, at da det nu stod klart, at Neergaard ikke 
ønskede at udlevere korrespondancen, blev kontakten afbrudt." 

Dermed var PET's forsøg på at hverve Kasper Neergaard bragt til afslutning, 
men det var sagen ikke. To dage før de to PET-medarbejdere havde udfærdiget 
deres notat, bragte Politiken en forside-artikel, hvori det hed, at PET havde for- 
søgt at hverve Kasper Neergaard som meddeler. Men ikke nok med det. Ifølge 
artiklen — der var baseret på interviews med Neergaard, og som endvidere gen- 
gav et fotografi af de to PET-medarbejdere — havde PET opfordret Neergaard til 
at stjæle trotskisternes arkiver formedelst 1.500 kr.” I de følgende dage bragte 
dagbladene en lang række artikler om sagen, og PET blev hurtigt bragt i en van- 
skelig situation. Ekstra Bladet karakteriserede eksempelvis PET som en ”rak- 
kertjeneste af værste slags”, da det var bladets antagelse, at PET i virkeligheden 
havde forsøgt at afsløre våbenleverancer til den græske modstandsbevægelse, 
der på det tidspunkt bekæmpede det græske Juntastyre.”' Også B.T. kritiserede 
PET for manglede professionalisme.”” Og i Informations spalter blev der opstil- 
let en tese om, at PET selv havde fundet på historien om sprængstoflaboratoriet. 
Baggrunden var, at justitsminister Knud Thestrup (KF) efter afsløringen i Po- 
litiken havde udtalt, at han intet kendte til sådanne laboratorier.” Berlingske 
Tidende udtrykte i modsætning til de andre ovenfor nævnte aviser forståelse for 
PET's aktion, om end avisen fandt, at tjenesten havde optrådt klodset.” 


284 PET, personsag: ”PET's henvendelse til Kasper Neergaard” 2. november 1971. 

285 ”Usædvanligt skridt af Efterretningsfolk” samt ”Efterretningstjenestern”, begge i Politiken, den 31. 
oktober 1971. 

286 ”I hemmelig tjeneste”, Ekstra Bladet, 5. november 1971. 

287 ”Spionsigtet var advaret, men blev alligevel til grim”, ”Var du agent for begge parter Kasper Ne- 
ergaard?”, B.T., 2. november 1971; ”Ser E-tjenesten spøgelser, når de jager bombemænd?” B.T., 5. 
november 1971. 

288 ”Thestrup kender intet til tip fra 'en udenlandsk myndighed”, Information, 6.-7. november 1971. 

289 ”Efterretningsjob spoleret” Berlingske Tidende, 1. november 1971. 

På baggrund af PET's akter er det ikke muligt at fastslå, hvorvidt de to PET- 
medarbejdere, sådan som Neergaard hævdede, havde opfordret Neergaard til at 
stjæle trotskisternes arkiv, eller om Neergaard selv havde foreslået at udlevere 
det, sådan som PET-folkene anførte det. Ifølge et af PET udfærdiget bilag om- 
handlende hvervningen af Neergaard hed det, at Neergaard ”[p]å forespørgsel” 
havde oplyst, at der førtes en ”omfangsrig korrespondance” mellem den danske 
sektion og det internationale sekretariat. Denne formulering kunne tyde på, at 
de to PET-medarbejdere havde tematiseret spørgsmålet om trotskisternes ar- 
kiv.””” Omvendt hedder det i et andet bilag, at Neergaard ”selv bragte spørgsmålet 
på bane” og det understregedes, at de to PET-medarbejdere ikke havde anmodet 
Neergaard om at stjæle noget arkiv.” Heroverfor står Kasper Neergaards på- 
stand. 

Det er heller ikke muligt at afgøre, hvorvidt Neergaard reelt var blevet med- 
deler for PET, sådan som det var efterretningstjenestens opfattelse, så længe ope- 
rationen kørte, eller om Neergaard blot havde haft til hensigt at afsløre PET i 
dets hvervningsforsøg, sådan som han selv hævdede. Påstand står mod påstand. 
Overhovedet er det vanskeligt at drage nogen sikker konklusion om, hvem der 
sagde hvad på hvilket tidspunkt. Det bemærkes således, at den redegørelse, som 
PET havde ladet udfærdige til justitsministeren, var skrevet, efter at Politiken 
havde bragt sin artikel om hvervningsforsøget. Ifølge en af PET udfærdiget må- 
nedsrapport fra august 1972 havde Neergaard imidlertid en samtale med en bri- 
tisk trotskist i sommeren 1972. Hvad angik ”spørgsmål om eksplosiver, sagde 
KN, at oplysningerne herom var rigtige, men de ville først blive afklaret, når PET 
ad åre kunne afslutte sprængstofsagen”>” Det fremgår også, at PET var i stand til 
at verificere, at to sydafrikanske trotskister havde været i Danmark i 1969. Som 
sådan kunne en del tyde på, at Neergaard havde givet PET anvendelige oplysnin- 
ger, hvilket dog ikke er ensbetydende med, at han var blevet hvervet. 

Umiddelbart efter sagens afsløring anmodede folketingsmedlem Morten 
Lange 2. november 1971 på SF's vegne justitsminister K. Axel Nielsen (S) om en 
redegørelse om sagen. Et af spørgsmålene lød, hvilke kommentarer ministeren 


290 JM, ujournaliseret: Gult omslag med påskriften ”Til ministeren. Notat samt bilag A-T, notat vedr. 
Kasper Neergaard, usigneret, 1. november 1971 (bilag F). 

291 JM, ujournaliseret: Gult omslag med påskriften ”Til ministeren. Notat samt bilag A-T, notat vedr. 
Kasper Neergaard, usigneret, 1. november 1971 (bilag D). 

292 PET, administrativ sag: Beretning fra afd. C: ”Oversigt over demonstrationer og anden politisk uro- 
aktivitet i august 19727, s. 7. 

havde til oplysningerne om, at politiet havde anmodet Neergaard til at stjæle 
trotskisternes arkiv. 'To andre spørgsmål lød, om ministeren fandt, at den politi- 
ske kontrol med PET var tilfredsstillende og i forlængelse heraf, om ministeren 
havde nogen hensigt om at ”fremlægge forslag om en parlamentarisk kontrol 
med PET”, I] sin redegørelse, der lå færdig to dage senere, svarede K. Axel Niel- 
sen til det første spørgsmål, at Neergaards påstand måtte afvises, hvorved mini- 
steren således valgte at tro på PET-medarbejdernes kommentarer. På det andet 
spørgsmål svarede ministeren, at han ikke var fremmed for en ”nedsættelse af 
et parlamentarisk kontroludvalg”, men at det ikke var hensigten at ”rokke ved 
justitsministerens politiske ansvar” for PET. Såfremt man ønskede etableret et 
kontroludvalg måtte det til drøftelse i regeringen og de politiske partier, hvortil 
han føjede: ”Jeg finder det for tidligt at afgive noget løfte om fremlæggelse af for- 
slag i den retning” Dermed var ministerens svar bragt til afslutning.” 

Kasper Neergaard-sagen — som hvervningsforsøget hurtigt blev døbt — fik en 
række følgevirkninger for PET's videre arbejde. I pressen forlød det, at de to PET- 
medarbejdere ville blive forflyttet til andet arbejde, og det lå i luften, at der ville 
blive tale om en degradering. Noget sådant kom dog ikke på tale. Efter at de to 
medarbejderes identitet var blevet afsløret via et foto, kunne de ikke længere stå for 
kontakten til kilderne. I december 1971 måtte den ene af de to medarbejdere derfor 
overdrage hvervet som kildefører for fem aktive kilder til en anden medarbejder. 
Det skete ved et møde i december 1971, hvor det også blev besluttet at nedlægge de 
forskellige dæklejligheder og postkasser, der hidtil var blevet benyttet i forbindelse 
med kildearbejdet. Det betød dog ikke, at arbejdet med kilderne ophørte. Jørn Bro 
bad således i forbindelse med mødet om en oversigt over afdelingens aktive kilder 
og deres placering samt de yderliggående grupperinger, som afdelingen fandt det 
var nødvendigt at forsøge at penetrere.”% Bro ønskede også en prioriteringsop- 
stilling over de bevægelser, man efter afdelingens skøn særligt burde koncentrere 
sig om samt afdelingens ønsker med hensyn til materiel (køretøjer, radiomateriel, 
båndoptagere, fotografiapparater samt ønsker til uddannelse heri). Endelig ønske- 
de han et budgetmæssigt overslag for det kommende halvår.”' 


293 PET, personsag: Morten Lange til justitsminister K. Axel Nielsen, 2. november 1971. 

294 PET, personsag: Redegørelse fra justitsministeren om politiets efterretingstjenestes kontakt med 
Kasper Neergaard og besvarelse af spørgsmål stillet af SF's folketingsgruppe i skrivelse af 2. novem- 
ber 1971. 

295 RB: 23. april 2001. 

296 PET, kildesag: ”Kildeoversigt”, ”A”, med brun kuvert: ”kildeoversigt”, ”178”, kuvert indeholdende no- 
tits vedr. Kildearbejde, 22. december 1971. 

Samtidig blev der strammet op. Jørn Bro fremhævede især, at der for hver kil- 
de skulle oprettes en kildemappe med kontaktaftaler, kontaktsteder og -mulighe- 
der. Oplysninger om kildens identitet, inklusive eventuelt foto, skulle opbevares 
i en lukket kuvert i sagsmappen. Desuden skulle alle kontakter og kontaktforsøg 
over for kilden noteres herunder også telefonsamtaler med angivelse af tid, sted, 
emne osv. Kildemappen skulle også indeholde alt materiale vedrørende kildens 
person og aktivitet samt sagsbehandlerens optegnelser om kilden og kildens ad- 
færd. Endelig pålagde Bro afdeling C at forelægge ”de ajourførte kildemapper” 
primo januar 1972, idet han understregede 


”… nødvendigheden af planmæssighed, omtanke og sikkerhed i forbindelse med 
operationer på dette område. Det blev fremhævet, at de organisationer, vi i dag 
arbejder imod, er meget sikkerhedsbevidste, og at de råder over et ikke ubetydeligt 
efterretningsapparat. Vi må derfor påregne at vore kilder vil blive 'slidt op” hurti- 
gere, end vi tidligere har været vant til ligesom vi må regne med muligheden for 
dobbeltoperationer fra modpartens side. Uanset hvor nært et tillidsforhold sagsbe- 
handleren mener at have til sin kilde, må sagsbehandleren i kontaktarbejde stedse 
træffe sikkerhedsforanstaltninger til mindskelse af kompromitteringsrisikoen.”»” 


Afslutningsvis påpegede Jørn Bro behovet for ”konstante nyrekrutteringer til 
afløsning og forbedring af eksisterende kildenet”, og at forslag til endelig hverv- 
ning af nye kildeemner skulle forelægges ham, inden hvervningen blev foretaget. 
Resultatet af Kasper Neergaard-sagen synes således ikke at have været et ønske 
om at neddrosle kildearbejdet. Snarere ønskede man at opgradere og målrette 
arbejdet. I praksis havde sagen imidlertid afstedkommet visse problemer. Ifølge 
en tidligere PET-medarbejder måtte man begynde forfra med kildearbejdet efter 
Kasper Neergaard.” 


297 Ibid. 
298 RB: 12. juni 2002. 

7. REVOLUTIONÆRE SOCIALISTERS FORBUND 
1972-1980 


Med Revolutionære Socialisters overtagelse af SUF i januar 1971 var der opstået en 
konflikt i det trotskistiske miljø. Konflikten kunne ses som en generationskonflikt, 
idet en række af yngre SUF'ere udfordrede en lille kreds af mere garvede medlem- 
mer af Revolutionære Socialister. Imidlertid var der ifølge PET ikke alene tale om en 
generationskonflikt, men også uoverensstemmelser om hvilke midler, trotskisterne 
skulle tage i anvendelse i den politiske kamp. Ifølge 1971-årsrapporten fra PET's Af- 
deling C var de unge SUF're optaget af teoretiske og idébaserede diskussioner, mens 
de ”ældre, militante medlemmer” af Revolutionære Socialister i højere grad var ind- 
stillet på at anvende vold i den politiske kamp. En følge af denne uoverensstemmelse 
var, at det trotskistiske miljø ved indgangen til 1972 var splittet i to, hvor ”alle de 
ledende trotzkyister med få undtagelser har forladt sektionen [Revolutionære Socia- 
lister], der nu væsentlig består af de unge — ca. 80 i antal — der fulgte med SUF ved 
overtagelsen”? Den ældre kreds af trotskister forsøgte derfor som modreaktion at 
etablere en fraktionsdannelse, men ifølge PET var det endnu for tidligt at fastslå føl- 
gerne heraf. Ét resultat kunne dog konstateres: Trotskisternes splittelse havde i første 
omgang medført en ”mærkbar afmatning” i ”årets udadvendte aktiviteter”? 

Næste kapitel i den interne trotskistiske kamp blev skrevet blot få måneder 
senere. Den 11. maj 1972 samledes således 15 af de ældre trotskister i København, 
hvor mulighederne for en retablering af Revolutionære Socialister blev drøftet. 
En af veteranerne var af den opfattelse, at en retablering burde forsøges, mens 
en anden var modstander af ideen, idet han skønnede, at der ikke var ”kræfter 
dertil” Ikke desto mindre konstaterede PET, at den gamle kreds af trotskister 


299 PET, administrativ sag: ”Urofronten 1971, 18. januar 1972, s. 3. 

300 Ibid. 

301 PET, administrativ sag:. ”Beretn. Fra afd. C.: Oversigt over demonstrationer og anden politisk uro- 
aktivitet i maj 1972” s. 4. 

i september 1972 retablerede Revolutionære Socialister. Fra en af PET's kilder 
forlød det imidlertid, at ”Socialistisk Ungdoms Forum — sympatiserende orga- 
nisation af IV. Internationale” havde reageret med et hurtigt navneskifte til ”Re- 
volutionære Socialisters Forbund — tilsluttet IV. Internationale”, Formålet med 
dette navneskifte var angiveligt at forhindre den gamle kreds af trotskister i at 
benytte navnet ”Revolutionære Socialister” i forsøget på at opnå anerkendelse 
som den danske sektion af Fjerde Internationale.” Det er PET's overvågning af 
RSF, der vil blive behandlet nedenfor. 


PET's trusselsbillede 


Med trotskisternes historiske virke i Danmark in mente holdt PET sig orienteret 
om den nye organisations aktiviteter. I den forbindelse ses det, at PET umid- 
delbart var af den opfattelse, at trotskisterne var blevet en marginal aktør inden 
for uroen. Herom vidner PET's årsrapporter fra de første tre-fire år af 1970'erne. 
Rapporten fra 1972 konstaterede eksempelvis, at selv om trotskisterne fortsat 
var aktive, så havde de ikke ”formået at gøre sig synderlig bemærket på uro- 
området.” Og i en opsummering hed det om trusselsbilledet for 1973, at DKP 
og DKU i 1960'erne havde været den 


”faste ø i et hav af bestandigt vekslende små, men særdeles højrøstede grupperin- 
ger, hver med sin egen ideologiske opfattelse af socialisme og kommunisme, hver 
med sin egen fortolkning af Marx, Lenin og Mao Tsetung. 

For disse grupperinger var revolutionen — trods den bestandig herskende uenig- 
hed om fortolkninger og praktisering af den sande lære — ikke en fjern og tåget 
drøm, men en snarligt forestående kendsgerning. Dette understregedes af grup- 
pernes mange planer om vold, sabotage og andre former for væbnede angreb mod 
det bestående samfund, der forventede at ville falde for de første sabelhug. 

Det lykkedes da også for visse enkelte grupper at gennemføre visse aktioner — kun 
for nålestik at regne — men i aktivisternes øjne drabelige gerninger. Imidlertid viste 
det bestående samfund sig at være mere modstandsdygtigt end formodet, sam- 
menbruddet udeblev, og aktivisternes skuffelse var stor. Det samme blev uenighe- 
den om midler og metoder, og snart herskede kaos og forvirring på den ekstremi- 
stiske venstrefløj. 


302 PET, emnesag: ”Vedr.: Socialistisk Ungdoms Forum — sympatiserende organisation af IV. INTER- 
NATIONALE”, 22. september 1972. 
303 PET, administrativ sag: ”Urofronten 1972”. 

Alt dette iagttoges med sindsro fra kommunisternes faste borg, hvor man næppe 
nogen sinde alvorligt har frygtet, at andre grupper skulle formå at gennemføre 
noget i retning af den socialistiske revolution. Selvfølgelig tog DKP/DKU udvik- 
lingen i agt, og der har sandsynligvis været adskillige DKP/DKU-agenter placeret 
i de mange ekstremistgrupper, således at man hele tiden har haft fornøden viden 
om udviklingens forløb. 

Da den internationale udviklings strømninger og tendenser, afspændingen og 
den ”kolde krigs” afslutning også nåede Danmark fik DKP/DKU den medbør, 
som man så længe havde savnet, og partiets besindige holdning under 60'ernes 
revolutionære stemningsbølge viste sig nu at give bonus i form af kommunistisk 
fremgang på næsten alle fronter, på arbejdspladerne og i uddannelsessektorerne, 
og i befolkningens almindelige opfattelse var kommunisterne næppe længere de 
grumme samfundsomstyrtere, der med vold ville gennemføre proletariatets dik- 
tatur og oprette folkerepublikken Danmark. Denne ændring skete naturligvis på 
bekostning af de før så højrøstede revolutionære ekstremistgrupper, hvis antal 
hurtigt svandt ind — sikkert i mange tilfælde som følge af målbevidst kommuni- 
stisk undergravning.….7% 


Det turde fremgå, at forfatteren til den ovenfor citerede rapport — der var forfat- 
tet i januar måned 1974 — på ny betragtede DKP som den største trussel mod den 
lovlige samfundsorden, mens de ekstremistiske venstrefløjsgrupperinger opfat- 
tedes som krusninger på historiens overflade. Dette hang, som det fremgår, sam- 
men med en i samtiden fremherskende opfattelse af, at den kolde krig var bragt 
til afslutning.% Men det hang antagelig også sammen med, at en række af de 
grupperinger, der tidligere havde været særdeles aktive på uro-området, havde 
mistet det tidligere erobrede fodfæste, hvilket var en følge af, at den amerikanske 
krig i Vietnam var for aftagende, samt at afspændingen mellem Øst og Vest var 
på sit højeste netop midt i 1970'erne.” 

PET tildelte imidlertid Revolutionære Socialisters Forbund fornyet opmærk- 
somhed i sidste halvdel af 1970'erne, hvilket skyldtes, at trotskisterne formulerede 
en ny revolutionær strategi, der gik ud på at engagere sig i arbejdsmarkedskon- 
flikterne. Desuden engagerede trotskisterne i Århus sig i en række boligaktioner 


304 PET, administrativ sag: ”Urofronten 1973”, 14. januar 1974, S. 9-10. 

305 Om synet i 1970'erne på den kolde krig som et stykke fortid se Klaus Petersen & Nils Arne Sørensen, 
”Den kolde krig på hjemmefronten. En indledning”, Klaus Petersen & Nils Arne Sørensen (red.), 
Den kolde krig på hjemmefronten (Syddansk Universitetsforlag, 2004), s. 11. 

306 Første halvdel af 1970'erne var afspændingsårenes absolutte højdepunkt. CSCE-processen og Hel- 
sinki-Slutakten er udtryk herfor. 

med overgreb mod den private ejendomsret. Endvidere gjorde Revolutionære 
Socialisters Forbund kampen mod atomkraft til en hovedsag i sidste halvdel af 
årtiet.” I slutningen af 1970'erne skulle der have foregået forhandlinger mellem 
Revolutionære Socialisters Forbund og Kommunistisk Forbund om et enhedsar- 
bejde med det perspektiv at sammenlægge de to grupperinger, men ifølge afde- 
ling C's årsberetning for 1978 blev denne sammenlægning ikke realiseret.” Det 
fremgår også af PET's materiale, at den danske afdeling af Fjerde Internationale i 
løbet af 1970'erne fortsat bevarede sin kontakt til det internationale trotskistnet- 
værk, herunder den portugisiske LCI (Lige Comunista Internacionalista, Den 
Internationale Kommunistiske Liga), den chilenske LCC (Liga Comunista de 
Chile, Chiles Kommunistiske Liga) og vesttyske sektion GIM (Gruppe Interna- 
tionale Marxisten, Den Internationale Gruppe af Marxister).;? I slutningen af 
tiåret hed det i en årsberetning: ”RSF er stadig, som i de senere år, et teoretisk, 
revolutionært parti.” Men gruppen havde stedse vanskeligt ved at få økonomien 
til at slå til. I al fald havde PET oplysninger om, at den danske afdeling af Fjerde 
Internationale i 1979 ikke havde haft økonomisk råderum til at betale medlems- 
kontingent til Fjerde Internationales internationale sammenslutning." 
Kilderne til PET's viden om trotskisterne synes i løbet af 1970'erne — ganske 
som i de to foregående årtier — at have været politiske modstandere tilhørende den 
politiske højrefløj i Danmark. Illustrerende herfor er et af PET formuleret signale- 
ment af en kilde i de trotskistiske miljøer. Det hedder: ”Hans politiske tilhørsfor- 
hold er så absolut til højre, og han føler det som en pligt at række firmaet her ”en 
hjælpende hånd”: Desuden foretog PET fem telefonaflytninger af Revolutionære 
Socialisters Forbund og Socialistisk Ungdom mellem 1972 og 1977. Aflytningerne 
var alle motiveret med henvisning til straffelovens $ 133, stk. 3 (anstiftelse af forbry- 
delse under opløb). Mere konkret handlede det om trotskisternes ageren i forhold 
til Vietnamkrigen og de arbejdsmarkedspolitiske konflikter i perioden.” PET's 


307 PET, administrativ sag: PET, Regionsafdelingernes årsberetning (1977), bilag 2: Årsberetning for 
regionsafdeling II for tiden 1. januar 1977 til 31. december 1977 vedrørende de i regionsafdelingen 
behandlede sagsområder, 3. april 1978, s. 5. 

308 PET, administrativ sag: Afdeling C's årsberetning 1978, s. 13. 

309 PET, administrativ sag: Afdeling C's årsberetning 1977, s. 13. 

310 PET, administrativ sag: Afdeling C's årsberetning 1979, s. 19. 

31 PET, kildesag: 5. januar 1972. 

312: Kommissionens database over telefonaflytninger. Se også Kommissionens beskrivelse af PET's 
overvågning af den danske Vietnambevægelse og PET's overvågning af arbejdsmarkedet i hhv. bind 
10 og bind 8. 

viden om trotskistiske kredse øgedes i øvrigt i sidste halvdel af årtiet. I den forbin- 
delse ses det, at en del af oplysningerne blev indhentet i Region II. Når betydelige 
dele af tjenestens kilder kom fra denne region, havde det dels sin forklaring i, at 
universitetsmiljøet i Århus var meget politisk i dette tiår. Dels havde det sin forkla- 
ring i, at en af PET's medarbejdere i Århus var meget kompetent i omgangen med 
kilderne. Om indhentning af oplysninger i trotskistiske miljøer har denne medar- 
bejder over for Kommissionen berettet, at kilderne typisk var politisk interesserede 
uden dog at være medlem af noget politisk parti. Desuden har han forklaret, at de 
fleste af kilderne var akademikere.” 

Samme medarbejder har bemærket, at PET's blivende interesse for trotski- 
sterne hang sammen med trotskisternes internationalisme, hvilket fortsat ”var 
en fælles sag for natolandene…”>+ Der ses også eksempler på, at når danske trots- 
kister tog del i internationale trotskistmøder, orienterede PET sine udenlandske 
samarbejdspartnere om danskernes ankomst, så at de pågældende udenlandske 
tjenester kunne holde dem under opsyn. Desuden tilbød en udenlandsk tjene- 
ste i 1978 at skaffe PET informationer om Revolutionære Socialisters Forbund. 
Sammenhængen var, at den pågældende udenlandske tjeneste havde penetreret 
trotskisterne i det pågældende land, og da trotskisterne var meget internatio- 
nale i deres arbejde, kunne den pågældende tjeneste via sine medarbejdere i det 
udenlandske trotskistiske miljø skaffe PET oplysninger om danske trotskister. 
Den pågældende tjeneste havde tidligere forsynet andre lande med oplysninger 
om trotskister i andre lande.” Det vides imidlertid ikke, om PET tog imod dette 
tilbud. 

Nedenfor følger først en summarisk gengivelse af PET's perception af en lille 
håndfuld trotskisters offentlighedsarbejde vendt mod de europæiske fællesmar- 
kedsbestræbelser. 


Rødt Europa 


I slutningen af oktober 1970 modtog PET en henvendelse fra en udenlandsk tje- 
neste. Anledningen var, at denne var kommet i besiddelse af oplysninger om, 


313 RB: 13. januar 2004; jf. RB: 27. april 2004. 

314 RB: 27. april 2004. 

315. PET, administrativ sag: Afdeling C's årsberetning 1979, s. 19. 

atden franske sektion af Fjerde Internationale (La Ligue Communiste, Den 
Kommunistiske Liga) samt en sympatiserende organisation (Jeune Garde Socia- 
liste, Den Unge Socialistiske Garde) var i færd med at arrangere et internationalt 
stævne med deltagelse af trotskistiske organisationer fra det meste af Vesteuropa. 
Den udenlandske tjeneste var vidende om, at arrangementet skulle finde sted 
21.-22. november 1970 på Det Frie Universitet i Bruxelles; formålet med arran- 
gementet skulle være at rekruttere nye medlemmer til internationalen samt at 
fremme koordineringen mellem de nationale sektioner. Det hed i henvendelsen 
til PET, at der skulle deltage op mod 200 personer fra Danmark.” 

I de følgende måneder søgte PET at fremskaffe yderligere oplysninger herom. 
I midten af november kunne efterretningstjenesten konstatere, at der fra dansk 
side ville deltage såvel trotskister som ikke-trotskister. Imidlertid var der en del, 
der tydede på, at trotskisterne udgjorde den overvejende del af de danske del- 
tagere. Et par uger senere overdrog en af PET's kilder i det trotskistiske miljø 
tjenesten navne på et par af deltagerne.” Desuden konstaterede PET, at det var 
Revolutionære Socialister, der var arrangementets danske kontakt, men at disse 
havde overladt en del af det praktiske arbejde til SUF for ikke selv at træde for 
tydeligt frem. Samtidig konstateredes det, at et af sloganerne for arrangementet 
lød ”For et rødt Europa”";” Ifølge akter fra SUF beroende i PET's arkiv skulle 
Mandel holde tale om ”Fællesmarkedsproblematikkern”,>" Et vigtigt formål med 
konferencen var at fremme den folkelige modstand mod EF, men antagelig også 
at formulere en sammenhængende trotskistisk politik i forhold til yderligere et 
antal politiske spørgsmål. 

PET's akter efterlader det indtryk, at konferencen i Bruxelles var opfølgning på, 
at Fjerde Internationales sekretariat i Paris i juli 1970 havde truffet beslutning om, 
at de nationale sektioner rundt om i Europa skulle stifte en række ”Rødt Europa 
Grupper” med det formål at agitere for et socialistisk Europa i modsætning til det 
Europæiske Fællesmarked, der var under udvidelse. Ifølge en af PET's kilder valgte 
en kreds af forhenværende danske trotskister at stifte en dansk Rødt Europa Grup- 


317 PET, emnesag: ” Internationalt stævne for Europas revolutionære 21.-22. november 1970 i Bru- 
xelles”, 23. oktober 1970. 

318 PET, emnesag: ” Vedr. Jeunesse Socialiste Unifie's konference den 21-22/11 1970”, 13. november 1970; 
PET, emnesag: ”Vedr. Jeunesse Socialiste Unifie.s konference den 21. og 22. november 1970 i Bru- 
xelles”% 16. november 1970. 

pe (REG) den 3. januar 1972. Ifølge kilden havde den erfarne kreds af aktivister 
truffet beslutning om, at en navngiven person skulle være formand for den danske 
gruppe, da han næppe var i stand til at gennemskue de økonomiske fiflerier, som 
kilden forventede ville blive en del af dagens orden i den nye organisation. Kilden 
forklarede: ”Det har vist sig gang på gang, at hovedpersonerne i administrations- 
gruppen, når de tidligere har beskæftiget sig med aktiviteter, der har været penge i, 
har lavet svindel, og det vil også vise sig i dette tilfælde”> 

Ifølge oplysningerne i PET's arkiv blev denne antagelse bekræftet i tiden, der 
fulgte. Således bemærkede tjenesten, at Rødt Europa kort tid efter stiftelsen erhver- 
vede sig nogle lokaler i det indre København, og at gruppen fik møbleret disse lo- 
kaler med offentlige støttemidler. Vel fik formanden ret til at hæve penge fra den 
girokonto, som de offentlige støttemidler befandt sig på, men det gjorde også en af 
de personer, som PET's kilde havde udpeget som uvederhæftig. Efter at Rødt Europa 
havde modtaget 7.000 kr. af den danske stat til oplysning om EF, var den pågældende 
begyndt at fifle med midlerne. Til eksempel arrangerede den økonomiansvarlige 
ifølge kilden foredragsaftener, hvor talerne skrev under på, at de havde modtaget et 
beløb, hvorefter den ansvarlige undlod at udbetale beløbet. PET's rapport rummer 
yderligere en række eksempler på, hvordan Rødt Europa angiveligt snød med pen- 
gene. Afslutningsvis hed det i rapporten, at de offentlige støttemidler enten gik i de 
impliceredes egne lommer -— eller også blev de benyttet til at finansiere udgivelsen 
af bladet Folkets Avis, der omtaltes som ”et barn” af administrationsgruppen.” Des- 
uden, bemærkede samme kilde i anden sammenhæng, syntes nogle af medlemmer- 
ne af administrationsgruppen at købe mere ”livligt ind på restaurationer” og køre 
mere i taxa, end ledelsens indtjeningsmuligheder ellers gav indtryk af var muligt.” 

Emnesagen rummer ikke oplysninger om, hvor længe Rødt Europa eksistere- 
de. Under alle omstændigheder opnåede gruppen ikke nogen gennemslagskraft 
i den danske offentlighed. Står oplysningerne i PET's arkiv til troende, synes det 
at have været tilfældet, at administrationsgruppen — fraset formanden — havde 
mere travlt med at snyde med de økonomiske tilskud, end den havde med at 
oplyse mod EF. Desuden blev Folkebevægelsen mod EF stiftet i foråret 1972, og 
denne blev en paraplyorganisation for de bevægelser og organisationer, der var 
imod dansk medlemskab af EF. 


321 PET, emnesag: ”Rødt Europa Grupperne (REG), 18. august 1972. 

Arbejdsmarkedet 


Årene fra 1950'erne til begyndelsen af 1970'erne var en periode, hvor politikerne i 
Danmark formulerede en række socialpolitiske ambitioner, der realiseredes un- 
der overskriften ”velfærdsstaten”.;> Fra første halvdel af 1970'erne blev dansk po- 
litik imidlertid præget af ustabilitet. Væsentligt herfor var den økonomiske krise, 
som Danmark og den øvrige del af Vesteuropa gennemgik i løbet af 1970'erne. 
Krisen fik blandt andet til følge, at politikerne i stigende grad greb ind i over- 
enskomstforhandlingerne, ligesom arbejdsløsheden steg. Den stadigt hyppigere 
forekomst af folketingsvalg var udtryk for krisen, og fremvæksten af protest- 
partier på den politiske højre- og venstrefløj markerede en tiltagende utilfreds- 
hed med ”systemet” hvad enten kritikerne ønskede fremme af liberalismen eller 
socialismen. Et af de tydelige krisetegn var, at velfærdsstaten kom under pres. 
Dette og andre forhold bidrog til at skabe uro på arbejdsmarkedet fra 1970'erne 
og frem. > 

Som dokumenteret i Kommissionens bind om PET's overvågning af arbejds- 
markedet, kom de arbejdsmarkedspolitiske konflikter i 1970'erne til at kræve en 
betydelig indsats af PET. I den sammenhæng ses det, at hvor arbejdsmarkedet 
traditionelt havde været en arena for kampen mellem Socialdemokratiet og 
DKP, engagerede militante grupper på den yderste venstrefløj — især maoister, 
anarkister og trotskister — sig i arbejdsmarkedspolitiske uoverensstemmelser i 
1970'erne. Denne kreds af aktivister, der kom til at gå under navnet 'den fagop- 
positionelle bevægelse, fik forholdsvis stor betydning i løbet af 1970'erne, idet 
de kunne støtte overenskomststridige arbejdsnedlæggelser, som den etablerede 
fagbevægelse ikke havde mulighed for at støtte.” 

Trotskisternes ekstraparlamentariske aktiviteter havde traditionelt relateret 
sig til udenrigspolitiske forhold. Imidlertid ses det, at PET i sin årsrapport for 
1970 anførte, at året havde budt på en ”bemærkelsesværdig” udvikling. Det kon- 
stateredes således, at danske trotskister havde slået sig på en af DKP fremkaldt 
”strejkesituation” i første halvdel af året. Sammenhængen var i korthed den, at 


vægelser i efterkrigstidens Danmark (Odense Universitetsforlag, 1997), s. 75 ff. Se i øvrigt Kommis- 
sionens beretning, bind 10. 

325 Niels Finn Christiansen & Klaus Petersen, "The Dynamics of Social Solidarity: The Danish Welfare 
State, 1900-2000” Scandinavian Journal of History 2001. 

326 For et signalement af 1970'erne se Hanne Rasmussen og Mogens Riidiger, Tiden efter 1945. Dan- 
marks historie, bd. 8 (Gyldendal, 1988), s. 263-352. 

327 Se Kommissionens beretning, bind 8. 

lønmodtagerne oplevede en faldende realløn, hvorefter arbejdere over hele lan- 
det valgte at indlede en strejke. DKP stillede i den situation krav om, at timeløn- 
nen skulle øges med en krone. Trotskisterne støttede dette krav, idet de samtidig 
agiterede mod arbejdsretten i håbet om, at en sådan agitation ville skabe sympati 
i arbejderklassen. PET vurderede imidlertid, at resultatet ikke havde stået mål 
med anstrengelserne, og ”nu som før afvises trotzkyisterne næsten over alt i fag- 
lige kredse og på arbejdspladserne”; 

Trotskisternes interesse for arbejdsmarkedspolitiske forhold afspejlede sig i det 
skolingsmateriale, som Revolutionære Socialisters Forbund lod udfærdige. I PET's 
arkiv findes dokumentet ”RSF-skolingsbulletin” nr. 2, forfattet i 1974. Heraf fremgår 
det, at arbejdsmarkedet var en ny, central arena for trotskisterne. Ifølge skolingsma- 
terialet var borgerskabet i færd med at gennemføre ”et større angreb på arbejder- 
klassens positioner”. Dette bestod i, at ”borgerskabets” svar på 1970'ernes økono- 
miske krise var at kræve øget kontrol med lønningerne. Ifølge skolingsmaterialet 
kom det til udtryk på følgende vis: ”frivillig” eller tvungen indkomstpolitik bliver et 
nøgleproblem for borgerskabet; krav om afdæmpning af beskæftigelsen for at få en 
billigere og mere disciplineret arbejdskraft; krav om sociale nedskæringer (mindre 
ydelser til ofrene for det kapitalistiske systems funktionsmåde); krav om ændringer 
af uddannelsessystemet, så uddannelse og forskning mere direkte indordnes under 
erhvervslivets interesser” I materialet hed det videre, at angrebene på arbejderklas- 
sen ikke var tilfældigheder: ”De er ikke udslag af bestemte arbejdsgiveres onde vilje, 
men af selve det kapitalistiske profitsystems udvikling, der gør det umuligt for bor- 
gerskabet at 'tildele arbejderklassen holdbare indrømmelser” 

Læren af ovenstående var, at hvis man ønskede fremme af arbejderklassens 
interesser, var revolutionen den eneste mulighed. Ved at gå reformismens vej 
ville man ikke alene bevare kapitalismen, men også demoralisere arbejderklas- 
sen. Det efterlod imidlertid spørgsmålet om, hvori trotskisternes revolutionære 
strategi bestod. Herom hed det, at arbejderklassens krav typisk drejede sig om 
”fordeling af de samfundsskabte værdier under kapitalismen”. Det betød, at slige 
krav i udgangspunktet ikke anfægtede kapitalens magt. Derfor kunne arbej- 
derklassens magtovertagelse ”kun finde sted som en bevidst proces” Det åbne 
spørgsmål var derfor, hvordan man kom fra kravet om en mere retfærdig forde- 
ling ”til etablering af de magtforhold”, hvor arbejderklassen skabte ”grundlaget 
for afskaffelse af al undertrykkelse”. Herom hed det i materialet, at det gjaldt om 
at udvikle et overgangsprogram: 


328 PET, administrativ sag: ”Udvikling og tendenser på urofronten i 1970”. 

”Dvs. et program for den socialistiske revolution, hvor der kombineres krav, der på 
den ene side knytter an til arbejderklassens øjeblikkelige situation og bevidstheds- 
og organisationsniveau, og på den anden side er i stand til at udvikle en kamp, 
der er rettet mod kapitalismen som sådan. Derved skabes der muligheder for at 
opnå kamperfaringer, der udvikler bevidstheden om den socialistiske revolutions 
nødvendighed, og samtidig at udvikle kamp- og organisationsniveauet, så denne 
magtovertagelse muliggøres. De helt centrale krav i dette program er kravene om 
arbejderveto og arbejderkontrol” 


Konkret handlede det for trotskisterne om, at der bl.a. skulle dannes arbejderko- 
mitéer på de enkelte fabrikker. Disse komitéer skulle kontrollere f.eks. arbejds- 
tempo, lønsystemer og indsættelse af nyt maskineri. Gennem brug af såkaldte 
arbejdervetoer skulle ansatte på de enkelte virksomheder forhindre alle forrin- 
gelser i vilkårene for de ansatte. Arbejderkontrollen kunne eksempelvis demon- 
streres ved at kræve kontrol med regnskabsbøger og lagerbeholdninger. ”Dyna- 
mikken i dette krav ligger i dets angreb på et af kapitalismens grundprincipper: 
forretningshemmeligheden … og dermed i sidste instans den private ejendoms- 
ret” Når det angik lønforhandlinger, kunne man ”kræve kontrol med lønud- 
regninger”, da dette ville ”gå imod de akkordsystemer/produktivitetsfremmende 
lønsystemer, der ikke alene presser arbejdstempoet i vejret, men også er med til 
at splitte arbejderne på den enkelte virksomhed...” I forlængelse heraf ville trots- 
kisterne kræve ”fuldstændig dyrtidsdækning for alle pris- og skattestigninger” 

Ifølge skolingsmaterialet var det indlysende, at revolution og socialisme på 
”én fabrik ikke er mulig” Derfor gjaldt om at udbrede kampen fra den enkelte 
virksomhed til alle virksomheder. Lykkedes det, ville man ende i en ”dobbelt- 
magtsituation, hvor arbejderklassens organiserede magt står over for borger- 
skabets” En sådan situation ville være ”optakten til en revolutionær situation” 
I denne optakt måtte det revolutionære parti være særdeles aktivt såvel på den 
enkelte virksomhed som ”i alle kampe”, som undertrykte mennesker førte mod 
borgerskabet på alle områder. 

Et sidste aspekt i den revolutionære strategi, der skal fremhæves her, er, at 
det revolutionære parti ifølge skolingsmaterialet skulle forsøge at ”spille en le- 
dende rolle på det militære område gennem mobilisering af arbejdermilitser til 
nedkæmpelse af de borgerlige enheder” I den forbindelse var konflikterne på 
arbejdsmarkedet vigtige, for som det hed: 


”Spiren til arbejdermilitser opstår allerede under de tidligere kampe med organi- 


seringen af strejkevagter, demonstrationsværn og andre selvforsvarsorganer i de 
enkelte konflikter”. 

Det hed i forlængelse heraf: 


”Men også her er en generalisering af denne organisering vigtig, ligesom det ikke 
er nok blot at organisere sig i defensive enheder — der kræves også opbygning af 
væbnede enheder, der offensivt kan sættes ind mod bestemte politi- og hærindhe- 
der, kan sikre kontrol med trafikknudepunkter, centrale administrationsbygnin- 
ger, radiostationer etc”? 


For at fremme revolutionen måtte Revolutionære Socialisters Forbund gøre tre 
ting. For det første skulle man gennemføre propaganda og agitation i arbejder- 
klassen og tematisere spørgsmålene om realløn, skatter og prisstigninger. For det 
andet skulle man indgå i et enhedsarbejde med andre partier og organisationer. 
For det tredje skulle man opbygge de såkaldte 'fagoppositionelle grupper'>" 

Det er i lyset af disse strategiske og revolutionære overvejelser, at trotskisterne 
i løbet af 1970'erne forsøgte at foranstalte uro på arbejdsmarkedet. I PET's årsbe- 
retninger for 1974 og 1975 bemærkedes det da også, at trotskisterne havde sluttet 
op bag maoisternes og anarkisternes uro på arbejdsmarkedet. Blandt andet blev 
konflikten på B&W fremhævet. Og i første halvdel af 1978 kunne PET konsta- 
tere, at RSF havde spillet en central rolle både under en stilladsarbejderkonflikt 
og under den såkaldte Scaniadam-konflikt. Som det fremgår af Kommissionens 
beskrivelse af PET's overvågning af arbejdsmarkedet, skiftede efterretningstje- 
nesten trusselsbillede i sidste halvdel af 1970'erne. Hvor tjenesten i første halvdel 
af tiåret væsentligst havde betragtet DKP som den største trussel mod den lov- 
lige samfundsorden, tillagde tjenesten i sidste halvdel af tiåret de ekstremisti- 
ske venstrefløjsgrupper — herunder trotskisterne —- mere opmærksomhed.> Det 
hedder da også i afdeling C's årsberetning for 1980, at selv om RSF i det forløbne 
år ikke havde gjort sig synderligt bemærket, så var trotskisternes 


”:» 


”betydning og indflydelse på venstrefløjen” i ”stadig vækst, f.eks. i stedfundne ak- 
tioner rettet mod indenrigspolitiske forhold, mod NATO, mod imperialismen og 


329 PET, emnesag: Kopi af ”RSF-skolingsbulletin, nr. 2”, artikel ”Aspekter af den revolutionære strategi”; 
dateret 8. april 1974. 

330 Ibid. 

331 PET, administrativ sag: ”Udvikling og tendenser på urofronten i 19747, samme sted, ”Udvikling og 
tendenser på urofronten i 1975”. Se også Kommissionens beretning, bind 8. 

332 Se Kommissionens beretning, bind 8. 

mod USA. Trotzkisterne er ofte at finde i forbindelse med uroligheder omkring 
arbejdsnedlæggelser, udelukkende med det formål at skabe uro” 


Trotskisternes øgede aktivisme på arbejdsmarkedet i 1970'erne var antagelig en 
udløber af den ovenfor omtalte konference i Bruxelles i efteråret 1970. Foruden 
at tematisere kampen mod de europæiske fællesmarkedsbestræbelser havde en 
del af foredragene handlet om arbejdsmarkedspolitiske spørgsmål." 


333 PET, administrativ sag: Afdeling C's årsberetning 1980, citeret s. 3. 

334 PET, emnesag: ”Vedr. Jeunesse Socialiste Unifie's konference den 21-22/11 1970”, 13. november 1970; 
PET, emnesag: ”Vedr. Jeunesse Socialiste Unifie.s konference den 21. og 22. november 1970 i Bru- 
xelles”% 16. november 1970. 

8. SAP OG ANDRE TROTSKISTISKE 
ORGANISATIONER I 1980'ERNE 


Ifølge PET's oplysninger havde et antal trotskister i slutningen af 1970'erne gjort 
sig overvejelser om at ændre Revolutionære Socialisters Forbunds virksomhed. 
Tidligere havde trotskisterne afskrevet den såkaldte ”massefaktor” og i stedet 
samlet sig i små avantgardegrupper, der søgte at gøre deres indflydelse gældende 
enten gennem andre politiske partier og miljøer eller via aktioner undertiden af 
voldelig karakter; i PET's jargon omtalt som ”uro”. Formålet med at ændre RSF's 
virksomhed skulle ifølge PET være at opnå parlamentarisk indflydelse gennem 
repræsentation i byråd og i Folketinget. I 1980 blev PET bekræftet i disse op- 
lysninger, da Socialistisk Dagblad offentliggjorde en artikel under overskriften 
”Trotzkister danner nyt socialistisk arbejderparti” I artiklen udtalte forretnings- 
udvalgsmedlem Frede Jacobsen, at det nye parti — Socialistisk Arbejder Parti 
-— arbejdede på at indsamle 20.000 underskrifter, så partiet kunne blive opstil- 
lingsberettiget til det næste folketingsvalg.;> 

Ifølge et udateret notat beroende i PET's emnesag på Fjerde Internationale 
var navneskiftet fra ”Revolutionære Socialisters Forbund” til ”Socialistisk Arbej- 
derparti” udtryk for, at trotskisterne fandt det nødvendigt med et mere ”brug- 
bart navn”, når de ønskede at opnå valg til parlamentariske forsamlinger. Samti- 
dig ændredes trotskisternes måde at bedrive politik på. I hele efterkrigsperioden 
havde trotskistiske miljøer været særdeles lukkede, og for at beskytte personer, 
der bedrev udenomsparlamentarisk virksomhed, havde trotskister i deres in- 
terne kommunikation typisk benyttet fornavne og pseudonymer. Dette gjaldt 
også i de tilfælde, hvor danske trotskister korresponderede med udenlandske 
trotskister. Med ønsket om at stille op til lokalvalg og folketingsvalg måtte denne 
praksis nødvendigvis fraviges. Efter etableringen af SAP præsenterede trotski- 


335 ”Trotzkister danner nyt socialistisk arbejder parti”, Socialistisk Dagblad, 3. juni 1980. Beroende i 
PET, emnesag: 

ster sig i politiske sammenhænge ved deres fulde navn.;' Det fremgår af PET's 
emnekort, at PET i sommeren 1980 og i januar, februar og maj 1981 noterede, at 
trotskisterne forberedte sig på det parlamentariske arbejde og derfor indsam- 
lede underskrifter, så partiet kunne blive opstillingsberettiget til det forestående 
folketingsvalg. Den 11. september 1981 hedder det i emnekortene, at SAP havde 
indsamlet 24.000 underskrifter. Ved folketingsvalget den 8. december 1981 stil- 
lede SAP op, men resultatet var magert. Kun 2.034 vælgere svarende til 0,1 pro- 
cent af de afgivne stemmer havde sat deres kryds ved trotskisterne. Dette bragte 
dog ikke SAP's forhåbninger om repræsentation i Folketinget til afslutning: Igen 
i juli 1982 og i september 1984 blev det på PET's emnekort noteret, at SAP fore- 
tog underskriftsindsamlinger med henblik på det næstkommende valg." Ved 
folketingsvalget i 1984 opnåede SAP 2.151 stemmer svarende til 0,1 procent af de 
afgivne stemmer. Ved folketingsvalget i 1987 fik Socialistisk Arbejderparti 1.808 
stemmer. Det var først ved valget i 1994, at trotskisterne kom i Folketinget, og 
det var i kraft af samarbejdet i Enhedslisten, der var stiftet i 1989 med deltagelse 
af DKP, VS og SAP. Den nye liste fik godt og vel 100.000 stemmer, hvilket beret- 
tigede til seks mandater.; 

I 1980'erne indsamlede PET oplysninger om det nye politiske partis ideo- 
logiske opfattelser. Ifølge en sammenskrivning fra slutningen af 1990'erne var 
SAP's politiske linje karakteriseret ved ”en voldsom understregning af det in- 
ternationalistiske element i arbejderbevægelsen ud fra den opfattelse, at den 
internationale kapitalisme må bekæmpes internationalt” Heraf fulgte, at SAP 
arbejdede for gennemførelse af en ”socialistisk revolution” med sigte på at af- 
skaffe privatkapitalismen. PET betonede endvidere, at socialisme og demokrati 
af trotskisterne opfattedes som to sider af samme sag: ”Kun hvis den arbejdende 
befolkning gennem demokratisk valgte arbejderråd styrer samfundet, kan der 
tales om et socialistisk demokrati.” Dermed stod det også klart, at trotskisterne 
ifølge PET's vurdering ikke betragtede forholdene i Sovjetunionen og Kina som 
demokratiske.” Ifølge PET fulgte SAP i 1980'erne de samme mål, som trotski- 


336 PET, emnesag: ”Socialistisk Arbejderparti. SAP”, udateret, men fra 1990'erne; jf. PET, emnesag: 
”Vedr.: Trotzkisme — IV-Internationale” 18. februar 1982. 

337 PET, emnekartotek: Oplysninger dateret 18. juni 1980, 23. januar 1981, 5. februar 1981, 14. maj 1981 og 
11. september 1981. 

338 PET, emnekartotek: Oplysninger dateret 7. juli 1982, 28. september 1984. 

339 Stemmefordelingen ved folketingsvalgene er angivet i dokumentet ”Valg og tendenser” på Folketin- 
gets hjemmeside www.folketinget.dk. Set 16. oktober 2007. 

340 PET, emnesag: Resuménotat, ”Socialistisk Arbejder Parti (SAP) 19. januar 1998. 

stiske organisationer havde gjort i de foregående årtier. Den væsentligste forskel 
var, at SAP anvendte andre midler end tidligere. 


PET's efterforskning 


PET's efterforskning af trotskistiske miljøer i 1980'erne godtgør, at trotskisterne 
var involveret i en bred vifte af politiske spørgsmål. Et af de emner, der optog 
SAP, var fredssagen. PET noterede således, at SAP'ere mellem 1981 og 1984 del- 
tog i aktiviteter med relation til fredsbevægelsen.” Ifølge PET var SAP i samme 
periode engageret i internationalt solidaritetsarbejde, f.eks. i relation til befri- 
elseskampen i El Salvador. SAP optrådte i sådanne sammenhænge sammen 
med andre partipolitiske organisationer og NGOFre, f.eks. DKP, DSU, DKU og 
Mellemfolkeligt Samvirke. PET bemærkede endvidere, at SAP var engageret i 
arbejdsmarkedspolitiske spørgsmål og i den forbindelse blandt andet argumen- 
terede for en 35 timers arbejdsuge.” I en senere sammenskrivning hed det, at 
SAP's mærkesager inkluderede antiracisme og antinazisme, fagforeninger som 
kamporganisationer, bekæmpelse af 1980'ernes nedskæringspolitik foruden 
kampen mod NATO og EF:+ 

En væsentlig del af de oplysninger, som PET modtog, tydede på, at Sociali- 
stisk Arbejderpartis virksomhed befandt sig inden for lovens rammer. Allige- 
vel nærede PET en vis mistænksomhed over for trotskistiske miljøers politiske 
virke. Til grund herfor har antagelig ligget PET's erfaringer med trotskisternes 
aktiviteter i 1960'erne og 1970'erne. Men også andre oplysninger, som PET mod- 
tog i1980'erne, gjorde det naturligt for PET fortsat at have en vis opmærksomhed 
rettet mod trotskisterne. Et allerede kendt eksempel på en sådan oplysning er 
en historie om, at daværende medlem af SAP, Søren Søndergaard, i 1983 på en 
sommerlejr på Samsø arrangeret af SAP skal have meddelt, at han havde ekspe- 
rimenteret sig frem til en velegnet type molotovcocktail, der kunne anvendes 
ved demonstrationer foran den amerikanske ambassade. Da PET's emnesag er 


341 PET, emnekartotek: Oplysninger dateret 9. juni 1981, 10. juni 1981, 4. april 1982, 12. maj 1982, 14. maj 
1982, 11. august 1983 og 18. oktober 1984. 

342 PET, emnekartotek: Oplysninger dateret 5. marts 1981, 12. september 1983. 

343 PET, emnekartotek: Oplysning dateret, 7. juli 1982. Vedr. SAP og PET's overvågning af arbejdsmar- 
kedskonflikterne i 1980'erne se Kommissionens beretning, bind 8. 

344 PET, emnesag: Resuménotat, ”Socialistisk Arbejder Parti (SAPY” 19. januar 1998. 

makuleret, er det ikke muligt at se, hvad denne oplysning er baseret på, men 
ifølge Faktagruppens, dvs. PET's egne undersøgelser i slutningen af 1990'erne, 
var Anders Nørgaard efter alt at dømme kilde til historien. Kommissionen har 
undersøgt alt relevant materiale, men har ikke kunnet komme historien nærme- 
re. Oplysningen er oprindeligt noteret på et emnekort den 22. september 1983. 


Søren Søndergaard var i 1980'erne medlem af SAP. Han var i 1990erne medlem af Folketinget for 
Enhedslisten, som ønskede nedsat en kommission, der skulle undersøge PET'S efterforskning på det 
politiske område under den kolde krig. (Arbejdermuseet/ABA). 


Mere baggrundsviden kan fremlægges i forbindelse med andre sager, som PET 
efterforskede i tilslutning til trotskisternes virksomhed i 1980'erne. 


345  Citeret efter PET, Faktagruppen: ”Socialistisk Arbejderparti (SAP) mistanke om $ 114-relaterede 
aktiviteter”, 8. april 1998. Historien er omtalt i journalist Hans Davidsen-Nielsens fremstilling En 
højere sags tjeneste. PET under den kolde krig (Politiken, 2007), s. 338. Søren Søndergaard har selv 
flere gange tematiseret og kritiseret PET's overvågning af SAP, f.eks. i Knud Holt Nielsen og Thomas 
Wegener Friis, ”Mens vi venter på kommissionen...”, Arbejderhistorie 2008/2, s. 115. 

346 PET emnekartotek: Oplysning dateret 22. september 1983. Vedr. Anders Nørgaard, se Kommissio- 
nens beretning, bind 12. 

Slaget om Byggeren og BZ-Brigaden 


Som det fremgår af Kommissionens beretning, bind 10, modtog PET i 1970'erne 
og i 1980'erne oplysninger om, at trotskistiske kredse støttede slumstormernes 
og BZ-Brigadens aktiviteter. Et eksempel herpå ses i 1980 under ”Slaget om Byg- 
geren”, der kan ses som en kulmination på 1960'ernes og 1970'ernes slumstor- 
merbevægelse, men også som et skridt i retning af 1980'ernes BZ-Brigade. Sam- 
menhængen var, at Københavns Kommune havde truffet beslutning om, at en 
byggelegeplads på Nørrebro skulle ryddes for at der kunne opføres et antal nye 
boliger. Såvel i Københavns Borgerrepræsentation som i dele af lokalmiljøet på 
Nørrebro var der uenighed om den beslutning. Da kommunens håndværkere 
mødte op på Byggeren for at rydde arealet, blev de mødt af aktivister, der forsøg- 
te at forhindre håndværkernes ærinde. I dagene, der fulgte, lykkedes det hånd- 
værkerne at gennemføre rydningen; men kun under politibeskyttelse. Undervejs 
kom det til konfrontationer mellem myndighederne og et antal aktivister. PET 
fik i den forbindelse mistanke om, at trotskister medvirkede i urolighederne, og 
at de muligvis fungerede som en slags situationens generalstab. Efter byrettens 
godkendelse til at etablere en telefonaflytning blev Revolutionære Socialisters 
Forbund (RSF), organisationens blad Klassekampen samt et enkelt medlem af 
RSF aflyttet.:” Efter at have afsluttet indgrebet konkluderede PET, at ”RSF ikke 
som gruppe har deltaget i urolighederne omkring byggelegepladsen ”Byggeren” 
på Nørrebro i København, men at de har deltaget som enkeltpersoner i stort tal”. 
Desuden havde et enkelt medlem været ”dybt involveret” i urolighederne. 

I litteraturen om BZ-bevægelsens historie hedder det undertiden, at BZ'erne 
kan ses som en udløber af konflikten om Byggeren.” Ifølge PET's samtidige 
observationer kan dette billede bekræftes. Efter ”Slaget om Byggeren” stiftedes 
i 1980 en gruppe, der kaldte sig Ini'tivgruppen, der havde som mål at få Køben- 
havns Kommune til at stille et ungdomshus til rådighed. Ini'tivgruppen bestod af 
gymnasieelever, men ifølge PET's oplysninger var gruppen dannet på initiativ af 
SAP. Efter at forhandlinger mellem Københavns Kommune og repræsentanter 


347 PET, emnesag: Politirapport, 30. april 1980; PET, emnesag: ”Udskrift af Retsbogen for Københavns 
Byrets afdeling for Grundlovsforhør m.m», 1. maj 1980. 

348 For en mere udførlig beskrivelse se Kommissionens beretning, bind 10. 

349 René Karpantschof og Flemming Mikkelsen, ”Fra slumstormerne til de autonome. Husbesættelse, 
ungdom og social protest i Danmark 1965-2001” i Flemming Mikkelsen (red.), Bevægelser i demo- 
krati. Foreninger og kollektive aktioner i Danmark (Aarhus Universitetsforlag, 2002). 

350. PET, emnesag: ”Emne: BZ-udviklingen i Danmark”, 31. maj 1990. 

for Initivgruppen endte uden resultat, valgte et antal aktivister, heriblandt per- 
soner fra Ini'tivgruppen, at besætte et par ejendomme i København. PET fulgte 
hændelsesforløbet og bemærkede i en sammenskrivning, at PET i begyndelsen 
af 1981 havde været af den opfattelse, at husbesættelserne primært var styret af 
personer fra SAP. Til grund for den vurdering lå, at PET havde indsamlet løbe- 
sedler til støtte for husbesættelserne. Løbesedlerne var trykt hos et medlem af 
SAP. Desuden konstateredes det, at flere af de anholdte husbesættere var med- 
lem af SAP. Senere i 1981 blev PET bekræftet i den opfattelse, at SAP stod centralt 
i BZ-miljøet, da et medlem af SAP under årets folketingsvalgkamp i Danmarks 
Radio agiterede til fordel for de unge. Sammenfattende vurderede PET i 1981, at 
hvis der var et politisk miljø, der stod tæt på BZ'erne, var det trotskisterne, idet 
man dog samtidig var opmærksom på, at også VS og især Villo Sigurdsson havde 
kontakt til Ini'tivgruppen og havde ydet den støtte." 

PET fortsatte gennem 1980'erne med at følge SAP's forbindelser til BZ-miljø- 
et. PET vurderede i midten og slutningen af tiåret, at BZ'erne ikke repræsentere- 
de noget bestemt politisk parti eller nogen organisationsdannelse, men at de nok 
havde nogen sympati for anarkistmiljøet.>> Selv om BZ'erne ifølge PET således 
ikke kunne siges at være en trotskistisk dækorganisation eller lignende, så tydede 
PET's observationer på, at trotskisterne fortsat støttede BZ'erne i deres kamp 
mod systemet. I emnesagen på Fjerde Internationale findes således en kopi af en 
tryksag med overskriften ”En varm hilsen til BZ'erne...”. Underskrivere er Socia- 
listisk Arbejderparti, Internationale Socialister og Revolutionære Socialister, der 
alle var trotskistiske organisationer. Tryksagen, der er udateret og antagelig er fra 
perioden 1983-86, slutter med følgende sentens: 


”Den eneste gruppe, som kan stoppe profitjagten — systemets livsnerve — er ar- 
bejderne. Hvis man mener at det kapitalistiske system skal smadres, så må man 
derfor overalt opbygge solidariteten med arbejderklassens og andre undertrykte 
gruppers kamp i Danmark og i udlandet. Denne solidaritet kommer ikke alene ud 
fra militans. Det er nødvendigt at skabe forståelse for at alle undertrykte må slutte 
op om en fælles kamp mod systemet — FOR SOCIALISME” 


351. PET, administrativ sag: ”Årsberetning for afdeling C 1981" 
352: Om emnet se Kommissionens beretning, bind 10. 
353. PET, emnesag: ”En varm hilsen til BZ'erne…”. 

SAP var altså af den mening, at det kapitalistiske system skulle ”smadres”, og at 
man skulle stå sammen i en fælles kamp mod systemet. I den kamp betragtede 
man fra trotskistisk side BZ-Brigaden som allieret. 


Menneskesmugling og illegale celler 


PET synes i sidste halvdel af 1980'erne at have haft den opfattelse, at SAP i over- 
vejende grad virkede inden for lovens rammer. I slutningen af 1980'erne blev 
PET gennem et antal kildeindberetninger imidlertid gjort opmærksom på, at et 
antal trotskister, der var medlemmer af SAP, gjorde sig skyldige i politisk virk- 
somhed, der syntes i strid med den lovlige samfundsorden. Personer fra SAP 
skal således have været involveret i menneskesmugling, og et mindre antal yngre 
partimedlemmer skal have opbygget hemmelige celler inden for SAP med den 
hensigt at gøre sig klar til den væbnede kamp, som de pågældende mente var 
umiddelbart forestående. 

Omkring 1990 kom PET i besiddelse af oplysninger om, at SAP skulle være 
involveret i menneskesmugling. Sammenhængen var ifølge PET's oplysninger, 
at flygtninge via et europæisk smuglernet skulle fragtes til et østland. Når flygt- 
ningene befandt sig i det pågældende Østland, blev der telefonisk givet besked til 
Danmark, hvorefter en navngiven person arrangerede en rejse til Danmark. I den 
forbindelse blev der blandt andet benyttet falske telefaxer, der skulle gøre det mu- 
ligt for flygtningene at komme ind i Danmark. Proceduren med at anvende falske 
telefaxer skulle ifølge PET's oplysninger have været meget brugbar, for i 1989 skulle 
der på den måde være hjulpet 175 personer til Danmark. Det hedder i en PET-rap- 
port fra juli måned 1990, at ”SAP/SAPs hovedkontor i DK kontaktcenter og SAP 
er meget stærkt involveret i menneskesmuglingen?” To danske statsborgere, hvoraf 
i al fald den ene var medlem af SAP, nævnes i rapporten, og samtidig anføres det, 
at et antal tyrkere/kurdere, der var organiseret i SAP, ”får mange ind” 

I samme rapport hedder det, at den ovenfor omtalte, men anonymiserede 
person undertiden benyttede en anden smuglerliga, når der skulle bringes per- 
soner til Danmark. Dette smuglernet bestod af personer fra blandt andet Nord- 


354 En angiveligt forhenværende trotskist gjorde sig også bemærket i PET i 1980'erne, da han i regi af 
Vesttysklandskomitéen støttede BZ-Brigaden og agiterede for Rote Armee Fraktion. Om dette, se 
Kommissionens beretning, bind 10. 

355. PET, Faktagruppen, bilag 5: ”Vedr.: Operation Sytten?, 3. juli 1990. 

afrika og Mellemøsten. Når dette net skulle modtage betaling for at have smuglet 
personer til Danmark, kørte betalingen ”via SAP's kontor” Det hedder herefter i 
indberetningen: ”i den forbindelse nævner [-], at han altid forsøger at indskyde 
et mellemled i al hvad han laver, således at sikkerheden bliver størst mulig”>? 
Formuleringen lader ane, at SAP muligvis ikke var vidende om, at den anony- 
miserede person anvendte SAP's kontor til sit forehavende, men sammen giver 
de to historier et billede af, at trotskister i slutningen af 1980'erne og i 1990 var 
involveret i menneskesmugling. I det første tilfælde var to trotskister samt ud- 
lændinge, der var medlem af SAP, angiveligt aktører heri. I det andet tilfælde 
blev SAP's kontorer anvendt som mellemled, hvilket giver anledning til at an- 
tage, at den anonymiserede person var medlem af SAP, ellers havde han næppe 
mulighed for at benytte SAP's lokaliteter. 

Spørgsmålet er, hvori trotskisternes interesse i at smugle personer til Dan- 
mark skulle bestå. Det giver et PET-notat fra 1991 et muligt svar på. Ifølge notatet 
ydede kredse inden for SAP på det tidspunkt støtte til De Tamilske Tigres akti- 
viteter i Danmark, idet tigrene til gengæld skulle støtte SAP og andre venstreori- 
enterede bevægelser i deres antinazistiske og antiracistiske virksomhed. Ifølge en 
trotskist, der var formand for en af SAP's lokalafdelinger, var det en opgave for 
SAP at aktivere herboende flygtninge ”for at skabe mere militante og revolutio- 
nære tilstande” i Danmark.37 

Omtrent på samme tidspunkt, som PET modtog oplysninger om SAP's mu- 
lige involvering i menneskesmugling, blev PET via en kilde gjort opmærksom 
på, at der eksisterede en splittelse inden for SAP, Splittelsen skulle dels ses som 
en generationskonflikt, dels som et spørgsmål om hvordan SAP skulle agere po- 
litisk. En del af partiet, der bestod af ældre medlemmer, var af den opfattelse, at 
SAP skulle virke inden for det parlamentariske system og dermed agere lovligt, 
mens — et antageligt mindre antal — ”yngre medlemmer” ifølge et navngivent 
medlem ”gik ind for en celleopbygning af SAP — parallelt med den eksisterende 
partiopbygning” >? Ifølge PET's kilde var det de yngre medlemmers opfattelse, at 
celleopbygningen skulle være illegal, dvs. hemmelig. Desuden skulle de forbe- 
rede en væbnet kamp, så de var klar til at tage over, når den kapitalistiske krise 
satte ind. Ifølge et navngivent yngre medlem var 


356 Ibid. 
357 PET, Faktagruppen: Vedr.: Samarbejde mellem SAP i Danmark og de ”Tamilske Tigre” 19. august 


1991. 
358 PET, Faktagruppen: ”Vedr.: Celleopbygning i partiet SAP”, 11. januar 1991. 


PET's overvågning af den antiimperialistiske venstrefløj 1945-1989 


121 


122 


SAP OG ANDRE TROTSKISTISKE ORGANISATIONER I 1980'ERNE 


”der rundt omkring opbygget disse celler og de bliver støttet af nogle enkelte lidt 
ældre SAP-medlemmer. Disse SAP-medlemmer ville forskellige steder afholde et 
foredrag kaldet ”Læren om Blekingegade”. Foredragene ville kun blive afholdt i 
kredse hvor man kendte tilhørerne” 


Ifølge PET's kilde ville foredragene blandt andet handle om "større sikkerhed” og 
”sletning af spor”? Den PET-medarbejder, der udfærdigede det ovenfor citerede 
notat, konkluderede, at selv om der tilsyneladende var opbygget et antal celler 
inden for SAP, så var truslen dog ikke af ”samme kaliber som 'Blekingegade- 
banden” PET-medarbejderens overordnede vurdering var, at celleopbygningen 
havde en noget ”teoretisk” karakter.” Senere samme år blev PET af en kilde 
gjort opmærksom på, at der i den samme SAP-afdeling havde været en diskus- 
sion om eventuelt at forsøge at befri nogle af medlemmerne af Blekingegade- 
banden i tilslutning til de forestående retssager. Befrielsesaktionen skulle ifølge 
diskussionen omfatte et væbnet overfald på fangetransporterne. Efterfølgende 
ville man forsøge at bringe de befriede i sikkerhed i Mellemøsten." Disse over- 
vejelser blev som bekendt ikke ført ud i virkeligheden. 


Andre trotskistiske organisationer 


Trotskisterne virkede ikke alene i SAP, men ifølge PET's oplysninger frem til 
midten af 1980'erne også i VS. Ifølge PET's oplysninger dannedes i 1984 en orga- 
nisation, der kaldte sig Internationale Socialister (IS). IS kom alle fra en fraktion 
inden for Venstresocialisterne, der kaldte sig Faglig Fælles Liste (FFL). Interna- 
tionale Socialister var tilknyttet Fjerde Internationale. Internationale Socialister 
gik ifølge PET ind for ”Lenins tanker om en parti-elite, der skal lede folket i 
opgør mod den kapitalistiske stat, og den er tilhænger af, at befolkningens de- 
mokratiske rettigheder sættes ud af kraft, hvis socialismen trues”;” 

Den anden del af VS-fraktionen FFL etablerede i 1985 en gruppe, der kaldte 
sig Revolutionære Socialister (RS). Året efter formulerede en PET-medarbej- 


359 Ibid. 

360 Ibid. 

361 PET, Faktagruppen: ”Vedr.: Forlydender i SAP-kredse i Odense og København om befrielsesaktio- 
ner af personer, som er sigtet i APPEL-sagen og som p.t. er fængslet”, 1991. 

362 PET, emnesag: ”Vedr.: Dannelsen af en ny gruppe ”Internationale Socialister (IS), tidligere medlem 
af VS's FFL, 20. marts 1985. Om IS se Kommissionens beretning, bind 11. 

der en notits omhandlende RS's ideologiske grundlag. Notitsen var baseret på en 
artikel kaldet ”Her står RS” i skriftet Arbejder Solidaritet. Ifølge PET's notits var 
RS's overordnede mål at få etableret et klasseløst kommunistisk samfund, hvor 
arbejderklassen havde en kollektiv magt over produktion og andre sider af sam- 
fundslivet. Overgangen til socialisme måtte foregå ved revolution, ikke ved re- 
former gennem Folketinget, og de drivende kræfter bag revolutionen måtte være 
arbejderklassen. Som erstatning for den borgerlige stat ønskede RS en såkaldt 
arbejderstat, der byggede på arbejdernes organisering i demokratiske råd. Rent 
praktisk ønskede RS at gribe det politiske arbejde an på den måde, at man øn- 
skede at organisere de arbejdere, der havde brudt med det såkaldte ”fagbureau- 
krati” i ”oppositionsorganiseringer på arbejdspladserne”. Målet var dels at styrke 
kampkraften i arbejderklassen, dels at opbygge et lederskab som et alternativ til 
den reformistiske samarbejdslinje. Dermed ønskede RS at samle de mest bevid- 
ste og militante arbejdere i et revolutionært parti. Hvad angik RS's internationale 
udsyn støttede de national-demokratiske revolutioner i den tredje verden. 

Endelig opstod der i december 1980 en ungdomsorganisation med tilknyt- 
ning til SAP. Denne kaldte sig for Socialistisk Ungdoms Forening (SUF). Ifølge 
et af PET udfærdiget resuménotat opstod der imidlertid hurtigt konflikt mellem 
SAP og SUF, og allerede i 1982-83 skal SUF være blevet reduceret til en person- 
kreds på omkring 10-15 medlemmer.” 


Efterforskningsmetoder og registreringer 


PET's emnesag på SAP er makuleret, og det er derfor ikke muligt præcist at 
rekonstruere PET's modus operandi over for det nye parti. Derfor er det heller 
ikke muligt at beskrive præcist, hvilke oplysninger om SAP PET var i besiddelse 
af. Hvad angår PET's arbejdsmetoder, efterlader det bevarede materiale dog det 
indtryk, at PET har anvendt flere forskellige efterforskningsskridt over for det 
nye parti. Først og fremmest — sådan må man læse de bevarede akter — har PET 
indsamlet oplysninger om trotskisterne via åbne kilder, f.eks. aviser, tidsskrif- 
ter, tryksager mv. Et antal bevarede notitser er således baseret på oplysninger 
fra dagspressen. Der er også bevaret kopier af tryksager udsendt af trotskistiske 


består af udbrydere af Faglig Fælles Liste under partiet VS”, 21. marts 1985. 
364 PET, emnesag:”Vedr.: Revolutionære Socialisters ideologi”, 9. april 1986. 
365 PET, emnesag: ”Socialistisk Ungdoms Forening (SUF), 16. januar 1998. 


PET's overvågning af den antiimperialistiske venstrefløj 1945-1989 


123 


124 


SAP OG ANDRE TROTSKISTISKE ORGANISATIONER I 1980'ERNE 


kredse. Det er almindelig kendt fra den internationale litteratur, at omkring 80 
procent af en efterretningstjenestes oplysninger stammer fra åbne kilder. Dette 
synes også at være tilfældet i PET's overvågning af SAP. 

PET havde også kilder i de overvågede miljøer. På baggrund af det bevarede 
materiale er det ikke muligt præcist at fastslå, hvor mange kilder PET havde, 
men klart står det, at PET har haft fire-fem. En af disse var Anders Nørgaard, 
der i 1980'erne virkede for PET i det københavnske miljø. Nørgaard indsamlede 
blandt andet oplysninger om SAP's virksomhed, og i PET's emnesag på Fjerde 
Internationale beror en kilderapport fra april 1983, hvor Nørgaard under dæk- 
navnet ”Zeus” leverede PET oplysninger om medlemmer af SAP's københavner- 
afdeling. Rapporten, der påstod at være næsten fuldstændig, rummede navne 
på 67 personer. Langt de fleste var allerede registreret, enten med en personsag 
eller på SAP's emnesag.;” PET modtog i 1980'erne oplysninger om trotskister fra 
yderligere et antal kilder, men på det foreliggende grundlag er det ikke muligt 
at stadfæste, at disse var kilder rettet direkte mod trotskistiske kredse. Derimod 
synes PET i 1980'erne at have haft et antal kilder i flere af de protestmiljøer (BZ- 
Brigaden, fredsbevægelsen, EF-modstanden mv.), som trotskisterne kom i. 
Således forekommer en del af PET's oplysninger om trotskisternes aktiviteter i 
1980'erne at være såkaldt overskudsinformation. 

PET foretog endvidere indhentninger i form af posttilbageholdelse, brevåb- 
ning og telefonaflytning. Disse efterforskningsskridt blev taget i anvendelse over 
for personer fra det trotskistiske miljø, som PET havde begrundet mistanke om 
bedrev ulovlig virksomhed. Imidlertid synes sådanne skridt kun undtagelses- 
vist at være foretaget mod trotskistiske organisationsdannelser som sådanne. Et 
eksempel på en telefonaflytning ses i 1980, da PET under det såkaldte ”Slaget 
om Byggeren” i København fik byrettens tilladelse til at aflytte Revolutionære 
Socialisters Forbund, organisationens blad Klassekampen samt et enkelt RSF- 
medlem.” Andre eksempler på brevåbning og aflytning, dog kun mod en enkelt 
person, ses senere i 1980'erne, da PET mistænkte en forhenværende trotskist, der 
fortsat blev sat i forbindelse med den antiimperialistiske venstrefløj, for at støtte 


366 Se hertil Kommissionens beretning, bind 4. 

367 PET, emnesag: ”Vedr.: SAP — Socialistisk Arbejderparti, 18. april 1983. Om Anders Nørgaards virk- 
somhed i København i 1980'erne se Kommissionens beretning, bind 12. 

368 Vedr. PET's overvågning af protestmiljøer i 1980'erne se Kommissionens beretning, bind 10. 

vesttysk terror.” Det fremgår af Kommissionens oplysninger, at PET's indhent- 
ninger i forhold til trotskistiske miljøer voksede i årene efter 1983. En væsent- 
lig årsag hertil var Schluter-regeringens godkendelse af et nyt sæt retningslinjer 
vedrørende politisk overvågning fra 1983. Ifølge disse havde PET adgang til ved 
brug af kontaktnet at orientere sig om blandt andet SAP og andre miljøer på den 
yderste venstre- og højrefløj. Såfremt disse partiers og organisationers program- 
mer skulle gennemføres, forudsatte det ifølge PET brug af ulovlige metoder, 
hvilket bekræftedes af partiernes og organisationernes virksomhed." 

På det foreliggende grundlag er det ikke muligt at konstatere, i hvilket omfang 
PET registrerede trotskister i 1980'erne. I det arbejde, som PET's Faktagruppe 
udførte i slutningen af 1990'erne, er der imidlertid opført en liste over mere end 
150 navngivne personer, der enten havde været medlem af SAP eller relaterede 
til samme parti i perioden mellem 1977 og 1991. Et stort antal af disse personer 
var registreret, men ikke alle. Andre kan have været opført i PET's arbejdskar- 
totek.”> PET's registreringer af trotskister var genstand for et antal drøftelser 
i Wamberg-udvalget. Baggrunden var, at SAP i 1981 opstillede til folketings- 
valget, og derfor rejstes i januar 1982 spørgsmålet i Wamberg-udvalget, hvorvidt 
PET fortsat havde justitsminister Ole Espersens (S) opbakning til at videregive 
oplysninger om tilhørsforhold til SAP.” Umiddelbart synes Ole Espersen ikke 
at have svaret på spørgsmålet, for på Wamberg-udvalgets møde den 28. maj 
1982 rejste Engberg-Pedersen på ny spørgsmålet, og han udtrykte ønske om at 
ministeren ”snarest” tog stilling til registrerings- og videregivelsesspørgsmålet. 
Ole Stig Andersen var enig heri, idet han anførte, at den hidtidige praksis burde 
opretholdes, indtil anden beslutning var truffet. Til grund herfor lå også, at der 
ide gældende politiske retningslinjer var taget højde for den aktuelle situation, 
”idet ændringer, i hvad der er tilladelige registreringer, vil medføre sletning af 
de ikke længere tilladelige registreringer under den løbende revision” Såle- 
des fortsatte PET med at registrere SAP'ere; det bemærkes, at PET allerede hav- 
de fået Wamberg-udvalgets godkendelse til at registrere RSF i begyndelsen af 
1970'erne.75 


370 Emnet er beskrevet i Kommissionens beretning, bind 10. 

371. Om emnet, se Kommissionens beretning, bind 3. 

373: WU: Mødereferat, 11. januar 1982. 

Da justitsministeren fortsat ikke havde taget stilling til spørgsmålet om regi- 
strering og videregivelse af oplysninger om SAP'ere, omdelte Ole Stig Andersen 
på et møde i Wamberg-udvalget den 23. august 1982 en kopi af en tryksag, der 
hed SAP'S organisatoriske principper og normer. Det fremgik, at ”[m]ålsætningen 
for Socialistisk Arbejderparti er afskaffelse af kapitalismen gennem en sociali- 
stisk revolution” Andre citater i programmet lød: ”Vi er et handlingens parti, et 
kampparti. Det betyder, at partiet stræber efter at blive en organisation af profes- 
sionelle revolutionære, der så at sige har arbejdet for den socialistiske revolution 
som deres livsindstilling”, ”[f]jerde Internationale går ikke ind for demokrati i 
ordets abstrakte forstand, men for centraliseret demokrati”, og ”[I]oyalitet over 
for partiet er den første betingelse for medlemskab”,”% 

Med udgangspunkt i SAP's program, der var formuleret over 38 bogsider, 
redegjorde Ole Stig Andersen for, at PET havde foretaget fem registreringer af 
personer, der havde deltaget i et introduktionskursus arrangeret af SAP. Under 
mødet blev der ifølge PET-chefen givet 


”orientering om den trotzkistiske ideologi og BZ-brigadens aktiviteter. Politime- 
steren fandt, at der var behov for registrering af disse personer, uagtet det ikke er 
konstateret, at de er eller vil blive medlemmer af SAP. Politimesteren fremhævede, 
at det er af væsentlig betydning, at PET er nøje orienteret om sådanne aktiviteter 
i betragtning af, at SAP og dennes ungdomsorganisation Socialistisk Ungdomsfo- 
rum er involveret i BZ-brigadens aktiviteter”»7 


Ifølge Ole Stig Andersen havde Wamberg-udvalget tre muligheder: (1) At ud- 
skyde stillingtagen til registreringsspørgsmålet til efter et møde med justitsmini- 
steren. (2) At afvise registreringen på det foreliggende grundlag. (3) At godkende 
registreringen. Udvalgets flertal godkendte registreringen, idet et enkelt med- 
lem tog det forbehold, at han først ville tage endelig stilling efter det forestående 
møde med justitsministeren.;7 

Spørgsmålet fandt sin løsning på et møde med justitsministeren den 11. no- 
vember 1982. Den nyudnævnte justitsminister Erik Ninn-Hansen (KF) udtalte 
her, at det var tilladt at registrere medlemmer af opstillingsberettigede partier 
”såfremt et sådant parti ifølge sit program eller udtalelser fra partiets ledere m.v. 
forudsætter brug af ulovlige metoder, og såfremt partiets virksomhed bekræfter 


376 SAP'S organisatoriske principper og normer, citeret i forord samt s. 11, 15, 16. 
377. WU: Mødereferat, 23. august 1982. 
378. Ibid. 

dette” På den baggrund accepterede justitsministeren tillige, at der skete regi- 
strering af "deltagere i et introduktionskursus arrangeret af SAP, hvori der blandt 
andet er givet nærmere oplysninger om husbesættelser””? 


Konklusion 


PET videreførte i 1980'erne den overvågning af trotskistiske miljøer, som efter- 
retningstjenesten havde gennemført over for trotskistiske grupperinger i de fore- 
gående årtier. Overordnet var det PET's vurdering, at trotskisterne i SAP ønske- 
de at gøre sig gældende i almindelig partipolitik, og at partiet derfor var nødt til 
at forlade den tidligere fulgte strategi, der bestod i at etablere avantgardegrupper, 
der virkede enten inden for andre partier eller i diverse organisationer. 

PET's efterforskning viste, at trotskisterne i 1980'erne støttede BZ-miljøet i 
dettes konfrontationer med myndighederne, og i slutningen af 1980'erne og be- 
gyndelsen af 1990'erne modtog PET oplysninger om, at personer inden for SAP 
var involveret i menneskesmugling, ligesom et antal yngre medlemmer af SAP 
angiveligt skulle have opbygget illegale celler inden for SAP for at forberede den 
kamp mod kapitalismen, der ifølge deres opfattelse var umiddelbart forstående. 
Det har dog ikke været muligt for Kommissionen nærmere at verificere disse 
oplysninger. 

Hvad angår spørgsmålet om registrering ses det, at Wamberg-udvalget i 1982 
og justitsminister Erik Ninn-Hansen senere samme år godkendte PET's registre- 
ring af SAP, af medlemmer af SAP samt af personer, der deltog i SAP's introduk- 
tionskurser. Årsagen var, at såvel Wamberg-udvalget som justitsministeren var 
af den opfattelse, at gennemførelse af SAP's program forudsatte ulovlig politisk 
virksomhed, men også at SAP i nærmere omfang på sine kurser redegjorde for 
lovstridig virksomhed. 


379. WU: Møde med justitsministeren d. 11. november1g82. ”Udkast. Referat af møde på justitsministe- 
rens kontor den 11. november 1982” s. 7. 

9. KONKLUSION 


I PET's overordnede trusselsbillede spillede de danske trotskister en meget be- 
grænset rolle fra 1945 frem til begyndelsen af 1960'erne. For det første var trots- 
kisterne fåtallige, og for det andet lykkedes det ikke for trotskisterne at øve 
indflydelse på politiske partier eller i samfundet i øvrigt. For det tredje havde 
trotskisterne ingen væsentlige kontakt til udenlandske magter. Fra første halv- 
del af 1960'erne begyndte PET imidlertid at tildele trotskisterne nogen opmærk- 
somhed. Den direkte anledning var, at danske alliancepartnere — på grund af 
trotskisternes angivelige støtte til den algeriske oprørsbevægelse — efterspurgte 
oplysninger om sektionens internationale arbejde. Fra midten af 1960'erne frem 
til begyndelsen af 1970'erne stod trotskisterne centralt i PET's overordnede trus- 
selsbillede. Ikke fordi de udgjorde nogen væsentlig trussel mod landets sikker- 
hed, men fordi trotskisternes foretrukne politiske udtryksmiddel bestod i at ar- 
rangere og hægte sig på demonstrationer og lignende arrangementer. Mens de 
fleste demonstranter agerede fredeligt, viste det sig i sidste halvdel af 1960'erne, 
at en gruppe centralt placerede trotskister var villige til at anvende politisk vold 
(bombesprængninger, molotovcocktails og lignende). Det gjorde det væsentligt 
for PET at være meget opmærksom på trotskisterne for at forebygge sådanne 
handlinger. I den forbindelse viste PET's undersøgelser, at den danske sektion af 
Fjerde Internationale — Revolutionære Socialister — ikke syntes at have opfordret 
sine medlemmer til at foretage bombesprængninger. Til gengæld tog sektionen 
heller ikke afstand herfra. I de tilfælde, hvor det blev offentlig kendt, at sektio- 
nens medlemmer havde været involveret i militante aktioner, var sektionens væ- 
sentligste bekymring, hvilken betydning sådanne forhold havde for sektionens 
renommé. 

I de første par år af 1970'erne gennemgik ledelsen i den danske sektion af 
Fjerde Internationale et generationsskifte. PET's vurdering var, at dette havde 
ført til en afmatning i sektionens udadvendte aktiviteter, men allerede i midten 
af 1970'erne konstaterede PET's uroafdeling, at den danske sektion — Revolu- 
tionære Socialisters Forbund — var meget aggressiv på arbejdsmarkedet, hvor 
trotskisterne slog sig sammen med en række andre ekstremistiske venstrefløjs- 

grupperinger i et fælles forsøg på at skabe grobund for en revolution. PET's over- 
vågning af trotskistiske miljøer var tættest i årene mellem 1965 og 1971. Det var 
også årene, hvor trotskisterne synes at have været mest aktive." 

Overvågningen af trotskistiske miljøer frembød en række vanskeligheder for 
PET. Den væsentligste forklaring herpå er, at trotskisterne var meget sikkerheds- 
bevidste, ligesom personer, der befandt sig i sektionernes kerne, syntes meget 
ideologisk overbeviste. Således var det vanskeligt for PET at hverve kilder i trots- 
kistiske miljøer. Derfor betjente PET sig gennem årene af såvel rumaflytninger 
som telefonaflytninger, ligesom PET modtog oplysninger om trotskisterne fra 
deres politiske modstandere, f.eks. Demokratisk Alliance. For så vidt angår in- 
filtration i trotskistiske kredse er det Kommissionens vurdering, at personer fra 
den politiske højrefløj gennem hele perioden hørte til PET's vigtigste kilder til 
trotskisternes virke, om end det skal understreges, at naturligvis ikke alle per- 
soner fra højrefløjen, der befandt sig i trotskistiske kredse, var kilder for efter- 
retningstjenesten. PET forsøgte dog også at hverve kilder i trotskistiske kredse. 
Et i offentligheden kendt eksempel herpå er PET's forsøg på at hverve Kasper 
Neergaard. Denne anførte i samtiden, at PET havde opfordret ham til at stjæle 
trotskisternes arkiv. Kommissionens undersøgelse kan hverken be- eller afkræfte 
denne påstand. Sagen fik stor betydning for PET. Den bevirkede, at tjenesten 
måtte opbygge et nyt kildenet for at få viden om trotskisterne. Men også på et 
mere overordnet niveau fik sagen betydning, idet PET efterfølgende måtte ef- 
fektivisere kildestyringen. 

Hvad angår telefonaflytninger ses det, at PET mellem 1962 og 1977 foretog ti 
telefonaflytninger af trotskisterne. Det kunne være enten af fremtrædende en- 
keltpersoners telefoner eller af trotskistiske organisationers telefoner. Til grund 
for PET's anmodninger om telefonaflytninger henviste tjenesten til straffelovens 
$ 107 og $ 108 (om spionage), $ 133 (om anstiftelse af forbrydelse under opløb) og 
$ 183 (om almenfarlige forbrydelser). 

Et eksempel på en af PET gennemført hvervning er skildret under overskrif- 
ten ”Operation Samson”, hvor PET mellem 1968 og 1970 benyttede en kilde i 
miljøet til at opnå viden om trotskisternes virke i Danmark. Desuden benyttede 
PET kilden i en dobbeltagentoperation. Gennem operationen erhvervede PET 
sig tiltrængt viden om den østtyske efterretningstjenestes virke overfor danske 


380 For PET's overordnede trusselsperception henvises til Kommissionens sammenfattende fremstil- 
ling, hvor trotskisternes rolle forklares i en bredere sammenhæng. 
381. Kommissionens database over telefonaflytninger. 

statsborgere. Prisen var, at kilden gav Stasi oplysninger om danske statsborgeres 
medlemskab af Revolutionære Socialister. Det kan fastslås, at PET ikke medvir- 
kede ved tilvejebringelsen af de oplysninger, der blev udleveret til Stasi. Dog var 
PET vidende om, at kilden udleverede lister over danske statsborgeres politiske 
tilhørsforhold til østtyske myndigheder. Det skal i den forbindelse noteres, at 
der ikke forelå udtrykkelige regler for denne type af operationer, men det er 
bemærkelsesværdigt, at PET tillod, at oplysningerne blev viderebragt. Dette står 
så meget desto mere klart, da PET synes at have været vidende om, at kilden 
antagelig ideologisk set befandt sig på den yderste højrefløj i Danmark, og at han 
derfor syntes at have infiltreret trotskisterne med henblik på at skade dem. PET's 
rationale har antagelig været, at der nok var en pris at betale, men at tjenesten 
modtog værdifulde oplysninger om såvel det trotskistiske miljø som om østtyske 
myndigheders modus operandi. 

PET vurderede ved indgangen til 1980'erne, at trotskisternes seneste organi- 
sationsdannelse, Socialistisk Arbejderparti, var motiveret i et ønske om at virke 
på den parlamentariske scene. PET vurderede i den forbindelse, at trotskisternes 
målsætninger i 1980'erne var ganske som trotskisternes politiske målsætninger 
havde været i de foregående årtier. SAP's politiske virksomhed befandt sig over- 
vejende inden for rammerne af den lovlige samfundsorden, men PET ønskede 
og fik såvel Wamberg-udvalgets som justitsminister Erik Ninn-Hansens god- 
kendelse til fortsat at registrere personer, der var medlemmer af SAP. Årsagen 
var, at gennemførelse af SAP's program ifølge PET forudsatte brug af metoder, 
der var i strid med den lovlige samfundsorden, hvilket ifølge PET kunne doku- 
menteres med henvisning til trotskisternes støtte til Ini'tivgruppen og den ef- 
terfølgende BZ-Brigade. Gennem 1980'erne mente PET sig berettiget til fortsat 
at overvåge SAP. I 1983 skal et medlem af SAP på en sommerlejr have forklaret, 
at han havde udviklet en særligt egnet molotovcocktail til brug for uro uden for 
den amerikanske ambassade i København. Senere i årtiet og tiden omkring 1990 
skal medlemmer af SAP have været involveret i menneskesmugling. Dette synes 
at have været en omfattende beskæftigelse. Desuden modtog PET oplysninger 
om, at et antal yngre medlemmer af SAP opbyggede illegale celler inden for SAP, 
som skulle være rede til at virke, når revolutionen snart kom til Danmark. Til 
gengæld vurderede PET's medarbejdere det mindre realistisk, at kredse inden 
for trotskist-miljøet ville forsøge at befri personerne fra Appel-gruppen i forbin- 
delse med retssagen mod gruppen, selv om PET modtog oplysninger om, at en 
personkreds førte drøftelser herom. 

PET anvendte i betydelig grad åbne kilder i sin efterforskning af SAP i 
1980'erne. Desuden gjorde PET brug af et antal kilder, blandt andre Anders Nør- 

gaard, men også yderligere et antal. Endvidere foretog PET telefonaflytninger, 
ligesom tjenesten gennemførte posttilbageholdelse over for en lille kreds af per- 
soner med tilknytning til trotskistmiljøet. 

Det skal afslutningsvis nævnes, at selv om trotskisterne i Danmark og DKP 
gennem hele efterkrigsperioden var fjender og rivaler, så mindede de to grupper 
ifølge PET's oplysninger om hinanden på ét bestemt punkt: De var begge tilslut- 
tet et politisk-ideologisk miljø, der var rodfæstet uden for Danmark, men som 
definerede og satte rammerne for gruppernes virksomhed i Danmark. Det ses 
således, at danske trotskisters virksomhed i forbindelse med Algierkrigen var 
koordineret med Michel Raptis fra Fjerde Internationale. Det ses, at Ernest Man- 
del i slutningen af 1960'erne traf beslutning om, at trotskisterne skulle fortsætte 
arbejdet inden for VS, selv om visse danske trotskister ønskede at afslutte arbej- 
det. Yderligere ses det, at oprettelsen af de forskellige ”Rødt Europa”-grupper 
såvel i Danmark som i andre lande skete som følge af en beslutning på et møde i 
Bruxelles i 1970. Ydermere synes trotskisternes virksomhed på arbejdsmarkedet 
at være afledt af samme møde i Bruxelles i 1970. 

10. RETLIG VURDERING FOR SÅ VIDT 
ANGÅR PERIODEN 1968-1989 


Det fremgår af beskrivelsen ovenfor og af bind 4 og 7, at PET i et vist omfang an- 
vender dobbeltagenter i sit virke. Disse dobbeltagenter — dvs. personer, der frem- 
står som agenter for en fremmed efterretningstjeneste, men som reelt arbejder for 
PET? - har særlig interesse i forbindelse med kontraefterretningsvirksomhed, der 
som udgangspunkt ikke omfattes af PET-Kommissionens kommissorium, jf. bind 1. 
Som det imidlertid også fremgår sammesteds kan det for så vidt angår visse forhold 
være nødvendigt for Kommissionen at berøre spørgsmål om PET'S kontraefterret- 
ningsvirksomhed, og Kommissionen har herunder i fornødent omfang gennemgået 
akter vedrørende dobbeltagentoperationer, herunder operation Samson. Således 
kan dobbeltagentoperationer som operation Samson have andre implikationer end 
blot kontraefterretning, f.eks. fordi operationen kan have udspring i eller forbin- 
delse til de af PET overvågede politiske miljøer. 

Kommissionen har fundet det nødvendigt som led i sin stillingtagen til operati- 
on Samson at tage stilling til, om brug af dobbeltagenter er et efterforskningsskridt, 
der er foreneligt med reglerne for PET'S virke. 

En dobbeltagentoperation må formentlig i mange tilfælde forudsætte, at den 
fjendtlige efterretningstjeneste, som operationen er vendt imod, forsynes med op- 
lysninger af en vis validitet, og som af den pågældende efterretningstjeneste må 
opfattes som ægte, eventuelt gennem en nærmere prøvelse, såkaldt ”kyllingefoder”, 
jf. ovenfor. Herved bibringes den fjendtlige tjeneste en urigtig opfattelse af dob- 


382 Begrebet ”dobbeltagent” er muligvis ikke aldeles klart defineret. Kommissionen har af fremstil- 
lingsmæssige årsager valgt at angive Operation Samson som dobbeltagentoperation. Dette valg er 
uden betydning for Kommissionens retlige vurdering af sagen. I Polmar & Allen, The Encyclopedia 
of Espionage defineres ”double agent” således: ”Agent engaged in cladestine activity for two or more 
intelligence services who provides information to one service about the others, or about each serv- 
ice to the others,” 

beltagenten og evt. af de oplysninger, som denne senere måtte fremkomme med, 
og en sådan tilsløring kan være afgørende for den fjendtlige tjenestes accept af 
dobbeltagenten. Det er Kommissionens opfattelse, at i det omfang det tillades PET 
at udøve kontraefterretningsvirksomhed gennem brug af dobbeltagenter, kan det 
ikke i sig selv kritiseres, at efterretningstjenesten i et vist omfang har ladet oplysnin- 
ger tilgå en fjendtlig tjeneste gennem dobbeltagenten, selv om der herved evt. sker 
en realisering af gerningsindholdet i straffelovens spionagebestemmelser. 

Formålet med PET'S virke er angivet i Instruksen til Chefen for PET. I instruk- 
sen af 30. november 1953 fremgår det af punkt 1 bl.a., at PET skulle efterforske sager 
angående de i straffelovens kapitel 12 og 13 omhandlede forbrydelser, derunder spi- 
onage af enhver art. Af instruksens punkt 2 fremgår bl.a., at PET havde til opgave 
at bistå til planlæggelse og gennemførelse af forholdsregler til sikring mod spionage, 
infiltration og lignende bl.a. inden for statens og kommunernes civile administra- 
tion. Også den i dag gældende instruks pålægger PET at efterforske handlinger, der 
truer statens sikkerhed, og fremmede magters ulovlige efterretningsarbejde. 

Det fremgår således, at formålet for PET'S virke i den for Kommissionen rele- 
vante periode udtrykkeligt var efterforskning vedrørende angreb på statens sikker- 
hed og ulovlig spionage og bistand med forholdsregler herimod. Der er ikke noget 
i instruksen, der forbyder PET at anvende aktive efterforskningsskridt, herunder 
brug af agenter. Det er endvidere Kommissionens indtryk, at anvendelse af dob- 
beltagenter internationalt har været et almindeligt anerkendt modtræk over for 
fjendtlige efterretningstjenester. Der er således efter Kommissionens opfattelse ikke 
tvivl om, at det har ligget inden for PET's beføjelse at efterforske og modvirke spi- 
onage i eller mod Danmark ved kontraefterretningsvirksomhed gennem brug af 
dobbeltagenter. Straffelovens bestemmelser er efter Kommissionens opfattelse ikke 
til hinder herfor. Formålet med disse bestemmelser har ikke været at hindre efter- 
retningstjenesten i at anvende et almindeligt og formentlig nødvendigt instrument 
tilat modvirke fremmede efterretningstjenesters arbejde i Danmark, og det videre- 
gående sigte med aktiviteten, herunder brug af det såkaldte ”kyllingefoder”, er net- 
op dette. En fortolkning af straffelovens bestemmelser om spionage må indebære, 
at PET i forhold til disse bestemmelser lovligt kan udøve dobbeltagentvirksomhed 
og herunder udlevere (korrekte) oplysninger til en fremmed efterretningstjeneste. 

I forhold til PET's brug af dobbeltagenter foreligger der således i forhold til spiona- 
gebestemmelserne såkaldt manglende materiel typicitet.>% 

Det kan imidlertid ikke antages, at en efterretningstjeneste frit og uden nogen 
begrænsning kan udlevere — eller lade udlevere — oplysninger til en fjendtlig efter- 
retningstjeneste, når blot formålet har været at gennemføre en dobbeltagentopera- 
tion. Straffelovens bestemmelser om spionage må efter det ovenfor anførte fortolkes 
indskrænkende, når dobbeltagentvirksomhed skal accepteres som et relevant ef- 
terforskningsmiddel for PET. En sådan fortolkning, der indebærer en fravigelse af 
den udtrykkelige ordlyd i en lovbestemmelse, må dog ske med forsigtighed, og straf- 
feloven må antages at sætte en grænse for, hvad der kan udleveres til en fjendtlig 
efterretningstjeneste, selv om en sådan grænse næppe kan beskrives abstrakt, men 
spørgsmålet må afgøres konkret fra sag til sag. Denne forsigtighed må i hvert fald 
iagttages, når loven — i dette tilfælde straffeloven — sætter grænser for PET's lovlige 
myndighedsudøvelse. Imidlertid må også karakteren af dobbeltagentoperationen, 
herunder karakteren af det efterretningsmæssige materiale, der var målet for ope- 
rationen, afvejes i forhold til karakteren og følsomheden af de oplysninger, der ud- 
leveres til den fjendtlige efterretningstjeneste. 

Af den foregående gennemgang fremgår, at en af PETS kilder med PET'S 
viden og samtykke, samt i nogen grad efter PET's nærmere vejledning udleverede 
forskellige oplysninger om herboende personer og danske forhold til den østtyske 
efterretningstjeneste MfS (Stasi). De oplysninger, som kilden udleverede stammede 
ikke fra PET, men var fremskaffet af kilden selv, særligt gennem dennes kontakter 
i det trotskistiske miljø i Danmark. Det fremgår videre, at kilden blev hvervet af 
den østtyske efterretningstjeneste på en af de såkaldte ”Østersøuger”, som kilden 
deltog i efter PET'S opfordring og med det klare formål, at kilden skulle hverves af 
MfS, således som det også skete. Operationen havde således karakter af en dobbelt- 
agentoperation, hvorved PET gennem kildens arbejde for MfS skulle erhverve sig 
oplysninger om den østtyske tjeneste af efterretningsmæssig betydning. 

Kommissionen har efter det ovenfor anførte ikke bemærkninger til selve den 
omstændighed, at PET anvendte sin kilde som led i en dobbeltagentoperation vendt 
mod MfS. 

De informationer, som kilden med PET'S indforståelse videregav til MfS, var 
af meget forskelligartet karakter. Eksempelvis overleveredes publiceret materiale, 
bl.a. Kinesisk Bulletin, Reserveofficerernes Blad, VS-bulletin, men også mere per- 


383 Se endvidere Kommenteret Straffelov, Speciel del, s. 2 og 16, der anfører, at en rimelig afgrænsning 
af $ 108 må ske bl.a. ved en indskrænkende fortolkning. 

sonfølsomme oplysninger blev meddelt MfS. Således overleveredes medlemslister 
og abonnentlister fra den danske sektion af IV. Internationale, ligesom en persons 
ægteskabelige forhold og politiske gøremål blev meddelt denne tjeneste. Oplysnin- 
gernes karakter og mulige anvendelse for MfS indebærer antageligt, at udleverin- 
gen af i hvert fald en del af disse oplysninger objektivt set realiserer straffelovens 
$ 108. Kommissionen har imidlertid ikke grundlag for at fastslå, at nogen herved 
har pådraget sig et strafansvar eller i øvrigt handlet retsstridigt. 

DEL 2: MAOISTISKE MILJØER 1963-89 
11. INDLEDNING OG BAGGRUND 


I 1960'erne og 1970'erne opstod der en række venstrefløjsgrupper i Danmark og 
det øvrige Vesteuropa. Ud over at ville bekæmpe de borgerlige samfund, var de 
nye grupper i opposition til de traditionelle moskvatro kommunistiske partier, 
i Danmark repræsenteret ved DKP. Mange af de nye grupper blev dannet på et 
maoistisk grundlag, som de selv kaldte for ”Marxismen-leninismen, Mao Tse- 
tung tænkningen anvendt på den danske virkelighed”, i daglig tale dog blot ”ML- 
grupperne”. Som den første blev Kommunistisk Arbejdskreds (KAK) dannet i 
1963, hvorfra en af medstifterne i 1968 dannede Kommunistisk Forbund marxi- 
ster-leninister (KFML), der senere blev til Kommunistisk Arbejderparti (KAP). 
KAP var den mest kinavenlige gruppe. En udbrydergruppe fra KEML dannede 
i 1973 Kommunistisk Arbejderforbund marxister-leninister (KAm-l), og i 1978 
blev Danmarks Kommunistiske Parti marxister-leninister (DKP/ml) dannet. 
Dette parti fungerede som ideologisk støtte for Albanien, idet der var opstået 
uoverensstemmelser mellem Kina og Albanien og dermed også blandt danske 
maoistgrupper. Samme år, i 1978, blev KAK nedlagt og Manifest/Kommunistisk 
Arbejdsgruppe (M/KA) dannet. Det var kernemedlemmerne fra denne gruppe, 
der senere er blevet kendt under de to betegnelser ”Appel-gruppen” og ”Blekin- 
gegadebanden”. 

Denne del af bindet er struktureret i to. Første del beskriver PET's overvåg- 
ning af maoistiske miljøer fra 1963 til 1978. Anden del beskriver overvågningen 
mellem 1979 og 1989. Første periode omfatter dannelsen af de maoistiske ml- 
grupper, det vil sige KAK, KFML, KAP, MLE og KAm-I], og deres virksomhed, 
sådan som den kan læses gennem primært PET's, men også i nogen grad de 
overvågede miljøers egne arkiver. Anden fase omhandler de grupper og partier, 
som gjorde sig mest gældende på denne del af venstrefløjen i 1980'erne (KAP, 

DKP/ml og Manifest/Kommunistisk Arbejdsgruppe), samt i et vist omfang 
PET's overvågning af palæstinensiske miljøer i Danmark. 

For at forstå de yderliggående venstrefløjsgruppers ideologiske opgør med 
den eksisterende venstrefløj er det nødvendigt at se på den konflikt, der udspil- 


384 Idet følgende besvares folketingsspørgsmål nr. 123: Er der personer, som er blevet registreret af PET, 
fordi de pågældende har skrevet under på anmeldelse af et politisk parti f.eks. SAP, KAP eller DKP/ 
ML? Spørgsmål 152: Blev 1. maj møder i 1980'erne overvåget af PET? I bekræftende fald hvilke og 
hvor? Spørgsmål nr. 310: Ministeren bedes uddybe, hvad der menes med sætningen: ”Det er således 
ikke blevet anset som værende i strid med regeringserklæringen, at PET har efterforsket mod f.eks. 
SAP, KAP og DKP/ML, (PET-redegørelsen side 39). Samtidig bedes ministeren oplyse, hvem der 
har foretaget vurderingen af DKP/ML, på hvilket grundlag det er sket, samt om sager har været 
forelagt den ansvarlige minister og i givet fald hvornår? Spørgsmål nr. 31: Ministeren bedes oplyse, 
om PET har infiltreret DKP/ML. I bekræftende fald ønskes oplyst, i hvilke perioder og hvem der 
har givet tilladelsen. Samtidig ønskes oplyst, om infiltreringen har været forelagt den ansvarlige mi- 
nister og i givet fald hvornår? Spørgsmål nr. 312: Ministeren bedes oplyse, om PET har ransaget eller 
foretaget indbrud i DKP/MIs partikontor. I bekræftende fald ønskes oplyst hvornår? Spørgsmål nr. 
313: Ministeren bedes oplyse, i hvilket omfang PET har foretaget rumaflytning af partiets kontorer 
og kontrolleret post sendt til partiet. Spørgsmål nr. 314: Ministeren bedes oplyse, om PET har over- 
våget eller infiltreret DKP/MLs årlige sommerlejre. I bekræftende fald ønskes oplyst, hvorvidt der er 
sket en registrering af lejrdeltagerne. Spørgsmål nr. 315: Ministeren bedes oplyse, om PET på noget 
tidspunkt har modtaget oplysninger på grundlag af de anmelderblanketter, som gjorde DKP/ML 
opstillingsberettiget til folketingsvalgene i 1984 og 1987 under navnet Marxistisk Leninistisk Parti. 
I bekræftende fald ønskes oplyst, om der er sket registreringer på grundlag af disse oplysninger. 
Spørgsmål nr. 316: Ministeren bedes oplyse, i hvilket omfang PET har aflyttet telefoner tilhørende 
DKP/ML og Dagbladet Arbejderen. Spørgsmål nr. 317: Ministeren bedes oplyse, om PET på noget 
tidspunkt har foretaget en registrering af abonnenterne på Dagbladet Arbejderen. Samtidig bedes 
ministeren oplyse, om det er korrekt, at PET gennem postvæsenet har indhentet oplysninger om 
Dagbladet Arbejderens abonnenter, samt på hvilket juridisk grundlag dette fandt sted. Spørgsmål 
nr. 318: Ministeren bedes oplyse, i hvilket omfang PET har foretaget telefonaflytninger, rumaflytnin- 
ger og kontrolleret privat post hos ledende medlemmer af DKP/ML. Spørgsmål nr. 319:Ministeren 
bedes oplyse, om medlemmer af DKP/ML er blevet registreret af PET alene på grundlag af rejser til 
Albanien, Nordkorea eller Cuba. I bekræftende fald bedes oplyst hvem, og hvornår? Spørgsmål nr. 
320: Ministeren bedes oplyse, om PET har benyttet kontaktnet til at registrere DKP/MLÅs medlem- 
mer og/eller aktiviteter. Spørgsmål nr. 321: Ministeren bedes oplyse, om PET foretager registrering 
af medlemmer af DKP/ML alene på grundlag af deres partitilhørsforhold. Spørgsmål nr. 322: Mini- 
steren bedes oplyse, om PET har videregivet oplysninger om DKP/ML — herunder oplysninger om 
lovlige politiske aktiviteter — til andre landes efterretningstjenester. Spørgsmål nr. 323: Ministeren 
bedes oplyse, om PET ved hjælp af sin overvågning, registrering og mulige infiltration af DKP/ 
ML på noget tidspunkt har afsløret ulovligheder? Spørgsmål 341: Havde PET i 1980'erne agenter 
eller meddelere placeret i DKPml, eller overvågede PET KDPml? Spørgsmål nr. 342: Havde PET i 
1980'erne agenter elle meddelere placeret i DKPml, eller overvågede PET DKPml? 

lede sig mellem Sovjetunionen og Kina 1959-63. Konflikten rummede forskellige 
elementer, herunder almindelige samarbejdsproblemer, men også ideologiske 
uoverensstemmelser. 

I Kina kom Maos radikale idéer om den menneskelige vilje og massernes 
styrke til udtryk gennem ”Det Store Spring Fremad” i slutningen af 1950'erne. 
Der var tale om et radikalt forsøg på produktionsvækst og social forandring 
gennem militant organisation og kollektivisering af først og fremmest bonde- 
befolkningen. I 1958 havde denne voldsomme udvikling resulteret i, at omkring 
99 procent af bondebefolkningen var blevet organiseret i et stort antal folkekom- 
muner med integreret ledelse for landbrug, produktion og politik. Mao betrag- 
tede udviklingen som et gennembrud i den socialistiske udvikling, der ville føre 
til kommunismen, men på et tidligere tidspunkt end teorierne ellers foreskrev.;% 

Maos idé om en ”fortsat revolution” stod i kontrast til overbevisningen hos 
Sovjetunionens Kommunistiske Parti (SUKP), der som nævnt i del 1 siden 
1930'erne havde betragtet den permanente revolution som trotskistisk kætteri og 
undergravende for partiets ledende rolle. Hertil kom, at Stalins efterfølger, Nikita 
Khrusjtjov, gennem anden halvdel af 1950'erne, samtidig med Det store Spring 
i Kina, indledte et opgør med stalintiden og de hårde revolutionære paroler. På 
SUKP's 20. partikongres i 1956 rettede Khrusjtjov således en skarp kritik af Stalin 
og hans ledelse. Kritikken suppleredes med teserne om mulighederne for frede- 
lig sameksistens mellem den kapitalistiske og den socialistiske verden. Yderligere 
mente Khrusjtjov, at en fredelig ændring af de kapitalistiske stater til socialistiske 
stater var mulig, hvis proletariatet i de vestlige lande støttede et parlamentarisk 
flertal og gennemførte fundamentale sociale forandringer. I Vesten gav den nye, 
tilsyneladende mindre konfrontatoriske linje anledning til optimisme. Sådan var 
det imidlertid ikke i Kina. Mao betragtede Khrusjtjovs ytringer som et brud med 
den klassiske leninisme, der blandt andet rummede en forestilling om, at et op- 
gør mellem de to verdener var uundgåeligt. 

Mellem 1959 og 1961 blev uenigheden mellem Kina og Sovjetunionen mere 
udtalt. Kina havde siden Koreakrigen (1950-53) og under Det store Spring haft 
brug for sovjetisk støtte af enhver art. Khrusjtjov kæmpede imidlertid for at 
hæve den sovjetiske levestandard og havde selv brug for de knappe sovjetiske 


385 Maos Kina er beskrevet talrige steder i den internationale litteratur, f.eks. Chen Jian, Maos China & 
the Cold War (The University of North Carolina Press, 2001). På danske forligger bl.a. Jung Chang 
& Jon Halliday, Mao. Den ukendte historie (Gyldendal, 2006); Jonathan D. Spence, Kina 1949-1991 — 
Folkerepublikken (Lademann, 1992). 

ressourcer, og Sovjetunionen så sig derfor ikke i stand til at støtte Kina og øn- 
skede heller ikke at gøre det af ideologiske grunde. Samtidig var Chang Kai- 
Shek og hans styrker på Taiwan blevet udrustet med moderne våben fra USA, 
hvilket gjorde militær støtte fra Sovjetunionen ekstra påkrævet. Men Khrusjtjov 
udtrykte forsigtighed og ville ikke, hvad Mao hævdede han havde lovet i oktober 
1957, forsyne kineserne med en prototype på en atombombe. Yderligere for- 
værredes forholdet, da Kina og Indien i 1959 udkæmpede en territorial konflikt, 
hvor Khrusjtjov tilbød Indien betydelige økonomiske kreditter. 

Beskyldninger og modbeskyldninger fløj gennem luften ved de efterfølgende 
internationale kommunistiske møder, og konflikten bredte sig til de socialisti- 
ske lande i Europa, hvor Albanien og Jugoslavien blev vigtige aktører i opgøret. 
Kina støttede Albaniens stalinistiske linje og uafhængighed af Sovjetunionen og 
fordømte Jugoslavien med hårde ord og holdninger, der var direkte møntet på 
Sovjetunionen. Khrusjtjov tog afstand fra Albanien og endnu engang fra Stalin, 
hvorved den ideologiske konflikt atter blev tydeliggjort. Ifølge kineserne ændre- 
de den tilsyneladende modernisering ikke på de grundlæggende karakteristika 
ved imperialismen og den proletariske revolutionsepoke, ”trods de moderne re- 
visionisters påstand om det modsatte”.;” Kritikken af Khrusjtjovs linje var utve- 
tydig, og Kina blev Albaniens nye økonomiske og tekniske støtte. Sovjetunionen 
trak sine rådgivere og eksperter ud af Kina, og i 1963 indtraf bruddet mellem de 
to lande. I 1969 kom det til sammenstød ved Ussuri-floden og andre steder langs 
den sovjetisk-kinesiske grænse, hvor sovjetiske tropper var blevet opmarcheret i 
takt med, at spændingen mellem de to lande steg. I omkanten af 100 russiske og 
800 kinesiske soldater blev dræbt eller såret ved kampene, der dog aldrig antog 
karakter af egentlig krig." 

Den kinesiske kritik af den sovjetiske linje lagde grunden til en tilsvarende 
kritik af de moskvavenlige kommunister i de vestlige lande. De følgende år blev 
der således dannet et antal marxistisk-leninistiske grupper (ml-grupper), der tog 
udgangspunkt i støtten til Mao, og som lå til venstre for de traditionelle SUKP- 


386 Da Mao besøgte Moskva i 1957 underskrev de to ledere en hemmelig aftale om ”ny teknologi til det 
nationale forsvar”. Denne aftale hævdede Mao senere også indebar et russisk løfte om at forsyne 
Kina med ”et prøveeksemplar af en atombombe og tekniske data vedrørende fremstillingen af atom- 
våben”. Jonathan Spence, Kina 1949-1991, s. 626. Se også Richard Pipes, Communism — A history 
(New York, 2003) s. 123 f. 

387 Jonathan Spence, Kina 1949-1991 — Folkerepublikken, s. 629. Citat fra partiorganet Røde Fane. 

388 Om det sovjetisk-kinesiske forhold se eksempelvis Geir Lundestad, East, West, North, South. Major 
Developments in International Politics since 1945 (Oxford University Press, 1999), s. 236-246. 

orienterede kommunistiske partier. Et gennemgående stridspunkt var kritikken 
af og opgøret med det, der blev opfattet som de øvrige partiers og gruppers revi- 
sionisme. For mange danske ml-grupper repræsenterede det sovjetvenlige DKP 
derfor en hovedfjende, kun overgået af det borgerlige samfund, og i perioder 
ikke engang det. 

Gruppernes teoretiske grundlag tog som hovedregel udgangspunkt i ”Marx- 
ismen-leninismen, Mao Tse-tung-tænkningen”, der af maoisterne selv blev be- 
tegnet som en videreudvikling af marxismen-leninismen: Karl Marx og Frie- 
drich Engels nedfældede deres tanker i midten af 1800-tallet, hvor kapitalismen 
”befæstedes”, og nye klasser blev skabt. De to teoretikere grundlagde den såkald- 
te ”videnskabelige socialisme” og fandt gennem studier frem til de ”love”, som de 
mente, styrede historiens udvikling, og som bestemte samfundets ”nødvendige” 
overgang fra et historisk stadie til et andet. Når denne ”lovmæssige” udvikling 
havde nået det kapitalistiske stadium, som på Marx tid altså var i sin vorden, 
ville proletariatet af ”historisk nødvendighed” udgøre hovedkraften i den socia- 
listiske revolution og dermed berede overgangen fra socialistisk styre til realise- 
ringen af det klasseløse kommunistiske samfund.” 

Lenin udviklede den marxistiske teori på baggrund af den omfattende kolo- 
nisering, der fandt sted omkring i slutningen af 1800-tallet og i begyndelsen af 
1900-tallet, og tilføjede teorien om imperialismen som kapitalismens højeste sta- 
dium. Derudover kom han til at symbolisere den revolutionære udvikling ved at 
stå i spidsen for den første socialistiske omvæltning overhovedet, i Rusland i 1917. 
Han udviklede desuden teorier om revolutionære forudsætninger i kapitalistiske 
lande, såsom hvornår et land ville være ”rede” til at bevæge sig fra en fase til en 
anden. Ikke mindst disse teorier blev senere genstand for diskussion og fortolk- 
ning. Endelig tilføjede Mao nogle nye dimensioner til den marxistisk-leninisti- 
ske tankegang og skærpede den antiimperialistiske teori netop på et tidspunkt, 
hvor den tredje verdens frigørelsesproces fra de tidligere kolonimagter fandt 
sted. Maos teorier om folkekrig og den koloniale revolution var vigtige elemen- 
ter iden kamp, som de danske ml-grupper ville udkæmpe i de undertrykte folks 
navn. Blandt andet hæftede de sig ved Maos teori om, at klassekampen nødven- 
digvis måtte fortsætte under socialismen. I forhold til den klassiske marxistiske 
inddeling i basis og overbygning var det Maos pointe, at overbygningen ikke 
automatisk fulgte med den socialistiske omvæltning, der måtte have fundet sted 


389 Se f.eks. Raino Malnes og Knut Midgaard, Politisk tenkning fra antikken til vår tid (Oslo, 1994), s. 
247-268. 

i basis. Proletarisk ideologi og socialistiske forhold ville ikke nødvendigvis være 
fremherskende i overbygningen, der generelt var præget af en vis træghed. Der- 
for var en løbende mobilisering af masserne i en stadig kamp mod forældede og 
borgerlige vaner en betingelse for, at den socialistiske udvikling ikke blev hæm- 
met. Det var således en gennemgående tese i Maos tænkning, at klassekampen 
ikke ophørte, selv når proletariatet havde vundet den politiske magt, men fort- 
satte på alle områder — herunder især på det ideologiske — gennem hele den 
socialistiske epoke. I modsat fald ville revisionistiske og kapitalistiske tendenser 
i og uden for det kommunistiske parti slå igennem, som det ifølge maoisterne så 
tydeligt havde været tilfældet i Sovjetunionen siden 1950'erne. Her havde Khrus- 
jtjov som nævnt taget et opgør med stalintiden og blandt andet lanceret idéen 
om, at arbejderklassen i enkelte lande under de rette forudsætninger havde mu- 
lighed for at virkeliggøre et socialistisk samfund ad parlamentarisk vej. Denne 
mulighed afviste Mao blankt og betegnede det som et udtryk for revisionisme 
at tro på, at man kunne afvige fra den ”revolutionære nødvendighed”. Denne lå 
indbygget i den dogmatiske marxisme og afviste ikke-revolutionære midler som 
en metode til at realisere socialismen. Revisionisme repræsenterede således det 
modsatte af, hvad en revolutionær linje, som maoismen, plæderede for. Begrebet 
blev et skældsord på den yderste venstrefløj og hyppigt anvendt til at diskvalifi- 
cere ideologiske modstandere og til at fremhæve egen revolutionær elan. 

Maos idéer om den fortsatte klassekamp og den konstante revolutionære 
tilstand lagde både åndeligt og materielt grunden til ”Den Store Proletariske 
Kulturrevolution”, eller blot ”Kulturrevolutionern”%, der kulminerede i 1966. Ud- 
gangspunktet var en forestilling om, at der trods alle socialistiske tiltag på de 
økonomiske og materielle områder, stadig herskede borgerligt og ”anti-socia- 
listisk ukrudt” i det kinesiske kultur- og åndsliv. Lederne af kulturrevolutionen 
talte for et altomfattende angreb på de ”fire gamle” elementer i det kinesiske 
samfund: gamle skikke, gamle vaner, gammel kultur og gammeldags tænkemå- 
de. Fortolkningen af disse begreber blev i høj grad overladt til frontfigurerne i 
kulturrevolutionen, de såkaldte ”Rødgardister”, der gik drastisk til værks. I lø- 
bet af efteråret og vinteren 1966 udviklede opgøret sig til bitre kampe mellem 
fraktioner og generationer, og tabene af menneskeliv var uhyrlige. Millioner af 
unge blev opfordret til at ødelægge gamle bygninger, templer og kunstgenstande, 
angribe lærere, skoleledere, partiledere og ældre familiemedlemmer i opgøret 
med gammel vanetænkning. 'Tusinder af intellektuelle blev tævet ihjel. Andre 
slap med at deklamere deres selvkritik foran hujende forsamlinger og gå gennem 
byerne med skilte hængt om halsen. Millioner blev forflyttet til landdistrikterne 
for at rense sig selv ved hjælp af fysisk arbejde. Der hersker tvivl om, hvor mange 

der døde som følge af kulturrevolutionen, men der var ifølge den internationale 
litteratur tale om et tocifret milliontal." 

Det danske KFML udlagde i sit program fra 1970 kulturrevolutionen som 
”anti-revisionisme i praksis” og som et eksempel på ”massernes mobilisering 
mod den snigende revisionisme og kapitalistiske udvikling”” Generelt for- 
tolkende de danske ml-grupper kulturrevolutionen som et gennemgående 
opgør med sociale privilegier og som udtryk for ”massekritik og proletarisk 
demokrati” Mere overordnet opfattede grupperne udviklingen i Kina som et 
opgør med både amerikansk imperialisme og med den ”forstenede” og ”revi- 
sionistiske” sovjetkommunisme. De mange ideologiske diskussioner blandt de 
yderliggående venstrefløjsgrupper handlede således om at definere det ”rigtige” 
marxistisk-leninistiske grundlag og den ”korrekte” maoistiske tolkning, ofte i 
relation til den antiimperialistiske kamp, som Lenin og Mao var symboler på. 
Diskussionerne kunne drives med en nærmest skolastisk nidkærhed og førte 
ikke sjældent til, at nye grupper opstod i et forsøg på at holde den ”korrekte ud- 
lægning” i hævd og slutte ring om den ”rene” marxisme-leninisme. 


390 Geir Lundestad nævner, at der formentlig døde mere end 20 millioner kinesere alene som følge af 
tilbageslaget i kinesisk produktivitet. Geir Lundestad, East, West, North, South, s. 242. I Kommunis- 
mens Sorte Bog hedder det, at der antagelig har været mellem seks og ti millioner direkte ofre for 
kulturrevolutionen, hvortil kommer formentlig 20 millioner døde i straffelejrene samt mellem 20 
og 43 millioner døde som følge af hungersnød. Stéphane Courtois m.fl., Kommunismens Sorte Bog. 
Forbrydelser, terror, undertrykkelse (Høst & Søn, 2003), s. 519. Jonathan Spence, Kina 1949-1991 — 
Folkerepublikken, s. 643-650. 

391 Se KEMI: For et revolutionært kommunistisk parti — KFLMS baggrund og program 1970, S. 44. 

392 Paul Villaume, Gyldendal og Politikens Danmarkshistorie bd. 15 — Lavvækst og frontdannelser 1970- 
1985 (Gyldendal & Politiken, 2005), s. 62-63. 

12. KAK - KOMMUNISTISK ARBEJDSKREDS 
1963-78 


Den første maoistiske gruppe i Danmark blev dannet i 1963. Grundlæggeren 
hed Gotfred Appel. Han havde tidligere været medlem af DKP, men var blevet 
ekskluderet, da han tilsluttede sig kritikken af Sovjetunionens politik, og hvad 
han opfattede som en moderne revisionisme, der herhjemme blev repræsenteret 
af det moskvatro DKP. Appel stiftede Kommunistisk Arbejdskreds (KAK) og fik 
følgeskab af Benito Scocozza, der senere blev formand for Kommunistisk Arbej- 
derparti (KAP). Scocozza meldte sig frivilligt ud af DKP, Sammen begyndte 
de at udgive bladet Orientering (fra oktober 1964: Kommunistisk Orientering), 
der i mange år fremover blev KAK's talerør. Land og Folk skrev hånligt om nav- 
net Kommunistisk Arbejdskreds, at det næppe blev det sidste misbrug af ordet 
”kommunisme”. Grundlæggende var det Land og Folks opfattelse, at udgiverne 
ikke så perspektiverne i kommunismens kamp.” Gotfred Appel havde siden be- 
gyndelsen af 1950'erne været tilknyttet den kinesiske ambassade som underviser 
i dansk, og under et besøg i Kina i 1959 skrev han rejsebreve til Land og Folk om 
sine oplevelser. Efter eksklusionen fra DKP oprettede han i 1963 med tilskud fra 
den kinesiske ambassade forlaget Futura på Svanevej i Københavns nordvest- 
kvarter. Støtten kom via de kontrakter, som Futura indgik med ambassaden om 
udgivelse og oversættelse af kinesiske skrifter, herunder den kinesiske repræsen- 
tations eget blad Bulletin. 

KAK's ideologiske opgør med den moskvatro kommunisme bundede i den 
opfattelse, at der bestod en modsætning mellem de imperialistiske og de ud- 
byttede nationer. I dette verdensbillede hørte Sovjetunionen til blandt de først- 


393 Socialistisk Håndbog 1975, p. 15. 

394 Land og Folk, 17. december 1963. 

395 PET, personsag: ”Afhøringsrapport i forb. med Blekingegadesagen 17/5 1989”; PET, emnekartotek: 
”Pro-kinesisk kommunisme”, 5. februar 1964. 

nævnte, eftersom Khrusjtjov, ifølge kritikere, havde svigtet de revolutionære 
idealer, mens Kina derimod stod som beskytter af de kæmpende folk i den tredje 
verden.” Denne globalt orienterede antiimperialistiske tankegang brugte Got- 
fred Appel til at formulere den såkaldte ”snylterstatsteori”. Teorien blev efterføl- 
gende et ideologisk omdrejningspunkt for KAK og den senere ungdomsafdeling 
Kommunistisk Ungdomsforbund (KUF). Grundtanken var, at den vigtigste kon- 
fliktakse gik mellem Nord og Syd — ikke mellem Øst og Vest — og at den indu- 
strialiserede verdens økonomiske, industrielle, tekniske og sociale udvikling i 
sidste ende baserede sig på udbytning og plyndring af den tredje verden. Arbej- 
derklassen i det rige og udviklede Vesten indtog dermed en dobbeltstilling, i og 
med at den både var udbyttet som producerende klasse i nationalt perspektiv og 
bestukket med høj levestandard baseret på neokolonialt rov i et internationalt 
perspektiv. Bestikkelsesfaktoren, der kom til udtryk i den antiimperialistiske 
kamp, blev snart den dominerende del af teorien. Med henvisning til Lenin skrev 
Kommunistisk Orientering i 1966, at proletariatets kamp i de kapitalistiske lande 
var simpelt bedrag, hvis den ikke blev forbundet med de undertryktes kamp 
mod imperialismen.” Efterhånden som teorien blev udviklet, fik tredjeverdens- 
orienteringen stadig mere vægt, indtil den antiimperialistiske kamp overskyg- 
gede den hjemlige klassekamp i KAK's skrifter fra sidste halvdel af 1960'erne. 
Ifølge gruppen var en socialistisk omvæltning i Danmark ikke mulig, så længe 
samfundet udnyttede den tredje verden. Det forklarer dels, hvorfor KAK al- 
mindeligvis ikke deltog i faglige konflikter om løn og arbejdsmarkedsforhold, 
dels gruppens fokus på internationale spørgsmål såsom Vietnam i 1960'erne og 
Palæstina i 1970'erne. Det skal dog nævnes, at KAK stadig så væbnet revolution 
som eneste mulighed for en socialistisk omvæltning i Danmark. Argumentet var 
begrundet i erfaringer, der viste, at borgerskabet selv ville sætte de demokratiske 
spilleregler ud af kraft, i det øjeblik en socialistisk omvæltning truede. Derfor var 
det nødvendigt at gennemtvinge udviklingen med voldelige midler.;” 

Gotfred Appel stiftede i 1963 den første maoistiske 
gruppe i Danmark, Kommunistisk Arbejdskreds. 
I de følgende år knyttede Appel en række yngre 
maoister til sig, f.eks. Finn Ejnar Madsen der på 
et tidspunkt var formand for Kommunistisk Ung- 
doms Forbund. Den gruppe, der i slutningen af 
1980'erne blev kendt som ”Blekingegadebander”, 
havde i 1970'erne ligeledes været knyttet til Appel. 
Af denne grund blev gruppen i en periode omtalt 
som Appel-gruppen. (Polfoto). 


Samtidig med at ideologien blev skærpet, faldt flere medlemmer fra. Medstifter 
og ansvarshavende redaktør af Kommunistisk Orientering, Benito Scocozza, for- 
lod KAK i foråret 1965. Hovedårsagen var, at Scocozza og Appel ikke kunne blive 
enige om, hvad man skulle forstå ved ”en arbejder” og i naturlig forlængelse af 
dette, hvem arbejderklassen bestod af. Derudover var Scocozza ikke enig i et an- 
tal af snylterstatsteoriens vigtigste præmisser. Andre meldte sig ud, da de mente, 
at gruppen var for kritisk over for den danske arbejderklasse.” Hvor mange det 
drejede sig om er usikkert. Af PET's arkiv fremgår, at tjenesten havde noteret et 
medlemstal på 35-40 personer i 1964.” Andre kilder nævner, at KAK ved dan- 
nelsen af KUF i foråret 1968 kun bestod af fire-fem medlemmer, hvilket i praksis 
vil sige Gotfred Appel, hans partner Ulla Hauton og nogle få andre.” I 1970 


400 Ibid., s. 35. 

401 PET, emnekartotek: ”Pro-kinesisk kommunisme, 5. februar 1964. 

var KAK's medlemstal næppe over ti,”> mens KUF på samme tidspunkt havde 
omkring 125 medlemmer. Antallet faldt dog op til 1972 af årsager, der vil blive 
behandlet nedenfor. Modsat en stor del af den øvrige venstrefløj blev dette ikke 
betragtet som et svaghedstegn. Forudsætningen for medlemskab var ubetinget 
tilslutning til Appels idéer og strategier, og frem til KAK's opløsning i 1978 blev 
den dogmatiske tankegang opretholdt af en stærk ledelse. Det lave medlemstal 
gjorde denne praksis mulig. 

KAKS's første hovedindsats i det antiimperialistiske arbejde lå i forlængelse af 
teserne om modsætningerne mellem den rige og den fattige verden og var rettet 
mod den amerikanske involvering i Vietnam. Protesterne mod interventionen 
og Vietnambevægelsen som helhed begyndte for alvor, da amerikanerne ind- 
ledte bombardementer af det nordlige Vietnam i foråret 1965 og indsatte regu- 
lære tropper i sommeren samme år. En af de første danske Vietnamorganisatio- 
ner, Vietnamkomitéen, blev dannet på KAK's initiativ i januar 1966 og tiltrak en 
række unge mennesker, der herigennem fik kendskab til KAK, og som senere var 
med til at danne KUF. Blandt disse unge var fire personer, der siden skulle indgå i 
den såkaldte ”Blekingegadebande”: Peter Døllner, Niels Jørgensen, Jan Weimann 
og Jens Holger Jensen.” Vietnamkomitéen tog initiativ til en pengeindsamling 
til et nordvietnamesisk hospital under mottoer, der var betegnende for KAK's 
udgangspunkt: ”Befri Syd, forsvar Nord, genforen fædrelandet” og ”Vietnams 
folk kæmper også for os”. I forhold til den splittelse, der senere opstod mellem 
en moderat og en radikal fløj i Vietnambevægelsen, hørte KAK og KUF til den 
sidste, hvor sammenstød med politiet ikke var ualmindeligt.” 

Det var på dette antiimperialistiske og revolutionære grundlag, at KUF blev 
stiftet i marts 1968. I fjerde nummer af det maoistiske og DKP-kritiske skrift 
Ungkommunisten kunne man på forsiden læse en resolution, hvoraf det fremgik, 
at bladets arbejdsudvalg den 26. marts havde besluttet at danne en revolutio- 
nær organisation under navnet Kommunistisk Ungdoms Forbund. Det politiske 
grundlag var ikke overraskende marxismen-leninismen og, som det hed, Mao 
'Tse-tung tænkningen anvendt på den danske virkelighed. Dette ville i praksis 

sige, at forbundet godkendte KAK's politiske linje og anerkendte KAK's ledende 
rolle.” 

KUF'erne blev hurtigt meget virksomme hvad angik antiimperialistiske ak- 
tiviteter, først med støtte fra KAK og siden uden. Aktiviteterne tiltrak aktivister 
fra den øvrige del af venstrefløjen, herunder den senere landskendte Finn Ejnar 
Madsen." 


Den Antiimperialistiske Aktionskomité 


I april 1967 blev Finn Ejnar Madsen ekskluderet af den danske sektion af Fjerde 
Internationale efter at have været medlem i otte måneder.” Årsagen var hans 
maoistiske synspunkter, der efterfølgende kom til udtryk i dannelsen af de kine- 
sisk inspirerede ”De Danske Rødgardister” i sommeren 1967.”? Gruppen omfat- 
tede ifølge PET's oplysninger cirka 15 mennesker, og én af de første dokumente- 
rede tilkendegivelser var opklæbningen af en vægavis efter kinesisk model den 
8. juli 1967 med overskriften: ”Kinas B-bombe er verdensproletariatets bombe”." 
Gotfred Appel havde både i forbindelse med kinesernes første atombombe- 
sprængning i 1964 og nu også ved den første brintbombe udtrykt tilsvarende be- 
undring for de kinesiske resultater.” Trods fælles holdninger kom et samarbejde 
mellem de to grupper ikke umiddelbart på tale. PET fik ubekræftede informa- 
tioner fra Fjerde Internationales forretningsudvalgsmøde om, at rødgardisterne 
havde kontakt til den kinesiske ambassade, og at ambassaden havde lagt pres 
på Gotfred Appel for at få ham til at samarbejde med den nystiftede maoistiske 

gruppe.” Men en måned senere i august 1967 blev det oplyst, at rødgardisterne 
og KAK intet havde at gøre med hinanden.”+ 

Både før og under medlemskabet af Fjerde Internationale havde Finn Ejnar 
Madsen været aktiv ved især vietnamrelaterede aktioner og var noteret for flere 
tilfælde af gadeuorden og slagsmål.” Denne praksis fortsatte ved dannelsen af 
rødgardisterne, og den følgende oktober deltog gruppen i en demonstration 
foran den amerikanske ambassade, hvor der ifølge PET's oplysninger opstod al- 
vorlige uroligheder og slagsmål med politiet.” Et andet eksempel på hans vir- 
ketrang var et forsøg på at hverve frivillige til de nordvietnamesiske kommuni- 
stiske styrker sammen med en trotskistisk frontfigur Poul Møller. Efter bruddet 
med trotskisterne genoptog Finn Ejnar Madsen initiativet ”Foreningen af Viet- 
namfrivillige” og indkaldte i november 1967 til møde, der skulle opfordre folk 
til aktivt ”selv med våbenmagt” at fremskynde den amerikanske imperialismes 
definitive nederlag ved at melde sig til kamp i det sydlige Vietnam.” Kontakten 
til den sydvietnamesiske befrielsesorganisation FNL foregik via dennes repræ- 
sentation i Prag, som Finn Ejnar Madsen besøgte flere gange. Repræsentationen 
takkede dog nej til tilbudet. 

Men Finn Ejnar Madsen havde vanskeligt ved at indpasse sig i sin organisati- 
on. I marts 1968 fik PET oplysninger om, at tre forretningsudvalgsmedlemmer i 
Foreningen af Vietnamfrivillige havde ekskluderet ham fra foreningen på grund 
af selvdyrkelse og egenhændige beslutninger.” Allerede på dette tidspunkt var 
Finn Ejnar Madsen travlt optaget andetsteds som en af initiativtagerne til stu- 
denteroprøret. Særligt de psykologistuderende var meget aktive. I april besatte 
de studerende auditorier og undervisningslokaler, og kort tid efter tilsluttede 
studerende fra universitetets øvrige fakulteter sig ved en demonstration på Frue 
Plads den 23. april. Senere samme år, den 22. november 1968, erobrede Finn 
Ejnar Madsen talerstolen ved Københavns Universitets årsfest og blev af rektor 
Mogens Fog bevilliget tre minutters taletid.”” 

På baggrund af det foreliggende materiale kan det ikke fuldt ud afdækkes, 
hvordan kontakten mellem Finn Ejnar Madsen og KUF blev etableret. Det kan 
dog konstateres, at Gotfred Appels tætte og personlige kontakt i KUF, Jens Holger 
Jensen, i marts 1968 holdt tale ved en af Foreningen af Vietnamfrivilliges demon- 
strationer.”? Det næste tegn på kontakt er i forbindelse med et møde mellem en 
gruppe franske aktivister og SUF, trotskister, Vietnamkomitéerne m.fl. i august 
1968 om en ”International Revolutionær Front, hvilket der tilsyneladende ikke 
kom noget ud af. ”” Endelig konstaterede PET kontakt i forbindelse med Den 
Antiimperialistiske Aktionskomité i juni 1969, det vil sige ca. en måned efter 
SAGA-demonstrationerne. Aktionskomitéen var blevet dannet af KUF i januar 
1969 og ville med egne ord på alle fronter ”… støtte de folkelige antiimperialisti- 
ske kampe i den 3. verden” ud fra samme antiimperialistiske ræsonnement som 
KAK. Da det desuden kom til udtryk i aktionskomitéens stiftende resolution i 
Ungkommunisten, at den med alle midler ville bekæmpe den imperialistiske 
propaganda, kunne filmpremieren på en proamerikansk Vietnamfilm ikke gå 
upåagtet hen.” Finn Ejnar Madsens lille flok rødgardister blev stort set ikke 
nævnt videre i indberetningerne. Selv spillede han fortsat en rolle i aktionskomi- 
téens og dermed KUF's aktiviteter. 

I maj 1969 deltog KUF og den Antiimperialistiske Aktionskomité i demon- 
strationerne ved SAGA-biografen mod forevisningen af filmen De Grønne 
Djævle. Saymmenstødene fik stor opmærksomhed i medierne, da unge medlem- 
mer af motorcykelbanden De Vilde Engle optrådte meget voldeligt over for ven- 
strefløjsgrupperne. Politiet blev beskyldt for kun i beskedent omfang at gribe ind 
over for motorcykelbandens overfald på de venstreorienterede demonstranter, 
der på deres side gjorde alt, hvad de kunne for at spolere forevisningen af filmen, 
både uden for og inde i biografsalen. Efter fire dages slagsmål blev filmen taget 
af plakaten.” 

KUF og den Antiimperialistiske Aktionskomités begrundelse for at deltage 
i aktionerne lå lige for. Det var de muligheder, der lå i den enkelte begivenhed, 
som var det vigtige for den valgte aktionsform. De undertryktes kamp mod 
imperialismen var i den forbindelse lige så væsentlig, som overholdelse af det 

borgerlige samfunds spilleregler var uvæsentlig.:>+ Også selv om det ikke umid- 
delbart ville styrke båndene til masserne i den danske arbejderklasse. Både KAK 
og KUF erkendte den negative og afvisende reaktion, demonstrationerne havde 
mødt i arbejderklassen, og at demonstrationerne ikke ”umiddelbart havde den 
virkning at højne klassens bevidsthed om nødvendigheden af anti-imperialistisk 
kamp”. Samtidig mente de, at det var indlysende, at det også var i den danske 
arbejderklasses interesse, at imperialismen blev bekæmpet og afskaffet.” 

I forhold til den øvrige venstrefløj og det generelle mediebillede mente KUF, 
at kampen mellem demonstranter og politi fejlagtigt var blevet opfattet som en 
lille revolution. Der var ikke tale om revolution, for det handlede i virkeligheden 
om en lille minoritets kamp mod den imperialistiske propaganda. Selv om KUF 
var med i Aktionskomitéen af 7. maj, beklagede KUF, at det ikke havde formået 
at spille en mere afgørende rolle.” Alt i alt var både KAK og KUF dog efterføl- 
gende positive over for begivenhederne, især fordi de efter deres egen mening 
havde sat den fredelige del af Vietnambevægelsens passive demonstrationer i 
relief. 

Den 4. juni 1969 arrangerede Den Antiimperialistiske Aktionskomité et 
møde med filmforevisning fra studenterurolighederne i Paris i maj 1968. Fil- 
men viste eksempler på barrikadebygning og på politiets angrebsmetoder. Efter 
filmen indledte Finn Ejnar Madsen med navneopråb efter en protokol. Møde- 
deltagere, der ikke stod i protokollen, skulle af sikkerhedsmæssige hensyn rede- 
gøre for deres identitet og fortælle, hvordan de havde fået kendskab til mødet. 
Nummererede skemaer med aktionskomitéens fremtidige aktiviteter blev fordelt 
til deltagerne og skulle, ligeledes af sikkerhedshensyn, afleveres til ledelsen ved 
mødets afslutning. Nummereringen sikrede, at ingen deltager fik mulighed for 
at tage skemaet med sig. Ikke desto mindre gengav PET's kilde 13 punkter ind- 
delt i de tre hovedgrupper I) Koordination, II) Kommunikation og III) Kamp- 
grupper. Den sidste gruppe stod for det noget uklare ”anti-kommunikation”, 
”anti-efterretningsvirksomhed”, ”provokationer”, ”sabotage og kampforsvar” og 
”selvforsvarsteknik””7 Allerede fire dage senere mødtes aktionskomitéen igen 
under Finn Ejnar Madsens ledelse, denne gang for at planlægge bemalingsaktio- 
ner i forbindelse med et amerikansk hangarskibs planlagte besøg. Kilden kunne 

ikke oplyse yderligere.” Samme aften blev en person anholdt for opklæbning 
af plakater i nærheden af den amerikanske ambassade. Plakaterne viderebragte 
budskabet om, at ”USA-imperialismens bødler” var i byen og var signeret af Den 
Antiimperialistiske Aktionskomité.””? 

Ved årets Rebildfest den 4. juli 1969 var Finn Ejnar Madsen i aktion igen. 
Denne gang repræsenterede han aktionskomitéen i den trotskistisk dominerede 
aktionsgruppe Revolutionær Aktion." Trotskisterne havde ikke aktioneret i 
Rebild siden 1966, men havde denne gang vidtrækkende planer og opfordrede 
flere andre aktivistgrupper, herunder KUE, til at deltage.” Selv om Den Anti- 
imperialistiske Aktionskomité var repræsenteret af Finn Ejnar Madsen, er der 
ingen tegn på, at KUF var særligt aktiv i denne forbindelse. Hverken i KAK's blad 
Kommunistisk Orientering eller i KUF'ernes eget organ Ungkommunisten var der 
trykt opfordringer, resolutioner eller efterfølgende analyser. Finn Ejnar Madsen 
deltog formentlig på egen hånd og var ifølge en centralt placeret trotskist i øvrigt 
skyld i aktionernes fiasko.” 


Brud med Kina, Verdensbankmødet og støtten til PELP 1970-77 


SAGA-demonstrationernes efterspil illustrerede den forskel, der opstod mel- 
lem KAK's linje og Kinas kommunistiske partis (KKP) linje i løbet af 1969. Som 
nævnt advarede KAK mod at fortolke aktionerne og sammenstødene som andet 
end en lille minoritets kamp mod et større imperialistisk propagandaapparat. 
Ungdomsoprør, fredsmarcher og Vietnamdemonstrationer var i KAK's perspek- 
tiv uvæsentligt i den overordnede antiimperialistiske kamp, hvorved de i første 
omgang distancerede sig fra den øvrige danske venstrefløj, men også fra KKP. 
På det kinesiske kommunistpartis niende partikongres i april 1969 udtalte cen- 
tralkomitéen nemlig, at en hidtil uset gigantisk massebevægelse var brudt ud i 
kapitalismens ”hjerteområder”; Japan, Vesteuropa og Nordamerika, og at KKP 
”med fasthed” ville støtte disse revolutionære kampe.” KAK skrev i Kommuni- 

429 PET, emnekartotek: ”Pro-kinesisk kommunisme - Den Anti-Imperialistiske Aktionskomité, 
9. juni 1969. 

430 Se også ovenfor om PET's overvågning af trotskister. 

431 PET, emnesag: Rebildfesten 1969, bilag 74. 

432. PET, personsag: Vedr. Rebildfesten 1969. Oplysninger fra kilde. 


433. Kommunistisk Orientering, 6. årg. nr. 7, maj 1969. 

stisk Orientering i maj 1969, at man måtte erkende denne uenighed, men at de 
maoistiske grupper stadig stod på samme grund og havde samme mål. Opgøret i 
forhold til kinesiske repræsentanter i Danmark var imidlertid uundgåeligt: Den 
kinesiske ambassade afbrød kontakten med Futura og KAK, mens Appels tidli- 
gere kampfælle, Benito Scocozza, fik overdraget posten som redaktør af ambas- 
sadens månedsblad Bulletin. Derefter dannede Scocozza i 1968 Kommunistisk 
Forbund marxister-leninister, som efterhånden blev den mest markante proki- 
nesiske stemme i Danmark.”+ I årets sidste nummer af Kommunistisk Orien- 
tering kritiserede KAK både den brede moderate Vietnambevægelse og Benito 
Scocozza i uforsonlige vendinger. At Scocozza havde omtalt den store Vietnam- 
demonstration i november 1969 som ”værdig”, var ifølge KAK en ”.…. hån mod de 
folk, der af imperialisternes ”uværdige” optræden (….) [var] tvunget til og havde 
mod og hjerte nok til at slå igen med samme mønt” Med henvisning til Sco- 
cozzas tale forud for demonstrationen mente KAK, at det hverken var i det fint 
afslebne akademiske akkompagnement eller i de tusinder ”værdigt og hængeøret 
traskende demonstranter” at kimen til revolutionær bevægelse lå. Fremtiden til- 
hørte derimod de vrede unge, der prægede SAGA-aktionerne.% 

I samme periode, i efteråret 1969, begyndte KAK og KUF at interessere sig for 
PFLP (The Popular Front for the Liberation of Palestine, Folkefronten for Palæ- 
stinas Befrielse) og den palæstinensiske kamp mod israelerne. Den første artikel 
om den palæstinensiske konflikt optrådte i septembernummeret af Ungkommu- 
nisten og blev fulgt af et temanummer i november. I KAK's og KUF's optik var 
striden mellem Israel og de palæstinensiske grupper allerede fra begyndelsen en 
klassekamp mellem de besiddelsesløse masser og de imperialistiske israelere og 
reaktionære arabiske regimer.” Fra sin start i december 1967 byggede PFLP da 
også på et marxistisk-leninistisk grundlag. Under ledelse af George Habash var 
PFLP den første palæstinensiske organisation til at udføre militære operationer 
og terrorhandlinger uden for det israelsk-palæstinensiske område. I ”Theoretical 


434 PET, personsag: Vedr. Redaktørskifte på Den kinesiske Ambassades propagandablad ”Bulletin” 
5. september 1969, og Kommunistisk Orientering 6. årg. nr. 9, december 1969. 

435. Kommunistisk Orientering 6. årg. nr. 9, dec. 1969. 

436 Ibid. 

437 De israelske erobringer under Seksdages-krigen i 1967 viste iflg. KUF, at væbnet folkelig kamp var 
det eneste middel mod den israelske aggression. I marts 1968 stødte israelske styrker for første gang 
sammen med væbnede styrker fra den palæstinensiske Al-Fatah bevægelse ved flygtningelands- 
byen Al-Karamah. Dette blev siden betragtet som en afgørende begivenhed i den palæstinensiske 
befrielseskamp. Se Ungkommunisten, 2. årg. nr. 9, s.16 ff. 

Armament in the Liberation War”, der blev oversat og trykt i Ungkommunistens 
temanummer, teoretiserede Habash over den tætte forbindelse mellem Israel, 
den zionistiske verdensbevægelse og verdensimperialismen. Palæstinensernes 
kamp for den nationale befrielse havde ifølge skriftet flere paralleller til den 
tredje verdens kamp mod den imperialistiske verden, og der blev flere gange 
henvist til Maos tekster. Dog stod det palæstinensiske folk over for en ny form 
for kolonialisme: Ifølge Habash var det nemlig første gang, at et folk kæmpede 
for sin selvstændighed, mens det blev fjernet fra sit eget land. Habasl” udlægning 
og hans sammenkobling af befrielseskamp og kampen for socialismen afspejlede 
opfattelsen hos KAK og KUF og begrundede derved deres støtte til den palæsti- 
nensiske gruppe.” 

I foråret 1970 blev der indberettet om flere PFLP-orienterede propagandaak- 
tioner, som PET konkluderede, at KUF var ansvarlig for. I marts 1970 holdt en 
række københavnske butikker en såkaldt Israeluge og blev som en protest mod 
dette overmalet med antiisraelske slagord. Natten til den 7. maj blev der udøvet 
hærværk mod fire rejsebureauer, der arrangerede rejser til Israel. Endelig mente 
PET, at KUF stod bag en omfattende bemalingsaktion mod 113 S-togsvogne i 
Københavnsområdet natten til den 15. maj.” 

Støtten til og kontakten med PFLP optog størstedelen af kredsens politiske og 
aktivistiske virke frem til anholdelsen af personerne bag Blekingegadebanden i 
1989." Hvornår kontakten mellem PFLP og KAK præcist blev etableret er usik- 
kert. Flere dokumenter peger dog på, at det skete omtrent samtidig med bruddet 
med Kina, dvs. i sommeren eller efteråret 1969, og at de første to KUF-aktivister 
mødtes med ledere fra PFLP i Beirut i oktober samme år.” Den ene af de to 


438 Ibid., s. 2-9. Se desuden afsnittet om Manifest/Kommunistisk Arbejdsgruppe 1978-89. 

439 PET, administrativ sag: Årsberetning for 1970: ”Udvikling og tendenser på uro-området 1970”. 

440 I visse vestlige efterretningsvurderinger betragtes forholdet mellem KAK og PFLP som værende 
så tæt, at KAK siges at have handlet på vegne af PFLP. Det nævnes også, at PFLP's Special Foreign 
Operations Command havde held til at rekruttere en række vestlige terrorgrupper som f.eks. Japans 
Røde Hær, den hollandske gruppe Sécours Rouge, elementer fra Røde Armé Fraktion, samt armen- 
ske (ASALA) og tyrkiske grupper (Det tyrkiske folks Befrielseshær), PET, emnesag: 1 bilag. Sådanne 
betragtninger har desuden givet anledning til at omtale KAK — eller Blekingegadebanden — som en 
dansk celle i et større internationalt terroristnetværk. 

441. Kommissionens arkiv: ”Vedr. sagen mod JAN WEIMANN m.fl”, Kriminalpolitiet i København 
afd. C. Dokumenter modtaget fra Per Larsen. PET, personsag: Afhøring af Gotfred Appel, 17. 
maj 1989. Lars Hedegaard, ”Farvel til arbejderklassen — Blekingegadebandens vej til illegaliteter”, 
s. 209, der henviser til håndskrevet notat fundet hos et KAK-medlem. 

KUF're fortalte under en afhøring i 1989, at de under opholdet modtog våben- 
og kamptræning; noget PFLP kunne havde brugt som en måde til at sondere 
danskerens intentioner på.” Ved hjemkomsten berettede den ene af aktivisterne 
om et møde med Wadi'a Haddad og spurgte angiveligt KAK-ledelsen, hvorvidt 
man skulle indlede et samarbejde. Ifølge afhøringen fandt dele af KAK-ledelsen 
forslaget om samarbejde forhastet og uovervejet, og den afhørte forlod kort tid 
efter KAK.+ Kontakten mellem KAK/KUF og PFLP det følgende års tid er li- 
geledes lidt vanskelig at fastlægge. Dog er det sikkert, at visse møder fandt sted, 
blandt andet via kontakter i Paris. 

Flere ting tyder på, at Peter Døllner, Jens Holger Jensen og to andre KAK/ 
KUF-medlemmer i juni-juli 1970 var i Libanon og Jordan i ca. en måned for at 
etablere kontakt til PFLP. En af turens deltagere blev afhørt i forbindelse med 
optrevlingen af Appel-gruppen i 1989-90. Den pågældende nævnte, at gruppen 
mødtes med George Habash under dette besøg. Derudover fandt PET ved en 
ransagning af Peter Døllners lejlighed beskrivelser og vidnesbyrd i form af per- 
sonlige breve og fotos fra dette og andre ophold. 

Selv var Gotfred Appel i Mellemøsten mellem den 1. til den 22. september 
1970, hvilket var den første af sådanne rejser, PET fik kendskab til i denne perio- 
de. En rapport fra Københavns Opdagelsespoliti dokumenterede via passtemp- 
ler, at Appel havde opholdt sig i Jordan i perioden 2.-11. september og i Beirut 
fra den 11. til den 22. september. Anledningen var den 2. Verdenskongres ved- 
rørende Palæstina, der blev afholdt i Amman den 2. til den 6. september, hvor 
Appel deltog som repræsentant for Palæstinakomitéen. Han holdt sandsynlig- 
vis også tale.” Derudover mødtes Appel med PFLP's operationelle leder Wadi'a 
Haddad. Endelig beså han de tre fly, der den 6. september var blevet kapret af 
PFLP og fløjet til Dawson-field i det nordlige Jordan. Flyene blev siden sprængt 


442 PET, operationssag: Bil.002, s. 63-64. 

443 PET, operationssag: Bil.002, s.64-65. 

444 PET, operationssag: Bil.002, s.74. 

445 PET, personsag. 

446 PET, personsag: ”Rapport fra Københavns Opdagelsespoliti 22/9 1970”. Rapporten blev udfærdiget 
i forbindelsen med Verdensbankurolighederne. Om PET's efterforskning i forhold til Verdensban- 
kurolighederne se Kommissionens beretning, bind 10. 

447 En vesteuropæisk allieret tjeneste sendte PET en skrivelse om Verdenskongressen. På baggrund 
af denne, konkluderede PET, at taler nr. 11, der repræsenterede solidaritetskomitéen i Skandina- 
vien, var Gotfred Appel. Se PET, personsag: ”Vedr. den 2. verdenskongres vedrørende Palæstina”; 
27. november 1970. 

i luften, dog uden passagerer. Appel havde talt med nogle af passagererne og be- 
skrev senere det hele som en både særpræget og spændende oplevelse. 

Samme dag Gotfred Appel kom tilbage til Danmark, blev han eftersøgt af po- 
litiet. Sent om aften den 22. september mødte han selv op hos Københavns Politi 
og blev anholdt og afhørt. Baggrunden var de igangværende demonstrationer 
mod Verdensbankmødet, der blev afholdt i København den 21.-25. september 
1970, hvor KUF og Den Antiimperialistiske Aktionskomité var aktive. Under de- 
monstrationer foran Hotel D'Angleterre den 20. september var Finn Ejnar Mad- 
sen blevet anholdt med et antal molotovcocktails. Dette førte dagen efter til en 
ransagning af Appels forlag Futura på Svanevej. Her fandt politiet yderligere mo- 
lotovcocktails, ståltråd med bolte, sten og stokke. Under afhøringen tog Appel 
afstand fra Finn Ejnar Madsen og dennes arbejdsmetoder og påstod desuden, at 
KUF ikke længere samarbejdede med ham. De beslaglagte effekter mente Appel 
ikke var bragt til forlaget af KUF-medlemmer, da sådanne ikke kunne ”forenes 
med KUF's politiske arbejdsmetoder”. Allerede den 20. september havde PET 
dog modtaget oplysninger om et KUF-møde samme eftermiddag, hvor ca. 100 
personer havde deltaget, og hvor der skal have lydt en opfordring til slagsmål 
med politiet. Der var angiveligt også blevet solgt kæppe og brosten til formålet." 
Under demonstrationerne var KUF'ferne blandt de mest militante, selv om de 
talmæssigt udgjorde et begrænset antal af den samlede ”kampstyrke"'+” Ved det 
retlige efterspil fik Finn Ejnar Madsen et års fængsel for blandt andet våbenbe- 
siddelse og forstyrrelse af den offentlige ro og orden. 

Gotfred Appel foretog i den følgende tid et opgør med de unge KUF're. Si- 
den SAGA-demonstrationerne havde Appel og KAK lagt stadig større afstand til 
den øvrige venstrefløj og dennes midler i kampen for en socialistisk udvikling. 
Kampen for socialismen kunne eller skulle ifølge KAK ikke udkæmpes i gader- 
ne, og der skulle heller ikke rettes enkelte aktioner mod instanser i det kapitali- 


448 Flere beretninger nævner, at Gotfred Appel overværede selve sprængningen af flyene. Det er dog 
yderst tvivlsomt, fordi sprængningen foregik d. 14. september, og der findes dokumentation for, at 
Appel på dette tidspunkt havde forladt Jordan for at tage til Libanon. 

449 Antallet afhænger af hvilken indberetning man læser, men ifølge PET's sammenskrivning af urolig- 
hederne under Verdensbankmødet, var der tale om ni stk. Om emnet se Kommissionens beretning, 
bind 10. 

450. PET, personsag: ”Rapport fra Københavns Opdagelsespoliti, 22/9 1970”. 

451 PET, emnesag: ”Vedr. Verdensbankmødet 1970”. 

452. PET, administrativ sag: Årsberetning 1970, S. 19. Se i øvrigt beretningens afsnit om Verdensbankde- 
monstrationerne. 

stiske samfund. Det er i denne forbindelse værd at bemærke, at Appel senere og 
ud fra samme logik tog afstand fra den vesttyske terrororganisation RAF (Rote 
Armee Fraktion, Den Røde Hærs Fraktion) og dens aktioner.” Efter eget udsagn 
kom Appel ikke længere så ofte på trykkeriet på Svanevej, efter at den kinesiske 
ambassade havde ophævet samarbejdet med ham. Derved fulgte han, ifølge eget 
udsagn, heller ikke tilstrækkeligt med i KUF og Den Antiimperialistiske Akti- 
onskomités aktiviteter. Adskillige forhold peger desuden på, at han efterhånden 
frygtede for at miste kontrollen med de unge.” Verdensbankdemonstrationerne 
konfronterede atter Appel med bekymringen om samarbejdet mellem KUF og 
andre venstrefløjsorganisationer, som han hverken brød sig om eller kunne kon- 
trollere. Dette skete samtidig med, at KUF fik en ny og foreløbig sidste bølge af 
medlemmer i kølvandet på demonstrationerne og i øvrigt blev stadig mere ivrig 
efter aktivistiske markeringer. Udfaldet blev, at KUF's ledelse, heraf tre-fire se- 
nere Blekingegadebandemedlemmer, blev suspenderet. KAK overtog selv ledel- 
sen og udstedte et forbud mod aktioner af enhver art,” og de unge blev opdelt i 
gruppe og sat til at studere Marx. 

Gennem de næste par år ophørte KUF helt med at eksistere selvstændigt. De 
mest loyale medlemmer blev indsluset i KAK og levede indtil dens opløsning 
i 1978 en tilbagetrukket tilværelse. Så tilbagetrukket, at perioden kun lader sig 
beskrive ved hjælp af senere afhøringer, interviews og beretninger. Offentlige 
ytringer fra tiden 1971-78 findes kun i fåtal. Ungkommunisten og Kommunistisk 
Orientering (med undtagelse af nogle få måneder i 1974-1975) ophørte helt med 


453 Se Andreas Nawrocki og Lars Jakob Augustesen, Konsekvensen af ”Illusionsløs Realisme”, s. 84. Fra 
Appels synspunkt ønskede RAF en bestemt udvikling i deres eget land, hvilket var i uoverensstem- 
melse idéen bag snylterstatsteorien. 

454 Se Lars Hedegaard, ”Farvel til arbejderklassen”, s. 207, og PET, emnesag: ”Vedr. KUF Svanevej 18”. 
I skrivelsen nævnes en bemalings- og plakataktion i sommeren 1970, der var signeret af KUF. Kø- 
benhavns Politi rettede henvendelse til Gotfred Appel, der erkendte at materialet måtte stamme fra 
trykkeriet på Svanevej, men som samtidig nægtede at have haft noget med det at gøre. 

455. PET, personsag: Afhøring af Gotfred Appel 17. maj 1989. Kommissionens arkiv: ”Vedr. sagen mod 
JAN WEIMANN m.fl”, Kriminalpolitiet i København afd. C. Dokumenter modtaget fra Per Larsen. 

456 Betina Bendix & Lene Løvschall, Blekingegade 2, 1.th, s. 45. 

457 Det gælder primært afhøringen af Gotfred Appel i maj 1989 (PET, personsag); PET's sammenskriv- 
ning ligeledes fra 1989 (”Vedr. sagen mod JAN WEIMANN m.fl, Kriminalpolitiet i København 
afd. C.), interviews med Torkil Lauesen, Niels Jørgensen og Jan Weimann foretaget af journalisterne 
Betina Bendix og Lene Løvschall i 1994; Andreas Nawrocki og Lars Jacob Augustens interview med 
anonym kilde i 2000 (Nawrocki & Augusten: Illussionsløs Realisme…) og Lars Hedegaards gennem- 
gang i ”Farvel til arbejderklassen”. 


PET's overvågning af den antiimperialistiske venstrefløj 1945-1989 


KAK - KOMMUNISTISK ÅRBEJDSKREDS 1963-78 


at udkomme, og deltagelse i demonstrationer eller opklæbning af plakater næv- 
nes ikke af PET i denne periode. Inden de forsvandt helt fra den offentlige debat, 
ytrede KAK og KUF sig positivt om Danmarks tilslutning til EF, hvilket gjorde 
distanceringen til den øvrige danske venstrefløj endnu tydeligere. Hvor de øvrige 
grupper på venstrefløjen samstemmende var imod dansk deltagelse i EF, mente 
KAK-ledelsen, at udviklingen af det Europæiske Fællesskab var et uundgåeligt 
led i kapitalismens kollaps. Derfor var det ikke en revolutionær opgave at kæmpe 
imod denne udvikling. 

Et enkelt, men ganske omfattende initiativ i perioden, nævnes dog flere ste- 
der og involverede flere nøglepersoner. Det var ”Tøj Til Afrika” (TTA), der blev 
iværksat i 1972 under effektiv ledelse af Peter Døllner. Ifølge Appel var initiativet 
ikke underlagt KAK eller Appels egen ledelse, og flere af de tilknyttede var ikke 
medlemmer.” I løbet af ti år fik TTA indsamlet 210 tons tøj, der blev sorte- 
ret og sendt til afrikanske frihedsbevægelser som SWAPO (South West Africa 
People's Organisation, Det Sydvestafrikanske Folks Organisation i Namibia), 
PFLO i Oman og ZANU (Zimbabwe African National Union) i Zimbabwe. Via 
arbejdet tog flere KAK-medlemmer til modtagerlandene, hvor der blev knyttet 
internationale politiske kontakter.” I enkelte tilfælde blev tøj sendt i samarbejde 
med Tvind, hvilket dog ifølge Appel var den eneste kontakt, man havde med 
skolesamvirket.”? 

Beskrivelser af KAK viser, at det var virksomheden i denne periode, der lagde 
grunden til de senere omfattende illegale aktiviteter, som Blekingegadebanden 
udførte til fordel for PFLP.+% Selv om det er vanskeligt præcist at bestemme ka- 
rakteren af relationerne mellem de to parter, nævnes det i efterfølgende notit- 
ser, at KAK-medlemmer var i Mellemøsten ved adskillige lejligheder i løbet af 
1970'erne. Dette støttes af en række af de afhøringer, der blev foretaget i 1989-90. 
Blandt andet blev der omtalt en rejse til Beirut i juli 1975. Otte KAK-medlemmer 
deltog, heriblandt Niels Jørgensen og Jens Holger Jensen. Turen varede 10-14 
dage og indebar blandt andet et besøg i en flygtningelejr i Baalbek i Libanon 
og tilsyneladende også en PFLP-træningslejr, hvor de modtog skydeundervis- 


458 PET, personsag: Afhøring af Gotfred Appel 17. maj 1989. 

459. MANIFEST nr. 2, 27. november 1978 og Betina Bendix & Lene Løvschall, Blekingegade 2, 1.th, s. 46. 

460 PET, personsag: Afhøring af Gotfred Appel 17. maj 1989. Se i øvrigt beretningens afsnit om Tvind. 

461 Andreas Nawrocki og Lars Jakob Augustesen, Konsekvensen af ”Illusionsløs Realisme”; Lars Hede- 
gaard, ”Farvel til arbejderklassen — Blekingegadebandens vej til illegaliteten”, Peter Scharff Smith og 
Adam Holm (red.), Idealisme eller fanatisme? Opgøret om venstrefløjen under den kolde krig (Forum, 
2003). 

ning.” I forbindelse med senere undersøgelser afslørede affotograferinger af 
Jens Holger Jensens pas i 1979 desuden fem rejser til Beirut i perioden 1972-1976, 
hver af ca. en uges varighed.:% Endelig eksisterer der indberetninger om hans 
besøg i Bagdad i 1977, hvor han blandt andre mødtes med en af de ledende PFLP- 
skikkelser, 'Tayssir Quba.”% I de afhøringsrapporter, som foreligger om dette be- 
søg, nævnes det, at Jens Holger Jensen rejste sammen med Gotfred Appel og Ulla 
Hauton, og at de mødtes med Wadi'a Haddad.””% Godfred Appel nævnte over for 
politiet i 1989-90, at denne tur efterfølgende skulle have givet anledning til uenig- 
hed mellem Jens Holger Jensen og Gotfred Appel. Modsat Appel og Hauton, der 
angiveligt ville lægge afstand til PFLP, ønskede Holger Jensen at imødekomme 
en opfordring til samarbejde, som Wadi'a Haddad havde frembragt. Det er van- 
skeligt at vurdere troværdigheden af Appels udtalelser i slutningen af 1980'erne. 
Samtidig giver oplysninger i PET's materiale det indtryk, at kontakten mel- 
lem PFLP-folk i Danmark og KAK først blev etableret i 1977, altså året før grup- 
pen blev splittet og opløst. Ifølge en afhøring af et tidligere medlem i 1990 ville 
KAK nødigt knytte relationer til PFLP, angiveligt af frygt for at blive registreret af 
israelske agenter.” Men i en række PET-notitser fra september 1977 nævnes den 
ægyptiskfødte palæstinenser Nubar Hovsepians besøg i Danmark. Han blev reg- 
net som PFLP's ansvarlige for Europa og tog under sit besøg i Danmark ophold 
hos Sati Bakir, der var den officielle leder af Den palæstinensiske Arbejderunion 
(PWU) i Danmark og den uofficielle PELP-leder i Danmark.” Sati Bakir for- 
talte Nubar Hovsepian, at han havde fået kontakt med ”The Grapes”, et af Appel- 
gruppens kodenavne, og at han prøvede at få arrangeret et møde.” Meget taler 
for, at det i virkeligheden var KAK-medlemmet Jens Holger Jensen, Bakir havde 
kontakt med. Det var det i hvert fald efter dannelsen af KA i 1978 og i tiden der- 
efter. Den splittelse, der endte med at opløse Kommunistisk Arbejdskreds, kan 
føres tilbage til opgøret efter Verdensbankurolighederne. De yngre medlemmer, 


462 Herunder afhøringer af Gotfred Appel d. 13. juni og d. 21. november 1989. PET, operationssag: 
Bil.002, s.120. 

466 PET, operationssag: Bil.002, s.67. 

467 Se nedenfor om PET's overvågning af KA/Manifest og PET's overvågning af palæstinensiske kredse 
i Danmark. 

468 PET, personsag: Notitser vedr. Nubar Hovsepian, 16. september 1977 og 6. december 1977. 

469 Se nedenfor om PET's efterforskning i forhold til KA/Manifest og Appel-gruppen 1979-89. 

specielt Jens Holger Jensen, ønskede at føre en mere aktivistisk linje og udbyg- 
ning af kontakterne til den aktionsorienterede del af PEFLP og den militært ori- 
enterede Wadi'a Haddad. I løbet af 1977-78 lagde Appel imidlertid stadig større 
afstand til PFLP. Især Haddads linje, der blandt andet indebar aktioner i Vesten, 
var i klar modstrid med Appels teorier om, hvor den antiimperialistiske kamp 
skulle føres. Da PFLP samtidig udtrykte støtte til Sovjetunionen, var endnu en 
ideologisk skillelinje blotlagt mellem KAK og PFLP, og en helt principiel skille- 
linje mellem de gamle og unge i KAK.”? Samtidig gennemgik gruppen, anført af 
Appels partner Ulla Hauton, en udmattende kamp om kønsroller. Efter et ufor- 
sonligt opgør dannede et antal yngre medlemmer i kredsen omkring Jens Holger 
Jensen Kommunistisk Arbejdsgruppe, hvorfra Blekingegadebanden opstod. Ap- 
pel tog patent på navnet KAK, men gruppen rummede dog næppe meget mere 
end en håndfuld medlemmer. Enkelte dannede Marxistisk Arbejdsgruppe, der 
kun fik en kort levetid.” 


PET's overvågning 


PET's interesse for Gotfred Appel og diverse maoistgrupper kan frem til 1978 
inddeles i tre faser: 


1... Tiden indtil dannelsen af KAK i 1963. 
2... KAK og KUF-tiden fra 1963 til ca. 1972. 
3. Den skjulte tilværelse op til opløsningen af KAK i 1978. 


I den første periode var PET's interesse for Gotfred Appel begrundet i hans 
aktive medlemskab af DKP, som gik tilbage til besættelsen. Overvågningen 
synes i 1950'erne ikke at have været intensiv, og PET's arkiv indeholder kun få 
indberetninger om Appels aktiviteter. Tjenesten benyttede sig i den forbin- 
delse blandt andet af åbne kilder. Eksempelvis bemærkede PET på baggrund 
af Land og Folk, at Appel i 1959 i tilslutning til en rejse til Kina skrev et antal 


470 PET, personsag: Afhøring af Gotfred Appel 17. maj 1989, og Lars Willemoes, ”Fighterne og de nyt- 
tige idioter” i Information 13-14. maj 1989. PFLP udtrykte i 1980 officiel støtte til det sovjetiske enga- 
gement i Afghanistan og dets angivelige formål at stoppe amerikansk imperialisme i området. Dette 
stod i skarp kontrast til KAK's antisovjetiske linje. 

471. Lars Willemoes, ”Fighterne og de nyttige idioter”, Information, 13-14. maj 1989. 

Kina-forherligende rejseberetninger. Men PET's oplysninger om Appel stam- 
mede også fra overvågning af østambassader. Herfra fik PET oplysninger om 
Appels sprogundervisning af ambassadepersonale og om hans oversættelses- 
opgaver.” Frem til 1963 synes PET's oplysninger om Appels virksomhed end- 
videre at have været såkaldt overskudsinformation fra PET's øvrige efterforsk- 
ningsopgaver.”? 

PET's interesse for Appel og KAK fra 1963 og frem indledtes med en rede- 
gørelse om Appels strid med DKP, som PET udarbejdede på baggrund af Ho- 
risont, Information og Land og Folk i oktober 1963. Tjenesten fik ved hjælp af 
en ”pålidelig kilde; der var i kontakt med kredsen omkring Appel, kendskab til 
dannelsen af KAK og stiftelsen af forlaget Futura.”+ PET bemærkede, at forlaget 
formentlig blev oprettet på baggrund af kinesiske midler, og kilden gav udtryk 
for den opfattelse, at Appel fungerede som ”stråmand” for kineserne. Tjenesten 
gjorde desuden en notits om, at der blev udgivet et prokinesiske skrift Bulletin, 
og at en af dette blads redaktører var Benito Scocozza. Han var også kendt i PET 
før dannelsen af KAK, fordi han var aktivt medlem af DKP og leder af det marxi- 
stiske studenterforum Clarté. I juli samme år gav en udenlandsk myndighed op- 
lysninger til PET om Appels og Scocozzas ophold i Kina.”> Også i denne periode 
benyttede PET i vidt omfang oplysningerne fra overvågningen af den kinesiske 
ambassade til at danne sig et overblik over karakteren af den trussel, som Got- 
fred Appel og KAK måtte udgøre. Det fremgik, at Appel i efteråret 1966 næsten 
dagligt var i kontakt med folk fra den kinesiske ambassade, primært vedrørende 
udgivelser, kulturelle arrangementer og delegationer til Kina. 

Det var kontakten med kineserne, der udgjorde den væsentligste del af 
grundlaget for PET's interesse, og via en udenlandsk myndighed fik PET oplys- 
ninger om generelle forhold og personale ved de kinesiske ambassader.” Den 
udenlandske myndighed udbad sig til gengæld oplysninger om Appel og Scoco- 
zza, som den fik.”” Samtidig var gruppens udadvendte politiske aktiviteter dog 


472. Se PET, personsag. 

473 Om begrebet overskudsinformation, der i den juridiske sprogbrug betegnes tilfældighedsfund, se 
Kommissionens beretning, bind 4. 

474 PET, personsag: Vedr. Forlaget ”FUTURAZ 22. april 1964. 

475. PET, emnekartotek: ”Pro-kinesisk kommunisme, 22. og 24. juli 1964. 

476 PET, personsag: Notits, 25. oktober 1966. 

477 PET, emnekartotek:”Pro-kinesisk kommunisme”, 6. december 1967, og PET, personsag: ”Vedr. Got- 
fred Appel og den af ham sammen med Benito Scocozza stiftede pro-kinesiske fraktion ”Kommu- 
nistisk Arbejdskreds””, 22. marts 1968. 

ret begrænsede. Det fik PET til at sammenfatte tjenestens opfattelse af Gotfred 
Appel som 


”en person, der er fuldstændig afhængig af kineserne med hensyn til sin begræn- 
sede indkomst, og som er klar over sin lille politiske gruppe, KAK's magtesløs- 
hed, og hvis gruppe de facto praktisk talt intet indtryk gør på den danske politiske 


scene” 78 


Trods gruppens tidlige deltagelse i protesterne mod Vietnamkrigen blev også 
denne virksomhed omtalt som værende af yderst ringe omfang, ikke mindst på 
grund af det begrænsede samarbejde med øvrige venstrefløjsgrupper. Via over- 
skudsinformation fra en aflytning af de danske trotskister fandt PET først om- 
kring dette tidspunkt i 1967 ud af, at Appel og Scocozza var gået hver til sit, to år 
efter det var sket.”? PET's sene viden herom viser, at PET's interesse for Appel, 
Scocozza og KAK på det tidspunkt var behersket. I marts 1968 mente PET sig i 
besiddelse af viden om, at KAK nærmest kun bestod af Gotfred Appel selv, hvil- 
ket ikke bidrog til en skærpet trusselsopfattelse." Dannelsen af Kommunistisk 
Ungdomsforbund og gruppens loyalitetserklæring over for KAK i marts 1968 
blev noteret, men tilsyneladende ikke analyseret yderligere. Da PET først via Ak- 
tuelt den 5. september 1969 erfarede, at Appel var blevet frataget redaktørposten 
på den kinesiske repræsentations blad Bulletin, og siden i januar 1970 blev oplyst 
om, at kineserne havde undsagt samarbejdet med Appel, undrede tjenesten sig 
over, hvordan han overhovedet tjente penge.” 


Operation Klør Fem 

Den 7. november 1967, samme dag som en retskendelse for en telefonaflytning af 
trotskisterne ophørte, fik PET rettens tilladelse til at begynde en aflytning af Finn 
Ejner Madsens private telefon. Aflytningen startede under navnet Operation 
Klør Fem (Einn E.jnar M.adsen). Kendelserne til denne aflytning blev forlæn- 
get i det omfang, tjenesten udtrykte ønske om det, og fortsatte indtil november 
1968. Herefter fandt PET det formålsløst at fortsætte, da telefonen var lukket det 
meste af tiden. Forud for iværksættelse af Operation Klør Fem opremsede PET 


478 PET, personsag: Vedr. Gotfred Appel, 6. december 1967. 

479 PET, personsag: Vedr. Forholdet mellem Gotfred Appel og Benito Scocozza, 3. maj 1967. 

480 PET, personsag: Vedr. Gotfred Appel, 22. marts 1968. 

481 PET, personsag: ” Vedr. redaktørskifte på Den kinesiske Ambassades propagandablad ”Bulletin” 5/9 
1969” og PET, personsag: ”Vedr. Gotfred Appel; 30. januar 1970. 

i en skrivelse Finn Ejnar Madsens omfattende aktiviteter i hans tid som trotskist 
samt hans forbindelse til Vietnamkampagnen. Afslutningsvis vurderede PET, at: 


”Han betegnes af folk, der har haft forbindelse med ham, som en meget farlig per- 
son (...) og som med alle midler søger at skabe sig en position som revolutionær 
fører for de mest yderligtgående kredse her i landet” 


PET konkluderede, at aflytningen ville være af stor betydning for afsløringen af 
aktionsplaner og afdækningen af den personkreds af revolutionære, som Mad- 
sen færdedes i. Tjenesten gjorde opmærksom på, at det var på grund af den 
forudgående aflytning af trotskisterne, at PET havde fået oplysninger om dan- 
nelsen af den nye maoistiske gruppe De Danske Rødgardister, hvor Finn Ejnar 
Madsen var frontfigur. Ifølge de indstillinger, der blev formuleret, hver gang en 
kendelse skulle fornys, leverede aflytningen de ønskede oplysninger.” PET fik 
navne på aktivister og derudover kendskab til Finn Ejnar Madsens arbejde i for- 
bindelse med studenterdemonstrationerne, de vietnamrelaterede aktiviteter og 
de begyndende sympatiaktioner til fordel for palæstinenserne. Derudover fik 
PET oplysninger om en tur til Berlin i januar 1968, hvor Madsen blandt andet 
besøgte Sozialistischer Deutscher Studentenbund, der ifølge PET af venstreori- 
enterede kredse i Danmark blev regnet for den mest militante gruppe blandt de 
vestberlinske studenter. Endelig fik PET oplysninger om Finn Ejnar Madsens 
kontakt med en herboende svensk statsborger. Den pågældende foreslog opret- 
tet en militær gruppe med militær disciplin og militær skoling i teori og politik. 
Madsen afviste ikke tanken, men tvivlede ifølge indberetningen på muligheden 
for at føre den ud i praksis.” 

Mens PET tydeligvis ikke nærede mistanke om, at Finn Ejnar Madsen var 
involveret i spionage eller havde kontakt til fremmede magter, så man med in- 
teresse på hans aktive og politisk motiverede deltagelse i demonstrationer, hær- 
værksaktioner samt vold og såkaldt ”uro”. Til trods for at han ikke havde udfol- 
det sig gennem sådanne aktiviteter, begrundede PET ønsket om fortsat aflytning 
med, at man måtte mistænke ham for at have intentioner om at overtræde straf- 
felovens paragraffer om forbrydelser mod den offentlige orden og fred.” 


482 PET, personsag: Vedr. Den tidligere trotskist nu leder af en maoistisk gruppe (..) Finn Ejnar Mad- 
sen, 3. august 1967. 

483. Se f.eks. PET, personsag: Rapport fremlagt i Københavns Byret 9. maj 1968. 

484 PET, personsag: Rapport vedr. Finn Ejnar Madsen, 31. januar 1968. 

485 Ibid., PET henviste til straffelovens $$ 133, stk. 3, 180 og 181. 

KUF og Den Antiimperialistiske Aktionskomité 

SAGA-demonstrationerne og Finn Ejnar Madsens arbejde i forskellige akti- 
onskomitéer bekræftede PET's mistanke om hans og komitéernes aktivistiske 
potentiale, og tjenesten fulgte via kilder et antal møder. Tjenesten havde op til 
demonstrationerne kilder blandt trotskister, i studenterkredse og hos DKU og 
DKP, som alle kom med oplysninger om SAGA-demonstrationerne. Det sam- 
arbejde, der bestod mellem Finn Ejnar Madsen og den KUF-relaterede Antiim- 
perialistiske Aktionskomité i forbindelse med SAGA-urolighederne, ledte PET 
på sporet af komitéen og fik i øvrigt igen tjenesten til at rette blikket mod KUF. 
Således var det først i slutningen af maj 1969, at tjenesten blev bekendt med ko- 
mitéens eksistens, selv om den var blevet dannet vinteren i forvejen. Finn Ejnar 
Madsen søgte om optagelse i KUF i maj 1969, men fik afslag." Trods komitéens 
sikkerhedsforanstaltninger lykkedes det PET at få en kilde placeret blandt tilhø- 
rerne i to møder i den Antiimperialistiske Aktionskomité den 4. og den 8. juni 
1969.:7 Kildens oplysninger ledte PET til den konklusion, at Finn Ejnar Madsen 
var leder af komitéen. 

Forud for demonstrationerne mod Verdensbankens årsmøde fra den 21. til 
den 25. september 1970 beskrev PET, hvilke demonstrationer og aktioner man 
kunne forvente.” PET havde fra en kilde oplysninger om Verdensbankgrup- 
pens arbejdsudvalg, sammensætning og funktioner. Hverken Finn Ejnar Mad- 
sen, Den Antiimperialistiske Aktionskomité eller KUF blev nævnt særskilt i 
oversigterne, før mødet og demonstrationerne begyndte. PET understregede 
flere gange i rapporterne forud for mødet, at Verdensbanken i sig selv kun var af 
sekundær interesse for den yderliggående danske venstrefløj, men at mødet som 
led i kampen mod kapitalismen og imperialismen repræsenterede en mulighed 
for konfrontation med myndighederne.” Efter den første dags demonstrationer 
og uroligheder påkaldte KUF og Finn Ejnar Madsen sig opmærksomhed i ind- 
beretningerne. Hvor fokus forud for mødet i højere grad havde været rettet mod 
trotskisterne, blev der nu også fokuseret på KUF, dets oprindelse og maoistiske 
orientering. Interessen for Finn Ejnar Madsen var næppe overraskende især i be- 


486 PET, personsag: Politiske notater af Peter Døllner, fundet under ransagning af hans lejlighed. 

487 PET, personsag: ”Vedr. den Anti-imperialistiske Aktionskomité”, 9. juni 1969. Se ovenfor om de- 
monstrationerne ved SAGA-biografen i maj 1969. 

488 Se endvidere Kommissionens beretning bind 10 vedrørende overvågningen af Verdensbankurolig- 
hederne. 

489 PET, emnesag: ”Oversigt pr. 30/7”; ”Oversigt pr. 4/9” og ”Vedr. Verdensbank-mødet 1979”. 

tragtning af, at han blev fundet i besiddelse af molotovcocktails. Dette fund førte, 
som tidligere nævnt, til ransagningen af KUF's og KAK's lokaler på Svanevej og 
videre til eftersøgningen af Gotfred Appel, hvilket igen førte til, at PET blev be- 
kendt med hans rejse til Mellemøsten og hans deltagelse i den 2. Verdenskongres 
vedrørende Palæstina. Via oplysninger fra en udenlandsk myndighed fik PET 
mere detaljerede oplysninger om kongressen. Derefter sendte PET oplysninger 
om Appel til den udenlandske myndighed.” Som tidligere nævnt, var dette den 
eneste af de angiveligt flere rejser til Mellemøsten, som PET kendte til på dette 
tidspunkt. 

Den sidste fase i PET's interesse for KAK, det vil sige fra 1972 til 1978, var 
mindst intens. Som nævnt var de interne opgør i KAK og KUF efter demonstra- 
tionerne mod Verdensbankens og Valutafondens årsmøde så kraftige, at KAK 
vendte sig bort fra offentligheden og endte med at udgøre en lille gruppe hånd- 
plukkede medlemmer, mens KUF helt forsvandt. Fra 1972 findes en enkelt ind- 
beretning om KUF i forbindelse med deltagelse i ”Palæstina-ugen”+” og en en- 
kelt indberetning om KAK/KUF i forbindelse med en uofficiel deltagelse ved et 
KFm-l møde i maj 1972.” KAK blev nævnt igen i 1975, da PET, tilsyneladende til 
stor nytte for tjenesten, kom i besiddelse af Socialistisk Håndbog.” Her blev Ap- 
pels gruppe dog omtalt som værende af ”ringe omfang”. Til gengæld begyndte 
PET allerede i 1977 i stadig stigende omfang at fokusere på den kommende leder 
af den nye gruppe, Jens Holger Jensen. Hans besøg i Bagdad fra den 17. februar 
til den 21. marts 1977 kom til PET's kundskab via efterforskning mod den herbo- 
ende PWU)-leder, Sati Bakir. Det fremgik også, at Bakir ordnede det praktiske i 
forbindelse med rejsen.” 


490 PET, personsag: ”Vedr. den i Amman i dagene 2-6.9.1970 afholdte 2. verdenskongres vedrørende 
Palæstina” 4. december 1970. 

491 PET, personsag: Notits vedr. Palæstinakomitéen, 8. august 1973. 

492 PET, personsag: ”Vedr. Kommunistisk Forbund Marxister-Leninisters weekend-konference d. 6. og 
7. maj 1972”. 

493 Socialistisk Håndbog — Politiske grupper på venstrefløjen og andre progressive organisationer. Formål 
og aktiviteter. Udgivet af venstrefløjen selv via Tidsskriftcentret i 1975, anden udgave i 1978. 

494 PET, emnekartotek: ”Pro-kinesisk kommunisme, 2. april 1975. 

13. KFML, KAP og KAm-I 1968-78 


KFEML 


Efter Benito Scocozzas brud med KAK gjorde han hurtigt, om end også kortva- 
rigt karriere i VS. I maj 1968 blev han valgt ind i hovedbestyrelsen, men meldte 
sig ud fire måneder senere. I september 1968 dannede han sammen med en kreds 
på ca. 30 personer Kommunistisk Forbund marxister-leninister (KFML). KFML 
kaldte sig selv partiforberedende og betragtede det som sin primære opgave at 
danne et parti, der siden skulle stå i spidsen for lønarbejderklassen i dens kamp 
mod monopolkapitalismen. Det var også meningen, at den socialistiske revolu- 
tion skulle gennemføres og proletariatets diktatur tage over. Det endelig mål var 
det klasseløse kommunistiske samfund.”f Forbundet præsenterede efter egen 
opfattelse et maoistisk alternativ til den sovjetisk styrede revisionisme, som i 
Danmark kom til udtryk i DKP. Forbundet støttede Kinas Kommunistiske Parti, 
der ifølge KFML repræsenterede kompromisløshed mod reformisme og impe- 
rialisme.”7 Selve den revolutionære retorik og logik udmøntede sig i en forvent- 
ning om, at når de arbejdende masser var blevet stærke nok til at kunne overtage 
magten, ville de siddende imperialistiske magthavere bruge våben og vold for at 
undgå revolutionen. For at sikre, at masserne kunne gennemføre den ønskede 
omvæltning og for at imødegå den truende aggression fra de magthavere, der 
ikke frivilligt ville give magten fra sig, var det nødvendigt med en bevæbnet 
arbejderklasse. Heri bestod det væbnede element i den revolutionære teori.” 


496 KFML: For et revolutionært kommunistisk parti —- KFMIs baggrund og program 1970, s. 38-39. 

497 Kommunist 1. årg., nr. 3, september 1968. 

498 Se f.eks. KFMIZ: For et revolutionært kommunistisk parti —- KFMIss baggrund og program 1970, S. 43. 
Denne revolutionære logik var udbredt blandt de yderste venstrefløjsgrupper og Scocozza gentog 
ved flere lejligheder pointen. Bl.a. i et radiointerview i 1980, hvor han understregede, at den eneste 

Dette var i sig selv ikke nyt. Såvel de antiimperialistiske som de revolutionære 
overvejelser var nærmest identiske med de tanker, man havde gjort sig i KAK 
nogle år tidligere. Ikke desto mindre repræsenterede parolerne en række opgør: 
Det ene var rettet mod VS, som Benito Scocozza netop havde forladt, da han 
mente, at Venstresocialisterne var at betragte som endnu et borgerligt arbejder- 
parti.”? KFML skrev i sine programmer, at VS havde været et samlingssted for 
antiautoritære synspunkter, men ikke udgjorde et revolutionært alternativ til SE. 
Partiet var i det hele taget fremmed over for idéen om et demokratisk centra- 
listisk revolutionært parti.” Det andet opgør var rettet mod KAK og Gotfred 
Appels nedprioritering af den nationale klassekamp. KFML kritiserede KAK 
for at betragte klassekampen i Danmark som ”midlertidigt afblæst”, indtil den 
tredje verdens folk havde gjort op med imperialismen. KFML mente, at man 
burde sidestille den tredje verdens antiimperialistiske kamp med den danske 
lønarbejderklasses hjemlige kamp.” KFML kritiserede KAK for at have vendt 
sig direkte imod arbejderklassens daglige kamp mod klassefjenden, hvilket ”ob- 
jektivt” set gjorde KAK til ”monopolkapitalens forbundsfælle”” Over for dette 
krævede KFML i programudkastet fra den stiftende kongres, at medlemmerne 
skulle være villige til at propagandere på arbejdspladser samt til at organisere og 
lede alle former for massekampe.;” Derved var der lagt op til den faglige kamp, 
som fulgte nogle år senere. Heri deltog KFML og siden KAP, i modsætning til 
KAK/KUE, aktivt. 

KFMLEs målsætning var som nævnt dannelsen af et revolutionært kommu- 
nistisk parti, hvilket dog, med forbundets egne ord, ikke lod sig gøre fra den 
ene dag til den anden. En afgørende forudsætning var et tilstrækkeligt antal 
kommunistisk bevidste kadrer, der var skolede i ”marxismen-leninismen Mao 
Tse-tung tænkningen”. Kadrerne skulle besidde tilstrækkelig praktisk erfaring 
og på samme tid være så nært forbundet med masserne, at de kunne stille sig i 


mulighed for en fredelig overgang til socialismen var hvis arbejderklassen forberedte sig på, at der 
ville blive brugt vold mod den, og derfor selv bevæbnede sig. Se PET, personsag: Udskrift fra Radio- 
program på Pi, 3. marts 1980. 

499 ABA, KAP's arkiv, ks. 1: ”Stiftende landsmøde 15/9 1968”, udkast til program. 

500 KAP: Program for KAP (1976), s. 18 og Hvad vil KAP? (1976), s. 2. 

501 KAP: Program for KAP (1976), s. 15 og KFML: For et revolutionært kommunistisk parti (1970), s. 66. 

502. KFML: For et revolutionært kommunistisk parti..(1970), s. 57. Ordet ”objektivt” havde en helt særlig 
betydning for m-l grupperne pga. deres ”videnskabelige” marxistiske tilgang. 

503 ABA, KAP's arkiv, ks. 1: ”Stiftende landsmøde 15/9 1968”, udkast til program. 

spidsen for massernes kampe.” KFMLs sigtede derfor i første omgang mod at 
tilføre og uddanne kommunistiske kadrer, der siden kunne danne grundlaget i 
det parti, som forbundet forberedte.” Det skulle ske gennem grundige studier i 
den ”videnskabelige” socialisme, hvilket ville hæve medlemmernes ideologiske 
niveau. Gennem diskussioner ville man opnå enighed på et højere niveau, hvil- 
ket igen ville give et bedre greb om propagandaen, agitationen og arbejdet i fag- 
foreningerne og på arbejdspladserne. Med andre ord ville det gøre det nemmere 
at nå masserne. Selve arbejdet lå først og fremmest i at udgive forbundets blad 
Kommunist, løbesedler og pjecer, at deltage i og arrangere møder, og endelig at 
indgå i personlig agitation.” Arbejdet var altså af propagandamæssig karakter, 
hvilket igen forklarer den omfattende studievirksomhed, sommerkurser, møder 
og foredrag, som KFML og siden KAP organiserede i 1970'erne og 1980'erne.” 


Internationale kontakter 


På forbundets anden kongres i marts 1969 fremlagde ledelsen et diskussionsop- 
læg om den internationale situation, hvor den revolutionære kamp på verdens- 
basis blev betegnet som gunstig. Den vietnamesiske kamp mod amerikanerne 
og den palæstinensiske kamp mod ”korrupte arabiske og feudale nationalistiske 
ledere” var en videreudvikling af folkekrigen i den overordnede kamp mod im- 
perialismen. Fokus på ”folkekrigen” resulterede også i, at KFML ligesom KAK 
distancerede sig fra Che Guevara. Om situationen i Sydamerika hed det at: ”I 
Latinamerika er den ”venstre'-opportunistiske Che Guevara-linie på tilbagetog, 
og partier og organisationer, der bygger på masselinien, er ved at vinde frem”; 
Derudover hyldede KFML Kinas (KKP) og Albaniens (AAP) kommunistiske 
partier i deres ”fremskredne kamp for socialisme og mod revisionisme”. Den 
antirevisionistiske kamp var kommet klart til udtryk via kulturrevolutionen, der 
ifølge KFML opvejede de tab for socialismen, som Sovjetunionen var skyld i. 


504. KFMI: For et revolutionært kommunistisk parti (1970), s. 61-62. 

505 Kadre var oprindelig en betegnelse der blev brugt om den professionelt uddannede militære orga- 
nisation, som i krisetider skulle være i stand til at overtage kommandoen over større hærstyrker. I 
denne sammenhæng er udtrykket forbeholdt revolutionære, som har en særlig politisk og teoretisk 
træning. 

506 KEMI: For et revolutionært kommunistisk parti (1970), s. 63. 

507 Se afsnit om overvågningen af KFML og KAP. 

508 ABA, KAP's arkiv, ks. 1: 2. Kongres 15.-16. marts 1969, oplæg fra forbundsledelsen.. 

Hertil støttede KFML til forskel fra KAK den kinesiske opfattelse af ungdoms- 
oprøret i Vesteuropa. Dette medførte som nævnt, at Benito Scocozza overtog 
redaktørposten af det kinesisk-finansierede blad Bulletin. Støtten til de danske 
studenter var dog ikke helhjertet. Mens det på den ene side var forbundets opfat- 
telse, at studenterurolighederne i Frankrig var udtryk for et samarbejde mellem 
arbejdere og studenter, der truede bourgeoisiets diktatur og afslørede revisioni- 
sterne, mente KFML samtidig, at det danske studenteroprør var modepræget og 
individualistisk.”” 

I august 1970 besøgte en KFML-delegation Albanien. Delegationen sendte 
breve og referater til Scocozza om besøg på statsfarme, ved ”frivilligt jernbane- 
byggeri” og på fabrikker. De rejsende fortalte også om foredrag holdt af værterne 
fra det albanske kommunistparti AAP. De ideologiske fællestræk med de danske 
maoister fremgik af en af disse taler. Hovedsynspunktet var, at de revisionisti- 
ske og ikke-proletariske idéer blev præsenteret, da Khrusjtjov kom til magten 
i Sovjetunionen, og at behovet for politisk-ideologisk uddannelse var vigtigere 
end teknisk uddannelse. Hvis uddannelsen var utilstrækkelig, ville de feudale og 
kapitalistiske træk forsøge at gøre sig gældende i den socialistiske fase. Således 
fik KFML atter bekræftet behovet for skoling og teoretiske studier." 

Trods forbundets antiimperialistiske holdninger er det værd at bemærke 
KFMlernes fravær ved både SAGA- og Verdensbankdemonstrationerne i 1969 
og 1970. Hverken i PET's eller i KEML/KAP's eget materiale er der oplysninger 
om, at forbundet deltog. Tilsyneladende udkæmpede forbundet sin egen interne 
kamp på dette tidspunkt, hvilket resulterede i en nykonstituerende generalfor- 
samling i november 1970.” 

Ved den 6. generalforsamling i september 1971 fremlagde ledelsen en beret- 
ning, der ikke rummede megen optimisme: Strejker fandt sted, men førte sjæl- 
dent til de ønskede resultater. Modstanden mod den borgerlige regerings politik 
var beskeden, og venstrestrømningen var inde i en afmatnings- og opløsnings- 
periode.” Studiearbejdet var ifølge forbundets eget skolingsudvalg heller ikke 
tilfredsstillende. Siden nykonstitueringen i 1970 havde man forsøgt sig med en 


509 Se nedenfor. 

510 ABA, KAP's arkiv, ks. 1: 2. Kongres 15.-16. marts 1969, oplæg fra forbundsledelsen. 

51 ABA, KAP's arkiv, ks. 24, læg: ”Albanien 1970-71, 1977”: ”Rapport fra KEMLs studierejse 31/7-14/8 
1970”. 

512. ABA, KAP's arkiv, ks. 1: 4. Generalforsamling 14.-15. november 1970. 

513: ABA, KAP's arkiv, ks. 1: 6. Generalforsamling 26. september 1971, ledelsens beretning. 

kombineret sympatisør/medlemsstudiekreds. Den fungerede indtil foråret 1972. 
Udbyttet havde angiveligt været svingende, og derfor blev der nu lagt op til en ny 
studievirksomhed, både internt og eksternt. Hovedvægten skulle ligge på funda- 
mentale begreber som klasseopfattelse, klassekamp, strategi og taktik. Det blev 
pålagt medlemmerne at deltage i studiekredse, der ville finde sted hver 14. dag. 
Udadtil skulle sympatisørarbejdet, der med forbundets egne ord måtte opfattes 
som propaganda, give sympatisører den rette teoretiske ballast for senere even- 
tuel optagelse." 

Endelig mente KFML, at forbundet endnu hverken kvantitativt eller kvalita- 
tivt var i stand til at lede arbejderklassens kamp. 


BOml og MLE 


I april 1972 blev den revolutionære Boligorganisation marxister-leninister 
(BOml) stiftet. Organisationen var forløberen for Marxistisk-Leninistisk En- 
hedsforbund (MLE) og byggede på det teoretiske fundament, som slumstor- 
merbevægelsen tilsyneladende havde manglet. Ifølge oplysninger i PET's arkiv 
var det BOml's formål at samle alle ”fremskredne” og progressive kræfter inden 
for boligbevægelsen for siden at indgå i et enhedsforbund med KFML.;” Umid- 
delbart var der derfor udsigt til både enighed, enhed og en styrkelse af ml-be- 
vægelsen. KFML hilste den nye ml-organisation velkommen i Kommunist fra 
april 1972 og så frem til udviklingen af det fælles partiforberedende arbejde ved 
udveksling af erfaringer og gennem fælles arrangementer. En fælles sommerlejr 
1972 var et eksempel på et sådant arrangement, men allerede inden lejren kom 
i gang, var der uoverensstemmelser mellem de to organisationer. Sommerlej- 
ren blev, med MLE's egne ord, som forventet et stort rivegilde, og det følgende 
efterår brød de to grupper med hinanden. Overordnet handlede uoverensstem- 
melserne om afklaringen af hovedmodsigelserne i det danske samfund. Kampen 
mod EF var i BOml's optik det vigtigste punkt i klassekampen i efteråret 1972; 
faktisk blev EF af BOml opfattet som tidens største imperialistiske trussel. ”Ar- 
bejderkomitéen mod EF” var et resultat af disse tanker og blev stiftet på BOml's 
initiativ. KFML, der betragtede de to supermagter som den største trussel, fandt 


514 ABA, KAP's arkiv, ks. 25: Oplæg om ”Studiearbejdet i forbundet” 14. august 1972. 
515. MLES's arkiv, ks. 7, læg: ”BOml/MLE og KFML 1972-74”. Udateret sammenskrivning. Formentlig fra 
1975. 

de gamle slumstormeres viden om marxismen-leninismen yderst begrænset. 
Overhovedet mente man i KFML, at BOml's platform var selvmodsigende.” 

11973 manifesterede BOml sine oprindelige enhedstanker og dannede Marx- 
istisk-leninistisk Enhedsforbund (MLE). Dette undrede og irriterede tilsynela- 
dende KFML. KFML spurgte, hvorfor MLE overhovedet var blevet oprettet, og 
MLE svarede, at KFMIs program og politiske linje var utilstrækkelig, selv om 
principgrundlaget for de to grupper var næsten identisk. Endelig fandt MLE, at 
KFML var både ”sekteriske og spagfærdige” i deres kamp for marxismen-leni- 
nismen.5” 

Bortset fra en mindre tilføjelse om, at den forestående kamp også måtte rettes 
mod ”splittelsesmageri og sekterisme”, var MLE's generelle politiske linje meget 
lig KFMEs.>? Målsætningen for det kommende år var af samme karakter som 
KFMIEs og handlede om at udvikle en massebevægelse blandt alle revolutionære, 
at udbrede de marxistisk-leninistiske synspunkter og at styrke og udvide fodfæ- 
stet i arbejderklassen. Som flere af de øvrige grupper i denne ende af venstreflø- 
jen stillede MLE krav til sine medlemmer. Ansøgning om medlemskab skulle 
stiles direkte til centralkomitéen, og først efter en prøvetid på tre måneder og en 
ny indstilling fra den enkelte afdeling, som atter skulle godkendes af ledelsen i 
centralkomitéen, kunne medlemskabet blive fuldbyrdet. Derudover skulle man 
studere teori, være nært tilknyttet arbejderklassen og støtte organisationen øko- 
nomisk efter evne. 

Trods uenigheder mellem de to grupper peger mange skrivelser i MLE's og 
KFMIEs arkiver på fortsatte forsøg på fælles initiativer og enhedstiltag frem til 
efteråret 1973. Det var ikke ualmindeligt, at MLE søgte af få KFML til at anerken- 
de enhedsforbundet som en rigtig ml-gruppe, hvilket KEFML kun delvis gjorde. 
I 1973 indbød MLE atter til diskussion om fælles sommerlejr for de to for- 
bund, hvor det overordnede formål var at udbrede kendskabet til marxismen- 
leninismen blandt sympatisører. Mere konkret var der lagt op til diskussions- 
grupper om formiddagen, hvor deltagelse var obligatorisk, og diverse aktivite- 
ter som teater, film, kunst, sport, badning og andre mere apolitiske aktiviteter 
om eftermiddagen. Forslaget om fælles sommerlejr blev forkastet. KEML mente 


516 Ibid. 

517. MLE: Platform for marxistisk-leninistisk enhedsforbund (1973), s. 12, og KAP: Program for Kom- 
munistisk Arbejderparti (1976), s. 24 f, og MLE's arkiv, ks. 7, læg: ”BOml/MLE og KFML 1972-74”. 
Udateret sammenskrivning, formentlig fra 1975. 

518. MLE: Platform for marxistisk-leninistisk enhedsforbund (1973), s.14. 

ikke, det ville fremme enhedsbestræbelserne, og MLE afholdt således sin egen 
lejr.” 

Emnerne for diskussionsgrupperne havde et tydeligt antirevisionistisk tema. 
I debatoplægget forud for MLE's sommerlejr kunne man udover ”opgøret med 
DKP-revisionismen” læse om ”spørgsmålet om Stalin”.>” Udgangspunktet var, at 
ethvert angreb på Stalin også var et angreb på hele den internationale arbejder- 
klasse og alle marxister-leninister. En række af de mest kendte anklager mod Sta- 
lins ledelse blev således afvist. For eksempel var Moskvaprocesserne i 1930'erne, 
ifølge MLE, foregået offentligt og uden afpresning fra myndighedernes side. Vi- 
dere havde vestlige diplomater og journalister overværet processen. Påstande 
om, at 15 millioner mennesker skulle være omkommet under Stalins regime var 
der ifølge MLE intet som helst bevis for, og Stalin havde i det hele taget tilladt fri 
og åben debat. Khrusjtjov derimod havde, ifølge MLE, ved sin magtovertagelse 
hårdhændet renset alle stalinvenlige folk ud og stoppet den kamp mod revisio- 
nisme og bureaukratisering, som Stalin havde forudset og igangsat. Trods denne 
kontante afvisning af revisionismen måtte MLE i løbet af 1974-75 selv gribe fat 
i en af forbundets egne statutter” og rette en ”dristig selvkritik” mod sine egne 
”revisionistiske tilbøjeligheder”; I september 1974 mistede enhedsforbundet 
46 pct. af dets medlemmer på blot ti dage, og i juni 1975 afholdt MLE ekstraor- 
dinær generalforsamling. Her blev det vedtaget at nedlægge forbundet efter en 
afviklingsperiode, at udgive en selvkritik i pjeceform og i den forbindelse opfor- 
dre medlemmerne til at slutte op om KFML. Hovedpointerne i selvkritikken, og 
dermed grunden til, at BOml/MLE så sin rolle udspillet, var, at forbundet havde 
forsøgt at skabe en mellemvej mellem marxismen-leninismen og den moderne 
revisionisme, hvilket i sig selv var revisionistisk. En tydelig målestok for revi- 
sionistiske tendenser var forholdet til DKP. BOml/MLE havde ifølge selvkritik- 
ken ikke lagt tilstrækkelig afstand til det danske kommunistparti. Eftersom DKP 
i mlernes verden i visse sammenhænge udgjorde den største fare, havde MLE 
dermed ”modarbejdet KFMIEs korrekte syn på DKP som borgerskabets yderste 
spydspids i arbejderbevægelsen” >”; 


519. MLES's arkiv, ks. 7: ”Forslag til diskussion om fælles sommerlejr mellem KFML og MLE” 1973. 

520 MLE: Arbejdspapir — Rød sommerlejr 1973 (1973), s. 12-21. Det følgende er refereret herfra. 

521. MLESs statutter $ 9 stk. 5: MLE's medlemmer skal være dristige med kritik og selvkritik. Se MLE: 
Platform for marxistisk-leninistisk enhedsforbund (1973), s. 24. 

522. Om selvkritikken se nedenfor. 

523. MLE: Omkring nedlæggelsen af MLE (1975), s. 23. 

At dømme ud fra formuleringerne i MLE's nedlæggelsesresolution kunne 
man tro, at KFML havde været med til at forfatte den. Eksempelvis hedder det, 
at MLE's partiopbygningslinje var et revisionistisk tiltag vendt mod KFML, og at 
det påståede samarbejde mellem BOml/MLE og KFML havde til formål at kapre 
KFMIs medlemmer én for én. I KFMIEs egne skrifter hed det efterfølgende, at 
KFML aldrig havde betragtet MLE som en ml-organisation, og at KFML i øvrigt 
var den eneste af denne slags.” Med MLE af vejen kunne skolingsarbejdet frem 
mod dannelsen af selve partiet så gå i gang. 


Revolutionær årvågenhed og partiforberedende arbejde 1975-76 


Nogle få uger før resterne af MLE besluttede at nedlægge sig selv, afholdt KEFML 
den 17.-19. maj 1975 sit 10. landsmøde under meget hemmelige forhold. Hvert 
enkelt medlem fik oplyst en bestemt mødetid og et mødested samt en beskrivelse 
af kendetegn for en kontaktperson, der ville sørge for den videre transport til 
landsmødet. Endvidere blev medlemmerne pålagt at medbringe identifikation 
samt cigaretter og personlige hygiejneting til tre dages varighed, da man af sik- 
kerhedsgrunde ville undgå at gøre indkøb hos den lokale købmand. Afslutnings- 
vis hed det i indkaldelsen: 


”Det er vigtigt at disse sikkerhedsbestemmelser overholdes, hvis vi skal følge den 
linie op, som sekr. [sekretariatet] har forsøgt at anlægge ved tilrettelæggelsen af 
dette LM [landsmøde]. Hvis der siver noget ud, kan PET få kendskab til mø- 
det og evt. skygge os, og derigennem få kendskab til centrale ting og personer i 
forbundet” 


Det lykkedes tilsyneladende. PET noterede som hovedregel de fleste af den slags 
møder ned, men intet i det bevarede materiale fra PET nævner noget om tjene- 
stens kendskab til dette møde. 

Politisk markerede landsmødet et højdepunkt i den antirevisionistiske tanke- 
gang og retorik. Forbundet ville skærpe den ideologiske profil i forhold til den 
øvrige venstrefløj og afsløre både højre- og venstreopportunistiske tendenser. Li- 
gesom MLE havde KFML anbefalet ”med forbehold” at stemme på VS ved valget 


524. MLE: Omkring nedlæggelsen af MLE (1975), s. 33 f. 
525. ABA, KAP's arkiv, ks. 3: FL-møde 3. juni 1975. 
526 ABA, KAP's arkiv, ks. 1: ”Indkaldelse til landsmødet 17-19/5 1975”. 

i1973. Det var der nu enighed om, at man ikke burde have gjort. VS blev omtalt 
som en alvorlig hindring i kampen for det revolutionære parti, ”… en svamp af 
højst farlig karakter”, der opsugede en række uformulerede venstrefløjsstrøm- 
ninger. SF fik den vanlige røffel, og i forhold til DKP var det forbundets opgave at 
afsløre disses forræderi mod lønarbejderklassen. De opportunistiske trotskisters 
betydning var blevet reduceret, hvilket blev begrundet med stærk konkurrence 
fra mere up-to-date opportunistiske strømninger i de to nye forbund Kommu- 
nistisk Forbund (KF) og Kommunistisk Arbejderforbund marxister-leninister 
(KAm-1).57 

KFMEs to politiske prioriteringer var 1) arbejderklassens faglige og økonomi- 
ske kamp, og 2) kampen i uddannelsessektoren. Den faglige kamp var led i ud- 
viklingen af kadrernes praksis og hvilede på en antagelse om, at fagbevægelsen 
var domineret af klassesamarbejde og revisionisme. Arbejderklassens aktiviteter 
var præget af disse tendenser med undtagelse af enkelte strejker, hvor en klar 
kamplinje var kommet til udtryk. Et opgør med disse tendenser var nødven- 
digt i arbejderklassens rækker, og KFMEs forbundsledelse havde derfor tidligere 
foreslået at omorganisere forbundet fra et geografisk princip til et ”produktions- 
punktprincip, hvor kampen skulle føres på de områder, hvor medlemmerne selv 
arbejdede.” Dette afslørede givetvis den tendens, at KFMLerne var rigt repræ- 
senterede i uddannelsessystemet og knap så rigt inden for LO-områderne.” Un- 
der alle omstændigheder hed det i beretningen i maj 1975, at den faglige kamp 
også havde til formål at ændre klassesammensætningen inden for selve KFML: 
”Den revolutionære kommunistiske organisation skulle jo ikke bare være en 
trop for klassen, men også en trop af klassen”? I forlængelse af dette var det 
vigtigt, at uddannelseskampen blev underordnet den faglige kamp for at ændre 
den nuværende skæve klassesammensætning i en proletarisk retning. 

Alt dette dannede baggrund for de faglige aktiviteter, som forbundet tog 
del i den kommende tid. I slutningen af 1975 foretog Hartling-regeringen et 
lovindgreb i en arbejdskonflikt, hvilket fik KFML til at fremføre paroler om at 


527 ABA, KAP's arkiv, ks. 1: ”Beretning ved Landsmødet 17-19/5 1975”. Det følgende er overvejende 
refereret herfra. 

528 KAP: Program for KAP (1976), s. 27. 

529 På et møde i 1980 blev der krævet en diskussion om hvorfor det faglige arbejde gik så godt på 
BUPL-området, når det gik så dårligt på LO-området, hvilket igen afslører sammensætningen af 
forbundets medlemmer. ABA, KAP's arkiv, ks. 5: DM-Referat 26. januar 1980. 

530. ABA, KAP's arkiv, ks. 1: ”Beretning ved Landsmødet 17-19/5 1975”. 

531. Se eksempelvis Kommissionens beretning, bind 8. 


PET's overvågning af den antiimperialistiske venstrefløj 1945-1989 


173 


174 


KFML, KAP oG KAM-L 1968-78 


gøre fagforeningerne til kamporganisationer og om, at der ikke fandtes ulovlige 
strejker: ”Arbejderklassens kamp kan aldrig være ulovlig! Arbejderklassens lov 
er den eneste lov der gælder!”5> De unge forbundsmedlemmer tog arbejde på 
større arbejdspladser, hvor de prøvede at overbevise de ofte lidt tilbageholdende 
kolleger om de større perspektiver i den faglige og antiimperialistiske kamp.” I 
flere tilfælde kom det til direkte arbejdskonflikter, hvor KFM[erne deltog i uro- 
lighederne. I august 1975 mentes KFML-medlemmer - der hurtigt blev kendt 
som ”kineserne” — at være blandt de mest aktive ved en strejke/blokade på B&W. 
På plakater opfordrede KFML til at danne strejkestøttekomitéer, og på et efter- 
følgende solidaritetsmøde for de strejkende figurerede en tidligere MLE-leder, 
på dette tidspunkt KFMIs, som hovedtaler.;+ Ligeledes på B&W opstod en ny 
konflikt i februar-marts 1976, da en større fyringsrunde var under opsejling, og 
fire ”kinesere” blev fyret som følge af uoverensstemmelser mellem dem og den 
faglige ledelse på værftet, der givetvis var domineret af DKP.5> KFML var med 
i ”Solidaritetskomitéen for de 4 politisk fyrede på B&W Motor” som den 23. 
februar arrangerede en demonstration på Christianshavns torv med ca. 200 del- 
tagere fra samtlige venstrefløjsgrupper undtagen DKP. Forbundet producerede 
løbesedler og plakater, der annoncerede møder om konflikten, og det var i for- 
bindelse med en sådan annoncering, at PET modtog oplysninger om arrestation 
af to KFMIere for ulovlig plakatopklæbning.57 

Landsmødet i maj 1975 var også tidspunktet, hvor forbundet for alvor dis- 
kuterede forudsætningerne for dannelsen af det revolutionære kommunistiske 
parti. Oprindelig var strategien, at partiet allerede på stiftelsestidspunktet skul- 
le stå i spidsen for arbejderklassens kamp. KFML var endnu langt fra at indfri 
dette mål, og den såkaldte ”idealistiske partiopfattelse” blev omformuleret. Nu 
mente forbundsledelsen, at partiet måtte stiftes, når der fandtes et sikkert po- 
litisk grundlag, når der fandtes tilstrækkelige kamperfaringer, og når forbun- 


532. MLES's arkiv, ks. 7: KFMIs forslag til plakattekster mod Hartling-regeringen 1975 (u.d.). 

533 Se interview med tidligere KAP-medlem Jørgen Ramskov i Weekendavisen 10-16. januar 2003. 

534 PET, emnekartotek: ”Pro-kinesisk kommunisme”, 2. september 1975. 

535. PET, Reg. IV: ”Dokumentationsmateriale om kampen mod censuren og de politiske fyringer på 
B&W Motor” udarbejdet af KFML, februar 1976. 

536 PET, emnesag: ”Indberetning fra kilde vedr. ”Solidaritetskomitéen for de 4 politisk fyrede på B&W 
motor”” 9. marts 1976. 

537 PET, emnesag: Notits af 1. marts 1976, og PET, materiale fra Reg. IV: ”Kommunistisk Arbejder- 
parti”: Notits af 10. februar 1976. 

det havde opnået en vis landsdækning.5 Parolen var herefter den lidt knud- 
rede ”Styrk massearbejdet i forhold til kampen for enhed på grundlaget!”>>, og på 
et forbundsledelsesmøde i december samme år vedtog forbundsledelsen under 
bragende klapsalver at arbejde for stiftelsen af det kommunistiske arbejderparti 
umiddelbart efter sommerlejrene 1976. 


Internationale kontakter 1975-76 


På omtalte landsmøde i maj 1975 blev den obligatoriske støtte til Kina og Alba- 
niens kommunistiske partier (KKP og AAP) ledsaget af nyheden om, at de to 
venskabsforeninger Danmark-Kina og Danmark-Albanien havde oplevet bety- 
delig fremgang. Kontakten til de to landes partier var under udvikling og hav- 
de for AAP's vedkommende resulteret i en delegationsinvitation til det danske 
forbund. Besøget blev gennemført det følgende år. Kontakten til det kinesiske 
KKP eksisterede ganske vist, men bar med forbundets egne ord præg af, at de 
”kinesiske kammerater” formelt skelnede skarpt mellem forbindelse til partier 
og forbindelsen til partiopbyggende organisationer.;" Sagt på en anden måde: Så 
længe KFML endnu ikke var blevet til et parti, var det begrænset, hvilken støtte 
forbundet kunne regne med. 

Forbundets eget støttearbejde rettet mod bevægelser i den tredje verden var i 
årene 1974-76 lidt neddæmpet i forhold til det tidligere arbejde i Vietnambevæ- 
gelserne og det senere omfattende støttearbejde i blandt andet ”Kampucheako- 
mitéen” i 1978-79. En af de første tredjeverdensbevægelser KEML havde kontakt 
med, var Pan African Congress (PAC), der opererede i sydafrikanske lande som 
Zimbabwe og Namibia, og som havde et marxistisk-leninistisk grundlag. KFML 
deltog i 1975-76 i møder og foredrag om situationen i det sydlige Afrika og var 
værter for en fundraising-delegation fra PAC. Derudover lykønskede PAC det 
danske forbund med den fælles nordiske ml-konference i januar 1975 og roste 
konferencens sluterklæring og det danske folk for at have identificeret fjenden 


538 KAP: Program for KAP (1976), s. 30 f. 

539 ABA, KAP's arkiv, ks. 1: Beretning ved landsmødet 17.-19. maj 1975. 
540 ABA, KAP's arkiv, ks. 3: FL-møde 13.-14. december 1975. 

541. ABA, KAP's arkiv, ks. 1: Beretning ved landsmødet 17.-19. maj 1975. 

som de to supermagter, Socialdemokratiet og de gamle kommunistpartier.>”” 
KFML beskrev selv den nordiske ml-konference som en styrkelse i kampen for 
det internationale ml-arbejde,>% selv om der ikke herudover er bevaret mange 
fælles nordiske erklæringer. 

På europæisk plan var KFML først og fremmest aktivt i Spaniensarbejdet via 
”FRAP-komitéen i Danmark” og til dels i ”Solidaritetskomitéen med Spaniens 
folk”. Imellem disse to herskede dog tilsyneladende en vis uenighed om grundla- 
get for støtte.+ KFML holdt sig mest til den første og udtrykte desuden støtte til 
den spanske maoistgruppe PCEml. En skrivelse fra november 1975 opfordrede 
til at kaste alle kræfter ind i solidaritetsarbejdet, der rent praktisk skulle bestå 
af udarbejdelse af informationsmateriale, plancheudstillinger og pengeindsam- 
ling.” Men ikke ualmindeligt for den slags aktiviteter kom det til organisatori- 
ske sammenstød med øvrige venstrefløjsgrupper, i dette tilfælde KAm-l. KEML 
mente, at KAm-Il via solidaritetsarbejdet med FRAP forsøgte at ”hive sig selv 
op i hårene”, og at de til stadighed ”klistrede sig på” de FRAP-møder, som blev 
afholdt med KFMLs støtte. Ud over Spaniensarbejdet var KFML hvert år den 21. 
august med til at markere årsdagen for den sovjetiske invasion i Tjekkoslovakiet 
i1968, men igen på deres helt egne præmisser. En løbeseddel fra 1975 afslørede, 
at KFML ikke opfattede den daværende tjekkoslovakiske leder Alexander Dub- 
cek som noget positivt i sig selv. Dubcek blev omtalt som værende af samme 
revisionistiske skuffe som lederne i Kreml og hans politik som borgerlig og kapi- 
talistisk. Det forbundet demonstrerede imod, var selve den røde hærs invasion, 
som KFML betragtede som udtryk for sovjetisk aggression og imperialisme. 
KFMIEs holdning medførte, at de som regel markerede årsdagen alene, mens de 
øvrige venstrefløjsgrupper KF, RSF, VS og SF holdt en tilsvarende demonstration 
et andet sted.” 


542. ABA, KAP's arkiv, ks. 24, Læg: ”Sydafrika 1971-78”: Brev fra PAC til KEML u. dato, men sandsynlig- 
vis fra 1975. 

543. ABA, KAP's arkiv, ks. 1: Beretning ved landsmødet 17.-19. maj 1975. 

544 ABA, KAP's arkiv, ks. 24: Debatindlæg vedr. Solidaritetskomitéen med Spaniens folk, november 
1975. 

545. ABA, KAP's arkiv, ks. 24: Skrivelse om solidaritetsarbejdet med Spaniens folk, november 1975. 

546 Løbeseddel 21. august 1975 i forb. med årsdagen for USSK's invasion i Tjekkoslovakiet. 

547 Bl.a. i forbindelse med 10-årsdagen for invasionen i 1978. ABA, KAP's arkiv, ks. 24, Læg: ”Tjekko- 
slovakiet”. 

KAP 1977-78 


KFML blev til Kommunistisk Arbejder Parti (KAP) på det ekstraordinære 
landsmøde den 20.-21. november 1976. Efter otte års partiforberedende arbejde 
blev KAP det første maoistiske parti og hævdede selv, at det revolutionære kom- 
munistiske parti nu var blevet genrejst. Det nye partiprogram var ifølge KAP 
et ”spring i erkendelsen” af den internationale og den nationale situation. Udefra 
set var der dog mange gentagelser i forhold til programmet fra 1970. Hoved- 
modsætningen i verden gik mellem imperialismen på den ene side og arbejder- 
klassen — herunder den danske — og de undertrykte folk på den anden. De to 
imperialistiske supermagter USA og Sovjetunionen var folkenes hovedfjender, 
og ikke mindst Warszawapagten blev betegnet som en aggressiv trussel mod 
Danmarks selvstændighed. Denne sidestilling af parterne i den kolde krig var 
karakteristisk for KAP.” 

Efter dannelsen af partiet fulgte længere tids diskussioner om organiserin- 
gen på forskellige niveauer; lokale grupper, Københavnerledelse, centralkomité 
osv. Åt dømme ud fra en udtalelse fra Københavnerledelsen i oktober 1978 var 
partiets hovedopgave endnu i oktober 1978 at forklare sammenhængen i KAP's 
politik og propagandere for KAP's svar på klassekampsituationen.;” Man disku- 
terede opstilling til folketingsvalg, og den indadvendte skoling trådte i karakter, 
da Partiskolen — det tidligere skolingsudvalg — i dagene omkring KAP's dan- 
nelse fremlagde en foreløbig plan for dens arbejde. Partiskolens opgave var at 
”opdrage” forbundets medlemmer, sympatisører og kandidater til den eventuelle 
opstilling til valg. Grundstammen i arbejdet var et kursusprogram i marxismen- 
leninismens grundlæggende spørgsmål, hvilket dog først fik en fast form fra om- 
kring 1980 og fremefter." 


Internationale kontakter — det antiimperialistiske arbejde 1977-78 

Hovedkraften i kampen mod imperialismen var ifølge KAP's program fra 1976 
de undertrykte folk i den tredje verden. For at bekæmpe de to imperialistiske 
supermagter var det nødvendigt at skabe en verdensomspændende alliance mel- 


548 KAP: Program for KAP (1976), s. 41. 

549 Se Socialistisk Håndbog (1978), s. 15 f. og KAP: Program for KAP (1976). 

550. ABA, KAP's arkiv, ks. 5, Læg: ”CK 1976-77 + 1980”: Møde i Københavnerledelsen 19. oktober 1978. 

551. ABA, KAP's arkiv, ks. 25, Læg: ”Partiskolen 1976-79”: Foreløbig plan for partiskolen 12. september 
1976. 

lem folkene. Denne alliance skulle bygges på en ”solidarisk støtte til de folk og 
nationer, der befinder sig i skærpede og væbnede opgør med de imperialistiske 
supermagter” og skulle altså forene arbejderklassen i det udviklede Vesten med 
folkene i den tredje verden. Sådan kan KAP's brede solidaritetsarbejde i slut- 
ningen af 1970'erne beskrives, og de forskellige komitéer blev en vigtig del af 
KAP's selvopfattelse. På et møde i KAP's antiimperialistiske og udenrigspolitiske 
sekretariat, AIS/UPS, i oktober 1978 blev de daværende arbejdsfelter ridset op: 


Boykot EF 

Kampuchea5+ 

Eritrea-komitéen 

Venskabsforbundet Danmark-Kina 

Mellemøstgruppen 

Kalatdlit Nuunat, Grønland (Planer om en ”Nej til hjemmestyrekomit?é”) 
Færøerne (støtte til den færøske maoistgruppe Ofml) 

Nicaragua 

Chile-komitéen (i perioder sammen med øvrige venstrefløjsgrupper) 
Sydafrika (støtte til førnævnte PAC, men ikke til ANC) 

Vestsahara 

Østtimor 


Langt de fleste af arbejdsområderne var kortvarige kampagner, der involverede 
information, typisk en plancheudstilling, løbesedler og eventuelt plakatophæng- 
ning samt periodevis giroindsamling. Trods den generelle uenighed med den 
øvrige venstrefløj deltog KAP derudover i en række arrangementer, herunder 
med Internationalt Forum, Forbundet Socialisterne, VS og Forbundet mod Im- 
perialismen. Det gjaldt f.eks. i forbindelse med den såkaldte mexicanersag og 
i arbejdet for at udarbejde et ”politisk organisatorisk grundlag (.) angående 
Argentina i anledning af Fodbold-VM 1978” En invitation fra Peru-komitéen i 
1979 blev afvist med den begrundelse, at komitéen var trotskistisk, og at den kun 


552: KAP: Program for KAP (1976), s. 71. 

553: ABA, KAP's arkiv, ks. 24: Møde i antiimperialistisk sekretariat, AIS, 24. oktober 1978. 

554. Cambodja hed Demokratisk Kampuchea under Pol Pot styret 1975-79. 

555. Det må antages, at det ikke var fodboldspillet i sig selv, KAP var imod, men styreformen i det land, 
hvor det skulle afholdes. ABA, KAP's arkiv, ks. 24, læg: ”Sydamerika”: Skrivelse vedr. VM i Argen- 
tina 1978. Den såkaldte mexicanersag er beskrevet i Lars Bo Rasmussen, Gitte Vejlby og Hans Chr. 
Viemose, Mexicanersagen (Roskilde Universitetsforlag, 1977). 

støttede den ligeledes trotskistiske gruppe FOCEP i Peru. Samarbejdet med de 
øvrige grupper afhang tilsyneladende af den ideologiske karakter af manifesta- 
tionen, men blev i øvrigt mere almindeligt i årene 1979-80. 

KAP's arbejde i Kampuchea-komitéen, der blev dannet i efteråret 1978, var et 
af de internationale pejlemærker, som klarest distancerede partiet fra den øvrige 
venstrefløj.>f Endnu uden at have besøgt landet berettede KAP i Arbejderavisen 
i oktober 1977 om ”imponerende resultater i opbygningen af landet” og i den 
cambodjanske revolution som helhed.” En anden omstændighed, der adskilte 
KAP fra den øvrige venstrefløj, var partiets syn på den tiltagende konflikt mel- 
lem Cambodja og Vietnam. For KAP betød det, at mlernes tidligere forbillede 
i den antiimperialistiske kamp, Vietnam, nu blev et ”socialimperialistisk” ha- 
deobjekt. Under Vietnamkrigen havde vietnameserne modtaget støtte fra både 
Sovjetunionen og Kina, men i 1977 bekendte vietnameserne sig til Moskvalejren, 
blandt andet via medlemskab af det sovjetisk dominerede handelssamarbejde 
COMECON. Kineserne støttede på den anden side Cambodja og ydede landet 
militær og teknisk hjælp. Voksende mistillid og en række grænsestridigheder 
mellem de to lande, hvor Cambodja blandt andet stillede krav om gamle besid- 
delser, endte med, at Vietnam sendte tropper ind i landet i slutningen af 1978. 
Vietnams og Cambodjas placering i hver sin kommunistiske blok understregede 
skillelinjen mellem de danske moskvatro kommunister og de overbeviste maoi- 
ster i KAP. Da en delegation fra KAP besøgte Cambodja i juli-august 1978, satte 
konflikten med Vietnam sit tydelige præg på de møder, den danske delegation 
deltog i under besøget. Delegationen var i Kina, da invitationen fra De Røde 
Khmerer kom, hvilket tyder på en begrænset kontakt indtil da. To af Kina-dele- 
gationens medlemmer Peter Bischoff og den senere KAP-formand Svend Aage 


556  Iapril 1975 fik De Røde Khmerer med Pol Pot i spidsen magten i Cambodja efter fem års borgerkrig. 
De Røde Khmerer var maoistisk inspirerede, men havde deres egne meget konsekvente idéer om 
det ultimative klasseløse bondesamfund. Befolkningen blev tvangsflyttet fra byerne ud på landet 
for at opbygge det pengeløse agrarsamfund og led uhyre lidelser under det blodige regime. Religion 
blev forbudt, klassefjender blev tortureret i massevis, og enkelte forskere mener, at op mod en fjer- 
dedel af befolkningen døde. De Røde Khmerer sad ved magten, indtil Vietnam i 1978 invaderede 
landet og fik kontrol over det i 1979. Se Steen Andersen og Peter Frederiksen: ”Mellem Potemkinku- 
lisser og ideologisk forførelse” i Peter Scharff Smith og Adam Holm (red.), Idealisme eller fanatisme, 
S. 217-254. 

557 Se Peter Frederiksen: Kindkys af Pol Pot — Kampuchea og den danske forbindelse, s. 48. 

558 Steen Andersen og Peter Frederiksen: ”Mellem Potemkinkulisser og ideologisk forførelse”, s. 230- 
232, 

Madsen tog imod invitationen og rejste rundt i Cambodja fra den 29. juli til 
den 5. august.” De to KAP'ere blev modtaget af Pol Pot's ”næstkommanderende” 
Noun Chea, med hvem de de to første dage havde en række samtaler. Herefter 
besøgte de skoler og landdistrikter og skrev om deres oplevelser i en rapport til 
KAP's forretningsudvalg den 6. august. Pol Pots tvangsflytning af folk fra byerne 
til landet blev forklaret med henvisning til de cambodjanske synspunkter, der 
igen begrundede det i fødevaremæssige og militære hensyn, og blev i øvrigt om- 
talt som ”evakueringen af byerne”. Ifølge rapporten havde den gamle byindustri 
ikke tjent den brede befolkning, og det var nødvendigt med en nulstilling forud 
for en genopbygning, der skulle foregå uafhængigt af tidligere tider og uden at 
privilegere visse befolkningsgrupper frem for andre. De to danskere mente ikke, 
at man helt kunne udelukke et vist element af tvang i denne proces, men men- 
te samtidig ikke, at der var nogen betydelig modstand mod kollektiviseringen 
på daværende tidspunkt. Endelig gjorde rapporten opmærksom på, at de store 
landbrugskooperativer var oprettet i en krigssituation, hvilket muligvis har gjort 
hele konceptet mere ”spiseligt” Helt ukritiske var KAP'erne ikke. Blandt andet 
blev der udtrykt en vis bekymring, eller måske snarere undren med hensyn til 
den tidligere arbejderklasse, der ifølge alle gængse fortolkninger af marxismen 
netop skulle udgøre kernen i den revolutionære overgang. Deres værter forkla- 
rede i den forbindelse ”… at det var svært at omforme de gamle arbejdere ideo- 
logisk uden at de lærte at respektere bønderne og landbruget ved at prøve livet 
derude”? 

Den sidste dag mødtes de to KAP'ere med De Røde Khmereres leder, Pol 
Pot. Under et halvanden time langt møde udtalte Pol Pot blandt andet håb om, 
at partibåndene til KAP i fremtiden ville blive styrket: ”Trods de forskellige si- 
tuationer i Danmark og Kampuchea er der gode betingelser for at udvikle for- 
bindelserne mellem vore to partier” Pol Pot fremlagde sine forhåbninger om 
at udbygge ml-kontakter på verdensbasis, men talte derudover mest om kampen 
mod Vietnam.” 


559. Navnene fremgår af Steen Andersen og Peter Frederiksen: ”Mellem Potemkinkulisser og ideologisk 
forførelse”. Oplysningerne om delegationen bygger først og fremmest på artikler i Arbejderavisen 
august-september 1978. 

560 ABA, KAP's arkiv, ks. 24: Rapport fra KAP-delegation til forretningsudvalget 6. august 1978. 

561. Ibid. 

562 Se desuden Steen Andersen og Peter Frederiksen: ”Mellem Potemkinkulisser og ideologisk forfø- 
relse” s. 240-242. 

I september 1978 formulerede KAP den politiske platform for ”Solidaritetsko- 
mitéen Danmark-Kampuchea” (”Kampuchea-komitéen”), der fra dens dannelse 
fik højeste prioritet i KAP's internationale arbejde. Selve det politiske grundlag 
for komitéen var meget lidt marxistisk-leninistisk i sin ordlyd. De centrale punk- 
ter handlede om at forsvare landets nationale uafhængighed og territoriale inte- 
gritet, primært i forhold til det aggressive Vietnam. I Danmark var det således 
komitéens opgave at sprede ”sand information” om Cambodjas forhold ved pub- 
likationsvirksomhed og deltagelse i debatter og at arrangere offentlige høringer 
og anden mødevirksomhed.;%& 


Overvågning af KFML og KAP 


1968-72 
Som det var tilfældet med Gotfred Appel, var Benito Scocozza længe før sin tid 
som maoist registreret i PET's arkiver som følge af sit aktive DKU- og DKP- 
medlemskab. I 1967, da PET lidt tilfældigt blev bekendt med, at Gotfred Appel og 
Benito Scocozza var gået hver til sit, blev det bemærket, at Scocozza ikke siden 
1964 havde pådraget sig tjenestens opmærksomhed. I 1968 havde tjenesten fået 
oplysninger fra en tidligere benyttet kontakt, der havde kendskab til Scocozza. 
Kontakten havde undersøgt ”sagen” og indhentet oplysninger om økonomiske 
forhold, uden dog at kunne klarlægge Scocozzas politiske tilhørsforhold. I en 
skrivelse fra PET til en udenlandsk myndighed et par måneder senere fremgik 
det, at man havde erfaret — sandsynligvis via åbne kilder — at Scocozza havde 
meldt sig ind i VS og var blevet valgt ind i hovedbestyrelsen ved partiets kongres 
den 23.-24. marts 1968.5 

Det var via PET's overvågning af trotskister, at tjenesten fik informationer 
om, at Benito Scocozza havde forladt VS og siden havde planer om at danne sit 
eget forbund. Eftersom trotskisterne diskuterede situationen på venstrefløjen, og 
eftersom PET både telefonaflyttede og havde kilder i trotskistiske kredse, skabte 


563 ABA, KAP's arkiv, ks. 24: Politik platform for Solidaritetskomitéen Danmark-Kampuchea, 18. sep- 
tember 1978. 

564 Oplysningerne var overskudsinformation fra overvågningen af de danske trotskister. 

565 PET, personsag: ”Vedr. Benito Scocozza, 9/2 1968”. 

566 PET, personsag: ”Vedr. Benito Scocozza, 17/5 1968”. 

dette en del overskudsinformation om udviklingen i andre venstrefløjsmiljøer.;” 
PET's første informationer om KFMIs dannelse stammede dog fra et interview 
med Scocozza i Jyllands-Posten den 22. september 1968. En måned senere var 
det stadig ikke lykkedes PET at fremskaffe oplysninger om fraktionens program, 
målsætning, medlemmer og bestyrelse, trods flere forsøg via flere forskellige ka- 
naler. Det eneste, man havde, var navnet på forbundet og navnene på to af stif- 
terne. I begyndelsen af december lykkedes det: Tjenesten modtog fra en kilde 
en kopi af forbundets blad, hvori forbundets grundlag og handlingsprogram var 
trykt, og hvor antallet af medlemmer i forbundets bestyrelse fremgik. Dog måtte 
PET stadig konstatere, at det ikke havde været muligt at fremskaffe navne ud 
over de to, som man havde i forvejen.;? 

I foråret 1969 fulgte PET, hvordan det nye maoistiske forbund udkæmpede en 
uforsonlig kamp mod trotskisterne om magtfordelingen i det socialistiske ung- 
domsforbund, SUF. KFML havde sat sig på Københavnerledelsens bestyrelse, 
men var generelt i undertal. Trotskisterne fik efterhånden overtaget og eksklu- 
derede de fire KFMEere i SUF's landsledelse. PET var velorienteret om hele op- 
gøret, hvilket igen hang sammen med tjenestens overvågning af de trotskisti- 
ske grupper. Kilderne i de trotskistiske miljøer sendte flittigt indberetninger, og 
PET lavede grundige sammenskrivninger. På den måde fik PET også navne på 
medlemmer af det nye maoistiske forbund samt oplysninger om planerne for et 
marxistisk-leninistisk ungdomsforbund. ”? Det blev dannet i august 1969, under 
navnet Kommunistisk Ungdom marxister-leninister (KUML) med en af de eks- 
kluderede SUF'ere som formand. 

Kort tid efter, i september 1969, udarbejdede PET en redegørelse for dannel- 
sen af og de indbyrdes tilhørsforhold mellem de maoistiske grupper KAK, KUF, 
KFML og KUML. Vurderingen i forhold til KFML og KUML var afdæmpet, og 
de to forbunds medlemstal mentes at være begrænset. Uden at det kunne præci- 
seres, blev kredsen omkring KFML vurderet til at omfatte færre end 100 perso- 


567  Telefonaflytningerne af de danske trotskister ”Operation Trojka”. I en personsag findes journal- 
indføringer, hvor oplysningerne stammer fra møder i den danske sektion af IV. Internationale 
17. august 1968, og 17. september 1968. Se PET, personsag. 

569 PET, personsag: ”Vedr. Kommunistisk Forbund, 3/12 1968”. 

Redegørelse vedr. ”Baggrunden for striden i SUF mellem trotskister og maoister”, 16. juli 1969; PET, 
emnesag: Redegørelse vedr. ”SUF's Københavnskonference fra den 24. april til den 26. maj 1969” 
17. juli 1969. 

ner. Sammenfattende hed det i redegørelsen, at der var en vis sammenhæng og et 
indbyrdes tilhørsforhold grupperne imellem, men at der også var klare forskelle. 
Den vigtigste var, at KAK/KUF ifølge PET så mere realistisk på tingene og derfor 
ikke anså en socialistisk revolution i Europa for nært forestående, mens KFML/ 
KUML troede, eller i hvert foregav at tro, at revolutionen var umiddelbart fore- 
stående. PET mente dog, at det sidste primært skyldtes forbundets vilje til at stå 
på god fod med kineserne.” Den afdæmpede vurdering af KFML i disse tidlige 
år understreges af, at forbundet slet ikke blev nævnt i PET's årsberetning for 
1970. 

PET var ikke den eneste tjeneste, der fulgte de maoistiske bevægelser med in- 
teresse. Det fremgår af PET's arkivalier, at også KGB-agenter under diplomatisk 
dække holdt øje med gruppernes aktiviteter. Ambassadeattaché Mironov forsøg- 
te at få et medlem af en maoistisk bevægelse til at abonnere på både Orientering 
(KAK), Ungkommunisten (KUF) og Arbejderavisen, der blev udgivet af KFML. 
Mironov havde i den forbindelse medbragt et eksemplar af Arbejderavisen og 
bad den pågældende om læse det og sætte sig ind i den strid, der var opstået in- 
ternt mellem KAK og Benito Scocozza. Derudover var han meget interesseret i 
at få at vide, hvor og hvornår den planlagte ”Verdens Maoist-organisation” skulle 
afholde kongres, og opfordrede vedkommende til at pumpe en formodet maoist 
for oplysninger ved hjælp af ”en eller fem øller” på en nærliggende beværtning.” 
PET fik desuden informationer om, hvad tjenesten mente, var et andet eksempel 
på sovjetisk interesse. En korrespondent fra det sovjetiske nyhedsbureau 'TASS 
havde ved en reception i sommeren 1971 kontaktet en repræsentant fra De Dan- 
ske Vietnamkomitéer og udvist generel interesse for den danske venstrefløj og 
stor interesse for især maoisterne.” PET holdt øje med de sovjetiske repræsen- 
tanters omgang med de danske maoister. 

I august 1971 indberettede en kilde til PET, at KFML for tiden førte en meget 
tilbagetrukket tilværelse,”+ og måneden efter videregav en anden kilde oplys- 
ninger fra KFMEs 6. generalforsamling, hvor det blev fastslået, at hovedvægten 
af KFMLIs arbejde skulle lægges på studievirksomhed og ideologisk arbejde.” 


571. PET, emnesag: Redegørelse for dannelse og indbyrdes tilhørsforhold mellem de pro-kinesiske frak- 
tionsgrupper, 23. september 1969. 

572. PET, personsag: ”Vedr. Albert Mironov”. Skrevet 20. januar 1970. 

Til gengæld blev denne kilde i den følgende tid brugt ved flere KFML-arrange- 
menter, hvilket tyder på, at overvågningen blev intensiveret. I december samme 
år deltog kilden i et møde arrangeret af det KFML-styrede Dansk-Albansk For- 
bund, hvilket over for PET blev beskrevet som ”så sagligt som en geografitime”% 
uden nogen politiske diskussioner af betydning.” PET opfattede KFML som 
overvejende teoretisk og propagandistisk orienteret. Derimod har tjenesten nok 
overfortolket de forsonende toner mellem KFML og den øvrige venstrefløj, der 
tilsyneladende lød ved en konference arrangeret af KFML i maj 1972. I konfe- 
rencen deltog ca. 55 personer fra KFML, BOml, SUF, SFU, VS, De Danske Viet- 
namkomitéer (DDV), Røde Mor, nogle B&W klubber samt uofficiel deltagelse 
af KAK og KUF. Efter den udførlige redegørelse at dømme, havde PET en kilde 
ved konferencen. Ifølge redegørelsen kunne man ikke udelukke dannelsen af 
et revolutionært kommunistisk parti i løbet af 1972 med KFML, VS og DDV 
som deltagere og SUF samt muligvis SFU som sympatiserende organisationer.” 
PET's kilde var imidlertid ikke den eneste, der var sat til at følge konferencen. 
Hans Hetler, der havde været medlem af det højreorienterede Demokratisk Al- 
liance, og som i midten af 1970'erne arbejdede som kilde for FE, havde sendt to 
af sine egne folk med til mødet. Hetlers redegørelse var oplysende med hensyn 
til deltagernes fornavne og hvilke arbejdsgrupper, der blev nedsat, men ikke sær- 
lig informativ, hvad angik det politiske indhold. Dette skyldtes med rapportens 
egne ord, at det meste af indholdet gik henover hovedet på de to kilder. I en 
af grupperne gik man i dybden med ”Maos tænkning contra situationen her i 
landet i dag”, hvortil det i redegørelsen blev konstateret, at kilden ikke forstod 
meget heraf.” 

Tankerne om enhed blandt grupperne lod meget tilbage at ønske, hvilket PET 
også blev informeret om, ikke mindst da en kilde forud for 1. maj demonstratio- 
nerne i 1973 berettede om store meningsforskelle mellem grupperne.” 


BOml og MLE 1972-75; trussel og overvågning 
159 stk. 5 i MLE's statutter hed det, at medlemmerne af MLE skulle beskytte for- 
bundet ”.…. mod sikkerhedspoliti og andre af klassefjendens organer og hindre at 

vigtige oplysninger om organisationens medlemmer, sympatisører og andre pro- 
gressive fald[t] i hænderne på dem”. Forståeligt nok fandt PET det interessant, 
når grupperne tog initiativer til at hemmeligholde ting. Derfor bemærkede tje- 
nesten også i januar 1973, at BOml i sit blad Tjen Folket havde opfordret medlem- 
merne til skærpet sikkerhed mod PET's registreringer og havde givet anvisnin- 
ger om, hvad man ikke måtte oplyse via telefonen.” Tjenesten noterede navnet 
på den ansvarshavende redaktør, der senere blev MLE's formand, men oprettede 
ikke nogen personsag. Efter at BOml var blevet til MLE i foråret 1973, noterede 
PET, at KFML havde protesteret mod dannelsen af en ny ml-organisation, da 
det ville sinke arbejdet med at genskabe et revolutionært kommunistisk parti. 
Samtidig havde tjenesten dog fået oplyst, at de to organisationer ville samarbejde 
i form af fælles diskussioner og fælles praksis.” 

I forbindelse med en påsat brand og hærværksaktion mod B&W den 6. de- 
cember 1974 var maoisterne blandt de hovedmistænkte. PET's kontakt på værftet 
oplyste, at en gruppe bestående af både anarkister og maoister, og som men- 
tes at komme fra universitetet, var blevet placeret på virksomheden for at skabe 
uro.;% Endvidere oplyste kontakten, at det var netop denne gruppe, der den 4. 
november samme år havde stået bag en to en halv time lang arbejdsnedlæggelse 
i forbindelse med en konflikt om fællestillidsmandens loyalitet. Efter det oplyste 
havde netop MLE et medlem i B&W's repræsentantskab, som var identisk med 
ovennævnte redaktør. Allerede fire dage senere modtog PET en rapport fra 
Københavns Kriminalpoliti om den påsatte brand. Rapporten påpegede, at det 
var uvist, om der overhovedet lå politiske motiver bag branden, og at man var 
tilbøjelig til at mene, at det var en pyroman, der var på spil.5% 

Episoden gav således kun anledning til en kortvarig mistanke, og PET kon- 
staterede i foråret 1975, at man ikke havde bemærket nogen nævneværdige akti- 
viteter fra MLE's side.” I PET's årsberetning for 1974 blev de maoistiske grupper 
KAK, KFML og MLE under ét betegnet som små og uden indflydelse, samtidig 
med at det blev formodet, at den kinesiske ambassade gav økonomisk støtte til 


580 MLE: Platform for marxistisk-leninistisk enhedsforbund (1973), s. 23. 

alle tre gruppers propagandamateriale.7 Da Socialistisk Håndbog udkom i 1975, 
benyttede PET den også i denne sammenhæng. Beskrivelserne af de enkelte 
grupper blev refereret meget tekstnært og derefter brugt i et sammenfattende 
notat. Således blev MLE's meget korte historie og en række praktiske oplysninger 
nedfældet, uden det dog tilførte tjenesten nogen nævneværdig ny viden. Da 
MLE nedlagde sig selv i november 1975, udarbejdede PET det sidste selvstæn- 
dige notat om gruppen, hvori det blev bemærket, at forbundet havde overgivet 
deres værdier til KEML.5% I årsberetningen fra samme år hed det, at gruppen var 
blevet ledet af en meget aktiv studerende, men at den aldrig nåede ud over de 
teoretiske diskussioner. 


Øget interesse 1975-78 

Embedsmændenes Sikkerhedsudvalg konstaterede på et møde i 1974, at den 
nedadgående tendens i antallet at demonstrationer, som man havde iagttaget 
siden 1971, fortsatte. På mødet oplyste PET's chef Jørgen Skat-Rørdam, at der 
den seneste tid i realiteten ikke havde været én eneste demonstration, der havde 
forårsaget vanskeligheder for politiet.” I PET's årsberetninger fra 1974 og 1975 
blev tendensen ligeledes omtalt, og gruppernes aktiviteter blev generelt omtalt 
som lave eller begrænsede. Således blev uroskabende aktiviteter ikke opfattet 
som en trussel i et omfang, der påkaldte sig opmærksomhed fra tjenestens side. 
Til gengæld begyndte PET fra årene 1975-76 at fatte betydelig større interesse for 
KFML og dets aktiviteter. Det var der tre grunde til: 

Den første var det øgede antal medlemmer. Fra 1973 voksede antallet af 
KFML-sympatisører til et niveau, der bevægede sig ud over de snævre kredse, 
som de maoistiske grupper ellers udgjorde. I september 1973 holdt forbundet et 
offentligt møde på Hovedbiblioteket i Århus, som PET's Region II efterfølgende 
udarbejdede en redegørelse om. Det hed blandt andet, at deltagerantallet på over 
200 var det højeste for den slags arrangementer i lang tid,”” og PET konklude- 
rede efterfølgende, at KFML nu havde flere sympatisører end nogensinde.” Da 
Socialistisk Håndbog udkom i 1975, gav det PET en oplagt anledning til at skabe 

fornyet overblik over de forskellige grupperinger. I et notat blev det stigende 
antal KFML-personer nævnt: 


”KFML, der menes at have en væsentlig større tilslutning end nogen af de andre 
maoistiske grupper, fører en relativ aktiv politik i form af bl.a. offentlige møder, 
studiekredse og forsøg på via arbejdspladserne og de højere læreranstalter at på- 
virke enkeltpersoner og grupper i maoistisk retning”.?+ 


Den anden grund til PET's øgede interesse handlede om forbundets omfat- 
tende skolings- og studieaktiviteter. Disse var ifølge tjenesten medvirkende til 
forbundets forsøg på at skabe uro på arbejdspladserne og svække de øvrige fag- 
forbund. 

Den tredje grund var en mistanke om kinesisk støtte. PET udtrykte flere ste- 
der formodninger om, at den systematiske skoling af forbundets medlemmer 
og sympatisører foregik ved hjælp af propagandamateriale og økonomisk støtte 
til publikationsvirksomhed fra den kinesiske ambassade.” Formodningerne om 
kinesisk støtte blev i januar 1976 suppleret med oplysninger fra anden side. I 
begyndelsen af januar 1976 udbad en udenlandsk myndighed sig oplysninger 
om, hvad PET vidste om Benito Scocozza, og hvilke eventuelle kontakter han 
havde haft med folk fra den kinesiske ambassade i Danmark.” Ugen efter oply- 
ste samme myndighed, at man havde sikre oplysninger om, at Scocozza og hans 
maoistiske gruppe fik økonomisk støtte fra Kina formidlet gennem en svensk 
maoistgruppe.”” I februar sendte PET en halvanden sides redegørelse retur til 
den udenlandske myndighed med en generel beskrivelse af KEML og forbun- 
dets seneste aktiviteter på arbejdspladserne. Videre i redegørelsen skrev PET, at 
der ikke forelå nogen sikre beviser for, at forbundet modtog direkte økonomisk 
støtte. Til gengæld havde man beviser for, at KEML modtog store mængder pro- 
pagandamateriale.;”? 

Den svenske parallel til PET-Kommissionen beskriver i Hotet från vånster 
den svenske sikkerhedstjeneste SÅAPO's forsøg på at klarlægge eventuel kinesisk 
støtte til de svenske maoistiske grupper i samme periode. Den svenske tjeneste 

havde indikationer på, at støtte fandt sted, men ikke hvor meget og hvordan. Den 
nok tydeligste indikation kom fra overvågningen af den kinesiske ambassade i 
Stockholm, der afslørede, at den svenske maoistgruppe KFML/SKP's partikas- 
serer i en periode aflagde månedlige besøg på ambassaden. Der var desuden 
tegn på, at kineserne støttede det svenske forbund via organisationer og kultur- 
fonde, og fra internationale kilder var det blevet fastslået, at Kina i årene 1963-68 
regelmæssigt finansierede ideologisk nærtstående partier i udlandet. Endelig be- 
rettede en kilde inden for det svenske KFML(r), at maoistiske grupper modtog 
støtte fra Kina og i øvrigt også fra Albanien i form af rejser og lignende. 

Som tidligere nævnt vides det, at først KAK og siden KFML udgav kine- 
sisk-støttede publikationer, og at KFML og senere KAP aflagde delegationsbe- 
søg i både Kina og Albanien. Samtidig udtrykte KFML ved flere landsmøder 
i 1970'erne over for sine egne medlemmer ønske om, at kontakten til Kina og 
Albanien blev udviklet. På KAP's stiftende kongres i november 1976 var det ty- 
deligt, at kontakten mellem Kina og KFML ikke var på det niveau, man ønskede 
den skulle være, og der blev mindet om, at Kina formelt skelnede tydeligt mel- 
lem forbund og parti. Oplysningerne fra den udenlandske tjeneste om kinesisk 
støtte til danske maoister via svenske grupper kan altså ikke umiddelbart be- 
kræftes. Til gengæld er der grund til at antage, at kineserne var behjælpelige med 
propagandamateriale. 

To nye PET-kilder med tilknytning til KEML indberettede om besøg i både 
Kina og Albanien i 1976, uden der i øvrigt blev nævnt noget om økonomisk 
støtte. En kilde informerede i slutningen af marts PET om, at en topersoners de- 
legation med deltagelse af Benito Scocozza havde været i Albanien fra den 29. fe- 
bruar til den 6. marts, inviteret af Albaniens arbejderparti (AAP). Delegationen 
havde ifølge indberetningen et møde med Ramiz Alia fra AAP's politbureau, og 
de to parter havde konstateret fuld enighed i vurderingen af den internationale 
situation.” I september samme år fik PET fra samme og en anden kilde oplys- 
ninger om en KFML-delegation til Kina fra den 22. juli til den 10. august. Ingen 
af kilderne kendte antallet af medlemmer på turen, ud over at de delegerede fra 
rejsen til Albanien igen var blandt de rejsende. Derudover blev det oplyst, at de- 
legationen havde besøgt fabrikker, folkekommuner og institutioner i en række 

distrikter og desuden havde haft et møde med et medlem af Kinas Kommunisti- 
ske Partis (KKP) centralkomité, hvor den fælles kamp mod de to supermagter 
var blevet diskuteret. Året efter var en delegation bestående af Benito Scocozza 
og tre øvrige medlemmer atter i Kina, og denne gang fik PET navnene på alle 
fire. Tre af dem var personregistreret. PET-notitsen nævner kort, at delegationen 
opholdt sig i landet i tre uger, og at den havde besøgt skoler, landbrug, sociale 
institutioner osv.” 


Efter at have været medlem af DKP valgte 
Benito Scocozza at følge Gotfred Appel, da 
denne i 1963 stiftede Kommunistisk Arbejds- 
kreds. Allerede i 1965 brød Scocozza med 
Appel. Efter i en kort periode at have været 
medlem af Venstresocialisterne stiftede han i 
1968 Kommunistisk Forbund marxister-leni- 
nister, som i slutningen af 1976 blev omdannet 
til Kommunistisk Arbejderparti. (Polfoto). 


I februar 1977 anmeldte KAP en demonstration til Københavns Politi. Dette be- 
virkede, at PET havde en kortvarig mistanke om, at KAP arbejdede sammen 
med palæstinensiske grupper. Som følge af PET's overvågning af disse grupper 
kunne mistanken dog ikke opretholdes. Demonstrationen skulle foregå i for- 
bindelse med en specialforevisning af filmen ”Entebbe” i ABC-biografen i Kø- 
benhavn den 20. februar 1977, hvor blandt andre den israelske ambassadør var 

blandt gæsterne. Under sloganet ”For et frit Palæstina” havde KAP taget initia- 
tiv til demonstrationen og sendt invitationer til blandt andet PWU i Danmark. 
Tilsyneladende opfattede PWU dette som et ønske om samarbejde og sendte 
derfor invitationer til møder, som KAP telefonisk måtte afvise at deltage i. Selve 
filmforevisningen og demonstrationen blev overvåget af både Københavns Politi 
og PET's Afdeling T (terrorafdelingen), der tydeligvis var mest interesseret i at 
identificere de palæstinensiske deltagere, men de fik dog kun identificeret fire 
af de i alt ti formodede ”arabere”, der deltog i demonstrationen.% En PET-kilde 
uddybede efterfølgende problematikken ved at påpege, at KAP trods invitationer 
til både RSF, KAm-I, KF, Palæstinakomitéen og PWU ikke havde ment det som 
en fællesdemonstration, da KAP var uenig i mange af de øvrige gruppers Mel- 
lemøstpolitik.? 


KFMIs årvågenhed 

I foråret 1976 oplyste en PET-kilde, at KEML arbejdede intensivt på dannelsen 
af et politisk parti inden for samme år. Samtidig oplyste kilden om de planlagte 
1. majarrangementer som forbundet — ikke overraskende — ville afholde alene.” 
Efter 1. maj møderne kunne samme kilde melde om indsamlingsaktiviteter for- 
ud for dannelsen af det kommende parti i forbindelse med 1. maj demonstratio- 
nerne. Kilden kunne derudover oplyse om antallet af deltagere og mængden 
af indsamlede midler ved demonstrationer i Esbjerg, Herning, Odense, Aalborg, 
Århus og København. I det hele taget var interessen for årets 1. maj møder stor. I 
PET's Region III, dvs. i Syd- og Sønderjylland, efterspurgte man oplysninger om 
planlagte 1. maj demonstrationerne i det område, hvortil det kunne oplyses at 
KFMI den 30. april om aften havde afholdt et forberedende møde, til hvilket der 
i tidsrummet fra kl. 19.37 til 20.15 gik 16 mænd, 11 kvinder plus et barn. Et en- 
kelt par kørte i bil, hvorefter PET via nummerpladen kunne identificere ejeren. 
Det københavnske 1. maj møde var noget større, og her måtte PET nøjes med et 
anslået antal deltagere, ca. 1.500-2.000, og navne på talerne samt disses temaer. 
En unavngiven kilde søgte ifølge PET's notits at få oplysninger fra en 16-årig 


605 PET, emnesag: Skrivelser ”Vedr. ”Sidegangsoplysninger I forbindelse med afholdelse af demonstra- 
tion den 20/2 1977” 21. februar 1977, og vedr. filmen ”Entebbe” 18. februar 1977. 

606 PET, emnesag: Indberetning fra kilde [-] vedr. demonstration arrangeret af KAP, 24. februar 1977. 

607 PET, emnesag: Indberetning fra kilde vedr. 1. maj demonstrationer. 

608 PET, emnesag: Indberetning fra kilde vedr. KFML, 19. maj 1976. 

609 PET, emnesag: Vedr. 1. maj møder og demonstrationer i Esbjerg, 11. maj 1976. 

gymnasieelev og aktivt KEML-medlem, hvilket dog blev begrænset af ”KEMLs 
ret effektive sikkerhedssystemer”, der medførte, at ”menige” forbundsmedlem- 
mer ikke kendte det samlede antal medlemmer. PET vidste dog, at KFMIs blad, 
Kommunist, havde ca. 1.200 abonnenter og skønnede at forbundet havde 300- 
700 medlemmer.f" 

De fynske KFML-aktiviteter blev også flittigt noteret og oplysningerne sendt 
videre fra den fynske Region IV til Centralafdelingen. Plancheudstillinger, ulov- 
lige plakatophængninger, 1. maj møder og politiske møder af anden art blev no- 
teret og indberettet. Ved et KFML-møde om Portugal i Odense den 18. marts 
1976 sørgede en PET-forbindelse for, at tre ”interesserede” unge overværede mø- 
det, for senere at referere antallet af deltagere og mødets forløb. Oplysningerne 
blev sendt af den regionale PET-ansvarlige til Centralafdelingen i København.” 

KFMIs involvering i faglige konflikter i 1975-76 vakte tilsyneladende en 
udenlandsk myndigheds interesse. Således informerede PET den udenlandske 
myndighed om KFMLIs forsøg på at skabe uro på arbejdspladserne og videregav 
navnene på de to nøgleskikkelser, Benito Scocozza og den anden deltager på den 
ovenfor nævnte rejse til Albanien.” Den udenlandske myndighed kvitterede 
med yderligere en forespørgsel vedrørende oprettelsen af KAP. I juni 1976 havde 
den udenlandske myndighed via den danske avis Aktuelt fået informationer om, 
at Scocozza havde planer om dannelsen af et nyt politisk parti. Den udenlandske 
myndighed ville være taknemmelig for bekræftende oplysninger og PET's kom- 
mentarer til udviklingen, som man herefter ville videregive til et organ i myn- 
dighedens egen hovedstad, ”. hvis speciale det er at offentliggøre artikler uden 
kildeangivelse vedrørende yderliggående venstrebevægelser og disses mål.” Op 
til dannelsen af KAP udtrykte samme myndighed interesse og udbad sig oplys- 
ninger herom, hvilket PET lovede at underrette om, så snart den havde fundet 
sted:"% 

Årets sommerlejre i 1976 løb således af stablen på et tidspunkt, hvor PET 
af flere årsager fulgte KFML forholdsvis tæt. De faglige konflikter, skolingen af 
det øgede antal medlemmer, den kinesiske propagandastøtte, planerne om par- 
tidannelse og de udenlandske myndigheders interesse har utvivlsomt bidraget 


610 PET, emnesag: Vedr. KFML, 22. april 1976. 

61 PET, Reg. IV: Notits om KFML, 29. marts 1976. 

612 PET, emnesag: Vedr. KEMEs medvirken til strejke på Burmeister og Wain, 29. juni 1976. 
613 PET, personsag: Vedr. Benito Scocozza og KFML, 23. august 1976. 

614 PET, personsag: Vedr. Benito Scocozza og KFML, 9. november 1976. 

til PET's overvågning af den maoistiske gruppe. Som påvist ovenfor praktise- 
rede forbundet, hvad det selv betegnede som ”Revolutionær Årvågenhed” (RÅ) 
netop for at forhindre efterretningstjenestens adgang til oplysninger. Et tidligere 
KAP-medlem har således i et interview fortalt at: 


”Vi smed os ned på jorden på sommerlejrene, hvis en flyvemaskine nærmede sig, 
så de ikke kunne fotografere os. Folk som ankom i bil eller motorcykel havde kli- 
stret nummerpladerne til. Og jeg har engang siddet til et møde, hvor tehætten blev 
anbragt over telefonen”%5 


Af KAP's arkiver fremgår det, at en række foranstaltninger som den revolu- 
tionære årvågenhed bestod af, gang på gang blev overtrådt, tilsyneladende til 
formandens store irritation. Trods flere referaters påmindelse om at huske ”re- 
volutionær årvågenhed” ved telefoniske henvendelser, udtalte KAP's centralko- 
mité på et møde i januar 1977, at der foregik ”RÅ-slendrian” og påbød: ”Stram 
ballerne!”%% Til trods for det var det ganske svært for PET at få nærmere op- 
lysninger om de forestående sommerlejre i 1976. Fra KFMEs blad, Kommunist, 
vidste PET før lejrenes afholdelse, at der ville blive afholdt i alt syv sommerlejre. 
Regionsafdelingen på Fyn forsøgte forgæves at få oplyst lejrenes beliggenhed, 
men vidste godt, at dette først blev oplyst til medlemmerne kort tid før lejrenes 
afholdelse. Uvist hvordan lykkedes det PET at få oplysninger om, at der blev 
afholdt en sommerlejr i FDF's ejendom på Venø fra den 31. juli til den 7. august 
1976. Herefter gik PET grundigt og systematisk til værks ud fra en klar målsæt- 
ning om at få identificeret så mange af deltagerne som muligt. Åbenbart var det 
ikke alle, der havde klistret nummerpladerne til, eftersom det lykkedes at få sat 
navn på to deltagere, der kørte til lejren fra Struer havn. Fire andre køretøjer 
parkeret ved Struer banegård blev noteret, hvorefter ejerne blev identificeret og 
fotograferet. To busser, der fragtede lejrdeltagerne fra Venø til henholdsvis År- 
hus og Struer banegård, blev noteret med firmanavn og adresse, ud over at to 
deltagere blev identificeret ved det ene afleveringssted. Endelig fik PET oplys- 
ninger om en deltager, da tjenesten undersøgte udlejningsforholdene hos FDF.” 
Der var ingen af de identificerede deltagere, der var registreret. 

I november 1976 kom indberetningen fra en kilde om dannelsen af KAP. 
Oplysningerne stammede fra den pågældendes deltagelse i stiftelsesfesten den 


615. Weekendavisen 31. januar — 6. februar 2003: Interview med tidl. KAP-medlem Torben Weinrich. 
616 ABA, KAP's arkiv, ks. 5, Læg: ”CK 1976-77 + 1980”: CK-møde januar 1977. 
617 PET, Reg. IV: Vedr. KFML 27. september 1976 og 13. oktober 1976. 

25. november, hvor 6-800 personer deltog. De eneste sikre personoplysninger, 
der kom ud fra mødet var, at en navngiven person var blevet medlem af parti- 
ets centralkomité, og at Benito Scocozza var blevet formand.””? Arbejdet med at 
skaffe navne på flere centralkomitémedlemmer blev tydeligvis besværliggjort af, 
at KAP opretholdt sikkerhedsforanstaltninger, der var direkte rettet mod PET. 
De indebar blandt andet, at partiet ikke lå inde med medlemslister, og at med- 
lemmerne fik tilsendt partiavisen i en neutral kuvert. Foranstaltningerne blev 
meget selvsikkert begrundet af Benito Scocozza i et interview i Politiken den 
28. november 1976: ”Efterretningsvæsenet må få sin løn for noget, og vi ønsker 
ikke at lette arbejdet for dem”. 

Tendensen fortsatte og blev bekræftet af regionsafdeling II i årsberetningen 
fra 1978. Det hed, at KAP fortsat var en fraktion, det var vanskeligt at indsamle 
oplysninger om, men at det efter flere forgæves forsøg i 1977 var lykkedes at 
penetrere gruppen. Ifølge beretningen havde dette ”kun” resulteret i informa- 
tioner om sympatisørarbejde, skolingsaktiviteter og beboeraktioner, hvortil det 
må bemærkes, at dette også udgjorde størstedelen af KAP's samlede aktiviteter.” 


Den revolutionære trussel — den politiske soldat 

De sidste tre linjer i den PET-skrivelse, der blev udarbejdet på baggrund af kil- 
deoplysninger om dannelsen af KAP, var understregede. De handlede om, at 
KAP ville bekæmpe ”. alle illusioner om, at man inden for kapitalismens ram- 
mer og med dets statsapparat som redskab kan føre en politik, der leder frem 
mod socialismen”? Altså en slags påmindelse om det revolutionære budskab 
fra en gruppe, der ellers ikke havde vist synderligt revolutionære tendenser i 
deres hidtidige aktiviteter. På et møde i Embedsmændenes Sikkerhedsudvalg 
i januar 1977 vakte to KEML/KAP-pjecer imidlertid en vis bekymring. Politisk 
magt vokser ud af geværløbet og Bliv politisk soldat udkom begge i efteråret 1976. 
Derudover var man informeret om, at en tredje pjece med titlen Nægter/soldat 
forelå i udkast. Sikkerhedsudvalget betragtede det som det hidtil mest konkrete 
forsøg på at koordinere undergravende virksomhed inden for forsvaret, planlagt 
af venstreekstremistiske grupper.” Man frygtede altså, at de unge maoister ville 
infiltrere forsvaret med den hensigt at bryde det ned inde fra. Da sagen blev 


618 PET, personsag: ”Indberetning fra Kilde [-] vedr. Kommunistisk Arbejderparti”, 26. november 1976. 
619 PET, administrativ sag: Årsberetning fra region II for året 1978. 

620 PET, personsag: ”Indberetning fra Kilde vedr. Kommunistisk Arbejderparti”, 26. november 1976. 
621 Embedsmændenes udvalg for sikkerhedsspørgsmål 1975-83, møde 6. januar 1977. 

diskuteret i Wamberg-udvalget i april 1977, var der enighed om, at man kunne 
registrere ophavsmændene til pjecen, samt de personer der åbent bekendte sig til 
pjecens teser.” Hidtil havde man dog kun konstateret aktiviteter inden for mi- 
litæret af rent faglig art; lønninger, rettigheder, cafeterieordninger o.l. De faglige 
perspektiver var netop, hvad KAP's egne diskussioner om ”Soldaterkampen” i 
overvejende grad handlede om. Det blev diskuteret på et møde i KAP's skolings- 
udvalg den 7. august 1978, hvor emnerne var faglige krav og rettigheder inden for 
forsvaret og diskussioner om, hvordan man undgik at blive isoleret fra det store 
flertal af de øvrige værnepligtige. Sikkerhedsudvalgets bekymringer om værne- 
pligtige KAP'ere var således ikke et udtryk for, at man frygtede et væbnet op- 
gør. Dette trusselsaspekt blev til gengæld indirekte præsenteret i en notits fra en 
kilde til Forsvarets Efterretningstjeneste, der oplyste om en værnepligtig KAP'er 
ved Farum kaserne. Det var ordene ”rådighed over sprængstoffer og våben” og 
”medlem af organisationen” — det vil sige KAP — der illustrerede truslen. Det blev 
dog ved ordene. Vedkommende havde efter sigende været med ved Verdens- 
bankurolighederne og var i øvrigt registreret hos PET. 

Sammenfattende kan det konkluderes, at myndighederne fremhævede to 
forhold: 1) Faren for at maoisterne ville gribe til de våben, som de måtte have 
adgang til inden for militæret og begynde en væbnet revolution. Dette trus- 
selsaspekt blev underbygget af en FE-notits samt af de revolutionære paroler i 
KAP's politiske programmer, men kom aldrig til at spille nogen rolle i den ge- 
nerelle trusselsvurdering. 2) Faren for at KAP ville føre den faglige kamp ind i 
forsvaret, der skulle infiltreres for at udøve undergravende virksomhed. Det var 
tydeligvis dette trusselsaspekt, som bekymrede Sikkerhedsudvalget. 

Samlet set kan det konstateres, at KAP's omfattende antiimperialistiske ar- 
bejde af PET typisk blev omtalt som ”fredelige demonstrationer”, Stort set samt- 
lige demonstrationer blev noteret med bemærkninger om deltageres antal og 
baggrund, samt demonstrationernes paroler osv. Enkelte, som KAP-demonstra- 
tionen mod den cubanske og sovjetiske aggression i Eritrea i marts 1978, blev fo- 
tograferet og fulgt ganske tæt af efterretningstjenesten. Det bemærkelsesværdige 
ved denne demonstration var en uventet deltagelse fra Konservativ Ungdom og 
den omstændighed, at KAP'erne højlydt bifaldt KUfres antisovjetiske taler.” I 
PET's årsberetning for 1978, hvor KAP i øvrigt blev beskrevet på hele fire sider 


622  WU: Mødereferat, 28. april 1977. 
623 PET, emnekartotek: ”Pro-kinesisk kommunisme” 3. februar 1977. 
624 PET, emnesag: ”Vedr. Demonstration afholdt med KAP som arrangør”, 6. marts 1978. 

mod de sædvanlige en til halvanden side, blev det bemærket, at de fleste de- 
monstrationer havde et antisovjetisk budskab. Derudover blev delegationen til 
Cambodja nævnt, men ikke yderligere kommenteret, og om den erklærede po- 
litisk uafhængige ”Kampuchea-komitéen” bemærkede PET, at den tydeligvis var 
styret af KAP. Det meste af beskrivelsen henviste imidlertid til det handlings- 
program, KAP havde udarbejdet i forbindelse med partiets planer om at stille op 
til folketingsvalget året efter. Det blev gengivet, at KAP tog afstand fra vold og 
terror, men alligevel fandt sådanne metoder nødvendige som forsvar mod den 
siddende klasses eventuelle overgreb på arbejderklassen, samt at KAP ikke be- 
tragtede Folketinget som en institution, der repræsenterede folkets indflydelse, 
men KAP erkendte, at det fungerede som politisk centrum.” 


KAm-I 


I 1973 blev der dannet endnu en ml-gruppe. Kommunistisk Arbejderforbund 
marxister-leninister var, ganske atypisk for tiden, et resultat af samling og ikke 
splittelse, idet de stiftende medlemmer kom fra grupper omkring Arbejderbla- 
det og ”Kommunistiske Arbejdere” med den tilføjelse, at de mest toneangivende 
personer oprindeligt var udbrydere fra KEML.&” Disse havde meldt sig ud i pro- 
test mod især KFMLs satsning på studerende frem for på arbejdere. Forbundet, 
der som de øvrige ml-grupper var partiforberedende, ville genskabe arbejder- 
klassens kommunistiske parti, og havde radikale marxistiske målsætninger om 
at ”erstatte kapitalens diktatur med proletariatets diktatur, gennem en væbnet 
socialistisk revolution, ledet af arbejderklassen i forbund med alle arbejdende 
og undertrykte”? Som andre maoistiske grupper tog forbundet afstand fra den 
aggressive sovjetimperialisme og talte for de fredsbevarende kræfter med Kina 
og Albanien i spidsen. 

Konflikten med de øvrige ml-grupper, først og fremmest KEML/KAP, ud- 
sprang især af KAm-I's arbejderorienterede strategi. KAm-l mente således, at 
KFMIEs lønarbejderklassebegreb var for bredt: Ifølge KAm-l måtte arbejder- 
klassen udelukkede defineres som ”merværdiproducerende arbejdere” ligesom 


625 PET, administrativ sag: Årsberetning fra afd. C for året 1978. 

KAm-] mente, at de øvrige ml-gruppers betoning af modsætningen mellem fol- 
ket og monopolkapitalen var forkert. Det var modsætningen mellem klasserne 
— kapitalistklassen og arbejderklassen — der var den afgørende, fastslog KAm-I. 
Klassekampstankegangen betød også, at KAm-Il tog afstand fra, hvad de kaldte 
”småborgerlige grupper” som MLE og KFML. I kampen mod EF f.eks. mente 
KAm-I, at de to grupper sammen med DKP førte en kamp, der var baseret på 
princippet om national selvbestemmelsesret, mens den burde føres som en in- 
ternational klassekamp.” Denne indstilling delte KAm-l i øvrigt med VS, som 
de tilbageværende KAm-Tere endte med at melde sig ind i ved forbundets ned- 
læggelse i 1983. 

KAm-] har selv inddelt forbundets levetid i tre faser: 1) 1973-75 der var en 
startfase. 2)1975-78 der var et højdepunkt. 3) 1978-83 der var præget af opløsning. 
I begyndelsen af første fase havde forbundet ca. 50 medlemmer, og selv om de 
tilstræbte en meget arbejderorienteret profil, udgjorde medlemmerne en blan- 
ding af arbejdere og ”psere” — det vil sige proletariserede studenter. Derudover 
havde forbundet flere kreative kræfter repræsenteret, deriblandt nogle tidligere 
medlemmer af ”Røde Mor”, der dannede rockbandet ”De Røde Raketter” (med- 
lemmerne havde forladt Røde Mor, da gruppen ifølge disse medlemmer ikke 
levede op til sin formålsparagraf om at skabe ”politisk-proletarisk kunst”). En- 
delig drev KAm-I flere boghandler og tog initiativ til dannelsen af ”Røde Stjerne” 
-boldklubber i flere byer.” Rent taktisk tilstræbte forbundet at organisere sig 
i celler på arbejdspladser og i boligområder, for at kunne føre kampen på de 
rigtige niveauer. Forbundet mente, at fagforeningerne var blevet en del af det 
kapitalistiske statsapparat, og så derfor ingen mulighed for at udvikle eksiste- 
rende fagforeninger til kamporganisationer.' Også dette stod i kontrast til de 
øvrige venstrefløjsgrupper. Den faglige parole lød: ”Længe leve de vilde strejker, 
skub fagforeningerne til side, dan strejkekomitéer” og var i øvrigt inspireret af 
KFML(1) i Sverige, der også havde virket som inspirator ved udarbejdelsen af 
forbundets stiftelsespapirer.& 

Det andet landsmøde i maj 1975 markerede starten på KAm-Is 2. periode, 
der også var højdepunktet i forbundets levetid, og hvor det nåede op på 150 
medlemmer. Større dele af forbundets medlemmer engagerede, eller forsøgte at 


629 Socialistisk håndbog (1975), s.14. 

630 Leksikon for det 20. årh. 

632: KAm-I: Hvad puklede ”kamelerne” for (1983), s. 8, Socialistisk håndbog, s. 14. 


PET's overvågning af den antiimperialistiske venstrefløj 1945-1989 


KFML, KAP oG KAM-L 1968-78 


engagere sig i ”utallige masseorganisationer”, det vil sige primært i fagbevægel- 
serne,% 

I udenrigspolitiske spørgsmål afveg KAm-l fra den isolerede position, der 
ifølge KAm-l karakteriserede KEML/KAP. KAm-I's holdninger vendte sig i et 
stigende grad imod Kinas udenrigspolitiske paroler. Forbundet mente, at det var 
NATO og USA der var hovedfjenden, og forbundet tog afstand fra KFML/KAP's 
konsekvente og kategoriske sidestilling af USA og Sovjetunionen. I løbet af 
vinteren 1976-77 indledte forbundet et praktisk samarbejde med Forbundet So- 
cialisterne med hvem man blandt andet udgav et par numre at et fælles teoretisk 
tidsskrift, Rød debat. Derudover deltog forbundet i fællesdemonstrationer med 
de øvrige venstrefløjsgrupper. I samme periode optrappede gruppen sine akti- 
viteter ved at øge udgivelsernes omfang og hyppighed, at tilknytte en boghandel 
til hver lokalafdeling, at udbygge kontakterne til kunst- og musikgrupper og øge 
antallet af offentlige møder. Derved endte forbundet i samme situation som de 
øvrige yderliggående venstrefløjsgrupper i forhold til medlemssammensætning. 
Trods forsøg på at tage udgangspunkt i arbejdernes egen situation, og trods for- 
bundets fokus på at lægge indsatsen i den faglige kamp, fik forbundet ikke det tag 
i arbejderne, som man havde håbet: I lighed med, hvad der gjaldt for flere af de 
andre grupper, resulterede de abstrakte proklamationer om proletariatets dikta- 
tur og solstrålehistorierne fra Kina og Albanien i, at forbundet isolerede sig fra 
de arbejdere, som de ellers ønskede at forene sig med.% Kongressen i efteråret 
1978, hvor et meget omfattende partiprogram skulle vedtages, markerede starten 
på forbundets sidste periode, der i KAm-Is egne skrifter siden blev kaldt ”en 
langstrakt opløsningsproces”.& 


Overvågning af KAm-l 


Forud for dannelsen af KAm-1 havde PET ved enkelte lejligheder stiftet bekendt- 
skab med de to grupper, der udgjorde forbundet ved dets dannelse: Maoistgrup- 
pen omkring Arbejderbladet og Kommunistiske Arbejdere. I februar 1971 blev 
en af PET ”kendt” maoist i gruppen omkring Arbejderbladet bragt ind på Sta- 


633: KAm-I: Hvad puklede ”kamelerne” for, s. 14. 

tion 1 på grund af gadeuorden. Personen var i besiddelse af optegnelser fra en 
”træningsweekend” i slutningen af oktober, hvor der blandt disciplinerne på 
programmet var lektioner i silketryk, brug af duplikator samt motionstræning 
og selvforsvar.” Dette var ikke alarmerende, men bevirkede at PET nu var infor- 
meret om gruppens eksistens. Et par små notitser om Kommunistiske Arbejdere 
og deres udgivelser er alt, der findes i perioden indtil 1975. Den første notits 
om KAm-l i PET's arkiv kan dateres til 1975, det vil sige over et år efter grup- 
pens dannelse. Den bygger alene på oplysninger fra Socialistisk Håndbog (1975), 
og beskriver kort KAm-I's baggrund, grundlag og udgivelser. PET's afsluttende 
vurdering var, at medlemskredsens omfang var beskeden, og at gruppens aktivi- 
teter hidtil havde været begrænsede og i øvrigt ikke havde pådraget sig synderlig 
opmærksomhed.” Beskrivelsen af KAm-l i PET's årsberetning for samme år var 
en forkortet, men direkte afskrift af denne notits. 

Generelt var PET's interesse for KAm-l, og dermed mængden af tjene- 
stens materiale om gruppen, begrænset. Tjenesten oprettede dog personsager 
på mindst fem af de ledende figurer i KAm-l, men intet peger på en systema- 
tisk overvågning, f.eks. i form af faste meddelere tilknyttet gruppen. De fleste 
af indberetningerne om gruppen handlede om aktiviteter, hvor KAm-l deltog 
sammen med andre grupper, såsom ved 1. maj-møder eller ved antiimperiali- 
stiske demonstrationer. Eksempelvis deltog gruppen sammen med VS og KF i 
en antiisraelsk demonstration i maj 1977, som PET fandt interessant af grunde, 
der imidlertid ikke havde noget med KAm-I] at gøre.” PET's Region IV skrev 
i årsberetningen for 1978, at KAm-l var den eneste ekstremistorganisation, der 
havde udvist voksende aktivitet i det forløbne år, men at niveauet generelt var 
begrænset: Endnu en antiisraelsk demonstration, denne gang i samarbejde med 
både VS, KF og RSF og et par politiske møder. Endelig blev det nævnt, at organi- 
sationen lod til at gøre sig ”en del gældende blandt arbejderne på Lindøværftet”, 
uden at der anførtes noget om egentlige aktioner." 


637 PET, emnekartotek: ”Pro-kinesisk kommunisme, 31. januar -12. februar 1971. 

638 PET, emnesag: ”Maoistiske grupperinger i Danmark, 4. april 1975. 

639 PET, administrativ sag: Årsberetning for 1975. 

640 PET, emnesag: ”Indberetning fra kilde vedr. anti-israelsk demonstration i Kbh”, 15. maj 1977. PET's 
interesse handlede om VS' og KF's mulige forbindelse til den Libyske ambassade via den palæsti- 
nensiske arbejderunion PWU. 

641 PET, administrativ sag: Årsberetning fra Reg. IV for året 1978. 

I tiden efter den kinesisk-sovjetiske konflikt blev Kina et forbillede for en ræk- 
ke nye yderliggående venstrefløjsgrupper. Det var der særlig to årsager til. Den 
ene var den revolutionære retorik, som var gennemført og kontant, hvad der 
blandt andet kom til udtryk i Kulturrevolutionen i midten af 1960'erne. Over for 
den etablerede Moskvakommunisme og Khrusjtjovs teorier om fredelig sam- 
eksistens hævdede kinesiske kommunister at repræsentere en mere ”ægte revo- 
lutionær” linje over for den ”revisionistiske”, og ”anti-revolutionære linje”, som 
Sovjetunionen blev symbol på. Den anden årsag var det antiimperialistiske for- 
billede, som Kina repræsenterede. I modsætning til de to imperialistiske super- 
magter, USA og Sovjetunionen, fremstod Kina som beskytter af det kæmpende 
folk i den tredje verden. 

Eftersom man betragtede DKP som Sovjetunionens kommunistiske partis 
forlængede arm, var der ifølge grupper på den danske venstrefløj behov for et 
”ægte revolutionært” kommunistisk parti. Spørgsmålet om, hvordan et sådan 
parti skulle etableres, udløste imidlertid en ganske betragtelig uenighed. Fæl- 
les for 1960'ernes og 1970'ernes maoistiske grupper var en prokinesisk holdning, 
det ideologiske grundlag i ”marxismen-leninismen, Mao Tse-tung tænkningen” 
og parolerne om den væbnede revolution. Dette kom blandt andet til udtryk i 
en forventning om, at borgerskabet ved udsigten til en socialistisk magtoverta- 
gelse, uanset om dette skete ad demokratisk vej eller ej, ville sætte demokratiets 
spilleregler ud af kraft og bruge våben mod folket. For at imødegå dette var ar- 
bejderklassen nødsaget til at bevæbne sig og forsvare sin magtovertagelse. Grup- 
pernes betoning af ideologisk stringens indebar omfattende skolings- og studie- 
aktiviteter, hvor det ideologiske grundlag og strategier blev debatteret. Dette 
medførte samtidig utallige splittelser internt i grupperne og i deres indbyrdes 
forhold. 


Grupperne 


KAK helligede sig først og fremmest den antiimperialistiske kamp og havde et 
temmelig sekterisk udgangspunkt og virkefelt i forhold til øvrige maoistiske 

grupper. Det var nærmest målsætningen, at gruppen skulle være så lille som 
muligt, for at den strenge ledelse med Gotfred Appel i spidsen kunne kontrol- 
lere gruppen. En yngre generation dannede KAK's ungdomsforbund KUF i 1967 
og Den Antiimperialistiske Aktionskomité i 1969 og optrappede de aktivistiske 
tendenser. Ud over plakatophængning og overmalingsaktiviteter var flere KUF- 
medlemmer involveret i de uroprægede demonstrationer ved SAGA-biografen 
i 1969 og mod Verdensbankmødet i 1970. Den landskendte aktivist Finn Ejnar 
Madsen fik kontakt til Den Antiimperialistiske Aktionskomité og pådrog sig be- 
tydelig opmærksomhed fra PET's side, da han blev anholdt for besiddelse af et 
antal molotovcocktails. PET's efterforskning førte til oplysninger om, at Gotfred 
Appel på dette tidspunkt havde opholdt sig i Jordan. KUF's aktioner bragte det 
imidlertid på konfliktkurs med Gotfred Appel, der betonede nødvendigheden af 
den globalt orienterede antiimperialistiske kamp. KUF blev nedlagt, og de mest 
egnede medlemmer blev optaget i KAK, hvorefter kredsen holdt en lav profil, 
samtidig med at man koncentrerede sig om at støtte den palæstinensiske kamp 
og gennemførte rejser til Mellemøsten og Afrika. Dette indebar også, at gruppen 
isolerede sig i forhold til den øvrige venstrefløj, og at den nærmest forsvandt ud 
af PET's søgelys. Den kinesiske støtte til kredsen var på dette tidspunkt indstil- 
let, hvilket PET var opmærksom på. Gruppen afholdt hverken sommerlejre eller 
offentlige møder. 

Det gjorde KFML og senere KAP derimod. Deres uroskabende aktiviteter var 
lige så begrænsede, som deres propagandistiske aktiviteter var fremtrædende. 
KFML overtog udgivelsen af det kinesisk støttede blad og dermed den indirekte 
kinesiske støtte og sendte flere delegationer til både Kina og Albanien. Som den 
eneste af grupperne lykkedes det KFML efter lange diskussioner om grundlaget 
at danne Danmarks første maoistiske parti, KAP. Gruppen og partiet iagttog ”re- 
volutionær årvågenhed”, hvilket betød, at man overholdt en række sikkerheds- 
foranstaltninger, der havde til formål at hemmeligholde oplysninger primært 
over for PET. Medlems- og deltagerlister fandtes således ikke, sommerlejre blev 
forsøgt hemmeligholdt, og i korrespondancer blev der ikke nævnt navne. PET's 
interesse for forbundet begyndte først for alvor omkring 1975, hvor øget med- 
lemstilslutning, omfattende skolingsaktiviteter og forbundets involvering i fag- 
lige konflikter tog til. Fra da af havde tjenesten et par faste meddelere tilknyttet 
forbundet og partiet. 

I forhold til KEML/KAP's størrelse og aktivitetsniveau forekom KAm-l at 
have været et forholdsvist ubetydeligt forbund, der kun påkaldte sig PET's op- 
mærksomhed i forbindelse med deltagelse i enkelte faglige konflikter. 

Kontakt til fremmede magter 

PET's aktiviteter i forhold til de maoistiske grupper kan kun i begrænset om- 
fang begrundes med gruppernes internationale kontakter. Alliancen med Kina 
udgjorde ganske vist et incitament til overvågningen, men blev ikke vurderet 
som en trussel af samme kaliber som DKP's støtte til Sovjetunionen. Grupper- 
ne havde en stærkt antiamerikansk retorik, men var samtidig hårde kritikere af 
”Sovjet-imperialismen”. PET begrundede overvågningen af flere af grupperne, 
eksempelvis Finn Ejnar Madsen og KUF, ud fra et ro og orden-synspunkt; ikke 
på grund af frygt for spionage. 

Ml-gruppernes traditionelle forbillede, Kina, gennemgik en række betydelige 
forandringer i sidste halvdel af 1970'erne, der for flere af de danske gruppers ved- 
kommende medførte en vis distancering til landet og dets politik. Efter Maos 
død i 1976 kom Deng Xiaoping til magten og lancerede ”De Fire Modernise- 
ringer”. Dette slogan dækkede over modernisering inden for landbrug, industri, 
forsvar og videnskab/teknologi. Det medførte en opsigtsvækkende udvikling, 
der blandt andet indebar et atomvåbenprogram med interkontinentale missiler 
samt iværksættelsen et satellitprogram. Det var desuden målet at få igangsat om- 
fattende forskningsprogrammer inden for energi, rum- og computerteknologi. 
Endvidere havde landet ambitiøse planer om at gennemføre et uddannelsespro- 
gram for 800.000 forskere. Deng fik genindsat kadrer fra KKP, der var blevet 
udrenset under Kulturrevolutionen, og han havde stigende held med sine planer 
om at få udenlandske investeringer til landet. Organisatorisk tog den kinesiske 
ledelse et opgør med den ”overdrevne magtkoncentration” og fordrede en mere 
klar adskillelse mellem centrale myndigheder, lokale myndigheder og den virk- 
somhed, der foregik på landet. De mange lokale bierhverv og mindre initiativer, 
der traditionelt havde været skydeskive i opgøret med borgerlige og revisionisti- 
ske tendenser, blev nu tilladt. Alt i alt var der tale om nye lokale kommercielle 
aktiviteter og uafhængige produktionsvirksomheder, kombineret med en åben- 
hed over for omverdenen, der blandt andet kom til udtryk ved, at Coca Cola og 
Boeing i december 1978 offentliggjorde aftaler om adgang til det kinesiske mar- 
ked. 

Udenrigspolitisk fordømte Deng freds- og samarbejdstraktaten mellem Sov- 
jetunionen og Vietnam, men han erklærede samtidig, at Kina og USA ville etab- 
lere fulde diplomatiske forbindelser pr. 1. januar 1979. Kina opretholdt sin støtte 
til Pol Pot-styret i Cambodja, der var i krig med Vietnam, hvilket igen skærpede 
modsætningerne mellem Vietnam og Kina. I januar 1979 bukkede Pol Pot-styret 
i Cambodja under for den vietnamesiske invasion, og Vietnam overtog mag- 
ten i landet og holdt det besat indtil 1989. Den 17. februar 1979, en måned efter 
Vietnams endelige sejr over De Røde Khmerer, sendte Kina 85.000 soldater fra 

Folkets Befrielseshær ind i det nordlige Vietnam. Motiverne var angiveligt en 
blanding af frygt for en stærk sovjetisk tilstedeværelse i Vietnam, en reaktion 
på Vietnams invasion af Demokratisk Kampuchea, der var Kinas nærmeste al- 
lierede i området, og endelig kulminationen på en række grænseprovokationer 
mellem de to lande.” Kineserne mødte stærk modstand, og tabstallene for beg- 
ge parter var betydelige. Efter 16 dage trak kineserne sig tilbage. Konflikten blev 
afspejlet blandt de danske (og vesteuropæiske) venstrefløjsgrupper og under- 
stregede på internationalt plan forskellen mellem de maoistiske ml-grupper og 
de moskvatro kommunistpartier. 

Endelig brød de to maoistiske partier, KKP og Albaniens Kommunistiske 
Parti (AAP) med hinanden i 1978, angiveligt som følge af KKP's modernise- 
ringstendens, der af nogle iagttagere blev opfattet som både revisionistisk og 
højredrejet. Denne omstændighed førte i 1978 til dannelsen af DKP/ML, der be- 
tragtede Albaniens Kommunistiske Parti som den rette fortolker af marxismen- 
leninismen. DKP/ML og KAP blev de to mest markante maoistiske grupperin- 
ger i 1980'erne, da de fleste andre smågrupper havde opløst sig selv eller meldt 
sig ind i andre grupper. 


Kulmination og splittelse 


KAP fortsatte i 1979 det parlamentariske tilløb, der var blevet indledt efter folke- 
tingsvalget i 1977, og partiet indsamlede i foråret og sommeren de nødvendige 
underskrifter. Årene 1978-80 var KAP's højdepunkt, hvad angik medlemstal, og 
et medlem har senere fortalt, at han i denne periode følte det, som om det ”væl- 
tede ind” med nye folk.” Med en optimisme gjorde partiet sig klar til den kom- 
mende valgkamp og forberedte sig på at tilføje flere ”nuancerede vurderinger” 
til et langt bredere politisk spektrum end hidtil. KAP var i egen selvforståelse 
gået fra at være en mindre venstrefløjsorganisation til at være landets fjerde- 


642 Jonathan D. Spence, Kina 1949-1991 — Folkerepublikken, s. 696; Geir Lundestad, East, West, North, 
South, s. 246-250; Peter Frederiksen, Kindkys af Pol Pot, s. 247. 

643 KAP's medlemstal er usikkert. Ifølge PET's årsberetning for 1979 (skrevet i begyndelsen af 1980) 
skulle KAP have 400 fuldgyldige medlemmer og ca. 2.000 sympatisører, hvor det er lidt uklart, 
hvilken status man skulle tillægge sympatisørerne. I en PET-notits fra august 1981 nævnes med- 
lemstallet til at være 1.400, og sympatisørantallet er uoplyst. PET, administrativ sag: Årsberetning 
for 1979, afd. C og PET, emnesag: ”Vedr. Det kommunistiske arbejderparti i Danmark”, 12. august 
1981. 

største venstrefløjsparti. Derfor var KAP også tvunget til at agere som de øvrige 
venstrefløjspartier, dog uden tilnærmelsesvis at have de øvrige partiers størrelse, 
ressourcer og positioner i ”masseorganisationerne"'%+ Et andet forhold, der blev 
diskuteret i tiden omkring folketingsvalget, var det i KAP-sammenhænge til- 
bagevendende problem om den manglende skoling af partiets medlemmer. I 
sommeren 1979 blev der fra Københavnerledelsens side lagt op til udviklingen 
af et ”opdragende og skolende arbejde blandt partiets venner sympatisører og 
kandidater” Trods sådanne gentagne opfordringer konstaterede partiet i da- 
gene omkring folketingsvalget, at en stor del af partiets egne medlemmer ikke 
engang havde været igennem et grundskolingsforløb. Det havde ifølge partiet 
bevirket, ”at den ideologiske tænkemåde ikke … [var] blevet en integreret del af 
partiets indre liv” 

Valget blev afholdt i slutningen af oktober 1979. KAP opstillede 44 kandida- 
ter landet over, og fik cirka 13.000 stemmer (0,4 pct.). Det fremstår ikke ganske 
klart, hvilke forventninger KAP's ledelse havde til valget, men på et møde i par- 
tiets Københavnerledelse blev man enige om, at det havde været et godt valg. 
Man blev desuden enige om at fortsætte med de metoder, man under valgkam- 
pen havde brugt til at markere de politiske budskaber. Cykeldemonstrationer 
og barnevognsdemonstrationer var blandt de nævnte. Derudover ville partiet 
arbejde videre med pressefremstød ved den kommende LO-kongres og tog i 
den følgende tid et udbredt problem blandt alle ml-grupperne op til diskussion. 
Nemlig den omstændighed, at indsatsen på LO-området gik dårligt, mens den 
gik godt på BUPL-området. Der var med andre ord for mange akademikere og 
pædagoger og for få arbejdere. Fremover var det nødvendigt at styrke det faglige 
LO-område, både kvalitativt og kvantitativt.” De indsamlede underskrifter var 
gyldige et år frem, det vil sige til september 1980. KAP gik derfor i gang med at 
samle nye ind, hvilket lykkedes. Samtidig blev der taget initiativ til en pengeind- 
samling, da valgkampen havde været en økonomisk belastning.” 

I foråret 1980 udsendte partiet et oplæg til medlemmerne, som i nogen grad 
lagde op til en politisk nyorientering. Oplægget anbefalede, at man lagde en vis 


644 ABA, KAP's arkiv ks. 5, læg: KL-ledelse 1978-80: ”Oplæg fra Københavnerledelsen 17/7 1979”. 

645 Ibid. 

646 ABA, KAP's arkiv ks. 25, læg: Partiskolen 1976-79: ”PSK-refererat 23/10 1979”. 

647 KAPs arkiv, ks. 5, læg: KL-ledelse 1978-80: ”Ref. Af DM 26/1 1980? 

648 PET, administrativ sag: Årsberetning for 1980, afd. C og PET, emnesag: ”Vedr. Det kommunistiske 
arbejderparti i Danmark”, 12. august 1981. 

distance til udviklingen i Kina i almindelighed og en betydelig distance til Kul- 
turrevolutionen i særdeleshed, samtidig med at man holdt fast i Mao Tse-tung- 
tænkningen som det rigtige grundlag for partiets politik. Skønt oplægget blev 
hilst velkommen af mange medlemmer, gav det også anledning til en debat og 
siden hen en dyb splittelse. Debatten om den fremtidige linje førte til en intern 
”demokratistrid” og utilfredshed med partiets ledelsesstil. Modstanden havde sit 
tyngdepunkt i partiafdelingen i Århus, hvorfra der heller ikke var opbakning til 
planerne om opstilling til de kommende kommunalvalg i november 1981 og det 
kommende folketingsvalg i december samme år. I september 1981 udtalte KAP's 
formand Benito Scocozza, at partiet var truet af opløsning, og at arbejdet med 
KAP som parti ikke havde været nogen succes. Scocozza skal angiveligt have 
foreslået den mulighed at omdanne partiet til en diskussionsklub. Striden med- 
førte, at cirka so medlemmer, primært fra Århusafdelingen, blev ekskluderet, 
og at ca. halvdelen af partiets medlemmer meldte sig ud. Partiet stillede op til 
folketingsvalget i december 1981 og fik knap 4.000 stemmer. Man håbede, at den 
kommende kongres i marts 1982 ville kunne rette op på udviklingen.” 

KAP's fjerde kongres i marts 1982 blev indkaldt uden den ”revolutionære år- 
vågenhed”, der havde været karakteristisk for møderne i midten af 1970'erne. I 
stedet blev deltagerne bedt om at medbringe en ”positiv indstilling”. Central- 
komitéen betegnede situationen på kongressen som den alvorligste krise i den 
danske ml-bevægelses historie. Et nyt trotskistisk venstrefløjsparti, SAP, var 
ifølge KAP med til både at cementere de reformistiske kræfter og til at svække 
den yderste venstrefløj. I opgøret mod revisionismen måtte KAP også erkende, 
at Kinas Kommunistiske Partis (KKP) linje ikke længere kunne skelnes fra den 
moderne revisionismes. I det hele taget mente KAP, at ”venstresvinget fra slut- 
ningen af 1960'erne og starten af 1970'erne” var gået i stå, og at den socialistiske 
krise gjorde det nødvendigt at holde fast i de maoistiske principper, især når 
ingen andre gjorde det." 


649 Leksikon for det 20.århundrede: ”KAP”; Samtale med Benito Scocozza, 10. august 2005; PET, per- 
sonsag: ”Vedr. Kommunistisk Arbejderparti”, 21. september 1981 og PET, personsag: ”Vedr. KAP”, 
30. november 1981. 

650 ABA, KAP's arkiv, ks. 1: KAP's 4. kongres 12-14 marts 1982: Centralkomitéens forslag til resolution. 

KAP's internationale arbejde 


Som en af de få danske grupper havde KAP støttet Pol Pot-styret, siden det kom 
til magten i 1975. Kort tid efter at to KAP'ere havde besøgt ”Demokratisk Kam- 
puchea” (Cambodja) i 1978, tog partiet i efteråret 1978 initiativ til dannelsen af 
Kampuchea-komitéen, dog med det forbehold, at KAP ikke ville oprette offi- 
cielle forbindelser til Cambodjas kommunistiske parti.% På baggrund af støtte- 
arbejdet havde partiet fra konfliktens start skarpt kritiseret det sovjetvenlige 
Vietnams adfærd over for Cambodja og hævdet landets ret til at forsvare sig selv. 

Disse territoriale konflikter mellem konkurrerende sovjetisk og kinesisk do- 
minerede kommunistiske regimer førte som nævnt til polemik blandt de danske 
venstrefløjsgrupper. KAP skulle på en gang kritisere Vietnams invasion af Cam- 
bodja og forsvare de kinesiske kamphandlinger over for Vietnam. I et langt ind- 
læg i marts 1979 fremlagde KAP-lederen Benito Scocozza partiets synspunkter. 
Meget kortfattet var pointen i indlægget, at Kina havde gennemført en ”strengt 
afgrænset aktion”, der havde til formål at imødegå den trussel, som Vietnam ud- 
gjorde mod Kinas territoriale selvstændighed. Vietnam havde netop ved invasio- 
nen af Cambodja vist sine tilbøjeligheder til at krænke andres selvstændighed, 
hvorfor Kinas handlinger blev betragtet som folkeretligt legitime ud fra en logik 
om retten til at forsvare sine grænser mod et forestående angreb.” På den øvrige 
venstrefløj støttede DKP ikke overraskende Vietnam, mens Politisk Revy indtog 
en position, der både kritiserede Vietnams adfærd og tilstandene i Cambodja.” 


651. Kommissionens arkiv: Samtale med Benito Scocozza, 10. august 2005. 

652 ABA, KAP's arkiv, ks. 24, læg: ”Krigen mellem Kina og Vietnam 1979”: Artikel af Benito Scocozza, 
25. marts 1979. 

653 Brødsgaard, Karl-Erik, Vibeke Hemmel, Susanne Thorbek og Hatla Telle: ”Indokina” (fra Pol. Revy 
nr. 368, jan. 1980) i Morten Thing (red.), Politisk revy i 20 år (Politisk Revy, 1983), s. 165-168. Den 
tidligere officielle og udtalte støtte til Pol Pot-styret affødte fra starten af 1979 visse kritiske indlæg 
inden for KAP's egne rækker. Den meget omtalte propagandaplakat fra efteråret 1978 med billedet 
af en cambodjansk pige og teksten ”Smiler folk ikke mere i Kampuchea?” blev i november 1979 fulgt 
op af en artikel i Arbejderavisen med titlen ”Hvor meget smiler folk i Kampuchea?” På dette tids- 
punkt havde Vietnam taget kontrollen med landet, og oplysninger om De Røde Khmeres frygtelige 
regime blev efterhånden mere kendte. De første kritiske røster i KAP kan dateres til januar 1979, 
uden at de dog på nogen måde slog igennem. Siden blev de mere accepterede, og partiet foretog de 
næste par år visse revisioner i de tidligere holdninger til Pol Pot-styret 1975-78. Partiet mente, at De 
Røde Khmerers radikalistiske politik kombineret med hårdhændede metoder til at udføre den hav- 
de skabt overordentlig store modsætninger, også ”blandt folket”. KAP blev derfor mere forsigtige 
med at afvise den hetz, der blev ført frem af vestlige medier — altså en meget indirekte og forsigtig 

KAP's egen indsats i forhold til den internationale klassekamp tog udgangs- 
punkt i følgende forudsætning: ”Hovedkraften i kampen mod de to supermag- 
ters stræben efter at vinde eller genvinde indflydelsessfærer er den tredje verdens 
folk; og som i første fase lagde KAP lige stor afstand til begge supermagter. 
Partiet markerede derved atter sin distance over for de fleste andre venstrefløjs- 
grupper, der efterhånden dæmpede den kategoriske sidestilling af de to super- 
magter og trods alt mente, at USSR repræsenterede et mindre onde set fra et 
kommunistisk synspunkt. KAP's opfattelse af det ”socialimperialistiske USSR” 
ændredes ikke i årene 1979-82, snarere tværtimod: Sovjetunionen var og blev et 
”statskapitalistisk diktatur”. 

Den antiimperialistiske kamp med afsæt i den tredje verden kombineret med 
antisovjetiske holdninger dominerede aktiviteterne i KAP's internationale ar- 
bejde i disse år. Ifølge KAP havde det antiimperialistiske arbejde i København 
de foregående år været domineret af grupper som FMI (Forbundet mod impe- 
rialismen), FS (Forbundet Socialisterne) og VS, der desuden opretholdt et mo- 
nopol på kontakten til befrielsesbevægelser og lignende. KAP mente, at disse 
organisationers initiativ og politiske styrke var aftaget, ikke mindst fordi de hav- 
de problemer med at vurdere verdenssituationen — specielt i forhold til USSKs 
Afrika-politik.%f Derudover mente KAP, at partiets egen linje var blevet styrket 
den senere tid. Ikke mindst arbejdet i Kampuchea-komitéen, der ifølge partiet 
selv lovede ”godt for fremtidens enhedspolitiske arbejde” da det i dette tilfælde 
faktisk var lykkedes at fremføre en selvstændig politisk propaganda. Denne ten- 
dens så partiet gerne udbredt til det øvrige solidaritetsarbejde.%” 

Den 7. januar 1979, samme dag som Pol Pot flygtede fra Cambodjas hovedstad 
Pnom Penh, afholdt KAP en demonstration under slagordet ”Sovjet og Vietnam 
ud af Kampuchea”. Benito Scocozza udtalte, at nederlaget var en tragedie for alle 


revision. Den KAP-styrede Kampuchea-komité var lidt længere tid om at nå til samme erkendelse, 
og først i 1981 begyndte den forsigtige kritik af de indre forhold under Pol Pot-styret. Komitéens 
aktiviteter, herunder udgivelsen af tidsskriftet Frit Kampuchea, handlede efter Vietnams invasion 
for det meste om Cambodjas nationale selvbestemmelsesret og suverænitet. Se Peter Frederiksen, 
Kindkys af Pol Pot, s. 221 og 227. 

654 Her taget fra ABA, KAP's arkiv ks. 1: KAP's 4. kongres 12-14.marts 1982: Centralkomitéens forslag til 
resolution. 

655. ABA, KAP's arkiv ks. 1: KAP's 5. kongres 11-13. november 1983: Forslag til principgrundlag. 

656 ABA, KAP's arkiv ks. 5, læg: ”KL-ref. 1978-90”: Situationsrapport for KAP-København, 7. februar 
1979. 

657 Ibid. 


PET's overvågning af den antiimperialistiske venstrefløj 1945-1989 


207 


208 


KAP 1979-89 


antiimperialister, og at det var en trussel mod verdensfreden.” I demonstratio- 
nen deltog ifølge PET's oplysninger ca. 25 personer, og den forløb uden episoder 
af nogen art. Dagen efter, den 8. januar, afholdt KAP's nydannede Internationalt 
Sekretariat et prioriteringsmøde, hvor man opfordrede til at sætte alle nye kræf- 
ter ind på ”Kampuchea-arbejdet”. Derudover blev det sat som målsætning at få 
bemandet arbejdsgrupperne om Afrika, Latinamerika og Asien, hvilket kunne 
tyde på at disse indsatsområder endnu manglede profil og aktivitet. Et par 
uger senere afholdt Kampuchea-komitéen og KAP endnu en demonstration, der 
ifølge KAP's eget materiale samlede 500 mennesker i København og 150 i Århus. 
Trods konsolideringen på Cambodja-området mente partiets internationale se- 
kretariat, at medlemmernes perspektiver for den antiimperialistiske kamp såvel 
som fremmødet ved de forskellige demonstrationer var utilstrækkeligt.” 


Mellemøsten 


Det antiimperialistiske arbejde i forhold til Mellemøsten blev eksempelvis mar- 
keret i forbindelse med afholdelsen af det internationale Melodi Grand Prix i 
Jerusalem den 31. marts 1979. Den danske Palæstinakomité indbød blandt flere 
andre grupper KAP til at deltage i et møde, der skulle lægge afstand til denne 
”zionistiske propagandaoffensiv”, som begivenheden blev kaldt. Ved mødet del- 
tog folk fra KAP, FMI, FS, PWU og De danske Palæstinagrupper, og man disku- 
terede planer om et antiisraelsk arrangement ved Kultorvet med musik, teater, 
plancher, foldere osv. Samtidig tog FS initiativ til protester mod Camp David-af- 
talerne i 1979 mellem Ægypten og Israel. Parolen lød: ”Bekæmp alle imperialisti- 
ske fredsplaner”, og i forlængelse af dette, ”Bryd med Israel — Anerkend PLO” 
Sidstnævnte formulering var i øvrigt interessant i forhold til eksempelvis Kom- 
munistisk Arbejdsgruppe (”Appel-gruppen”), der generelt tog afstand fra PLO 
til fordel for PFLP. Efter den sovjetiske invasion af Afghanistan, der fordrede en 
række udadvendte aktiviteter fra KAP's side, blev det diskuteret, dels hvordan 


658 ABA, KAP's arkiv, ks. 24, læg: Kampuchea: Skrivelse af 7. januar 1979, sign. BS, formentlig Benito 
Scocozza, og PET, personsag: ”Vedr. Demonstration foran den sovjetiske ambassade i København”; 
7. januar 1979. 

659 ABA, KAP's arkiv, ks. 24, læg: IS — Internationalt sekretariat: Prioriteringsmøde 8. januar 1979. 

660 ABA, KAP's arkiv, ks. 24, læg: IS: Møde 12. februar 1979. 

661 ABA, KAP's arkiv, ks. 24, læg: Mellemøsten: Brev fra FS til KAP, FMI, VS, IF og PWU, marts 1979. 

de øvrige danske solidaritetsbevægelser forholdt sig til invasionen, dels hvordan 
PLO forholdt sig til denne begivenhed.'”” KAP mente — eller måske snarere håbe- 
de - at PLO tog afstand fra invasionen, hvilket organisationen dog tilsyneladen- 
de ikke gjorde. Til gengæld var der ingen tvivl om PFLP's holdning. I et indlæg i 
PFLP-Bulletin nr. 35, som KAP har bevaret i sine arkivalier, skrev PFLP-lederen 
George Habash, at verdensrevolutionens kræfter og det socialistiske fællesskab 
med Sovjetunionen i spidsen havde konfronteret den amerikanske imperialisme 
i Afghanistan.” Altså en utvetydig opbakning til Sovjetunionens politik, hvilket 
lå meget langt fra KAP's egne synspunkter. 

Samarbejdet med andre grupper afhang af, i hvilket omfang man kunne opnå 
enighed om paroler og standpunkter i forhold til den ene eller den anden kon- 
flikt. Uenigheden i forhold til PFLP's støtte til Sovjetunionen kunne tyde på be- 
grænset kontakt mellem KAP og de herværende palæstinensiske grupper, og 
ifølge PET's oplysninger brød PWU-lederen Talal Zouabi sig ganske enkelt ikke 
om KAP.% Grupperne deltog dog i fælles demonstrationer, blandt andet den 15. 
maj 1979, hvor der blev demonstreret mod Israel under parolen ”Bekæmp den 
zionistiske kolonistat”, i anledning af 31-års dagen for oprettelsen af staten Israel. 
Demonstrationen var anmeldt af KAP og havde deltagelse af Den Danske Palæ- 
stinakomité, VS, IF, FS, RSF, KF og PWU.6% 


Nicaragua 


KAP's indsats over for Nicaragua blev diskuteret på et møde i KAP's interna- 
tionale sekretariat i juli 1979. Ud over plancheudstillinger og indsamlinger ville 
partiet medbringe materiale om konflikten på partiets sommerlejre samme år. 
KAP mente, man burde støtte Sandinistfronten FSLN's (El Frente Sandinista de 
Liberacién Nacional, Den Nationale Sandinistiske Befrielsesfront) krav i Nicara- 
gua-kampagnen, der gik ud på en opløsning af nationalgarden, nationalisering 


662 ABA, KAP's arkiv, ks. 24, læg: Afghanistan: Notat om ”PLO og Afghanistar”, 10. februar 1980. 
663 ABA, KAP's arkiv, ks. 24, læg: Mellemøsten. 

664 PET, emnekartotek: ”Pro-kinesisk kommunisme, 7. juni 1979. 

665 PET, emnesag: ”Vedr. Demonstration den 15. maj 1979 mod Israel”. 

af Somozafamiliens ejendom, gennemførelse af en jordreform og dannelse af en 
grundlovgivende forsamling.” 

Som ved flere øvrige internationale forhold gjorde det sig dog snart gæl- 
dende, at KAP's tolkninger af den internationale situation forhindrede tæt or- 
ganisatoriske samarbejde med de øvrige venstrefløjsgrupper. Det samme gjaldt 
ifølge PET tilsyneladende for arbejdet i Nicaragua-komitéen. På baggrund af 
nogle pressemeddelelser noterede PET, at KAP's landsledelse i forbindelse med 
formandsskiftet i 1984 udtalte sig kritisk om fredsvagtinitiativet, idet KAP efter- 
spurgte komitéens solidaritet i forhold til kritikken af Sovjetunionens invasion 
af Afghanistan.” 


KAP 1983-89 


Fra begyndelsen af 1980'erne, hvor partiet havde cirka 1.000 medlemmer, til dets 
opløsning i 1994 var partiet i konstant tilbagegang. Partiet gjorde flere forsøg 
på at konsolidere sig internt og vedtog i lyset af den internationale udvikling i 
1980'erne nye programmer, der skulle tilpasse praksis med partiets faktiske mu- 
ligheder." 

I 1984 gik grundlæggeren og den mangeårige leder af først KFML og siden 
KAP, Benito Scocozza, af som formand. Han blev afløst af Svend Aage Lykke 
Madsen, der videreførte den linje, som Scocozza havde stået i spidsen for. Pri- 
mært indebar dette en fortsat distancering til Sovjetunionen, hvilket kom til ud- 
tryk i en række debatindlæg, som Svend Aage Madsen skrev i 1980'erne. Derud- 
over lagde partiet i stadig stigende grad afstand til Kina som forbillede i kampen 
for socialismen. Fra 1983 og fremefter fornemmedes en begyndende distance- 
ring til den kinesiske linje, og på partiets 6. landsmøde i 1985 blev dette sagt 
ganske tydeligt. I den politiske beretning forklarede ledelsen, at Kina var blevet 
en ”upålidelig alliancepartner for folkene i den 3. verden”, grundet socialismens 
”kranke skæbne” i Kina. Landet var slået ind på en kurs, der ville gøre det til 
et kapitalistisk samfund og i øvrigt bidrog til den verdensomspændende højre- 
drejning og socialismens defensive position. Samtidig måtte partiet konstatere, 


666 ABA, KAP's arkiv, ks. 24, læg: Nicaragua-kampagnen 1979: Møde i KAP's internationale sekretariat 
4. juli 1979. 

667 PET, emnesag: ”Vedr. Formandsskifte i Kommunistisk Arbejderparti); 8. marts 1984. 

668 Leksikon for det 20. årh.: ”KAP”. 

at den tredje verdens folk, som var den strategiske hovedkraft i kampen mod 
supermagterne, var blevet svækket. Trods tilbageslaget mente partiet fortsat, at 
modstanden gjorde fremskridt i Afghanistan (mod den sovjetiske invasion), i 
Nicaragua, Kampuchea, El Salvador, Chile, Eritrea og Palæstina.” 

De revolutionære overbevisninger blev opretholdt i partiets programmer, og 
det blev sagt på landsmøderne, at socialismen kun kunne opnås med et revolu- 
tionært parti i spidsen. Dette udelukkede dog ikke, at partiet kunne opstille i 
parlamentariske fora, hvilket partiet atter forsøgte ved folketingsvalget i 1984 
og ved kommunalvalget i København 1985. Ved folketingsvalget fik KAP dog 
ikke anerkendt sin anmeldelse, da der ifølge PET's årsberetning var for mange 
gengangere fra DKP's anmelderlister blandt KAP's anmeldere.”?” Ved kommu- 
nalvalget fik KAP ca. 300 stemmer og formand Madsen erkendte det dårlige 
valg. Den manglende opbakning fik partiet til — nok engang — at proklamere 
en opprioritering af oplysningsarbejdet, og én af hovedparolerne ved landsmø- 
det i 1985 var: ”Sæt studierne i centrum indadtil og propagandaen i centrum 
udadtil” Ved årets 1. maj demonstrationer udsendte KAP en pressemedde- 
lelse om, at partiet ikke ville deltage i den stort anlagte ”Fælles Faglig 1. maj”, 
arrangeret af DKP og SF i forlængelse af de store påskestrejker samme år, 1985. 
KAP bakkede op om strejkerne og mente, at LO's ledelse og Socialdemokratiet 
havde modarbejdet kampen på alle tænkelige måder. Distanceringen til SF og 
1. maj arrangementet skyldtes, at SF i den senere tid havde gjort tilnærmelser 
til Socialdemokratiet, hvis forslag om indgreb i strejkerne havde været på linje 
med Schliter-regeringens. Samtidig fremførte KAP endnu engang paroler, der 
ligestillede den amerikanske politik over for Mellemamerika med den sovjetiske 
politik over for Afghanistan.” 

KAP's opfattelse af, at Sovjetunionen og USA udgjorde to lige betydelige trus- 
ler, skinnede igennem i partiets forslag til en dansk forsvarspolitik. I 1980'erne 
kredsede partiets ytringer ofte om truslen fra de to magter og ikke mindst om 
truslen fra deres indbyrdes opgør. På partiets kongres i 1982 blev ”fredskampen” 
udråbt til en af de vigtigste kampe. Men til forskel fra andre grupper, der gik ind 
for afrustning, mente KAP, at man burde bevare et dansk forsvar for at kunne 
imødegå begge trusler. Det skulle dog ikke være i regi af NATO, eftersom man 


669 ABA, KAP's arkiv, ks. 3: Landsledelsens politiske beretning, 6. landsmøde 9.-10. marts 1985. 
670 PET, administrativ sag: Årsberetning for 1984, afd. C. 

671 ABA, KAP's arkiv, ks. 3: Landsledelsens politiske beretning, 6. landsmøde 9.-10. marts 1985. 
672 PET, personsag: ”KAP pressemeddelelse”, 18. april 1985. 

som traktatforpligtet blot ville komme til at tjene som ”kanonføde” for USA i et 
kommende opgør mellem de to supermagter. I stedet udtalte KAP ved flere lej- 
ligheder støtte til en nordisk atomvåbenfri zone og til tanken om et nordisk for- 
svarsfællesskab.”3 Om det militære forsvar skrev formanden Svend Aage Lykke 
Madsen i maj 1986: 


”Det militære forsvar, der må være udpræget defensivt, decentralt funderet, så mo- 
bilt som muligt, indrettet på især at kæmpe i en situation, hvor landet er besat, eller 
i det hele taget grænserne overskredet af en fjende. Et sådant militært forsvar må 
bestå af en lille beredskabsstyrke og en omfattende milits. Beredskabsstyrken må 
bestå af enheder, der kan indsættes mod invasionspunkter for at trække tiden en 
smule ud og håndhæve suveræniteten i fredstid. … Den tunge del er så militsfor- 
svaret, der kan være på 3-500.000 m/k med 4-6 måneders værnepligt … En sådan 
milits skal være bevæbnet med forsvarsprægede høj-teknologivåben, bl.a. imod 
tanks og kamphelikoptere … Som det ses heraf, er der ingen mulighed for at for- 
blive i NATO ud fra denne tankegang. Tværtimod vil NATO være en af de fjender, 
som denne forsvarspolitik må være rettet imod” 


En anden sag, som partiet tog op i slutningen af 1980'erne, var de nye natio- 
nalistiske grupper, der markerede sig i perioden. ”Svinehunden glammer” som 
det blev sagt på partiets 8. landsmøde i 1988, hvor Søren Krarup, danskheds- 
komitéer og racismen blev udlagt som de nye trusler i det danske samfund. Efter 
landsmødet hed det i en presseudtalelse, at mødet ”først og fremmest blev brugt 
til at diskutere og vedtage KAP's principielle politik for kampen mod racismen 
og den hermed forbundne flygtninge- og indvandrerpolitik””; 

Kort tid efter dette møde, der desuden markerede partiets 20 års fødselsdag, 
begyndte omvæltningerne i østblokken. Denne udvikling og i særdeleshed sam- 
menbruddet af det ”socialimperialistiske” Sovjetunionen blev hilst velkommen 
i KAP, der dog snart måtte erkende, at denne udvikling havde ført til en generel 
svækkelse af den yderste venstrefløj. Skønt KAP ikke blev inviteret med, da DKP 
og VS i 1989 indgik i det valgsamarbejde, der senere blev til Enhedslisten, meldte 
adskillige KAP'ere sig ind i Enhedslisten, og den 24. november 1994 nedlagde 


partiet sig selv.” 


673 Se”Oprustningens baggrund er politisk”; Information, 18. oktober 1979. 

674. Information, 3.-4. maj 1986. 

675. ABA, KAP's arkiv, ks. 3: Presseudtalelse efter det 8. landsmøde, 19. marts 1988. 
676 Se Leksikon for det 20. årh.: ”KAP”. 

Overvågning af KAP 


PET's overvågning af KAP var tættest i årene 1979-81, hvor partiet stillede op 
til flere valg, og hvor partiet endnu havde en betragtelig medlemsskare og et 
betydeligt aktivitetsniveau. PET's overvågning af KAP aftog i takt med partiets 
svækkelse. 

Tjenestens overvågningsindsats var i første omgang rettet mod KAP's forsøg 
på at stille op til folketingsvalget i 1979. I september og oktober 1978 afholdt KAP 
to kongresser i Odense for henholdsvis medlemmer og ”kandidatmedlemmer” 
hvor PET's Region IV, formentlig efter ordre fra PET's ledelse i afd. C, iværk- 
satte visse overvågningsinitiativer. Regionsafdelingen noterede indregistrerings- 
numre på de biler, kongresdeltagerne kørte i, og fotograferede flere kongresdel- 
tagerne ved ankomst og afgang til den skole, hvor kongressen blev afholdt.”” 
Ifølge indberetningen havde det dog ikke været muligt at identificere deltagerne. 
I årsberetningen for 1978 optog KAP, som tidligere nævnt, usædvanlig meget 
plads. En stor del af beskrivelsen drejede sig om det handlingsprogram for parti- 
ets opstilling til Folketinget, som KAP vedtog i efteråret 1978 på de ovennævnte 
kongresser, samt om hvad partiet ville gøre i tilfælde af, at det fik en plads på 
tinge. Efter valget var det i tjenestens årsberetning for 1979 udførligt noteret, at 
KAP den 13. september 1979 havde indleveret ca. 20.400 underskrifter til Inden- 
rigsministeriet, hvilket havde gjort partiet opstillingsberettiget til Folketinget.” 
I senere omtaler blev det ofte nævnt, at KAP havde fået ca. 13.000 stemmer. 


Demonstrationer og sommerlejre 
I januar 1979 afholdt KAP en lovlig anmeldt demonstration foran den sovjetiske 
ambassade under parolen ”Sovjet og Vietnam ud af Kampuchea”. Anledningen 
var ”Demokratisk Kampucheas nylige nederlag til Vietnam”, som KAP tolkede 
som en trussel mod verdensfreden. PET havde ikke fundet anledning til at over- 
våge demonstrationen og blev af en vagthavende på en københavnsk politista- 
tion oplyst om, at ca. 25 personer havde deltaget i demonstrationen.”? 

Den 15. maj 1979 figurerede KAP som anmelder for en demonstration foran 
den israelske ambassade, på 31-årsdagen for statens Israels oprettelse. De delta- 


677 PET, Reg. IV: Notits, 14. marts 1979. 
678 PET, administrativ sag: Årsberetning for 1979, afd. C. 
679 PET, personsag: ”Vedr. Demonstration foran den sovjetiske ambassade i Københavr”, 9. januar 

gende organisationer var herudover Den Danske Palæstinakomité, VS, IF, FS, 
RSF, KF og PWU og det fælles demonstrationsparole lød: ”Bekæmp den zio- 
nistiske kolonistat — For et frit og demokratisk Palæstina”. I oplægget forud for 
demonstrationen blev der udtrykt støtte til det palæstinensiske folks kamp for 
et frit og demokratisk Palæstina og protest mod Camp David-aftalerne, og den 
danske regering blev opfordret til at anerkende PLO.&? Allerede den 29. april var 
PET af en udenlandsk myndighed blevet informeret om, at palæstinenserne var 
ved at forberede en stor demonstration.” Den 10. maj meddelte en udenlandsk 
sikkerhedsofficer, at denne havde oplysninger om, at der ville blive afholdt en 
demonstration på årsdagen for Israels oprettelse, og at PWU stod bag. PET skrev 
i den efterfølgende notits, at det var KAP, der havde anmeldt demonstrationen, 
og at man forventede 3-500 deltagere.” Dagen før demonstrationen noterede 
PET, at demonstrationen var planlagt til at foregå ved den amerikanske, den is- 
raelske og den egyptiske ambassade, hvorefter der skulle være fest i Saltlageret på 
Gl. Kongevej. Ud over de førnævnte deltagende organisationer oplyste en kilde, 
at Tvind-skolerne ville sende ”ca. 76 personer” til demonstrationen, og at disse 
ville lave gadeteater og stå med plancher.'% PET oprettede observation med fo- 
tooptagelse af demonstrationens deltagere, hvis antal efterfølgende blev angivet 
til 250-300. Arrangementet forløb i ro og orden.” Selv om KAP tog initiativ til 
flere demonstrationer mod Israel, er det værd at understrege, at KAP derudover 
ikke havde nogen relation til PWU i Danmark eller til PELP. Det skyldtes ikke 
mindst PFLP's meget prosovjetiske linje, som KAP ikke kunne støtte. Ligeledes 
er det værd at understrege, at PET var opmærksom på den begrænsede kontakt 
mellem PWU og KAP. Et eksempel, der bekræftede dette, var, da PET i juni 
1979 fik oplysninger om planer om et fast samarbejde mellem VS og PWU, hvor 
muligheden for samarbejde med KAP også havde været nævnt. Det blev i den 
forbindelse oplyst, at PWU's ledelse ”ikke brød sig om KAP”85 


680 PET, emnesag: ”For et frit og demokratisk Palæstina”. 

681 PET, emnesag: Oplysninger fra udenlandsk tjeneste via en fælles overvågningsaktion mellem PET 
og denne tjeneste. 

682 Det er ikke oplyst hvordan den israelske ambassade var blevet informeret om demonstrationen. 
PET, emnesag: ”Vedr. Demonstration ved den israelske ambassade” 15. maj 1979. 

683 PET, emnesag: ”Vedr. Demonstration den 15. maj 1979 mod Israel”, 14. maj 1979. 

684 PET, emnesag: Observationsrekvisition, 16. maj 1979. 

685 PET, emnekartotek: ”Pro-kinesisk kommunisme, 7. juni 1979. Den ikke eksisterende kontakt mel- 
lem PWU er blevet bekræftet i samtale med Benito Scocozza d. 10. august 2005. 

I november 1979 oplyste en ”pålidelig forbindelse” til PET, at seks personer 
havde ”udfoldet aktivitet” til fordel for KAP i form af ulovlig plakatophængning. 
Af de seks personer var kun en registreret af PET. 

En række demonstrationer i løbet af 1979, herunder 1. maj demonstrationen, 
som partiet holdt for sig selv, blev noteret, men ikke overvåget af PET. I juli må- 
ned afholdt partiet årets sommerlejre i Kerteminde, og PET's Region IV var ori- 
enteret om diskussionsemnerne for lejrene. De nærmere oplysninger om stedet 
og deltagerantallet var regionsafdelingen ikke i besiddelse af, dog er det heller 
ikke klart, hvilken indsats den gjorde for at få fat i disse oplysninger.” Året efter 
fik PET oplysninger om nogle af sommerlejrene via en folder på et bibliotek i 
Vejle, der omhandlede partiets ”Sommerhøjskole”. 

I 1981 kunne man finde programmet for partiets sommerhøjskole optrykt i 
Arbejderavisen. Om sommerhøjskolen anførte PET sammenfattende, at formå- 
let med kurserne var, ”gennem debat, kulturelle aktiviteter og foredrag, at få ud- 
viklet og afprøvet de politiske synspunkter” Der er ikke noget, der tyder på, at 
tjenesten iværksatte overvågningsaktiviteter ud over at samle disse avisudklip.” 

KAP's demonstrationsaktiviteter var stadig ganske mærkbare i årene 1980-81, 
men betydeligt nedadgående i årene efter. PET noterede fortsat de fleste af dem, 
uden at noget peger på, at de overvågede dem. Således blev det i årsberetningen 
for 1980 noteret, at partiet den 1. maj ”som sædvanlig” sammen med ”Fælles 
Kurs Klubben” havde demonstreret mod bl.a. Israel, og at de havde afholdt de- 
monstration foran den sovjetiske ambassade på årsdagen for invasionen af Tjek- 
koslovakiet den 21. august.” 

I september 1979 var KAP involveret i en arbejdskonflikt, hvor partiet var 
med til at besætte Steins Laboratorium i Albertslund. Via en kontakt fik PET op- 
lyst, hvilke af de involverede, der var tilknyttet KAP. To af de syv nævnte perso- 
ner var i forvejen registreret hos PET. Konflikten begyndte, da en tillidsmand 
blev fyret, hvorefter flere ansatte begyndte at strejke. Da flere af disse også blev 
fyret, og firmaet ansatte ny arbejdskraft, besatte en gruppe aktivister, herunder 
de nævnte KAP-medlemmer, laboratoriet og var flere gange i kamp med politiet. 
I oktober samme år noterede PET, at KAP havde demonstreret ved LO-kongres- 


686 PET, emnesag: ”Vedr. Kommunistisk Arbejderparti” 20. november 1979. 
687 PET, administrativ sag: Årsberetning for 1979, reg. IV. 

688 PET, Reg. IV: ”Vedr. Kommunistisk Arbejderpartis sommerhøjskole 1981”. 
689 PET, administrativ sag: Årsberetning for 1980, afd. C. 

690 PET, emnekartotek: ”Pro-kinesisk kommunisme”, 12. september 1979. 

sen, hvor redaktøren for KAP's avis, Arbejderavisen, holdt en tale, der skarpt 
kritiserede LO samt forhold for EFG-lærlinge.%" Disse aktioner var angiveligt de 
sidste faglige konfronterende aktioner, hvor PET registrerede, at KAP deltog i et 
mere eller mindre betydeligt omfang. I løbet af 1980'erne faldt det af PET regi- 
strerede aktivitetsniveau mærkbart. 


Trusselsvurdering, overvågning og registrering 

I 1979, mens PET endnu opretholdt en vis overvågning af partiet, berettede re- 
gionsafdeling II, at man gennem de foregående tre år (1976-79) havde forsøgt 
at penetrere KAP's lokalafdeling i Århus, der var forholdsvis stor. Det var lyk- 
kedes delvist i to tilfælde, hvoraf det sidste havde strakt sig frem til foråret 1979. 
Arbejdet som KAP-sympatisør havde dog vist sig besværligt og krævende. Par- 
tidisciplin, skoling, og bundne opgaver som plakatophængning, avissalg ”.. samt 
andre for PET irrelevante opgaver”, gjorde det besværligt og hårdt ”.. for en ikke- 
socialist at klare denne langtidsopgave” det var at gennemføre en penetrering fra 
sympatisør til medlemsniveau.” 

I marts 1980 deltog tre medlemmer af KAP i et radiointerview på Danmarks 
Radios P1, hvor emnet var KAP's grundlag og ideologi. PET udskrev hele inter- 
viewet (27 sider) og markerede med rødt de passager i interviewet, som fortjente 
ekstra opmærksomhed. Disse omhandlede primært partiets holdninger til væb- 
net revolution. Kort lød de: Hvis arbejderklassen befandt sig i en situation, hvor 
overgangen til socialismen var en reel mulighed, viste alle historiske erfaringer, 
at borgerskabet — med voldelige midler — ville forhindre at arbejderklassen fik 
magten. Dette krævede, at arbejderklassen — om nødvendigt med magt — tvang 
”sin ret” igennem, for at hindre en voldelig kontrarevolution. Det var på dette 
punkt, at partiet mente, at det adskilte sig fra DKP og SF, og KAP afviste, at Fol- 
ketinget kunne bruges som redskab til at indføre socialismen. Ifølge KAP ville 
de borgerlige kræfter kun tillade parlamentarismen så længe, det ikke truede 
borgerskabets magt. Folketinget blev overordnet betragtet som redskab for den 
herskende klasse og som en del af det borgerlige statsapparat, hvis kerne var 
militæret og politiet. 

PET noterede samtlige passager, som i øvrigt kan genfindes i de følgende års- 
beretninger om partiets aktiviteter. Årsberetningernes beskrivelser af KAP viser 
samtidig, at disse revolutionære betragtninger var noget af det eneste, der moti- 


691 PET, administrativ sag: Årsberetning for 1979, afd. C. 
692 PET, administrativ sag: Årsberetning for 1979, Reg. II. 

verede PET's opmærksomhed på KAP. I årsberetningen for 1981 stod der således, 
at de nævnte revolutionære overbevisninger ”…. må være begrundelsen for, at 
PET stadig beskæftiger sig med KAP”, selv om partiet ved valget i 1981 havde fået 
endnu færre stemmer og dermed havde endnu mindre opbakning end ved valget 
i 1979. Denne betragtning blev gentaget i årsberetningen for 1982, hvor PET i 
øvrigt betegnede KAP som ”det mindst aktive venstrefløjsparti” og som et parti, 
der tydeligvis var truet af opløsning.+ Et år senere, i 1983, skrev PET i årsberet- 
ningen, at KAP i det forløbne år fortsat havde været udsat for en kraftig reduk- 
tion af medlemstallet, og tjenesten antog — selv om medlemsantallet var hem- 
meligt — at partiet havde ca. 80 medlemmer. Partiet havde ifølge tjenesten kun 
markeret sig ved at støtte fredskampen mod begge supermagters oprustning, en 
støtte tjenesten dog mente var ”mere af navn end af gavn” PET's opfattelse var, at 
KAP skulle forny sig for ikke at uddø.” Tjenestens nedtoning af dens vurdering 
af truslen fra KAP i forhold til vurderingerne fra sidst i 1970'erne blev bekræftet 
af KAP's indre strid og økonomiske krise i 1980-81. I august 1981 besvarede PET 
en udenlandsk myndigheds forespørgsel om blandt andet KAP's aktiviteter med, 
at organisationen for tiden ikke ”anses som nogen potentiel trussel mod det dan- 
ske samfund”, 

Den 13. oktober 1978 fremlagde PET's chef et tresiders notat om KAP's oprin- 
delse, udvikling og aktiviteter på et møde i Wamberg-udvalget. Som det fremgår 
ovenfor, var partiet på dette tidspunkt på et aktivitetsmæssigt og, set fra PET's 
synsvinkel, trusselsmæssigt højdepunkt. PET-chefen anførte, at tjenesten opfat- 
tede medlemskab af partiet som tilstrækkeligt grundlag for registrering, hvilket 
tilsyneladende ikke blev anfægtet af Wamberg-udvalgets medlemmer.” Året ef- 
ter, inovember 1979, blev KAP igen drøftet på et møde i udvalget, der navnlig var 
interesseret i, hvad der lå i udtrykket ”lovlig politisk virksomhed”, eftersom par- 
tiet netop var blevet opstillingsberettiget til det seneste folketingsvalg. Udvalget 
fik i den forbindelse udleveret et nyt notat, der fremhævede partiets revolutio- 
nære paroler, den hårde partidisciplin og de faglige aktiviteter, som partiet havde 
været involveret i. De følgende par år blev spørgsmålet om KAP og registrerings- 
grundlaget flere gange bragt op på Wamberg-udvalgets møder. I april 1980 blev 


693 PET, administrativ sag: Årsberetning for 1981, afd. C. 

694 PET, administrativ sag: Årsberetning for 1982, afd. C. 

695 PET, administrativ sag: Årsberetning for 1983, afd. C. 

696 PET, emnesag: ”Det kommunistiske Arbejderparti i Danmark, 12. august 1981. 
697 WU: Mødereferat, 13. oktober 1978. 

udvalgets medlemmer enige om, at man ved vurderingen ikke alene kunne tage 
udgangspunkt i det officielle program, men også i de ”politiske omstændigheder 
omkring organisationer”, f.eks. hvorfra partiet modtog økonomisk støtte.” Da 
KAP på dette tidspunkt var i økonomisk krise, og da der aldrig havde været sikre 
tegn på, at partiet modtog støtte udefra, var disse krav ikke nemme at imøde- 
komme. I april 1982 efterspurgte et medlem af udvalget, at justitsministeren sna- 
rest tog stilling til registreringsspørgsmålet, hvad angik KAP og andre grupper i 
øvrigt. I februar 1983 kom så de nye retningslinjer fra justitsministeriet, hvor- 
efter PET og Wamberg-udvalget havde mere præcise formuleringer at forholde 
sig til. Retningslinjerne gjorde det muligt at opretholde registreringerne af KAP 
og dets medlemmer.7?" 

Personer, der havde været anmeldere/stillere for KAP, blev ikke oprettet med 
personregistreringssag alene af den grund. I et enkelt dokumenteret tilfælde gav 
en kilde PET's regionsafdeling I oplysninger om syv personer, der havde været 
anmeldere/stillere for partiet, forud folketingsvalget i 1981. PET anførte navnene 
i en notits og sendte oplysningerne videre til to øvrige regionsafdelinger, men 
oprettede ikke som følge heraf personsager på de pågældende.7” 


Opsamling 1978-89 

Langt den største del af PET's oplysninger om KAP stammede fra åbne kilder: 
Artikler i Politiken og Berlingske Tidende, indlæg i Information samt partiets 
egne skrifter. Dette gælder især for perioden 1979-89. Herigennem fik tjenesten 
oplysninger om udvikling og aktiviteter, herunder også om partiets indre kon- 
flikter og økonomiske krise i årene 1980-81.7” Der er ikke noget i det bevarede 
materiale, der tyder på, at PET havde faste meddelere i KAP fra 1980 og resten 
af partiets levetid. PET's viden om medlemsantal og medlemsprofiler var således 
usikker. Partiet blev tydeligvis ikke betragtet som en trussel, der var tilstræk- 


698 Ibid., Mødereferat, 14. december 1979 og 23. april 1980. 

699 Ibid., Mødereferat, 28. maj 1982. 

700 Om emnet, se Kommissionens beretning, bind 3. 

701 PET, Reg. IV: ”Vedr. Anmeldere af partiet Arbejderpartiet (KAP) til det evt. kommende folketings- 
valg”, 17. juli 1981. På et møde i Wamberg-udvalget i oktober 1983 fremhævede PET-chefen, at der 
hidtil ikke havde fundet nogen systematisk indsamling sted af oplysninger om anmeldere af nogen 
politiske partier. 

702 F.eks. PET, emnekartotek: ”Pro-kinesisk kommunisme” 21. juli og 22. juli 1980, der henviser til ar- 
tikler i Information og Berlingske Tidende der omhandler KAP's alvorlige økonomiske vanskelig- 
heder. 

kelig stor til at retfærdiggøre penetration eller medlemshvervning. Fra 1984 be- 
står PET's bevarede arkivalier om partiet udelukkende af udklip af partiets egne 
indlæg i pressen, samt stadig kortere omtale i årsberetningerne. PET var af den 
opfattelse, at medlemskab af KAP i sig selv var tilstrækkeligt registreringsgrund- 
lag. I praksis betød det dog langt fra, at alle medlemmer af KAP blev registreret. 
Engberg-Pedersen fra Wamberg-udvalget var ikke helt enig i PET's opfattelse af 
grundlaget for registreringer, hvilket blev tydeliggjort i forbindelse med KAP's 
opstilling til folketingsvalget i 1979, hvor man efterspurgte klare definitioner af 
”lovlig politiske virksomhed”. Derudover mente Engberg-Pedersen, at det poli- 
tiske program ikke alene kunne retfærdiggøre bedømmelsen af et partis aktivi- 
teter. Da retningslinjerne kom i 1983, blev KAP ikke længere opfattet som den 
trussel, det mentes at have været i slutningen af 1970'erne. 

16. KAm-I 1979-83 og DKP/ml 1979-89 


Perioden 1978-83 blev i en senere publikation fra KAm-Il selv kaldt ”én ”lang- 
strakt opløsningsproces”7% Ved forbundets kongres i november 1978 blev der 
vedtaget et meget omfattende program, der forsigtigt gjorde op med flere typi- 
ske ml-holdninger. Der blev sat spørgsmålstegn ved ”socialimperialismeteoriern”, 
altså opfattelsen af Sovjetunionen som et ”imperialistisk og fascistisk” diktatur 
på lige fod med de øvrige imperialistiske lande. Derudover stillede forbundet 
”forsigtigt spørgsmål” ved Stalins ufejlbarlighed og gav i øvrigt udtryk for, at 
det opfattede sig selv som en del af en revolutionær bevægelse, der også omfat- 
tede VS og øvrige smågrupper. Ledelsen fik vedtaget programmet ved skiftende 
flertal mellem de interne grupper i forbundet, der tilsyneladende havde ganske 
forskellige opfattelser af et eventuelt samarbejde med andre revolutionære. Flere 
medlemmer var ”indædte modstandere af at diskutere med de ”småborgerlige 
pædagoger og studenter i VS” og ville udelukkende koncentrere sig om ”mas- 
searbejdet”. Allerede under selve kongressen forlod 15 pct. af medlemmerne 
KAm-I. I tiden efter kongressen fortsatte tendensen, og medlemmerne forsvandt 
i forskellige retninger. Denne ”langstrakte opløsningstendens” fortsatte til for- 
bundets endeligt ca. fem år senere. 

I 1979 dukkede ”en ny stjerne op på venstrefløjens brogede himmel';7% da en 
gruppe bestående af DKP'ere og DKUere dannede Fælles Kurs Klubben (FKK) 
med Preben Møller Hansen og Jørgen Tved som frontfigurer. En del af KAm-Is 
faglige folk deltog ligeledes. Ved konferencen i juni 1980 opgav KAm-I at arbejde 
videre for at etablere et politisk parti. Forbundet erkendte, dels at det ikke var 
den eneste marxistiske sammenslutning i landet, dels at opgaverne i forbindelse 
med udarbejdelsen af en klasseanalyse, en strategi og en politik var for store 
for det lille forbund. På kongressen blev Arbejderbladet nedlagt, og medlem- 
merne trådte ind i FKK, blandt andet i et forsøg på ”aktionsenhed”, det vil sige 


703 KAm-I: Hvad puklede ”Kamelerne” for?, s. 20. 

en samling af de revolutionære grupper på venstrefløjen. I FKK kunne man — 
igen ifølge forbundets eget sidste skrift — få tilfredsstillet sine ”arbejderistiske” 
tilbøjeligheder. KAm-l blev opretholdt som fraktion, da man stadig mente, der 
var principielle uenigheder mellem de to grupper, heriblandt i synet på rege- 
ringsspørgsmålet og på Sovjetunionen. Efterhånden blev de principielle uenig- 
heder for tydelige, og ”kamelerne” (KAm-Il-folk) opfattede FKK som redskab 
for Preben Møller Hansens og Jørgen Tveds personlige ambitioner.7% Blandt de 
begivenheder, der adskilte holdningerne mellem FKK og KAm-l, var indførelsen 
af krigsretstilstand i Polen, hvor KAm-1 mod FKK's vilje tog initiativ til kritik af 
den polske ledelse. KAm-l oplevede yderligere en splittelse, hvor 10-15 medlem- 
mer først foreslog FKK nedlagt og derefter, da det ikke lykkedes, forlod FKK. De 
efterhånden få tilbageværende ”kameler” udgav debatbladet Kamelposten, men 
havde ikke ressourcer til at udgive en egentlig partiavis. 

Ved gruppens junikonference i 1982 blev den sidste række principper vedta- 
get i resolutionen ”Kommunismens principper og marxisternes hovedsætnin- 
ger”. Kort fortalt var der tale om en endelig distancering til de øvrige maoist- 
grupper og dermed også endnu en åbning mod den øvrige venstrefløj. Denne 
åbning førte siden til, at forbundet erkendte, at VS var det bedste udgangspunkt 
for det videre arbejde for at samle den revolutionære venstrefløj. Kommunistisk 
Arbejdsforbund marxister-leninister nedlagde endeligt sig selv på en kongres i 
marts 1983, og de tilbageværende ”kameler” blev optaget i VS. 


Overvågning af KAm-I 


I sommeren 1978 fik PET oplysninger om, at KAm-I ville afholde to sommerlejre 
på en afdeling af Tvind-efterskolerne. Tjenesten fik desuden oplyst emnerne for 
dette års sommerlejre (indkomstpolitik og situationen ved Afrikas Horn), og fik 
i øvrigt et eksemplar af programmet for lejren.” I september samme år oplyste 
en kilde til PET, hvor og hvornår forbundet ville afholde sin kongres samt em- 
nerne for kongressen. Af en indberetning fra marts 1979 fremgår, at tjenesten 
havde en liste over deltagere samt fotos af en del af deltagerne.” 


705 Leksikon for det 20. århundrede: KAm-I. 

706 PET, emnekartotek: ”Pro-kinesisk kommunisme, 14. juni 1978. 

707 PET, emnekartotek: ”Pro-kinesisk kommunisme”, 15. september 1978 og 14. marts 1979. Oplysnin- 
gerne om dette findes kun i emnekartoteket. Den oprindelige sag er makuleret. 

Efter KAm-I's kongres i juni 1980 noterede PET, at det var blevet besluttet, 
at KAm-I's medlemmer skulle melde sig ind i Fælles Kurs Klubben. Det blev 
desuden bemærket, at det var KAm-I's formål ”… at samle alle revolutionære 
marxister i en kommunistisk organisation”? Ifølge PET's indberetninger var 
det tilsyneladende kun PET's Region IV, der bemærkede KAm-Iss aktiviteter i 
denne periode. I 1979 berettedes det således, at KAm-1 havde ”gjort sig gælden- 
de” blandt arbejderne på Lindøværftet, uden at det dog blev uddybet, hvad det 
betød. Derudover havde forbundet, som tidligere nævnt, taget initiativ til dan- 
nelsen af ”Røde Stjerne” fodboldklubber rundt om i landet, hvoraf Odenseafde- 
lingen ifølge årsberetningen for 1979 havde udvidet sine aktiviteter med kvin- 
defodbold, håndbold og volleyball.” Det følgende år faldt aktivitetsniveauet i 
sportsklubben tilsyneladende. I hvert fald hed det i årsberetningen for 1980, at 
Røde Stjerne ikke havde lagt nogen aktiviteter for dagen i det forgangne år.7” 

Frem til nedlæggelseskongressen i marts 1983 findes nærmest ingen indberet- 
ninger om KAm-I's aktiviteter i det bevarede materiale fra PET. Oplysningerne 
fra selve kongressen, i hvilke det blev nævnt, at KAm-] som følge af indre stridig- 
heder og forbundets brud med FKK havde opløst sig selv, er dateret 25. maj 1983 
altså to måneder efter kongressen. Det tyder på, at PET ikke havde overvåget 
kongressen og heller ikke havde prioriteret oplysninger om KAm-I særlig højt.7" 


DKP/ml 


Dannelsen af DKP/ml (Danmarks Kommunistiske Parti marxister-leninister) 
den 31. december 1978 var kulminationen på en proces, der var startet før stif- 
telsen af KAP to år tidligere. Under diskussionerne i KAP's forgænger, KFML, 
forud for dannelsen af partiet KAP, var en lille gruppe medlemmer blevet uenige 
i den politiske linje og havde derefter dannet Marxistisk Leninistisk Forbund 
(MLF). Da KAP blev dannet i november 1976, havde partiet som en del af sit 
grundlag accepteret den maoistiske idé om verdens deling i tre (”3-verdens teo- 
rien”), ifølge hvilken den anden verden (Europa) og den tredje verden (udvik- 


708 PET, emnekartotek: ”Pro-kinesisk kommunisme”, 11. september 1980. 
709 PET, administrativ sag: Årsberetning for 1979, reg. IV. 

lingslandene) skulle forene sig mod den første verden, der bestod af de to super- 
magter USA og Sovjetunionen. Teorien udløste debat internt i partiet, hvilket 
resulterede i, at yderligere én gruppe brød ud af KAP i 1976 og dannede Kom- 
munistisk Sammenslutning/ marxister-leninister (KSm-l). Samme teori havde 
på internationalt plan været medvirkende til, at de to hidtidige allierede i den 
kommunistiske verdensbevægelse, Kinas og Albaniens kommunistiske partier, 
havde brudt med hinanden. MLF og KSm-l erklærede sig enige med Albaniens 
synspunkter og sluttede sig sammen i DKP/ml med Albaniens kommunistiske 
parti (AAP) som det store forbillede. Således udtrykt af partiet i 1978: 


”Albaniens Arbejdets Parti med den store marxist-leninist Enhver Hoxha i spidsen 
har hele vejen igennem stået i forreste række i den konsekvente og omfattende 
kamp mod alle disse revisionistiske strømninger og har således ydet uvurderlige 
bidrag til forsvar for marxismen-leninismen, socialismen og proletariatets dikta- 
tur, til forsvar for den kommunistiske verdensbevægelses enhed og slagkraft”. 7” 


Alene partiets navn vidnede om, at partiet opfattede sig som de rigtige arvta- 
gere af de revolutionære traditioner, som i første omgang DKP og siden alle de 
andre grupper havde svigtet. I dokumenterne fra partiets stiftende forsamling i 
december 1978 hed det således, at det danske proletariat med dannelsen af dette 
parti atter havde fået sit kommunistiske parti: ”DKP/ML samler den røde fane 
op, som revisionister og opportunister har trampet i sølet, og indskriver igen den 
proletariske revolutions store løsen på den?” Den proletariske revolution skulle 
bryde borgerskabets magt og ophæve udbytning af mennesket. Borgerskabets 
magt kunne dog ”kun brydes gennem proletariatets beslutsomme, væbnede, re- 
volutionære magtanvendelse” hvorefter proletariatet ville overtage det kapitali- 
stiske statsapparat og erstatte det med et nyt. De revolutionære paroler mindede 
unægtelig om de øvrige ml-gruppers, med den forudsætning til forskel, at DKP/ 
ml mente, at de øvrige grupper ikke (længere) var revolutionære. Andetsteds i 
programmet omtaltes den øvrige venstrefløj, især de tidligere partifæller i KAP, 
på følgende måde: ”KAP er på alle grundlæggende punkter i overensstemmelse 
med den moderne revisionisme, et revisionistisk parti på linje med DKP'7" 


712. Citat fra DKP/ml: Program og love — vedtaget på DKP/ml' 1. kongres, december 1978 … (1981), s. 17. 
Se desuden Leksikon for det 20. årh.: ”DKP/ML'; DKP/ML: 20 års kamp for socialismen —- Danmarks 
Kommunistiske Parti ML 1978-98, s. 6 f. 

713: DKP/ml: Program og love.… s. 9. 

714 Ibid., s. 96. 

I forhold til flere af de øvrige ml-grupper havde partiet angiveligt en større 
repræsentation af industriarbejdere samt en relativt set svagere forbindelse til 
de politiske miljøer på universiteterne;”> en sammensætning flere af de øvrige 
grupper tydeligvis savnede.” Partiets første kongresperiode fra 1978 til den an- 
den kongres i 1981 blev med partiets egne ord hovedsageligt brugt til at ”konso- 
lidere partiet”, og blot få måneder efter stiftelsen af partiet, dannede det sit eget 
kommunistiske ungdomsforbund, KUF (ikke at forveksle med det tidligere ung- 
domsforbund under KAK, der blev nedlagt omkring 1970).7” Den følgende tid 
dannede partiet en række såkaldte ”revolutionære masseorganisationer” hvoraf 
flere siden fangede PET's opmærksomhed. Det drejede sig om Den Revolutio- 
nære Fagopposition (RFO), Landbofronten, Folkefronten mod Krig, Reaktion 
og Fascisme, Marxistisk-leninistiske Studenter samt Kvindefronten. Bortset fra 
den sidste nåede disse ”masseorganisationer” (beskrevet nedenfor) dog aldrig ud 
over partiets egne medlemmer og sympatisører.7? 


Den faglige kamp - RFO 
Den faglige kamp var en vigtig del af partiets politiske identitet, og DKP/ml mar- 
kerede sig på dette område. I juli 1979 var partiet involveret i en faglig kamp på 
Svendborg skibsværft, og ifølge Fyns Amts Avis var partiet i al fald den ”dybere- 
liggende årsag” til, at ca. 100 ”ellers stabile og rolige SID-medlemmer” indledte 
en overenskomststridig strejke. Nogle måneder forinden var det hidtil ukendte 
fagblad Værft Arbejderen — Bedriftsavis for Svendborg Skibsværft dukket op på 
skibsværftet. Bladets udgiver var DKP/ml, der i flere numre udtalte skarp kritik 
af værftets tillidsmænd, angiveligt i forbindelse med de igangværende lønfor- 
handlinger. SID-folk tilbageviste efterfølgende, at de skulle være bukket under 
for ”kineserier”, som det blev kaldt i Fyns Amts avis. Tillidsmænd udpegede un- 
der hånden de strejkeprovokerende arbejdere, der stod til at blive afskediget.”? 
Udgangspunktet for dannelsen af Den Revolutionære Fagopposition (RFO) 
i 1980 var, at den magt, som borgerskabet havde bevaret i Danmark, var tæt for- 
bundet med den kontrol, som borgerskabet ifølge DKP/ml havde over LO. Partiet 


715. Leksikon for det 20. årh.: ”DKP/MI". 

716 Ifølge Leksikon for det 20. årh. var 46 pct. af medlemmerne i 1998 arbejdere, mod 30 pct. intellektu- 
elle og 22 pct. studerende. 

717. DKP/ML: 20 års kamp for socialismen, s. 12. 

718 Leksikon for det 20. årh.: ”DKP/MLI” 

719 PET, emnesag: ”Notits vedr. strejke på Svendborg skibsværft” 

anså LO for at være et led i den ”kapitalistiske statsmagt” og derfor medvirkende 
til et ”institutionaliseret klassesamarbejdssystem”, som sikrede borgfred på ar- 
bejdspladserne og udhulede strejkeretten, der ellers var et af arbejderklassens 
vigtigste våben. I denne kamp mod det ”socialdemokratiske og revisionistiske 
forræderi” mente DKP/ml, at VS, KAP og SAP — trods forsøg på det modsatte — 
tillige havde svigtet. På denne baggrund dannede partiet i 1980 RFO. Målet var 
at udvikle den revolutionære fagbevægelse og skabe et ”mod-centrum” til LO's 
ledelse. RFO skulle ikke opfattes som en etablering af en alternativ fagbevægelse, 
men som et instrument til at styrke oppositionen inden for LO-bevægelsen og 
give denne opposition en ”klar politisk og faglig indretning”. RFO skulle samle 
og stå i spidsen for revolutionære og klassebevidste arbejdere på arbejdspladsen 
eller i foreningen, og der blev lagt vægt på, at de revolutionære faglige arbejdere 
ikke måtte isoleres fra de brede masser, der var organiseret i fagforeningerne. 
DKP/ml ville hverken afvise at opstille til tillidsmandsposter eller at stille ”nor- 
male” økonomiske krav som led i den faglige kamp. Men for at afsløre de ”reak- 
tionære lederes sande karakter” skulle disse økonomiske krav kædes sammen 
med politiske krav og understøttes af ”militante aktioner”. Man ville ikke frem- 
sætte ”overbudskrav”, men til gengæld fremlægge ”rigtige metoder til at kæmpe 
dem igennem og organisere kamper” for at sikre, at de fremsatte krav blev gen- 
nemført og derved afsløre de egentlige revisionister og klassefjender.7? 

I juli 1982 uddelte medlemmer af RFO løbesedler på slagteriet EXPO med 
opfordring til strejke mod indgåede akkordaftaler, og samme sommer blev 
RFO i to tilfælde udvist fra Lindøværftet af såvel ledelse som tillidsmænd på 
grund af ”ulovlige/uønskede” aktiviteter. RFO-aktivisterne uddelte eksempla- 
rer af ”Lindø-arbejderen”, der opfordrede til strejker og andre protestaktioner, 
men angiveligt blev der ikke opnået støtte fra arbejderne på værftet.7” I oktober 
samme år noterede PET, at RFO afholdt et protestmøde foran Falkoner Centret 
i forbindelse med LO-kongressen. RFO uddelte løbesedler og protesterede mod 
LO's ”mangelfulde overenskomstkrav”7> 


720. DKP/ML: For et socialistisk Danmark under proletariatets diktatur —- Centralkomitéens beretning til 
DKP/MLIs 2. kongres, december 1981, s. 133-138. 

721 PET, emnekartotek: ”Pro-kinesisk kommunisme, 10. juni og 6. juli 1982, samt PET, administrativ 
sag: Årsberetning for 1982, afd. C, og reg. IV. 

I sit jubilæumsskrift fra 1998 erkendte partiet, at organisationen i for høj grad 
forsøgte at presse et politisk program ned ovenfra.” Det gik ud over ”progressivt 
indstillede” faglige ledere, der blev hængt ud som ”bureaukrater” og ”arbejdera- 
ristokrater”, hvis de ikke delte partiets opfattelser. I praksis var det kun lykkedes 
at organisere ganske få kræfter i RFO, og organisationen visnede bort i tiden om- 
kring partiets 3. kongres i 1985. Trods den ”forfejlede” RFO-taktik mente DKP/ 
ml alligevel at have vundet en vis indflydelse i arbejderbevægelsen som helhed i 
1980'erne uden dog at få poster i selve fagbevægelsens organisation. Blandt andet 
deltog gruppen i støttearbejdet for havnearbejderne i Esbjerg i 1982-83, i arbejds- 
løshedsbevægelsen 1984-85 og under storkonflikten i 1985, hvor partiet, ifølge 
egen selvforståelse, havde spillet en vigtig rolle i strejkebevægelsen.7+ 


Kampen på landet 

Som en af de eneste af grupperne på den yderste venstrefløj dannede DKP/ml 
en organisation, ”Landbofronten”, der var særligt rettet mod den revolutionære 
kamp på landet. Med dannelsen af Landbofronten mente partiet, at der for første 
gang siden 1930'erne var blevet skabt en ”progressiv” politisk organisation, der 
kunne samle landarbejdere, husmænd og småbønder for i alliance med arbej- 
derklassen at bekæmpe de fælles fjender. Disse fjender var, ud over imperialis- 
men og bourgeoisiet, den ”store agrarkapital” samt banker og kreditforeninger, 
der ”udpinte” og ”udplyndrede” de arbejdende bønder. DKP/ml var af den opfat- 
telse, at socialdemokrater, revisionister og trotskister alle havde forkastet marx- 
ismen-leninismens princip om netop denne strategiske alliance mellem arbej- 
derklassen og de fattige på landet i kampen for socialismens opbygning. DKP/ml 
var bevidst om de store vanskeligheder, der var forbundet med organiseringen af 
landarbejderne, da ejendomsbesiddermentaliteten ”af naturlige grunde” var vidt 
udbredt og ”gennemsyrede” landbefolkningens liv. Trods dette var målet med 
fronten at organisere bønderne i den proletariske kamp og tilintetgøre godsejer- 
nes og storbøndernes ejendom på landet. Der skulle oprettes statsbrug på de 
tidligere godser og stordrifter, og de små brugs "frivillige sammenslutning til ko- 
operative brug [var](..) vejen til en lykkelig fremtid for flertallet af landbefolk- 
ningen?” Kun ved hjælp af denne udvikling kunne man eliminere modsætningen 
mellem land og by.7; 


723. DKP/ML: 20 års kamp for socialismen. 
724 Ibid., s. 15-19. 
725. DKP/MIL: For et socialistisk Danmark under proletariatets diktatur…, s. 142-144. 

Kampen mod krigen 
”Folkefronten mod krig, reaktion og fascisme” blev stiftet med nogle forbereden- 
de komitéer i august 1981 og var, teoretisk set i hvert fald, en militant bevægelse 
mod krig. Som de øvrige ml-grupper mente DKP/ml, at man burde føre kamp 
mod begge supermagter og de to militæralliancer, en kamp som, med partiets 
egne ord, skulle være ”militant” og ”konkret”. Modsat den ”socialdemokratisk- 
revisionistiske-pacifistiske fredsbevægelse”, der fejlagtigt mente, at krigsfaren 
stammede fra et bestemt våben (atomvåben), anså folkefronten og DKP/ml det 
imperialistiske system som helhed som den største trussel mod freden. Midlet 
var at mobilisere brede kredse blandt arbejdere, småbønder, unge, progressive 
intellektuelle såvel i by som på land, hvor størstedelen af opmærksomheden dog 
var rettet mod arbejderklassen, der udgjorde ”hovedkraften i enhver virkelig 
progressiv og revolutionær bevægelse” I praksis var DKP/ml medvirkende til 
dannelsen af en række lokalkomitéer især i Jylland i årene 1982-83, hvor debat- 
ten om atomvåben i Danmark og Vesteuropa var på sit højeste. DKP/mlfs lokal- 
komitéer kunne ses som alternativ til de tværpolitiske og DKP-kontrollerede 
fredsgrupper. I enkelte tilfælde, som i Odense i 1984, lykkedes det ifølge PET's 
oplysninger DKP/ml at ”erobre” den DKP-kontrollerede ”Landsforeningen mod 
Krig”. Ifølge oplysningerne var DKP ikke glad for denne udvikling på den yder- 
ste venstrefløj.77 

Samlet set var organisationerne tiltænkt en vigtig rolle i den revolutionære 
strategi. De skulle udløse masseaktioner, massebevægelser og massestrejker, 
hvilket ville munde ud i en revolutionær situation, hvor arbejderklassen ville 
tage magten gennem en voldelig revolution under partiets ledelse. Set i tilbage- 
blik mente partiet dog, at denne strategi svigtede den vigtige opgave, det var at 
bringe partiet i kontakt med og i spidsen for massebevægelsen. 7” I praksis døde 
de ”revolutionære masseorganisationer” RFO, Landbofronten og Folkefronten 
ud i 1980'erne. 


Internationalt arbejde og demonstrationer 

I februar 1979, to måneder efter dannelsen af DKP/ml, afholdt partiet en demon- 
stration, hvor det fik lejlighed til at markere sig over for de tidligere kampfæller 
i KAP, Hvor KAP var fortaler for Kinas ret til at forsvare sig mod det ”Sovjet- 


726 Ibid., s. 144-146. 
727 PET, emnekartotek: ”Pro-kinesisk kommunisme, 31. juli 1984. 
728. DKP/ML: 20 års kamp for socialismen, s.22. 

støttede, socialimperialistiske Vietnam”, protesterede DKP/ml mod det imperia- 
listiske Kinas invasion af Vietnam.7” 

Generelt lå DKP/ml dog på linje med de øvrige ml-grupper i forhold til USA's 
og Sovjetunionens internationale kamp om indflydelsessfærer, og partiet lagde 
konsekvent afstand til begge supermagter og deres ”neokolonialistiske og im- 
perialistiske dominans og manipulation”. Under overskriften ”Fremtiden tilhø- 
rer arbejderklassen, folkene og revolutionen” fremhævede DKP/ml ”folkenes 
kamp for deres nationale uafhængighed … heroisk og med våben i hånd”, med 
bred henvisning til den tredje verden. Og som for de øvrige ml-grupper var den 
palæstinensiske kamp for ”nationale og sociale rettigheder” et vigtigt symbol i 
den antiimperialistiske kamp.7;” Det kom til udtryk i en række demonstrationer, 
blandt andet i Odense i 1982, hvor der under en propalæstinensisk demonstra- 
tion opstod visse uroligheder, og hvor fire DKP/ml-medlemmer blev anholdt.7> 

Albanien og det albanske arbejderparti (AAP) udgjorde som nævnt forbil- 
ledet i DKP/mIs kamp for socialismen. Det dannede grundlag for, at Venskabs- 
foreningen Danmark-Albanien, der var blevet stiftet allerede i 1970, nu blev 
tættere knyttet til DKP/ml. En vigtig del af venskabsforeningens aktiviteter var 
venskabsrejserne, eller ”studieturene”, til Albanien, som foregik hvert år i som- 
mermånederne. Flere KAP-medlemmer (før 1978) og DKP/ml-medlemmer del- 
tog i disse ture.7> 


Den parlamentariske kamp 

I partiets første leveår anbefalede partiet at boykotte både folketings- og kom- 
munalvalg. Fra begyndelsen af 1980'erne revurderede partiet dog den parlamen- 
tariske kamp og valgte at stille op til folketingsvalgene i 1984 og 1987 under nav- 
net ”Marxistisk-leninistisk Parti”; det fik begge gange knap 1.000 stemmer. Efter 
det første valg rettede partiet henvendelse til Fælles Kurs, KAP og et par øvrige 
grupper med henblik på at etablere en såkaldt rød valgalliance, hvilket dog blev 
afvist af både Fælles Kurs og KAP. Partiet søgte desuden at stille op til kom- 
munalvalgene i 1985 og 1989 på lokale lister sammen med beslægtede kræfter. 
Ved de to folketingsvalg fik partiet som nævnt ovenfor under 1.000 stemmer, 


729 PET, emnekartotek: ”Pro-kinesisk kommunisme”, 19. og 22. februar 1979. 

730. DKP/MI: For et socialistisk Danmark under proletariatets diktatur. s. 38-41. 

731. PET, administrativ sag: Årsberetning for 1982, afd. C. 

732 Se f.eks. interviews med tidligere medlemmer i Weekendavisen, 17.-23. januar og Politiken, 27. januar 

og ingen kandidater blev valgt ved kommunalvalgene.7: Ved kongressen i 1987 
blev der atter lagt op til etableringen af en rød valgalliance, der skulle bestå at 
marxister-leninister, uafhængige socialister ”…. og andre, der repræsenterer den 
kæmpende fagbevægelse og den brede front mod krise, krig og reaktion”. Idéen 
om den røde alliance blev i første omgang stillet i bero, men dannede samtidig 
grundlag for, at partiet, efter nogle overvejelser, søgte om ”kritisk optagelse” i 


Enhedslisten i 1989.7+ 


Overvågning af DKP/m I”; 


1979-1983: ”En særdeles rabiat gruppe” 

PET's Region IV konstaterede i løbet af efteråret 1978, at Marxistisk-leninistisk 
Forbund havde afholdt to møder. Emnet for det første afspejlede splittelsen i 
forhold til Kina: ”Den kinesiske ledelse går i Khrusjtjovs fodspor, hånd i hånd 
med imperialismen”. Det andet møde var arrangeret i samarbejde med KS/m-l 
(Kommunistisk Sammenslutning/marxister-leninister) under slagordet: ”Frem 
mod DKP/ML” I februar 1979 indberettede PET's Region II til Centralafde- 
lingen, at man den 20. november 1978 havde bemærket etableringen af en ny 
fraktion på den danske venstrefløj. Uden at det blev oplyst, hvorfra PET havde 
sin viden, blev det i indberetningen nævnt, at 12 personer havde deltaget i et stif- 
tende møde for DKP/ml, at udbryderne overvejende kom fra KAP, og at brud- 
det skyldtes modsætningsforholdet mellem Kina og Albaniens kommunistiske 
partier.77 Den ovennævnte demonstration i februar 1979, der var en af de tid- 
ligste markeringer udadtil, og som var rettet mod både USAS, Sovjetunionens 
og Kinas ”aggression i Indokina”, havde ifølge PET's oplysninger deltagelse af 
31 voksne og tre børn. Efter demonstrationen kunne PET ved læsning af Land 
og Folk notere, at det nye parti bestod af en gruppe på højst 30 personer ”med 


733: DKP/ML: 20 års kamp for socialismen... s. 20 og Mikkel Plum: Bombardér hovedkvarteret!, s. 281- 
282. 

734. DKP/ML: 20 års kamp for socialismen, s. 20. 

735. Det skal bemærkes, at de fleste af sagsakterne om DKP/ML inklusive de personregistreringssager, 
der blev oprettet i den forbindelse, er makuleret i slutningen af 1990'erne. Afsnittet bygger derfor 
hovedsageligt på oversigtsbeskrivelserne i PET's årsberetninger, på sammenskrivningerne i PET's 
emnekort samt en enkelt bevaret personregistreringssag. 

736 PET, administrativ sag: Årsberetning for 1979, reg. IV. 

737 PET, emnekartotek: ”Pro-kinesisk kommunisme” 27. februar 1979. 

særstandpunkter”: ”Tidligere var de maoister, og lige i øjeblikket mener de, at 
Albanien er verdenskommunismens højborg”, som det hed i PET-notitsen.7> 

Ved ovennævnte strejke på Svendborg skibsværft i juli 1979 blev PET for før- 
ste gang bekendt med DKP/mls faglige aktiviteter. Selv om avisdebatten viste, at 
der var tale om generel utilfredshed blandt arbejderne som helhed, fik tjenesten 
oplysninger fra ”ledende funktionærer” på værftet om, at de fremsatte lønkrav 
var urealistiske, og at strejken reelt var ”politisk inspireret og dirigeret”, Da tje- 
nesten samtidig fik oplyst, at de egentlige ophavsmænd ganske rigtigt var DKP/ 
ml-folk, noterede PET navnene på fire af disse, hvoraf den ene var registreret i 
forvejen.7 I tjenestens omtale af episoden i årsberetningen for 1979 mente PET 
ligefrem, at arbejdsnedlæggelsen var ”erkendt anstiftet” af DKP/ml.7 

I januar 1980 fik tjenestens afdeling i Aalborg, blandt andet via en lokalavis, 
oplysninger om stiftelsen af DKP/ml's ungdomsforbund KUE. Kort tid efter blev 
fire unge navngivne personer anholdt i Aalborg for ulovlig plakatophængning, 
der reklamerede for et forestående møde i KUE. I slutningen af februar noterede 
PET, at KUF var DKP/ml's ungdomsforbund, og at forbundet ville organisere 
alle unge til kamp mod det ”kapitalistiske udbyttersystem”. I marts blev endnu 
en KUF'er anholdt for plakatophængning med annoncering af et KUF-møde.7+" 

Ifølge PET's årsberetning for 1980, var DKP/ml den af ”venstrefløjsfraktio- 
nerne”, der i årets løb havde gjort sig mest bemærket, og partiet blev omtalt som 
”særdeles rabiat”. Selv om medlemstallet var ukendt, blev det af PET vurderet 
som lille. Samtidig blev det dog bemærket, at ungdomsforbundet KUE, såvel 
som partiet i øvrigt, tiltrak flere unge mennesker. Dette blev konkluderet ud fra 
det voksende antal plakatopklæbninger, som både partiet og ungdomsforbun- 
det stod for samt de hyppige artikler i venstrefløjsblade og aviser.”” Derudover 
oplyste PET's Region IV, at såvel DKP/ml som KUF havde afholdt sommerlejre 
i det forløbne år. I intet af tilfældene havde tjenesten oplysninger om stedet for 
lejrenes afholdelse. 


738 PET, emnesag: ”Vedr. Danmarks Kommunistiske Parti/marxister-leninister”, 22. februar 1979, og 
PET, emnekartotek: ”Pro-kinesisk kommunisme”, 19. og 22. februar 1979. 

739 PET, emnesag: Notits vedr. strejke på Svendborg skibsværft, samt udklip fra Fyns Amts Avis, 9. juli 
og 12. juli 1979. 

740. PET, administrativ sag: Årsberetning for 1979, reg. IV. 

741. PET, emnekartotek: ”Pro-kinesisk kommunisme”, 25. januar, 4. februar, 27. februar og 10. marts 
1980. 

742. PET, administrativ sag: Årsberetning for 1980, afd. C. 

At dømme ud fra antallet af indberetninger i det bevarede materiale var årene 
1982-83 som tidligere nævnt de år, hvor DKP/ml pådrog sig størst opmærksom- 
hed, ikke mindst som følge af de faglige aktiviteter. PET skrev sammenfattende 
om DKP/ml og RFO, at de i 1982 havde ”været særdeles aktive i form af planche- 
udstillinger og indsendelse af læserbreve til blade og tidsskrifter”, og at medlem- 
merne benyttede enhver lejlighed til at arrangere eller deltage i demonstrationer, 
som de enten selv eller andre venstrefløjsgrupper tog initiativ til. 

Mere konkret fik PET via en kilde oplysninger, der tydede på forbindelser 
mellem Odense-afdelingen af Venskabsforeningen Danmark-Albanien og DKP/ 
ML i samme by. Forbindelsen blev blandt andet konstateret ved adressesam- 
menfald mellem DKP/ml's faglige organisation RFO og venskabsforeningen. 
Venskabsforeningen var ifølge kilden ”godt forsynet med penge” og med infor- 
mations- og propagandamateriale og var angiveligt ved at være ”stærkere” end 
landsforeningen Danmark-Sovjetunionen.7% 

De få aktiviteter PET noterede fra Landbofrontens side fandt også sted i 1982. 
Året forinden havde en anden gruppe der kaldte sig ”LR80” — som ikke havde 
noget at gøre med DKP/ml — påkaldt sig en del opmærksomhed på baggrund af 
en række aktioner. LR80 var blevet dannet i 1980 som konsekvens af landbrugets 
hårde økonomiske vilkår med mange tvangsauktioner. Blandt de tidligste ak- 
tioner var placering af døde grise foran bankbygninger og offentlige bygninger, 
blandt andet som protest mod kreditforeningernes overtagelse af landejendom- 
mene. I foråret 1981 fik PET en meddeler i gruppen. Den pågældende oriente- 
rede om LR80's planlagte aktioner, der overordnet gik ud på at forhindre drift 
på de ejendomme, der var blevet overtaget af kreditforeningerne. I april 1981 fik 
PET via åbne kilder og lokale politimyndigheder oplysninger om en række hær- 
værksaktioner mod tre mejeritankbiler fra Vestjydsk Mejeri-selskab. Ud over 
hærværksaktionerne, der blandt andet omfattede skudhuller i to tankvognsbe- 
holdere, havde mejeribestyrelsen været udsat for trusler om placering af spræng- 
stoffer på mejeriet. En repræsentant for LR80 udtalte offentligt, at gruppen ikke 
stod bag aktionerne, men sagde samtidig, at man ikke ville tage afstand fra det 
passerede. Ifølge PET's notitser lykkedes det ikke at finde ud af, om gernings- 
mændene skulle findes blandt LR80's sympatisører.” I sommeren samme år 
udtalte en talsmand for LR80, at man fremover ville bruge ”evt. ulovlige og straf- 


743. PET, Reg. IV: Vedr. Venskabsforeningen Danmark/Albanien, 15. december 1982 og PET, emnekar- 
totek: ”Pro-kinesisk kommunisme”, 26. august 1981. 
744 PET, emnesag: ”Orientering om sabotageaktioner mod mælketransporter”, maj 1981. 

bare” metoder for at forhindre kommende tvangsauktioner. Det skulle ske ved at 
forhindre selve auktionernes gennemførelse samt at ”lægge pres” på eventuelle 
købere af fallitramte ejendomme.” 

I august 1981 fik PET oplysninger om, at der ved et ungskue i Herning et 
par måneder tidligere var blevet uddelt løbesedler af ”20-25 pædagogtyper”. Tje- 
nesten mente umiddelbart, at de var udarbejdet af LR80, hvilket den kontakt, 
der havde overleveret sedlen, dog afviste. Ikke desto mindre gav det anledning 
til, at PET mistænkte LR8o0 for at få støtte fra en marxistisk-leninistisk grup- 
pe.” Da PET's Region I i april 1982 fra politiet i Hjørring modtog en anmeldelse 
fra ”Landbofronten” forud for en planlagt demonstration, var det givetvis med 
LR8O0's aktiviteter i baghovedet, at tjenesten besluttede at oprette observation ved 
demonstrationen. I politimesterens notits til PET forud for demonstrationen 
gjorde man dog opmærksom på, at Landbofronten var i opposition til øvrige 
foreninger, og at organisationens hidtil afholdte demonstrationer havde sam- 
let ca. 15 personer og i øvrigt foregået fredeligt.” Den planlagte demonstration 
skulle foregå ved et landbocenter i Brønderslev på en onsdag, hvor der som regel 
var mange landmænd samlet, da der blev afholdt auktioner disse dage. Uheldig- 
vis for demonstranterne var auktionen denne dag aflyst på grund af mund- og 
klovsyge andetsteds i landet, hvorfor der så godt som ingen mennesker var ved 
auktionshallen. PET-medarbejderen observerede derfor kun tre personer, som 
medarbejderen formodede alle var arrangører. Én bar et banner, mens en anden 
uddelte løbesedler. Tjenestens medarbejder fulgte demonstrationen forbi den 
lokale politistation, hvor de lokale politikollegaer oplyste PET-medarbejderen 
om, at de tre personer ikke var lokalt kendte. Ifølge løbesedlen, som medarbej- 
deren fik et eksemplar af, var der samme aften arrangeret festmøde på en lokal 
kro, hvor der også blev oprettet observation. Ved mødet ankom én bil, hvis num- 
merplade PET noterede, og hvis ejer tjenesten herefter identificerede.” 

I marts 1982 skrev den kvindelige formand for Landbofronten en helsides ar- 
tikel i Socialistisk Dagblad, hvor frontens formål blev præsenteret, og hvor LR80 
i øvrigt blev beskyldt for at være underlagt reaktionære og fascistiske kræfter. 
Formanden var landbrugselev og markerede sig i øvrigt som leder af et møde ar- 


745. PET, emnesag: ”Orientering vedr. ”LR-80-landmandsgruppen”, juli 1981. 

746 PET, emnesag: ”Vedr. oplysninger om, at LR80 muligt får støtte fra en marxistisk- leninistisk grup- 
pe, august 1981. 

747 PET, emnesag: Notits fra Politimesteren i Hjørring 24. marts 1982. 

748 PET, emnesag: Notits af 7. april 1982. 

rangeret af gruppen ”Socialistiske bønder” i februar 1983.7 I løbet af samme pe- 
riode, fra foråret 1982 til foråret 1983, fik PET efterhånden klarlagt forbindelsen 
mellem DKP/ml og Landbofronten, og i øvrigt også til ”socialistiske bønder” der 
efter tjenestens opfattelse var det samme som Landbofronten.7 PET oprettede, 
ligeledes i foråret 1983, en personregistreringssag på formanden, blandt andet 
med henvisning til hendes læserbreve og aktiviteter i relation til Landbofronten 
året forinden. I juli samme år oplyste PET's Region III, at formanden var blevet 
valgt som talsmand for DKP/ml i Vejle amt, hvorved den førnævnte forbindelse 
blev bekræftet. Derudover oplyste tjenestens regionsafdeling på baggrund af 
åbne kilder, at partiet havde indhentet de nødvendige underskrifter og ville op- 
stille til det kommende folketingsvalg under liste ”L 77 

Det var ligeledes i 1982, at fik PET oplysninger om, at DKP/ml og RFO havde 
deltaget i et møde på Assens Højskole, hvor der angiveligt var blevet givet under- 
visning i sabotage på baggrund af en ”Kogebog”, der cirkulerede i anarkistiske 
kredse. Oplysningerne stammede fra én kilde, og det er uklart, om PET søgte at 
få oplysningerne bekræftet, eller om tjenesten overhovedet foretog sig noget.7” 
Dog er det sikkert, at det bidrog til, at PET's regionsafdeling IV skærpede to- 
nen i omtalen af DKP/ml. På et møde mellem sagsbehandlere fra PET's regioner 
og Centralafdelingen den 23. november 1982 diskuterede deltagerne forskellige 
venstrefløjsgruppers størrelse, aktioner og aktiviteter. Ved denne lejlighed var 
der en mærkbar forskellig opfattelse af DKP/ml's aktivitetsniveau mellem PET's 
Centralafdeling og PET's Region IV. Centralafdelingens repræsentant mente, at 
der var tale om en lille, ikke særligt aktiv gruppe, og at der ikke burde foregå 
efterforskning af gruppen fra centralt hold. Hertil svarede sagsbehandleren fra 
Region IV, at partiet var meget aktivt, at det fungerede som dækorganisation for 
RFO, Landbofronten, Folkefronten mod Krig, Reaktion og Fascisme samt for 
”en tyrkisk organisation”, og at partiet havde været aktivt i faglige konflikter.” 
Måneden efter noterede PET's Region IV i en notits, at DKP/ml, RFO og Folke- 
fronten mod Krig, Reaktion og Fascisme arbejdede på grænsen ”til det absolut 


749 PET, personsag: ”Oversigt over aktiviteter 1982-84 u.d. 

750. PET, emnekartotek: ”Pro-kinesisk kommunisme” 4. marts 1983. 

751. PET, emnekartotek: ”Pro-kinesisk kommunisme”. 

752. PET, emnekartotek: ”Pro-kinesisk kommunisme”, 14. december 1982 og PET, administrativ sag: 
Årsberetning for 1982, afd. C. Selve sagen om Assens Højskole blev makuleret i oktober 1996. 

753. Kommissionens arkiv: ”Referat fra møde i Odense d. 23. november 1982 for sagsbehandlere af afd. 
C-stof i regionerne” (Dokument modtaget fra Per Larsen). 

illegale”7> en formulering der dog i regionens årsberetning blev ændret til, at 
gruppens aktiviteter foregik på ”halvlegalt niveau””% I regionens årsberetning for 
det følgende år, 1983, blev det dog igen understreget, at partiet ved flere lejlighe- 
der havde fremført ”hårde og militante” holdninger.” Det er desuden karakte- 
ristisk, at de eneste bevarede kildenavne i forbindelse med DKP/mlss aktiviteter 
ligeledes stammer fra region IV. Kildernes oplysninger vedrørte primært parti- 
ets udadvendte aktiviteter, eksempelvis DKP/mfs ”fremtrædende” deltagelse ved 
Odensefestivalen i 1983.757 

Selv om der fra centralt hold ikke foregik nogen efterforskning, betragtede 
PET i 1983 DKP/ml som et aktivt parti. Dette fremgår af årsberetningen for 1983. 
Det var således PET's opfattelse, at de mange komitéer, som partiet dannede el- 
ler var med i, vidnede om en virksomhed, der sigtede mod at ”lave rav i fore- 
tagendet, så snart en mulighed viser sig?” I årsberetningen blev det endvidere 
anført, at DKP/ml havde deltaget i møder med BZ-grupper forud for daværende 
vicepræsident George Bushs besøg i juli 1983. DKP/ml-deltagerne skulle have 
været ”meget rabiate” og ønsket at besætte den amerikanske ambassade. Partiet 
havde desuden deltaget i demonstrationerne mod vicepræsidentens besøg i Re- 
bild Bakker. 

I september 1983 oplyste en kilde til PET's Region IV, at en gruppe udbrydere 
fra Fælles Kurs Klubben fra tid til anden mødtes med folk fra DKP/ml, og under 
ledelse af disse diskuterede ”ekstraordinære situationer”. Møderne havde karak- 
ter af studiekredse, og der blev ifølge kildens oplysninger blandt andet diskuteret 
den tidligere nævnte ”anarkistiske kogebog” samt en række andre bøger og ar- 
tikler om demonstrationer og uroligheder.” Bortset fra kontakten til disse ud- 
brydere er der ikke meget, der peger på kontakt mellem DKP/ml og Fælles Kurs 
Klubben. PET antog, at studiekredsene skulle ses i sammenhæng med det kursus 
i ”Marxisme og Reformisme” som Socialistisk Forum og Fælles Kurs Klubben 
skulle afholde i foråret 1983.7 


754 PET, emnekartotek: ”Pro-kinesisk kommunisme” 15. december 1982. 

755. PET, administrativ sag: Årsberetning for 1982, reg. IV. 

756 PET, administrativ sag: Årsberetning for 1983, reg. IV. 

757 PET, Reg. IV: Vedr. DKP/ML i Odense, 16. september 1983. 

758 PET, administrativ sag: Årsberetning for 1983, afd. C. 

759 PET, emnesag: ks. ”Vedr. Studiekreds ang. Ekstraordinære situationer arrangeret af udbrydere fra 
Fælles Kurs Klubben i Odense”, 18. september 1983. 

760 PET, emnesag: ks. ”Vedr. Kursus i Marxisme og Reformisme”, 24. april 1983. 

Overvågningen af RFO og ”Folkefronten mod krig, reaktion og fascisme” 1979-83 

I oktober 1980 fik PET oplysninger om dannelsen af ”Den Revolutionære Fag- 
gruppe” (RFO) under DKP/ml på baggrund af en artikel i Socialdemokraten.7% I 
februar 1981 afholdt RFO et offentligt møde i Esbjerg, hvor det efter de indkomne 
oplysninger at dømme må betragtes som sandsynligt, at PET havde en meddeler 
eller en medarbejder blandt tilhørerne. Mødet handlede om LO og Dansk Ar- 
bejdsgiverforenings (DA) ”forræderi” over for arbejderne, om et absolut nej til 
overenskomstforhandlingerne og om RFO's strategi om at integrere medlemmer 
på arbejdspladser og ”nedbryde systemet oppefra”. Det blev bemærket, at taleren 
holdt sit navn hemmeligt, men at han havde røbet, at han kom fra Lindøværftet, 
og PET var desuden kommet i besiddelse af forskelligt materiale.7?” I juni 1981 
blev det indberettet fra Haderslev, at RFO planlagde at udvide sine aktiviteter 
blandt andet ved at afholde 14-dages møder, og PET mente, at der var tegn på, at 
DKP/ml via RFO søgte at få mere indflydelse på arbejdspladser og i fagforenin- 
gerne.7% 

Den 29. august 1981 blev der afholdt en stiftende konference for ”Folkefronten 
mod Krig, Fascisme og Reaktion” i Nørrebrohallen i København. Konferencen 
var ifølge PET's oplysninger et led i dannelsen af en egentlig folkefront, hvilket 
skulle ske i løbet af foråret 1982. Formålet var ifølge PET's oplysninger at få Dan- 
mark ud af NATO, men, som det blev bemærket, som prokinesisk organisation 
var folkefronten ligeledes mod Warszawapagten. Heller ikke i dette tilfælde er 
det muligt at fastslå, hvor PET fik sine oplysninger fra, men vedlagt oplysninger- 
ne var en liste over 85 navngivne personer, der var initiativtagere til arrangemen- 
tet.” De følgende to måneder indløb der efterretninger om, at fronten havde 
stiftet afdelinger i Aalborg og Slagelse, og det blev konstateret, at organisationen 
i Aalborg havde adressesammenfald med DKP/ml.7% 

I marts og februar 1982 noteredes et par aktioner, som Folkefronten stod 
bag. Heriblandt en episode, hvor nogle medlemmer havde forstyrret et møde på 
Christiansborg, under parolen ”Danmark ud af NATO”. Københavns krimi- 
nalpoliti var angiveligt kilde til oplysningerne. I marts ansøgte Folkefronten 
om tilladelse til at afholde et politisk møde, hvor PET i sin notits om mødet 


761 PET, emnekartotek: ”Pro-kinesisk kommunisme”, 22. oktober 1980. 

762 PET, emnekartotek: ”Pro-kinesisk kommunisme”, 11. februar 1981. 

763 PET, emnekartotek: ”Pro-kinesisk kommunisme”, 26. august 1981. 

764 PET, emnekartotek: ”Pro-kinesisk kommunisme”, 1. oktober 1981. 

765 PET, emnekartotek: ”Pro-kinesisk kommunisme”, 28. september og 30. september 1981. 

bemærkede, at de to arrangører var kendte medlemmer af både DKP/ml og 
RFO7 

I oktober samme år oplyste en kilde, at Folkefronten mod Krig, Reaktion 
og Fascisme i samarbejde med ”Solidaritetskomitéen med Tyrkiets folk” havde 
arrangeret et møde i Odense. Ifølge det oplyste havde en navngiven tyrker an- 
befalet væbnet kamp i hele Vesteuropa, dog i første omgang mod den tyrkiske 
regering. To måneder senere oplyste en kilde, at solidaritetskomitéens medlem- 
mer bestod af både tyrkere og kurdere, at indehaveren af komitéens postboks 
var en kendt ledende skikkelse inden for DKP/ml, og at komitéen i øvrigt havde 
forbindelser til både DKP/ML og RFO samt til den tyrkiske studenterorganisa- 
tion ”Tarago”7?7 

På baggrund af artikler i Viborg Stifts Folkeblad og demonstrationsanmel- 
delser til lokale politimyndigheder konstaterede PET's Region II i september 
1983 et vist samarbejde mellem Folkefronten mod Krig, Reaktion og Fascisme 
og ”Århus-komitéen mod baserne”7% Fredsdemonstrationen skulle foregå ved 
Flyvestation Karup i Kølvrå, og komitéerne ansøgte desuden om lov til overnat- 
ning på to lokale skoler for at give arrangementet karakter af en ”fredslejr”, til 
hvilket de dog fik afslag. PET konstaterede — enten via meddeler eller egen til- 
stedeværelse — et fakkeloptog fra Karup skole til hovedvagten ved flyvestationen, 
hvor optoget stillede sig op og sang fredssange. Selve optoget forløb uden nogen 
form for uroligheder. Dagen efter blev der delt løbesedler ud i Viborg, og senere 
på dagen mødtes 60-70 personer i et nyt demonstrationsoptog, der igen gik til 
flyvestationens hovedport. Her holdt tidligere nævnte Landbofrontkvinde og 
DKP/ml-formand tale for deltagerne, i hvilken hun lagde kraftigt afstand til de 
to supermagters ”krigsforberedelser” og til amerikanske baser i Jylland. En lille 
gruppe demonstranter iværksatte en blokade af flyvestationen ved at sætte sig på 
tværs af vejen. Det kom kun til få konfrontationer (flyvestationen dirigerede sine 
køretøjer en anden vej) og efter halvanden times tid opløste demonstrationen sig 


766 PET, emnekartotek: ”Pro-kinesisk kommunisme, 4. februar, 11. marts og 19. marts 1982. 

767 PET, emnekartotek: ”Pro-kinesisk kommunisme”, 15. december og 20. december 1982. 

768 I starten af 1980'erne opstod en række fredsgrupper som reaktion på den øgede spænding mellem 
de to supermagter. Spændingen kom bl.a. til udtryk ved, at begge parter opstillede nye mellemdi- 
stancevåben på det europæiske kontinent, hvilket ikke mindst i Danmark medførte en lang og sej 
sikkerhedspolitisk debat. Mange nye freds- og anti-atomvåbenkomitéer opstod som konsekvens 
heraf i hele Vesteuropa, udover at de eksisterende fredsbevægelser oplevede fremgang. 

Flere af disse var kontrolleret af DKP, mens andre bestod af folk, der lagde kraftigt afstand til DKP 
(eksempelvis ml-grupperne). 

selv. PET indsamlede samtlige køretøjers indregistreringsnumre ved demonstra- 
tionens startsted og identificerede herefter ejerne.79 

Aktionerne mod udenlandsk/amerikansk militær i Danmark udgjorde en 
betydelig del af PET's indberetninger om DKP/mls aktiviteter i disse år. Tjene- 
sten skrev i årsberetningen for 1983, at ”DKP/ML opretter en komité, så snart de 
har et formål med det”, og de mange lokale ”anti-base-komitéer” blev nævnt som 
eksempel.” 


1984-89: Partivirksomhed og registreringsgrundlag 
DKP/ml stillede op til folketingsvalget den 10. januar 1984 under navnet ”Marx- 
istisk-leninistisk Parti”. Det gav PET lejlighed til at rette opmærksomheden mod 
partiets program og ideologiske grundlag, og tjenesten konkluderede overord- 
net, at partiet var et af de mest yderliggående på venstrefløjen.” I 1981 havde 
tjenesten begrundet overvågningen af DKP/ml med partiets revolutionære pa- 
roler, idet det i PET's årsberetning for 1981 hed, at det var partiets opfattelse, 
at overgangen til socialismen måtte sikres gennem ”knusning af det borgerlige 
statsapparat”. Dette, samt formodningen om, at partiet ville ekspandere, ”bør 
berettige PET til fortsat at beskæftige sig med DKP/ml og fraktionen RFO”, skrev 
tjenesten i årsberetningen for 1981.” Denne opfattelse blev bekræftet af partiets 
ytringer forud for valget i januar 1984, hvor tjenesten på baggrund af pressemate- 
riale og valgbrochurer gengav partiets revolutionære paroler. Ikke overraskende 
henledte PET's notitser specielt opmærksomheden på de afsnit og ytringer, der 
handlede om ”Den væbnede opstand”, og tjenesten konstaterede under valgkam- 
pen, at DKP/ml var ”villig til at omstyrte samfundet under anvendelse af vold 
og våber”, at man ikke kunne stemme sig til socialismen, og at der kun fandtes 
en vej ud af tidens økonomiske krise: ”Nemlig massekampens vej med strejker, 
aktioner og protester”, PET noterede efter valget navnene på alle partiets 18 kan- 
didater, hvor mange stemmer de hver havde fået, samt hvor mange stemmer 
partiet havde fået (i alt 972).77 

I dagene omkring folketingsvalgets afholdelse fremgik det af DKP/mlIs avis 
Arbejderen, at partiet planlagde ”konkrete aktioner” mod NATO-anlæg i Dan- 


769 PET, personsag: Vedr. demonstration ved Flyvestation Karup den 14. og 15. oktober 1983. 
770 PET, administrativ sag: Årsberetning for 1983, afd. C. 

771. PET, administrativ sag: Årsberetning for 1984, afd. C. 

772. PET, administrativ sag: Årsberetning for 1981, afd. C. 

773 PET, personsag: ”Vedr. DKP/ML og Folketingsvalget” 24. januar 1984. 

mark. Derudover havde partiet ifølge PET's oplysninger kritiseret DKP og SF 
for ikke at ville deltage i nogle af disse aktioner.” I februar 1984, en måned efter 
folketingsvalget, etablerede ”Herning Komitéen mod fremmede baser” en uan- 
meldt demonstration ved flyvestation Karups hovedindgang. De 25-30 deltagere 
havde spændt et banner ud og blokerede for ind- og udkørsel. I et enkelt til- 
fælde bevægede nogle demonstrationsdeltagere sig ind på et afmærket militært 
område, men trak sig straks tilbage, da de blev bedt om det af det militære per- 
sonel. Der blev angiveligt ikke foretaget nogen anholdelser. Tjenesten fik udle- 
veret samtlige registreringsnumre på blokadedeltagernes biler, oplysninger om 
bilejerne og disses børn, samt om de var kendt for overtrædelse af loven.” Tje- 
nesten kunne på baggrund af disse oplysninger konstatere, at flere af PET kendte 
medlemmer af DKP/ml var blandt deltagerne. 

I april 1984 udarbejdede PET's regionsafdeling II en oversigt over de plan- 
lagte fredslejre og marcher. Selv om tjenesten havde konstateret visse uenighe- 
der om parolerne, fremstod selve påskemarchen palmesøndag som en enheds- 
demonstration. Derudover konstaterede tjenesten, at ”Herning-komitéen mod 
fremmede baser” der blandt andet dækkede over DKP/ml, havde planer om en 
fredslejr i dagene 15.-19. april i området omkring flyvebasen i Karup.” 

Som det var tilfældet med KAP, så PET det som sin opgave at efterforske 
DKP/ml. Det fremgår af ovenstående, at PET betragtede DKP/ml som et af de 
mest yderliggående og aktive partier på venstrefløjen og registrerede en del af 
medlemmerne, 15-20, ud af en medlemsskare på ca. 70. Flere personer var kendt 
i forvejen fra tidligere maoistiske grupper, men de fleste registreringer fandt sted 
op til folketingsvalget i 1984, hvor partiet stillede op. Den tidligste registrering 
i denne forbindelse blev forelagt Wamberg-udvalget og godkendt af det den 31. 
januar 1983 umiddelbart før PET's nye retningslinjer vedrørende efterforskning 
på det politiske område af 7. februar 1983.” Registreringen gjaldt den person, der 
havde forestået underskriftindsamlingen forud for folketingsvalget. Ved samme 
møde forelagde PET for første gang et notat om DKP/ml for udvalgets med- 
lemmer, hvilket blev fulgt op med en række længere notater på mødet et halvt 


774. PET, emnekartotek: ”Pro-kinesisk kommunisme” 1. oktober 1981. 

775. PET, personsag: ”Vedr. Blokade/demonstratior”, 16. januar 1984. 

776 PET, personsag: ”Vedr. Påskemarcher og fredslejre i reg. II i april-maj måned 1984”, samt udklip fra 
Herning Folkeblad 25. april 1984. 

777 WU: Mødereferat, 31. januar 1983: Notat vedr. DKP/ML. 

år senere, i august 1983.7? Ved Wamberg-udvalgets møde i oktober samme år 
fremhævede PET's chef behovet for at indsamle oplysninger om anmeldere af 
DKP/ml, uden at det dog ville føre til registrering. Wamberg-udvalget udtrykte 
betænkelighed, og PET-chefen lovede at overveje spørgsmålet på ny og eventuelt 
vende tilbage til udvalget.” De forelagte registreringer af DKP/ml-medlemmer 
blev ikke anfægtet af udvalgets medlemmer, der var enige med PET i, at alene 
tilknytning til organisationen var tilstrækkeligt registreringsgrundlag, eftersom 
1983-retningslinjerne gjorde det muligt at registrere personer, såfremt et partis 
program eller udtalelser fra partiets ledere forudsatte brug af vold.7 

I resten af perioden op til 1989 var PET's interesse for DKP/ML koncentreret 
om to af partiets aktivitetsområder. Det ene var de ovenfor nævnte aktiviteter 
mod fremmede militærmagter, NATO og atomvåben, hvor partiet fortsatte sine 
aktiviteter. Under en NATO-øvelse i september 1984 demonstrerede grupper af 
DKP/ml-aktivister i flere dage ved Englandsfærgens anløbssted i Esbjerg havn, 
hvor britiske militærkøretøjer kørte i land. En af dagene blokerede en gruppe 
aktivister for en militærkolonne i et vejkryds, hvilket medførte, at seks personer 
blev sigtet for overtrædelse af Politivedtægten.7% To år senere, i september 1986, 
foretog man telefonaflytning af to navngivne og registrerede DKP/ml-medlem- 
mer på grund af mulige planer om aktiviteter i forbindelse med et NATO-møde 
i Odense fra 30. september til 3. oktober 1986.7> Derudover har Kommissionen 
fundet dokumentation for, at et andet ledende medlem blev aflyttet i maj-juni 
1987. Alle aflytningerne blev begrundet med, at man mistænkte de pågældende 
for at ville overtræde straffelovens $ 114.78 


778 WU: Mødereferat, 24. august 1983: Notater vedr. DKP/ML, Folkefronten mod krig, reaktion og 
fascisme, og disses organisationers deltagelse i planlægning af og udførelse af aktioner mod George 
Bush. 

779. WU: Mødereferat, 7. oktober 1983. 

780 WU: Mødereferat, 30. august 1983: Notat om registrering af organisationer. Om emnet se endvidere 
Kommissionens beretning, bind 3. 

781 PET, personsag: Notitser vedr. demonstrationer i forbindelse med NATO-øvelsen ”Bold Gannet”; 
10. september 1984. 

782 PET, emnekartotek: ”Pro-kinesisk kommunisme” 11. september 1986, og ”Odense — Retsbog for 
særlige sager”, 15. september 1986. 

783 Kendelse fra Københavns Byret (33/87), 21. maj, 1. juni og 29. juni 1987. Ordlyden af straffelovens 
$ 114, stk. 1 før ændringerne ved ”Terror-pakken” i 2002: ”Den, som deltager i eller yder væsentlig 
økonomisk eller anden væsentlig støtte til korps, gruppe eller sammenslutning, der har til hensigt 
ved magtanvendelse at øve indflydelse på offentlige anliggender eller fremkalde forstyrrelse af sam- 
fundsordenen, straffes med fængsel indtil 6 år” 

Det andet af DKP/mls aktivitetsområder, som PET bemærkede i årene 1984- 
89, var kampen mod EF. Allerede i 1984 var to DKP/ml-medlemmer blevet an- 
holdt for ulovlig plakatophængning, der opfordrede til boykot af EF.7% Senere, i 
tiden omkring afstemningen om den såkaldte EF-pakke i 1986, markerede par- 
tiet sig med læserbreve, flere ulovlige plakatophængninger samt stiftelsen af ”Ud 
af EF-komitéen”7% 

I december 1986 læste PET i DKP/ml'ss avis Arbejderen, at der var planer om 
en ”Landskonference 87” i Nørrebrohallen i København den 24.-25. januar 1987. 
Konferencen skulle afholdes under parolen: ”For et bedre Danmark mod krise, 
krig og reaktion”, og det blev i annonceringen fremhævet, at det ikke var et parti- 
politisk foretagende. Derimod var det ment som invitation til både fredsfolk, 
miljøaktivister, EF-modstandere, antiimperialistiske solidaritetsarbejdere osv. 
PET konkluderede dog i sin notits, at DKP/ml tydeligvis fremstod som primus 
motor i forbindelse med konferencen, og tjenesten konstaterede minimum syv 
medlemmer af DKP/ml, hvoraf seks var registreret, og hvor tre af disse var op- 
rettet med personsag.7%” På konferencen blev der ifølge PET's oplysninger taget 
initiativ til ”Landskoordineringen for en Folkebevægelse mod Krise, Krig og Re- 
aktion”, en slags afløser af ”Folkefronten mod Krig, Fascisme og Reaktion”. PET 
opfattede det som et landsdækkende kontaktnet, og tjenesten fik fat i flere lokale 
lister over konktaktpersoner og lagde dem på DKP/ml's emnesag.7?” 

Helt til slutningen af den undersøgte periode skrev PET i årsberetningerne, 
at partiet havde et højt aktivitetsniveau. I årsberetningerne fra 1986-87 var der 
dog skubbet et ”det synes” og ”det skønnes” ind foran beskrivelsen af det høje 
aktivitetsniveau, hvilket tyder på, at PET måske ikke havde præcise oplysninger. 
Eller sagt på en anden måde: PET havde hverken kontakter eller penetranter i 
partiet.” 


Opsamling — Afslutning 
DKP/ml var den sidste, men også den mest yderliggående, af de mange ml-grup- 
per, der blev dannet i årene 1968-78. Gruppen havde et maoistisk udgangspunkt, 


784 PET, emnekartotek: ”Pro-kinesisk kommunisme” 15. maj 1984. 

785 PET, personsag: ”Vedr. ulovlig opklæbning af plakater”, 15. maj 1984; PET, emnekartotek: ”Pro- 
kinesisk kommunisme” 11. og 12. februar 1986. 

786 PET, personsag: Vedr. ”Landskonferencen 87%, 12. december 1986. 

787 PET, emnekartotek: ”Pro-kinesisk kommunisme, 15. januar, 2. februar, 2. juni og 11. juni 1987. 

788 PET, administrativ sag: Årsberetning for 1986 og 1987. 

men opfattede det albanske kommunistiske parti som sit forbillede i fortolknin- 
gen af marxismen-leninismen, og partiet blev dannet som konsekvens af split- 
telsen mellem de to hidtidige allierede i den verdenskommunistiske bevægelse, 
Kina og Albanien. DKP/ml havde ved sin stiftelse ca. 7o medlemmer og havde 
en hård og kompromisløs revolutionær retorik. Som led i den revolutionære 
strategi organiserede partiet dannelsen af en række såkaldte ”revolutionære 
masseorganisationer”, der skulle virke inden for hvert sit område. Revolutionær 
Fagopposition (RFO) var rettet mod arbejdsmarkedet, hvor DKP/ml generelt var 
meget aktiv. RFO konkretiserede den faglige kamp i opposition til den etable- 
rede fagbevægelse, var involveret i en række faglige kampe og tog initiativ til flere 
overenskomststridige arbejdsnedlæggelser. Landbofronten var noget så sjældent 
som et socialistisk initiativ rettet mod landmænd og fik da også ret begrænset 
opbakning. Fronten gennemførte en række møder og demonstrationer, der ikke 
indebar uro eller ulovligheder. Endelig var Folkefronten mod Krig, Reaktion og 
Fascisme i udgangspunktet ment som et handlekraftigt alternativ til fredsbevæ- 
gelsen, og fronten gennemførte en række aktiviteter og demonstrationer mod 
NATO i årene 1982-84. De revolutionære masseorganisationer døde ud i løbet 
af 1980'erne, men DKP/ml opretholdt flere af organisationernes aktiviteter op til 
1989. I slutningen af perioden blev kampen for fred og mod NATO mere bred og 
kompromissøgende og i øvrigt suppleret af aktiviteter mod EF. 

PET var fra starten opmærksom på DKP/ml's revolutionære paroler og ud- 
trykte ved flere lejligheder, at partiet var blandt de mest yderliggående grup- 
per på venstrefløjen. Det er tydeligt, at PET ikke opfattede partiets kontakt med 
fremmede magter som en trussel, ud over at tjenesten noterede sig partiets tætte 
relationer til Venskabsforeningen Danmark-Albanien og de såkaldte ”studie- 
ture”, Derimod påkaldte partiets faglige og politiske aktiviteter i Danmark sig 
større opmærksomhed end tilfældet var for de øvrige tilbageværende ml-grup- 
per. Især i årene 1982-83 havde PET et vist fokus på gruppen, dog med overvægt 
til tjenestens Region IV (Odense), hvor man opfattede partiet som ”rabiat” og 
meget aktivt. Partiets aktioner mod NATO, der havde karakter af blokader, de- 
monstrationer og propaganda, blev fulgt ganske tæt af PET, og afstedkom siden- 
hen den ene af de to aflytninger, Kommissionen har fundet dokumentation for, 
at tjenesten foretog af DKP/ml-medlemmer. Partiets lokale komitéer i faglige 
konflikter eller ved militære installationer resulterede i en opfattelse hos PET af, 
at partiet søgte at lave uro, når som helst en mulighed viste sig. 

Det må formodes, at PET ved flere lejligheder havde enten meddelere eller 
egne folk til stede ved offentlige møder og demonstrationer, at dømme efter de 
undertiden nøjagtige oplysninger om antal deltagere, talere og emner. I de sid- 

ste år var denne del af indsatsen dog begrænset. Generelt holdt tjenesten sig 
orienteret primært via åbne kilder (partiaviser, dagblade og offentligt tilgænge- 
ligt propagandamateriale). Som eksempel kan nævnes partiets tredje kongres i 
februar 1985, hvor PET udelukkende indhentede oplysninger fra partiets egne 
publikationer.” Der er ikke fundet tegn på, at tjenesten havde faste meddelere 
eller kilder tilknyttet partiet eller dets grupper, men der findes et par eksempler 
på, at dette foregik lokalt og på ad hoc basis. Til gengæld registrerede PET 15- 
20 DKP/ml-medlemmer ud af partiets ca. 7o medlemmer. Langt størstedelen af 
registreringerne fandt sted på grundlag af de nye retningslinjer fra februar 1983, 
som lagde større vægt på partiets program. 


789 PET, administrativ sag: Årsberetning for 1985, afd. C. 


PET's overvågning af den antiimperialistiske venstrefløj 1945-1989 


MANIFEST/KOMMUNISTISK ÅRBEJDSGRUPPE 1979-89 (”BLEKINGEGADEBANDEN”) 


17. MANIFEST/KOMMUNISTISK ARBEJDS- 
GRUPPE 1979-89 (”BLEKINGEGADEBANDEN”) 


Efter næsten et års splittelse i Kommunistisk Arbejdskreds (KAK) blev Kom- 
munistisk Arbejdsgruppe (KA) dannet den 3. september 1978. En tilsyneladende 
bidragende årsag til bruddet var holdningen til PELP, som KAK under Gotfred 
Appels ledelse i 1978 tog afstand fra at støtte. Gotfred Appel videreførte efter 
splittelsen en lille gruppe, der dog snart ophørte med at udfolde nogen virk- 
somhed. Appel selv fortsatte imidlertid med at deltage i den offentlige debat og 
anførte eksempelvis i forbindelse med debatten om Pol Pot-styret i Cambodja, 
at der nok var begået visse ”fejl” i perioden 1975-79, men at disse intet havde at 
gøre med overgreb på det cambodjanske folk.” I 1980'erne kom Gotfred Ap- 
pels antisovjetiske ytringer til udtryk gennem bitre politiske indlæg, der lige- 
frem udtrykte støtte til NATO og EF og samarbejdet med USA. Ifølge Appel 
udgjorde Sovjetunionen en politisk og militær trussel, der var større end den, 
de tre aksemagter under den anden verdenskrig udgjorde tilsammen. Enhver 
marxist måtte derfor bidrage til den opfattelse, at det var nødvendigt at sætte 
danske forsvarsudgifter i vejret, da Danmark og Vesteuropa i modsat fald ville 
være prisgivet en sovjetisk aggression.7” 

KA startede et forlag under navnet Manifest og udgav i årene 1978-82 et me- 
get tredjeverdensorienteret skrift med forlagets navn som titel. Derudover over- 
tog den nye gruppe KAK's praktiske arbejde i Tøj Til Afrika (TTA), der blev 
drevet videre under KAs politiske ledelse. Det vigtigste ansvarsområde var i 
den forbindelse at vedtage, hvilke områder og bevægelser der skulle have tildelt 
tøj. Indtil 1987 indsamlede, sorterede og sendte TTA tøj til frihedsbevægelser 
i primært det sydlige Afrika. Derudover afholdt de i samarbejde med UFF og 
gruppen ”Ulandsklunserne” loppemarkeder og ”klunselejre”, der i alt gav over en 


790 Peter Frederiksen, Kindkys af Pol Pot, s. 232. 
791. KAK: Forsvarsdebat på afveje, maj 1981, og Gotfred Appel i Politiken 5. oktober 1980. 

million kroner, hvoraf størstedelen blev sendt til befrielsesbevægelser.7” I april 
1987 åbnede KA Café Libération på Islands Brygge, hvis overskud ligeledes gik til 
bevægelser i den tredje verden. De officielle og udadvendte politiske aktiviteter 
herunder udgivelsen af politiske skrifter faldt dog i 1980'erne. I KA-regi blev der 
således kun holdt et enkelt møde fra åbningen af Café Libération til anholdel- 
serne i 1989.7 

KAs ideologiske grundlag var en videreudvikling af snylterstatsteorien, som 
var blevet formuleret af KAK i 1960'erne.” Den korte udlægning af teorien var, 
at den vestlige verdens velstand hvilede på ”plyndringen” af de tidligere kolo- 
nier. Arbejderklassens relative velstand i den vestlige verden skyldtes ikke de 
vestlige landes arbejderes egen kamp for bedre vilkår, men den vestlige verdens 
udnyttelse af den tredje verden. Derfor var kampen for socialisme i de vestlige 
lande både umulig og uvæsentlig, hvad enten den foregik via revolution eller 
parlamentarisme. Kun ved at støtte revolutionære bevægelser i den tredje verden 
kunne man bidrage til at skabe en revolutionær situation i Vesteuropa. Overord- 
net havde kampen tre niveauer: 


System: Den globale modsætning mellem industrilande og tredjeverdenslan- 
de.””% KA rettede i endnu højere grad end KAK fokus på den antiimperialistiske 
kamp som en forudsætning for kampen for socialismen — og altså ikke bare som 
en del af den. Tyngdepunktet lå i befrielses- og klassekampen i den tredje ver- 
den. En sejr for de antiimperialistiske kræfter i den tredje verden ville samtidig 
bane vejen for socialisme i de imperialistiske lande, da en svækkelse af det impe- 
rialistiske system ville medføre ”forarmelse og re-proletarisering”. 


Region: Prioriteringsgrundlaget skulle hvile på en afvejning af, hvor det anti- 
imperialistiske arbejde ville opnå den største effekt. Jo større økonomisk, mili- 
tærstrategisk og råstofstrategisk betydning området havde for imperialismen, jo 
større grund var der til at rette indsatsen mod netop dette område. Derudover 
var det nødvendigt med en vurdering af selve det revolutionære potentiale i den 


792 Manifest, nr. 1, oktober 1978, og Leksikon for det 20. århundrede. 

793 Andreas Nawrocki og Lars Jakob Augustesen, Konsekvensen af ”Illusionsløs Realisme”, s. 125. 

794 Det følgende bygger overvejende på Manifest — Organ for Kommunistisk Arbejdsgruppe, nr. 1, okto- 
ber 1978, og ”Manifest —- Kommunistisk Arbejdsgruppe (KA), (u. dato) her taget fra PET, emnesag: 
”Manifest —- Kommunistisk Arbejdsgruppe”. 

795 Inspireret af bl.a. Immanuel Wallersteins retning inden for teorierne om internationale relationer. 

enkelte region. Her skelnede KA mellem de objektive og de subjektive kræfter: 
De objektive kræfter var masserne. I forhold til en prioritering af disse var det 
især afgørende, hvor stor en styrke og hvor sikkert et potentiale, disse kunne 
forventes at udgøre i den kommende kamp, samt hvorvidt de havde den rette 
klassemæssige sammensætning. 


Bevægelse: De subjektive kræfter var de organiserede revolutionære grupper. 
Støtten til den enkelte bevægelse skulle foregå på baggrund af en nøje afvejning 
af gruppens egen ideologiske karakter og dens internationale perspektiver. Et 
eksempel var den palæstinensiske kamp, hvor der ifølge KA var to linjer: el- 
Fatah, der i KAs optik var nationalt og småborgerligt orienteret, og PFLP, der 
betragtede den israelsk-palæstinensiske konflikt som en klassekamp vendt mod 
imperialismen. 


Dette var det teoretiske grundlag for KAs aktiviteter. Hvor KAK anså det for 
umuligt at opbygge en egentlig organisation i ”snylterlandet Danmark, mente 
KA, at dette var både muligt og nødvendigt. Gotfred Appels tidligere nære al- 
lierede Jens Holger Jensen blev den uformelle leder af gruppen, der blandt andre 
talte de senere dømte medlemmer af Appel-gruppen Peter Døllner, Niels Jørgen- 
sen, Torkil Lauesen og Jan Weimann. I forbindelse med retssagen efter Købma- 
gergaderøveriet udtalte et medlem af gruppen, at Kommunistisk Arbejdsgruppe 
og Appel-gruppen ud over personsammenfaldet intet havde med hinanden at 
gøre.” Det skal forstås sådan, at den kerne inden for KA, der udgjorde Appel- 
gruppen, og som senere blev dømt for illegale aktiviteter, havde planlagt og ud- 
ført disse i dybeste hemmelighed ved siden af det legale støttearbejde, der blev 
udført i KA. Almindelige medlemmer og sympatisører af KA og Tøj Til Afrika 
(TTA) kendte intet til den lille gruppes aktiviteter. KA blev opløst kort tid efter 
at det illegale arbejde var blevet afsløret. 

Det er imidlertid værd at bemærke, at Appel-gruppen formentlig udgjordes 
af en større personkreds. Det var i hvert fald opfattelsen hos både kriminalpoli- 
tiet og PET. I 1989 sigtedes oprindeligt 1 personer (heraf to palæstinensere), som 
PET opfattede som medlemmer af Appel-gruppen. Dertil kom yderligere tre 
personer, der sigtedes for forhold vedrørende en planlagt kidnapning af Rausing 
(se nedenfor). Desuden skal nævnes Jens Holger Jensen, der forulykkede i en bil 
i Århus samt muligvis et familiemedlem til en af de dømte i 1990, som også var 


796 Nawrocki og Augustesen, Konsekvensen af ”Illusionsløs Realisme, s. 120. 

aktiv i Århusområdet i begyndelsen af 1980'erne. Set over en tiårig periode kan 
gruppen have bestået af ca. 15 personer, hvoraf de syv dømte samt de to forulyk- 
kede (Carsten Nielsen og Jens Holger Jensen) var blandt de mest aktivistiske. På 
baggrund af telefonaflytninger, observationer og anden overvågning, bl.a. mod 
gruppens tilholdsted Café Libération, står det endvidere klart, at gruppen i sit 
arbejde har kunnet drage nytte af en række udenlandske og danske sympatisø- 
rer (der dog ikke nødvendigvis alle har været vidende om gruppens kriminelle 
aktiviteter).77 


Palæstinensiske kredse i PET's søgelys 1970-79 


De tidligste PET-indberetninger om palæstinensisk aktivitet i Danmark er fra 
omkring 1970. Samme år tog herboende palæstinensere initiativ til dannelsen af 
Palestinian Workers Union (PWU), der i 1970'erne var den mest betydningsfulde 
palæstinensiske organisation i Danmark. Gruppen havde ifølge eget udsagn til 
formål ”… at sprede oplysning om palæstinensernes situation og befrielseskamp, 
at udvikle solidaritet med det palæstinensiske folk og tage de problemer op, som 
palæstinensere har som fremmedarbejdere i Danmark”72 I 1972 steg antallet af 
PET's indberetninger vedrørende palæstinensisk aktivitet mærkbart, hvilket gi- 
vetvis hang sammen med PFLP's og Sorte Septembers terroraktiviteter på den 
internationale scene. Tendensen kunne aflæses i PET's interne årsberetninger 
for de år: I årsberetningen for 1971 spores en stigende interesse for identifika- 
tion af personer med tilknytning til palæstinensiske terrororganisationer og for 
udvidede kontakter til udenlandske tjenester om disse grupper.7” Indlednings- 
vis i årsberetningen for 1972 hed det, at PET-terrorholdets arbejde i 1972 havde 
været præget af ”en stærk opblussen af international terror, herunder især den 
af arabiske terrororganisationer udførte terror” Beretningen gjorde desuden op- 
mærksom på, at eksempelvis PWU havde ændret adfærd til mere hemmelige 
møder og aktiviteter, og området blev i det hele taget beskrevet væsentligt mere 
indgående end de foregående år.” 


797 PET, oplysninger i diverse personsager. 

798 Socialistisk Håndbog (1978), s. 71. 

799 PET, administrativ sag: Årsberetning for 1971. Afd. C. 
800 PET, administrativ sag: Årsberetning for 1972. Afd. C. 

Det lykkedes PET at hverve en kilde i de palæstinensiske kredse, som blandt 
meget andet gav PET oplysninger om fremtrædende medlemmer af PWU: Sati 
Bakir, der siden fungerede som formand for både PWU og Den Arabiske Klub, 
samt Talal Zouabi og Hasan Abu-Daya.?” I juni 1972 havde en anden herbo- 
ende palæstinenser udtalt, at han ville anskaffe en pistol og skyde den israelske 
udenrigsminister Abba Eban under dennes besøg i København samme måned. 
Politiet anholdt og afhørte den pågældende, der derefter tog til Den Arabiske 
Klub for at fortælle om afhøringen. PET havde imidlertid en kilde til stede, som 
efterfølgende berettede til PET om mødet i Den Arabiske Klub. På den måde fik 
PET et indblik i stemningen i de arabiske kredse. Under afhøringen af ovenfor 
nævnte palæstinenser, der havde erklæret at ville dræbe Eban, fik man oplys- 
ninger om tre af de mest aktive palæstinensere, blandt andre Sati Bakir og Talal 
Zouabi. Derudover havde de tre aktivister bebrejdet den afhørte, at han ikke 
havde orienteret dem om sine udtalelser med hensyn til den israelske udenrigs- 
minister. Alt i alt gav det danske politis interesse for palæstinenserne anledning 
til nervøsitet og usikkerhed.” 

Nogle måneder senere, i oktober 1972, berettede en af tjenestens kilder, at 
herboende palæstinensiske aktivister nogen tid i forvejen havde haft besøg af en 
PFLP-repræsentant fra Beirut. Angiveligt havde PFLP-repræsentanten opfordret 
til, at man omorganiserede ”organisationens” medlemmer i Danmark i grupper af 
fem, men også at der snart skulle ”ske noget”: Kilden mente, der eksisterede fire 
sådanne grupper, hvoraf han selv var medlem af en, og Sati Bakir og Talal Zouabi 
var medlemmer af en anden. Kilden berettede desuden om en, efter kildens op- 
fattelse, højtråbende og utroværdig skikkelse inden for de palæstinensiske kred- 
se, der ved flere lejligheder luftede muligheden for et attentat. Selv om det var 
uklart, hvordan og mod hvem attentatet skulle udføres, mente PET der måtte fore- 
ligge planer om en eller anden form for attentat, hvilket dog ikke blev bekræftet. 

Palæstinenseren blev imidlertid selv udsat for et attentat den 30. november 
1972, da han modtog en brevbombe fra Libanon.:% Han mistede delvist sin ene 


801 PET, personsag: ”Indberetning fra kilde vedr. Palæstinensisk Arbejderunion i Danmark”, 8. maj 
1972. 

802 PET, personsag: ”Indberetning fra kilde vedr. Stemningen i herboende arabiske kredse” 16. august 
1972. 

803 PET, personsag: ”Indberetning fra kilde [-] vedr. muligt arabisk attentat her i landet” 16. oktober 
1972. 

804 Ibid. 

805 PET, personsag: ”Notat vedr. Ahmad Ahmed Darwish Awadalla”, 6. december 1972. 

hånd og udtalte under den efterfølgende afhøring på Gentofte Sygehus, at han 
aldrig havde været medlem af PFLP. Til dette bemærkedes det i PET-rapporten 
at, ”… det er løgn”: Ifølge rapporten mente den pågældende selv, at israelske 
såvel som palæstinensiske kræfter kunne stå bag attentatet. I løbet af november 
1972 havde andre herboende palæstinensere, Sati Bakir og Nabil Kanafani, mod- 
taget trusselsbreve, hvilket havde skabt en nærmest panisk stemning i miljøet. 
Nogle frygtede israelsk terror. Andre, som Sati Bakir, kontaktede selv en person, 
han i forvejen kendte inden for kriminalpolitiet, og gav over for ham udtryk 
for sin mistanke om, at politiet i Danmark skulle stå bag trusselsbrevene. Ved 
en efterfølgende samtale med kriminalbetjenten var de to PET-folk, der fulgte 
de palæstinensiske aktiviteter til stede, hvilket tilsyneladende medførte visse 
diskussioner mellem Bakir og PET-folkene. I trusselsbrevene blev Bakir truet 
med, at ”Worlds organisation for the individuals welfare and security” holdt øje 
med ham, at han skulle forsvinde ud af landet, og endelig, at brevet lige så godt 
kunne have været en bombe. Flere oplysninger i brevet, mente Bakir, var ting, 
han kun havde fortalt til politiet, hvorfor han vedholdende beskyldte politiet og 
PET for at stå bag brevene. Derudover hævdede han, at en ”herboende araber” 
gav oplysninger til politiet, og at han i øvrigt vidste, hvem det var. PET-folkene 
afviste dette, men gjorde samtidig Bakir bekendt med, at ”… ikke kun én araber 
forsynede os med oplysninger, og at det jo nok ikke var klogt at stole for meget 
på sine landsmænd.” Hvorvidt dette udsagn skulle forstås som andet end en 
løftet pegefinger, er uklart. Under alle omstændigheder fastholdt også Sati Bakir, 
at han intet som helst kendte til palæstinensiske aktiviteter, og at han i øvrigt 
ikke mente, at sådanne aktiviteter overhovedet fandt sted. 

Det mente efterforskere i PET nok, at de gjorde. I den følgende tid fik tje- 
nesten, blandt andet ved hjælp af supplerende oplysninger fra en udenlandsk 
tjeneste, bekræftet formodningen om de fremtrædende PWU-medlemmers 
tilhørsforhold til PFLP. En af tjenestens egne kilder forsynede stadig PET med 
stemningsrapporter fra de palæstinensiske kredse og kunne i 1973 berette om 
en intern splittelse i ”herværende PFLP-kredse” i forbindelse med forestående 
fredsforhandlinger i Mellemøsten. Kilden beskrev to fløje. Det fremgik, at Ah- 
med Awadalla og Hasan Abu Daya tilhørte en aktivistisk indstillet fløj, mens 
Sati Bakir og Talal Zouabi tilhørte en afventende fløj.” Sammenfattende ledte 


806 Ibid. 
807 PET, personsag: Notat vedr. ”trusselsbreve, sendt til herboende arabere” 10. november 1972. 
808 PET, personsag: Indberetning fra kilde [-] vedr. ”Herboende arabere” 5. december 1973. 

forholdene PET til den opfattelse, at PFLP-folk i Danmark organiserede sig om- 
kring PWU, en opfattelse tjenesten bibeholdt helt frem til PWU's opløsning i 
1980'erne. Det betød dog ikke, at PWU i sig selv blev anset som særligt tilknyt- 
tet PFLP, selv om lederen af PWU's kontor Sati Bakir sammen med to andre 
dominerende PWU-figurer med stadig større sikkerhed efterhånden blev an- 
set som PFLP-folk.:2 Når PFLP-folk fra hovedafdelingerne i Mellemøsten var 
i Danmark, fik PET ved flere lejligheder oplysninger om, at de havde møde i 
Sati Bakirs lejlighed, og ikke i PWU's lokaler. Ved en enkelt lejlighed blev det 
ligefrem indskærpet, at de udenlandske PFLP-medlemmer ikke måtte vise sig i 
PWU, og PET havde svært ved at få nærmere oplysninger om mødet, eftersom 
de almindelige PWU-medlemmer ikke havde nogen viden herom.” Sati Ba- 
kirs tilhørsforhold var der dog efterhånden ikke nogen tvivl om, og fra omkring 
1975 blev de tre PWU-ledere som regel omtalt som PFLP-medlemmer i PET's 
materiale. Derudover blev Bakir de følgende år anset som ikke blot den leden- 
de PFLP-kontakt i Danmark, men i hele Skandinavien. PET var i besiddelse af 
oplysninger, der pegede på, at PFLP-kredse i Sverige og Norge ved relevante 
lejligheder refererede til Bakir, og at PFLP-medlemmer fra disse to lande ofte 
besøgte Bakir i forbindelse med deres rejser til Mellemøsten." Derudover frem- 
går det af en senere indberetning, at Talal Zouabi fra den danske PFLP-gruppe 
rekvirerede propagandablade fra Beirut til beslægtede grupper i Gøteborg og 
Stockholm.” 

I slutningen af 1975 blev den første af mange aflytninger af Sati Bakirs tele- 
foner etableret. Baggrunden var PET's efterhånden faste antagelse om, at Bakir 
var involveret i PFLP's aktiviteter. I PET's anmodning om tilladelse til at etablere 
aflytningen anførtes en række paragraffer i straffeloven, der henviste til alvorlige 
forbrydelser: Manddrab ($ 237), frihedsberøvelse ($ 261), skade på andres person 
eller formue ($ 183) og flykapring ($ 183a).”” Dette var den eneste aflytning, hvor 


809 RB: 3. december 2002. Dette vidne mente at flere fraktioner var tilknyttet PWU-kontoret, men 
understregede også i sin forklaring for Kommissionen, at PWU-lederen var tilknyttet PFLP. 

810 PET, personsag: ”Vedr. PFLP-mødet i Kbh. d. 12/11 1977”. 

81 PET, administrativ sag: Årsberetning for 1977 afd. T. 

812 PET, personsag: ”Vedr. Kontakt mellem Talal Zouabi og PFLP/Al Hadaf-kontoret i Beirut, 
30. marts 1978. 

813 PET, operationssag: ”Kendelse bilag 44”. I forbindelse med retskendelser forud for aflytninger var 
standardformuleringen af man havde grund til at antage, ”at der via den pågældende telefon blevet 
givet eller modtaget opkald til eller fra personer.” der var mistænkt for overtrædelse af de enkelte 
paragraffer. 

der blev henvist til disse paragraffer. Herefter blev der som hovedregel henvist til 
straffelovens $ 114 — den milde terrorparagraf. 

I løbet af 1976 var der en betydelig stigning i antallet af indberetninger fra de 
palæstinensiske kredse. Således indberettede en ny kilde i oktober 1976 om fire 
herboende PFLP-medlemmers ophold i Libyen og Libanon i august 1976, blandt 
disse Talal Zouabi og Sati Bakir.”+ Formålet med rejsen var angiveligt at få kend- 
skab til og deltage i kampene i Libanon. Et ugelangt ophold i Tripoli i Libyen, hvor 
de fire udsendinge sammen med 250 andre deltagere modtog politisk skoling og 
våbentræning, fungerede som forberedelse. Herefter var de ifølge indberetnin- 
gen taget til Libanon, hvor de var blevet fordelt blandt de ”kæmpende brigader” i 
borgerkrigen. Endelig havde Bakir og en anden af delegationens deltagere under 
opholdet i Beirut besøgt en af PFLP's grundlæggere, George Habash.” 

Det var opholdet i træningslejren i Libyen, der vakte PET's opmærksomhed. 
Oplysningerne nåede til Regeringens Sikkerhedsudvalg på et møde i januar 1977, 
hvor PET's chef Ole Stig Andersen informerede udvalget om ”Deltagelse fra 
Danmark i arabiske træningslejre for terrorister rekrutteret i den danske PFLP- 
celle”, I september 1976, ca. en måned efter hjemkomsten, etablerede PET med 
henvisning til straffelovens $ 114 atter aflytninger af Sati Bakirs telefoner. Med 
ganske korte afbrydelser, hver af få dages varighed, blev disse aflytninger opret- 
holdt nærmest uafbrudt de næste ni år, indtil juni 1985.” Fra efteråret 1976 blev 
Sati Bakir af PET betragtet som lederen af PFLP i Danmark og i enkelte notitser 
som en ”potentielt meget farlig terrorist”? Retskendelserne for den langvarige 
aflytning blev givet med henvisning til straffelovens $ 114. 

I månederne efter træningslejrens afholdelse fik PET ved hjælp af udenland- 
ske tjenester kendskab til flere af de PELP-medlemmer, der havde fungeret som 
instruktører i træningslejren, og som til daglig holdt til i organisationens hoved- 
kvarterer i Mellemøsten. Blandt disse var den senere leder af PFLP's politiske 
afdeling Tayssir Kuba og to ansvarlige for PFLP-forbindelser i udlandet, hvoraf 


814 PET, personsag: Indberetning fra kilde, 27. oktober 1976. Enkelte vidner har under Kommissionens 
afhøringer foretaget i 2001 sagt, at de mente Jens Holger Jensen var blandt deltagerne. Dette kan 
på baggrund af datidens indberetninger med temmelig stor sikkerhed afvises. Samtidig er der dog 
ingen tvivl om, at flere af Appel-gruppens medlemmer fra tid til anden opholdt sig i Libanon eller 
Irak uden at der dog vides noget præcist om deres opholdssteder i de to lande. 

815. Ibid. 

816 RSU: 7. januar 1977. 

817 PET, operationssag: ”Kendelse bilag 45”. 

818 PET, personsag: ”Vedr. Sati Awad Bakier”, 14. januar 1977. 

den ene var Marwan el-Fahoum.”? Navnlig Fahoum fik siden en central betyd- 
ning for danske forhold og dermed for PET, da han i 1978 overtog ansvaret for 
PFLP-kontakter i de skandinaviske lande og herigennem etablerede tæt kontakt 
til først Sati Bakir og senere til Appel-gruppen. 

I løbet af 1976-77 fandt PET yderligere indikationer på især Sati Bakirs cen- 
trale rolle i PFLP's organisation og virke. I en rapport fra marts 1977 blev Sati 
Bakir omtalt som PFLP's aktivist nr. 1 i Skandinavien, blandt andet på baggrund 
af oplysninger fra udenlandske myndigheder. Tilsyneladende fik PFLP-aktivister 
i de øvrige skandinaviske lande instruktioner og hjælp af Bakir til at løse proble- 
mer. Hans status i forhold til PFLP's centrale afdelinger i lande i Mellemøsten 
blev afsløret ved hans hyppige kontakter til personer i disse lande, heriblandt le- 
deren af udenrigsafdelingen, den ovenfor nævnte Tayssir Kuba.”"” Senere samme 
år, i juli 1977, blev der afholdt endnu en træningslejr i Libyen, hvor Sati Bakir og 
Hasan Abu Daya igen deltog.”” Ifølge PET's oplysninger havde Bakir i ugerne 
op til opholdet i lejren forsøgt at hverve deltagere i arabiske kredse i både Dan- 
mark og Sverige. Derudover kunne PET i løbet af efteråret 1977 konstatere en vis 
kontakt mellem den libyske ambassade i København og Sati Bakir. Allerede før 
træningslejren i sommeren 1977 modtog PET en indberetning fra en udenlandsk 
myndighed, hvori Bakir blev beskrevet som: ”PFLP's forbindelse til Libyen og 
Iraq's ambassader, hvorfra han modtager hjælp til sine aktiviteter, som for ek- 
sempel finansiering, billetter og rejsedokumentation”%> Oplysningerne blev i 
et vist omfang bekræftet af en PET-kilde i miljøet, der i marts indberettede, at 
Bakir ofte mødtes med 1. sekretæren ved den libyske ambassade.” I forbindelse 
med træningslejren modtog PET fra to udenlandske kilder oplysninger om, at 
kontakten mellem de to parter ”… i den seneste tid [var] accelereret voldsomt; 
og senere samme efterår fremkom bekræftende oplysninger fra diverse aflyt- 
ninger. Disse afslørede, at PWU-delegationer ved i hvert fald én lejlighed havde 


819 PET, personsag: ”Vedr. PFLP-hovedkvarter for forbindelser til udlandet” 15. november 1976 og 
”Vedr. Oplysninger om palæstinensere”, 24. december 1976. 

820 PET, personsag:” Vedr. Sati Awad Suleiman Bakir” 15. marts 1977. 

821 PET, personsag: ”Vedr. Træningslejr i Libyen 1977” 10. august 1977, og PET, administrativ sag: Års- 
beretning for 1977, afd. T. 

822 PET, personsag: ”Vedr. Sati Awad Suleiman Bakir”, 15. marts 1977. 

823 PET, personsag: ”Indberetning fra kilde vedr. forbindelse mellem PFLP-medlemmer og personale 
på den libyske ambassade i Danmark, 22. marts 1977. 

824 PET, personsag: ”Vedr. Forbindelse mellem den herboende PFLP-kreds og den herværende Libyske 
ambassade (.)”, 27. juli 1977. 

modtaget 7.-8.000 kr. og en anden gang var blevet tilbudt 4.-5.000 kr. Samtidig 
pegede oplysningerne på et tilsyneladende mistillidsforhold mellem ambassa- 
den og PWU, da sidstnævnte angiveligt ved en bestemt lejlighed havde nægtet at 
modtage disse 4.-5.000 kr., og ambassadøren efterfølgende havde omtalt PWU- 
medlemmerne som ”usympatiske”.”> Angiveligt gik den libyske ambassade fra at 
yde månedlige ydelser til PWU, til ”kun” at støtte enkeltarrangementer.”' Ikke 
desto mindre var der kontakt, og PET var opmærksom herpå. Vidneforklaringer 
for Kommissionen har underbygget, at det var PET's antagelse, at Libyen støt- 
tede PFLP økonomisk. Derudover har en tidligere ansat ved PET's kontrater- 
rorafdeling nævnt, at landet støttede PFLP ved at smugle våben til de lande, hvor 
gruppens terrorangreb foregik.:” 

I januar 1977 etablerede PET en særskilt Afdeling T med ansvar for terror- 
området, der indtil dette tidspunkt havde hørt under Afdeling C. Det er oplagt 
at antage, at udviklingen i den internationale terrorisme havde fremmet dette 
initiativ. Ud over at de palæstinensiske grupper fra 1974-75 og fremefter af PET 
blev opfattet som den største terrortrussel,”” fremkom nu indikationer på sam- 
arbejde på tværs af landegrænser de forskellige terrororganisationer imellem, 
samt på kontakter mellem disse og østbloklandene. Det fremgik af Afdeling T's 
omfattende bidrag i PET's interne årsberetning for 1977, at det forelå oplyst, at 
der i 1976-77 blev afholdt kurser i Sovjetunionen for palæstinensiske terrorister. 
Oplysningerne var usikre, men gav det indtryk, at det fra Sovjetunionens side 
handlede om at få indflydelse, mens det fra gruppernes side handlede om res- 
sourcer og materiel.”” Samarbejdet mellem grupperne Rote Armee Fraktion 


[55] 
> 


825 PET, personsag: ”Oplysninger fra kilde om "Den libyske ambassade — forbindelse til PFLP 
13. december 1977. 

826 PET, administrativ sag: Årsberetning for 1980 afd. T. 

827 RB: 11. juni 2002. 

828 Dette fremgår af flere af de vidneforklaringer der er afgivet til Kommissionen, f.eks. RB: 8. maj 2001 
og RB: 3. december 2002. 

829 PET, administrativ sag: Årsberetning for 1977, afd. T. I The Mitrokhin Archive nævnes det, at PELP- 
lederen Waddie Haddad allerede i 1970 blev rekrutteret som KGB-agent under kodenavnet ”NAT- 
SIONALIST”, og at Haddad og KGB planlagde flere fælles operationer op gennem 1970'erne. De 
to parter havde en fælles interesse i at bekæmpe israelsk og amerikansk indflydelse i eksempelvis 
Libanon. Se Christopher Andrew og Vasili Mitrokhin (1999), The Mitrokhin Archive — The KGB in 
Europe and the West, s. 493-498. 

(RAF), Japanese Red Army samt en IRA-fraktion blev nævnt i flere indberetnin- 
ger.%30 

I august 1977 ankom ovennævnte Marwan el-Fahoum til Danmark. PET op- 
rettede observation af ham med det formål at fastlægge hans kontakter. Det 
fremgik, at Fahoum tog direkte til Sverige (han var svensk gift), men ankom 
atter til Danmark i september, angiveligt for at afholde møder med danske PFLP- 
medlemmer.% Fahoums besøg blev fra 1978 stadig hyppigere og stadig mere in- 
teressante for PET, hvilket vil fremgå nedenfor i beskrivelsen af PET's overvåg- 
ning af KA og Appel-gruppen. 

I tiden fra den 1. oktober 1977 til januar 1978 konstaterede PET, at PFLP-kred- 
sen i København ved flere lejligheder benyttede Sati Bakirs bror Taysir Bakirs 
lejlighed som dæklejlighed for møder og overnatningssted for tilrejsende gæster. 
På den baggrund indledte tjenesten også aflytning af den telefon, der var tilmeldt 
denne lejlighed.” I januar-februar 1978 godtgjorde aflytninger af denne telefon, 


830 Den 13. oktober 1977 blev en Lufthansa Boeing 737 fra Mallorca til Frankfurt kapret af fire ”arabisk 
udseende” mænd og fløjet til Mogadishu i Somalia. Ifølge PET skulle kapringen ses i sammenhæng 
med RAF-bortførelsen af den vesttyske arbejdsgiverforeningsformand, Hans Martin Schleyer, blot 
en måned tidligere den 5. september 1977. Flykaprenes krav omhandlede således, foruden frigivel- 
sen af 11 vesttyske RAF-medlemmer, også løsladelse af to palæstinensiske terrorister der sad fængs- 
let i Tyrkiet, hvilket vidnede om en vis kontakt mellem tyske og palæstinensiske terrorgrupper. Den 
17. oktober krævede gidseltagerne, at de fængslede RAF-medlemmer efter frigivelsen skulle flyves 
til Mogadishu, hvilket de vesttyske myndigheder den følgende dag oplyste dem om var ved at ske. 
Samme aften landede en Boeing 707 ubemærket i Mogadishus lufthavn. Ombord var en styrke fra 
det vesttyske anti-terrorkorps GSG-g9, der efter en times forberedelse stormede det kaprede fly om- 
kring midnat, natten til den 18. oktober. Tre af de fire gidseltagere blev dræbt, den sidste hårdt såret. 
11 af de i alt 86 passagerer blev i flg. PET's årsberetning lettere såret og ingen blev dræbt. Udfaldet af 
kapringen førte til, at fire RAF-medlemmer den følgende dag begik selvmord i deres fængselsceller i 
Vesttyskland, heriblandt den oprindelige leder af Baader-Meinhof gruppen Andreas Baader. Dagen 
efter, den 19. oktober, blev Hans-Martin Schleyer likvideret af sine kidnappere efter 43 døgns fange- 
skab. I PET's årsberetning blev det anset for ”overvejende sandsynligt” at det var Waddie Haddads 
gruppe ”inden for PFLP” (formentlig PFLP-SC) der sammen med RAF stod bag flykapringen. I den 
senere litteratur om emnet nævnes PFLP da også som ansvarlig, uden det dog er nærmere specifi- 
ceret, hvilken gruppe inden for PFLP der var tale om. PET, administrativ sag: Årsberetning for 1977, 
afd. T. Om samarbejdet mellem palæstinensiske og vesteuropæiske grupper se også Livingstone & 
Halevy (1991), Inside the PLO, s. 208-209. Se desuden Richard Muffman, ”This is Baader-Meinhof” 
på www.baader-meinhof. com/timeline/1977.html. 

831 PET, personsag: Observations-rekvisition, 17. august 1977. 

832 PET, administrativ sag: Årsberetning for 1977, afd. T. 

833 PET, operationssag: ”Kendelse bilag 45”. 

at Sati Bakir førte en samtale med den irakiske ambassade i forbindelse med 
nogle visumansøgninger. Fra tidligere post-operationer havde PET kendskab til, 
at Bakir havde forsynet tilrejsende med falske pas, og tjenesten fik derfor rettens 
kendelse til at gennemgå al post til og fra Taysir Bakirs lejlighed. I marts havde 
tjenesten endnu ikke kunnet konstatere den ventede forsendelse, og operationen 
ophørte.%+ 

Il en periode indtil den 31. marts 1978 aflyttede PET ud over PWU's og Sati Ba- 
kirs telefoner også tre øvrige fremtrædende PWU-medlemmers telefoner. Disse 
initiativer var led i den efterforskning af ”PFLP-cellen” i København, som med 
større eller mindre intensitet havde stået på siden 1972. Da PWU i februar 1978 
ville oprette endnu en telefonlinje, anmodede PET om rettens tilladelse til også 
at aflytte denne telefon. Den rapport, der blev givet som begrundelse for kendel- 
sen, sammenfatter ganske godt, hvordan PET overordnet betragtede tingene på 
dette tidspunkt: PWU fungerede som ”centrum” for PFELP i det nordlige Europa 
(det vil sige de skandinaviske lande), og PWU's telefon blev benyttet ved kontakt 
til mere fremstående medlemmer af PFLP i Mellemøsten.& I kraft af, at tjene- 
sten var bevidst om, at de vigtigste PFLP-kontakter gik uden om det mere åbne 
PWU, afspejlede anmodningen den grundighed, PET lagde i overvågningen af 
de palæstinensiske grupper og deres kontakter. 

I sommeren 1978 fik PET rettens tilladelse til at opretholde aflytningen af 
de fire ledende PFLP-kontakter, de to PWU-telefonlinjer, samt en rumaflytning 
af Sati Bakirs lejlighed. Aflytningen kom til at vare de næste to år. De hidtidige 
aflytninger havde ifølge PET's rapport dokumenteret, at ”PFLP-gruppen” i Dan- 
mark stadig var meget aktiv, at de holdt flere møder og havde haft flere besøg 
fra Beirut. PET ønskede at klarlægge karakteren og antallet af deltagere i disse 
møder. Derudover forudså tjenesten, at der ville blive arrangeret en ny trænings- 
lejr for PFLP-sympatisører i Libyen senere på sommeren, som det havde været 
tilfældet de to foregående år. Træningslejren fandt tilsyneladende ikke sted, 
sandsynligvis grundet voldsomme kamphandlinger i Libanon.” Rumaflytnin- 
gen af Taysir Bakirs lejlighed i Arresøgade blev taget ned den 3. marts 1980, da 
det kom frem, at der fra den 19. december 1979 ikke fandt flere møder vedrø- 
rende PWU sted i denne lejlighed, og at disse møder nu foregik i Sati Bakirs nye 


834 PET, operationssag: ”Kendelse bilag 73”. 
835. PET, operationssag: ”Kendelse bilag 45”. 
836 PET, operationssag: ”Kendelse bilag 42”. 
837 PET, administrativ sag: Årsberetning for 1978, afd. T. 

lejlighed i Lundtoftegade på Nørrebro i København. Da PET nedtog rumaflyt- 
ningsudstyret, foretog tjenesten samtidig en ransagning. PET affotograferede en 
mængde materiale affattet på arabisk, men påført PFLP's bomærke, og tjenesten 
antog, at materialet var en del af den danske PFLP-celles arkiv. PET opnåede 
efterfølgende rettens godkendelse til ransagningen. 

I september 1978, da kendelserne for alle ovennævnte aflytninger skulle for- 
nys, fremlagde PET oplysninger om, at PWU af PFLP-kontoret i Beirut var ble- 
vet bedt om ”at foretage sig noget”. Kort tid før havde Camp David forhandlin- 
gerne mellem Egypten, Israel og USA resulteret i en fredsaftale mellem Egypten 
og Israel, hvilket var upopulært i flere arabiske og palæstinensiske kredse.” For 
at få yderligere oplysninger om de eventuelt forestående aktiviteter i forbindelse 
med aftalen fik PET rettens godkendelse til fortsat at foretage aflytningerne. I 
oktober 1978 fremgik det af en rapport fra tjenesten, at Sati Bakir også var stærk 
modstander af fredsaftalen. Bakir havde ifølge PET-rapporten den opfattelse, at 
kun et attentat ville sætte en stopper for Sadats fredsbestræbelser, at de arabiske 
lande burde afbryde deres diplomatiske forbindelser med Egypten, og at kun 
Libyen fortsat ville kæmpe mod Israel." PWU ville holde møder om sagen, og 
PET's overvågning dokumenterede senere, at PWU i samarbejde med den dan- 
ske solidaritetsgruppe FMI (Forbundet mod Imperialismen) havde udarbejdet 
en resolution mod Camp David-aftalerne. 

Hvad angår forbindelsen mellem PFLP og eventuelle terrorhandlinger på 
dansk grund, fremgår det af en rapport dateret den 8. september 1978, at kilder i 
udlandet havde meddelt PET, at PLO planlagde at udføre et attentat mod ”den zi- 
onistiske sammenslutnings kontor i København”. Til dette formål skulle en svensk 
pige og en dansk mand den 10. oktober 1978 sendes fra Beirut til København. 
Herefter skulle de, stadig ifølge den udenlandske kilde, mødes med Sati Bakir og 
overnatte hos ham og den følgende dag mødes med en medarbejder på den liby- 
ske ambassade i København, som skulle give dem våbnene til angrebet.”” 

Seks dage senere annullerede PET varslingen om et terrorangreb på Køben- 
havn. Begrundelsen var, at det ved debriefingen af kilden viste sig, at en svensk 


838 PET, operationssag: ”Kendelse bilag 42”: Rapport 3. marts og 4. marts 1978 og udskrift af retsbog for 
Københavns byret 25. marts. Ransagningen blev anset for foretaget i medfør af retsplejelovens $ 797, 
stk. 2. 

839 PET, operationssag:”Kendelse bilag 45”: Rapport 22. september 1978. 

840 PET, personsag: "Vedr. PWU's reaktion på Camp David-aftaler”, 11. oktober 1978. 

841 PET, emnesag: Den 8. september 1978. 

statsborger under en politisk konference afholdt af PFLP i juni 1978, hvori der 
også deltog ikke-arabere med forbindelse til PFLP, havde udtrykt, ”at hun var vil- 
lig til at arbejde for PFLP”. I en efterfølgende ”uforpligtende samtale” med kilden 
havde den svenske kvinde nævnt, at ”hun kendte til eksistensen af et zionistisk 
kontor i København, som ikke var under beskyttelse” Ifølge samme kildes vur- 
dering havde den svenske pige ”i sinde at udføre et angreb mod dette mål” 

PET begrundelse for at annullere den tidligere udsendte ”early warning” var, 
at tjenesten ikke anså det for ”sandsynligt, at man på et politisk møde, hvor der 
var en bred kreds af PFLP-medlemmer og ikke-arabere med forbindelse til orga- 
nisationen tilstede, vil omtale hensigt/planer om at udføre et angreb”: 

Det bemærkes, at den udenlandske kilde oprindeligt tilskrev PLO de påstå- 
ede terrorplaner, men at de relevante samtaler fandt sted i PFLP-regi. Det har 
ikke været muligt nærmere at stadfæste, hvorvidt der var tale om et bevidst for- 
søg fra den udenlandske kildes side på at inkriminere PLO, eller om fejlinforma- 
tionerne blev givet i god tro. Som det vil fremgå nedenfor, har Kommissionen 
imidlertid fundet eksempler på, at PET havde mistanke om, at informationer 
fra kilder med samme proveniens forsøgte at påvirke den danske tjenestes trus- 
selsopfattelse af palæstinensere i en retning, der var i overensstemmelse med den 
pågældende kildes hjemlands interesser. 


De palæstinensiske grupper i Danmark 1978-89 


Ifølge PET's daværende operative chef Per Larsen brugte PET i 1980'erne megen 
tid på terrorisme. I dette tiår observerede PET således ca. 50 ”kendte terroror- 
ganisationer” i Danmark. Der var imidlertid tale om et meget komplekst ”klu- 
detæppe”. Det var PET's vurdering, at PFLP var den organisation, der var mest 
aktiv på dansk grund, om end tjenesten også konstaterede IRA-forbindelser i 
Danmark. I 1980'erne gennemførte PET efterforskningsoperationer mod blandt 
andet Force 17 og IRA, ligesom PET forsøgte at hverve kilder. PET havde imid- 
lertid betydelig færre kilder på dette område end på andre felter. PET kunne 
muligvis låne en medarbejder fra en anden tjeneste, der kunne bistå, og man 
kunne samarbejde med udenlandske tjenester ved hvervning.'” 


842 PET, emnesag: Den 14. september 1978. 
843 RB: 2. oktober og 4. december 2002. 

Hvad angår informationer om den terrorisme, der udsprang fra Mellemøsten, 
fremhæver daværende jurist i PET Poul Mose Hansen, at særligt én udenlandsk 
tjeneste forsynede PET med oplysninger. Drøftelserne med denne tjeneste fore- 
gik i Danmark. I begyndelsen var pågældende tjenestes repræsentant ”vist sta- 
tioneret i Paris”, men blev senere stationeret i København og var senere igen ”vist 
på ny væk fra København”. Mose Hansen havde kun kontakt med én mand fra 
denne tjeneste, men det var ikke den samme mand gennem alle årene. Møderne 
fandt sted på Mose Hansens kontor, ”nok én gang om måneden”. De drøftede 
international terrorisme og konkrete efterforskningssager, som begge kendte, og 
generelle spørgsmål om terrororganisationer. Kun hvis det blev vurderet, at den 
pågældende udenlandske tjeneste kunne være relevant, blev denne inddraget i 
en dansk operation. Typisk kunne man bede pågældende udenlandsk tjeneste 
om at undersøge et spørgsmål, f.eks. om denne tjeneste havde nogen viden om 
nogle bestemte navne. Den pågældende udenlandske tjeneste kunne derefter 
vende tilbage med et svar." 

Det fremgår af Kommissionens undersøgelser, at den pågældende udenland- 
ske tjeneste i en periode havde en tolk i PET's hovedkvarter, men at denne prak- 
sis ophørte under Hanne Bech Hansen, der blev chef for PET i 1988. Hanne Bech 
Hansen fortæller selv, at hun ved sin tiltræden blev præsenteret for spørgsmålet 
om tolken som et problem, og at hun opfattede forholdet som problematisk: Det 
var uheldigt at have folk fra andre tjenester fast i huset. Hanne Bech Hansen tror 
ikke, at tolken kunne dansk. Vedkommende kunne i hvert fald ikke oversætte 
til dansk. Hanne Bech Hansen fortæller desuden, at hun ikke havde indtryk af, 
at tolken havde misbrugt den viste tillid. Tolken sad på 2. sal i PET's bygning på 
Borups Allé og var altid under overvågning. Tolken tolkede aflytninger, blandt 
andet af Force 17-celler og aflytninger mod Abu Nidal-mistænkte. Tolken over- 
satte fra arabisk til engelsk.'+ 

Hvad angår den pågældende tjenestes generelle forhold til Danmark, har Per 
Larsen over for Kommissionen forklaret, at denne var interesseret i at holde sig 
på god fod med så mange tjenester som muligt, men hvis noget i udpræget grad 
var i dens interesse, så kunne den pågældende tjeneste presse ret meget. Det 
fremgår også, at PET besøgte den pågældende tjenestes hjemland, og at denne 
praksis fortsatte formentlig frem til 1986-87. Per Larsen fremhæver dog samtidig, 
at han aldrig selv været på besøg i det pågældende land, idet han altid valgte 


844 RB: 3. april 2001. 
845 RB: 4. april 2001. 

disse invitationer fra: Politimesteren og Per Larsen var enige om at nedkøle disse 
invitationer og forsøgte derved at sende et signal. Alt overvejende begyndte be- 
søgene i pågældende tjenestes hjemland at aftage efter Ole Stig Andersens tid. 
PET har efter Per Larsens erindring aldrig sendt folk til pågældende udenland- 
ske tjenestes hjemland i uddannelsesøjemed. Adspurgt vedrørende formulerin- 
gen ”og så kunne de presse ret meget” forklarede Per Larsen, at han erindrer 
en konkret sag, hvor den pågældende udenlandske tjenestes stationschef i en 
europæisk hovedstad var mødt op og ”havde skabt sig” lidt. Alle andre samar- 
bejdspartnere fulgte spillereglerne.: 

Per Larsens redegørelse stemmer overens med det indtryk, som Kommissio- 
nen i øvrigt har dannet sig af PET's omgang med pågældende udenlandske tje- 
neste og informationer derfra: Det fremgår af kommentarer i løbet af 1980'erne 
til rapporter fra pågældende tjeneste, at PET var skeptisk blandt andet over for 
pågældende tjenestes definition af terrorisme: Man fandt den til tider alt for om- 
fattende, som når f.eks. stenkastende unge omtaltes som terrorister. Dette giver 
et klart indtryk af, at PET var opmærksom på, at der eksisterede en risiko for, 
at den pågældende udenlandske tjeneste kunne forsøge at påvirke den danske 
tjeneste til at nå frem til trusselsvurderinger, som var i overensstemmelse med 
pågældende udenlandske tjenestes hjemlands interesser. 

Det var, som ovenfor nævnt, primært PWU, som PET holdt øje med. De mest 
centrale personer inden for PWU blev overvåget nærmest uafbrudt fra 1975 til 
1984 med det formål at klarlægge PFLP's aktiviteter og kontakter i Danmark. 
I 1984 blev PWU reelt nedlagt. Formanden Sati Bakir forsøgte antageligt med 
hjælp fra PLO-fraktionen Fatah at drive PWU-klubben i Danmark videre som 
et PLO-kontor.:” Ifølge PET's oplysninger lykkedes dette ikke, da der opstod 
uoverensstemmelser mellem PWU-bestyrelsen og Sati Bakir. Samtidig blev Ba- 
kir afsat som leder af den danske PFLP-gruppe, formentlig som følge af et op- 
gør med en anden ledende PWU/PFLP'er, Hassan Abu Daya, der efterfølgende 
overtog ledelsen af PFLP. Abu Daya repræsenterede en mere yderliggående linje, 
men synes ikke at have fået samme opbakning fra ledelsen i Damaskus og blev 


846 RB: 4. december 2002. 

847 PET, administrativ sag: Årsberetning for 1984. Fatah har traditionelt været den største af de mange 
undergrupper i PLO, der mest kan opfattes som en paraplyorganisation. PFLP var en anden under- 
gruppe og var ofte meget uenig med Fatah og den generelle politiske linje i PLO. 

i 1987 afsat som leder. I det hele taget mente PET i 1985, at det ”tidligere så tal- 
stærke PFLP i Danmark” var ”skrumpet ind” til kun tre aktive personer: Hassan 
Abu-Daya, Talal Zouabi samt yderligere en person. PET mente dog stadig, at 
den lille gruppe opretholdt et betragteligt aktivitetsniveau, og at de fortsat ple- 
jede kontakt til danske sympatisører.” Talal Zouabi havde efterfølgende planer 
om at danne et yderliggående socialistisk parti og stillede ved kommunalvalget i 
november 1985 op for Fælles Kurs Klubben (FKK). Alle tre PELP-folk blev fortsat 
overvåget af PET. En række palæstinensere, der var bosiddende i Danmark tog 
i 1985 initiativ til at oprette ”Palæstinensisk Arbejder Forening” (PAF). Ifølge 
PET's oplysninger tog initiativtagerne kontakt til den Arafat-tro del af PLO, det 
vil sige Fatah, i Tunis, men søgte samtidig at skjule tilknytningen til PLO. 
Ydermere oprettede PLO et informationskontor i København den 15. maj 
1985. Kontoret blev åbnet ved en pressekonference på Christiansborg, hvor Pelle 
Voigt, medlem af Folketinget for SF, var vært. Kontoret blev indledningsvis ledet 
af en palæstinenser med norsk statsborgerskab, Omar Kitmitto. PLO-kontoret 
blev accepteret af de danske myndigheder under forudsætning af, at det blot 
virkede som en forening og ikke gjorde krav på diplomatisk status. Det var PET's 
opfattelse, at kontorets aktiviteter hovedsageligt gik ud på at oprette kontakt til 
og søge sympati hos danske venstrefløjsgrupper.”? Samtidig påpegede PET, at 
den eksisterende gruppe af PFLPre stod i opposition til PLO-kontoret og dets 
politiske linje, især med hensyn til planerne om et møde mellem Kitmitto og den 
danske overrabbiner Bent Melchior." Derudover fungerede kontoret ifølge PET 
som rådgivende organ for de palæstinensiske asylansøgere, der kom til Danmark 
i årene 1985-89, primært som følge af konflikten i Libanon.%& I november blev 
Kitmitto afløst af en anden person af palæstinensisk oprindelse, Abdul Alawi, 
der var gift med en vesttysk statsborger og dermed, som PET påpegede, var be- 
rettiget til at opholde sig og arbejde i Danmark i henhold til EF-regler. Alawi 
havde ikke forudgående kontakter til danske miljøer og brugte den første tid på 
at etablere sig og overtage sin forgængers kontakter. Ifølge PET's årsberetning 
for 1985 var dette lykkedes ganske godt, idet det måtte konstateres ”… at PLO- 
kontoret har gjort store landvindinger i Danmark idet man … har skaffet sig stor 


848 PET, administrativ sag: Årsberetning for 1985. 

849 Ibid. 

850 PET, personsag:” Notat vedr. Sati Bakir”, 17. august 1985. 

851 PET, administrativ sag: Årsberetning for 1985. Ifølge Carsten Fenger-Grøn og Malene Grøndahl, 
Flygtningenes Danmarkshistorie 1954-2004, ankom der i årene 1985-89 ca. 5.600 palæstinensere. 

sympati på den politiske venstrefløj her i landet”. Derudover bemærkede PET, at 
der næppe blev foretaget en terrorhandling i verden, uden at PLO-kontoret blev 
kontaktet af medierne.” 

PET's opfattelse af PLO's aktiviteter tog udgangspunkt i de palæstinensiske 
terroraktioner i 1970'erne. PET påpegede, at PLO-kontoret blev ledet af en per- 
son med tilknytning til Fatah, en gruppe der ”havde stået bag mange terror- 
angreb i såvel Mellemøsten som i Europa gennem tiderne”% Derudover havde 
PET angiveligt oplysninger om enkelte personers forsøg på at skaffe oplysninger 
om israelske og jødiske organisationer i Danmark. PET anførte, at erfaringer fra 
udlandet havde vist, at PLO-kontorer blev brugt til at indsamle oplysninger om 
”jødiske aktiviteter” i de enkelte lande. Oplysningerne blev herefter sendt til Fa- 
tahs hovedkvarter i Tunis for at blive behandlet ”på bedste efterretningsmanér”. + 

I september 1985 påbegyndte PET en overvågning af PLO's kontor i Dan- 
mark. Overvågningen lå nærmest i direkte forlængelse af de mangeårige efter- 
forskninger af PWU's formænd og stod på indtil 1991. Samlet set overvågede 
PET således PWU og PLO i perioden fra 1975 til 1991. I januar 1987 nævnte en 
kilde, at PLO-kontoret i København var i jævnlig kontakt med PLO-kontoret i 
Bagdad, og at den danske PLO-leder Alawi ”givetvis via telefax” fik instruktioner 
fra Irak-kontoret om, ”hvilke politiske foranstaltninger han skal foretage”.% I 
efteråret 1987 meddelte en kilde endvidere PET, at personer fra PLO-kontoret via 
kontakter i humanitære organisationer forsøgte at foretage undersøgelser blandt 
palæstinensiske flygtninge i Danmark.” Undersøgelserne skulle vise, hvor man- 
ge der havde fået asyl, hvilke uddannelsesprogrammer/integrationsprogrammer, 
der var blevet gennemført, omfanget af økonomisk hjælp mv. PET's efterforskere 
vurderede, at oplysningerne skulle bruges til at finde ud af hvilke midler, der 
skulle tages i anvendelse for at motivere flygtninge til at vende tilbage til Libanon 
og deltage i kampene mod israelerne.” Dokumenter i PET's arkiv betegnede 
undersøgelserne som ”spionage”, men PET foretog sig tilsyneladende ikke noget 
ud over at følge med i udviklingen. Det er uklart, om de omtalte undersøgelser 
overhovedet blev gennemført, men i juni 1988 forelå det oplyst for PET, at ca. 


852 PET, administrativ sag: Årsberetning for 1985. 

853 PET, emnesag. 

854 PET, administrativ sag: Årsberetning for 1985. 

855 PET, emnesag: ”Informationer fra kilde [-], vedr. PLO-kontorets brug af telefax”, 15. januar 1987. 
Dele af PLO's ledelse, herunder Arafat, flyttede i 1987 fra Tunis til Bagdad. 

856 PET, emnesag: ”Indberetning fra kilde”, 19. november 1987. 

857 PET, emnesag: ”Vedr. samtale mellem..”, 14. december 1987. 

50 palæstinensere den foregående måned havde forladt Danmark for at tage til 
Libanon og deltage i kamphandlingerne.” 

Den 14. november 1988 modtog PET en telex fra en udenlandsk myndighed. 
Telexen berettede om en i Danmark bosiddende palæstinenser med tilknytning 
til et større politisk parti, samt om dennes møde med lederen af PLO-konto- 
ret, Alawi. Den udenlandske myndighed formodede, at Alawi ville forsøge at 
udnytte personens kontakter i partiet til at fremme kontakter mellem PLO og 
det pågældende parti. PET modtog desuden oplysninger om andre i Danmark 
bosiddende personer med palæstinensisk oprindelse. PET noterede ved flere 
andre lejligheder Alawis politiske kontakter og hans forsøg på at få de politiske 
partier til at anerkende PLO. Blandt de noterede navne var Henrik Berlau (Fælles 
Kurs Klubben), Pelle Voigt (SF) og Helle Degn (S).:% 

Generelt noterede PET i betydeligt omfang møder mellem PLO-folk, dan- 
ske organisationer og politiske aktivister og oprettede ved flere lejligheder foto- 
observationer ved sådanne møder.” Derudover udarbejdede PET med jævne 
mellemrum oversigter over ansatte og personer med tilknytning til PLO-konto- 
ret. Flere af disse blev registreret. Overvågningen af de palæstinensiske miljøer 
blev suppleret med oplysninger fra en udenlandsk tjeneste, der ligeledes fik op- 
lysninger fra PET om palæstinensisk aktivitet i Danmark. 

En tidligere PET-medarbejder har som nævnt ovenfor over for Kommis- 
sionen forklaret, at PET i 1980'erne observerede ca. 50 grupperinger, og at hele 
miljøet var ”et meget komplekst kludetæppe”.:? I 1987 afslørede PET ifølge den 
tidligere PET medarbejders vidneforklaring den såkaldte Force 17-gruppe i Dan- 
mark. Denne palæstinensiske gruppe, der oprindeligt fungerede som Yassir Ara- 
fats sikkerhedstjeneste, blev opfattet som en ”meget operativ” terrorfraktion, og 
det blev drøftet med statsadvokaten, hvorvidt der skulle rejses tiltale mod grup- 
pen. Da Statsadvokaten ikke mente, at der skulle rejses tiltale, tog PET en ”meget 


858 PET, emnesag: ”Vedr. palæstinenseres udrejse fra DK?, 19. juli 1988. I tiden mellem de første rygter 
om udrejsende palæstinensere og disse oplysninger var intifadaen brudt ud i december 1987. 

859 PET, emnesag. 

860 PET, emnesag: ”Vedr. Alawis arbejde for at få Danmark til at anerkende PLO”, 7. marts 1988. 

861 PET, emnesag: ”Observation af div. fagforeningsmedlemmer forud for PLO møde i forbindelse med 
tur til mellemøsten”, 4. maj 1988. 

862 RB: 4. december 2002. Det må formodes, at der i dette tal er indregnet grupper med kontakt til 
palæstinensiske miljøer, f.eks. Appel-gruppen, Palæstinakampagnen etc. 

pædagogisk samtale” med lederen af gruppen, der kort tid efter forlod landet. 
Sagen om Force 17 døde herefter ud.;% 


Rumaflytning på Rigshospitalet 


Den 20. april 1985 blev et ældre fly af typen Fokker 27 knust, da det forsøgte 
at nødlande på den grønlandske østkyst. Flyet var blevet købt af det nicaragu- 
anske luftfartsselskab AERO-NICA og var på vej fra Nordyemen til Nicaragua. 
To af flyets fem besætningsmedlemmer døde ved ulykken eller i løbet af den 
følgende nat. De tre overlevende blev fundet den følgende morgen af et ameri- 
kansk rekognosceringsfly. Den ene af disse, navigatøren, var amerikaner og blev 
bragt til USA umiddelbart efter flystyrtet. Blandt de to tilbageværende jordanske 
besætningsmedlemmer var en palæstinenser med kontakter til palæstinensiske 
kredse i Danmark. Som følge af denne kontakt indhentede PET rettens tilladelse 
til at etablere rumaflytning af den stue på Rigshospitalet, hvor den pågældende 
var indlagt. Rumaflytningen blev afsløret af en lokal radioamatør, der opfangede 
lydsignalerne og efterfølgende fortalte historien til medierne. 

På dette tidspunkt involverede PET en udenlandsk tjeneste, da sagen, ifølge 
en tidligere PET-medarbejder, ikke umiddelbart var interessant for Danmark. 
Den udenlandske tjeneste stillede en arabisktalende medarbejder til rådighed 
for PET. Den pågældende deltog i første omgang i selve afhøringen af den ind- 
lagte under dække af at være PET-medarbejder. Ifølge vidneforklaringer fra en 
tidligere PET-medarbejder afgivet til Kommissionen var det den udenlandske 
tjenestes plan at rekruttere den afhørte palæstinenser og mere generelt at skaffe 
sig viden om PLO's aktiviteter. Medarbejderen fra den udenlandske tjeneste, 
som kunne arabisk, opførte sig imidlertid angiveligt aggressivt, hvilket fik den 
afhørte palæstinenser til at betvivle, hvorvidt den arabisktalende person virkelig 
var dansker. Herefter var det udelukkende PET-personel, der foretog afhøring, 
mens den arabisktalende indtog en ”lytte-position”' 


863 RB: 4. december 2002. 

864 PET, administrativ sag: Årsberetning for 1985. 

865 RB: 2. oktober 2002 og 4. december 2002. Episoden er desuden omtalt i Demos-publikationen De 
Hemmelige tjenester, 1998, S. 74-75. 

Palæstinensisk kontakt til solidaritetsgrupper 


Ud over kontakten til Appel-gruppen etablerede palæstinensiske kredse primært 
via PWU kontakter til en række danske venstrefløjsgrupper og solidaritetsbevæ- 
gelser. De vigtigste af disse var Dansk-Palæstinensisk Venskabsforening, Forbun- 
det mod Imperialismen (FMI), KAP, Internationalt Forum (IF), Tvindskolerne, 
VS, De Danske Palæstinagrupper og Den Danske Palæstinakomité. Kontakterne 
havde primært karakter af samarbejde i forbindelse med udstillinger, filmfore- 
visninger, foredrag osv., hvor den palæstinensiske sag, med PET's ord, blev ”for- 
herliget”. Flere medlemmer fra de nævnte grupper deltog i møder og kongresser 
i Beirut og Damaskus, ligesom PFLP-folk fra disse steder — blandt disse Marwan 
el-Fahoum — deltog i møder eller holdt foredrag for de danske solidaritetsgrup- 
per.” Derudover mente PET, at de danske grupper havde hjulpet med at skaffe 
arbejde til palæstinensere med turistvisum for at give dem bedre muligheder for 
at få opholds- og arbejdstilladelse.:” 

Grupperne var ikke altid helt enige, og samarbejdet var undertiden vanske- 
ligt. Det fremgik således af PET's overvågning af PWU, at PWU ikke ønskede at 
deltage i en skandinavisk solidaritetskonference i marts 1978 på grund af uenig- 
hed i forhold til Palæstinagrupperne. Da det var FMI, der stod for konferencen, 
og da FMI udtrykte beklagelse på egne og VS” vegne over, at PWU truede med 
at udeblive, valgte PWU alligevel at deltage. PET's kilde aflagde efterfølgende 
rapport til tjenesten om konferencens forløb. 

Et ofte nævnt arrangement i PET's akter er ”Palæstina-uger”, der blev afholdt 
flere gange, f.eks. i perioden fra den 17. til den 29. november 1980. Arrangører 
var IF, FMI, VS og PWU. De vigtigste personer i relation til arrangementet var 
i forvejen kendte af PET. Derudover var der indbudt en række gæster fra hen- 
holdsvis PFLP, PLO, Fatah og den ægyptiske nationalbevægelse. PET bemær- 
kede, at personerne alle var indbudt af VS, og at invitationerne var udfærdiget 
på ”originalt folketingspapir”.”? Da arrangørerne havde store problemer med at 
skaffe de økonomiske midler — budgettet var ifølge PET på 50.000 kr. (20.000 


866 Eksempelvis fik PET oplysninger om, at to medlemmer af VS' internationale udvalg var i Beirut, 
hvor de havde kontakt med palæstinensiske kredse. PET, personsag: Notits, 16. juni 1978. 

867 PET, administrativ sag: Årsberetning for 1980, afd. T. 

868 PET, personsag: ”Vedr. Skandinavisk Solidaritetskonference i København og forholdet mellem 
PWU og FMT, 8. marts 1978. 

869 PET, personsag: ,,Vedr. Solidaritetskonferencen 24-28/3 1978”. 

870 Ibid. 

kr. mere end året før) - anmodede de om støtte fra den libyske og den irakiske 
ambassade. Fra den libyske modtog de efter det oplyste 15.000 kr. ud af et ansøgt 
beløb på 25.000 kr., og fra den irakiske blev de lovet 15.000 kr., men fik dem 
ifølge PET's oplysninger aldrig.” PET bemærkede, at selve Palæstinaugen blev 
”kørt på et meget lavt niveau” med meget sparsom annoncering, plakatopklæb- 
ning mv. Deltagerantallet var ligeledes ret begrænset, og ifølge PET samlede de 
mest besøgte møder kun ca. 100 tilhørere.” 

En række kvindekongresser, der blev afholdt samme år, kom også i PET's 
søgelys som følge af palæstinensisk deltagelse. Den mest interessante af disse var 
FN's officielle kvindekonference, hvor PET's overvågning af de palæstinensiske 
miljøer havde gjort det klart, at en kvindedelegation på 15 PEFLP- og PLO-med- 
lemmer ville deltage. Blandt disse ”PFLP-piger”, som PET kaldte dem, befandt 
sig den kendte PFLP-kvinde og ”flypirat” Leila Khaled. PET noterede, at Leila 
Khaled straks ved ankomsten til København blev kørt til Sati Bakirs lejlighed, 
hvor hun blev i et par timer. Senere samme dag indlogerede hun sig på det sam- 
me hotel som de 14 øvrige delegationsdeltagere. Dette, kombineret med den om- 
stændighed, at delegationen havde tæt kontakt med den danske PFLP-gruppe, 
gjorde det forholdsvis let for PET at identificere dem som sikre PFLP-medlem- 
mer. PET bemærkede visse af de sikkerhedsforanstaltninger, der blev gjort i for- 
bindelse med den tidligere flykaprers besøg, og mente, at Khaled ”absurd nok” 
gik rundt i en evig skræk for selv at blive kidnappet, formentlig af israelere. Et 
par herboende ”arabere” opholdt sig således konstant ved hendes side, og hun 
skiftede hotelværelse hver nat. PET fulgte ganske godt med i Leila Khaleds fær- 
den, om end tjenesten mente, at hendes deltagelse udelukkende måtte betragtes 
som et ”blikfang” i forhold til PLO/PFLP. PET bemærkede, at hun forsøgte at 
sløre sin afrejse fra Danmark, men fik alligevel med sikkerhed konstateret, at 
hun fløj direkte fra København til Østberlin.” 


871 Ibid., s. 23. Ved den efterfølgende kvindekonference dækkede den irakiske ambassade angiveligt 
PLO-delegationens hotelomkostninger. Derudover blev det nævnt i årsberetningen, at de tidligere 
års ”Palæstinauger” havde modtaget støtte fra den irakiske ambassade. Endelig modtog PWU in- 
direkte støtte i form af billige flybilletter med Iraqi Airways. Den irakiske støtte skal utvivlsomt ses 
som led i kampen om indflydelse i arabiske kredse mere generelt. Det var alment kendt, at Irak og 
Syrien måtte opfattes som rivaler/fjender i den arabiske verden, hvorfor Irak søgte at begrænse det 
stærke tilhørsforhold mellem PFLP og Syrien. 

872 PET, administrativ sag: Årsberetning for 1980, afd. T. 

873 Ibid. 

Appel-gruppen - de første kontakter 


PET nedtonede som nævnt sit fokus på KAK gennem 1970'erne, netop i en pe- 
riode, hvor flere ting tyder på, at grundlaget for illegale aktiviteter til fordel for 
PFLP blev lagt. Jens Holger Jensen var, som det eneste medlem af KA, da grup- 
pen blev dannet i 1978, registreret og oprettet med personsag i PET's kartoteker 
allerede i 1967, på grund af hans aktive DKU-medlemskab og deltagelse i forskel- 
lige Vietnamaktioner. De øvrige medlemmer af gruppen blev registreret i 1979. I 
forbindelse med sit DKU-medlemskab havde Jens Holger Jensen i 1968 deltaget 
i en ”arbejds- og skolingslejr” på Cuba, hvilket i de følgende PET-notitser blev 
nævnt med jævne mellemrum.” 

Der er ovenfor gjort nogle overvejelser om tidspunktet for de tidligste kon- 
takter mellem Appel-gruppen og PFLP. Mange af de overvejelser bygger på se- 
nere beretninger, redegørelser og afhøringer, hvilket kun delvist bidrager til en 
beskrivelse af, hvordan PET i samtiden opfattede truslen. For at beskrive dette 
er det nødvendigt at se på, hvordan og hvornår PET i samtiden beskrev kontak- 
ten. Et at de tidligste notater omhandler Jens Holger Jensens rejse til Bagdad i 
februar-marts 1977, hvor han mødtes med den centrale PFLP-figur Tayssir Kuba. 
Netop denne indberetning skærpede tjenestens fokus på Jens Holger Jensen og 
hans palæstinensiske forbindelser. En anden oplysning, der tydede på kontakt 
mellem Appel-gruppen og palæstinenserne, hidrører fra et besøg i Danmark i 
september 1976 af en af de centrale PFLP-skikkelser med ansvar for de euro- 
pæiske forbindelser. Under en samtale mellem denne person og Sati Bakir op- 
lyste sidstnævnte, at han havde opnået kontakt med ”The Grapes” — et af Appel- 
gruppens kodenavne — og at han prøvede at få arrangeret et møde. Det var uden 
tvivl det fremtrædende KAK-medlem, Jens Holger Jensen, Sati Bakir havde fået 
kontakt til, eftersom det i en anden indberetning hed, at førnævnte Hovsepian 
ud over Sati Bakir, Talal Zouabi og Ahmed Remeih også mødtes med en dansk 
statsborger, der tidligere på året havde været i Bagdad.” 

I marts 1978 er der endnu et tegn på kontakt mellem Jens Holger Jensen og 
PFLP, denne gang i forbindelse med rygter hos PET om en forestående terrorak- 
tion, der dog aldrig fandt sted. I Taysir Bakirs lejlighed — hvor PET tidligere 
havde fastslået, at udenlandske PFLP-folk overnattede under besøg i København 
- opholdt der sig i slutningen af marts 1978 to folk med arabiskklingende navne. 


874 Indkaldelsen til ”lejren” på Cuba blev af arrangøren selv omtalt som et ”stævne”, PET, personsag. 
875. PET, personsag: ”Vedr. Nubar Hovsepian..;; 6. december 1977. 

PET's aflytninger af lejligheden røbede et telefonopkald fra Bagdad til gæsterne i 
Taysir Bakirs lejlighed. Samtalen drejede sig om, at når de to arabere var færdige 
med deres arbejde i Danmark, skulle de rejse ”der hen” for at hjælpe med ”the 
wedding celebration”. PET's tolk, der var udlånt af en udenlandsk tjeneste og fast 
tilknyttet den danske tjeneste, mente at ”the wedding celebration” var kodeordet 
for en terroraktion.”? Det fremgår ikke af det bevarede materiale, om dette var 
rigtigt. PET holdt de to gæster under observation og konstaterede, at de begge 
forlod landet den 1. april 1978. 

Telefonaflytningerne af herboende palæstinensiske kredse, Sati Bakir, PWU, 
Talal Zouabi m.fl. skulle vise sig at blive en vigtig kilde til at klarlægge kontakten 
mellem Appel-gruppen og de PFLP-tilknyttede palæstinensere. Det var ad den- 
ne vej, at PET fik oplysninger om de møder, der fra 1979 begyndte at finde sted 
mellem de to parter på dansk jord. Et af de tidligste af disse møder, som PET fik 
oplysninger om, var et møde mellem Jens Holger Jensen og Sati Bakir i broderen 
Taisir Bakirs lejlighed i februar 1979, hvilket foranledigede observation af Jens 
Holger Jensen.”” Derudover kom PET i besiddelse af oplysninger, der tydede på, 
at Sati Bakir og Marwan el-Fahoum havde et møde med Appel-gruppens stifter, 
Gotfred Appel, i maj 1979.”? Formålet med mødet blev i indberetningen angivet 
som ukendt, men det blev antaget, at der ikke foregik synderligt konspirative 
ting på mødet, og at det snarere var en slags gestus. Ovenfor fremgår det således, 
at Appel havde lagt distance til de unge, ifølge ham selv fordi han ikke gik ind 
for militante aktioner til støtte for PFLP. Det underbygges af, at ingen af de yngre 
medlemmer deltog i mødet. 

I løbet af efteråret 1979 fik PET flere oplysninger om disse møder og flere 
oplysninger om, hvem der deltog i dem. I august resulterede aflytninger i oplys- 
ninger om, at Jens Holger Jensen og Jan Weimann, tilsammen under kodenav- 
net ”Æblet” (="Appel-gruppen”) ville tage til Beirut den 30. august 1979, hvor 
de skulle mødes med den tidligere nævnte PFLP-leder, 'Taysir Kuba. Ved de- 
res hjemkomst til København arrangerede PET's Afdeling T, der var ansvarlig 
for dette område, i samarbejde med politiets narko-afdeling en kontrolunder- 
søgelse af Jens Holger Jensens bagage og fik i den forbindelse nogle generelle 


876 PET, personsag: ”Vedr. En eventuel terroraktion i Danmark, 3. april 1978. 
877 PET, personsag: Ledning ”PIG d. 9/2 1979”. Notits Vedr. Jens Holger Jensen. 
878 PET, personsag: ”Vedr. PWU-kontakt til Gotfred Appel; 14. maj 1979. 

oplysninger om hans rejse.”? PET satte besøget i forbindelse med Fahoums be- 
søg i København i maj samme år. Ifølge tjenestens oplysninger havde Fahoum 
under dette møde bedt en anden herboende palæstinenser, Talal Zouabi, om at 
finde ud af, hvilke grupper der var villige til at udføre militære operationer.” 
Jens Holger Jensens og Jan Weimanns besøg i Beirut ledte PET til den mistanke, 
at en af disse grupper var en indtil da ukendt gruppe — det vil sige Appel-grup- 
pen, hvor Jens Holger Jensen og Jan Weimann var medlemmer. For at afdække 
et eventuelt samarbejde mellem Jan Weimann og Jens Holger Jensen og PFLP 
anmodede PET om rettens tilladelse til at foretage aflytning af Jan Weimanns 
telefon.” 

Den 7.-10. oktober 1979 var Maran el-Fahoum igen i København. Aflytninger 
af Sati Bakir, Jan Weimann og Jens Holger Jensen fik PET til at konkludere, at 
Fahoum og Bakir havde et møde med Jan Weimann, Torkil Lauesen, Peter Døl- 
Iner, Niels Jørgensen og Jens Holger Jensen på sidstnævntes bopæl den 8. okto- 
ber 1979.” Dette betragtede PET siden som det første møde mellem alle Appel- 
gruppens kernemedlemmer og PFLP's repræsentanter. Omkring dette tidspunkt 
oprettede PET som nævnt personsager på alle fire medlemmer (ud over Jens 
Holger Jensen, der var registreret i forvejen), og indledte yderligere telefonaflyt- 
ninger af først Peter Døllner og siden Torkil Lauesen.” Dagen efter mødet, den 
9. oktober, foregav Niels Jørgensen og Jens Holger Jensen at tage på et halvt års 
ophold i USA, via Esbjerg-Harwich og med fly fra London. Utvivlsomt vel vi- 
dende at PET aflyttede et eller flere af gruppens medlemmer, tog Jens Holger Jen- 
sen afsked med venner og familie over telefonen for herefter at afmelde den og 
tog desuden orlov fra sit arbejde i Gentofte brandvæsen. For troværdighedens 
skyld havde gruppen sendt nogle færdigskrevne postkort i lukkede kuverter til 
kontakter i USA, der så skulle sende dem til bekendte i Danmark og dermed bi- 


879 PET, personsag: ”Vedr. Jens Holger Jensens ankomst til Danmark efter rejse til Beirut”, 11. septem- 
ber 1979. 

880 PET, personsag: ”Vedr. Jan Weimanns og Jens Holger Jensens rejse til Beirut i aug. 19797 31. august 
1979 og PET, personsag: Oversigt over PWU's kontakter med PFLP/Mellemøsten i august 1979. 

881 PET, personsag: PET-rapport 18. september 1979. 

882 PET, personsag: ”Vedr. Besøg i København af Marwan Fahoum fra PFLP's kontor for udenlandske 
forbindelser og operationer, okt. 1979” 10. oktober 1979. 

883 Peter Døllner blev aflyttet 30. oktober 1979 — 30. juni 1980; Torkil Lauesen blev aflyttet 19. december 
1979 — 30. juni 1980. PET, operationssag. 

884 PET, personsag: ”Vedr. Jens Holger Jensens rejse til London/ ”USA” i okt. 1979”, 19. oktober 1979 og 
Betina Bendix & Lene Løvschall, Blekingegade 2, 1.th, Borgen 1994, s. 56 ff. 

drage til at opretholde illusionen om rejsen til USA. PET observerede de to på 
selve dagen for afrejsen den 9. oktober og skyggede dem helt til toget, og fotogra- 
ferede de to rejsende umiddelbart inden afgang.” Samtidig kontaktede PET en 
udenlandsk myndighed for at få bekræftet rejsens forløb. Denne meddelte PET, 
at Jørgensen og Holger Jensen efter en dags ophold i udlandet tog et fly tilbage til 
København den 11. oktober.” PET etablerede et observationshold i Kastrup og 
fulgte de to KA-medlemmer til en lejlighed i Rantzausgade, hvorfra de tilsynela- 
dende forsvandt sporløst under ”mistænkelige omstændigheder”. PET opfattede 
hele rejsen som et konspirativt foretagende og indledte efterfølgende aflytninger 
af yderligere to af gruppens medlemmer, Peter Døllner og siden også af Torkil 
Lauesen, hvorefter alle fem kernemedlemmer fik aflyttet deres telefoner i slut- 
ning af 1979 og starten af 1980. 

Den ”falske USA-tur” lykkedes således delvist i det omfang, at de to medlem- 
mer formåede at gå under jorden i et stykke tid, indtil tjenesten knap et par må- 
neder senere fik oplysninger om, at de rent faktisk var taget til USA. Aflytnin- 
ger afslørede, at Niels Jørgensen den 26. november 1979 ringede til Peter Døllner 
fra et YMCA-herberg i San Francisco og meddelte, at ”de” ville komme hjem in- 
den for et par dage.” Via en udenlandsk myndighed blev PET's Centralafdeling 
den 29. november informeret om Holger Jensens og Niels Jørgensens ankomst 
til en europæisk storby og videre rejse til Danmark. PET's Regionsafdeling blev 
af Centralafdelingen bedt om at oprette observation ved Jens Holger Jensens og 
Niels Jørgensens ankomst. Fotografier af de to mistænkelige rejsende blev tid- 
ligt om morgenen den 30. november fløjet til lufthavnen i Skrydstrup.” Region 
III fik i samarbejde med toldbetjente, teknisk afdeling og det lokale paspoliti 
oplysninger om bagage og fotografier af passene, ud over at de havde etableret 


885 Betina Bendix & Lene Løvschall, Blekingegade 2, 1.th., s. 57. 

886 PET, personsag: ”Vedr. Konstatering af udrejse fra Kbh. Hovedbanegård af 2 danske statsborgere” 
9. oktober 1979. 

887 PET, personsag: Notitser vedr. besøg i England, 11-12. oktober 1979. 

888 Se PET, personsag: Rapport, 17. juni 1980. 

889 Senere blev PET oplyst om at Niels Jørgensen og Jens Holger Jensen havde deltaget i et PFLP-møde 
d. 19. november 1979. Formålet med mødet var at indsamle penge til skoler til palæstinensiske børn 
i Libanon. PET, personsag: Notits vedr. Jens Holger Jensen og Niels Jørgensen, 24. juli 1980. 

890 PET, personsag: Vedr. Jens Holger Jensen og Niels Jørgensens rejse til USA, 29. november 1979. 

891 PET, personsag: ”Vedr. De danske PFLP-medlemmer, Jens Holger Jensen (..) samt Niels Jørgensen 
(…) indrejse i Danmark d. 30.11.79 kl.12.30 via Esbjerg havn”, 29. november 1979. 

fire observationshold.”? Et observationshold fulgte dem i bil til Odense, hvor 
Jens Holger Jensen, vel vidende at han blev skygget, bevidst rystede forfølgerne 
af sig.” Den forløbne uges undersøgelser godtgjorde, at Jens Holger Jensen og 
Niels Jørgensen var taget til USA den 13.-14. november 1979. Tjenesten afsøgte 
”relevante” adresser uden resultat og bad samtlige regioner indberette eventuel 
observation af den bil, der blev tabt i Odense, og som tilhørte Jens Holger Jen- 
sen, 94 

Først i august 1980, det vil sige mere end et halvt år senere, fik PET atter sikre 
oplysninger om Jens Holger Jensen, trods mange forsøg på at indhente oplysnin- 
ger om ham: Den 6. december 1979 forhørte tjenesten sig således hos to uden- 
landske myndigheder, der dog ikke var i besiddelse af relevante oplysninger.” 
Tjenesten skabte herefter kontakt til en ansat på et kollegium, hvor man vidste, 
der boede en veninde til Jens Holger Jensen. Den ansatte fandt et brev, sendt af 
Jens Holger Jensen i San Francisco til veninden på kollegiet, men kunne under 
en efterfølgende afhøring ikke bidrage med nogen nyttig viden. Siden fraflyttede 
veninden sit værelse, som kontakten undersøgte, men uden resultat.”? Fra den 9. 
november 1979 til den 1. marts 1980, hvor PET opgav aflytningen af Jens Holger 
Jensens telefon, var den nærmest tavs. Et enkelt opkald den 26. januar tydede 
umiddelbart på, at Jens Holger Jensen selv ringede til KTAS for at afmelde sin 
telefon. Men da den efterfølgende skriftlige afmelding tydeligvis var signeret af 
en anden end Jens Holger Jensen — men dog med dennes navn — antog PET, at 
det ikke var Jens Holger Jensen, der havde foretaget opringningen til KTAS.” I 
februar efterspurgte PET endnu engang oplysninger vedrørende Niels Jørgensen 
og Jens Holger Jensen hos to udenlandske myndigheder, men fik igen negative 
svar. En kilde oplyste, at Jens Holger Jensen i februar eller marts havde kontak- 


892 PET, personsag: Vedr. Jens Holger Jensen og Niels Jørgensens indrejse, 3. december 1979. 

893 Ibid., samt Betina Bendix & Lene Løvschall: Blekingegade 2, 1.th, s. 57. 

894 PET, personsag: ”Notits Vedr. Personmotorvogn rød Mazda 929”, 4. december 1979, og ”notits vedr. 
observation d. 30/11 1979% 6. december 1979. 

895 PET, personsag: Rapporter fra søstertjenester, 12. december og 14. december 1979. 

896 PET, personsag: ”Indberetning fra reg. III til Centralafdelingen vedr. Jens Holger Jensen”, 25. februar 
1980. Undersøgelsen af værelset havde ikke karakter af en ransagning, eftersom fraflytningen var 
sket, da kilden på kollegiet undersøgte venindens værelse. 

897 PET, personsag: ”Telefonkladder vedr. Jens Holger Jensen 28/9 1979 — 1/3 1980”, 21. marts 1980, og 
”notits vedr. Jens Holger Jensen, 20. marts 1980. 

898 PET, personsag: Rapporter fra søstertjenester, 8. februar og 13. februar 1980. 

tet og besøgt sin arbejdsplads Gentofte brandvæsen og havde fået et års orlov,'? 
og i april fik tjenesten en indberetning om, at Jens Holger Jensens bil havde skif- 
tet ejer den 1. april.” 

Gruppens øvrige tre kernemedlemmer blev overvåget gennem samme perio- 
de, dog med en lidt faldende interesse fra PET's side. Kort tid efter det fra PET's 
synspunkt ”skelsættende” møde mellem Appel-gruppen og Fahoum i oktober 
1979 oplyste kilder, at Torkil Lauesen rejste til Beirut i slutningen af oktober/no- 
vember, det vil sige samtidig med Jens Holger Jensen og Niels Jørgensens rigtige 
USA-tur. Indberetningerne nævnte hverken ærinde eller eventuelle kontaktper- 
soner,?” I løbet af foråret 1980 havde PET kendskab til flere møder mellem Sati 
Bakir og Jan Weimann, uden at det affødte øget overvågning.?” I juni indstillede 
PET aflytningerne af de tre medlemmer, da de ”ikke havde tilført efterforsknin- 
gen nye oplysninger af betydning?”% 

I slutningen af august 1980 fik PET som nævnt ovenfor endelig kontakt til 
Jens Holger Jensen. I midten af måneden oplyste en kilde, at Marwan el-Fahoum 
var i Goteborg, og at han via Sati Bakir forsøgte at få kontakt med ”The Tofaha”, 
det vil sige Appel-gruppen (Tofaha = det arabiske ord for æble).% Den 26. august 
modtog PET oplysninger fra en udenlandsk myndighed om, at Jens Holger Jen- 
sen den 23. august var ankommet til en europæisk storby fra Istanbul for at tage 
videre mod København den 24. En udenlandsk myndighed havde affotograferet 
passet, hvorved nogle af Jens Holger Jensens opholdssteder det forløbne halve år 
blev klarlagt. Passet havde ind- og udrejsestempler fra Spanien i december 1979, 
et polsk indrejsevisum udstedt den 29. april 1980 og ind- og udrejsestempler fra 
Tyrkiet fra august 1980.” Dagen efter PET fik disse oplysninger, det vil sige den 
27. august, observerede PET, at Jens Holger Jensen, ved PWU's lokaler, mødtes 
med Fahoum, Hassan Abu Daya fra PWU i Danmark og med Otto Lægård fra 


899 PET, personsag: ”Notits vedr. Jens Holger Jensen”, 27. maj1980. 

900 PET, personsag: ”Vedr. ejerskifte på personvogr”, 18. april 1980. 

901 PET, personsag: ”Vedr. Torkil Lauesens rejse til Beirut ……” 

902 PET antog at Peter Døllner og Torkil Lauesen også deltog i møderne. PET, personsag: Vedr. møde 
mellem Jan Carl Weimann og Sati Bakir, 21. april og 21. maj 1980. 

903 PET, personsag: Rapport 17. juni 1980. 

904 PET, personsag: ”Vedr. Marwan el Fahoums rejse i Skandinavier”, 15. august 1980. 

905 PET, personsag: ”Vedr. Jens Holger Jenser”, 26. august og 9. september 1980. 

Tvind. Efterfølgende kørte Fahoum, Jens Holger Jensen og Otto Lægård rundt til 
diverse UFF-butikker stadig under observation af PET, og efter et par timer tog 
de afsked med hinanden foran PWU's lokaler. 


Jens Holger Jensen-sagen 


Den 15. september 1980, det vil sige knap tre uger efter at PET fik genetableret 
overvågningen af Jens Holger Jensen, omkom han i et trafikuheld lidt uden for 
Århus. Jens Holger Jensen sad i et ”folkevognsrugbrød”, der holdt parkeret i vej- 
kanten tæt ved varehuset Bilka, da en lastvogn fra den modkørende vejbane kør- 
te frontalt ind i den bil, Jens Holger Jensen sad i. Chaufføren i lastvognen havde 
fået insulinchok og var besvimet over rattet. To dage efter, natten mellem den 
16. og 17. september, nedbrændte møbelhuset ”Cebra” der lå kun 200 meter fra 
det sted Jens Holger Jensen befandt sig ved sin død. En gruppe ved navn ”Dan- 
marks Socialistiske Befrielseshær” (DSB) tog ansvaret for branden, hvilket fik 
PET til at efterforske eventuelle forbindelser mellem Appel-gruppen og DSB.27 
Undersøgelserne kunne ikke godtgøre, at Peter Døllner, Torkil Lauesen og Jan 
Weimann havde noget med DSB at gøre. PET havde ikke tiltrækkelig viden om 
Niels Jørgensen og Jens Holger Jensen til at man kunne påvise en forbindelse. 

Andre interessante ting kom frem i forbindelse med efterforskningen af Jens 
Holger Jensens død. Bilen, han sad i, var ejet af Niels Jørgensen. Den var dog ikke 
indregistreret på hans adresse, men på en anden adresse, der viste sig at være et 
tomt værelse lidt uden for Århus.” Derudover blev der fundet en bærbar radio, 
der ikke var registreret hos Post- og Telegrafvæsenet, og en kvittering udstedt til 
”Aksel Mortensen”, der angiveligt var tilmeldt to adresser. Efterforskningen viste, 
at ingen af de angivne adresser var beboet af en Aksel Mortensen, og at den ene 


906 PET, personsag: ” Vedr. Jens Holger Jensen og Niels Jørgensen”; 19. september 1980, og PET, person- 
sag: ”Vedr. Marwan el Fahoum”, 29. august 1980. 

907 PET, personsag: ”Vedr. Jens Holger Jensen og omstændighederne omkring hans død”, 19. september 
1980. Vedr. ”Danmarks Socialistiske Befrielseshær” henvises til Kommissionens beretning, bind 12. 

908 PET, administrativ sag: Årsberetning for afd. C 1980, s. 52., og PET, personsag: Vedr. Operation 
[-], 23. september 1980. PET havde dog fortsat mistanke til gruppen. Se Kommissionens beretning, 
bind 12. At PET ikke var i stand til at bevise nogen sammenhæng blev bekræftet af chefkriminalin- 
spektør Per Larsen under Kommissionens afhøring d. 18. september 2001. RB: 18. september 2001. 

909 PET, personsag: ”Vedr. anmodning om rettens kendelse til aflytning af Peter Døllners telefon”; 

adresse var et ubenyttet værelse på Åboulevarden i København. På værelset fandt 
PET nogle dokumenter vedrørende en anden varevogn end den, Jens Holger 
Jensen holdt parkeret i, nemlig en varevogn af mærket Dodge, som senere blev 
fundet hos en brugtvognsforhandler lidt uden for Århus. Forhandleren havde 
fået en fuldmagt til at sælge varevognen og var blevet bedt om at sende pengene 
til Aksel Mortensen på adressen på Åboulevarden. Ganske i overensstemmelse 
med PET's formodninger genkendte brugtvognsforhandleren Aksel Mortensen 
som Jens Holger Jensen ud fra et foto. Kort tid efter, i november 1980, dukkede 
en mand, der kaldte sig ”Per Henriksen”, op hos udlejeren på Åboulevarden for 
at sige værelset op. Per Henriksen havde ved gentagne lejligheder indfundet sig 
på adressen for at ”varetage Aksel Mortensens interesser”, mens denne angiveligt 
havde været i udlandet. PET etablerede et videoanlæg ved adressen og fik der- 
ved identificeret ”Per Henriksen” som identisk med Peter Døllner.”” Eftersom 
tjenesten fra tidligere indberetninger havde kendskab til gruppens kontakter 
med PFLP, antog man, at de mange mistænkelige lejemål og falske adresser var 
dæklejligheder til brug ved ”operationel handling”, og PET anmodede derfor om 
forlænget aflytning af Peter Døllner og forlaget Manifests (Kommunistisk Ar- 
bejdsgruppes eget politiske forlag) telefoner.” Da pengene for salget af varevog- 
nen blev sendt på en crosset check til adressen på Åboulevarden, og der ingen 
var til at modtage den, blev den videresendt til det nærliggende postkontor. Her 
dukkede Peter Døllner op den 19. marts 1981 for at afhente checken. Han identifi- 
cerede sig med et kørekort under navnet Aksel Mortensen og blev efterfølgende 
anholdt og varetægtsfængslet indtil den 11. april 1981 for siden at få en dom på 
et års betinget fængsel for dokumentfalsk.”” PET ransagede hans lejlighed og 
fandt blandt andet breve fra hans ophold i PFLP-lejre i Mellemøsten i midten 


910 Peter Døllner erkendte ved den senere anholdelse at have benyttet flere falske navne og blev i alt 
sigtet for dokumentffalsk i fire forhold. PET, personsag: ”Resumé vedr. undersøgelserne mod Jens 
Holger Jensen og Niels Jørgensen”, 9. juni 1981 (rapport fra rejseafdelingen), PET, personsag: ” Vedr. 
CK 82.539 — tilhørende Jens Holger Jensen”. ”Per Henriksen” var navnet på sønnen af den tidligere 
ejer af Jens Holger Jensens bil. PET, emnesag: ”Vedr. Operation [-]”, 27. juli 1992. 

91. PET, administrativ sag: Årsberetning for afd. C 1980, s. 52, og PET, personsag: ”Vedr. anmodning 
om rettens kendelse til aflytning af Peter Døllners telefon”, 4. november 1980. 

912 PET, personsag: ”Resumé vedr. undersøgelserne mod Jens Holger Jensen og Niels Jørgenser,, 9. juni 
1981 (rapport fra rejseafdelingen) og PET, personsag: Vedr. anholdelsen af Peter Døllner, 24. marts 

af 1970'erne.” Dette var den første anholdelse af et medlem af Appel-gruppen, 
siden KA/Manifest blev dannet i 1979, og i øvrigt en af de eneste før anholdel- 
serne i forbindelse med opklaringen af røveriet mod Købmagergade postkontor 
i april 1989. 


Glostrup 1980 


Fire dage efter Jens Holger Jensens død fik PET rettens tilladelse til at ransage 
Niels Jørgensens og Jens Holger Jensens værelser og lejligheder.”+ Ransagnin- 
gen gav, sammen med ovenstående forhold, tjenesten anledning til mistanke om 
konkrete kriminelle handlinger, heriblandt et forsøg på bankrøveri den 7. juli 
1980. Bankdirektøren i Forstædernes Bank i Glostrup var denne dag blevet over- 
mandet i sit hjem. De tre gerningsmænd havde lænket bankdirektørens kone og 
barnebarn, der også befandt sig i huset, i husets kælder, og tvang bankdirektøren 
ind i en bil og kørte ham til Forstædernes Bank for at få ham til at åbne ban- 
kens hovedboks. Bankdirektøren var hverken i besiddelse af nøgler eller kode 
og forsøgte at stikke af fra gerningsmændene foran banken. Han blev indhentet, 
hvorefter de potentielle bankrøvere opgav deres forehavende; de kørte direktø- 
ren tilbage til huset, hvor han også blev lænket i kælderen. Gerningsmændene 
stjal cirka 1.000 kroner fra direktørens tegnebog og kørte væk.” Ifølge den rap- 
port, som rejseafdelingen udarbejdede ved hjælp af oplysninger fra PET, havde 
man under ransagningen af Jens Holger Jensens hjem fundet en kortbog, hvori 
der var foretaget indtegninger af det område, hvor bankdirektøren boede, og 
hvor Forstædernes Bank lå. Bilen, som Holger Jensen havde holdt parkeret i ved 
påkørslen i Århus, var af samme type og farve som den, der var blevet benyttet 
ved røveriforsøget i Glostrup. I den påkørte bil blev der fundet en walkie-talkie 
”.der kunne svare til en tilsvarende, som gerningsmændene brugte ved røveriet”. 
Endelig blev Dodge-varevognen købt nogle uger før røveriet og leveret tilbage 
til sælgeren nogle uger efter røveriet, og den havde i denne periode kun kørt ca. 


913 PET, personsag: ”Resumé vedr. undersøgelserne mod Jens Holger Jensen og Niels Jørgensen”, 9. juni 
1981 (rapport fra rejseafdelingen). 

914 PET, personsag: ”Foranstaltninger under efterforskningen mod Niels Jørgensen og (afdøde) Jens 
Holger JenserY, 19. september 1980. 

915. PET, personsag: ”Resumé vedr. undersøgelserne mod Jens Holger Jensen og Niels Jørgenser”, 9. juni 
1981 (rapport fra rejseafdelingen). 

900 km.”% Alt dette var dog blot indicier. Rejseafdelingen løb tør for ”efterforsk- 
ningsmuligheder”, og sagen førte ikke til anholdelser.?” 

Om ikke andet havde både rejseafdelingen og PET fået større kendskab til 
gruppen og dens arbejdsmetoder. Gruppen fabrikerede falske identitetspapirer 
på baggrund af ”lånte identiteter” hvilket Peter Døllners ”kørekort” var et eksem- 
pel på. I senere interviews har gruppens medlemmer fortalt, hvordan de fiskede 
kopier af udlejningskontrakter op af biludlejningsfirmaernes skraldespande. På 
den måde fik de adgang til CPR-numre, kørekortenes løbenumre og udstedelses- 
datoer, hvorved de kunne fremstille meget nøjagtige falske kørekort.”? 

Fra dette tidspunkt udgjorde mistanken om de kriminelle aktiviteter sam- 
men med de kendte kontakter til PFLP-kredse en vigtig del af PET's billede af 
gruppen. Ransagningen hos Peter Døllner underbyggede sammenhængen, da 
man fandt breve fra hans besøg hos PFLP i Mellemøsten nogle år tidligere. Så- 
ledes fandt tjenesten det værd at notere, at Marwan el-Fahoum ved nyheden om 
Jens Holger Jensens død have givet udtryk for, at det var et stort tab for PFLP- 
organisationen.” PET's Afdeling T var samtidig usikker på, hvem der skulle 
overtage Holger Jensens rolle som kontaktperson til PFLP, og Afdeling C gav i 
årsberetningen for 1980 udtryk for, at PFLP øjensynligt havde droppet kontakten 
til de resterende medlemmer af Appel-gruppen.”” 


Nye PFLP-forbindelser 


Der gik kun kort tid, før PET kom i besiddelse af oplysninger, der tydede på, at 
gruppen havde genetableret, eller måske snarere bibeholdt, kontakten til PFLP. 
Den 1. februar 1981 fremgik det af aflytningen af Sati Bakirs telefon, at han prø- 
vede at komme i kontakt med Marwan el-Fahoum i Beirut. Da dette ikke lyk- 
kedes, gav Bakir en besked til en anden person på PFLP-kontoret, der lød: ”The 


916 Rejseafdelingen overtog efterforskningen, da muligheden for forbindelse til Glostrup-røveriet fore- 
lå. PET, personsag: ”Resumé vedr. undersøgelserne mod Jens Holger Jensen og Niels Jørgensen”; 
9. juni 1981. 

917 PET, personsag ”Resumé vedr. undersøgelserne mod Jens Holger Jensen og Niels Jørgensen” 
9. juni 1981. Sagen indgik i undersøgelserne efter røveriet mod Købmagergade Postkontor i novem- 
ber 1988. 

918 Betina Bendix & Lene Løvschall, Blekingegade 2, 1.th, s. 59. 

919 PET, administrativ sag: Årsberetning for afd. T 1980, s. 18. 

920 PET, administrativ sag: Årsberetning for afd C 1980, s. 56. 

Apple, Postbox nr. 190, Vesterbrogade”. Fra tidligere oplysninger genkendte PET 
betegnelsen ”The Apple” som PFLP's kodenavn for Appel-gruppen, og tjene- 
sten anmodede om rettens tilladelse til at tilbageholde og gennemse al post, der 
var bestemt for ”Per Mortensen” på den nævnte postboksadresse.” Tjenesten 
antog, at ”Per Mortensen” var en sammensætning af to tidligere falske navne 
som gruppen havde benyttet, nemlig Aksel Mortensen og Per Henriksen.” Den 
28. marts indløb det første telegram til Appel-gruppen, som PET ad denne vej fik 
kendskab til: ”I hope to see you in Sweden march 31.st. Marwan”, hvilket under- 
byggede PET's formodning om, at PFLP i skikkelse af Marwan el-Fahoum sad i 
den ene ende af linjen.” 

I efteråret 1981 mente PET at have klare indikationer på, at det var Jan Wei- 
mann, der indbetalte lejen for boksen, og at det også var ham, der havde over- 
taget ansvaret for kontakten til PFLP efter Jens Holger Jensens død.” Først den 
11. december 1981 var der beviselige tegn på brug af boksen som kontaktled mel- 
lem PFLP og Appel-gruppen. Denne dag indløb et telegram med følgende tekst: 
”Meet my friend in Sophia on 22 dec cable us to confirm date Talaat”. PET mente, 
at ”my friend” refererede til Marwan el-Fahoum, og at der således var tale om 
et møde mellem et medlem af Appel-gruppen og Fahoum. Derfor overvågede 
tjenesten postboksen resten af dagen i håb om at klarlægge kontakten. Senere 
på dagen blev telegrammet afhentet af Peter Døllner, der ankom i selskab med 
Niels Jørgensen og Torkil Lauesen.» Derved fik PET også bekræftet, at det var 
Appel-gruppen, der sad i den anden ende af linjen, at gruppen stadig var aktiv, 
og at der var grund til at antage, at der foregik et operationelt samarbejde mel- 
lem PFLP og Appel-gruppen. Oplysningerne førte til, at tjenesten i december 
1981 indhentede nye kendelser til aflytning af Peter Døllner og Torkil Lauesen. 
Afhøringerne ophørte dog igen i september året efter, da overvågningen ikke 
havde givet yderligere oplysninger i sagen. I en rapport med titlen ”Kortfattet 
oversigt over de umiddelbare muligheder for udenlandsk terrorisme på dansk 
grund i 1982”, noterede Afdeling T dog den 4. december 1981, at gruppen havde 


921 PET, personsag: Rapport, 2. februar 1981. 

922 PET, personsag: Rapport, Anmodning om rettens tilladelse til at tilbageholde og gennemse post, 
2. februar 1981. 

923 Se PET, operationssag: Her omtales et telegram af 28. marts 1981. 

924 PET, personsag: ”Vedr. PFLP-boxen hos firmaet BBC, Vesterbrogade” 12. oktober 1981. 

925 PET, personsag: ”Vedr. PFLP-boxen 190 hos firmaet BBC, Vesterbrogade”, 12. oktober 1981 og PET, 
personsag: ”Vedr. Den hemmelige PFLP-box her i landet” 17. december 1981. 

926 PET, personsag: Rapport 14. december 1981; Rapport 10. marts 1982 og Rapport 14. september 1982. 

”virkeligt gode forbindelser til PFLP-kredse, blandt andet til den kendte PFLP'er 
fra Beiruth Marwan FAHOM. Om der er en direkte sammenhæng mellem disse 
forhold, og dermed et absolut internationalt samarbejde lige i kanten af terroris- 
me, vides ikke bestemt, men muligheden foreligger” Rapporten nævnede end- 
videre, at medlemmer af gruppen havde været aktive i Århus-området, samt at 
tysk terrorisme, Rote Armee Fraktion og 2. junibevægelsen, blandt andet havde 
forbindelser i Århus-området. Om disse tyske ekstremistiske grupper noterede 
Afdeling T, at de måtte siges ”nærmest at være eksperter på terrorområdet”, men 
at man ikke kunne bestemme, om de tyske grupper havde så gode forbindelser 
til danske kredse, at man kunne tænke sig terrorisme forøvet i Danmark.” 

Aflytningerne og overvågningen endte uden de store resultater. Det skyldtes, 
at gruppen opretholdt en række særdeles effektive foranstaltninger til hemme- 
ligholdelse og sløring, hvilket PET erkendte. Ifølge senere interviews med grup- 
pens medlemmer noterede de numre på bagvedkørende biler, hver gang de selv 
var på vej et sted hen, som de ikke var interesseret i, at nogen kendte til. Dukkede 
det samme nummer op flere gange, blev det anført som ”PET nummer”, og grup- 
pen opbyggede efterhånden en hel samling af den slags numre.” PET bemær- 
kede i en notits fra 1982 at ”Det er en gruppe, der opererer i det skjulte, og som 
er skabt til ikke at sige og gøre tingene på en normal måde, hvilket medfører, at 
det er umuligt at opsnappe informationer vedrørende gruppens arbejdsområde 
og meddelelsessystem.”% 


Mistanke om kriminelle forhold 1982-85 


Fra 1982 til omkring 1986 tog PET relativt få initiativer til overvågning af grup- 
pen, da tjenesten mente, at gruppen nedsatte sit aktivitetsniveau i forhold til 
PFLP, I årsberetningen fra 1982 hed det således: 


”Slutteligt skal det bemærkes, at den i 1970'erne dannede gruppe ”The APPLE”, den 
gruppe af danske PFLP-sympatisører, formentlig ikke har haft kontakt til PELP i 


927 PET, emnesag: ”Kortfattet oversigt over de umiddelbare muligheder for udenlandsk terrorisme på 
dansk grund i 1982”, afdeling T, 4. december 1981. 

928 Betina Bendix & Lene Løvschall, Blekingegade 2, 1.th, s. 56. 

929 PET, personsag: Notits, u.d. 1982. 

løbet af 1982. Den Postbox som gruppen lejede i København betales dog fortsat 
med kr. 300 i kvartalet” 


Overvågningen af gruppen aftog således gennem den periode, igennem hvilken 
de siden blev tiltalt for at have begået en række alvorlige forbrydelser. I flere 
tilfælde blev overvågningen af gruppen kortvarigt genoptaget i forbindelse med 
de enkelte forhold/røverier, uden det dog førte til sigtelser. Først i forbindelse 
med efterforskningen af røveriet mod Købmagergade Postkontor fandt politi- 
et tilstrækkelige indicier og beviser til at kunne rejse sigtelser mod gruppens 
medlemmer for røverier begået i perioden 1982-86. Forholdene beskrives i det 
følgende, fordi de udgjorde en central del af PET's senere efterforskning mod 
gruppen, da de er omtalt i de fleste hidtidigt publicerede værker om gruppen, 
og da de var vigtige anklagepunkter under retssagen mod gruppens medlem- 
mer i 1990-91. Omtalen af nedenstående forhold rummer ingen overvejelser om 
skyldsspørgsmål i forbindelse med røverierne, men præsenterer alene den mis- 
tanke, PET og til dels også kriminalpolitiet efterfølgende rettede mod gruppen. 


Ved Vesterport 


To unge postfunktionærer var den 2. april 1982 klokken lidt over 10 om formid- 
dagen på vej til fods fra posthuset på Vester Farimagsgade til Privatbanken, Ved 
Vesterport, da to maskerede mænd kom løbende bagfra og gav den ene funk- 
tionær et slag i baghovedet og væltede den anden omkuld. De to røvere tog den 
omsætning, som de to funktionærer rutinemæssigt var ved at fragte fra posthu- 
set til banken, hvilket svarede til 768.000 kr. i kontanter og ca. 72 millioner kr. i 
checks. Herefter løb de gennem en bygning ud til Vester Søgade, hvor en tredje 
mand ventede i en stjålen bil. Et vidne havde bemærket den holdende flugtbil 
og dennes fører, og bilen blev fundet senere samme dag parkeret på en vej på 
Frederiksberg.” Det viste sig, at den var stjålet aftenen i forvejen.” Postansatte, 
et stort antal vidner og beboere omkring det sted, hvorfra bilen var blevet stjå- 
let, afgav vidneforklaringer og gav signalementer. De mest interessante vidner 
gennemgik fotos og blev bedt om at afgive forklaringer igen syv år senere, efter 


930 PET, administrativ sag: Årsberetning for 1982. 

931 Poltiken, 3. april 1982, og PET, operationssag.: Forhold II, Bilag 2-5. 
932 PET, operationssag: Forhold II, Bilag 39. 

933 PET, operationssag: Forhold II, Bilag 19-26. 

arrestationerne af Appel-gruppens medlemmer i 1989, for at få præsenteret nye 
fotos af blandt andet de arresterede gruppemedlemmer. Det eneste spor, der si- 
den dukkede op, var en hjemmelavet lærredspose, som gerningsmændene be- 
nyttede; den blev sammen med nogle opbrudte pengemagasiner fundet knap to 
måneder senere i en sø lidt uden for Sorø.” Flere konkrete spor fandt kriminal- 
politiet ikke, og røveriet blev aldrig opklaret. 

Et vidne havde dagen før røveriet lagt mærke til en varevogn, der holdt par- 
keret tæt ved Privatbanken, og hvori der befandt sig tre mænd, der umiddelbart 
passede på de signalementer, politiet fik fra de mange vidneforklaringer.?% Dette 
var en af anledningerne til, at rejseafdelingen på baggrund af de foregående års 
efterforskning i Århus et par uger efter røveriet, den 19. april 1982, rettede hen- 
vendelse til kriminalpolitiet i København. Rejseafdelingen ønskede at ”henlede 
opmærksomheden” på fire af Appel-gruppens medlemmer, der i den foregående 
tid havde været i rejseafdelingens søgelys. De fire var Niels Jørgensen, Torkil 
Lauesen, Peter Døllner og Jan Weimann.?f Der blev ikke umiddelbart taget kon- 
takt til de fire, eftersom der pågik efterforskning hos rejseafdelingen. Desuden 
mente kriminalpolitiet ikke, at rejseafdelingens beskrivelser af de fire stemte 
overens med de signalementer, man havde fået ved de mange vidneforklaringer. 
Der var intet bevis, og ingen blev dømt for forholdet. 


Lyngbyrøveriet 


Onsdag den 2. marts 1983, fandt et røveri sted foran Den Danske Bank i Lyngby. 
En pengetransport med to bankbetjente stoppede foran filialen, der var det sid- 
ste stop på turen, for at aflevere en lille sum penge. Netop som bankbetjenten ved 
siden af føreren steg ud af bilen med den lille pengesum, nærmede en mand sig 
hurtigt bagfra og gav bankbetjenten et slag i baghovedet. Trods slaget forsøgte 
bankbetjenten at løbe hen mod banken. Efter få skridt blev han anråbt, muligvis 
på et udenlandsk sprog, hvorefter han vendte sig om og så en mand, der pegede 
direkte på ham med en pistol. Betjenten smed sig på fortovet, og føreren af bilen 
aktiverede alarmen til bankens eget sikkerhedssystem. Mere nåede han ikke, før 
bildøren blev revet op, og en anden røver med et ukendt våben påførte chauf- 


934 PET, operationssag: Forhold II, Bilag 72-76. 
935 PET, operationssag: Forhold II, Bilag 34. 
936 PET, operationssag: Forhold II, Bilag 77. 

føren et slag i venstre side af hovedet og hev ham ud på vejen, hvor han fik flere 
slag. De to gerningsmænd sprang ind i bankbilen, kørte i høj fart væk ad Lyngby- 
gårdsvej og Lundtoftegårdsvej, svingede ned ad en lille skrænt og fortsatte ad en 
asfalteret gang- og cykelsti, der førte under Helsingørmotorvejen. Her forlod de 
bankbilen, løb slæbende på en stor bylt op ad en mindre sti til selve motorvejen, 
hvor en kvinde og en mand holdt og ventede på en busholdeplads i en metalgrå 
Mazda med svenske nummerplader. Herfra forsvandt de med et udbytte på ca. 
8,3 millioner kroner i kontanter. Røveriet efterforskedes af Lyngby Politi, men 
forblev i princippet uopklaret. Det er dog efterfølgende en almindelig opfattelse, 
at røveriet blev begået af den kreds af personer, der siden er blevet kendt som 
Blekingegadebanden.?” 

Historien om Lyngbyrøveriet har afstedkommet megen debat i tilslutning til 
offentliggørelsen af journalist Peter Øvig Knudsens bog Blekingegadebanden, og 
Kommissionen afgiver i umiddelbar forlængelse af dette kapitel en nærmere re- 
degørelse for og vurdering af PET's og Justitsministeriets rolle i forbindelse med 
efterforskningen af røveriet. 


Rausingforholdet 


Rausingforholdet omhandler gruppens planer om at kidnappe den svenske mil- 
liardærsøn, Jorn Rausing, i januar 1985. Det skal understreges, at kidnapningen 
aldrig blev gennemført, og at intet om forholdet i øvrigt slap ud før retssagen 
efter røveriet mod Købmagergade Postkontor, hvor politiet i lejligheden i Blekin- 
gegade fandt en drejebog i form af fire ringbind med planer for kidnapningen. 
Politimyndighederne tog derfor ingen initiativer over for gruppen i de år, hvor 
planlægningen foregik.” 

Planerne om kidnapningen tog form i løbet af 1983-84, og forberedelserne var 
lange og grundige. Planen var ifølge anklagemyndigheden finansieret af PFLP, 
der udbetalte et beløb på 63.000 DM til et af gruppens medlemmer under et 
besøg i Damaskus i november 1984.%? Ud over de mange observationer af Rau- 


937 Politiken, 3. marts 1983, og PET, operationssag: Forhold III, A-Bilag 1, 6, 8-10. 

938 Nedenstående beskrivelse bygger derfor på senere materiale: Retsbogen for Østre Landsret, inter- 
views med gruppens medlemmer samt de fund, som kriminalpolitiet gjorde i lejligheden i Blekin- 
gegade i maj 1989. 

939 Retsbog for Østre Landsret, 1. november 1990, s. 4. 

sings rutiner indrettede Appel-gruppen en hytte i Norge, i hvilken han skulle 
tilbageholdes, mens løsesumsforhandlingerne stod på. Rummet, som han skulle 
opholde sig i, var bygget af svenske materialer, således at kidnapningsofferet 
skulle tro, han befandt sig i Sverige. Mad og drikkevarer, slik, bøger, spil og selv 
sømmene i væggene var af svensk fabrikat. Selve kidnapningen skulle foregå på 
Jorn Rausings privatadresse i Lund, hvor han skulle bedøves og derefter køres til 
Norge. Gruppen havde anskaffet et middel til bedøvelse og havde nøje indøvet 
og gennemgået køreturen fra Rausings hjem til hytten i Norge. Planen skulle 
gennemføres tidligt om morgenen den 7. januar 1985, men blev opgivet umid- 
delbart før den skulle gennemføres.” Et medlem af gruppen var taget til Lund 
den 6. januar og havde observeret Jorn Rausings lejlighed hele natten. De fem 
øvrige forlod København tidligt om morgenen den 7. januar og holdt klar i deres 
biler, da aktionen blev afblæst i sidste øjeblik. Ifølge retsbogen fra retssagen i 
efteråret 1990 var der tale om ”frivillig tilbagetræden”, da gruppen under sagen 
forklarede, at et af medlemmerne fortrød sin medvirken, hvorefter de øvrige op- 
gav foretagendet.” 

Det er en opfattelse i den eksisterende litteratur, at idéen tilsyneladende var 
gruppens eget påfund, men at PFLP sanktionerede planen, ligesom PFLP var 
ansvarlig for de praktiske forhold i forbindelse med overdragelsen af pengene.” 
Under ransagningen af lejligheden i Blekingegade i maj 1989 fandt politiet breve 
stilet til både Jorn Rausing selv, om at han var kidnappet og skulle forholde sig i 
ro, samt breve og minikasettebånd med instruktioner til Jorn Rausings far, Gad 
Rausing.?% Båndene og brevene var blevet udleveret til et af gruppens medlem- 
mer på en rejse til Algier i december 1984. Kidnapperne præsenterede sig som 
”Good Cesar”, og der var indtalt og nedskrevet nøje instruktioner om, hvordan 
Gad Rausing skulle imødekomme kidnappernes krav. Alt i alt skulle han udbe- 
tale, hvad der svarede til 25 millioner US dollars, fordelt på fire valutaer: D-mark, 


940 Betina Bendix & Lene Løvschall, Blekingegade 2, 1.th, s. 63 f., Hans Bunde, Peter Damborg og Mette 
Josias, Blekingegade — Røvere eller soldater? s. 15 f. og Andreas Nawrocki og Lars Jakob Augustesen, 
Konsekvensen af ”Illusionsløs Realisme”, s. 127 f. 

941 Anklagemyndigheden mente, at gruppen var blevet opdaget under observation af lejligheden og 
var blevet afsløret som værende af dansk oprindelse. Dette fik man ikke medhold i. Ibid. og PET, 
operationssag og Andreas Nawrocki og Lars Jakob Augustesen, Konsekvensen af ”Illusionsløs Rea- 
lisme”, s. 132. 

942 Andreas Nawrocki og Lars Jakob Augustesen, Konsekvensen af ”Illusionsløs Realisme”, s. 127. 

943 PET, personsag: Rapport maj 1989. 

944 Se Retsbog for Østre Landsret, 1. november 1990, s. 4. 

Schweizer-franc, hollandske gylden og US-dollars. Pengene skulle være klar ti 
dage efter kidnapningen og skulle bæres i to blå kufferter af mærket Samsonite. 
Gad Rausing skulle chartre et fly, hvis registreringsnummer han skulle oplyse til 
kidnapperne via en kontaktannonce. Herefter skulle følge en instruktion om at 
flyve fra London til Zurich, og dagen efter fra Zurich til Beirut. Efter præcis to 
timer i Beirut skulle han flyve til Kuwait, igen vente to timer i transithallen, hvor- 
efter han skulle flyve til Djibouti lufthavn på den afrikanske østkyst. Her skulle 
han opholde sig otte timer, hvorefter han igen skulle flyve tilbage til Zurich. Un- 
der hele turen skulle han bære kufferterne med penge, være iklædt gråt jakkesæt 
og beigefarvet tørklæde, samt synligt bære de nyeste udgaver af Le Monde og 
Newsweek. Under et af de mange ophold ville en mand henvende sig og give nye 
instruktioner. 

I marts 1985 mødtes et af gruppens medlemmer med Marwan el-Fahoum 
på Cypern for at orientere ham om, hvorfor planen i første omgang ikke blev 
gennemført. Fahoum opfordrede gruppen til at arbejde videre med planen, men 
blev på et nyt møde i Berlin i maj måned informeret om, at gruppen ”ikke mo- 
ralsk var i stand til” at gennemføre aktionen. Ifølge Appel-gruppens eget udsagn 
blev Marwan el-Fahoum ”godt knotten” og forsøgte at overtale gruppen til at 
fortsætte med planen.” Dette var sandsynligvis grunden til, at de detaljerede 
planer endnu fire år efter de skulle have været gennemført, stadig befandt sig i 
lejligheden i Blekingegade. Anklagemyndigheden betragtede det som et tegn på, 
at planerne ikke var helt opgivet. 


Bagsværd Torv 


To mænd stod en mandag morgen i februar 1985 og ventede på, at en pengetrans- 
port fra Privatbanken skulle afhente de 2,7 millioner kroner, der op til weeken- 
den var blevet indbetalt til Bagsværd Posthus. Da bankbuddet var på vej ud af 
posthuset, blev han holdt op af en af de to mænd, der sagde noget på ”gebrok- 
kent” dansk og fratog bankbuddet pengesækkene. Umiddelbart efter affyrede en 
af røverne et skud gennem et af pengetransportens vinduer og løb herefter hen 


945 PET, personsag: Rapport maj 1989. 
946 Retsbog for Østre Landsret, 1. november 1990, s. 7-8. 

til en stjålet bil, i hvilken en tredje mand holdt og ventede. De forsvandt tilsyne- 
ladende uden noget spor.” 

Bankrøveriet på Bagsværd Torv blev ikke inddraget i de senere undersøgelser 
i forbindelse med efterforskningen i 1988-90. Når det alligevel er nævnt her, skyl- 
des det, at PET samme dag, som røveriet blev begået, iværksatte observationer 
af flere af Appel-gruppens medlemmer.» Tjenesten havde altså gruppen i fokus 
efter Lyngbyrøveriet, selv om der aldrig blev tilvejebragt klare beviser. Røveriet 
på Bagsværd Torv nævnes ikke yderligere i arkivalierne. 


Rullestolsrøveriet 


En decembermorgen i 1985 gennemførtes endnu en aktion mod Privatbanken, 
da et bud var i færd med at hente en pengebeholdning fra Herlev Postkontor. 
Buddet var på vej gennem posthusets forhal/trappeopgang og ud til den pen- 
getransport, der holdt parkeret lige ved posthusets hovedindgang, da røveriet 
skete. Ingen havde tilsyneladende bemærket en mand i en kørestol med et tæppe 
over sig, og en hjælper der stod umiddelbart bag ham, som lidt forinden hav- 
de taget opstilling i trappeopgangens hjørne, under foregivende af at vente på 
handicapliften. Manden, der havde siddet i rullestolen, var i færd med at begive 
sig op ad trappen, da bankbuddet begyndte at gå ned af den. Da buddet med 
pengesækken passerede, vendte den ”handicappede” sig om og slog buddet to 
gange i baghovedet med en blød genstand og vristede sækken fra buddet, der 
efterhånden var nået helt hen til udgangsdøren. Da buddet efterfølgende kiggede 
op, stod ”hjælperen” bag kørestolen og pegede på ham med noget, der lignede et 
oversavet jagtgevær. De to røvere løb ud af posthuset, ned i den nærliggende fod- 
gængertunnel, der førte under den brede Herlev Ringgade, op ad en lille trappe 
og ind i et parkeringshus, hvor en bil holdt og ventede på dem. Røveriet var 
tydeligvis velplanlagt og blev gennemført på få minutter. Et par vidner mente, at 
røverne bar falske skæg og muligvis også parykker. Andre vidner gav en over- 
fladisk beskrivelse af flugtbilen, der angiveligt var en sølvgrå Toyota Corolla. Fra 
det øjeblik bilen forlod parkeringshuset, havde politiet ingen spor overhovedet. 


947 Politiken, 5. februar 1985. 
948 PET, personsag: ”Vedr. Observation i forbindelse med røveri på Bagsværd Torv”, 4. februar 1985. 

Udbyttet blev ca. 1,4 millioner kr. i kontanter og cirka 68,4 millioner kr. i checks, 
der dog ikke kunne omsættes.” 

Under ransagningen af lejligheden i Blekingegade i foråret 1989 fandt politiet 
en række observationsnotater omhandlende en bil med det registreringsnum- 
mer, som Privatbankens pengetransport havde haft ved røveriet. Kriminalpoli- 
tiet foretog skriftprøver og fandt i flere tilfælde ”en til sikkerhed grænsende sand- 
synlighed for”, at notaterne var foretaget af nogle af gruppens medlemmer.” 
Derudover fandt man en drejebog med nogle kvitteringer fra efteråret 1984 fra 
en ”Haarhandel/Teatersminke butik” på nogle overskæg og noget sminke, hvor 
der på bagsiden var påført følgende notater: ”Flugtrute — Planlæg tirsdag 3 OK? — 
Pllæg onsdag 2 — Niels tøj — køb bil — 1) Mængde!, 2) Obs!, 3) Rute!”% Man fandt 
desuden en række båndoptagelser af Radioavisen døgnet efter røveriet, kun med 
de passager der handlede om dette.” Derudover fandt politiet en række kas- 
serede recepter fra en lægepraksis i Herlev, som Appel-gruppen tilsyneladende 
havde brugt som udgangspunkt for at rette henvendelse til de omhandlende per- 
soner. Politiet kontaktede de pågældende og spurgte, om de på noget tidspunkt 
var blevet ringet op af analyseinstitutter, havde mistet legitimationspapirer mv. 
Dette gjorde politiet givetvis, fordi man havde en antagelse om, at det var den 
måde, ved hjælp af hvilken gruppen producerede falske identiteter. Af senere 
interviews med gruppens medlemmer fremgår det, at gruppen antagelig via en 
læge, som gruppen stod i tæt kontakt til, fremskaffede sygehusjournaler og andre 
personlige papirer fra vilkårlige personer, som de efterfølgende ringede op under 
påskud af at være ansat ved analyseinstitutter. På den måde fik gruppen såvel 
personlige som mere almene oplysninger om en person, hvorefter man kunne 
oprette en dækidentitet.? 


949 Politiken, 4. december 1985 og PET, operationssag: Bilag B3 — B1o, og B94- B95. 

950 PET, operationssag: Bilag B57 — B147. 

951 PET, operationssag: Bilag B96. 

952 PET, operationssag: Bilag B44-B45. Også omtalt i Hans Bunde, Peter Damborg og Mette Josias, 
Blekingegade — Røvere eller soldater?, s. 44. 

953 Se Betina Bendix & Lene Løvschall, Blekingegade 2, 1.th, s. 59 og PET, operationssag: Bilag A31. 

Operation PINEAPPLE 


I sidste halvdel af juni 1986 modtog PET oplysninger om, at PFLP i Damaskus 
var i færd med at ”genoprette” kontakten til Appel-gruppen, da der, ifølge de 
foreliggende oplysninger, ikke havde været nogen nævneværdig kontakt mellem 
PFLP og Appel-gruppen de foregående omtrent fire år. Der findes kun få indbe- 
retninger fra disse år, men ifølge en notits fra tjenesten havde Appel-gruppen, 
”så vidt vi ved, (..) været inaktiv i nogle år” Derudover blev der fra PET's side 
hverken anmodet om eller afsagt retskendelser til overvågningsaktiviteter over 
for gruppens medlemmer i perioden 1982-86. Den 3. juni 1986 var Niels Jørgen- 
sen imidlertid blevet anholdt i færd med at stjæle en VW-varevogn, hvorefter 
han havde identificeret sig med et falsk kørekort. I hans besiddelse fandt man 
en tændingslås med to originale VW tændingsnøgler, en bærbar radiotelefon 
med håndmikrofon, samt diverse opdirkningsværktøj. Ordenspolitiet gav Niels 
Jørgensen en bøde, men fandt ingen anledning til at foretage sig yderligere. Uvist 
hvornår blev PET i løbet af sommeren informeret om sagen.” 

Den 22. juni 1986 fik PET via en telefonaflytning oplysninger om, at Marwan 
el-Fahoum ønskede at komme i kontakt med gruppen. Igen var det PET's over- 
vågning af de palæstinensiske miljøer, der var kilde til oplysningen. I løbet af de 
foregående år var PWU blevet nedlagt samtidig med, at den tidligere formand 
Sati Bakir var blevet afsat som leder af den danske PFLP-gruppe. Det var angive- 
ligt sket som følge af et opgør med Abu Daya, der repræsenterede en mere yder- 
liggående linje. Ifølge PET's arkiver fik Abu Daya dog aldrig samme opbakning 
fra ledelsen i Damaskus og blev i 1987 selv afsat som leder.” Marwan el-Fahoum 
spurgte under samtalen med Hassan Abu Daya efter et telefonnummer, som PET 
senere fandt ud af var Godfred Appels. Derudover søgte han en mand ”af samme 
slags som ham der døde” og der blev under samtalen udvekslet kommentarer om 
noget, der blev benævnt som ”Toufaha” — det arabiske ord for æble. Fahoum ville 
desuden skaffe adressen på et trykkeri/tidsskrift, som han ville videregive til Abu 
Daya, hvilket også tyder på, at denne ikke havde samme kendskab til PFLP's dan- 


954 PET, personsag: Notits om ”PFLP-lederen Marwan El Fahoum's forsøg på at genoptage kontakten 
til den her kendte tidligere aktive sympatisørgruppe, ”APPLE-grupper,, 27. juni 1986”. 

955 I slutningen af juli oplyste Københavns Politis tekniske afdeling PET om detaljerne vedrørende 
det falske kørekort. PET, personsag: ”Vedr. Samtale med (….) Teknisk afdeling, København, afd. 2”, 
29. juli 1986, og PET, operationssag: Kendelse bilag 58. 

956 PET, operationssag: Kendelse bilag 47. Notat fremlagt i Københavns byret 11. april 1989. 

ske kontakter som sin forgænger. Endelig bad han Abu Daya meddele gruppen, 
at de skulle tage til Damaskus og tage kontakt til Fahoum på et givent telefon- 
nummer.?” PET konkluderede imidlertid hurtigt, at den omtalte døde mand var 
Jens Holger Jensen, at det omtalte trykkeri/tidsskrift var Manifest, og at ”Æblet” 
var det samme som Appel-gruppen. Det fremgik desuden af PET's skrivelse, at 
Appel-gruppen på dette tidspunkt var mistænkt for at stå i forbindelse med to af 
ovenstående forhold, nemlig kidnapningen i Glostrup i 1980 og pengetransport- 
røveriet i Lyngby 1983. Sammenholdt med, at det ifølge PET var internationalt 
kendt, at PELP på dette tidspunkt manglede økonomiske midler til at finansiere 
sine aktiviteter, kunne det tyde på, at PFLP ville genoptage ”tidligere tiders ak- 
tiviteter med de herværende danske sympatisører, om hvem vi jo ved, at PFLP 
(...) har ønsket et militært samarbejde med. Formålet vil givetvis være at skaffe 
økonomiske midler til PFLP, formentlig udført ved kriminalitet her i landet,” 
I den efterfølgende PET-rapport blev det anbefalet, at man iværksatte fornyet 
overvågning af gruppens medlemmer. Begrundelsen var en mistanke om nye 
kriminelle aktiviteter, der byggede på en formodning om, at gruppen tidligere 
havde været indblandet i tilsvarende aktiviteter. Med virkning fra den 24. juli 
1986 fik PET rettens tilladelse til at iværksætte telefonaflytning af gruppens fire 
kernemedlemmer, forlaget Manifest samt yderligere to adresser med relationer 
til gruppen. Efter at være blevet forlænget et par gange ophørte aflytningerne for 
hovedpartens vedkommende den 20. oktober 1986,” da gruppen, med tjene- 
stens egne ord, var for professionel til, at der kom nævneværdige oplysninger ud 
af telefonaflytningerne. Derudover var der et ressourcemæssigt aspekt, hvorefter 
tjenesten fremover ville benytte sig af mere ”indgående efterforskningsskridt” i 
form af rumaflytninger.””' Aflytningen af Torkil Lauesens telefon fortsatte til den 
7. marts 1987, hvor den ophørte grundet ”ressourcemæssige prioriteringer”? 
Ud over telefonaflytningen blev overvågningen i løbet af efteråret planlagt 
udvidet til også at indebære rumaflytning af Torkil Lauesen lejlighed, under ko- 


957 Det gjorde Niels Jørgensen den 1. august, men uden at PET fandt ud af det. Først ved den senere 
efterforskning i 1989-90 kom det via undersøgelser af Niels Jørgensens pas frem, at han flere gange 
i løbet af efteråret 1986 var i Damaskus. PET, operationssag: Sagsresumé til byretten, s. 28. 

958 PET, personsag: Notits om ”PFLP-lederen Marwan El Fahoum's forsøg på at genoptage kontakten 
til den her kendte tidligere aktive sympatisørgruppe, ”APPLE-gruppery, 27. juni 1986”. 

959 Ibid. 

960 PET, operationssag: Kendelse bilag 12, 18, 22, 26; Kendelse bilag 31, 33; Kendelse bilag 83. 

961 PET, operationssag: Kendelse bilag 22. 

962 PET, operationssag: Kendelse bilag 12. 

denavnet Operation PINEAPPLE. Den umiddelbare begrundelse for dette var, at 
telefonaflytningen havde afsløret, at Torkil Lauesens og hans kone havde plan- 
lagt en tur til Sovjetunionen i september, under hvilken PET antog, at de skulle 
mødes med repræsentanter for PFLP. Derudover var det blevet konstateret, at 
flere af de øvrige medlemmer af Appel-gruppen af og til besøgte lejligheden, 
hvorefter PET fandt det sandsynligt, at medlemmerne holdt møder i lejligheden, 
og operationen blev beskrevet som en ”teknisk operation rettet mod … Lauesen, 
med det formål at klarlægge hans og de andre medlemmer af APPLE-gruppens 
aktiviteter til fordel af den palæstinensiske terrororganisation PFLP”% Den 
4. september hed det yderligere i en PET-rapport forud for operationen, at man 
på det foreliggende grundlag måtte forvente, at gruppen ”.. i snarlig fremtid ville 
udføre en eller anden form for kriminel aktivitet til fordel for den palæstinen- 
siske terrororganisation PFLP”?% Også overvågningen af forlaget Manifest blev 
udvidet til at gælde rumaflytning, dels begrundet i forventet mødeaktivitet, dels 
for at afsløre mulig fabrikation af falske kørekort. Tjenesten havde nogle uger 
forinden fået endnu et bevis på gruppens brug af falske papirer, jf. ovenfor om 
arrestationen af Niels Jørgensen i starten af juni 1986. 

Tilsyneladende blev ingen af de to rumaflytninger etableret, selv om tjene- 
sten havde fået rettens tilladelse til at iværksætte dem. Angiveligt indebar etab- 
leringen af begge rumaflytninger praktiske vanskeligheder, ud over at tjenesten 
fik oplysninger om, at gruppen havde opsagt kontrakten med det trykkeri, hvor 
Manifest holdt til. Til gengæld gav overvågningen af de palæstinensiske miljøer 
stadig visse nyttige oplysninger, trods alle Appel-gruppens sikkerhedsbestem- 
melser. Det gjaldt specielt telefonaflytningen af Sati Bakirs arvtager, Hassan Abu 
Daya, der fungerede som den nye kontakt mellem PFLP i Damaskus og de PFLP- 
relaterede palæstinensiske grupper i Danmark. I juli-august 1986 hed det i en 
indberetning, at overvågningen havde afsløret samtaler mellem Torkil Lauesen 
og Abu Daya og mellem Abu Daya og Marwan el-Fahoum, og at ”… de [Appel- 
gruppen] var klar til at gøre alt, hvad El FAHOUM ønskede”6 

Et par måneder senere, i december 1986, blev der begået et stort røveri 
mod Daells Varehus. Flere af Appel-gruppens medlemmer blev sigtet for dette 
røveri i foråret 1989, men frifundet under retssagen i 1990-91. Da selve røveriet 


963 PET, operationssag: "Vedr. Thorkil Lauesen”, 4. september 1986. 
964 Ibid. 

965 PET, operationssag: Kendelse bilag 58. 

966 Ibid. 

blev begået, var status for PET's overvågning af gruppen altså den, at tjenesten 
aflyttede Torkil Lauesens telefon og visse telefoner i de palæstinensiske kredse. 
Aflytningerne af de øvrige medlemmer af Appel-gruppen var ophørt i oktober 
1986, og de to planlagte rumaflytninger var tilsyneladende ikke blevet etableret. 
Den 5. januar, cirka to uger efter røveriet, indhentede PET fornyet tilladelse til 
at foretage rumaflytning af Torkil Lauesens lejlighed, og igen blev det bemærket, 
at aflytningen endnu ikke var blevet etableret, men at det forventedes at ville 
ske i snarlig fremtid.” Aflytningen af Lauesens telefon afslørede til gengæld en 
bemærkelsesværdig samtale den 25. december mellem Torkil Lausen (TL) og en 
bekendt (L) til denne, som i PET's indberetning blev gengivet således: 


”TL: Ønsker god jul 

L: Takker for det ”nyttige udstyr” — spørger, om det ikke var besværligt at få det 
med samtidig med de 5 millioner? 

TL: Nej, det gik — (pinlig tavshed??) 

L: Griner… det er den slags småting, der sommetider fælder. 

TIL: Ja, — når jeg nu var i Dalle Valle -.76 


PET konkluderede af samtalen, at Torkil Lauesen havde købt en praktisk jule- 
gave i Daells Varehus, og at den bekendte, idet han takkede for gaven, lod en 
bemærkning falde om røveriet. Men på trods af, at de altså måtte have et vist 
kendskab til hinanden, blev samtalen ført i en humoristisk tone, der ifølge tje- 
nesten dækkede over en vis forlegenhed, hvilket ifølge tjenesten tydede på, at L 
ikke havde noget kendskab til Torkil Lauesens ”kriminelle aktiviteter”, Alt taget i 
betragtning var det dog ikke helt uforståeligt, at PET alligevel valgte at opbevare 
samtalen indtil videre. 


Daells Varehus 


”Røvere væk med fem mill. i barnevogn” lød overskriften på Politiken den 
23. december 1986, dagen efter et røveri, der på dette tidspunkt rent udbytte- 
mæssigt kun blev overgået af Lyngby-røveriet i 1983. Om morgen den 22. de- 
cember havde tre mænd forklædt som håndværkere taget opstilling i en smal 


967 PET, operationssag: Kendelse bilag 11. 
968 PET, personsag: ”Vedr. Samtale om røveriet i Daells Varehus den 22. december 1986”, 24. februar 

gang umiddelbart uden for det lokale i Daells Varehus, hvor kassebeholdningen 
befandt sig. Et bud fra Bikuben var med hjælp fra en lokal kvindelig ansat ved at 
bære juleweekendens omsætning ud af kasserummet i seks sorte nylontasker og 
havde netop åbnet døren ud til den smalle gang, da han blev overfaldet af de tre 
”håndværkere”. Gerningsmændene masede ind i rummet, truede de ansatte med 
pistoler og slog den kvindeligt ansatte, der bar to af pengetaskerne, så hun faldt 
til gulvet og tabte dem. Røverne tog alle taskerne og løb hen ad gangen, men blev 
indhentet af varehusets lokale sikkerhedschef, hvilket resulterede i et kort hånd- 
gemæng. Sikkerhedschefen pådrog sig et kraniebrud efter et hårdt slag i hovedet, 
angiveligt med et pistolskæfte, men fik dog fravristet røverne den ene af pengeta- 
skerne med cirka 1,5 millioner kroner. Via bagtrapper og en bagdør, der kun blev 
benyttet af varehusets ansatte, løb røverne ned i gården til Nørregade 24, hvor 
de på forhånd havde parkeret en barnevogn. De hev to lyse cottoncoats, som to 
af gerningsmændene iførte sig, op af barnevognen og lagde pengetaskerne ned 
i barnevognen. Den ene skubbede barnevognen, og de begav sig i roligt tempo 
ud af porten til Nørregade og i retning af Nørreport station. Kort efter skråede 
de tre gerningsmænd over Nørregade og satte tempoet så meget op, at et vidne 
bemærkede at ”de tydeligvis havde temmelig travlt” Da samme vidne havde 
udtrykt bekymring for barnet som følge af mændenes noget usikre kørsel med 
barnevognen, havde røverne svaret noget i retning af ”.… vi klarer den!”, og i hast 
bevæget sig ind ad en port på den anden side af Nørregade. Her forsvandt sporet 
for to af røvernes vedkommende. Den sidste blev kort efter set komme ud af en 
port ved Nørre Voldgade 56. Iklædt parkacoat med opslået hætte krydsede han i 
høj fart Nørre Voldgade med barnevognen foran sig for endelig at forsvinde ned 
i parkeringskælderen under Israels Plads. Her så et enkelt vidne to mænd med 
en overfyldt barnevogn, uden dog at tænke videre over det i første omgang. En 
time senere fandt politiet barnevognen.” 

I håndværkertasken blev fundet et magasin, formentlig fra en belgisk frem- 
stillet pistol. Under ransagningen af lejligheden i Blekingegade i maj 1989 fandt 
politiet netop en af disse pistoler, til hvilken magasinet passede.” Derudover 
fandt politiet et forfalsket kørekort, der afslørede flere af gruppens arbejdsmeto- 
der. Efterforskningen viste, at de falske kørekort var blevet benyttet ved leje af en 
bil fra den 20. december 1986 klokken 9 til den 22. december 1986 klokken 12.00, 
det vil sige omkring det tidsrum hvor røveriet mod Daells Varehus fandt sted. 


969 Politiken, 23. december 1986, og PET, operationssag: Bilag A4-A12, B2-B4, C9-C15, E1, E2, E4, Eg. 
970 PET, operationssag: Bilag J-4. 

Samtidig fandt man en ”ægte” lejekonkrakt i det navn, der var opgivet på det 
falske kørekort. Den adresse, der var benyttet ved leje af bilen i december 1986, 
havde imidlertid aldrig været beboet af den person, hvis navn stod på kørekor- 
tet. Det ledte samlet efterforskningsgruppen til den slutning, at Appel-gruppen 
måtte have fisket den rigtige kontrakt op af en skraldespand ved ét udlejnings- 
firma, for herefter at bruge oplysningerne til at fremstille et falsk kørekort, som 
de så benyttede hos et andet udlejningsfirma.”" Det blev dog aldrig bevist, at den 
lejede bil havde været benyttet ved Daells Varehus-røveriet, og ingen af gruppens 
medlemmer blev dømt for røveriet. 


Café Libération 


Overvågningen og aflytningen af Appel-gruppen fra sommeren 1986 afslørede 
ingen kriminelle aktiviteter. Til gengæld fik PET på dette tidspunkt oplysnin- 
ger om, at nogle af gruppens medlemmer havde planer om at åbne en Café på 
Vestmannagade ved Islands Brygge i København.” Fra bevillingspolitiet fik PET 
den 2. februar oplyst, at man havde givet tilladelse til restaurationsdrift af Café 
Libération, i hvis bestyrelse der sad et enkelt medlem af Appel-gruppen og nogle 
med tætte relationer til gruppen. 

Gruppen har selv senere berettet, at Niels Jørgensen blev ansat i caféen som 
langtidsledig og havde den største del i det daglige arbejde. Caféen skulle drives 
med det formål at give overskuddet til de grupper, man støttede i den tredje ver- 
den. Af og til blev der arrangeret politiske møder i caféen, og i Manifest/Kom- 
munistisk Arbejdsgruppe regi udgav gruppen bladet Libération og fik desuden 
trykt et par politiske bøger. Flere af gruppens medlemmer og folk med relationer 
til gruppen arbejdede frivilligt med at drive caféen. På længere sigt måtte de dog 


971 PET, operationssag: Bilag J-36. I senere interviews har gruppens medlemmer fortalt hvordan de ved 
hjælp af en magnet og spiralledninger fiskede bilnøgler op fra de steder, hvor kunder afleverede bil- 
nøgler til bilværksteder uden for værkstedets åbningstid. I lejligheden i Blekingegade havde grup- 
pen en nøglefræser, på hvilken de lavede kopier af bilnøgler, hvorefter de afleverede de oprindelige 
nøgler tilbage. Senere blev det muligt for gruppen at have en nøglefræser med i den bil, de brugte 
ved de natlige ”nøglefisker-ture”. Se Betina Bendix & Lene Løvschall, Blekingegade 2, 1.th, s. 65, og 
Retsbog for Østre Landsret 13. december 1990. 

972 Se PET, operationssag: Kendelse bilag 34. 

erkende, at projektet ikke levede op til forventningerne; arbejdet var for stort og 
fortjenesten for lille.” 

Allerede i starten af februar 1987, samme dag som PET fik oplyst, at bevil- 
lingspolitiet havde givet tilladelse til restaurationsdrift, anmodede PET om ret- 
tens kendelse til at foretage aflytning af den telefon, der tilhørte Café Libération. 
PET's begrundelse for anmodningen var den efterhånden ofte fremførte, at ca- 
féen blev drevet af Appel-gruppen, der mistænktes for at stå bag berigelsesfor- 
brydelser til fordel for PFLP. Endnu mistænkte man dog — ifølge denne rapport 
i hvert fald — kun gruppen for Glostrupforholdet i 1980 og Lyngbyforholdet i 
1983.” Daells Varehusforholdet, der havde fundet sted blot seks uger forinden, 
blev altså ikke nævnt, hvorefter det er usikkert, om PET på dette tidspunkt over- 
hovedet mistænkte gruppen for at have deltaget i det. Nogle uger senere, den 
25. februar 1987, indhentede tjenesten rettens tilladelse til også at foretage rum- 
aflytning af Café Libération. Det skete ud fra en forventning om, at aktiviteterne 
omkring forlaget Manifest som tidligere nævnt ville flytte til den nye café på 
Islands Brygge.” Tjenesten indhentede fornyede retskendelser hver fjerde uge i 
over et halvt år, men rumaflytningen blev ikke etableret i denne omgang i hvert 
fald (der blev iværksat nye initiativer efter røveriet mod Købmagergade Post- 
kontor). Den 19. oktober 1987 oplyste PET retten, at der ikke ønskedes fornyet 
kendelse.” Telefonaflytningen fortsatte, bortset fra enkelte afbrydelser, frem til 
den 22. august 1988. Ud over telefonaflytning foretog PET i løbet af foråret 1987 
ved flere lejligheder observation af selve caféen. Rapporterne fra disse observa- 
tioner beskrev lokalernes beliggenhed og indretning, hvor mange personer der 
opholdt sig i lokalet, samt i nogle tilfælde hvilken rute de ansatte fulgte, når de 
forlod caféen om aftenen.””7 

Udbyttet af overvågningen var ikke overvældende, men dog tilstrækkeligt til, 
at PET fik forlænget retskendelserne. I december 1987 afslørede overvågningen, 
at caféen leverede mad til et PFLP-møde i København. I april 1988 modtog PET 
oplysninger fra en udenlandsk tjeneste om, at PELP med Marwan el-Fahoum 
som den ansvarlige for udenrigsanliggender havde planer om at genoptage sine 


973 Betina Bendix & Lene Løvschall, Blekingegade 2, 1.th, s. 74 f. 

974 PET, operationssag: Kendelse bilag 34. 

975 PET, operationssag: Kendelse bilag 59. 

976 Ibid. 

977 PET, personsag: Observation af Café Libération, 24. februar, 25. februar, 26. februar, 5. marts, 
19. marts og 8. maj 1987. 

terroraktioner uden for Mellemøsten. Da overvågningen af caféen af tekniske 
årsager var midlertidigt afbrudt, begik tjenesten et notat, som fremhævede be- 
hovet for at genoptage telefonaflytningen, da det var ”sandsynligt”; at Marwan 
el-Fahoum ville benytte sine kontakter, det vil sige Appel-gruppen, til at yde ”den 
tilrejsende terrorgruppe logistisk støtte”. Aflytningen blev genoptaget, men intet 
tyder på, at der foregik noget af det, den udenlandske tjeneste advarede mod.”? 


Købmagergade Postkontor 


Klokken lidt over fem om morgenen den 3. november 1988 dukkede fire perso- 
ner op ved portvagten til postgården ved Købmagergade Postkontor. To af dem 
udgav sig for at være civilklædte kriminalbetjente. De to øvrige bar nøjagtige 
kopier af almindelige politiuniformer.”” De to civilklædte påstod over for port- 
vagten, at der i løbet af natten var sket et knivoverfald på Gråbrødre Torv, som 
man var i gang med at efterforske. De to politiuniformerede personer gik der- 
efter ind i postgården under påskud af efterforskningsgerning, netop som en 
pengetransport ankom til postgården. Portvagten svarede på spørgsmål fra de 
to civilklædte og lukkede porten efter pengetransporten, da denne var inde i 
gården. Den ene af de to mænd, der kørte pengetransportvognen, åbnede til 
lasten og begyndte at læsse værdierne fra bilen over i et trådnet. Da aflæsningen 
var færdig, startede selve røveriet. De to uniformerede overfaldt de to chauffø- 
rer af transporten samtidig med, at de to civilklædte overmandede portvagten 
og åbnede porten til postgården. Her ankom nu en femte gerningsmand i en 
orangerød Toyota Hiace varevogn, som han bakkede ind i gården. Den ene af 
de to civilklædte gerningsmænd truede personalet med et oversavet jagtgevær, 
mens værdierne blev læsset over i varevognen. Cirka halvandet minut senere 
hoppede tre af gerningsmændene ind i varevognen og en fjerde ind ved siden af 
varevognens chauffør. Varevognen kørte hurtigt ud af porten til Løvstræde og 
svingede til højre ned mod Købmagergade med knap 13 millioner kr. liggende i 
varerummet. 

Chaufføren i pengetransporten havde nået at slå alarm over bilens radio, in- 
den han blev overmandet. Signalet var blevet opfanget af to patruljevogne, der 


978 Se PET, operationssag: Kendelse bilag 34. 
979 Gruppen havde selv syet uniformerne fra februar 1988 og i tiden fremefter. Se retsbog for Østre 
Landsret 13. december 1990, s. 5. 

tilfældigvis var lige i nærheden. Den ene, ”Alfa Syd”, befandt sig på Købmager- 
gade nær Krystalgade og drejede ned ad Løvstræde mod gerningsmændene, der 
efterfølgende svingede brat uden om patruljevognen og kørte op over venstre 
fortov. En af betjentene hoppede ud af patruljevognen og skød efter varevognen, 
hvorved bagruden knustes. Da varevognen straks efter for enden af Løvstræde 
drejede til højre ned ad Købmagergade, blev den mødt af den anden patrulje- 
vogn, 70117 der i alarmeringsøjeblikket befandt sig på Amagertorv. Den ene be- 
tjent i denne vogn, den 22-årige Jesper Egtved Hansen, sprang ud af patruljevog- 
nen og trak sin tjenestepistol. Personen, der sad på passagersædet i flugtbilen, 
sprang ligeledes ud af bilen, og affyrede et skud med et oversavet haglgevær. 
Et hagl ramte den unge betjent i det ene øje, og han afgik ved døden som følge 
heraf samme dag. Varevognen fortsatte herefter i høj fart ned ad Klareboderne 
og ned i en parkeringskælder i Klerkegade, hvor gerningsmændene på forhånd 
havde stillet to biler. Disse to var sammen med Toyata-kassevognen, der blev 
benyttet ved røveriet, og en ”ekstra” bil blevet stjålet den 2. november. Ingen af 
de stjålne biler bar synlige tegn på indbrud. Gruppen flyttede værdierne over i 
de to personbiler og fulgte herefter en rute ud af København, under hvilken der 
blev foretaget yderligere omladninger. Det kom senere frem, at gruppen havde 
praktiseret ”nøglefiskeri” i stort omfang forud for røveriet. Derudover havde et 
af gruppens medlemmer ombygget en nøglefræser, så den kunne bruges i en 
bil, hvorved gruppen kunne lave nøglekopier med det samme under de natlige 
”nøglefiskeri-ture”, I august-september havde gruppen fundet de to personbiler, 
man ville benytte som flugtbiler, og Hiacen var blevet fundet senere på året.”? 

Gruppen beholdt selv den udenlandske valuta fra røveriet. De øvrige ca. 
11 millioner kr. blev i midten af december sendt ud af landet til to unavngivne 
modtagere.” 


PET og efterforskningen 


Samme dag, den 3. november klokken 8.57, blot nogle timer efter røveriet mod 
Købmagergades Postkontor, oprettede PET observation af Niels Jørgensen, som 
herefter blev observeret hver dag de næste otte dage. I samme periode blev der 


980 Retsbog for Østre Landsret 13. december 1990, Hans Bunde, Peter Damborg og Mette Josias, Blekin- 
gegade — Røvere eller soldater?, s. 72-73, Betina Bendix & Lene Løvschall, Blekingegade 2, 1.th, s. 7-10. 
981 Retsbog for Østre Landsret 17. december 1990, s. 9. 

etableret ”punktvise” observationer af de øvrige fire gamle medlemmer af grup- 
pen. Herefter fulgte observationerne jævnt på ugentlig basis i tiden frem til an- 
holdelsesaktionen i midten af april 1989, dog med Niels Jørgensen som det mest 
hyppige observationsobjekt. PET arbejdede tydeligvis med en tese om, at grup- 
pen måtte have nogle skjulte lokaliteter, idet tjenesten i en rekvisition forud for 
en observationsrekvisition af netop Niels Jørgensen skrev, at han muligvis kunne 
bringe observationsholdet rundt til eventuelle kontaktsteder og hemmelige lo- 
kaliteter, hvor materiel fra gruppen blev opbevaret.” Man oprettede desuden en 
række observationer mod Café Libération, hvor indsatsen blev rettet mod de fire 
ovennævnte kernemedlemmer. Under et ”stormøde” på caféen observerede PET 
ved en given lejlighed, at to af medlemmerne forlod caféen og gik en tur rundt 
om nogle boligblokke ”i dyb samtale””% 

I begyndelsen af december 1988 oprettede politiet en undersøgelsesgruppe 
under ledelse af Københavns kriminalpoliti Afdeling C, med personale fra Kø- 
benhavn, Lyngby, Gladsaxe og PET. Samtidig iværksatte PET telefonaflytninger 
af personer, som PET mistænkte for overtrædelse af straffelovens $ 114, den ofte 
benyttede paragraf i forbindelse med aflytningen af Appel-gruppen, der om- 
handler støtte til terrorbevægelser, in casu PFLP. Det var ved tidligere lejligheder 
blevet afsløret, at disse personer havde forskellige tilknytninger til gruppen, hvil- 
ket dog ikke blev nærmere præciseret i anmodningerne forud for aflytningerne. 
De fleste aflytninger ophørte i vinteren 1989, da de ikke umiddelbart tilførte 
efterforskningen noget nyt.” Derudover blev Café Libérations telefon aflyttet 
med start nogle dage efter røveriet, og denne aflytning varede ved i et halvt år. I 
januar 1989 blev telefonaflytningen af caféen suppleret med en rumaflytning, der 
denne gang blev etableret, men som kun var aktiveret under møder på caféen.?% 
Først i løbet af vinteren og foråret indledte undersøgelsesgruppen aflytninger af 
gruppens medlemmer. Som det var tilfældet ved tidligere aflytninger, forhindre- 
de gruppens interne sikkerhedsrutiner tilsyneladende, at væsentlige oplysninger 
kom ud. 

I marts 1989, over fire måneder efter røveriet, var der stadig ikke foretaget 
nogen anholdelser. Undersøgelsesgruppen udarbejdede i midten af marts 1989 
en rapport, som viste, at man havde indsamlet og udvekslet et stort antal oplys- 


982 PET, personsag: ”Vedr. Rekvisition af observation”, 7. februar 1989. 
983 PET, operationssag: Kendelse bilag 36. 

984 Se PET, operationssag: Kendelse bilag 53 og 54. 

985 PET, operationssag: Kendelse bilag 36. 

ninger om gruppens oprindelse, udvikling, aktiviteter og kontakt til PFLP, og at 
efterforskningen omfattede følgende forhold: 


e  Gidseltagning og forsøg på røveri i Glostrup 7. juli 1980. 

e Jens Holger Jensens færdselsdrab 15. september 1980, 

”utvivlsomt i forbindelse med forsøg på røveri” 

Branden mod møbelfirmaet CEBRA i Århus 17. september 1980. 

Dokumentfalsk, november 1980. 

Væbnet røveri mod pengetransport 2. april 1982, Ved Vesterport. 

Særligt farligt røveri mod pengetransport 2. marts 1983 i Lyngby. 

Dokumentfalsk, januar 1984. 

Særligt farligt røveri mod pengetransport i Herlev (”Rullestolsrøveriet”). 

Brugstyveri af varevogn 3. juni 1986. 

Dokumentfalsk, juni 1986. 

Særligt farligt røveri mod varehus/pengetransport 22. december 1986 

(Daells Varehus). 

e Særligt farligt røveri mod posthus/pengetransport 3. november 1988 
(Købmagergade) og drab på politibetjent. 


Rapporten fremhævede de helt gennemgående træk ved forbrydelserne og indi- 
kationer, der pegede på, at gerningsmændene skulle søges uden for de ”normale 
kriminelle kredse”, og i personkredse, ”der pga. sympati eller idealisme skaffer 
penge/værdier til den fælles sag uden hensyn til nødvendige magtmidler”2 
Den 12. april 1989 indhentede undersøgelsesgruppen tilladelser til ransag- 
ninger af lejligheder, og den 13. april anholdt politiet de fire kernemedlemmer af 
Appel-gruppen: Peter Døllner, Torkil Lauesen, Niels Jørgensen og Jan Weimann. 
I tilslutning til det efterfølgende grundlovsforhør blev de sigtet for tre røverier 
af særlig farlig karakter, samt for overtrædelse af straffelovens $ 114 ved at have 
ydet væsentlig bistand til PFLP.?%” Bemærkelsesværdigt nok blev de ikke i første 
omgang sigtet for Købmagergadeforholdene, men for Glostrupforholdet i 1980 
samt de to røverier i henholdsvis 1982 og 83: Ved Vesterport og i Lyngby. Grup- 
pens medlemmer nægtede sig skyldige, men blev varetægtsfængslet, hvorefter 
undersøgelsesgruppen arbejdede videre med efterforskningen. Trods de mange 
indicier blev der ikke fundet entydige beviser. Politiet genindkaldte i slutningen 


986 Kriminalpolitiet i København, afd. C: Rapport 19. marts 1989. 
987 PET, operationssag: Forhold II, bilag A-4, A-5 og A-6 og forhold III, bilag G-10. 

af april tidligere vidner fra Lyngby-røveriet i 1983 til konfrontationer med nogle 
af gruppens medlemmer, men uden resultat. Derudover havde de varetægts- 
fængslede en ens nøgle, der dog så for ordinær ud til at blive genkendt, selv om 
den blev affotograferet og kom i landets aviser. Før den 2. maj 1989 arbejdede 
politiet stort set kun med mistanker og indicier. 


Gennembrud og nye sigtelser 


Klokken 7.15 om morgenen den 2. maj 1989 blev det ene af de to sidste med- 
lemmer af Appel-gruppen, der endnu var på fri fod, Carsten Nielsen, involveret 
i et alvorligt trafikuheld på Birkerød Kongevej nord for København. I Carsten 
Nielsens besiddelse fandt politiet en nøgle, der var identisk med den, de øvrige 
medlemmer af gruppen havde. Endvidere fandt man en telefonregning udstedt 
til Frode Nielsen, Blekingegade 2, 1.th. Carsten Nielsen og endnu et medlem af 
gruppen, Karsten Møller Hansen, blev anholdt, og samme eftermiddag tog tre 
kriminalbetjente ud til adressen, hvor det hurtigt blev klart, at arrestanternes 
nøglesæt alle passede til både gade- og hoveddør på adressen i Blekingegade.?% 
Der blev iværksat en ransagning af lejligheden, der umiddelbart forekom ”for- 
ladt” og uden mærkbare spor efter kriminelle aktiviteter, bortset fra nogle pa- 
rykker, noget maskering samt nogle bærbare radioer. Under en ny gennemgang 
af lejligheden senere samme dag, blev betjentene opmærksomme på en meget 
bred væg, hvorpå der var fastskruet en reol. Politifolkene lavede en åbning i 
væggen og fandt et hemmeligt rum, med politi- og postuniformer og en hel del 
håndvåben, jagtgeværer og sprængstoffer.””?> Nærmere undersøgelser afslørede 


988 Intet i materialet tyder på nogle uregelmæssigheder i forbindelse med anholdelserne af Carsten 
Nielsen eller fundet af telefonregningen. Carsten Nielsen var en af de eneste der endnu var på fri 
fod, og den omfattende efterforskning taget i betragtning behøvede politiet ingen som helst und- 
skyldning for at anholde ham og afklare hans gøren og laden. Hertil skal det nævnes, at PET indtil 
december 1988 slet ikke kendte til Carsten Nielsen. I en afrapportering fra en telefonaflytning, der i 
øvrigt ikke afslørede noget ud over almindelig politisk samtale, nævntes det, at man ikke havde no- 
gen oplysninger om denne Carsten Nielsen, men at man ville prøve at få identificeret ham som en 
del af efterforskningsarbejdet. Spekulationer, som dem der i visse sammenhænge har været fremme 
om, at politiet på nogen måde skulle have provokeret Carsten Nielsen til at have kørt galt, savner 
grundlag. Havde de overhovedet vidst hvor han var og kendt hans tætte relationer til gruppen lidt 
bedre, ville de højst sandsynligt have anholdt ham på et tidligere tidspunkt. 

989 PET, operationssag: Bilag J-2. 


PET's overvågning af den antiimperialistiske venstrefløj 1945-1989 


295 


296 


MANIFEST/KOMMUNISTISK ÅRBEJDSGRUPPE 1979-89 (”BLEKINGEGADEBANDEN”) 


drejebøger for røverier, observationsnotater af pengetransportvogne og planer 
om kidnapning for blot at nævne de vigtigste ting. Lejligheden var blevet lejet i 
september 1985 i falsk navn, og havde siden fungeret som et mødested, hvor der 
blev planlagt illegale aktiviteter.” 

De mange fund førte til en række nye sigtelser og til nye aflytninger af folk 
med tilknytning til gruppens medlemmer. Et af de vigtigste forhold var Rausing- 
forholdet, for hvilket gruppens medlemmer blev sigtet for 


”… ved i foråret sommeren 1985 [1984] i forening med medgerningsmænd, under 
nøje planlægning og efter systematiske observationer at have iværksat handlinger 
til bortførsel af den svenske statsborger JORN RAUSING (...) for efterfølgende 
under trusler om at slå pågældende ihjel at presse familien til at udbetale en løse- 
sum på 25 millioner US-dollars.””" 


Det store våbenfund i det hemmelige rum i lejligheden omfattede: 


Håndvåben; pistoler og maskinpistoler 

En såkaldt ”Pumpgun” 

34 stk. panserværnsraketter 

120 stk. håndgranater 

24 stk. røghåndgranater 

80 stk. personelminer 

1 kasse sprængsnor og detonatorer 

1 kasse el-tændsatser 

Cirka 140 kg sprængstof, heraf en stor mængde formbart 
Knap 5.000 patroner 


Efterforskningen konstaterede et sammenfald mellem dette våbenfund og et 
våbentyveri, der havde fundet sted i Flen i Sverige i november 1982, og et an- 
det tyveri fra et våbendepot i Jægersborg vandtårn i 1973. Derudover kunne der 
konstateres et sammenfald mellem det samme våbentyveri i Sverige og fundet af 
et nedgravet våbenlager i Fontainebleau-skoven lidt uden for Paris i 1986 samt 
nogle tegninger over dette område i Frankrig, som politiet fandt i lejligheden i 
Blekingegade.?” Gruppen blev sigtet for hæleri af grov beskaffenhed i tidsrum- 


990 Betina Bendix & Lene Løvschall, Blekingegade 2, 1.th, s. 64. 
991 PET, operationssag:Bilag 004, s. 78. 
992 Hans Bunde, Peter Damborg og Mette Josias, Blekingegade — Røvere eller soldater?, s. 61. 

met fra den 7. november 1982 til den 2. maj 1989.” Under den efterfølgende rets- 
sag kom det frem, at gruppen i årene 1982-83 havde holdt en række møder om 
muligheden for at smugle våben til de palæstinensiske områder i kølvandet på 
den israelske invasion af Libanon i 1982. I løbet af 1984 havde gruppen mere kon- 
kret undersøgt mulighederne for at få transporteret våbnene til området, og man 
undersøgte bilmodeller, ruter og tilgængelighed via søvejen, men opgav planen 
senere på året. I samme periode havde et af gruppens medlemmer foreslået vå- 
bentyverier i Norge og havde i den forbindelse foretaget en række observationer. 
Det blev ved planerne. 

Uvist hvornår og af hvem blev våbnene i løbet af årene 1985-86 flyttet fra en 
af gruppens tidligere dækadresser til Blekingegade.”” Da Niels Jørgensen i 1986 
blev anholdt for brugstyveri af en varevogn var dette et led i en anden plan, 
der skulle skaffe gruppen af med våbnene. Ifølge Niels Jørgensens egen forkla- 
ring var planen at smide sprængstofferne, detonatorerne og raketterne i søer 
og branddamme.””%” Endelig viste det sig under retssagen, at flere af gruppens 
medlemmer i 1984 i en skov i Nordsjælland havde prøvet at skyde med nogle af 
håndvåbnene.??? 


Z-FILE 


En anden vigtig ny sigtelse afspejlede endnu et aspekt af gruppens forbindel- 
ser med PFLP. I lejligheden fandt politiet en række ringbind, der indeholdt op- 
lysninger om ca. 500 personer, organisationer og firmaer, af ”jødisk/zionistisk 
oprindelse”, den såkaldte ”Z-file”, Derudover var der oplysninger om folk, der 
havde udtrykt sympati for Israel, oplysninger om handelssamarbejdet mellem 
EF og Israel, samt oplysninger om danske firmaer, der beskæftigede sig med 
våbenproduktion, og disse firmaers forbindelser til Israel.” Oplysningerne var 
hovedsageligt indhentet af Bo Weimann, der efter eget udsagn var blevet op- 
fordret til det i 1982, uoplyst af hvem. Det angivelige hovedformål med arkivet 
var at kortlægge Mossads virksomhed i Danmark. I mere konkrete vendinger 


993 PET, personsag: Kriminalpolitiets anmeldelse 4. juli 1989. 

994 Retsbog for Østre Landsret, 1. oktober 1990, s. 11-12. 

995 Retsbog for Østre Landsret, 1. oktober 1990, s. 5, 10. 

996 Retsbog for Østre Landsret, 1. oktober 1990, s. 8. 

997 PET, personsag: Notat vedr. overtrædelse af straffelovens $ 108, 16. oktober 1989. 

handlede det om at ”få indblik i de politiske sider af zionismen i Danmark” samt 
”Israel-lobbyens indflydelse i dansk politik”. Bo Weimann betegnede selv ind- 
hentningen som en ”biblioteksopgave” og understregede under retssagen i 1990, 
at oplysningerne i vid udstrækning stammede fra offentligt tilgængelige oplys- 
ninger på det Kongelige Bibliotek. Mere konkret byggede de på en systematisk 
gennemgang af foreninger, tidsskrifter, aviser, sympatitilkendegivelser osv. Han 
afleverede en mængde oplysninger til den person, der havde opfordret ham til 
at indsamle dem. Han arbejdede ifølge det oplyste på opgaven i årene 1982-84. 
Eftersom oplysningerne skulle stilles til rådighed for PFLP, blev gruppen sigtet 
for overtrædelse af straffelovens $ 108 stk. 1 ved at have bistået fremmed efter- 
retningsvæsen til at virke inden for den danske stats område. 


Retssag og dom 


Ved retssagens begyndelse den 3. september 1990 var de syv personer tiltalt for i 
alt 15 forhold. Mod alle syv rejstes tiltale for en række tilfælde af dokumentfalsk, 
til dels som forsøg, for hæleri med hensyn til tyveri af våben og for overtrædelser 
af våbenloven, for forsøg på tyveri fra politistationer i Sverige i 1983 og for forsøg 
på tyveri fra våbendepoter i Norge i perioden 1983-85. Mod seks personer fra 
gruppen (alle undtagen Carsten Nielsen) rejstes tiltale for overtrædelse af straf- 
felovens $ 108, eller forsøg herpå, ved at have indsamlet og videregivet oplysnin- 
ger til PFLP (den såkaldte Z-file), for røveriet mod Den Danske Bank i Lyngby 
i 1983, og for forsøg på frihedsberøvelse og forsøg på røveri (Rausingforholdet). 
Mod seks personer (alle undtagen Døllner) rejstes tiltale for røveri mod Her- 
lev postkontor i 1985, det såkaldte ”Rullestolsrøveri”, for forsøg på røveri mod 
Amagerbanken i 1985-86, for røveri mod Daells Varehus i 1986, for røveri mod 
Købmagergade postkontor i 1988 og for drab i forbindelse med Købmagerga- 
derøveriet. Endelig blev Karsten Møller Hansen tillige tiltalt for overtrædelse af 
straffelovens $ 152 ved at have tilskyndet en læge til at røbe fortrolige oplysninger, 
som lægen erfarede i sit virke. 

Under domsforhandlingen frafaldt anklagemyndigheden en række af for- 
holdene. Som eksempler kan nævnes forholdene om forsøg på tyveri fra poli- 
tistationer og våbendepoter og forholdet om røveriet i Lyngby, idet tiltalen dog 
opretholdtes mod Niels Jørgensen, og tiltalen for røveriet i Herlev og Daells Va- 


998 Retsbog for Østre Landsret, 2. oktober 1990. 

rehus for så vidt angår Bo Weimann, Karsten Møller Hansen og Carsten Nielsen, 
idet tiltalen opretholdtes mod de øvrige. Nævningetinget frifandt de tiltalte for 
en række af forholdene, bl.a. røveriet i Lyngby, røveriet i Herlev, røveriet mød 
Daells Varehus og drabsforholdet. Endvidere frifandt nævningetinget for tiltalen 
om frihedsberøvelse af Rausing på grund af de tiltaltes frivillige tilbagetræden 
fra forsøg. Den del af Rausingforholdet, der angik røveri, var frafaldet af ankla- 
gemyndigheden. 

De tiltalte blev alle fundet skyldige i en del af forholdene og idømt fæng- 
selsstraffe fra et til ti år. Niels Jørgensen blev straffet med fængsel i ti år for 
dokumentfalsk, hæleri med hensyn til våben, overtrædelse af våbenloven, for- 
søg på røveri mod Amagerbanken og røveri mod Købmagergade postkontor. 
Torkil Lauesen blev straffet med fængsel i ti år for dokumentfalsk, hæleri med 
hensyn til våben, overtrædelse af våbenloven, forsøg på røveri mod Amagerban- 
ken og røveri mod Købmagergade postkontor. Jan Weimann blev straffet med 
fængsel i ti år for dokumentfalsk, hæleri med hensyn til våben, overtrædelse af 
våbenloven, forsøg på røveri mod Amagerbanken og røveri mod Købmagergade 
postkontor. Peter Døllner blev straffet med fængsel i et år for dokumentfalsk 
og hæleri med hensyn til våben. Bo Weimann blev straffet med fængsel i syv 
år for dokumentfalsk, hæleri med hensyn til våben, overtrædelse af våbenlo- 
ven, overtrædelse af straffelovens $ 108, forsøg på røveri mod Amagerbanken og 
medvirken til røveri mod Købmagergade postkontor. Karsten Møller Hansen 
blev straffet med fængsel i tre år for dokumentfalsk, overtrædelse af straffelovens 
$ 152 om udnyttelse af fortrolige oplysninger, hæleri med hensyn til våben, for- 
søg på røveri mod Amagerbanken og medvirken til røveri mod Købmagergade 
postkontor. Endelig blev Carsten Nielsen straffet med fængsel i otte år for do- 
kumentfalsk, hæleri med hensyn til våben, overtrædelse af våbenloven og røveri 
mod Købmagergade postkontor. 

For så vidt angår en del af de forhold, som de syv personer blev dømt for, er- 
kendte de tiltalte under sagen forholdene i større eller mindre grad. De erkendte 
således alle syv de omfattende dokumentfalskforhold, og de seks, der var tiltalt 
for forsøg på frihedsberøvelse (Rausingforholdet) erkendte alle forsøget, men 
gjorde gældende, at de var trådt frivilligt tilbage herfra. Som anført frifandtes 
de også for forholdet af denne grund. Erkendelserne og retssagen vakte megen 
offentlig opmærksomhed, eftersom de tiltalte under hele forløbet forud stort set 
intet havde oplyst til politiet, og det var først under retssagen, at flere af gruppens 
aktiviteter blev kendt. 

Tre af de dømte ankede strafudmålingen til Højesteret med påstand om 
formildelse, mens anklagemyndigheden ankede med påstand om skærpelse af 

straffen for en fjerde, der derpå påstod formildelse. Ved dom af 8. november 1991 
stadfæstede Højesteret nævningetingets dom. 


Afslutning 


Efter det interne opgør i Kommunistisk Arbejdskreds (KAK) dannede en grup- 
pe yngre medlemmer med Jens Holger Jensen i spidsen Kommunistisk Arbejds- 
gruppe (KA). Gruppens ideologiske udgangspunkt var en fortsættelse af KAK's 
snylterstatsteori, men adskilte sig i praksis fra denne på en række punkter: KAs 
tredjeverdensorienterede aktiviteter blev iværksat ud fra opgørelser over, hvor 
disse aktiviteter ville skade og konfrontere imperialismen mest. Både omfanget 
og karakteren af støtten var mere aktivistisk og direkte end den tidligere ”guru” 
og leder af KAK, Gotfred Appel, synes at være gået ind for. 

Inden for KA opretholdt og udbyggede en lille gruppe kontakten til PFLP via 
palæstinensiske kredse i Danmark og via PFLP-folk i Mellemøsten. Denne lille 
gruppe, der blev kendt som Appel-gruppen, arbejdede under meget hemme- 
lige forhold ved siden af det legale politiske arbejde inden for rammerne af KA. 
Appel-gruppen havde tætte kontakter til PFLP, foretog rejser under konspirative 
former, benyttede falske identitetspapirer og adresser og undgik bevidst og med 
betydelig effekt, at PET fik kendskab til gruppens aktiviteter og tilholdssteder. 

PET kendte visse af gruppens medlemmer før bruddet i 1978. Tjenesten hav- 
de fulgt KAK fra dannelsen i 1963, og kendte også til ungdomsforbundet KUF, 
som de fleste af den senere Appel-gruppes medlemmer oprindeligt kom fra. Ud 
over Jens Holger Jensen var ingen af de øvrige registreret fra KUF-tiden. I løbet 
af 1970'erne, samtidig med at PET nedtonede sin interesse for KAK, indledte 
tjenesten en tæt overvågning af palæstinensiske miljøer i Danmark og fik derved 
identificeret, hvilke personer fra disse miljøer, der var tilknyttet PFLP. På bag- 
grund af disse overvågningsaktiviteter fik PET også kendskab til, hvilke kontak- 
ter den danske PFLP-gruppe opretholdt, og blev ad denne vej atter opmærksom 
på KAK og den nye gruppe af unge medlemmer. PET's interesse for Appel-grup- 
pen blev således vakt som følge af overvågningen af palæstinensiske miljøer. Fra 
1977-78 godtgjorde overvågning flere tegn på kontakt mellem de unge i Appel- 
gruppen og de palæstinensiske grupper, og PET oprettede sager på de fire øvrige 
centrale medlemmer af Appel-gruppen i anden halvår af 1979. I oktober 1979 
mødtes Appel-gruppens alle oprindelige fem medlemmer med den fremtræden- 
de PFLP-figur Marwan el- Fahoum. Dette møde indledte PET's overvågning af 
selve Appel-gruppen, der med vekslende intensitet fortsatte til 1989. De første to 

år, 1979-81, blev gruppen fulgt tæt, og PET var i besiddelse af mange oplysninger, 
der beviste kontakt til PFLP. De første mistanker om kriminel aktivitet opstod 
ligeledes i denne periode, da et par af gruppens medlemmer blev mistænkt for 
at have medvirket ved kidnapningen og røveriforsøget i Glostrup i 1980. PET 
fortsatte overvågningen af gruppen og dens kontakter i form af aflytninger og 
enkelte observationer frem til slutningen af 1981, hvor overvågningen af gruppen 
blev nedtonet i en periode. 

1982-85 foretog tjenesten ikke nogen intensiv overvågning af gruppen, og 
der ses kun gennemført enkelte overvågningsinitiativer. Ved den senere retssag 
i1990-91 dannede denne periode imidlertid ramme om en række alvorlige tilta- 
leforhold, heriblandt tre røverier af særlig farlig karakter. Mest bemærkelsesvær- 
digt var Lyngbyrøveriet i 1983, hvor mistanken blev rettet mod Appel-gruppen 
efter fundet i Paris af 8,3 millioner danske kroner. Bortset fra disse enkelte epi- 
soder blev en mere sammenhængende overvågning af gruppen først genoptaget 
i 1986, da PET igen ved hjælp af overvågning af de palæstinensiske miljøer fik 
oplysninger om, at Marwan el- Fahoum ville genetablere kontakten til Appel- 
gruppen. Tjenesten iværksatte en række aflytninger og observationer for at klar- 
lægge karakteren af kontakten mellem gruppen og palæstinenserne. Under ko- 
denavnet Operation PINEAPPLE indhentede PET rettens tilladelse til at foretage 
rumaflytning af et af gruppens medlemmer i løbet af efteråret 1986, hvilket dog 
aldrig blev iværksat. I løbet af 1987, da gruppen åbnede caféen Libération, over- 
vågede PET i perioder caféen ganske nøje. 

Ved røveriet mod Købmagergade postkontor var det tydeligt, at PET umid- 
delbart mistænkte gruppen. Intensiv efterforskning førte til anholdelse af grup- 
pens medlemmer i april 1989, men beviserne var ikke overbevisende. Først da 
et af gruppens medlemmer kørte galt et par uger senere, fandt politiet frem til 
lejligheden i Blekingegade og fik dermed en mængde beviser på en række krimi- 
nelle aktiviteter, der førte til nye sigtelser. 

En af gruppens forsvarere udtalte efter sagen, at ”Gruppen havde en ulyksalig 
manglende evne til at bruge papirkurven?” 

18. SÆRLIGT OM PET'S OG JUSTITSMINISTE- 
RIETS ROLLE I FORBINDELSE MED EFTER- 
FORSKNINGEN AF RØVERIET I LYNGBY 
DEN 2. MARTS 1983 


Baggrund 


Som anført i et tidligere afsnit, blev en pengetransport onsdag den 2. marts 1983 
overfaldet foran en bankfilial i Lyngby. Røveriet blev udført af to maskerede 
mænd, der efter at have slået to bankbetjente ned bemægtigede sig transport- 
bilen og dens indhold af pengesække. Det røvede beløb androg mere end otte 
millioner kroner og ansås dermed for danmarkshistoriens største røveri. Ved 
en vejføring under den nærliggende motorvej blev pengesækkene overført til 
en ventende personbil. Hverken føreren af personbilen eller en kvinde, som var 
med i bilen, har senere kunnet identificeres. Et vidne, som på cykel passerede 
vejføringen under motorvejen, og som iagttog pengetransportbilen, mente se- 
nere at kunne identificere Niels Jørgensen som en af de to mænd, der havde ført 
pengetransportbilen. 

Røveriet fandt sted på et tidspunkt, hvor begrebet ”Blekingegadebanden” var 
ukendt. Først senere blev røveriet sat i forbindelse ned bandens aktiviteter, og 
under retssagen mod den gruppe, der blev kendt som ”Blekingegadebander”, 
blev også det såkaldte Lyngby-røveri inddraget. Hvem der foretog røveriet er sta- 
dig uafklaret. På grundlag af det nævnte vidneudsagn blev der i sagen rejst tiltale 
mod Niels Jørgensen for dette forhold, men retten fandt ikke, at bevisgrundlaget 
var tilstrækkeligt til domfældelse. Ingen er derfor dømt for røveriet eller med- 
virken dertil, men samtidig er det en udbredt opfattelse, at Lyngby-røveriet er en 
del af Blekingegadebandens kriminelle aktivitet. Om selve røveriet bemærkes, 
at det af Lyngby Politi blev anset som meget professionelt udført, og efterforsk- 

ningen blev naturligt i en første fase rettet mod professionelle røvere, der tidli- 
gere havde virket i Danmark. Interessen koncentreredes fra politiets side om to 
svenske røvere. At et sådant ”svensk spor” kunne være relevant, bestyrkedes af, 
at den bil, som ventede på pengetransportbilen, og hvortil pengesækkene blev 
omladet, var svensk indregistreret. Dette viste sig senere at være et falsk spor, da 
nummerpladerne viste sig at være stjålne, og efterfølgende begivenheder i øvrigt 
ret hurtigt drejede interessen i en anden retning. 

Den 26. marts 1983, altså lidt mere end tre uger efter røveriet, blev to mænd 
anholdt i Charles de Gaulle-lufthavnen i Paris, efter at franske toldmyndigheder 
havde konstateret, at de i tasker, en kuffert og indsyet i foret på en frakke havde 
forsøgt at udsmugle et beløb på seks millioner danske kroner i tusindekronesed- 
ler og femhundredekronesedler. De to mænd blev anholdt og varetægtsfængslet 
sigtet for overtrædelse af fransk valutalovgivning, hvorefter så store beløb ikke 
uden tilladelse måtte udføres af Frankrig. En telex-meddelelse fra Interpol den 
29. marts 1983 til den danske Interpol-afdeling anfører de navne på de anholdte, 
der blev opgivet ved anholdelsen, samt et millionbeløb i danske kroner anslået til 
4,5 millioner franc. Dansk politi besvarede denne telex den 5. april med angivelse 
af, at man ikke havde kendskab til den ene af de to anholdte, og at den anden 
ikke havde været i Danmark siden november 1982. Det oplystes yderligere, at der 
havde været afholdt en støttekonference for PFLP i Danmark i marts, og at man 
ikke kunne forestille sig, at beløbet i danske kroner stammede herfra. 

Den 6. april 1983 modtog dansk politi gennem Interpol en ny meddelelse 
om anholdelsen og tilstedeværelsen af beløbet ca. seks millioner i danske kro- 
ner, og dagen efter, den 7. april, fik politimester Søren Sørensen, der var chef 
for Lyngby politikreds, fra PET meddelelse om anholdelsen. Samme dag — den 
7. april — modtog Lyngby Politi kopi af meddelelsen af 6. april fra Interpol, men 
det fremgår af Lyngby Politis rapporter, at man allerede dagen før, den 6. april, 
var blevet underrettet fra dansk Interpol om anholdelsen og det store beløb i 
danske kroner. Lyngby Politi blev således både gennem Interpol direkte og gen- 
nem PET underrettet om anholdelsen af de to mænd og den forbindelse til 
røveriet, som var naturlig at antage på grund af pengebeløbets størrelse, og om at 
de to mænd var sat i forbindelse med PFLP. Dermed var der også peget på et nyt 
spor i røverisagen, såfremt man gik ud fra, at pengene stammede herfra. 

Sagens videre forløb handler om Lyngby Politis efterforskning af sagen, og 
i den forbindelse om bestræbelserne på at få identificeret de af de franske told- 
myndigheder beslaglagte pengesedler stammende fra røveriet i Lyngby samt 
bestræbelser på at få udleveret de to i lufthavnen anholdte til Danmark med 
henblik på afhøring her. 

Den 14. april 1983 anmodede Lyngby Politi ved vicepolitimester Jørgen Galle, 
der var den jurist i Lyngby Politi, som havde ansvaret for sagen, Retten i Lyngby 
om bistand til at få tilladelse af de franske myndigheder til at afhøre de to an- 
holdte samt om at indhente en række andre oplysninger om de pågældende. 
Begæringen afsendtes dagen efter som en international retsanmodning. I slut- 
ningen af april kom politifolk fra Lyngby politi til Paris og fik der mulighed for 
at møde de anholdte, ligesom der i en meddelelse fra Interpol af 25. april blev 
gjort opmærksom på fransk procedure i forbindelse med sådanne anmodninger. 
Lyngby politi fik således meget hurtigt kontakt med franske myndigheder, der 
ligeledes hurtigt besvarede de modtagne henvendelser fra Danmark. De to dan- 
ske politifolk, Johannes Pedersen og Karsten Høy Petersen, opholdt sig i Paris 
fra den 25. til den 30. april og havde lejlighed til at afhøre de anholdte, hvoraf 
dog kun ene, 'Toman, ønskede at udtale sig. Det fremgår af den i den forbindelse 
udarbejdede rapport fra Lyngby Politi, at man da endnu anså den svenske bank- 
røver Carlsson som mistænkt i sagen. I øvrigt benægtede den anholdte Toman at 
kende til røveriet i Lyngby eller at have været i Danmark, og foreholdt oplysning 
om, at dette var tilfældet, nægtede han at udtale sig yderligere. Afhøringen af 
'Toman kastede således ikke nyt lys over sagen.” 

Om de to anholdte oplystes gennem franske myndigheder, at det drejede sig 
om en Mohammed Toman, bosiddende i Berlin, og en Ghazi Massoud, født i 
Haifa, der rejste under dæknavnet Mahmoud. Begge var som nævnt tilknyttet 
PFLP. Denne sidste omstændighed kom til at spille en betydelig rolle for sagens 
forløb omkring de to. 

Det fortsatte forløb af sagen var herefter, at der fra dansk side blev fremsat øn- 
ske om en undersøgelse af pengesedlerne for eventuelle fingeraftryk, der kunne 
sætte sedlerne i forbindelse med Lyngby-røveriet. Dette ønske blev fra de franske 
myndigheder imødekommet i den form, at man lod franske eksperter under- 
søge en del af sedlerne. Et resultat af denne undersøgelse var, at der ikke kunne 
påvises sådanne fingeraftryk. Fra dansk politis side var der ikke umiddelbart 
tilfredshed med den franske undersøgelse, og der udfoldedes store bestræbelser 
både for at få samtlige sedler undersøgt eller for at få sedlerne udleveret, således 
at danske eksperter kunne gennemføre undersøgelsen. Dette sidste lykkedes kun 
delvis, idet en del af pengesedlerne for et beløb af 500.000 kr. blev udleveret til 


999 Ovenstående beskrivelse bygger på sagsfremstilling og retsanmodning på dansk og fransk tilsendt 
Den Kgl. Danske Ambassade i Paris, 7. december 1983. Jf. Kommissionens arkiv: Bilagssamling vedr. 
Lyngbyrøveriet, s. 159-168. 

Danmark i efteråret 1985, uden at det dog lykkedes her at identificere fingeraf- 
tryk. 

På samme måde endte danske overvejelser om at få udleveret de to anholdte 
arabere også med, at der fra Justitsministeriet, der er den myndighed, der skal 
fremsætte udleveringsbegæring, ikke blev fremsat en sådan begæring. De nær- 
mere omstændigheder omkring denne begæring er blevet gjort til gentand for 
en række formodninger, som vil blive omtalt i det følgende. 

Endelig bemærkes, at Lyngby Politis efterforskning i sagen ikke førte til et re- 
sultat med hensyn til at identificere de personer, der havde begået selve røveriet. 
Som allerede nævnt var det først senere i forbindelse med anden kriminalitet 
begået af den såkaldte ”Blekingegadebande” at Lyngby-røveriet blev inddraget i 
forhold til bandens medlemmer. På denne baggrund er som nævnt fremført en 
række påstande om forløbet af sagen og herunder samarbejdet mellem Lyngby 
Politi og PET, som skal omtales i det følgende. 

Ifølge sit kommissorium skal denne Kommission beskæftige sig med PET's 
efterforskning på det politiske område. Når sagen om Lyngby-røveriet, der især 
har at gøre med det almindelige politis efterforskning af ordinær kriminalitet, al- 
ligevel skal behandles her, skyldes det, at der efterfølgende er blevet rejst en ræk- 
ke spørgsmål om samarbejdet mellem PET og Lyngby Politi i sagen. I forbindelse 
med sagen er ligeledes blevet stillet spørgsmål ved Justitsministeriets håndtering 
af en udleveringsbegæring fra Retten i Lyngby af de to nævnte personer anholdt 
i Frankrig, som blev sat i forbindelse med røveriet. Omkring disse spørgsmål har 
der været en del offentlig debat, og spørgsmålet om en undersøgelse er blevet 
drøftet af folketingspolitikere. I forlængelse heraf har Kommissionen i brev af 
11. marts 2008 til daværende justitsminister Lene Espersen oplyst at ville under- 
søge spørgsmålene om: 


”De af Peter Øvig Knudsen fremsatte påstande om, at PET undlod at samarbejde 
med Lyngby Politi. 

Spørgsmålet om danske myndigheder søgte at hindre udlevering af PFLP-folkene. 
Spørgsmålet om de franske myndigheders interesse i at udlevere de nævnte PLFP- 
folk. 

Spørgsmål om de franske myndigheders tekniske undersøgelser af en del af de fra 
PLFP-folkene beslaglagte penge, spørgsmål om udlevering af en del af pengene og 
PET's interesse heri.”999 


1000 Kommissionens arkiv: Brev fra Kommissionen til justitsminister Lene Espersen, 11. marts 2008. 

Disse spørgsmål vil blive behandlet nedenfor. Et første afsnit belyser samar- 
bejdet mellem PET og Lyngby Politi. Et andet afsnit omhandler sagsbehand- 
lingen med hensyn til udlevering af de to PFLP-folk og de beslaglagte pengesed- 
ler. 

Om kildegrundlaget bemærkes, at Kommissionen har haft adgang til et om- 
fattende kildemateriale, der belyser de ovenstående spørgsmål. Relevante akter 
fra PET er anvendt, og desuden er indsamlet akter i Justitsministeriets og Uden- 
rigsministeriets arkiver, herunder korrespondance med den danske ambassade 
i Paris samt et antal dokumenter udstedt af franske myndigheder. Yderligere 
er inddraget materiale fra Københavns Politi, Retten i Lyngby og fra Interpol. 
Kommissionen har endvidere afhørt involverede sagsbehandlere fra Lyngby Po- 
liti, PET og Justitsministeriet, ligesom der fra forskellige aktører i sagen er tilgået 
Kommissionen oplysninger. Endelig er anvendt referater fra Regeringens Sik- 
kerhedsudvalg beroende i Statsministeriets arkiv og Embedsmændenes Sikker- 
hedsudvalg beroende i Udenrigsministeriets arkiv. 


Samarbejdet mellem PET og Lyngby Politi 


For at forstå de kontakter, der etableredes mellem PET og Lyngby Politi, er det 
vigtigt at fastholde, at der — som allerede nævnt — i efteråret 1983 ikke var no- 
gen, der kendte til eksistensen af den senere såkaldte Blekingegadebande. PET 
vidste gennem aflytninger af palæstinensere bosat i Danmark, at der fandtes en 
personkreds, der nærede sympati for PFLP, og tjenesten kendte navnene på en 
række personer, der var tilknyttet den såkaldte Appel-gruppe. PET havde imid- 
lertid stillet efterforskningen af disse personer i bero, da man ikke umiddel- 
bart mente at kunne komme videre i sagen. Således savnede PET på det tids- 
punkt den nødvendige dokumentation for at kunne konstatere, om de pågæl- 
dende var involveret i eller ville blive involveret i kriminalitet som røveriet i 
Lyngby.” 

De fire navne, som PET var i besiddelse af på danske PFLP-sympatisører, var 
Jan Weimann, Torkil Lauesen, Peter Døllner og Niels Jørgensen. Disse navne 
blev af PET i april 1983 stillet til rådighed for Lyngby Politi. De nærmere om- 
stændigheder og vilkår omkring PET's bistand til Lyngby Politi er et af de emner, 
der efter fremkomsten af andet bind af Peter Øvig Knudsens bog om Blekinge- 


1001 Se ovenfor. 

gadebanden”” er blevet gjort til genstand for offentlig debat, idet det er blevet 
hævdet, at PET ikke i tilstrækkelig grad bistod politiet i efterforskningen og satte 
begrænsninger, der vanskeliggjorde politiets arbejde.”> Bogens oplysninger om 
dette spørgsmål bygger i betydeligt omfang på udsagn fra personer, som efterføl- 
gende er afhørt af Kommissionen. Kommissionen finder ikke anledning til i de- 
taljer at citere eller tage stilling til bogens formuleringer, men forholder sig alene 
til det direkte for Kommissionen fremførte. Kommissionen har til opklaring af de 
nævnte forhold afhørt fhv. kriminalassistent Karsten Høy Petersen samt krimi- 
nalassistenterne Johannes Helmer Pedersen, Jan Andersen og Henrik Bjerg. End- 
videre har Kommissionen afhørt fhv. politimester Søren Sørensen, fhv. kriminal- 
inspektør Gerhard Rohwer samt daværende kriminalinspektør i PET Per Larsen. 

Karsten Høy Pedersen har forklaret, at PET havde kontaktet politimester Sø- 
ren Sørensen den 6. april, og at han sammen med Johannes Pedersen og davæ- 
rende vicekriminalkommissær Willy Pedersen kort efter var til et indledende 
møde med PET, hvor de blev orienteret om Appel-gruppen og PET's formodning 
om, at pengene beslaglagt i Frankrig stammede fra Lyngby-røveriet. Yderligere 
havde Karsten Høy Petersen og Johannes Pedersen to møder med PET. På disse 
møder fik politifolkene fra Lyngby udleveret de fire navne samt personnumre 


1002 Peter Øvig Knudsen, Blekingegadebanden. Den danske celle (Gyldendal, 2007); samme, Blekingega- 
debanden. Den hårde kerne (Gyldendal, 2007). 

1003 Blekingegadebanden var genstand for udførlig omtale i medierne i 2007-2008. Anledningen var 
blandt andet påstande om manglende samarbejde mellem Lyngby Politi og PET, samt at Justitsmi- 
nisteriet angiveligt havde blokeret politiets forsøg på at få udleveret to PFLP-folk fra Frankrig. Se 
blandt andet: Kim Faber, ”Politiet tilsidesatte PET's tip om Blekingegadebander”, Politiken, 21. janu- 
ar 2007; Carsten Andersen, ”Benspænd fra højeste sted”, Politiken, 23. oktober 2007; Jens Nauntofte, 
”Justitsministeriets blinde øje” Politiken 3. november 2007; Morten Pihl, ”Kommission undersøger 
kritik i Blekingegadesag”, Jyllands-Posten, 5. januar 2008; Jeppe Facius og Anders-Peter Mathiasen, 
”Betjent: Vi blev forhindret i at afsløre Blekingegadebander,, Berlingske Tidende, 9. marts 2008; ”S 
kræver svar om Blekingegade” Jyllands-Posten, 9. marts 2008; Lars Dahlager, ”K vil granske PET”, 
Politiken, 10. marts 2008; ”Hvorfor blev Blekingegade-banden ikke terror-dømt?”, Jyllands-Posten, 
14. marts 2008; Pelle Voigt, ”Masse af løse ender”, Berlingske Tidende, 19. marts 2008; Jeppe Fa- 
cius og Anders-Peter Mathiasen, ”Danmark bøjede sig for terroren, Berlingske Tidende, 22. marts 
2008; Morten Pihl og Carsten Ellegaard, ”Terrorfrygt hindrede opklaring”, Jyllands-Posten, 22. april 
2008; Morten Pihl og Carsten Ellegaard, ”PET uden konkret mistanke mod bande” Jyllands-Posten, 
27. april 2008; Leny Malacinski, ”Blekingegade-papirer er forsvundet”; Nyhedsavisen, 17. juni 2008. 
Også fhv. kriminalinspektør Jørn Moos har bidraget til debatten og har i bogen Blekingegadebetjen- 
ten forklaret, at Lyngby Politi blev forhindret i at forfølge det franske spor. Se hertil Jeppe Facius 
og Anders-Peter Mathiasen, Blekingegadebetjenten. Kriminalinspektør Jørn Moos fortæller (People's 
Press, 2007). 

samt mulighed for at se PET's materiale i sagen. Ifølge Karsten Høy Petersens 
forklaring fik de ”få oplysninger” og blev indskærpet, at de ikke ”måtte bruge 
dem. De måtte ikke få fotokopi af nogen af dokumenterne. Derimod måtte de 
godt tage notater, men de skulle gennemgås af [en PET-medarbejder], inden de 
gik derfra”. Det blev indskærpet, at de fire navne ikke måtte komme ud i offent- 
ligheden. Karsten Høy Petersen og Johannes Pedersen følte sig derfor ”bundet 
på hænder og fødder” ligesom Karsten Høy Petersen ”havde indtryk af, at de 
[PET] havde meget mere, end de gav udtryk for”. Karsten Høy Petersen har yder- 
ligere forklaret på spørgsmål, om der blev spurgt efter fotografier, at PET havde 
sagt, ”at man ikke havde nogen”. PET havde dog ældre billeder af nogle fra Ap- 
pel-gruppen i kampuniform under træning i Mellemøsten. Vidnet har over for 
Kommissionen givet udtryk for, at han var ”frustreret og beklagede sig hjemme 
til politimesteren...” Beklagelsen resulterede i et nyt møde hos PET, hvor Kar- 
sten Høy Petersen og Johannes Pedersen ifølge vidnet ”nærmest blev begravet 
i båndudskrifter” af aflytninger af Appel-gruppen fra 1970'erne: ”Der var ingen 
aflytninger op til og efter røveriet”, Karsten Høy Petersen har yderligere oplyst, at 
PET efter at være blevet bedt om fingeraftryk søgte at skaffe fingeraftryk fra en 
af de mistænkte ved at placere en ølflaske på dennes bil. Karsten Høy Petersen 
var ikke bekendt med, at disse fingeraftryk rent faktisk senere blev benyttet i et 
forsøg på at identificere de i Paris beslaglagte pengesedler.?% 

Kriminalassistent Johannes Pedersen har over for Kommissionen oplyst, at 
han blev underrettet om PET's henvendelse til politimester Søren Sørensen på 
et tidspunkt, hvor han i Sverige var ved at forfølge ”det svenske spor”, men at 
han hurtigt kom tilbage og derefter havde møde med PET. Som Karsten Høy 
Petersen har Johannes Pedersen forklaret om de begrænsninger, der fra PET's 
side blev lagt med hensyn til offentliggørelse af det materiale om Appel-gruppen, 
som de to politifolk fik lejlighed til at se i PET.99 

Politimester Søren Sørensen har forklaret, at det var vicepolitimester Jørgen 
Galle, der var den ansvarlige for efterforskningen af røveriet. Det var for Søren 
Sørensen ”en overraskelse, da han i Øvig Knudsens bog erfarede, at de to politi- 
folk havde set fotos i PET og læst PET's sag, men uden at måtte medtage materia- 
let”, idet han dog hertil har bemærket, ”… at det er normalt, at politiet i kredsene 
tager til efterretning, hvis PET ikke vil frigive oplysninger”. Politimesteren har 
yderligere oplyst, at han kun havde ”beskeden direkte kontakt med de to efter- 


1004 RB: 22. april 2008. 
1005 RB: 22. april 2008. 

forskere”. Han tog sig af ”generelle spørgsmål, og det var først efter fremkomsten 
af Øvig Knudsens bog, ”at han fik kendskab til møderne mellem medarbejderne 
i Lyngby Politi og PET”, og han har ”ingen erindring om, at de anholdte i Paris 
havde forbindelse til PELP”99% 

Daværende kriminalinspektør i PET Per Larsen, der af Kommissionen er ble- 
vet gjort bekendt med Karsten Høy Petersens forklaring, har forklaret, at PET 
i 1960'erne og 1970'erne havde overvåget medlemmer af ”den senere benævnte 
Blekingegadebande”. Under en ransagning havde man fundet kort og parykker, 
men det var usikkert om ”grupperingen stod for noget politisk eller kun noget 
kriminelt”. PET videregav ifølge Per Larsen ”sine mistanker til og samarbejdede 
med Lyngby politi”. Per Larsen har forklaret, at ”Alt materiale af relevans for 
Lyngby-sagen blev overgivet til Lyngby Politi, men ikke alt underliggende”. PET 
havde en betydelig interesse i at holde sin efterforskning af Appel-gruppen hem- 
melig, således at muligheden for fortsat efterforskning var åben, hvis det viste 
sig, at gruppen ikke stod bag røveriet. Lyngby Politi fik derfor ikke lov til at 
benytte et fotografi af Niels Jørgensen, da fotografiet ville afsløre, at gruppen 
var under overvågning af PET. Ifølge Per Larsen fik Lyngby Politi tilstrækkelige 
oplysninger om gruppens medlemmer til, at de selv kunne tage billeder af de 
pågældende personer. Der var, ifølge Per Larsen, ingen konkret mistanke om, at 
de pågældende var impliceret i røveriet og ingen beviser. PET ønskede at bistå 
Lyngby Politi med at komme på sporet af Appel-gruppen som mulige mistænk- 
te, men mente, at Lyngby Politi selv skulle følge sporet ved egen efterforskning. 
Efter Per Larsens opfattelse fik Lyngby Politi adgang til alt relevant materiale 
og yderligere de ovennævnte bånd for at vise, at der ikke var mere. PET havde 
ingen beviser, der var hos PET alene tale om ”mavefornemmelser”, når det gjaldt 
forbindelsen mellem gruppen og røveriet.”” 

Per Larsens forklaring til Kommissionen underbygges af et referat af møde i 
Regeringens Sikkerhedsudvalg afholdt den 12. maj 1989. På spørgsmål fra uden- 
rigsminister Uffe Ellemann-Jensen bemærkede daværende PET-chef Hanne 
Bech Hansen ifølge referatet: 


1006 RB: 7. maj 2008. 
1007 RB: Per Larsen, den 4. juni 2008. Per Larsen: ” Lige efter 1983 var der intet materiale, der kunne 
bidrage til opklaring og domfældelse af røverne. Der var kun PET's mavefornemmelser” 

”Forlydenderne om manglende samarbejde mellem PET og kredsene i de store 
røverisager var grundløse. PET havde kun haft svage indicier at arbejde med, men 
havde videregivet alle oplysninger til de berørte kredse?" 


Per Larsens udtalelser bekræftes endvidere af daværende souchef i kriminal- 
politiet i Lyngby Willy Pedersen, der over for Kommissionen har forklaret, at 
han intet ufordelagtigt kan sige om samarbejdet mellem PET og Lyngby Politi i 
forbindelse med sidstnævtes efterforskning af røveriet mod Den Danske Bank i 
Lyngby i 1983. Samarbejdet forløb, forklarer Pedersen, upåklageligt.” 

På grundlag af de for Kommissionen afgivne forklaringer og det foreliggende 
skriftlige materiale må Kommissionen konkludere, at PET på eget initiativ, og 
så snart mulighed forelå efter pågribelsen af de to PFLP-repræsentanter i Paris, 
underrettede Lyngby Politi om den mulige forbindelse mellem danske sympa- 
tisører med PFLP og røveriet i Lyngby. Det må lægges til grund, at PET i 1983 
ganske vist havde tilvejebragt et materiale om Appel-gruppen fra tidligere over- 
vågninger og ransagninger i slutningen af 1970'erne, men intet bevis havde for, 
at bestemte personer var impliceret i røveriet. Lyngby Politi fik således udleve- 
ret relevant materiale og herunder navne og personnumre på fire personer, hvis 
færden politiet selv havde mulighed for at undersøge, uanset de begrænsninger, 
der lå i, at oplysningerne ikke måtte offentliggøres. Politiet havde således mu- 
lighed for selv at skaffe sig fotografier og andre oplysninger om de pågældende. 
Kommissionen finder herefter ikke, at der er noget grundlag for at hævde, at 
PET ikke i fornødent omfang samarbejdede med Lyngby Politi. Yderligere kan 
Kommissionen konstatere, at Lyngby Politi ikke selv tilvejebragte fotografier el- 
ler foretog yderligere efterforskning af det spor, man rent faktisk af PET havde 
fået mulighed for at forfølge, herunder, således som PET selv gjorde, forsøgte at 
få de pågældendes fingeraftryk. 

Konklusionen må herefter blive, at PET aktivt bistod Lyngby Politi og, så snart 
der var anledning dertil, medvirkede til, at efterforskningen forlod det falske 
”svenske spor” og kom i, hvad der senere viste sig at være en rigtig bane, nemlig 
forbindelsen til PFLP. Kommissionen finder intet grundlag for den opfattelse, at 
PET ikke skulle have stillet de relevante oplysninger, man var i besiddelse af, til 
rådighed for politiet. De angivne begrænsninger, som PET fordrede med hensyn 


1008 STM, RSU: Referat af møde 12. maj 1989. 
1009 Kommissionens arkiv: ”Notits om telefonsamtale den 12. deccember 2008 med Willy Pedersen”, 12. 
december 2008. 

til offentliggørelse, må anses som velbegrundede under hensyntagen til usikker- 
heden omkring de involveredes faktiske forbindelse til røveriet, og de kan ikke 
antages i sig selv at have lagt hindringer i vejen for Lyngby Politis efterforskning 
af de personer, hvis navne og data man havde fået oplysning om af PET.” 


Behandlingen i Justitsministeriet af udleveringsbegæring vedrørende 
de i Paris anholdte arabere” 


Det andet spørgsmål i sagen omkring opklaringen af Lyngby-røveriet, der har gi- 
vet anledning til diskussion og kritik, er behandlingen af en begæring fra Lyngby 
Ret om udlevering af de to i Paris anholdte med henblik på afhøring i Danmark 
om forbindelsen til røveriet. Som baggrund for forståelsen af betydningen af en 
sådan anmodning skal her kort forudskikkes en omtale af politiets efterforsk- 
ningsarbejde i samarbejde med franske myndigheder. For forståelsen af sagen 
er det af betydning at holde to spørgsmål ude fra hinanden. Det ene drejer sig 
om selve efterforskningen i Danmark af medlemmer af Appel-gruppen som mu- 
lige gerningsmænd til røveriet på grundlag af de oplysninger, som Lyngby Politi 
havde fået til sin rådighed. Det andet spørgsmål handler om mulighederne for 
yderligere gennem undersøgelse af pengesedlerne beslaglagt i Paris og ved di- 
rekte afhøring af de to arabere at få nærmere oplysning om røveriet, som kunne 
føre til dets opklaring. 

Med hensyn til undersøgelsen af pengesedlerne var det politiets forhåbning, 
at spor af fingeraftryk kunne sætte pengesedlerne i forbindelse med røveriet og 
både afsløre eventuelle gerningsmænd og — hvad sagen især kom til at handle 
om — skabe et bevis for forbindelsen mellem de anholdte og røveriet, der gav 
mulighed for at begære dem udleveret til Danmark. Kernen i dette spørgsmål 
er, at en eller anden form for bevis for forbindelse mellem pengesedlerne og 
røveriet var nødvendigt for at begrunde en udlevering. Uanset at det både den- 
gang og i dag forekommer mere end nærliggende, at et så stort pengebeløb, som 


1010 Der henvises endvidere til Kommissionens beretning, bind 12, om efterforskningen 1980-81 af et 
brandattentat i Århus, hvor medlemmer af Appel-gruppen var under mistanke, men hvor intet 
bevis blev fundet. 

101 De to anholdte hed hhv. 'Toman og Mahmoud. Førstnævnte var i besiddelse af et tysk ID-papir for 
udlændinge og et syd-yemenitisk pas, mens sidstnævnte var indehaver af et syd-yeminitisk diplo- 
matpas, der angav, at han var 1. sekretær ved Syd-Yemens ambassade i Damaskus. Kommissionens 
arkiv: Telex, 29. august 1983. Bilagssamling vedr. Lyngby-røveriet, s. 13-14. 

besidderne ikke kan redegøre for proveniensen af, stammer fra en forbrydelse, 
så er formodninger om en sådan forbindelse ikke i forhold til fremmede myn- 
digheder tilstrækkeligt til, at retsapparatet kan sættes i gang med henblik på den 
indgribende foranstaltning, som det er at begære udlevering af eller faktisk ud- 
levere personer til retsforfølgning eller blot afhøring i andre lande. En del af de 
frustrationer hos politiet, som er kommet til udtryk i forbindelse med denne 
fase af sagen, og som netop handler om, at Lyngby Politi ikke mente, at der blev 
gjort nok for at få undersøgt pengesedlerne eller gennemført en udlevering af 
de anholdte, skyldes således mangelfuld forståelse for og kendskab til samspillet 
mellem dansk ret og fransk ret og forskellen på betydningen af formodninger 
og det, der kan anses som bevist, når sådanne retsskridt skal gennemføres i for- 
hold til et fremmed land. Hertil kommer, som det vil fremgå af det følgende, at 
Lyngby Politi heller ikke efterfølgende blev orienteret om sagsbehandlingen og 
dens juridiske grundlag. 

Den 14. april 1983 fremsatte politiet gennem Retten i Lyngby anmodning til 
franske myndigheder om ret til at afhøre de to arabere samt modtage forskellige 
andre oplysninger. Anmodningen blev taget til følge, og i slutningen af april fik 
efterforskerne fra Lyngby Politi som nævnt mulighed for at afhøre de to arabere 
i overværelse af franske myndigheder. Efter fransk lovgivning er det en såkaldt 
forhørsdommer, der står for afhøring i den konkrete sag, og spørgsmål til sigtede 
i sagen kan kun rettes gennem forhørsdommeren. Politiet var derfor afskåret fra 
direkte at spørge til pengesedlerne, og svarene på spørgsmål om kendskab til 
røveriet i Lyngby eller andre spørgsmål, der var mulighed for at stille, førte ikke 
til nogen oplysninger, der kunne be- eller afkræfte en forbindelse til røveriet. En 
fransk rapport konkluderer da også, at afhøringen ikke kunne etablere en sådan 
forbindelse.” 


1012 Kommissionens arkiv: ”Retsanmodning”, 14. april 1983; ”Vedr. Undersøgelse af Toman og Munder”, 
telex om dansk politis og PET's repræsentanters rejse til Paris, 21. april 1983; ”Rapport vedr. væbnet 
røveri mod pengetransport fra Den Danske Bank, forøvet den 020383 i Lyngby” 26. april 1983”; 
Fransk indenrigsministeriel rapport af 5. maj 1983. Bilagssamling vedr. Lyngby-røveriet, s. 32-33, 36, 
42-43, 63-66. 

Undersøgelse af de beslaglagte pengesedler 

I det følgende redegøres for dels spørgsmålet om undersøgelsen af de beslaglagte 
pengesedler dels udleveringsbegæringen vedrørende de to anholdte arabere. 
Med hensyn til de danske pengesedler beslaglagt i lufthavnen i Paris var der fra 
dansk side ønske om selv at gennemføre en undersøgelse for fingeraftryk. I første 
omgang fik dansk politi i Paris mulighed for at besigtige de beslaglagte 5.000 stk. 
1.000 kr. sedler og 2.000 stk. 500 kr. sedler. Sedlerne var for de flestes vedkom- 
mende nye, dog var 500 kr. sedlerne brugte.”; Den omstændighed, at så mange 
sedler var ubrugte, måtte naturligvis i sig selv usandsynliggøre, at pengene var 
tilvejebragt ved indsamling. Ved politiets afhøring i København af den herboen- 
de palæstinenser Sati Bakir den 10. maj 1983 blev da også bekræftet, at en sådan 
indsamling ikke havde fundet sted. Sati Bakir benægtede samtidig kendskab til 
de to i Paris anholdte." 

Den 16. maj 1983 bekræftede Nationalbanken, at man ville stille nye penge- 
sedler til rådighed for franske myndigheder, såfremt franskmændene ville un- 
dersøge de beslaglagte sedler, og de derved ville blive ubrugelige.” Den 28. juni 
1983 fremsatte Lyngby Politi gennem retten i Lyngby en retsanmodning i hen- 
hold til den internationale konvention om gensidig hjælp i straffesager af 1959 
(ratificeret af både Danmark og Frankrig) om undersøgelse for fingeraftryk på 
de beslaglagte pengesedler. Anmodningen gik ud på, at franskmændene med 
eventuel bistand fra danske eksperter skulle undersøge sedlerne for gennem fin- 
geraftryk, som dansk politi ville stille til rådighed, at finde en mulig forbindelse 
til røveriet. Som alternativ mulighed anførtes, at pengene kunne ombyttes med 
andre sedler og sendes til Danmark, således at danske eksperter kunne stå for 
undersøgelsen.” I september 1983 fik Lyngby Politi oplysning om, at der fra 
fransk side var gennemført en undersøgelse af en del af pengesedlerne, og at man 
intet havde fundet. I den forbindelse hævdedes fra fransk side, at pengesedlerne 
var belagt med paraffin, hvilket danske eksperter benægtede.” Dette spørgsmål, 


1013 Kommissionens arkiv: ”Rapport vedr. gennemsyn/kontrol af pengesedler i Ch. De Gaulle lufthav- 
nen, Paris, fredag d. 29.4.83, 3. maj 1983. Bilagssamling vedr. Lyngby-røveriet, s. 55-57. 

1014 Kommissionens arkiv: ” Rapport vedr. væbnet røveri mod pengetransport fra Den Danske Bank, 
forøvet den 020383 i Lyngby” 9. maj 1983”. Bilagssamling vedr. Lyngby-røveriet, s. 67-69. 

1015 Kommissionens arkiv: Skrivelse fra Danmarks Nationalbank til Politimesteren i Lyngby, 16. maj 
1983, Bilagssamling vedr. Lyngby-røveriet, s. 72. 

1016 Kommissionens arkiv: Retsanmodning, 28. juni 1983. Bilagssamling vedr. Lyngby-røveriet, s. 78-79. 

1017 Kommissionens arkiv: ”Rapport vedr. undersøgelse af de 6.000.000 kr. beslaglagt i Paris den 
260383. 14. september 1983. Bilagssamling vedr. Lyngby-røveriet, s. 101-105. 

der naturligvis har at gøre med dansk politis mistillid til intensiteten af den fran- 
ske undersøgelse, er ikke af betydning for Kommissionen, der må konstatere, at 
det ikke lykkedes gennem en undersøgelse af pengesedlerne at tilvejebringe det 
fornødne bevis for en forbindelse til røveriet. Der er ikke rejst spørgsmål om 
den danske sagsbehandling med hensyn til dette spørgsmål, og det kan da også 
kun konstateres, at der fra dansk side faktisk udfoldedes bestræbelser på at få 
pengene til Danmark. Af et brev af december 1983 fra det franske Justitsministe- 
rium fremgår, at man fortsat undersøgte sagen og ville udlevere pengene, hvis 
en undersøgelse førte frem til, at de stammede fra en forbrydelse i Danmark.”? 
Ifølge indberetning af 26. januar 1984 fra den danske ambassade i Paris forudså 
de franske myndigheder den 7. december 1983, at undersøgelsen ville vare endnu 
seks måneder.” Af en notits fra 1. februar 1984 fra konsulatafdelingen i Paris 
fremgår ganske vist, at den franske undersøgelsesdommer havde oplyst, at fin- 
geraftryksundersøgelsen var afsluttet allerede den 26. december 1983,” men 
ifølge skrivelse af 3. oktober 1984 fra Justitsministeriet til Udenrigsministeriet 
havde de danske myndigheder afventet undersøgelse af resterende pengesedler 
for fingeraftryk, og det franske Udenrigsministerium havde først den 9. septem- 
ber 1984 meddelt den danske ambassade, at undersøgelsen nu var afsluttet, uden 
resultat.” 

Efter en længere korrespondance med de franske myndigheder fra Justitsmi- 
nisteriet gennem Udenrigsministeriet og den danske ambassade modtog Dan- 
marks Nationalbank i september 1985 fra franske myndigheder et antal penge- 
sedler, nemlig 508 femhundredekronesedler mod udlevering af ubeskadigede 
sedler fra Danmarks Nationalbank. De sedler, man fik udleveret, var dem, som 
i Frankrig var blevet undersøgt for fingeraftryk og derved var blevet ubrugelige 
som betalingsmiddel.”> I Danmark foretog Centralbureauet for Identifikation 
en undersøgelse af sedlerne, der resulterede i, at der kun fandtes ét brugbart 
fingeraftryk. Dette aftryk blev sammenholdt med fire fingeraftryk, som Lyngby 


1018 Kommissionens arkiv: Skrivelse fra det franske justitsministerium til generalkonsul Bent Andersen. 
Påtegning ”accepteret tlf. BA” [Bent Andersen], 20. december 1983. Bilagssamling vedr. Lyngby- 
røveriet, s. 178-179. 

1019 Kommissionens arkiv: Skrivelse fra Bent Andersen til Udenrigsministeriet, 26. januar 1984. Bilags- 
samling vedr. Lyngby-røveriet, s. 188. 

1020 Kommissionens arkiv: Notits, undersøgelse af pengesedler, 1. februar 1984. Bilagssamling vedr. 
Lyngby-røveriet, s. 194. 

1021 Kommissionens arkiv: Bilagssamling vedr. Lyngby-røveriet, s. 206. 

1022 Se hertil også afsnittet ”Ombytning af pengesedler”, nedenfor. 

Politi havde fået til rådighed af PET, men resultatet var negativt.” Dette spor 
endte altså blindt. 

Det falder uden for Kommissionens område at udtale sig om, hvorvidt en 
større beredvillighed fra franske myndigheders side til at gennemføre en un- 
dersøgelse eller at stille flere sedler til rådighed for danske eksperter, da man 
endelig kom så vidt, kunne have ført til et andet resultat. Denne del af sagsfor- 
løbet gav anledning til en del frustration blandt danske politifolk, men som det 
vil være fremgået, har denne frustration ikke adresse til danske myndigheder. 
Spekulationer over graden af interesse fra fransk side for at nå et positivt resultat 
med henblik på at etablere en forbindelse mellem pengene og røveriet med deraf 
følgende muligt krav om udlevering til Danmark falder ligeledes uden for Kom- 
missionens opgaver. Det kan dog konstateres, at franskmændene rent faktisk på- 
tog sig et ikke ubetydeligt undersøgelsesarbejde og også i øvrigt med hensyn til 
pengesedlerne var samarbejdsvillige med dansk politi og andre myndigheder. 


Udlevering af de anholdte 

Anderledes forholder det sig med det andet spørgsmål i sagen, der handler om 
udlevering af de to anholdte. Den 16. august 1983 begærede og fik Lyngby Politi 
en kendelse fra Retten i Lyngby om varetægtsfængsling af de to anholdte (in ab- 
sentia) og beslaglæggelse af de seks millioner kr. Kendelsen var begrundet med, 
at der fandtes begrundet mistanke om, at de pågældende havde gjort sig skyldige 
i hæleri med hensyn til det anførte beløb.” I tilslutning hertil anmodede politiet 


1023 Kommissionens arkiv: Bent Andersen, Den Kgl. Danske Ambassade i Paris, til Udenrigsministe- 
riet, 29. august 1985; ”Rapport vedr. røveri fra pengetransportbil fra Den Danske Bank på Lundtof- 
tegårdsvej i 1983” 29. september 1985, politirapport af 9. september 1985 med kontinuationer af 10. 
september 1985 samt 13. januar 1986. Bilagssamling vedr. Lyngby-røveriet, s. 247, 249-250. 

1024 De daværende kontorchefer og fuldmægtige i Justitsministeriet, Torsten Hesselbjerg, Carl Christian 
Duus, Ida Heide-Jørgensen og Hanne Schmidt, som har været nævnt i nyhedsmedierne i 2008 i 
forbindelse med omtalen af behandlingen i Justitsministeriet af spørgsmålet om udlevering af de to 
i Paris anholdte, har ifølge Kommissionens materiale alene deltaget i behandlingen af den franske 
anmodning om ombytning af pengesedler i 1984-85. 

Daværende fuldmægtig, Lise-Lotte Sørensen (nu Nilas), som ligeledes har været nævnt, ses alene 
at have underskrevet nogle fremsendelsesnotitser til Udenrigsministeriet og ambassaden i Paris i 
perioden december 1983-januar 1984. 

De har alle på Kommissionens forespørgsel forklaret, at de ikke har nogen erindring om sagen. 

1025 Kommissionens arkiv: Kendelse af 16. august 1983, Retten i Lyngby. Bilagssamling vedr. Lyngby- 
røveriet, s. 95-96. Det fremstår ikke klart af kendelsen, hvorledes hæleriet nærmere måtte være 
opstået. Det er overordentligt nærliggende at antage, at der menes hæleri mht. røveri, idet anklage- 

retten om at fremsætte en retsanmodning over for de franske myndigheder om 
udlevering af de pågældende, hvilken anmodning blev imødekommet. Retsan- 
modningen om udlevering blev herefter ekspederet af den danske anklagemyn- 
dighed på den måde, at politimesteren i Lyngby allerede den 17. august anmo- 
dede Statsadvokaten for Sjælland om i medfør af artikel 16 i den europæiske 
udleveringskonvention over for de franske myndigheder at fremsætte begæring 
om foreløbig anholdelse og fængsling af de to arabere, som nu stod over for 
domfældelse i Frankrig og derefter formentlig udvisning fra landet, indtil en of- 
ficiel begæring om udlevering forelå — dvs. efter konventionens såkaldte haste- 
procedure.” Efter disse regler kan (og kunne) i hastende sager en retsanmod- 
ning om foreløbig anholdelse og fængsling fremsættes over for de kompetente 
myndigheder i den stat, der anmodes om at anholde og fængsle, direkte bl.a. 
ved post eller telegraf. Herved fraviges konventionens almindelige regel i artikel 
12, hvorefter begæringer (retsanmodninger) skal fremsættes ad diplomatisk vej 
bilagt en række dokumenter. Hasteproceduren foreskriver videre, at den direkte 
henvendelse skal følges af en begæring med de dokumenter, der kræves efter 
konventionens artikel 12. En sådan begæring med dokumenter skal være fremsat 
senest 18 dage efter anholdelsen i det pågældende land. Meningen med disse 
regler er således at give en mulighed for at opsætte en eventuel udvisning, indtil 
dokumentation kan fremsendes. 

Forståelsen af sagsforløbet i Danmark omkring denne udlevering kræver 
foruden til de allerede omtalte konventionsbestemmelser kendskab til en række 
processuelle regler. Det er således i Danmark Justitsministeriet, der afgør, om en 
udleveringsbegæring skal fremsættes over for et andet land eller ej. Forudsæt- 
ningen for, at en sådan begæring kan nyde fremme, er, at det bevismæssigt er 
muligt at overbevise et andet lands myndigheder om, at den eller de personer, 
der begæres udleveret, virkelig er impliceret i kriminalitet i det land, der begæ- 
rer udleveringen. En anden forudsætning for, at en sådan begæring kan nyde 
fremme vil som regel være, at der foreligger en aftale mellem de to lande om 
udlevering af sigtede til retsforfølgning evt. i form af en generel overenskomst 


myndigheden rejste sigtelse for medvirken til røveri, subsidiært hæleri mht. røveri. Det må anses 
for sikkert, at det til grund for hæleriet liggende røveri er røveriet den 2. marts 1983, idet kendelsen 
må læses i sammenhæng med rettens retsanmodning af 15. april 1983, der omhandler efterforsk- 
ningsskridt mod de samme personer og udtrykkeligt henviser til røveriet. 

1026 Kommissionens arkiv: Politimesteren i Lyngby til Statsadvokaten for Sjlælland, 17. august 1983. Bi- 
lagssamling vedr. Lyngby-røveriet, s. 99-100. 

underskrevet af flere lande herunder de to lande, hvorimellem der er spørgsmål 
om udlevering. Et væsentligt element i den her foreliggende sag er, at Frankrig 
ikke på det tidspunkt havde tiltrådt den nævnte overenskomst om udlevering, 
og at der derfor ikke mellem Danmark og Frankrig forelå en sådan aftale. Dan- 
mark havde således ikke krav på en udlevering, og det må i sig selv stå som 
tvivlsomt, om selv en velbegrundet begæring ville have nydt fremme.'%% Det er 
derfor bemærkelsesværdigt, at Retten i Lyngby i sin afgørelse af 16. august 1983 
om anmodning om udlevering henviste til udleveringskonventionen fra 1957, 
og at hasteprocedure efter konventionen iværksattes, men det kan selvsagt ikke 
udelukkes, at Frankrig, i det omfang man overhovedet var indstillet på at udle- 
vere personer til retsforfølgning i et andet land i et eller andet omfang, ville følge 
konventionens regler, uagtet at Frankrig ikke var forpligtet hertil. 

I denne sag kommer så hertil, at man ikke fra det danske Justitsministeriums 
side mente at have et tilstrækkeligt grundlag i form af bevis for forbindelse mel- 
lem pengesedlerne i Frankrig og røveriet, og at man derfor anså det for omsonst 
at fremføre begæringen. I offentligheden er senere rejst diskussion af denne be- 
slutning fra Justitsministeriets side, og det er derfor naturligt hertil at føje den 
betragtning, at det må anses for mindre sandsynligt, at en udlevering og mulig- 
hed for afhøring i Danmark overhovedet ville have bidraget til sagens opklaring. 
Kun den ene af de anholdte havde udtalt sig, og han benægtede at kende til rø- 
veriet. Uanset om man kunne have bevist, at i hvert fald en af de anholdte havde 
været i Danmark, ville der derfor ikke herved være etableret en forbindelse til de 
mistænkte i Appel-gruppen. Det betyder ikke, at det ikke er forståeligt, at der op- 
stod frustration hos politiets efterforskere og måske en fornemmelse af at blive 
ladt i stikken af højere myndigheder, men grundlaget for en sådan frustration 
må snarere søges i fravær af kommunikation inden for politiet med hensyn til 
forklaring og orientering om de retlige realiteter end i en berettiget formodning 
om, at Justitsministeriet ikke skulle have handlet, som det måtte forventes, nem- 
lig med udgangspunkt i de retlige muligheder for udlevering. 

Sagens fortsatte omstændigheder er herefter følgende: 


1027 Den 13. december 1957 undertegnede en række stater, herunder Danmark og Frankrig, Europæisk 
konvention af samme dato om udlevering af lovovertrædere. Danmark ratificerede konventionen 
den 13. september 1962, jf. kgl. resolution af 5. juli 1962, og konventionen trådte for Danmarks ved- 
kommende i kraft den 12. december 1962. Frankrig ratificerede derimod først konventionen den 10. 
februar 1986 med ikrafttræden den 11. maj 1986. 

Retsanmodningen fra dommeren i Lyngby af 16. august 1983 om udlevering 
af de fængslede blev fremsendt som telex til de franske myndigheder, og den 
21. september meddelte en fransk dommer telefonisk retten i Lyngby, at en så- 
dan begæring fremsendt på denne måde kun havde virkning i 18 dage efter det 
tidspunkt, hvor de dømte ville blive løsladt.” Der henvistes herved i virkelighe- 
den til den oven for beskrevne hasteprocedure, hvorefter en tilbageholdelse af de 
pågældende ud over 18-dagesfristen normalt måtte forudsætte en begæring fra 
Justitsministeriet, hvilket på dette tidspunkt ikke forelå og i øvrigt — som det vil 
fremgå — heller ikke senere blev fremsat. Muligt har den franske dommer ikke 
været bekendt med, at Frankrig ikke havde tilsluttet sig en omtalte konvention, 
og derfor henvist til dens bestemmelser. 

Om den tekniske behandling af sagen kan fremhæves, at en udleveringsbe- 
gæring fra det danske Justitsministerium i givet fald ville blive fremsendt ad di- 
plomatisk vej gennem Udenrigsministeriet til den danske ambassade i Paris og 
derfra videre til det franske Justitsministerium. Der var således en del myndig- 
heder involveret i sagen. Som det vil fremgå af det følgende, har der på grundlag 
af de mellem ministerierne førte forhandlinger i Udenrigsministeriets retsafde- 
ling været et vist kendskab til og formodninger om, hvad der var det danske 
Justitsministeriums holdning til en udlevering. 

I første omgang blev de to anholdte dømt den 6. oktober 1983 ved retten i 
Bobigny til henholdsvis to og et års fængsel samt bøder.”+ Dommen, der intet 
indeholder om eventuel forbindelse til røveriet i Danmark, blev appelleret. De 
to dømte forblev i varetægtsfængsel under appellen. Danske myndigheder havde 
således endnu en frist, selv om det også efter, hvad den danske generalkonsul i 
Paris, som fulgte sagen, kunne oplyse i en telex af 31. oktober, så dårligt ud med 
hensyn til udlevering, da der ingen udleveringsaftale forelå, og forsvarerne i sa- 
gen ville modsætte sig en udlevering og tilsyneladende havde støtte andetsteds 
fra til dette standpunkt.” Hermed var antydet, at der heller ikke fra franske 
myndigheders side var interesse for at medvirke til en udlevering til et andet 
land af personer med forbindelse til PFLP. 


1028 Kommissionens arkiv: ”Rapport vedr. røveri af kr. 8,3 mill. Forøvet d. 2.3.1983 ud for Lyngbygårdsvej 
143, 2800 Lyngby” 23. september 1983. Bilagssamling vedr. Lyngby-røveriet, s. 106-107. 

1029 Kommissionens arkiv: Telex fra franske myndigheder til PET, dateret 19. oktober 1983. Bilagssam- 
ling vedr. Lyngby-røveriet, s. 118. 

1030 Kommissionens arkiv: Chiffertelegram fra Den Kgl. Danske Ambassade i Paris til Udenrigsmini- 
steriet, 31. oktober 1983. Bilagssamling vedr. Lyngby-røveriet, s. 120-121. 

Den 4. november 1983 meddelte ambassaden i Paris, at sagen var udsat til de- 
cember for at imødekomme de danske ønsker om en undersøgelse af pengesed- 
lerne.” Det fremhævedes samtidig, at i mangel på aftale om udlevering gjaldt en 
frist på 20 dage, hvor løsladte kunne tilbageholdes efter en dansk retskendelse. 

Fra det franske justitsministerium kom umiddelbart efter en anmodning om 
et møde med den danske ambassadør. Om dette møde findes materiale i Uden- 
rigsministeriets arkiv. Indholdet af en notits fra den danske konsulatsafdeling 
i Paris af 21. november 1983 underskrevet af generalkonsul Bent Andersen er 
blevet fremdraget i den forbindelse. Det hedder i denne notits, der altså er ud- 
tryk for, hvad konsulatsafdelingen har opfattet og formuleret til internt brug, 
at det var Udenrigsministeriets sagsbehandler i retsafdelingen, Herluf Hansens 
”personlige opfattelse af sager”, at Justitsministeriet med hensyn til udleverings- 
spørgsmålet var ”lidt ulden, og at man måske slet ikke ønsker palæstinenserne 
til Danmark med de eventuelle følger som dette vil kunne indebære og at man 
måske vil slå sig til tåls med, at T og G [de to PFLP-folk] straffes i Frankrig” 
Derpå hedder det: 


”noget tyder på, at vi måske ikke vil kræve udlevering og Herluf H. skulle ikke 
blive overrasket, dersom hele sagen gik i vasken.”933 


Af en anden notits, ligeledes udfærdiget af Bent Andersen, fremgår det, at ”den 
danske stilling [er] følgende”. I ni punkter forklares der nærmere om den dan- 
ske holdning, og det fremgår blandt andet, at fuldmægtig i Justitsministeriet, 
Henning Fode'%, havde oplyst, at der fra dansk side kun ville blive fremsendt 


1031 Kommissionens arkiv: Chiffertelegram fra Den Kgl. Danske Ambassade i Paris til Udenrigsmini- 
steriet, 4. november 1983. Bilagssamling vedr. Lyngby-røveriet, s.123-124. 

1032 Oplysningen om en frist på 20 dage synes at være begrundet i det forhold, at der ikke mellem 
Danmark og Frankrig bestod en udleveringsaftale i en situation som den foreliggende. Fristen kan 
udspringe af rent franske regler eller evt. have forbindelse med udleveringskonventionenss haste- 
procedure, der ikke udelukker en frihedsberøvelse ud over 18 dage til afventen af begæring med 
bilag, men sætter absolut frist på 40 dage inden for hvilken, begæringen skal fremkomme. I modsat 
fald skal frihedsberøvelsen ophøre, jf. konventionens artikel 16, stk. 4. 

1033 Kommissionens arkiv: Notits ved Bent Andersen, 21. november 1983. Bilagssamling vedr. Lyngby- 
røveriet, s. 130-131. 

1034 Fodes navn er udstreget i hånden og i margenen er anført "afløst af fmtl. Linde Jensen?” E. Linde 
Jensen har i brev af 4. august 2008 til Kommissionen oplyst ikke at have nogen erindring om sagen. 

en udleveringsbegæring, såfremt undersøgelsen af pengesedlerne skaffede det 
fornødne bevis for forbindelsen til røveriet, og under punkt fem fremhæves det 


”Dersom T og G [de to PFLP-folk] skulle opnå en betinget løsladelse inden un- 
dersøgelsen er afsluttet, vil det danske jm [Justitsministeriet] græde tørre tårer. 
Man vil endvidere have forståelse for, at Frankrig ikke vil kunne varetægtsfængsle 
T og G med henblik på en eventuel udlevering. [Tidsfrist på grund af manglende 
udleveringsaftale]7”7% 


De citerede passager kan give indtryk af, at der ikke var et helhjertet dansk ønske 
om at få udleveret de to PFLP-folk, men ret beset gengiver de alene det indtryk, 
som generalkonsulen har fået af en holdning hos en medarbejder i Udenrigsmi- 
nisteriet. Det understreges således i citatet af 21. november 1983, at den udtrykte 
holdning er Herluf Hansens personlige. Det er formentlig de samme oplysnin- 
ger fra Herluf Hansen, der ligger til grund for det i notitsen af 22. november 
1983 anførte om, at man i Justitsministeriet ville ”græde tørre tårer”, såfremt en 
udlevering ikke ville finde sted. Der er således tale om en tredjehåndsoplysning, 
dvs. Bent Andersens opfattelse af Herluf Hansens opfattelse af Justitsministeriets 
holdning til en eventuel udlevering af de to PFLP-folk til Danmark. Om denne 
opfattelse er rigtig eller ej, er en anden sag. 

Der er imidlertid i den forbindelse grund til at fremhæve, at pågældende ci- 
tater, som læst isoleret kan tages som udtryk for en let kynisk holdning til udle- 
veringsspørgsmålet, får en anden betydning, såfremt de sættes ind i en samtidig 
politisk sammenhæng, som har at gøre med frygten for palæstinensisk terror- 
virksomhed. Yderligere skal det fremhæves, at overvejelserne i Justitsministe- 
riet om udlevering eller ej ikke er begrænset til juridiske overvejelser. Normalt 
vil sådanne begæringer være rutinesager, men om en udleveringsbegæring skal 
fremsættes eller ej er i princippet tillige et politisk spørgsmål, der har at gøre 
med forholdet til en fremmed magt og evt. politiske eller andre konsekvenser af 
udleveringen. Der er således i sig selv intet odiøst i, at der i Justitsministeriet er 
blevet givet udtryk for betænkeligheder ved konsekvenserne af en udlevering. 

Bent Andersen har i et brev af 9. september 2008 til Kommissionen oplyst om 
forhold, der kan have betydning for en retvisende forståelse af ovennævnte cita- 
ter vedrørende Justitsministeriets holdning til udlevering. Han udtaler således: 


1035 Kommissionens arkiv: Notis, 22. november 1983. Bilagssamling vedr. Lyngby-røveriet, s. 132-133. 

”… jeg husker dog, at ambassadoer Ole Bierring og jeg efter anholdelsen af de to 
palaistinensere i lufthavnen i Paris, blev indkaldt til moede hos direktoeren for 
den franske justitsministers kabinet, altsaa en af ministerens naermeste personlige 
raadgivere. Jeg mener ligeledes at huske, at de franske moededeltagere naevnte 
de mange attentater mod Frankrig og det var mit indtryk, at man paa denne bag- 
grund helst saa, at de anholdte ikke blev udleveret til Danmark” 


Andersen nævner videre, at Frankrig i 1983 havde været genstand for 13 terror- 
angreb med 74 dræbte og 152 sårede til følge.” 

Generalkonsulen inddrager med disse oplysninger den politiske situation i 
Frankrig, som er en del af baggrunden for at forstå udleveringssagens forløb. Ter- 
rortrusler fra PFLP var en faktor i det franske beslutningsgrundlag. I forlængelse 
heraf kan der være grund til at erindre om, at Frankrig i samme periode indtog 
en ganske afvisende holdning over for europæiske nabolandes anmodninger om 
at udlevere terrorister til retsforfølgning, uanset om der var begrundet mistanke 
om forbrydelser af særdeles alvorlig karakter (f. eks. drab og kidnapning). I 1981 
bestemte en fransk domstol, at handlinger begået af en anholdt basker var at 
betegne som kriminelle og ikke politisk motiverede. Retten anbefalede derfor 
en udlevering til Spanien, en beslutning, som den franske regering imidlertid 
ikke ville iværksætte. Samme år blev flere ETA-medlemmer tildelt politisk asyl 
i Frankrig. I april 1983 mødtes den franske indenrigsminister Gaston Deferre 
med sin spanske ministerkollega José Barrionuevo. Den franske minister afviste 
ifølge Barrionuevo et spansk krav om udlevering af baskere bosiddende i Frank- 
rig med en bemærkning om, at ”dem må De finde i Spanien”. Først i juni 1984 
underskrev de to ministre en bilateral aftale, ifølge hvilken Frankrig eksplicit 
anerkendte, at ”en terrorist ikke er en politisk flygtning”. Aftalen førte til udle- 
vering af tre baskere til Spanien, hvilket fremkaldte polemik i Frankrig, og den 
franske regering satte derfor udleveringerne i bero indtil 1987. Antallet af udviste 
til tredjelande i 1984 var 28.'%7 


1036 Kommissionens arkiv: Bent Andersen til Kommissionen, 9. september 2008. 

1037 Paddy Woodworth, Guerra sucia, manos limpias. ETA, el GAL y la democracia espaniola (Barcelona, 
2002), 8. 167,170 (engelsk or. udgave: Paddy Woodworth, Dirty War, clean hands: ETA, the Gal and 
Spanish Democracy (Cork, 2001). Se også den spanske indenrigsministers erindringer: José Bar- 
rionuevo, 2.001 dias en Interior (Barcelona, 1997), sS. 57-59. Det kan yderligere bemærkes, at Frankrig 
i en række udleveringssager fra de senere år efter ratifikation af udleveringstraktaten med hensyn 
til italienske statsborgere har udvist betydelig tilbageholdenhed med hensyn til udlevering. Der 
henvises generelt til sagerne vedrørende Cesare Battisti, Marina Petrella og Antonio Negri. 

Justitsministeriets holdning til at begære de to PFLP-folk udleveret må såle- 
des ses i sammenhæng med ministeriets kendskab til Frankrigs velkendte ne- 
gative holdning til udleveringsspørgsmålet, når det gjaldt personer med terro- 
ristforbindelser. Denne holdning måtte tillægges yderligere betydning, når der 
ikke eksisterede nogen bilateral udleveringsaftale mellem Danmark og Frankrig. 
Hvilken vægt disse overvejelser har haft i Justitsministeriets ledelse, har Kom- 
missionen ikke nærmere kunnet fastslå. Dog kan det nævnes, at daværende af- 
delingschef, senere departementschef, i Justitsministeriet Poul Lundbæk Ander- 
sen i en vidneafhøring for Kommissionen — med fremhævelse af, at han ingen 
erindring havde om den pågældende sag — har udtalt som sin formodning, at 
den ansvarlige ledelse i Justitsministeriet måtte have gjort sig overvejelser om 
den situation, Danmark ville bringe sig i, dersom de to pågældende PFLP-folk 
blev udleveret til Danmark. Lundbæk Andersen har videre givet udtryk for, at 
man i Danmark kunne komme til at sidde med folk, der indebar betydelige ri- 
sici, måske uden at opnå andet end at få dem dømt for hæleri. Dertil kom, at 
Danmark måtte om ikke forvente, så i al fald se det som en mulighed, at sym- 
patisører af de to PFLP-folk kunne foretage aktioner rettet mod Danmark og 
danske interesser, såfremt de to blev udleveret til strafforfølgning i Danmark.'%? 
At sådanne overvejelser imidlertid ikke har været udslaggivende for Justitsmi- 
nisteriets håndtering af sagen, nævnes af Henning Fode, der på det tidspunkt 
var fuldmægtig i Justitsministeriet. Fode har over for Kommissionen forklaret, 
”at ham bekendt har der ikke været sådanne overvejelser. Han har ikke deltaget 
i noget sådant, og han tror bestemt ikke, at det er tilfældet?””% Referaterne fra 
Embedsmændenes og Regeringens Sikkerhedsudvalg i nævnte periode omtaler 
ikke sådanne overvejelser. 

Kommissionen kan, som det vil fremgå af det følgende, konstatere, at den 
juridiske sagsbehandling i Justitsministeriet nøje har fulgt gældende regler og 
retningslinjer. Der er således ikke tale om, at Justitsministeriet har modvirket el- 
ler på anden måde forhindret udlevering af de to nævnte PFLP-folk. At man i Ju- 
stitsministeriet har gjort sig overvejelser over, hvordan situationen ville udvikle 
sig, såfremt de to PFLP-folk blev udleveret til Danmark, kan ikke give anledning 
til kritik. Det hører tværtimod med til ministeriets opgaver at overveje sagen i 
dens helhed og herunder også politiske konsekvenser. 


1038 RB: Poul Lundbæk Andersen, 18. juni 2008. 
1039 RB: Henning Fode, 5. august 2008. 

Der er i det for Kommissionen foreliggende materiale ikke oplysninger, der 
viser, om andre end Lyngby Politi har været involveret i beslutningen om at an- 
mode Retten i Lyngby om at udfærdige en retsanmodning om udlevering af de 
i Frankrig fængslede arabiske mænd. Som anført har Politimesteren i Lyngby 
anmodet Statsadvokaten om at iværksætte hasteproceduren efter udleverings- 
konventionen, og denne procedure blev også indledt. 

Forståelsen af de efterfølgende forløb må bygge på indsigt i den danske ankla- 
gemyndigheds hierarkiske struktur. Herefter er det sådan, at den overordnede 
anklagemyndighed kan efterprøve og om fornødent omgøre en underordnet 
anklagemyndigheds beslutning. Således som systemet er indrettet, er Justitsmi- 
nisteren i princippet landets øverste anklager.” Dette kommer kun i sjældnere 
tilfælde til udtryk i praksis, men det er ministerens — og dermed Justitsministeri- 
ets — beføjelse, når omstændighederne taler derfor, at afstå fra at videresende en 
retsanmodning, jf. herved dagældende retsplejelovs $ 106. Det er derfor i over- 
ensstemmelse med almindelige regler, at Justitsministeriet foretager en selvstæn- 
dig vurdering af, om der foreligger tilstrækkeligt bevis for den rejste sigtelse til 
at søge de pågældende udleveret. I den konkrete sag betyder det, at Justitsmini- 
steriet juridisk var fuldt ud berettiget til at undlade af gå videre med Lyngby Rets 
kendelse om udlevering fra Frankrig, når ministeriet ikke mente, at der kunne 
opnås tilstrækkeligt ved en udlevering. 

Som anført ovenfor fandt Retten i Lyngby, at der var begrundet mistanke om, 
at de pågældende var skyldige i hæleri med hensyn til røveri. Justitsministeriet 
har i sin vurdering af sagen lagt vægt på, at det foreliggende bevismateriale ikke 
kunne ventes at føre til en domfældelse.” Denne vurdering af beviserne har 
Kommissionen ikke grundlag for at kritisere. 

Under et møde om sagen mellem den danske ambassadør i Paris og det fran- 
ske Justitsministerium den 25. november 1983 blev fra dansk side understreget, 
at en udleveringsbegæring kun ville blive fremført, hvis undersøgelsen af penge- 


1040 Jf. Eva Smith, Jørgen Jochimsen, Michael Kistrup, Jakob Lund Poulsen, Straffeprocessen ("Thomson, 
2008) s. 111. 

1041 Jf. Justitsministeriets udaterede sagsfremstilling, Kommissionens bilagssamling s. 165. Justitsmi- 
nisteriets beviskrav har antageligt sammenhæng med de krav, som Danmark kan stille til uden- 
landske myndigheder, der søger personer udleveret fra Danmark. Danmark har således taget et 
forbehold for udleveringskonventionens artikel 12, som har fundet udtryk i loven, der gennemførte 
konventionen i dansk ret, jf. lov nr. 249 af 9. juni 1967. Efter denne lovs $ 3, stk. 5, skal Danmark 
nægte udlevering, hvis det pga. særlige omstændigheder må antages, at sigtelsen savner tilstræk- 
keligt bevismæssigt grundlag. 

sedlerne gav det fornødne bevis, og i et brev af 5. december bekræftede det dan- 
ske Justitsministerium over for det franske, at dette var det danske synspunkt, og 
denne bekræftelse blev dagen efter af den danske ambassade videresendt til kon- 
takten i det franske justitsministerium.”” Det er vanskeligt juridisk at kritisere 
dette standpunkt, som er det, som danske myndigheder ville indtage, såfremt 
der fremsattes krav om udlevering af personer i Danmark. Meget tyder derfor 
på, at de franske myndigheder, såfremt det overhovedet skulle kunne komme på 
tale at indlede forhandlinger om udlevering til Danmark, kan have indtaget et 
standpunkt over for Danmark med hensyn til beviserne for de fængsledes skyld 
i den danske sigtelse, der modsvarer de krav, danske myndigheder kan rejse over 
for udenlandske begæringer. 

Den 7. december 1983 fremsendte den danske ambassade i Paris til Justitsmi- 
nisteriet i Danmark en oversættelse af et ”tilbud vedrørende udleveringssager” fra 
fransk side, som tog udgangspunkt i, at undersøgelsen af pengesedlerne ville trække 
ud, og at man fra fransk side ville udlevere sedlerne til Danmark, hvis undersø- 
gelsen mundede ud i, at de kunne forbindes med røveriet. Til gengæld ønskede 
franskmændene, at den danske kendelse om fængsling af de to arabere blev trukket 
tilbage, da man ikke mente, at der var fornødent grundlag for at tilbageholde dem, 
når endelig dom var afsagt i valutasagen, og de måtte formodes at skulle løslades.” 

Hertil svarede Justitsministeriet den 9. december, at man fortsat ikke mente at 
have grundlag for en begæring om udlevering, samt at man ikke ville gøre den af 
Retten i Lyngby afsagte fængslingskendelse gældende i Frankrig. Svaret var ud- 
formet af kontorchef Rhedin.+ Denne afslutning på sagen blev ikke meddelt til 
Politiet i Lyngby, som først i februar 1984 fik oplysningen om, at udleveringsbegæ- 
ringen var frafaldet, fra den danske ambassade i Paris i forbindelse med en henven- 
delse fra en fransk dommer om den fortsatte beslaglæggelse af pengesedlerne. 

De to anholdte palæstinensere blev i øvrigt uden yderligere dom løsladt den 
12. december 1983 efter et forlig med toldvæsenet og forlod straks Frankrig. 


1042 Kommissionens arkiv: Notits (konsulatsafdelingen ved Bent Andersen), 28. november 1983; Uden- 
rigsministeriet, telex 5. december 1983; Brev fra Ole Bierring til det franske justitsministerium, 
6. december 1983. Bilagssamling vedr. Lyngby-røveriet, s. 134-135; 137-141, 142. 

1043 Kommissionens arkiv: Telex fra Den Kgl. Danske Ambassade i Paris til kontorchef Peter Rhedin, 
Justitsministeriet, 7. december 1983. Bilagssamling vedr. Lyngby-røveriet, s. 156. 

1044 Kommissionens arkiv: Justitsministeriet til Den Kgl. Danske Ambassade i Paris, 9. december 1983. 
Bilagssamling vedr. Lyngby-røveriet, s. 174-175. 

1045 Kommissionens arkiv: Notits, undersøgelse af pengesedler, 1. feberuar 1984. Bilagssamling vedr. 
Lyngby-røveriet, s. 194. 

Herefter var der ikke længere spørgsmål om udlevering, men undersøgelserne af 
pengesedlerne fortsatte som aftalt og med det ovenfor refererede resultat. 


Ombytning af pengesedler 

Endnu en detalje hører med til sagsforløbet. I begyndelsen af 1984 henvendte en 
fransk dommer, Mdm Filippi, sig til dommeren i Lyngby med henblik på, at den- 
ne foranledigede en ombytning af de i Frankrig undersøgte pengesedler. Af 
senere korrespondance med ambassaden fremgår, at det var den franske dom- 
mers opfattelse, at al korrespondance skulle foregå direkte mellem dommere og 
uden om andre myndigheder. Den franske dommer var bekymret over fortsat at 
tilbageholde de beslaglagte penge, som tilhørte toldvæsenet, og ønskede, at den 
danske dommer ophævede beslaglæggelsen af pengesedlerne. Sagen løstes ved, 
at en sådan meddelelse udarbejdet i Justitsministeriet fremsendtes fra domme- 
ren i Lyngby i april 1985 til den franske dommer. Den 30. april 1985 ophævedes 
således kendelsen af 16. august 1983 om beslaglæggelse af pengesedlerne.' In- 
gen kunne herefter beskylde franske domstole for ikke at have behandlet danske 
retsanmodninger med alvor. 

De undersøgte danske pengesedler blev som tidligere nævnt senere ombyt- 
tet af Nationalbanken.”? Om pengesedlernes videre skæbne vides, at de blev 
indbetalt til den franske nationalbank og herfra anvendt til opkøb af fransk va- 
luta i Danmark. Den væsentligste del af udbyttet af Lyngby-røveriet, idet der 
herved ses bort fra tvivl om pengenes proveniens fra røveriet, kom således den 
franske stat til gode i form af valutareserver. 

Af en notits fra den danske ambassade fremgår, at Lyngby Politi ønskede en 
ny retsanmodning fremsendt i februar 1984 om ombytning af pengesedlerne i 
Frankrig med danske. Det fremgår endvidere af notitsen, at det var Justitsmini- 
steriets holdning, at en sådan anmodning ikke ville nyde fremme.'% Politime- 


1046 Kommissionens arkiv: Notits, udlevering af defekte pengesedler (konsulatsafdelingen), 26. marts 
1984. Bilagssamling vedr. Lyngby-røveriet, s. 200. 

1047 Kommissionens arkiv: Retten i Lyngby. Kendelse, 30. april 1985. Bilagssamling vedr. Lyngby-røveri- 
et, s. 239. 

1048 Kommissionens arkiv: Danmarks Nationalbank til Udenrigsministeriet, 20. september 1985. Bilags- 
samling vedr. Lyngby-røveriet, s. 252. 

1049 Kommissionens arkiv: Rapport vedr. undersøgelse omkring 6 mill d.kr., 7. april 1989. Bilagssamling 
vedr. Lyngby-røveriet, s. 257-258. 

1050 Kommissionens arkiv: Notits 1. februar 1984 med kontinuation 2. februar 1984. Bilagssamling vedr. 
Lyngby-røveriet, s. 194. 

ster Søren Sørensen har over for Kommissionen oplyst, at han ved den lejlighed 
blev ringet op af vistnok kontorchef Rhedin, der fortalte, at Justitsministeriet 
ikke ville fremme en begæring om udlevering af pengesedlerne til Danmark. 
Søren Sørensen oplyste, at han havde udarbejdet et notat om denne samtale, og 
at notatet skulle ligge i sagen.” Et sådant notat er ikke blevet fundet, og Kom- 
missionen har til bedømmelse af samtalen kun politimesterens forklaring for 
Kommissionen, som indskrænker sig til den oplysning, at ministeriet ”oplyste 
ved en kontorchef — vistnok Rhedin — at begæringen om udlevering af pengesed- 
lerne til Danmark, ikke vil blive fremmet, men at efterforskningen i øvrigt skulle 
fortsætte”. Denne forklaring er i overensstemmelse med den mellem danske 
og franske myndigheder indgåede aftale på grundlag af det franske ”tilbud” af 
7. december 1983. 

Kommissionen har ikke grundlag for at vurdere, om en sådan anmodning, 
uanset aftalen af 7. december 1983, ville have mulighed for at nyde fremme i 
Frankrig, men kan alene konstatere på grundlag af sagsforløbet i øvrigt omkring 
pengesedlerne, at det må anses for mindre sandsynligt, at franskmændene ville 
have udleveret pengesedler uden selv at foretage en undersøgelse, ligesom det 
må stille sig som tvivlsomt, om en udlevering til Danmark ville have ført til et 
positivt resultat, jf. det ovenfor bemærkede om sedler, der blev undersøgt efter- 
følgende i Danmark. 

Under afhøring for Kommissionen har Karsten Høy Petersen og Johannes 
Pedersen fortalt, at de på et tidspunkt i 1984 fik at vide, at efterforskningen var 
slut, og ”hvis de fortalte om det, var det slut med deres tid i politiet” (Johannes 
Pedersen), eller, at de hvis de fortsatte med at søge at skaffe pengesedlerne til 
Danmark ”ville blive fyret fra deres job i politiet” (Karsten Høy Petersen).”” 
Politimester Søren Sørensen har oplyst, at han eller andre på hans vegne ikke 
har givet et sådant pålæg om at standse efterforskningen i sagen. Det drejede sig 
alene om fortsættelse af det franske spor, men ikke om fortsat efterforskning i 
Danmark. 

Om baggrunden for ønsket om en fornyet retsanmodning, og de forvent- 
ninger, der var til en sådan i Lyngby Politi, gælder, som ovenfor antydet, at den 
bygger på ukendskab til Justitsministeriets muligheder for at agere i forhold til 
franske myndigheder, der stillede sig velvilligt over for selv at foretage undersø- 


1051 RB: Søren Sørensen, 7. maj 2008. 
1052 RB: Karsten Høy Petersen, 22. april 2008. RB: Johannes Pedersen, 22. april 2008. 
1053 RB: Søren Sørensen, 7. maj 2008. 

gelser af pengesedlerne, men som var yderst tilbageholdende med at udlevere 
materiale eller personer, som ville kunne bidrage til at etablere en forbindelse 
mellem PFLP og røveriet i Lyngby. Der kan på grundlag af det materiale, der 
foreligger i sagen, ikke være tvivl om, at franske myndigheder har haft samme 
opfattelse som PET og Justitsministeriet, at der var tale om en overordentlig føl- 
som sag med forbindelser til en terrororganisation, og at der derfor var betyde- 
lig interesse fra fransk side i at håndtere sagen uden for megen indblanding fra 
fremmede stater, i dette tilfælde Danmark. At Justitsministeriet realistisk indså, 
at mulighederne for at komme videre i sagen både retligt og politisk var begræn- 
sede, og at et egentligt bevis ikke kunne tilvejebringes, er svært at kritisere. 

Men igen er det forståeligt, at der opstod frustration blandt efterforskerne, 
og det kan synes påfaldende, at kommunikationen mellem Justitsministeriet, 
Politimesteren i Lyngby og efterforskerne i politiet tilsyneladende svigtede med 
hensyn til forståelsen af de overordnede hensyn, der lå bag de trufne afgørelser. 
Kommissionen har ikke mulighed for nogen sikker udtalelse herom. Henning 
Fode har for Kommissionen forklaret om forbindelsen mellem ministeriet og 
Lyngby Politis ledelse, at ”han ikke kan sige, om der var løbende dialog, men der 
var naturligvis kontakt, og Lyngby Politi var udmærket klar over, at der krævede 
det et godt mistankegrundlag for at få de to personer udleveret. Der er ingen 
tvivl om, at man lagde mange kræfter i det”. I den forbindelse kan der også peges 
på den hierarkiske struktur i dansk politi, der indebærer, at kommunikationen 
mellem de uddannede jurister, der udgør ledelsen også af det lokale politi, og po- 
litifolkene, der står for efterforskning, undertiden er begrænset. Kommissionen 
må således konstatere, at politikredsens chef, politimesteren, ikke synes at have 
orienteret efterforskerne om, at Justitsministeriet ikke mente at kunne fremme 
udleveringsbegæringen. Under alle omstændigheder må det fastslås, at der hos 
Lyngby Politi var opstået urealistiske forventninger til, hvad der kunne opnås i 
Frankrig, og dermed også urealistiske forestillinger om betydningen for opkla- 
ringen af røveriet af, at man havde adgang til en nærmere afhøring i Danmark 
af de to arabere. 

Disse urealistiske forventninger, og den måde, de er blevet fremført på i pres- 
sen og i Peter Øvig Knudsens bog, har skygget over den kendsgerning, at politiet 
i Lyngby næppe ad den vej ville kunne opklare sagen. Samtidig underbetones det, 
at Lyngby Politi i virkeligheden opgav det spor, som muligt kunne have ledt tilen 
opklaring, nemlig overvågning af de personer i Appel-gruppen, som anses som 
de egentlige gerningsmænd. Men også her er der naturligvis stor usikkerhed om 
mulighederne for at komme til bunds i sagen. Heller ikke PET fik afgørende be- 
viser, førend man ved fundet af lejligheden i Blekingegade langt senere virkelig 

vidste, hvad det var, man stod over for. Og det hører vel med til historien, at det 
var Købmagergade-røveriets tragiske forløb, der satte gang i overvejelser, som 
går ud på, at hvis Lyngby-røveriet var blevet opklaret, så ville bandens aktiviteter 
være blevet afsløret tidligere. Der er et element af bagklogskab i beskrivelsen af 
forløbet, som muligt har sløret blikket for, hvad der var muligt at opklare i 1983, 
uanset hvilke undersøgelser eller afhøringer, der havde været adgang til. 


Afslutning 

Kommissionens vurdering vedrørende Lyngby-røveriet må herefter blive, (I) at 
der ikke med rette kan rettes bebrejdelser mod PET for ikke at have stillet ma- 
teriale vedrørende Appel-gruppen til rådighed for Lyngby Politi eller for at have 
pålagt politiet indskrænkninger med hensyn til anvendelsen, der ikke var rime- 
ligt begrundet i materialets karakter og PET's arbejde. 

Ligeledes er det Kommissionens opfattelse, at der (II) ikke er grundlag for 
en opfattelse af, at Justitsministeriet ikke skulle have gjort, hvad der var muligt 
for at fremme en udleveringsbegæring mod to i Frankrig anholdte arabere eller 
i øvrigt skulle have beordret en generel indstilling af efterforskningen af røveriet 
i Lyngby 1983. Og endelig bør det (III) fremhæves, at beslutningen om ikke at 
begære udlevering af de to arabere ikke kan antages at have haft betydning for 
mulighederne for opklaring af røveriet. 

19. RETLIG VURDERING FOR SÅ VIDT ANGÅR 
PERIODEN 1968-1989 


Kommissionen har ikke ved sin gennemgang af PETS virksomhed vedrørende 
”Maoistiske miljøer” konstateret tilfælde, hvor PET har overtrådt regler og ret- 
ningslinjer fastsat af Folketinget eller regeringen. 


PET's overvågning af den antiimperialistiske venstrefløj 1945-1989 


329 


330 


DEL 3: FÆLLES KURS KLUBBEN, SKOLESAMVIRKET TVIND, DEN RØDE HØJSKOLE Mv. 


DEL 3: FÆLLES KURS KLUBBEN, SKOLESAM- 
VIRKET TVIND, DEN RØDE HØJSKOLE OG 
SOLIDARITETSBEVÆGELSER 


20. FÆLLES KURS KLUBBEN 


Den 29. oktober 1979 blev sømændenes formand Preben Møller Hansen eks- 
kluderet af DKP efter 23 års medlemskab.'% 'To dage efter rettede Preben Møller 
Hansen i et indlæg i Ekstra Bladet en hård kritik mod DKP, hvor han blandt an- 
det lagde vægt på, at det var kendetegnende for DKP, at det ikke tålte nogen form 
for kritik. Ifølge Preben Møller Hansen udnyttede partiet dets medlemmer, når 
det gjaldt indsamling af midler, mens medlemmerne hverken vandt indflydelse 
eller fik tak for deres indsats. De havde eksempelvis intet at skulle have sagt, da 
en snæver kreds inden for DKP's ledelse traf beslutning om at ”gå i kanen med 
socialdemokraterne” og at ekskludere Møller Hansen fra partiet. Desuden havde 
DKP modsat sig dannelsen af et ”transportarbejderforbund”, som Møller Han- 
sen og andre havde foreslået. Dette stred ifølge Preben Møller Hansen mod idéen 
om, at fagforeningerne ikke skulle styres af partierne. Endeligt beskyldte Preben 
Møller Hansen DKP's ledelse for at belønne sig selv med rejser til østlandene.% 

På et møde i Sømændenes Forbund den 2. november 1979 ”strukturerede” 
136 mennesker ”Fælles Kurs Klubben” med Sømandsforbundets kasserer som 
formand og Preben Møller Hansen som næstformand.'% Den følgende måned 
rejste Preben Møller Hansen rundt i Danmark og agiterede for oprettelsen af 
Fælles Kurs Klubber, der alle skulle være led i en større tværsocialistisk bevægel- 
se. Navnet henviste til en fælles kurs mod kapitalen og mod kapitalens bolværk 


1054 Den følgende beskrivelse omhandler Fælles Kurs Klubben som politisk gruppe. Se desuden Kom- 
missionens beretning, bind 6 og 8 om PET's overvågning af hhv. DKP og arbejdsmarkedet. 

1055 Politiken, 30. oktober 1979; Ekstra Bladet, 1. november 1979. 

1056 Land og folk, 2. november 1979; Politiken, 2. november 1979. 

Socialdemokratiet, og der blev lagt op til, at venstrefløjen skulle forenes mod 
den socialdemokratiske arvefjende. I Ekstra Bladet blev det lagt frem sådan, at 
det var Fælles Kurs Klubbens mål at knuse hele ”den forstenede venstrefløj” og 
samle kræfterne under én fane.'%” I et udkast til et program for organisationen 
blev forslaget om enhed fremlagt mere fredeligt i form af en appel til hele arbej- 
derklassen om at gå til modstand mod ”det nuværende uretfærdige samfund”. 
Det fremgik af forordet til programforslaget, at programmet var ment som et 
samarbejdsgrundlag for hele venstrefløjen — dog undtaget DKP, der som parti 
symboliserede den enhed med Socialdemokratiet, som Fælles Kurs Klubben vil- 
le arbejde imod.”%? Umiddelbart afviste Preben Møller Hansen stå i spidsen for 
et eventuelt parti, blandt andet fordi han mente, at der i forvejen var for mange 
partier på venstrefløjen.'% 

Den 3. januar 1980 blev Fælles Kurs Klubben (FKK) stiftet officielt. Jørgen 
Tved var formand og Preben Møller Hansen næstformand. Det blev erklæret, 
at Fælles Kurs Klubben var en ny type socialistisk organisation, der dog stod 
på marxismens og leninismens grund. Organisationens arbejdsprogram tog ud- 
gangspunkt i den faglige kamp: Målet var ”aktionsenhed i fagbevægelsen” og 
”en demokratisk, kæmpende fagbevægelse” Et vigtigt budskab var endvidere, at 
FKK ville samle ”socialistiske, kommunistiske og partiløse arbejdere” og ”disku- 
tere den taktik, politik og strategi, som de danske arbejdere har brug for, med 
udgangspunkt i de eksisterende arbejderpartier” Mere konkret ville FKK arran- 
gere debataftener og weekendkurser samt udgive det politiske skrift Derudaf.”% 
Ifølge omtalen i aviserne havde cirka 500 personer meldt sig ind i FKK i løbet af 
de første fem måneder, og der var oprettet ni afdelinger.” 

Den 1. maj 1984 udkom første nummer af FKK's nye politiske skrift Gnisten, 
der havde til mål at give FKK's arbejde ”en bedre teoretisk ballast”. Selv om den 
revolutionære retorik var dæmpet sammenlignet med ml-gruppernes, hed det 
i tidsskriftets første linjer, at det var FKK's hovedformål at forene venstrefløjen 
i Danmark og ”medvirke til skabelsen af en samlet revolutionær bevægelse”? 
Det blev endvidere nævnt, at Gnisten muligvis ville forsøge at samarbejde med 


1057 Ekstra-Bladet, 12. november 1979. 

1058 FKK: Forord til Programforslag, u.d. 

1059 Information, 17.-18. november 1979. 

1060 Fælles Kurs Klubben: Manifest for Fælles Kurs Klubben — Vedtaget på Fælles Kurs Klubbens landskon- 
ference d. 3.-4. april, 1980. 

1061 Se f.eks. Information, 5.-6. april 1980. 

1062 Gnisten, nr. 1, 1. maj 1984, S. 3. 

bladet Socialisten, for derved at samarbejde med Forbundet Socialisterne. Knap 
en uge senere holdt Fælles Kurs Klubbens ledelse ekstraordinært møde. Preben 
Møller Hansen foreslog nu, at der skulle udarbejdes et politisk program for orga- 
nisationen.”% Programmet, der bestod af et principprogram og et handlingspro- 
gram, blev vedtaget på FKK's landsmøde den 10.-11. november 1984. 

Af principprogrammet fremgik, at FKK havde et revolutionært sigte på linje 
med flere af de øvrige yderliggående grupper på venstrefløjen. Der fandtes ifølge 
programmet ingen parlamentarisk vej til socialismen, og arbejderklassen måtte 
forberede sig på at gribe magten og ”om nødvendigt forsvare de folkelige be- 
slutninger med væbnet magt”. Det borgerlige statsapparat måtte knuses, ”for at 
nedbryde al modstand fra den tidligere herskende klasse” og for at organisere 
den socialistiske opbygning af samfundet. ?% 

Det mere kortsigtede handlingsprogram tog i vid udstrækning udgangspunkt 
i kampen på det danske arbejdsmarked, i modsætning til eksempelvis KAK og 
Manifest/Kommunistisk Arbejdsgruppe, der som ovenfor beskrevet tog ud- 
gangspunkt i en international tredjeverdensbaseret kamp. For FKK var opbyg- 
ningen af ”aktionsenheden” et afgørende middel i kampen for at ”genskabe ar- 
bejderklassens kamporganisationer” og dermed ”den mest påtrængende opgave 
for Fælles Kurs Klubbens medlemmer”. Begrebet dækkede med FKK's egne ord 
over en samarbejdsmetode for organisationer og bevægelser, der trods forskel- 
lige opfattelser mødtes i et samlet virke. Konkret skulle der oprettes ”branche- 
rettede tillidsmands-ringe” og afholdes landsdækkende og lokale konferencer, 
alt underlagt en form for landsdækkende koordinering og ledelse af kampen.?% 

Ved kommunalvalget i november 1985 stillede repræsentanter fra Fælles Kurs 
Klubben op i København, Frederiksberg, Esbjerg og Odense. Et hovedpunkt i 
organisationens kampagne var en kritik af de nedskæringer og ”skandaløse 
forhold” for pensionister, efterlønsmodtagere, arbejdsløse m.fl., som landets 
kommuner havde et medansvar for. Det var således mere socialpolitiske pro- 
tester end revolutionære paroler, der prægede programmet forud for kommu- 
nalvalget.”%% FKK stillede op i valgteknisk samarbejde med SF, DKP og VS, og 


1063 Arbejderbladet, 8/84, s. 12. 

1064 Fælles Kurs Klubbens program — Vedtaget på Fælles Kurs Klubbens landsmøde d. 10.-11. november 
1984, Arbejderforlaget 1985, s. 16-19. 

1065 Ibid., s. 34 f. 

1066 Arbejderbladet, sernummer om kommunalvalget, 7/85. 

fik sammenlagt 1.819 stemmer, heraf knap 1.600 i København. '” Valget var en 
skuffelse. 

Mindre end et halvt år senere blev FKK imidlertid omdannet til et politisk 
parti. Den 19. april 1986 holdt arbejderpartiet Fælles Kurs stiftende landsmøde, 
og et halvt år senere havde partiet indsamlet 20.000 af de i alt 25.000 underskrif- 
ter, det krævede at blive opstillet til valg til Folketinget. De flittigste indsamlere 
af underskrifter blev ifølge PET's oplysninger udlovet præmier i form af rejser 
og lignende.” Ved folketingsvalget den 8. september 1987 blev partiet valgt ind 
i Folketinget med 2,2 pct. af stemmerne, men allerede et halvt år senere, ved 
det såkaldte ”anløbsvalg” den 10. maj 1988, fik partiet ”kun” 1,9 pct. af de af- 
givne stemmer, og dermed var partiet igen ude af Folketinget. Fælles Kurs var på 
mange måder et atypisk venstrefløjsparti. Trods tidligere års sympatidemonstra- 
tioner med antiimperialistiske bevægelser i den tredje verden, markerede partiet 
sig i Folketinget med en politik, der var hård over for flygtninge og indvandrere. 
Dette samt ældrepolitikken blev partiets mærkesag.””” Fælles Kurs stillede op 
igen i december 1990, men også denne gang uden at blive valgt ind. Fælles Kurs 
har ikke efterfølgende opstillet til Folketinget.'Y? 


Overvågning af Fælles Kurs Klubben 


De tidligste oplysninger i PET's arkiv om Fælles Kurs Klubben er fra januar 1980, 
da PET via en kilde i DKP modtog oplysninger om etableringen af den nye or- 
ganisation. PET noterede i første omgang navne på centrale FKK-aktører, hvoraf 
fire allerede var registreret.” Derudover fik PET som en af de tidligste oplys- 
ninger orientering om, at der i Køge var dannet en lokalafdeling af Fælles Kurs 
Klubben under navnet ”Fællesfronter”, hvor Preben Møller Hansen havde været 
folketingskandidat for DKP ved valget i 1979. Den lokale organisation blev dan- 
net af kommunister, der var trådt ud af DKP i protest mod partiets eksklusion 


1067 PET, emnesag: ks. ”Vedr. Fælles Kurs Klubbens opstilling til kommunalvalget” 5. marts 1986. 

1068 PET, emnesag: ”Vedr. stiftelsen af arbejderpartiet ”Fælles Kurs”, 24. november 1986. 

1069 Se Søren Hein Rasmussen, Danmarkshistorien bd. 16 1985-2000, Grænser forsvinder (Politiken & 
Gyldendal, 2004), s. 57 og 161, og Carsten Fenger-Grøn & Malene Grøndahl, Flygtningenes dan- 
markshistorie 1954-2004 (Aarhus Universitetsforlag, 2004), s. 209. 

1070 Tal hentet fra Folketingets hjemmeside, www.ft.dk. 


1071 PET, emnesag: ”Vedr. stiftelsen af partiet ”Fælles-Kurs Klubben i Danmark”, 11. januar 1980. 

af Preben Møller Hansen.” Samlet set modtog PET imidlertid ikke mange op- 
lysninger om FKK i 1980 og 1981, men emnesagen godtgør, at PET løbende no- 
terede oplysninger om FKK på baggrund af indlæg i blandt andet lokalaviser.” 
Det er vanskeligt at formulere noget præcist om PET's vurdering af FKK på dette 
tidlige tidspunkt, men det skønnes, at PET synes at have tillagt FKK's idéer om 
en samling af venstrefløjen uden om DKP nogen vægt. I et notat fra juni 1980 
hedder det i al fald, at styrkeforholdet mellem DKP og den øvrige venstrefløj 
var ved at ændre sig, og at repræsentanter fra SF, VS, FS, KAm-l, KAP og FKK 
havde markeret sig stadigt stærkere og havde fået ”langt større indflydelse” end 
nogensinde tidligere.” 

PET's notitser omhandlende FKK mellem 1980 og 1982 var som oven for 
antydet primært baseret på åbne oplysninger. PET bemærkede i 1980, at FKK 
havde spillet en rolle i en konflikt mellem DSB og Sømændenes Forbund dette 
år.” Desuden bemærkede PET, at FKK deltog i et antal offentlige møder sam- 
men med blandt andre VS, SF, SAP og KAP; I 1982 tildelte PET imidlertid 
FKK og Preben Møller Hansen øget opmærksomhed. Baggrunden var Preben 
Møller Hansens østkontakter, og at han i begyndelsen af 1982 havde deltaget i 
World Federation of Trade Unions' 10. kongres på Cuba.”” Desuden noterede 
PET i 1982, at Preben Møller Hansen angiveligt havde forsøgt at kuppe sig ind i 
bestyrelsen for Landsforeningen Danmark-Libyen.'”? En anden årsag til PET's 
øgede interesse for FKK var, at Preben Møller Hansen i begyndelsen af 1980'erne 
med jævne mellemrum argumenterede for etablering af et stort transportarbej- 
derforbund ved sammenlægning af en række eksisterende forbund inden for 
beslægtede områder.” Forslaget mødte imidlertid stærk modstand fra andre 
dele af fagbevægelsen, ikke mindst blandt de forretningsførere i SID, der tilhørte 


1072 PET, emnesag: ”Vedr. Dannelse af ny organisation i Køge”, 17. december 1979. Oplysningerne stam- 
mede angiveligt fra åbne kilder. 

1073 PET, emnesag: ks. ”Vedr. Fælles Kurs Klubber”, 25. februar 1980. 

1074 PET, emnesag: ”Vedr. Venstrefløjs-samling uden om DKP på vej, 3. juni 1980. 

1075 PET, emnesag: Vedr. Færgekonflikten på Storebælt 18. juni, 1. juli og 13. august 1980. 

1076 PET, emnesag: ”Vedr. Protestoptog fra venstrefløjen i Ålborg”, 3. februar 1981. 

1077 PET, emnesag: ”Vedr. World Federation of Trade Unions 10. kongres”, 29. juli 1982. 

1078 PET, emnesag: ”Vedr. Landsforeningen Danmark-Libyer”, 30. september 1982 og ”Vedr. Dansk Li- 
bysk Venskabsforenings generalforsamling”, 1. oktober 1982. PET, emnesag: Udskrift fra overvåg- 
ning, 14. april 1983. 

1079 Det nævnes f.eks. også i resolutionerne vedtaget på FKK's landskonference d. 14.-15. november 1981. 

DKP. PET's interesse for spørgsmålet var antagelig, at hvis et sådant forbund blev 
etableret, ville det kunne lamme Danmark i tilfælde af en konfliktsituation. 


— rar =— " 
Preben Møller Hansen var i mange år medlem af DKP, men blev i 1979 ekskluderet. Efterfølgende 


stiftede han Fælles Kurs Klubben, der senere blev omdannet til partiet Fælles Kurs, som i 1987-88 var 
præsenteret i Folketinget. Formålet med Fælles Kurs Klubben var at samle hele venstrefløjen uden om 
DKP for på fælles grund at føre en kamp mod ”det reaktionære Danmark”. PET bemærkede bl.a., at 
Preben Møller Hansen havde østkontakter, og at han ydede økonomisk støtte til BZ-Brigaden, der af 
PET blev sat i forbindelse med støtte til udenlandske terrormiljøer. (Polfoto). 


I juni 1984 udarbejdede PET en 13-sider lang rapport om FKK's oprindelse, ud- 
vikling og aktiviteter. I rapporten blev der især lagt vægt på kontakten til øvrige 
venstrefløjsgrupper, herunder til BZ'erne, den økonomiske støtte til et antal fag- 
forbund og til forskellige venskabsforeninger. Endelig betonedes Preben Møller 
Hansens forestillinger om et samlet transportarbejderforbund.” FKK begyndte 
samtidig, det vil sige fra 1983/84, at optræde i PET's årsberetninger med selv- 


1080 PET, emnesag: ”Vedr. Preben Møller Hansen og hans idé om oprettelse af et transportarbejderfor- 
bund”, 6. maj 1983. 
1081 PET, emnesag: ks. ”Vedr. Fælles Kurs Klubben” 15. juni 1984. 

stændige — og ganske lange — afsnit. De nye retningslinjer for tjenesten fra 1983 
var givetvis medvirkende til dette, da de i højere grad end tidligere muliggjorde 
registrering af flere af grupperne på den yderste venstrefløj. Om det skyldtes de 
nye retningslinjer, at PET fandt det nødvendigt at udarbejde en notits om FKK's 
pensionistafdeling, Fælles Kurs Pensionister (FKP), er imidlertid uvist. Under 
alle omstændigheder blev der i sommeren 1984 udarbejdet en kort notits, der be- 
skrev dannelsen af FKP, herunder navne og telefonnumre på formand, kasserer 
og bestyrelse. > Helt overordnet var FKK interessant for PET, fordi det lykkedes 
FKK at samle venstrefløjen til forskellige aktiviteter. FKK's succes skyldtes den 
stærke økonomi, som Sømændenes Forbund og Preben Møller Hansen sikre- 
ders 

I PET's årsberetning for 1984 fyldte omtalen af FKK omkring 1 sider, mens 
de øvrige grupper på den yderste venstrefløj oftest blev beskrevet på en enkelt 
side. Det havde flere årsager: For det første var FKK's medlemstal i årets løb 
steget fra 1.000 til 1.500. For det andet mente PET, at det i overensstemmelse 
med FKK's ambitioner var lykkedes at virke som samlingssted og platform. PET 
mente således at kunne konstatere, at organisationens inderkreds var en ”broget 
flok”, der tidligere havde tilhørt en række forskellige venstrefløjsgrupper. FKK's 
politiske program var ifølge PET så bredt formuleret, at det nemt kunne rumme 
samtlige af de repræsenteredes udgangspunkter. Samtidig mente tjenesten, at der 
trods fælles demonstrationer og aktiviteter kun var en enkelt organisation, der 
havde planer om et tættere samarbejde med FKK, nemlig Forbundet Sociali- 
sterne (FS). En tredje årsag til PET's lange omtale af gruppen lå i forlængelse 
af FKK's førnævnte økonomiske forhold. PET mente fortsat, at FKK's styrke og 
evne til at samle flere grupper på venstrefløjen var tæt knyttet til forbundets 
stærke økonomi. På dette punkt adskilte FKK sig betydeligt fra de andre grupper 
på venstrefløjen. Sømændenes Uddannelsesfond, den største af fondene, rådede 
angiveligt over mere end 40 millioner kroner, der i overensstemmelse med en 
overenskomstaftale var indbetalt til fonden fra rederierne. Da Preben Møller 
Hansen åbent erklærede, at fonden blandt andet støttede BZ'erne økonomisk, 
konstaterede han selv i forlængelse heraf, at det faktisk betød, at skibsrederne 


1082 PET, emnesag: ”Vedr. Fælles Kurs Klubben og Fælles Kurs Pensionister” 2. august 1984. FKP var 
allerede blevet dannet i december 1983, men kom ikke i PET's ”søgelys” før sommeren 1984. 
1083 PET, administrativ sag: Årsberetning for 1983, afd. C. 

dermed støttede BZ'ernes aktiviteter.” PET's interesse for FKK's økonomiske 
styrke var endnu en årsag til den lange omtale i årsberetningen. Tidligere PET- 
medarbejdere, der har været afhørt i Kommissionen, har også bekræftet PET's 
interesse i FKK's stærke økonomi.'% 

På aktionssiden mente PET, at FKK i årets løb havde deltaget i en række ak- 
tioner. Under en NATO-øvelse i september 1984 havde FKU i Esbjerg sammen 
med ”Esbjerg Basekomité” arrangeret aktioner mod øvelsen. Den 6. september 
havde ca. 50 unge demonstranter, heraf nogle ”BZ-lignende typer” forøvet hær- 
værk og ildspåsættelse af DFDS-koncernens hovedkvarter i København. Efter- 
som PET havde oplysninger om, at demonstranterne umiddelbart før demon- 
strationen havde holdt møde i Sømændenes Forbunds hovedkvarter, betragtede 
PET FKK som arrangør af aktionen. Det medførte den første af i alt seks aflyt- 
ninger, der blev rettet mod FKK-miljøet fra organisationens start indtil 1989. Fra 
11. september til 4. oktober 1984 aflyttede PET med henvisning til straffelovens 
kap. 20 de telefonlinjer, der var installeret i FKK's lokaler på Herluf Trollesgade i 
København.” Aflytningen gav ikke oplysninger, der kunne føre til opklaring af 
aktionerne.” I november besatte en gruppe unge den københavnske afdeling af 
Jyske Bank i protest mod bankens handel med den sydafrikanske valuta ”Kruger 
Rand”. Elleve andre afdelinger af Jyske Bank blev udsat for hærværk. PET antog 
på baggrund af ubekræftede kildeindberetninger, at FKK havde ”haft noget med 
aktionerne at gøre”. Tjenesten mente at få bekræftet sine formodninger, da Pre- 
ben Møller Hansen på landsmødet i november 1984 havde udtalt, at FKK havde 
været involveret i en række aktioner, men at han ikke kunne nævne detaljer, 
da der var risiko for, at ”mange af de tilstedeværende kammerater ville havne i 
fængsel”, Samlet set mente PET i midten af 1980'erne, at FKK var en gruppe, 
der ikke veg tilbage 


1084 Se Ulla Nygaard Thomsen, Sømandens Kurs — Portræt af Preben Møller Hansen (Ekstra Bladet, 
1987), s. 81 f. og Ny Dag 21. august 1984. 

1085 Således Per Larsen, RB: 3. september 2002. 

1086 Retsbog for Københavns Byret, 11. september 1984. Straffelovens kap. 20 omfatter ”almenfarlige 
forbrydelser”, ”brandstiftelse” ”fareforvoldelse” mv. 

1087 PET, emnesag: ks. Afslutning på aflytning af (...), 2. oktober 1984. 

1088 PET, administrativ sag: Årsberetning for 1984, afd. C. 

”for at tage såvel utraditionelle som ulovlige metoder (politivedtægts- og straffe- 
lovsovertrædelser) i brug for at markere sig i offentligheden som det revolutionære 
parti på venstrefløjen, der mener sin politik alvorligt i kampen mod det kapitalisti- 
ske samfundssystem og alle dets overgreb på arbejderklassen”? 


Det er bemærkelsesværdigt, at FKK's forhold til Sovjetunionen kun udgjorde 
en lille del af PET's beskrivelse i årsberetningen for 1984. Samtidig kan det kon- 
stateres, at en betydelig del af PET's indberetninger i løbet af det kommende år, 
1985, omhandlede Preben Møller Hansens forbindelse til Venskabsforeningen 
Danmark-Sovjetunionen. Ifølge PET's oplysninger var DKP bekymret for Møl- 
ler Hansens forsøg på at ”underlægge” sig foreningen ved at danne fraktioner og 
platforme.%?? 


Registrering, partidannelse og udenlandske kontakter 


Preben Møller Hansen var selv overbevist om, at hans og FKK's telefoner blev 
aflyttet gennem en lang årrække. Samtidig udtrykte han på sin klare facon, at 
han var fuldstændig ligeglad med, om dette fandt sted: Han havde aldrig sagt 
noget, der ikke tålte dagens lys. Det fremgår af et af de mange interviews i aviser 
og ugeblade, hvorfra PET hentede de fleste oplysninger om de politiske miljøer. 
Pressen fandt generelt Preben Møller Hansen interessant som følge af hans en- 
treprenante økonomiske aktiviteter og — af og til — fiaskoer, hans hårdhændede 
faglige kampe og hans kulørte personlighed. Selv havde han tilsyneladende ikke 
noget imod at stille op til interviews og reportager, hvorfor PET's sag om Preben 
Møller Hansen og FKK bugner af udklip fra aviser, politiske skrifter og ugebla- 
de.&% 

Aflytningen af Preben Møller Hansen havde langt fra det omfang, som han 
selv troede. Ud over en aflytning under en NATO-øvelse i efteråret 1984 har 
Kommissionen fundet dokumentation for fem andre aflytninger. Tre af disse 
blev foretaget i 1985, og to af aflytningerne var relateret til overenskomstkon- 
flikten i april. Den ene fandt sted i Århus fra den 1. til den 30. april, den anden 
i Odense fra den 3. til den 22. april. Begge steder frygtede man, at FKK ville 


1089 Ibid. 

1090 PET, emnesag: ”Vedr. frygt i DKP og Landsforeningen Danmark/Sovjet” 14. februar 1985, og ” Vedr. 
Landsforeningen Danmark-Sovjet”, 20. februar 1985. 

1091 PET, emnesag: Ukendt blad 21. maj 1986, samt div. udklip. 

deltage i og koordinere ulovlige blokader og aktioner, og begge steder blev der 
henvist til straffelovens $ 114 og $ 193.” I juni 1985 blev der iværksat en ny af- 
lytning, dels af Fælles Kurs Klubbens lokaler i Købehavn, dels af FKK's faglige 
sekretær i Århus. Disse aflytninger kom i stand i forbindelse med den israelske 
vicepremierministers besøg mellem den 9. og den 12. juni 1985 og løb fra den 
4. til den 14. juni. PET havde tidligere konstateret, at den pågældende sekretær 
havde været aktiv deltager i demonstrationer og uroligheder under den israel- 
ske forsvarsminister Ariel Sharons besøg i 1983. Da tjenesten mente, at FKK og 
sekretæren opretholdt kontakt til palæstinensiske kredse, blev der iværksat en 
telefonaflytning med henvisning til straffelovens kap. 20 i almindelighed, og $ 
237 om ”attentatforsøg” i særdeleshed. Aflytningen førte ikke til oplysninger, 
der pegede i retning af planer om overtrædelse af straffeloven. 

FKK's årsmøde fra den 30. november til den 1. december 1985 blev overvåget 
af PET. I arkivalierne henvises der til båndudskrifter fra mødet, hvilket tyder på, 
at en person optog talerne fra landsmødet på bånd og videregav disse til PET. 
Derudover blev der foretaget motorregistreringstjek på de biler, der ankom til 
skolen, hvor mødet blev holdt, og der blev taget fotos af en del af deltagerne. 
Flere af disse var tydeligvis ældre personer, der formentlig var medlemmer af 
Fælles Kurs” pensionistorganisation, FKP. Suppleret med FKK's egne udgivelser 
og trykte resolutioner udarbejdede PET i marts 1986 et langt og grundigt referat 
fra landsmødet, der også indeholdt en redegørelse for hvilke personer, der var 
blevet valgt til hvilke organer. Sammen med de førnævnte aflytninger af ledende 
personer i FKK konkluderede PET, at Preben Møller Hansen besad en næsten 
enevældig magt i organisationen, og at partiet oplevede en indre splittelse. I den 
følgende årsberetning fra PET hed det, at en del medlemmer som følge af de 
interne uenigheder var vendt tilbage til DKP. Da tjenesten samtidig bemærkede, 
at en stor del af. medlemmerne var pensionister, ville man ikke udelukke, at dette 
var medvirkende til FKK's ”ændrede aktivitetsmønster”9%% 

I årsberetningen fra 1985 beskrev PET FKK's aktiviteter som væsentligt mere 
afdæmpede i forhold til det foregående år. Medlemstallet blev anslået til cirka 
2.500. Endvidere blev det berettet, at der under konflikterne på arbejdsmarkedet 
i foråret 1985 havde været ”forbavsende stille” omkring FKK. Den aflytning, der 
blev foretaget på Fyn under konflikten, havde da også afsløret, at nogle FKK- 


1092 Retsbog fra byretten i Odense, 3. april 1984 og Retsbog fra byretten i Århus, 1. april 1985. 
1093 Retsbog fra byretten i Århus, 4. juni 1985. 
1094 PET, emnesag: Dokumenter fra FKK's landsmøde 1985. 

medlemmer mente, at aktiviteterne havde været for moderate.”% Endelig be- 
mærkede PET, at FKK stadig opretholdt nære forbindelser til venskabsforenin- 
gen Danmark-Libyen og i øvrigt også en vis kontakt til palæstinensiske miljøer. 
Selv om PET i 1985 betragtede FKK's aktiviteter som mere afdæmpede, mente 
tjenesten, at medlemskab af FKK var tilstrækkeligt registreringsgrundlag. Denne 
opfattelse forelagde PET Wamberg-udvalget den 29. april 1985, idet PET samti- 
dig præsenterede et notat om FKK's grundlag og virksomhed. Udvalget accepte- 
rede efterfølgende, at personer, der kunne identificeres som medlemmer af FKK, 
kunne registreres. Som det var tilfældet med de øvrige grupper, betød det dog 
langt fra, at alle medlemmer faktisk blev registreret. Praksis gjaldt i øvrigt ikke 
personer, der via medlemskab af andre organisationer var indmeldt kollektivt i 
FKK. 

Kontakten til Libyen fangede atter PET's opmærksomhed i efteråret 1986. 
Overvågningen af de anarkistiske miljøer i Århus omkring bogcaféen Regnbuen 
afslørede en samtale mellem en person herfra og en person fra FKK's internatio- 
nale udvalg. Begge skulle deltage i en ungdomskonference i Libyen, ifølge PET 
betalt af den libyske stat. PET noterede navnene på de fem deltagere, hvoraf tre 
i forvejen var registrerede.” Ved hjemkomsten oprettede PET en observation i 
Kastrup Lufthavn og fotograferede flere af deltagerne. 

Den 14. oktober 1986 nedlagde Dansk-Libysk Arabisk venskabsforening sig 
selv på en ekstraordinær generalforsamling, der blev afholdt i lokalerne i Herluf 
Trollesgade. PET havde en kilde med ved nævnte generalforsamling, som med- 
delte, at Preben Møller Hansen havde været blandt dem, der stemte for nedlæg- 
gelse. Grunden hertil var for kilden lidt uklar, men det var tilsyneladende en gen- 
nemgående opfattelse, at foreningens struktur og virke var ineffektiv i forhold til 
de resultater, man ønskede at opnå. PET noterede dog i et senere notat, at man 
var overbevist om, at den egentlige årsag var Sømændenes Forbunds ønske om 
at fjerne visse medlemmer, og at det var forventeligt, at foreningen ville genopstå 
nogle få måneder senere.” Et par måneder forinden, i august 1986, var Pre- 
ben Møller Hansen blevet ekskluderet af forretningsudvalget for venskabsfor- 


1095 PET, administrativ sag: Årsberetning for 1985, afd. C og PET, emnesag: ks. ”Vedr. FKK's aktiviteter 
i forbindelse med konflikten på arbejdsmarkedet i apr. 85”, 6. maj 1985. 

1096 PET, emnesag: Notits vedr. FKK, marts 1985 og referat fra WU-møde 29. april 1985. 

1097 PET, emnesag: ks. ”Vedr. danske statsborgere med tilknytning til FKK”, 3. september 1986 og 
13. oktober 1986. 

1098 PET, emnesag:ks. Vedr. (...) hjemkomst fra Libyen, 30. september 1986. 

1099 PET, emnesag: ”Vedr. Dansk-Libysk Arabisk venskabsforening, 17. oktober 1986”, 28. oktober 1986. 

eningen Danmark-Sovjetunionen. Derved falmede to hidtil vigtige aspekter af 
PET's trusselsbillede i forhold til Preben Møller Hansen og hans politiske akti- 
viteter. 

Oplysninger i PET's arkiv om FKK og Preben Møller Hansen kom med årene 
i stigende grad fra åbne kilder. Det gjaldt f.eks. de historier om, at Sømændenes 
Forbund skulle have afsløret våbensmugling, herunder på danske skibe, til Iran 
og Irak samt, på et tidligere tidspunkt, Sydafrika. Skriverierne førte til, at en 
repræsentant for det amerikanske senatsudvalg, der undersøgte USAs våben- 
salg, besøgte Sømændenes Forbund 1. april 1987. Efter mødet udtalte et ledende 
medlem af forbundet, at repræsentanten hverken virkede særligt velforberedt 
eller særligt interesseret.” Der er dog enkelte undtagelser, der peger i retning 
af, at PET endnu i september 1987 havde kontakter i Fælles Kurs. Det tyder de 
grundige referater fra partiets landsmøde og landsledelsesmøder i september og 
oktober på.”” 

Dagen efter at partiet Fælles Kurs blev valgt ind i Folketinget 8. september, 
behandlede Wamberg-udvalget på ny spørgsmålet om registrering af FKK-med- 
lemmer. PET's chef mente, at der ikke længere burde ske registrering alene på 
baggrund af medlemskab af partiet, hvilket udvalgets medlemmer tilsluttede sig. 
Samtidig ville PET gennemgå alle hidtidige registreringer af FKK-medlemmer 
for at få klarlagt, hvilke registreringer der eventuelt skulle opretholdes. Da udval- 
get et par måneder senere på ny trådte sammen, oplyste PET, at man havde be- 
holdt seks registreringssager. De pågældende forblev registrerede, fordi der var 
andre grunde, ud over deres medlemskab af FKK, herfor. "%” I PET's årsberetning 
for 1987 hed det fortsat, at Preben Møller Hansen stod i spidsen for et stigende 
antal organisationer, fonde og institutioner, og at han ydede økonomisk støtte til 
”den kæmpende venstrefløj”. Der blev dog ikke nævnt eksempler eller specifikke 
omstændigheder.” 


1100 PET, emnesag: ”Vedr. amerikansk henvendelse til Sømændenes Forbund”, 1. april 1987. 

1101 PET, emnesag: ”Vedr. Fælles Kurs Landsledelsesmøde” 7. oktober 1987; ”Vedr. Arbejderpartiet Fæl- 
les Kurs” ordinære landsmøde 1987”, 23. oktober 1987 og ”Vedr. Landsledelsesmøde Fælles Kurs”, 31. 
oktober 1987. 

1102. WU-møde 9. september 1987, og 3. november 1987. 

1103 PET, administrativ sag: Årsberetning for 1987, afd. C. 

Sammenfatning 


Fælles Kurs Klubben (FKK) blev dannet efter Preben Møller Hansens brud med 
DKP og kunne opfattes som den politiske gren af Sømændenes Forbund. FKK 
havde som sit primære formål at samle hele venstrefløjen uden om DKP for på 
fælles grund at føre en kamp mod ”det reaktionære Danmark”, Internationalt var 
det FKK's mål at føre kamp mod imperialismen. I de første par år førte dette til et 
samarbejde med det maoistiske KAm-l og senere med Forbundet Socialisterne. 
Ellers søgte FKK indflydelse i en række fagforbund og venskabsforeninger, her- 
under Danmark-Sovjet, Danmark-Libyen og Danmark-Nordkorea. Derudover 
ydede FKK og Preben Møller Hansen ved flere lejligheder støtte til BZ-miljøet. I 
1986 omdannedes FKK til et parti der kom i Folketinget ved valget i 1987. 

PET fulgte udviklingen i FKK. Idéen om at FKK ville udgøre en platform 
for den samlede antiimperialistiske kamp var interessant for PET på grund af 
de mange penge, der befandt sig i Preben Møller Hansens forskellige fonde. 
Kontakterne til Sovjetunionen, de øvrige østlande og de palæstinensiske miljøer 
udgjorde ligeledes en del af baggrunden for PET's interesse. Samarbejdet med 
BZ'erne skabte forventninger om uroskabende virksomhed. Disse forhold blev 
forelagt Wamberg-udvalget, hvorefter PET fik ”grønt lys” til at registrere med- 
lemmer af FKK udelukkende på baggrund af medlemskab. Antallet af personer, 
der blev registreret som direkte følge af FKK-medlemskab, udgør højest 40 per- 
soner. De mest fremtrædende og aktive medlemmer var allerede kendt af PET. 

PET havde en række kontakter, der deltog i FKK's arrangementer, og som 
overvågede visse aktiviteter ganske tæt. Der blev foretaget i alt seks telefonaflyt- 
ninger, de fleste af FKK's lokaler i Herluf Trollesgade. Preben Møller Hansens 
egen telefon blev ikke aflyttet. Størstedelen af PET's oplysninger om FKK stam- 
mede fra åbne kilder. 

I 1977 udfærdigede en PET-medarbejder en rapport om skolesamvirket Tvinds 
virksomhed. Det er formentlig den første samlede vurdering af Tvind, som PET 
lod koncipere. PET havde iværksat en efterforskning mod skolesamvirket fire 
måneder forinden, og notitsen var skrevet på baggrund af oplysninger fra denne. 
Det hed i rapporten, at Tvind eksperimenterede med undervisning og pædago- 
giske tiltag, hvilket angiveligt forekom den danske offentlighed sympatisk. Des- 
uden hed det, at Tvind stod i kontakt med udenlandske ekstremistgrupper. På 
baggrund af disse oplysninger var PET's efterforskning drevet af et ønske om at 
opklare, hvorvidt skolerne primært havde fokus på undervisning, eller om sko- 
lerne var et dække for et andet projekt: At forberede og træne unge mennesker 
til at udføre en revolution."” Det fremgår ikke af rapporten, hvem der havde for- 
fattet den, og ej heller hvem der var dens modtager. Det er derfor ikke muligt at 
fastslå, hvilken vægt rapportens konklusioner havde. Til gengæld synes det trus- 
selsbillede, der blev tegnet, at have været en rettesnor for PET's videre efterforsk- 
ning: At skabe indsigt i Tvinds mulige kontakt til udenlandske terrororganisatio- 
ner og at få afklaret, hvorvidt skolerne i den sammenhæng havde et ærinde, der 
var skjult for offentligheden og i strid med den lovlige samfundsorden. 


Mogens Amdi Petersen 


PET havde kendskab til Mogens Amdi Petersen allerede inden Tvinds oprettelse. 
Mogens Amdi Petersens personsag blev oprettet i 1965, men makuleret, tilsyne- 
ladende i januar 1969, for at blive genoprettet, da han blev anholdt og dømt for 
vold mod politiet under en demonstration mod NPD (Nationaldemokratische 
Partei Deutsclands, Tysklands Nationaldemokratiske Parti) i Flensborg i august 


1104 PET, emnesag: ”Vedr.: Den rejsende Højskole og Det Nødvendige Seminarium. Ang.: Gennemgang 


af tilgået materiale”. 5. januar 1977. 

1969. Det fremgår ikke, hvad der oprindeligt havde foranlediget Amdi Petersens 
registrering, men eftersom han optrådte i dagspressen som aktiv demonstrant 
imod det dansk-vesttyske militærsamarbejde og også protesterede imod de hem- 
melige kartoteker under debatten i 1964, kan det formodes, at baggrunden for 
registreringen skal findes i disse to forhold."”% Eftersom Amdi Petersens første 
personsag blev makuleret, er det materiale, der i dag findes på sagen, indsamlet i 
forbindelse med og i tiden efter hans genregistrering hos PET. Særligt sagen om 
Amdi Petersens anholdelse i Flensborg fylder meget. 

Den 22. august 1969 blev Amdi Petersen som nævnt anholdt i Flensborg i 
forbindelse med urolighederne forud for et NPD-møde samme aften. Han blev 
sigtet for at have kastet sten mod politiet, for at opfordre andre hertil samt for at 
have kommanderet en stenkastende gruppe. I alt blev det ifølge to flensborgske 
aviser til ”oprør og brud på landefreden under skærpede omstændigheder”"?? 
Selv sagde Amdi Petersen, at han kun havde vendt sit skyts mod det hus, hvor 
mødet blev holdt. Pressen, og ikke kun den venstreorienterede, var gennemgå- 
ende sympatisk indstillet over for Amdi Petersen. Det vakte nemlig journalister- 
nes opmærksomhed, at der måske var foregået et samarbejde mellem dansk og 
vesttysk politi om anholdelsen, og at politiet i Flensborg på forhånd syntes at 
været blevet oplyst om sandsynligheden for, at Amdi Petersen ville dukke op."” 
Et sådant forhold blev opfattet som kompromitterende for myndighederne blot 
et år efter regeringserklæringens ikrafttræden og øgede mistanken om, at der 
foregik registrering og udveksling af informationer om personer som Amdi Pe- 
tersen, der på dette tidspunkt kun var kendt for lovlig politisk aktivitet.” 


1105 PET, personsag: "Vedr. PETERSEN, Mogens Amdi. Den 3. september 1969”. 

1106 Det kongelige danske konsulat, Flensborg til Udenrigsministeriet. 28. august 1969 og ”Amdi Peter- 
sen ikke på fri fod mod kaution, Flensborg Avis, 25. august 1969. PET, personsag. 

1107 PET, personsag: ”Vedr. Lærer Mogens Amdi PETERSEN, f. d. 9/1— 1939 i Tønder, der den 22. august 
1969 blev anholdt i Flensborg for sin deltagelse i urolighederne i forbindelse med et NPD-møde 
samme dags aften. Politiets Efterretningstjeneste, 20. oktober 19697 

1108 Blandt presseklippene i sagen findes også en artikel fra Flensborg Avis. Den medarbejder, som havde 
lagt den pågældende artikel på sagen, havde også påhæftet et kartotekskort med følgende bemærk- 
ning: ”til orientering. det er ret interessant at se, at bl.a. det danske mindretals blad, ”Flensborg 
Avis”, der afgjort ikke har yderliggående synspunkter, af frygt for den kommende nynazisme støtter 
de kommunister, som bekæmper NPD” Man var altså i PET opmærksom på, hvor politisk følsom 
en sag dette var i grænselandet, og hvordan der i forlængelse af dette kunne opstå, hvis ikke uven- 
tede alliancer, så i hvert fald uventede sympatitilkendegivelser. 

Pressens formodning byggede især på, at den tyske betjent, som foranledige- 
de anholdelsen, i sin rapport havde beskrevet Amdi Petersen som ”langhåret og 
med stort skæg” til trods for, at Amdi Petersen ved anholdelsen var kortklippet 
og glatraget. En sådan beskrivelse af Amdi Petersen mentes at være fremkom- 
met, fordi rapportskriveren havde påført et ældre signalement, der skulle være 
hentet fra kartoteksoplysninger i Vesttyskland, men som havde dansk oprindel- 
se. Endvidere havde det vesttyske politi angivet Amdi Petersens forhenværende 
adresse i Næsby på Fyn, selv om han ikke havde boet der i flere år. Ifølge pressen 
tydede også dette på, at oplysninger om Amdi Petersen var givet videre til Vest- 
tyskland af danske myndigheder. Endelig tolkede journalisterne det vesttyske 
politis villighed til at lade Amdi Petersen krydse grænsen, i modsætning til en 
flok ”åbenlyse demonstranter”, som et led i bestræbelserne på at anholde ham. 
Journalisterne mente med andre ord, at Amdi Petersen udelukkende var blevet 
lukket ind i landet for at give det vesttyske politi lejlighed til at anholde ham." 

En dansk politimand rejste til Kiel for at undersøge de ovennævnte forhold. 
”Landesamt fur Verfassungsschutz” (LfV) /Indenrigsministeriet undersøgte sa- 
gen og meddelte, at Amdi Petersen indtil sin anholdelse havde været ukendt hos 
politiet i Flensborg. Derimod havde politiet fra kilder i Flensborg fået at vide, at 
der lød rygter om, at danske ”læderjakker” ville melde deres ankomst i forbin- 
delse med NPD-mødet. Politiet regnede med, at en sådan gruppe udelukkende 
var interesseret i spektakel og ikke den politiske side af sagen. En dansk journa- 
list havde også henvendt sig til politiet i dagene op til demonstrationen, og ifølge 
den danske politimands rapport var det denne journalists iver efter at vide, om 
politiet tog forholdsregler ved grænsen, der endte som politiets forhåndsoplys- 
ninger om demonstrationen. Journalisten havde dog ikke nævnt Amdi Peter- 
sens navn. Samme journalist havde kontaktet kriminalpolitiet i Flensborg efter 
Amdi Petersens anholdelse i håbet om at opnå mere information og havde ved 
den lejlighed fortalt, at alle avisredaktioner, alle politiets tjenestesteder og alle 
justitsmyndigheder havde kendt Amdi Petersen gennem længere tid. Endvidere 
havde journalisten oplyst, at Amdi Petersen aldrig lod en mulighed for gade- 
kamp mod politiet passere. Endelig fik politimanden opklaret, hvordan Amdi 
Petersen egentlig var blevet beskrevet i den rapport, der var blevet udfærdiget i 
forbindelse med hans anholdelse: Der stod ikke noget om, at Amdi Petersen hav- 
de langt hår og stort skæg. Det, der stod, var, at Amdi Petersen havde skæg, men 
at politimanden kun havde set ham i ret dårlig kunstig belysning, og da Amdi 


1109 PET, personsag: ”Rapport, torsdag 9.10.1969”. 

Petersen virkede ubarberet og i øvrigt havde en fremspringende hage, havde det 
efterladt politimanden med det indtryk, at han havde skæg.” 

Amdi Petersen blev sigtet for offentlig sammensværgelse og angreb på en 
politibetjent, hvilket resulterede i en dom på seks måneders ubetinget fængsel. 
Det var den hårdeste straf, der blev givet i forbindelse med urolighederne. I ok- 
tober samme år blev dommen dog ændret ved landsretten i Flensborg: Fire af 
de seks måneders fængsel blev gjort betinget, og Amdi Petersen blev dermed 
løsladt. Det fremgår af de tilknyttede rapporter og notitser, at politiets vurdering 
og opfattelse af Amdi Petersen var knyttet til hans forudgående protester. Da 
politimesteren i Graasten skulle underrette PET om Amdi Petersens dom for 
vold mod politiet, blev det påpeget, at samme Amdi Petersen var identisk med 
”provo-læreren fra Fyn”, Det danske konsulat i Flensborg noterede samtidig, at 
en dansk faglærer havde forklaret retten, at Amdi Petersen var kendt som paci- 
fist, underforstået at han ikke kastede med sten. Endvidere bemærkede en PET- 
medarbejder i en tilknyttet notits af 3. september 1969, at ”det erindres her, at P. 
i dagspressen for et par år siden gentagne gange var omtalt som demonstrant. 
Han var blandt andet deltager i demonstrationer mod dansk-vesttysk militær- 
samarbejde, ligesom han deltog i kampagnen mod ”De hemmelige kartoteker” 
Det blev tilføjet, at Amdi Petersen ikke var registreret.”” 

PET's chef Arne Nielsen bekræftede ovenstående, da han på opfordring af 
Engberg-Pedersen på et møde i Wamberg-udvalget den 16. oktober 1969 ori- 
enterede medlemmerne om Mogens Amdi Petersens status i forhold til PET: 
Amdi Petersen var ifølge Arne Nielsen ukendt hos efterretningstjenesten ved sin 
anholdelse i Flensborg i august. Endvidere understregede han over for udvalget, 
at hverken PET eller det lokale politi havde givet det vesttyske politi oplysninger 
om Amdi Petersen. Afslutningsvis nævnte Justitsministeriets departementschef 
Niels Madsen, at sagen formentlig ville blive omtalt og formentlig også behand- 
let af justitsministeren under Folketingets førstebehandling af VS” lovforslag om 
ændring af straffeloven vedrørende registrering af politisk tilhørsforhold i ef- 


1110 PET, personsag: ”Rapport, torsdag 9.10.1969” 

11 PET, personsag: Notits. Fra Politimesteren i Graasten til PET, til underretning, 29. august 1969 og 
”Provo-læreren fra Fyn anholdt i Flensborg”, Sønderjyden 25. august 1969. Amdi Petersen var også 
kendt i offentligheden, fordi han i foråret 1965 var blevet afskediget fra sit lærerjob på Fyn, angive- 
ligt fordi han var langhåret. 

1112 PET, personsag: ”Vedr. PETERSEN, Mogens Amdi." , 3. september 1969. 

En rapport om politiets interesse for Amdi Petersen i tiden indtil domsfældelsen i Flensborg. 
Udateret. Forfattet af Jens Bak og Poul Jørgensen. JM, P.O.-sag. 

terretningsøjemed.”” Det var blandt andet omstændighederne omkring Amdi 
Petersens anholdelse, der havde foranlediget partiet til at kræve en lovændring. 
Niels Madsen fik ret, og sagen blev rejst i Folketinget den 22. oktober, hvor ju- 
stitsminister Thestrup erklærede, at vesttyske myndigheder over for ham havde 
erklæret, at deres opmærksomhed ikke fra nogen dansk side var blevet henledt 
på Amdi Petersen, og at de ikke kendte ham forud for urolighederne den 22. 
august. Ifølge Thestrup havde det først vist sig i forbindelse med anholdelsen 
af Amdi Petersen, at han var dansk statsborger.”+ Niels Madsen lovede i øvrigt 
at underrette Wamberg-udvalgets medlemmer på det næste møde om sagens 
forløb i Folketinget.” 


'Tvinds historie og ideologi 


I 1966 tog Amdi Petersen et beskedent forskud på studenteroprøret, da han ved 
indvielsen af Odense Universitet og foran den kongelige familie demonstrativt 
afstod fra at trykke rektors hånd. Amdi Petersen var på dette tidspunkt filoso- 
fistuderende og udtalte til Fyns Tidende, at han ikke kunne give rektor hånden 
på at ville respektere de akademiske love for de studerende ved Odense Uni- 
versitet. ”Det ville have været uhæderligt af mig. Lovene er uantagelige — de er 
simpelthen under lavmål”. Amdi Petersen udtrykte således tidligt sin modstand 
mod universitetslovene og reglerne ved en traditionel uddannelsesinstitution 
som Odense Universitet. I årene der fulgte, rejste Amdi Petersen med vekslende 


1113 Udvalget vedrørende Politiets Efterretningstjenestes registrering og videregivelse af oplysninger. 
Referat af udvalgets 46. møde 16. oktober 1969. 

1114 1. behandling af forslag til lov om ændring af borgerlig straffelov m.v. Forhandlinger i Folketinget, 
22. oktober 1969. 

115 Referat af 46. møde i Politiets Efterretningstjenestes udvalg vedr. videregivelse af oplysninger. 16. 
oktober 1969. Under udvalgets næste møde den 12. december 1969 tilføjede Niels Madsen, at han 
ikke havde kommentarer til justitsministerens udtalelser i Folketinget 22. oktober 1969. Referat af 
47. møde i Politiets Efterretningstjenestes udvalg vedr. videregivelse af oplysninger. Frank Poulsen. 
15. december 1969. 17. juni 1977 blev Amdi Petersen endnu en gang omtalt under et Wamberg- 
udvalgsmøde, da udvalgets formand og Engberg-Pedersen efter eget ønske fik lejlighed til at gen- 
nemse nogle gamle sager. Udvalget ønskede sig at få registreringsgrundlaget at vide i to af disse 
sager, og den ene af disse var altså Amdi Petersens. Både hans navn og navnet på den anden, der var 
registreret, synes at være påført papiret senere. Navnene står i hvert fald i parentes og med tyndere 
bogstaver. Referat, Udvalget vedr. PET's Registrering og Videregivelse af Oplysninger, 17. juni 1977. 
Referatet er dateret 26. juni 1977. 

rejsekammerater rundt i store dele af verden. I 1968 satte han og kammeraterne 
for første gang ud på en længere busrejse, der bragte dem til Afrika og tilbage til 
Danmark via Mellemøsten. Året efter opstod ideen om et nyt skolesystem, der 
omfattede rejser til den tredje verden. I 1971 oprettede han Den Rejsende Høj- 
skole. Det første hold indlogerede sig på Rantzausminde Efterskole, og de første 
40 elever blev fundet af en rejsesekretær og kom fra hele landet. Der blev ind- 
købt fem busser, Fanø Strandhotel blev erhvervet, og dette udgjorde de følgende 
år skolens fysiske rammer. Det var også i 1971, at Amdi Petersen præsenterede 
læreplanen for Det Nødvendige Seminarium (DNS). Der var stor interesse for 
den nye læreruddannelse i uddannelsessektoren, og den socialdemokratiske un- 
dervisningsminister Knud Heinesen godkendte DNS som forsøgsordning, hvil- 
ket gjorde det muligt for 80 studerende at gennemføre et 4-årigt forløb." I 1988, 
da Venstres Bertel Haarder havde været undervisningsminister i seks år, fik DNS 
frataget sit tilskud.”” 

Tvind var ikke præget af dogmatiske indstillinger. Faktisk var det vigtigt, at 
man på "Tvind ikke bekendte sig til entydigt til én bestemt teori, men fattede lid 
til praksis. Parolen var således ”praksis vil vise det”, og praksis blev her udmøntet 
i pædagogikken. Læreruddannelsen var dog en undtagelse og således den eneste 
teoretiske uddannelse, der ifølge Tvindskolernes overbevisning fungerede. Det 
bekræfter journalist Tine Eiby i sin erindringsbog Til Tjeneste om sit ophold på 
Tvind i 1977: ”Den eneste uddannelse, som umiddelbart faldt i god jord i Tvind- 
kulturen, var lereruddannelsen. Men hvorfor så ikke tage den på Det Nødven- 
dige Seminarium? (….) På de almindelige lærerseminarer blev man jo bare ud- 
dannet til at opdrage børnene til det borgerlige samfund, lød argumentet.” De 


1116 Når de fire år var gået, skulle ministeriet tage stilling til seminariets videre liv og forløb. Venstres un- 
dervisningsminister 1973-75, Tove Nielsen, forlængede ikke forsøgsordningen. Det ændredes dog 
i 1976, hvor socialdemokraten Ritt Bjerregaard var undervisningsminister, og DNS fik fornyet sin 
forsøgsordning med endnu fire år. Forlængelsen blev ledsaget af en lang debat i Folketinget. I 1980 
fremsatte den socialdemokratiske undervisningsminister Dorte Bennedsen et lovforslag om stats- 
støtte til DNS. Igen var der debat i Folketinget, hvor det blandt andet kom frem, at der ikke forelå 
en ekstern rapport om de to forsøgsperioder. DNS fik alligevel sin bevilling, hvilket muliggjorde en 
årlig optagelse af lærerstuderende. Jes Fabricius Møller, På Sejrens Vej, s. 52. 

1117 Der findes enkelte papirer på Tvindsagen, der hidrører fra Undervisningsministeriet. Følgende 
redegørelse koncentrerer sig om PET's efterforskning af Tvind, og det bevarede materiale vidner 
ikke om et samarbejde med/inddragelse af Undervisningsministeriet. Undervisningsministeriets 
forhold til/problemer med Tvind er ikke inddraget, ligesom anklagen mod Tvind for økonomisk 
kriminalitet og den tilknyttede retssag ikke behandles. 

118 Tine Eiby, Til Tjeneste. Dengang i 7o'erne (Gyldendal, 2006), s. 58. 

tvinduddannede lærere skulle gå forrest som en slags kadre for Tvind og skolens 
projekt. 

Selv om Tvind således gik egne veje og ikke lod sig diktere af en bestemt teori, 
havde Tvind meget til fælles med flere andre af samtidens udøvere af modkultur 
og ungdomsoprør. Dette gjaldt især skolens antiimperialistiske og antiautoritære 
overbevisninger. Således var det antiimperialismen, der dannede rammen for 
'Tvinds verdensopfattelse og derved skolernes praksis. Tvinds leder Amdi Pe- 
tersen og lærergruppen på skolerne orienterede sig i et vist omfang efter Mao 
og ideen om den borgerliggjorte arbejderbevægelse. På Tvind læste man maois- 
mens mantra ”landet besejrer byen” i en global sammenhæng og nåede frem til, 
at ”landet” var den tredje verden, og byerne de vestlige industrialiserede lande. 
Sympatien for den tredje verdens frigørelsesbevægelser var en naturlig følge 
heraf, og Tvind udtrykte også gerne støtte til grupper som RAF, der sigtede mod 
at undergrave Vestens systemer og samfund. Selv skulle ”Tvindpartisanen” ikke 
bevæbnes med et gevær: Pædagogikken var våbnet. Dette understreges i anto- 
logien Flere visne blomster. Bogen findes i PET's arkiv og adskillige blyantsun- 
derstregninger vidner om, at den blev læst. Ole Stig Andersen orienterede også 
Embedsmændenes Sikkerhedsudvalg under et møde i 1980 om den kritiske ud- 
givelse, der ifølge PET-chefen bekræftede tjenestens trusselsbillede af Tvind.” 


PET bliver opmærksom på Tvind 


I PET-rapporten fra 1977 blev Tvinds historie beskrevet, og især blev der lagt 
vægt på spørgsmålene om skolens opbygning, ideologi og økonomiske forhold. 
Ifølge rapporten blev skolesamvirket oprettet af en kreds af unge mennesker 
omkring Amdi Petersen. Ideen til oprettelse af en højskole opstod i 1969, efter 
at Amdi Petersen og syv andre havde foretaget en rejse jorden rundt. Et besøg 
i Kina havde begejstret den danske flok i en sådan grad, at man besluttede at 
opbygge en skole, der skulle fungere på et kollektivt grundlag. PET bemærkede, 
hvordan skolens lærere blev ansat på livstid, og at deres løn gik i en fælles pulje. 
Bortløbne elever og lærere, som det lykkedes for skolen at finde igen, blev ifølge 
rapporten genstand for en effektiv ”opdragelse” (citationstegn følger rapporten). 


119 Heinz Bencke, ”Fra Revolution til Opportunistisk Utålmodighed,” Palle Møller (red.), Flere Visne 
Blomster (Husets forlag, 1980), s. 171. Referat af embedsmandsudvalget for sikkerhedsspørgsmål 
torsdag den 4. december 1980. 

Ydermere blev det noteret, at der var konstateret uregelmæssigheder i forbin- 
delse med en række udlændinges ophold på Tvind. Det blev desuden beskrevet, 
hvordan skolesamvirket voksede, og hvordan det opnåede anerkendelse og øko- 
nomiske tilskud fra det offentlige.” 

Tvind havde ikke været genstand for PET's interesse før sommeren 1976, 
hvor et vidne havde henvendt sig til PET. Den pågældende oplyste, at to grup- 
per cubanere havde opholdt sig på Tvind-skolerne. Hver gruppe havde været på 
skolen i 14 dage, men vidnet var ikke klar over, hvad de havde foretaget sig. Den 
pågældende fortalte også, at skolerne arbejdede på et maoistisk grundlag, men 
at Tvind ikke var tilknyttet en egentlig fraktion. Kina fremstod imidlertid som 
et forbillede, og Tvind forsøgte derfor at indføre ”det kinesiske kollektivsystem” 
på skolerne. Endvidere forsøgte skolerne at udnytte det kapitalistiske samfunds 
svagheder med henblik på at nå det endelige mål, der blev beskrevet som en 
marxistisk revolution. Endelig videregav den pågældende oplysninger om sko- 
lernes ærinde med rejserne til den tredje verden: Her var det meningen, at der 
skulle dannes kontakt til revolutionære bevægelser, og at man ”under virksom- 
hed i disse lande støtter disse revolutionære kræfter” De indsamlede oplys- 
ninger, der dannede baggrund for rapporten, stammede fra forskellig side. Der 
var flere kilder, der selv havde henvendt sig til PET. Desuden havde mindst to 
politikredse videregivet oplysninger til PET. Når Tvind rejste til udlandet, førte 
det ofte til henvendelser fra udenlandske myndigheder, som efterfølgende gav 
PET oplysninger om Tvinds rejser i udlandet. Ydermere var rapporten baseret 
på almindelige åbne kilder, f.eks. dagspressen.”” 


Den tredje verden 


Det var især den tredje verden, der var mål for Tvinds aktiviteter. Udlandsrejser- 
ne var en del af uddannelsesforløbet, og engagementet i den tredje verden kom 
også til udtryk gennem "Tvinds bistandsorganisation, Ulandshjælp fra Folk til 
Folk (UFF), der blev dannet i 1977, ifølge paraplyorganisationen Humana People 
to People med det sigte at forbedre forholdene i fattige dele af verden. UFF's 


1120 PET, emnesag: ”Vedr.: Den rejsende Højskole og Det Nødvendige Seminarium. Ang.: Gennemgang 
af tilgået materiale. 5. januar 1977”. 

1121 Ibid. 

1122 Ibid., RB: 27. april 2004. 

arbejde byggede på en forestilling om at bibringe nødlidende mennesker i den 
tredje verden en del af det danske samfunds overflod. Tøjindsamlingerne var 
et element heri. UFF's første kontor lå i Svendborg, hvorfra indsamling og for- 
sendelse af tøj til Mocambique og Pakistan blev organiseret. Allerede i 1981 var 
der 24 butikker i Danmark, hvor brugt tøj blev solgt til fordel for ulandsarbejde. 
Som forbillede i dette arbejde havde UFF den såkaldte ”Klunsergruppe” der på 
sin side var inspireret af Tøj til Afrika (TTA), der var tilknyttet Kommunistisk 
Arbejdskreds og M/KA."” 

For Tvind/UFF blev det sydlige Afrika omdrejningspunkt for organisatio- 
nens arbejde. I Mocambique hjalp UFF flygtninge fra Rhodesia med tøj, biler 
og andet udstyr. Ifølge PET arrangerede UFF også kurser i Danmark, der skulle 
hjælpe afrikanere til et bedre liv i flygtningelejre. Da det hvide styre i Sydrhodesia 
faldt, og landet blev til Zimbabwe, havde UFF opbygget en ekspertise om landet, 
der sandsynligvis banede vejen for, at organisationen etablerede sig som lokal 
samarbejdspartner for en række donorer. I løbet af 1980'erne udvidede UFF sit 
virkefelt i Afrika og igangsatte projekter i Zambia og Guinea Bissau. I 1983 blev 
det såkaldte Frontline Institute etableret i Danmark, hvor både afrikanere og 
europæere blev uddannet til at opbygge Frontline Village Centre, der fungerede 
som eksempler på den positive udvikling i Afrika.” Tvinds engagement i Afrika 
skal ses i lyset af Danmarks udenrigspolitik, der fra slutningen af 1960'erne i sta- 
dig større grad interesserede sig for ulandenes selvstændighed og udvikling, og 
Tvinds aktiviteter kan til en vis grad ses som en forlængelse af den officielle dan- 
ske politik på bistandsområdet.””> Derudover havde den danske bistandspolitik 
et vist græsrodspræg, hvilket måske var med til at ”normalisere” Tvind i forhold 
til offentligheden og sikre velvilje og fortsat politisk opbakning. 

Eftersom UFF ofte virkede som organisatorisk paraply for Tvinds engage- 
ment, interesserede PET sig for UFF og forsøgte at kortlægge dens forhold til 
Tvind og dennes aktiviteter. Dette kom blandt andet til udtryk i et udateret PET- 
notat, der dog antagelig er fra 1980. Ifølge notatet blev UFF oprettet i novem- 
ber 1977. Organisationens formål var at oplyse om ulandsproblemer, indsamle 


1123 Jes Fabricius Møller, På Sejrens Vej, s. 132. 

1124 Jes Fabricius Møller dokumenterer i sin bog, at UFF og Tvind var og er to sider af samme sag. Jes 
Fabricius Møller, På Sejrens Vej, s. 139. 

1125. Om dansk bistandspolitik i perioden se Thorsten Borring Olesen, ”Stabilitet og turbulens. Udvik- 
lingspoplitikken 1975-1989”, i: Carsten Due-Nielsen, Ole Feldbæk og Nikolaj Petersen (red.), Idealer 
og realiteter. Dansk udviklingspolitiks historie 1945-2005 (Gyldendal, 2008), s. 258-389. 

og videregive ulandshjælp fra folk i Danmark til folk og folkelige bevægelser i 
ulandene. UFF var ifølge notatet ikke en selvstændig organisation, selv om det 
fremgik af organisationens vedtægter, men en del af 'Tvind-skolerne. Den nære 
forbindelse fremgik også af, at UFF's formand var Poul Jørgensen, der samti- 
dig havde en ledende funktion ved Tvind-skolerne.”> Ifølge notatet havde UFF 
netop færdiggjort etableringen af en soveposefabrik i Beirut, og der var også 
indkøbt flere gamle ambulancer, som skulle sendes til Libanon. Der var tidligere 
blevet indkøbt andre motorkøretøjer, som var ombygget til ambulancer, og net- 
op dette forhold hæftede PET sig især ved, da det ifølge notatet var ”… en kendt 
sag, at brugte ambulancer bliver brugt til våbentransporter” PET var imidlertid 
ikke i besiddelse af oplysninger, der kunne bekræfte, at de danske køretøjer blev 
anvendt til våbentransporter. UFF havde daglig kontakt til PWU i forbindelse 
med ovenstående projekter og organiserede også udveksling af kurerpost, fore- 
dragsvirksomhed og udstedelse af visa. Det blev også nævnt, at medlemmerne af 
UFF-gruppen i Odense var identiske med medlemmerne af en Palæstina-grup- 
pe i Odense."”” I PET's rapport, der som nævnt antagelig var fra 1980, blev Tvind 
og UFF således kædet sammen med mellemøstlig terrorisme, om end det skal 
understreges, at der alene var tale om en mistanke fra PET's side. 

PET noterede endvidere, at UFF havde nære kontakter til ZANU (Zimbabwe 
African National Union), og i 1979 havde 110 ”ZANU-partisaner” besøgt Tvind- 
skolerne for ”at lære at styre deres land?” Eleverne fra Zimbabwe havde i øvrigt 
haft en del kontakt med PWU under deres ophold. Karakteren af denne kontakt 
blev ikke videre uddybet.” 


1126 PET, personsag: Poul Jørgensen har igennem mange år været Tvinds talsmand og ansigt udadtil. 
Han blev allerede i 1970 lærer ved Den rejsende Højskole og to år senere forstander på Det Nødven- 
dige Seminarium. Han blev registreret i efteråret 1979, det vil sige et par måneder efter, at operation 
Silkeborg var blevet iværksat i maj samme år. Der findes en oversigt i Poul Jørgensens personsag 
over de af hans aktiviteter og samtaler, som interesserede PET. Oversigten er påbegyndt allerede 
18. januar 1979, dvs. inden Jørgensen blev registreret. Jørgensens opkald til udlandet blev noteret af 
PET, og det blev også bemærket, når han havde ført samtaler med Undervisningsministeriet. 

1127 Dette forhold blev uddybet i en notits dateret 4. februar 1980. Ved at sammenholde oplysninger fra 
aflytningen af Tvind og materiale angående ovenstående adresse mente PET at kunne konkludere, 
at UFF i Odense og en Palæstina-gruppe i Odense bestod af de samme mennesker. Fem personer 
blev nævnt i denne sammenhæng, de var alle tilmeldt UFF's adresse og tilknyttet 'Tvind-skolerne. 
Yderligere havde en person, som også var registreret, hvad PET betegnede ”et meget nært samar- 
bejde med PFLP (PWU)” PET, emnesag: ”Vedr. Operation Silkeborg, Ang. UFF i Odense, Kristi- 
ansdals Alle 99, tlf. 175471". 

1128 PET, emnesag: ”NOTAT. Vedr.: U-landshjælp Folk til Folk (UFF)”". 

Operation Silkeborg 


Den 9. april 1979 anmodede PET retten om tilladelse til at aflytte en telefon på 
en Tvind-skole i Ulfborg. Dette var den første retsanmodning fra PET's side om 
telefonaflytning af Tvind, og den markerer begyndelsen på en aflytningsopera- 
tion, der skulle vare indtil december 1981, hvor den sidste kendelse blev givet. 
Aflytningen blev i PET døbt Operation Silkeborg."” Den følgende måned, den 
15. maj 1979, bad PET om at få kendelsen ændret til at gælde et nyt nummer, 
idet det første åbenbart ikke blev anvendt længere.” I juni udgik en skrivelse 
fra Centralafdelingen til regionerne, hvor PET's interesse for Tvind blev skitse- 
ret. PET interesserede sig for Tvinds indkøb af elektronisk udstyr og for Tvinds 
formodede forbindelse til PLO. Eller formuleret lidt mere firkantet: PET havde 
mistanke om, at Tvind havde kontakt til miljøer, der bedrev terrorisme, og PET 
ønskede afklaret, om Tvind indkøbte elektronisk udstyr til brug for udenlandske 
kriminelle miljøer. 
Regionerne blev i forlængelse heraf bedt om at sammenfatte følgende fem 
punkter om Tvinds lokale aktiviteter: 
e  Tvinds aktiviteter inden for regionen, herunder beskrivelser af skolernes be- 
liggenhed. 
e Plan over undervisningen på skolen. 
e Oversigt over skolens lærere, de fast tilknyttede såvel som eventuelle gæste- 
lærere. 
e Hvem besøgte skolen, hvor mange elever fandtes der, og hvilke kurser deltog 
de i? 
e Hvilke aktiviteter havde Tvind uden for skolerne?&> 


1129 Udskrift af retsbogen for straffesager for Århus by- og herredsret. 7. Afdeling. Vedr. Foranstaltnin- 
gen under efterforskningen vedrørende en kreds af personer, der sigtes for overtrædelse af straffelo- 
vens $ 114 samt straffelovens $ 108, stk. 1. 9. april 1979. Rapport vedr. Begæring om rettens kendelse 
til aflytning af telefonnummer (----- ), tilhørende Tvind-skolerne, Madum, Ulfborg. 9. april 1979. 

1130 Udskrift af retsbogen for straffesager for Århus by- og herredsret. 7. Afdeling. Foranstaltningen 
under efterforskningen vedrørende en kreds af personer, der sigtes for overtrædelse af straffelovens 
$ 114 samt straffelovens $ 108, stk.1. 15. maj 1979. Rapport vedr. Begæring om rettens kendelse til 
ændring af aflytning fra telefon (-----) til telefon (-----), begge numre tilhørende Tvind-skolerne. 
15. maj 1979. Udskrift af retsbogen for straffesager for Århus by- og herredsret 7. afdeling. Vedr. 
Foranstaltning under efterforskningen af en kreds af personer, der sigtes for overtrædelse af straf- 
felovens $ 114 samt straffelovens $ 108, stk. 1. 4. maj 1979. 

1131 PET, emnesag: ”Vedr.: 'TVIND-skolernes aktiviteter i regionerne”, 13. juni 1979. 

Mogens Amdi Petersen var kendt af PET til- 
bage til 1965, men det var først i 1976, at PET 
begyndte at interessere sig for Skolesamvirket 
Tvind. Baggrunden var, at et vidne henvendte 
sig til PET med oplysninger om, at skolesam- 
virket arbejdede for at fremme revolutionen. 
PET efterforskede derpå Tvinds forbindelser 
bl.a. til Mellemøsten. PET mistænkte i den 
forbindelse Tvind for at stå i forbindelse med 
terrorkredse. PET'S efterforskning blev afslø- 
ret i pressen i 1983. Derefter blev den afviklet. 
(Polfoto). 


Det operationelle hovedkvarter blev lagt i Region II. Desuden blev PET's afde- 
ling T (terrorafdelingen) inddraget i operationen. Afdeling T fik således til op- 
gave hver måned at fremsende en oversigt over forbindelsen mellem PWU og 
"Tvind til Centralafdelingen og Region II. Det fremgår af det bevarede materiale, 
at PET's region II endvidere agtede at udarbejde et diagram over Amdi Peter- 
sens rejser og hans opholdssted samt en oversigt over hele Tvind. Centralafde- 
lingen henstillede til de andre regioner, at de udfærdigede tilsvarende oversigter. 
I forhold til oprettelsen af et eventuelt navnekartotek i Centralafdelingen var der 
enighed om, at det ikke var hensigtsmæssigt at oprette et særskilt kartotek i ho- 
vedstaden, når nu der blev ført ”et tilsvarende navnekartotek i reg. II, hvortil 
oplysninger indgår dagligt”"> 

Umiddelbart godtgjorde PET's efterforskning, at en af lærerne fra Tvind un- 
der falskt navn havde aftalt møde med et firma i Belgien. Efterfølgende konsta- 
terede PET, at tre fremtrædende medlemmer af Tvind skulle rejse hjem fra et 


1132 Der findes et enkelt kartotek i PET's arkiv, der har forbindelse til operation Silkeborg. 

ophold i Schweiz via Belgien. Dette interesserede PET, for det var i Belgien, at 
"Tvind tidligere havde indkøbt det elektroniske udstyr, der oprindeligt havde mo- 
tiveret aflytningen. PET vurderede, at rejsen til Schweiz var begrundet i, at Amdi 
Petersen først skulle have udleveret penge til betaling af noget udstyr, som PET 
forventede, Tvind efterfølgende ville købe i Belgien.” 

Resultaterne af PET's efterforskning forekom begrænsede, men alligevel 
valgte PET at fortsætte operationen. Det blev således fra Centralafdelingen ind- 
stillet, at regionerne fortsat skulle følge Tvind og i den forbindelse være opmærk- 
som på den lokale presse. Informationerne skulle samles i Centralafdelingen i 
København, der efterfølgende ville udsende en oversigt. Samarbejde og korre- 
spondance med udlandet foregik også via Centralafdelingen. Med hensyn til 
efterforskningen burde den så vidt muligt, ”begrænses til det efterretningsmæs- 
sige”. Regionerne skulle således alene koncentrere sig om følgende aktører: Ko- 
ordinationsgruppen, lærere, aktive/fremtrædende elever, forbindelse til PWU/ 
PFLP i ind- og udland, besøg/ophold i og fra udlandet og herunder konspirato- 
risk optræden mv. og endelig, hvad PET kaldte ”aktiviteter i øvrigt” Endvidere 
vurderede PET, at identificering af centrale personer i og omkring Tvind var 
vigtig, og at det var hensigtsmæssigt at oprette en personmappe på hver enkelt 
person samt oversigt over hver af Tvinds institutioner. Tvinds elever skulle ikke 
identificeres, med mindre de var med skolen på rejse til Mellemøsten. Det var 
de fastboende personer samt de, der var på besøg fra lande som Sovjetunionen, 
Cuba og de arabiske lande, der havde PET's interesse. Indregistreringsnumrene 
på skolernes køretøjer, nye og bortkomne pas og oprettelsen af ”søsterskoler” i 
Tyskland, Sverige og Norge havde også interesse. Det blev desuden anført som 
hensigtsmæssigt at aflytte den telefon, som Amdi Petersen ringede til fra sin bil. 
Kendelsen kunne tilsyneladende udvides til at gælde aflytning af et hvert givent 
sted, hvor Amdi Petersen måtte opholde sig således, at aflytningen kunne flyttes 
efter behov. Der var også to telefoner i København, som tjenesten kunne have 
gavn af at aflytte, men hvem de tilhørte, fremgik ikke. 

I september 1979 blev aflytningen udvidet.”+ Samme måned blev Tvinds for- 
bindelse til udenlandske organisationer nævnt i et notat, hvor særligt skolernes 
forbindelse til PWU blev fremhævet og kaldt en af de ”væsentligste kontaktfla- 
der”. PET's efterforskning begyndte nu at give bedre resultater: Det københavn- 


1133 PET, emnesag: ”Vedr.: Operation Silkeborg, Ang.: Besøg fra Centralafdelingen i Reg. II, Århus i 
tidsrummet fra d. 22/8-79 til d. 23/8-79, begge dage incl”, Torsdag d. 23. august 1979. 
1134 Udskrift af retsbogen for straffesager for Århus by- og herredsret. 7. Afdeling, 6. september 1979. 

ske PWU-kontor var angiveligt et knudepunkt for PFLP, idet der herfra blev 
distribueret propaganda til Europa og USA samt afgivet ordre til de andre PFLP- 
celler i Skandinavien. Kontorets økonomi blev blandt andet sikret via bidrag fra 
Libyen og Irak. Endvidere fremgik det, at Marwan Fahoum, der var medarbejder 
i PFLP's Mellemøstafdeling for udenlandsforbindelser og oversøiske operatio- 
ner, under et møde med PWU havde drøftet muligheden for at rekruttere danske 
statsborgere til militære operationer, og at Tvind var bragt på bane i denne for- 
bindelse. Fahoum havde angiveligt bedt det danske kontor sørge for, at de mest 
pålidelige Tvind-elever blev sendt til Beirut. Målet med en sådan rejse kunne 
være at filme mål af betydning for PFLP. Ifølge Fahoum havde europæiske frivil- 
lige tidligere udført lignende opgaver.” 

I februar 1980 gjorde PET status over Operation Silkeborg. Fokus var på føl- 
gende otte punkter: 


'Tvinds forbindelse til Mellemøsten 

'Tvinds samarbejde med ZANU 

'Tvinds samarbejde og kontakt til udenlandske ambassader 
Tvinds forbindelser til Cuba 

'Tvinds forbindelser til og samarbejde med POLISARIO 
Tvinds forbindelser til og samarbejde med andre udenlandske 
organisationer 

'Tvinds forbindelser og samarbejde med danske organisationer 
Amdi Petersens færden og virke inden for Tvind 


PET's interesse for Tvind var således målrettet mod Tvinds forhold til udenland- 
ske befrielses- og terrorbevægelser. Med hensyn til den videre aflytning af tele- 
fonerne på Tvind ønskede PET at fortsætte disse og endvidere oprette en ny på 
en Tvind-skole i Juelsminde. I det hele taget skulle efterforskningen udvides: Der 
var en afhoppet lærer, som PET skulle finde en indgang til. Samtidig overvejede 
PET at etablere kontakt til tidligere elever af interesse. En penetrant blev også 
efterlyst, og — som det vil fremgå — rekrutterede PET samme sommer en person 
til opgaven.” 


1135 PET, emnesag: ”NOTAT vedr. TVIND-skolernes forbindelse med udenlandske organisationer” 
21. september 1979. 
1136 PET, emnesag: ”Referat af møde i Centralafdelingen 14.2.1980 vedr. operation Silkeborg?” 

Retten imødekom PET's anmodning, da tjenesten den 9. juni 1980 fik forlæn- 
get aflytningen af tre telefonnumre.””7 Behovet blev forklaret med, at en gruppe 
fra skolen opholdt sig i Libanon, og at gruppen ifølge PET's oplysninger kunne 
kontaktes på PFLP's hovedkvarter i Beirut. Endvidere ønskede man hos PET 
at efterforske en rejse, som ti personer fra Tvind skulle på til Sydamerika og 
Cuba via Lima.”>? PET's anmodning om at aflytte telefonen i Juelsminde blev 
også imødekommet, og netop denne aflytning viste sig at være frugtbar. Der 
indløb således oplysninger om, at der på skolen var personer, der havde kontakt 
til den cubanske ambassade og til Dansk-cubansk forening. Desuden blev det 
godtgjort, at 'Tvinds skoler stod over for at kontakte nynazistiske grupper samt 
venstreorienterede partier i Vesttyskland med henblik på at etablere en fælles 
holdning mod atomkraft. Endvidere dukkede navnet DIAZ op. Denne var kendt 
hos PET samt hos en udenlandsk myndighed, der meddelte PET, at den pågæl- 
dende var tilknyttet en sydamerikansk ”terror-bevægelse” kaldet ”M-197759 

Selv om PET indsamlede efterretningsmæssigt relevante oplysninger, synes 
tjenesten at have haft vanskeligt ved at holde Operation Silkeborg fokuseret. I 
slutningen af 1980 blev der i PET's region I holdt møde om operationen, og her 
fandt deltagerne det i al fald nødvendigt at understrege, at PET ikke skulle in- 
teressere sig for uddannelsesmæssige forhold, men alene de dele af 'Tvinds virk- 
somhed, der efterlod indtryk af, at Tvind ydede bistand til terrororganisationer. 
Inden for dette felt havde PET fortsat et antal ubesvarede spørgsmål med hensyn 
til eventuel undervisning i våben- og radiobrug, opbevaring af våben og radio- 
materiel og ikke mindst ”undervisning/forberedelse til en voldelig samfundsom- 
væltning” Derfor ønskede PET at opretholde efterforskningen.” Efter at have 
fået rettens tilladelse til at fortsætte telefonaflytningen blev aflytningsoperatio- 
nen imidlertid afsluttet den 8. december 1981, idet PET over for retten begrun- 
dede beslutningen på følgende måde: ”… det [må] siges, at informationerne fra 


1137 Udskrift af retsbogen for straffesager for Århus by- og herredsret, 7. afdeling. 9. juni 1980. 

1138 PET, emnesag: Rapport, mandag den 9/6 1980 vedr. anmodning til retten om forlængelse af ken- 
delse, der bemyndiger politiet til at foretage aflytning af telefon (----), tilhørende Den Rejsende 
Højskole i Juelsminde og telefonerne (----) og (.…), tilhørende Tvindskolernes, Madum pr. Ulf- 
borg. 

1139 PET, emnesag: ”Vedr.: Operation Silkeborg, Ang.: Hernan Gonzales Diaz. 17/6-80”. 

1140 PET, emnesag: ”Vedr. ”SILKEBORG”, Referat af møde holdt i RGI 8. december 1980”, 12. december 
1980. 

aflytningerne ikke har været af en sådan beskaffenhed i den senere tid, at politiet 
fortsat vil satse efterforskningen på aflytninger, der er meget ressourcekrævende. 
Derimod vil der i fremtiden blive efterforsket med andre midler, hvorfor aflyt- 
ning af telefon (---) og telex nr. (---) indstilles indtil videre”"" 

En PET-medarbejder, der var tilknyttet Operation Silkeborg, har over for 
Kommissionen forklaret, at der efter hans opfattelse ikke var noget ”sprængfar- 
ligt” ved Tvind. Samme PET-medarbejder har dog over for Kommissionen givet 
udtryk for, at han ikke er sikker på, at PET's afdeling T var enig i beslutningen 
om at indstille aflytningen."” 


En kilde i Tvind 


På et tidspunkt sendte PET en kilde på ophold på Tvind. Formålet var at opnå 
indsigt i, hvordan "Tvind fungerede rent praktisk, herunder hvordan skolesam- 
virkets ideologiske grundlag kom til udtryk, og hvem skolen samarbejdede med 
i forbindelse med rejser. Det var meningen, at denne indsigt skulle uddybe og 
perspektivere de oplysninger, som operation Silkeborg kastede af sig. Kilden blev 
ført af to PET-medarbejdere fra Region IV. Efter at have været på en udlands- 
rejse aflagde kilden beretning for PET. Den pågældende leverede blandt andet 
oplysninger om personnavne og pasnumre, både danske og udenlandske. Kilden 
indsamlede også informationer, der tilsammen kunne give indtryk af skolesam- 
virkets organisation og Tvinds ideologiske holdepunkter.” Kilden synes at have 
været af den opfattelse, at Tvind svigtede sine elever: Forholdene på skolerne var 
uhygiejniske, og maden var dårlig. Rejserne var endvidere farlige for elevernes 
personlige sikkerhed og helbred.” Hvad angik skolesamvirkets økonomi, var 
det kildens opfattelse, at der blev fiflet med offentlige støttekroner. Dette stem- 


1141 PET, emnesag: Rapport vedr. anmodning til Retten vedr. afslutning af telefon- og telexaflytning. 
8. december 1981. PET anmodede retten om, at telefonernes indehaver ikke skulle underrettes om 
aflytningerne, som det også var tilfældet med de aflytninger, der blev taget ned undervejs i operatio- 
nen, og retten imødekom dette. Udskrift af retsbogen for straffesager for Retten i Århus 7. afdeling, 
Vedr. Foranstaltning under efterforskning mod en kreds af personer, der sigtes for overtrædelse af 
straffelovens $ 114 og $ 108, stk.1. 8. december 1981. 

1142 RB: 27. april 2004. 

1143 PET, operationssag: ”Vedr.: Operation [-]”. 14. september 1981. 

1144 PET, operationssag: ”Vedr.: Operation [-]”, 7. september 1981. 


PET's overvågning af den antiimperialistiske venstrefløj 1945-1989 


TVIND 


mer overens med et vidneudsagn fra en PET-medarbejder. Den pågældende har 
forklaret, at det eneste, PET stod tilbage med efter sin efterretningsindsats mod 
Tvind, var bevis for ”lidt småsvindel vedrørende kommunerne osv?" + 

Ole Stig Andersen har over for Kommissionen forklaret, at han ikke husker, 
om der var materiale til at rejse en sigtelse mod Tvind, men at PET mente, at 
der i Tvind var støtte til grupper, der havde forbindelse til terrorkredse. Endvi- 
dere mente tjenesten, at der blev ”opbygget kæmpe formuer” af statens penge på 
Tvind." 


Afsløring og afvikling af Operation Silkeborg 


I marts 1983 begyndte Ekstra Bladet en kritisk artikelserie om Tvind,"” og få dage 
senere, den 11. marts, offentliggjorde avisen, at PET havde aflyttet Tvind. Ekstra 
Bladet var kommet i besiddelse af en PET-rapport udfærdiget i 1981 på baggrund 
af en aflytning af Tvind-skolerne. Aflytningen var ifølge artiklen sat i værk af den 
forrige regering. Først og fremmest blev der spekuleret i, om PET havde rettens 
godkendelse til at foretage aflytninger. Ekstra Bladet fandt i den anledning, at 
sagen kom meget velkomment for Schliter-regeringen, da det kunne opfattes 
som kontroversielt, at der var indsamlet efterretningsmateriale om Tvind i An- 
ker Jørgensens regeringstid. Med hensyn til aflytningens indhold citerede Ekstra 
Bladet Amdi Petersen og Poul Jørgensen for at havde udtalt: ”Det er faneme godt 
at kunne ringe til Ritt Bjerregaard”"+ Den følgende dag udtalte Ritt Bjerregaard 
til Ekstra Bladet, at hun var utryg ved PET, fordi tjenestens telefonaflytning fore- 
kom tilfældig. Ritt Bjerregaard nævnte videre, at hun ikke var blevet orienteret 
via Regeringens Sikkerhedsudvalg om PET's interesse for Tvind i 1981, da hun 
var socialminister. Desuden fortalte Ritt Bjerregaard, at hun kendte Amdi Pe- 
tersen, da de var begge var fra Odense, og fordi hun havde haft et antal møder 
med ham i forbindelse med Tvind. Overhovedet opfattede hun Tvind som ”en 


1145 RB: 22. maj 2002. Denne udtalelse faldt i sammenhæng med en vurdering af rimeligheden i, at aflyt- 
ningen af Tvind blev nedtaget og udfordres andre steder i dette afsnit af andre PET-medarbejdere. 

1146 RB: Ole Stig Andersen, 10. juni 2003. 

PET, emnesag: ”Vedr. frygt for chikane fra ”Tvindskolerne”; 2. september 1987 og ”Vedr. Oplysninger 
om TVIND-imperiet” 

1147 PET, emnesag: ”AVIS-UDKLIP for 1983”. ”Tvind bosser til afhøring hos politiet”, Ekstra Bladet, 
4. marts 1983. Samme historie var også at finde i B.T., 4. marts 1983. 

1148 ”PET sat på Amdi og Ritt” Ekstra Bladet, 11. marts 1983. 

værdifuld nyskabelse”. Samtidig var Ritt Bjerregaard dog bekymret for, at Tvind 
var ved at vokse sig for stor og uoverskuelig." 

Ekstra Bladets afsløringer lagde et vist pres på justitsminister Erik Ninn- 
Hansen. Gennem foråret og sommeren forsøgte forskellige politikere fra SF og 
VS således at presse justitsministeren til at meddele, hvad og hvem der havde 
motiveret aflytningen, men ministeren var i det store og hele afvisende og gav 
kun meget ordknappe svar, som tydeligvis ikke tilfredsstillede oppositionen.” 
Samtidig forsøgte Poul Jørgensen fra Tvind sommeren igennem at få et antal 
byretter til at oplyse, hvem havde afsagt kendelse om aflytningen af Tvind. Dette 
endte dog resultatløst.”” 

Den fortsatte debat om PET's overvågning af Tvind blev den 9. august 1983 
bragt op på et møde i Embedsmændenes Sikkerhedsudvalg, hvor udvalget til- 
trådte et notat af 3. august samme år vedrørende PET's efterforskningsmæssige 
interesse i Tvind. I notatet blev resultaterne af PET's efterforskning sammenfat- 
tet, og tjenestens interesse blev blandt andet begrundet med en bemærkning om, 
at Tvinds ideologiske grundlag var ”marxistisk-revolutionært med hovedvægten 
lagt på allerede i skolen at forme det revolutionære menneske” Desuden blev 
'Tvinds forbindelser til PFLP, til diverse frihedsbevægelser samt til ZANU under- 
streget. Ydermere blev det bemærket, at en delegation fra Tvind stod over for at 
skulle besøge Nordkorea. Formålet med rejsen var ukendt, men rejseudgifterne 
fra Moskva til Nordkorea blev betalt af Nordkorea. Notatet rummede yderligere 
en bemærkning om, at forholdene omkring Tvind ”utvivlsomt” havde betydning 
for statens sikkerhed, hvorfor der fortsat burde være efterforskningsmæssig inte- 
resse for skolerne og deres miljø. PET anbefalede derfor, at det af tjenesten ind- 
samlede materiale skulle bevares og være tilgængeligt for politiet. Afslutnings- 
vis blev det understreget, at ”visse tjenester, som politiets efterretningstjeneste 
samarbejder med, formentlig ikke vil kunne forstå, såfremt sikkerhedstjenesten 


1149 ”Ritt: Jeg er utryg ved PET”, Ekstra Bladet, 12. marts 1983. 

1150 PET, emnesag: Diverse avisartikler. ” Læk hos PET undersøges, Politiken, 17. marts 1983. Folke- 
tingstidende 16. marts 1983, 7687-7688, Spørgsmål til ministeren. 

1151 PET, emnesag: Horsens By- og Herredsret, 1. afdeling, til Skolesamvirket Tvind. 3. juni 1983. Om- 
slag med bilag 17. Telex med udskrift af dombogen for Vestre Landsret, 3. juni 1983. Telex dateret 
20. juni 1983. Udskrift af Højesterets Anke- og Kæremålsudvalgs dombog i kriminelle sager. Rigs- 
advokaten mod Poul Jørgensen, Skolesamvirket Tvind, 15. december 1983. Et følgebrev fra Rigsad- 
vokaten, dateret 4. januar 1984, er påhæftet dommen. 

i Danmark ikke længere interesserede sig for TVIND, hvis aktiviteter som nævnt 
også vedrører sikkerheden i andre lande” 

Den 17. august 1983 konstaterede Regeringens Sikkerhedsudvalg, at sagen 
mod "vind måtte anses for afsluttet. Det blev samtidig besluttet, at dele af mate- 
rialet fra aflytningen ”af hensyn til efterforskningen i andre henseender” skulle 
bevares. Samtidig blev det aftalt, at PET skulle foretage en gennemgang af af- 
lytningsmaterialet, således at alt det materiale, der ikke længere havde betyd- 
ning, blev destrueret i overensstemmelse med retsplejelovens $ 787 stk. 5.53 Den 
24. august 1983 blev Wamberg-udvalget orienteret, da Ole Stig Andersen rede- 
gjorde for sagen.”5+ I månederne der fulgte blev PET's regioner anmodet om at 
destruere genparter af de notitser, de havde indsendt til Centralafdelingen i for- 
bindelse med Operation Silkeborg.” Dette skabte en vis frustration i visse dele 
af politiet.” Dette bekræftes også af Ole Stig Andersens forklaring for Kommis- 
sionen,”>7 

Ole Stig Andersen var imidlertid ikke altid enig med sin politiske chef, hvad 
angik efterforskningsmaterialet fra overvågningen af Tvind. Justitsminister Erik 
Ninn-Hansen ønskede således på et tidspunkt, i modsætning til Ole Stig An- 
dersen, at destruere et antal telefonrapporter fra aflytningen af Tvind. Ifølge Ole 
Stig Andersen tog justitsministeren spørgsmålet op i regeringen, hvor Ole Stig 
Andersens standpunkt fandt opbakning hos Poul Schliter, hvorfor flere rappor- 
ter er bevaret.” 


1152. PET, emnesag: ”Notat. Hemmeligt; 3. august 1983. Vedr. Forespørgelsesdebat i Folketinget. Notatet 

synes delvist skrevet på baggrund af en hemmelig-stemplet notits, der er dateret 26. juli 1983. Der er 
påhæftet et foto af Marwan Fahoum, Jens Holger Jensen og en person fra Tvind på notitsen. Billedet 
er optaget august 1980 i København. Vedr. Tvindskolerne. Den 26.7.1983. Det fremgår ikke, hvem 
der er notitsens forfatter. 
17. august 1983 blev Regeringens Sikkerhedsudvalg enige om, at hvad der blev kaldt ”den særlige 
undersøgelse vedr. Tvind”, nu måtte anses for afsluttet. Referat af møde i Regeringens Sikkerheds- 
udvalg onsdag den 17. august 1983. Under Wamberg-udvalgets møde den 23. august 1983 redegjorde 
Ole Stig Andersen for Tvindsagen og viste udvalget ovenstående notat. Referat af Wamberg-udval- 
gets møde den 24. august 1983 kl. 11.30 i PET. 

1153 Referat af møde i Regeringens Sikkerhedsudvalg, onsdag 17. august 1983. 

1154 Udvalget vedrørende Politiets Efterretningstjenestes registrering og videregivelse af oplysninger. 
Referat af udvalgets møde den 24. august 1983 kl. 11.30 i PET. 

1155. PET, emnesag: 'Telex til regionerne fra PET Centralafdelingen 14. november 1983. 

1156 RB: 27. april 2004. 

1157 RB: Ole Stig Andersen, 10. juni 2003 

1158 Ibid. 

Afslutning 


PET registrerede personer, der indtog ledende stillinger på de forskellige institu- 
tioner på Tvind samt i de organisationer, der virkede under Tvind. Det var især 
Operation Silkeborg, der gav tjenesten anledning til at registrere personerne i og 
omkring "Tvind. I referaterne fra Wamberg-udvalgets møder er der lister over de 
nyregistrerede, og i Tvinds tilfælde over de nyregistreredes stilling og placering 
inden for Tvind. F.eks. var der i tiden 25. januar til 5. marts 1980 registreret to 
personer med tilknytning til Tvind, en ”Kvinde der er med i inderkredsen om- 
kring Tvind-Skolerne” og ”Bestyrelsesformanden for ”Det Nødvendige Semi- 
narium” under Tvind-Skolerne”" Alene en ”tilknytning” til Tvind kunne også 
være en registreringsgrund. Dette fremgår af listen over nyregistrerede fra den 
4. december til den 21. januar 1980, hvor en enkelt person står opført som, ”Per- 
son med tilknytning til Tvind-skolen”” I hvert fald én person blev registreret, 
fordi vedkommende samarbejdede med Tvind, og altså ikke fordi den pågæl- 
dende egentlig var tilknyttet skolesamvirket. Det drejede sig om en kontakt i 
rejsebranchen.””" Omkring 30 personer er tilsyneladende blevet registret på bag- 
grund af kontakt til eller egentlig tilknytning til Tvind.”” 


1159 Referat af Wamberg-udvalgets møde 14. marts 1980. Nyregistrerede i tiden 25. januar — 5. marts 
1980. 

1160 Referat af Wamberg-udvalgets møde 7. januar 1980. Nyregistrerede i tiden 4. december 1979 -— 
24. januar 1980. 

1161 Referat af Wamberg-udvalgets møde 4. november 1980. Nyregistrerede i tiden 28/8-20/10 1980. 
Følgende årsag gives for registrering af den pågældende: ”Tvind-skolernes kontakt i rejsebranchen 
til bl.a. Aero-flot” 

1162 Det understreges i den førnævnte notits fra 1996 om PET's efterforskning af Tvind, at ”ingen er re- 
gistreret alene på grundlag af lovlig politisk virksomhed, ligesom ingen er registreret alene på bag- 
grund af isolerede oplysninger om tilknytning til Tvind” Notits vedrørende PET's efterforskning i 
relation til Tvind, Rigspolitichefen, Politiets Efterretningstjeneste, 19. maj 1996. 

22. DEN RØDE HØJSKOLE 


I juni 1979 forsøgte PET at placere en kilde på Den Røde Højskole i Svendborg. 
Hensigten var at undersøge, hvorvidt der bestod forbindelser mellem højskolen 
og østdiplomater samt personer med tilknytning til terrororganisationer. Opera- 
tionen blev imidlertid hurtigt afviklet, for PET's kilde forlod højskolen allerede 
på sin første dag. Han havde genkendt en gammel skolekammerat blandt skolens 
elever og frygtede derfor, at han og operationen ville blive kompromitteret. Der 
blev dog udfærdiget en rapport om kildens ene dag på skolen, og hvordan den 
var forløbet. Efterfølgende forsøgte PET at identificere de personer, kilden havde 
fået kendskab til. Dette vanskeliggjordes dog af, at man var på fornavn på skolen. 
Men de fornavne, som kilden havde hørt, blev noteret. Den gamle skolekamme- 
rat blev også identificeret, og hans personnummer og adresse noteret. Endelig 
blev det materiale, som kilden havde fået udleveret på skolen, lagt på sagen. Det 
drejede sig om en introduktion til skolen og kurset samt et dagsprogram for den 
første uge. Kilden var tilsyneladende blevet tilmeldt et kursus kaldet Læreren 
som lønarbejder.”S 

På PET's emnesag vedrørende Den Røde Højskole beror der endvidere ko- 
pier af et antal emnekort, og heraf kan formentlig sluttes om baggrunden for 
PET's beslutning om at iværksætte en operation imod Den Røde Højskole: PET 
noterede i februar 1972, at nogle VS'ere ”+ andre” agtede at oprette en socialistisk 
højskole i Svendborg. En af initiativtagerne var en lærer, der allerede var regi- 
streret hos PET. PET noterede videre, at Niels Munk Plum Fonden havde støttet 
skolen med en kontant udbetaling til den gård, der skulle huse skolen. Det føl- 
gende år noterede PET, at skolen udbød et såkaldt Sovjet-kursus, der indebar en 
rejse til Sovjetunionen senere samme år. Det fremgår videre, at skolen planlagde 


1163 PET, emnesag: ”Vedr. Operation [-]. Ang. ”DEN RØDE HØJSKOLE” Gerritsgade 56, 5700 Svend- 
borg> 13. juni 1979 og ”Vedr.: Operation [-]. Ang.: ”DEN RØDE HØJSKOLE”, Gerritsgade 56, 5700 
Svendborg”, 5. juli 1979. Endvidere to papirer fra Den Røde Højskole, Orientering og dagsprogram 
for kurset — Læreren som lønarbejder og Værd at vide inden du kommer til Den Røde Højskole. 

flere sådanne rejser de følgende år. I oktober 1973 indgik en række københavn- 
ske fagforeninger ifølge PET et samarbejde med Den Røde Højskole. Højskolen 
skulle afholde tre kurser, og PET vurderede, at samarbejdet måtte ses som et for- 
søg på at skaffe kommunisterne større indflydelse i fagbevægelsen. I marts 1974 
noterede PET, at højskolen samarbejdede med Chile-komitéen. To år senere, i 
1976, noterede PET sig, at 3. sekretæren ved den sovjetiske ambassade foretog en 
rejse til provinsen, blandt andet for at holde foredrag på Den Røde Højskole. I 
efteråret 1976 havde 1. sekretæren ved den østtyske ambassade henvendt sig på 
Svendborg Sygehus for at hente en kvindelig patient, som det viste sig allerede 
var afhentet af, hvad PET kaldte ”venner” fra Den Røde Højskole. Det følgende 
år, 1977, bemærkede PET, at Den Røde Højskole udbød kurser, hvori indgik en 
uges ophold i Berlin. Ifølge dagspressen var det også muligt at komme på en 
seks ugers tur med højskolen til DDR, Ungarn, Tjekkoslovakiet, Rumænien og 
Sovjetunionen. I 1978 bemærkede man i PET, at Den Røde Højskole var medar- 
rangør af en demonstration i forbindelse med et NATO-forsvarsministermøde. 
I februar samme år var der besøg af en sovjetisk delegation, og om sommeren 
besøgte personer fra højskolen en skole i Ungarn.” Oplysningerne på emnekor- 
tene stemmer overens med den meget kortfattede og overordnede arbejdsplan 
for kilden: Skolen havde kontakt til østdiplomater og arrangerede rejser til øst- 
blokken. Emnekortene underbygger imidlertid ikke en mistanke om, at højsko- 
len havde kontakt til terrororganisationer. 

PET forsøgte tilsyneladende ikke at gennemføre en lignende operation med 
en anden kilde. Tjenesten var dog fortsat interesseret i højskolens aktiviteter, 
hvilket fremgår af en kort notits fra januar 1980. Den er påhæftet en brochure om 
et Cuba-kursus, som Den Røde Højskole afholdt fra den 4. august 1980 til den 
20. december 1980. Brochuren var fundet på et kommunebibliotek og blev sendt 
fra Region III til Centralafdelingen. Kurset inkluderede en rejse til Cuba og sig- 
tede ifølge programmet mod at undervise eleverne i ”imperialismens væsen”, 
”USAS indflydelse i Syd- og Mellemamerika” og ”andre staters historie, f.eks. Ni- 
caragua og revolutionsmodeller” Det fremgik også af brochuren, at det var mu- 
ligt at søge om stats- og kommunestøtte til opholdet på højskolen.”” Der findes 
flere brochurer om kurser på skolen samt indberetninger om sovjetiske diploma- 
ters besøg på højskolen. Endvidere noterede PET i 1981, at Den Røde Højskole 


1164 PET, emnesag: Emnekort. ”Centraladministrationen, Undervisningsministeriet — Skolevæsen. 
Røde Højskole, Den, Gerritsgade 56, 5700 Svendborg” 1972-1978. 
1165 PET, emnesag: ”Vedr.: CUBAKURSUS fra den 4.8.-20.12.19807 Den 25. januar 1980. 

medvirkede i forbindelse med en blokade og demonstration ved Central-Tryk 
i Taulov ved Fredericia.” Det følgende år noterede PET, at højskolen afholdt 
et kursus i ”Nyanarkisme i Danmark”, hvor blandt andet Børnerockbevægelsen 
og Sammenslutningen af Bevidst Arbejdssky Elementer (SABAE) deltog.”” I en 
indberetning om generalforsamlingen i Dansk-Libysk Venskabsforening blev 
det nævnt, at venskabsforeningen havde knyttet kontakt til Den Røde Højskole i 
perioden 1983-84. Det fremgik ikke, hvad kontakten indebar.” 

I december 1982 afholdt Den Røde Højskole et såkaldt BZ-kursus, hvor ele- 
verne ifølge en løbeseddel fra højskolen skulle ”diskutere oprøret”, ”have flere 
med”, ”diskutere nye aktionsformer” ”give hinanden styrke og energi”. Endvidere 
fremgik det, at der var brug for flere, der gik imod systemet, for mange var vrede, 
men også bange og usikre. Ifølge løbesedlen ventede de vrede, bange og usikre 
på ”ET SPARK BAGT'. Mere specifikt var kurset dels en indføring i forskellige 
oprørsteorier, dels var det meningen, at deltagerne skulle møde både danske og 
tyske repræsentanter fra BZ-Brigaden samt politikfolk og politikere. Kurset var 
arrangeret i samarbejde med aktive BZ'ere og arbejdsløse. Det var ifølge løbesed- 
len muligt at opnå støtte fra enten kommune eller stat til sit ophold. PET formu- 
lerede en notits på baggrund af løbesedlen og underrettede Region IV. Endelig 
havde en medarbejder i Region III hørt om kurset, fra hvad han kaldte en pålide- 
lig kilde. Kilden kendte en, der havde talt med en ung kvinde, som havde været 
på kurset, og hun havde blandt andet fortalt om, hvordan man skulle optræde 
over for politiet under aktioner. Det var lykkedes for PET-medarbejderen at fin- 
de en brochure fra Den Røde Højskole på Kolding Kommunebibliotek. Denne 
omtalte det kursus, der er beskrevet ovenfor. Indberetningen blev videresendt til 
Centralafdelingen og Region IV," I marts 1983 oplyste en kilde, at man på DKP's 
ekstraordinære distriktskonference på Fyn havde diskuteret Den Røde Højskole 
og distriktsformanden for DKP på Fyn, der også sad i højskolens ledergruppe, 
havde givet udtryk for sin utilfredshed med, at visse kommuner ikke ville give 


1166 PET, emnesag:”Vedr.: Blokade/demonstration ved ”Central-Tryk” i Taulov ved Fredericia arrange- 
ret af typografer men med tilløbere fra Kolding Højskole samt den Røde Højskole i Svendborg. Den 
23.2. 19817 

1167 PET, emnesag: ”Vedr.: Anarkistlære på Den Røde Højskole i Svendborg”. Afd. C, den 24. februar 
1982. 

1168 PET, emnesag: ”Vedr.: Gen.forsamling i Venskabsforeningen DK/Libyen”. Ekstrakt. Ingen dato. 

1169 PET, emnesag: ”BZ Den Røde Højskole”. Løbeseddel fra Den Røde Højskole. Ingen dato?” Vedr.: BZ- 
kursus i Svendborg. Afd. C, den 19. nov. 19822 
”Indberetning vedrørende BZ-uddannelse på højskole. 8. FEB 837” Kopi af brochure vedhæftet. 

tilskud til unge, der ønskede at deltage i BZ-kurset. Endvidere havde formanden 
fortalt, at skolen ville ændre BZ-kursets navn, så det i stedet kaldtes et kursus om 
ungdommens problemer. Det var meningen, at kurset skulle have så ”rummelige 
og officielle rammer som muligt?” Kilden mente, at diskussionen var udtryk for, 
at DKP dominerede Den Røde Højskole, og at højskolen forestod BZ-kurset for 
at få kontakt til og eventuel indflydelse på BZ-bevægelsen.'”? Senere samme må- 
ned fremsendte politimesteren i Gladsaxe en liste over politikredsens kendte og 
aktive BZ'ere. Det blev om en enkelt på listen noteret, at han opholdt sig på Den 
Røde Højskole, hvor han ”trænes i kamp mod politiet” 


Den Røde Højskole i Svendborg var genstand for PET'S interesse i 1970'erne og 1980'erne. I 1970'erne 
var det højskolens kontakt til DKP og diplomater fra østblokken, der vakte PET'S interesse. I 1980'erne 
var det også kontakten mellem BZ-miljøet og højskolen, der påkaldte sig PET'S interesse. (Polfoto). 


Der findes også et par udklip fra Land og Folk, Ekstra Bladet og Information på 
sagen. Der er primært tale om annoncer for de kurser, højskolen udbød. Endvi- 
dere findes der artikler, som blev bragt i forbindelse med Den Røde Højskoles 15 
års jubilæum i august 1987, ligesom det blev noteret, da højskolen fik ny forstan- 


1170 PET, emnesag: ”Vedr.: BZ-kursus på Den Røde Højskole i Svendborg”, 22. marts 1983. 
1171 PET, emnesag: Liste med oplysninger vedr. Gladsaxe politikredsens kendte og aktive BZ'ere. Politi- 
mesteren i Gladsaxe den 29. marts 1983. 

der samme måned. Fra en aflytning fandt PET i juni 1987 ud af, at den tidligere 
forstander Ole Hjort havde forladt sin stilling på højskolen, og at det sandsyn- 
ligvis var enten Kurt Jacobsen eller Kurt Dahl, der skulle overtage posten. Den 
23. juli konstaterede PET på baggrund af en notits i Politiken, at det imidlertid 
var Hans Lassen, der havde fået jobbet. PET identificerede den pågældende og 
føjede en notits med hans CPR-nummer til sagen. ”” 

I januar 1989 noterede PET, at højskolen i august 1988 havde holdt en såkaldt 
diskussionsuge med temaet ”Vor Fængslende Fremtid”, Højskolen havde ind- 
budt personer fra blandt andet BZ-bevægelsen, Next Stop Sovjet, Christiania og 
TV Stop. Blandt de øvrige inviterede var Else Hammerich, der på dette tidspunkt 
var medlem af EF-parlamentet, videnskabsjournalisten Tor Nørretranders, samt 
en række journalister og medarbejdere fra månedsbladet Press. Disse oplysnin- 
ger havde PET tilsyneladende fra det program, der også var lagt på sagen. Region 
IV observerede med assistance fra Region II, hvad der kaldtes ”relevante steder” 
omkring Den Røde Højskole under seminaret, som blev fotograferet. Der blev 
også udfærdiget en rapport. De observerede køretøjer og deres ejere blev iden- 
tificeret./”; 

I september 1988 spurgte en udenlandsk myndighed til to artikler, som Det 
Fri Aktuelt havde bragt om en amerikansk statsborger, indianer og borgerrets- 
forkæmper Leonard Peltier. Peltier blev ifølge notitsen dømt for drab på to FBI- 
ansatte i 1976; drab han nægtede ethvert kendskab til. En gruppe advokater og 
indianere havde efter domfældelsen samlet sig i en forsvarsgruppe med den hen- 
sigt at få sagen mod Peltier rejst igen. I den forbindelse havde to indianske kvin- 
der besøgt Danmark i september 1988 og holdt foredrag om Peltiers sag. Mødet 
var arrangeret af, hvad der blev kaldt ”hjemlige indianer-solidaritetsorganisati- 
oner” hhv. Big Mountain og IWGIA. Artiklerne i Det Fri Aktuelt var forfattet 
af en reportagegruppe, der kaldte sig PRAXIS, og som ifølge notitsen ”blandt 
andet” havde hjemme på Den Røde Højskole. Ifølge PET holdt en mand med 
tilknytning til magasinet Press til på skolen, hvorfra han med sin reportagegrup- 
pe, der bestod af ”en flok journalist-spirer”, opstøvede, hvad PET kaldte ”farlige 
historier”. Region IV havde forsøgt at identificere de pågældende personer, men 
havde ikke haft held til det. Senere opsatte regionen en observation ud fra den 


1172 PET, emnesag: ”Vedr.: Identificering af Hans LASSEN — forstander for Den Røde Højskole”. Afd. 2, 
den 29. oktober 1987. 

1173 PET, emnesag: ”Vedr.: Diskussionsuge med temaet, ”Vor Fængslende Fremtid”, afholdt på Den 
Røde Højskole i Svendborg, i tiden fra den 220888-280888. REG IV den 5. JAN 1989? 

formodning, at den nævnte journalist opholdt sig på Den Røde Højskole. Dette 
gav dog heller ikke noget resultat, hvilket den udenlandske myndigheds tjeneste 
blev underrettet mundtligt om.” En kopi af observationsrapporten findes på 
sagen.””> 

Helt overordnet synes udviklingen i PET's opfattelse af Den Røde Højskole 
at afspejle den generelle udvikling i PET's trusselsbillede: I 1970'erne, da PET 
noterede, at Den Røde Højskole blev opført, var det kontakten til DKP og en 
række østdiplomater, der synes at have været mest afgørende. Kontakten til, eller 
om man vil, parløbet med DKP forblev interessant for PET igennem 1980'erne, 
men tjenesten synes i lige så høj grad at have interesseret sig for kontakten til BZ- 
miljøet og det, der blev opfattet som miljøets undergravende dagsorden. Endelig 
var PET imødekommende, da en udenlandsk tjeneste ønskede informationer 
om en artikelserie, som blev bragt i Det fri Aktuelt om en amerikansk statsbor- 
ger, der var dømt for drab. 

Den Røde Højskole blev nedlagt i 1997. 


1174 PET, emnesag: ”Vedr.: Identificering af artikelforfattere. Emne: IWGIA” Afd. 2, den 22. marts 1991. 
Det fremgår ikke af notitsen, hvorfor den er dateret så sent i forhold til PET's samtale med den al- 
lierede tjeneste. Samtalen foregik 8. september 1988. 

1175 PET, emnesag: Vedr.: Identifikation af [-], Afd. 2, den 12. december 1988. 

Som nævnt blev den politiske venstrefløj splittet i 1950'erne og 1960'erne, og 
nye politiske partier og organisationer dukkede op. I den forbindelse var det 
ikke Sovjetunionen, der blev set som et politisk forbillede: Flere af de nye par- 
tier knyttede sig til andre lande og deres visioner om socialisme. Ud over de 
nye venstreorienterede partier og partiforberedende grupperinger blev der fra 
1960'erne og de følgende årtier etableret talrige foreninger, organisationer, små- 
grupper og komitéer. Disse stilede ikke mod direkte parlamentarisk indflydelse, 
men havde som mål at skabe opmærksomhed om enkelte landes og bevægelsers 
frihedskampe. Desuden søgte de om penge og opbakning fra etablerede partier 
og organisationer. Et fælles udgangspunkt for mange af grupperne var antiimpe- 
rialismen, forstået således at de hævdede at være modstandere af den amerikan- 
ske, den sovjetiske og den europæiske imperialisme. Mange af bevægelserne blev 
dannet af folk, der havde været aktive i modstanden mod USA's krig i Vietnam, 
og kampagnen mod Vietnamkrigen var den væsentligste inspiration. Dermed 
kom mange af grupperne — selv om de også stillede sig kritisk til Sovjetunionen 
— især til at kritisere USAs politik. 

PET overvågede, som det vil fremgå nedenfor, de antiimperialistiske miljøer. 
Nedenfor vil denne overvågning blive beskrevet. Fremstillingen indledes med en 
beskrivelse af de støttegrupper for syd- og mellemamerikanske bevægelser, or- 
ganisationer etc., der optræder i PET's arkiv. Derpå følger en fremstilling af støt- 
tegrupperne for miljøer, bevægelser etc. i Mellemøsten. Dette afsnit efterfølges 
af en beskrivelse af PET's overvågning af grupper, der erklærede sig solidariske 
med antiapartheid- og befrielsesbevægelser i det sydlige Afrika.” 


1176 I det følgende besvares folketingsspørgsmål nr. 141: ”De politiske grupperinger, der er nævnt i PET- 
redegørelsen side 39-43, omfatter angiveligt frihedsbevægelser. Er listen komplet? Blev organisa- 
tioner som PLO og ANC også overvåget?” jf. folketingsspørgsmål nr. 344: ”Havde PET i 1980'erne 
agenter eller meddelere placeret i andre organisationer eller bevægelser, eller overvågede PET andre 
organisationer eller bevægelser?” 

Syd- og Mellemamerika 


PET's arkiv indeholder emnesager om støttegrupper for diverse lokale bevæ- 
gelser og gruppers virksomhed i Syd- og Mellemamerika: Dansk-Cubansk 
Forening, Ecuador-gruppen, El Salvador Kampagnen (undertiden kaldet El 
Salvador-komitéen), Komitéen Salvador Allende, Nicaragua-komitéen, Panama- 
Initiativet og Solidaritetsgruppen Fidel Salsatek. Kommissionen har gennemgået 
de nævnte emnesager, og det er vurderingen, at PET's praksis har været, at efter- 
retningstjenesten, umiddelbart efter at have konstateret en ny solidaritetsbevæ- 
gelses stiftelse, rutinemæssigt oprettede en emnesag på denne.'”” 

At PET oprettede emnesager på de nævnte bevægelser betyder ikke, at PET 
foretog nogen intensiv efterforskning."”? Tværtimod fremgår det af det anvend- 
te materiale, at PET kun undtagelsesvis iværksatte en intensiv efterforskning. 
Emnesagerne rummer således typisk kun almindeligt tilgængelige oplysninger 
indhentet via åbne kilder, f.eks. aviser, tryksager og agitationsmateriale. På bag- 
grund heraf bemærkede PET, hvornår den enkelte bevægelse blev stiftet, hvilke 
synspunkter der blev givet udtryk for i bevægelsens navn, og i hvilket omfang 
de af bevægelsen fremsatte synspunkter blev forsøgt omsat til handlinger. Des- 
uden anvendte PET de offentligt tilgængelige oplysninger til at tegne et billede 
at aktørkredsen: Var det DKP eller DKP'ere, der stod som initiativtagere? Hvem 
sluttede i øvrigt op bag den enkelte bevægelse, og var det muligt at tegne et 
mønster?”? I enkelte af emnesagerne ses der dog også oplysninger tilvejebragt 
ved hjælp af kilder og telefonaflytning.""" Et eksempel herpå var, da PET i 1983 
forud for årets Rebildfest indhentede rettens tilladelse til at aflytte en telefon til- 


1177 Til eksempel: El Salvador Kampagnen blev stiftet i 1980. De tidligste oplysninger i PET's arkiv om 
kampagnen er fra januar 1981. Tilsvarende: Komitéen Salvador Allende blev oprettet i 1974. Da PET 
i1974 via diverse lokalblade konstaterede, at der blev dannet en række lokale afdelinger af denne ko- 
mité, blev det bemærket i emnesagen. Via de offentligt tilgængelige kontaktoplysninger i artiklerne 
identificerede PET navne og adresser på initiativtagerne og lagde dem på sagen. 

1178 Der beror kun et dokument i emnesagen på Panama Initiativet, og det handler om en demonstra- 
tion arrangeret foran den amerikanske ambassade i december 1989. PET, emnesag:”Vedr.: Demon- 
stration i protest mod USAS invasion af Panama”. Emne: Politisk kampagne vedrørende Syd- og 
Mellemamerika. Afd. 2, 8. januar 1990. 

1179 Det var eksempelvis tilfældet i emnesagen omhandlende El Salvador-kampagnen. PET, emnesag: El 
Salvador-kampagnen: Skrivelse, 3. januar 1985. 

1180 F.eks. var der ikke nogen overvågning af Solidaritetsgruppen Fidel Salsatek, og de oplysninger der 
ligger på emnesagen er fra åbne kilder samt overskudsinformation fra anden aflytning. PET, emne- 
sag. 

hørende en person fra El Salvador-kampagnen. Årsagen var, at PET var i be- 
siddelse af oplysninger om, at den pågældende ville foranstalte uro under årets 
Rebildfest. Desuden havde PET dokumentation for, at den pågældende året før 
havde medvirket ved udførelse af anden uro.”” 

PET var i 1970'erne stort set udelukkende interesseret i de nævnte bevægel- 
sers og komitéers politiske udgangspunkt, idet tjenesten forsøgte at bestemme, 
hvorvidt der var tale om såkaldte front- eller bufferorganisationer, det vil sige 
organisationer der i offentligheden efterlod indtryk af at være upolitiske eller 
tværpolitiske, da organisationen virkede for en idé eller et mål, der kunne vinde 
almen tilslutning, men som reelt virkede for at fremme sovjetiske synspunkter 
og dermed underminere de vestlige samfund.”” I 1980'erne blev PET's interesse 
for de nævnte bevægelser imidlertid øget. Dette skete i takt med, at nogle be- 
vægelser var involveret i det, der i PET's jargon omtaltes som ”uro”" Eftersom 
PET var en sikkerheds- og varslingstjeneste, havde PET også til opgave at in- 
formere det åbne politi om planlagt uro, inden denne kom til udførelse. I to 
tilfælde foretog PET mere systematisk efterforskning af grupper, der erklærede 
deres sympati for systemer og bevægelser i Syd- og Mellemamerika. Disse vil 
blive beskrevet nedenfor. 


Nicaragua-komitéen 

Nicaragua blev fra midten af 1930'erne regeret af Somozafamilien, der med støtte 
fra USA opretholdt et autoritært regime. I 1961 blev den venstreorienterede FSLN 
(El Frente Sandinista de Liberacién Nacional, Den Nationale Sandinistiske Be- 
frielsesfront) dannet. I 1962 begyndte den at udføre operationer mod styret, hvil- 
ket flere gange medførte, at der blev indført undtagelsestilstand. I 1970'erne vok- 
sede befolkningens utilfredshed med Somozas styre, og fra 1978 befandt landet 
sig i borgerkrig. I juli 1979 overtog FSLN med Daniel Ortega i spidsen magten i 
Nicaragua." Et antal danske venstrefløjsgrupper betragtede Ortegas styre som 
”et lys i mørket”, og som det nye forbillede i den antiimperialistiske kamp. Men 


1181 PET, emnesag: El Salvador-kampagnen, kopier af emnekort, 15. juni 1983, 22. juni 1983, 15. juli 1983. 

1182 JM, P.O.-sag: ”Kommunistisk frontorganisationer repræsenteret i Danmark”; udateret men anta- 
gelig fra 1956. Om PET's overvågning af kommunistiske frontorganisationer, se Kommissionens 
beretning, bind 6. Om front- og bufferorganisationer se Kommissionens beretning, bind 10, kapitlet 
om overvågning af fredsbevægelsen. 

1183 Dette var tilfældet med Ecuador-gruppen. Jf. PET, emnesag: ”Vedr. Kampagne mod A.P. Møller i 
forbindelse med firmaets olieboring i Sydamerikas regnskov”, 30. august 1989. 

1184 'Thomas W. Walker, Nicaragua — The Land of Sandino (Westview Press, 1981) s. 25-41. 

sympatien begrænsede sig ikke til det nye venstre: Sandiniststyret nød sympati 
fra et bredere spektrum af politiske grupper, som rakte ind mod den politiske 
midte, f.eks. Radikal Ungdom.” 

Ifølge Arbejderavisen blev Nicaragua-komitéen stiftet med deltagelse af folk 
fra Chile-komitéen, Dansk-Cubansk Forening, Internationalt Forum, Kommu- 
nistiske Studenter, Mellemfolkeligt Samvirkes Latinamerikagruppe, RSF, SF og 
VS. Formålet var ifølge PET's oplysninger at ”mobilisere en bred og aktiv solida- 
ritet med genopbygningen og udviklingen af Nicaragua på Sandinist-bevægelsen 
FSLN's betingelser”"f En del demonstrationer, hvor gruppen medvirkede, blev 
noteret af PET, men ikke overvåget. Et eksempel var en demonstration foran den 
amerikanske ambassade den 3. marts 1981, der blev holdt for at markere støtte til 
befrielseskampen i El Salvador. Arrangørerne var ifølge PET Internationalt Fo- 
rum, der var en antiimperialistisk organisation, som støttede befrielsesbevægel- 
ser og såkaldte antiimperialistiske ”overgangssamfund” i den tredje verden. Som 
medarrangører stod blandt andre Chilekomitéen, Mellemfolkeligt Samvirke, 
Nicaraguakomitéen, SAP, VS, et navngivent og registreret DKP-medlem, samt 
medlem af Folketinget for VS, Anne-Grethe Holmsgaard.”” I begyndelsen af 
1980'erne synes PET dog ikke at have tillagt komitéen større vægt, hvilket frem- 
går af en notits fra 1983: ”Nicaragua-komitéen har i det forløbne år ikke markeret 
sig særligt, og at der ikke var fremsat trusler af nogen art”vé 

I 1984 påbegyndtes initiativet ”Fredsvagt i Nicaragua”. Det var et af de kend- 
teste tiltag, som Nicaragua-komitéen var involveret i. Målet var at forhindre en 
— ifølge kritikere planlagt eller i al fald ønsket — amerikansk invasion af Nicara- 
gua. Ved at øge den danske befolknings opmærksomhed på situationen håbede 
man at skabe et politisk pres på USA og dermed reducere den påståede mili- 
tære trussel mod Nicaragua. Under stor pressedækning blev der således i januar 
1984 planlagt udsendelse af en ”fredsbrigade” der blandt andet blev støttet af 
forhenværende statsminister Anker Jørgensen (S), forfatter og teolog Johannes 


1185 Ved Nicaragua-komitéens møde i juli 1979 deltog således repræsentanter fra VS, IS, DSU, RU, DKP, 
Chilekomitéen, KAP. FMI og IF var tilknyttet lignede arrangementer. ABA, KAP's arkiv, ks. 24, læg: 
Nicaragua-kampagnen 1979: Møde i Nicaragua-komitéen 16/7 1979. 

1186 PET, emnesag: Notits, 30. april 1980. 

1187 PET, emnesag: Vedlagt emnekort af 5. marts 1981. Ovenstående signalement af Internationalt 
Forum er fra skriftet Stine Lindhardt, Poul Mikael Allarp og Erling Pedersen (red.), Det Alternative 
Danmark — Vejviser over græsrødder og venstrefløj (Tidsskriftcentret, 1983), s. 235. 

1188 PET, emnesag: Notits, 30. maj 1983. Jf. ”Vedr. Nicaragua-komitéen”, 16. september 1983, vedlagt em- 
nekort af 28. oktober 1983. 

Møllehave, venstrefløjspolitiker og jurist Ole Krarup, folketingsmedlem Lasse 
Budtz (S), fagforeningsmand Hardy Hansen, folketingsmedlem Anne Grethe 
Holmsgaard (VS) m.fl. Ifølge dagspressen var det planen, at fredsvagterne skulle 
tage ophold i den nordlige del af landet, hvor CIA-støttede tilhængere af den 
tidligere diktator Somoza, de såkaldte ”Contraer”, var mest aktive, og hvor faren 
for amerikanskstøttede aktiviteter ifølge kritikere forekom størst.” Det første 
hold danske statsborgere tog af sted den 20. februar 1984." PET fulgte sagen via 
avisudklip og udfærdigede små notater om, hvilke kendte personer der støttede 
initiativet. Det kunne også forekomme, at en PET-medarbejder dukkede op ved 
åbne møder."” Derudover modtog PET informationer fra kilder i miljøet.” 

I januar 1985 udarbejdede PET en statusrapport over Nicaragua-komitéens 
aktiviteter og forbindelser: Ifølge PET's oplysninger havde 32 personer været ud- 
stationeret som fredsvagter, heraf var en del offentligt kendte personer. Knap en 
tredjedel var i forvejen registreret i PET. Kun tre stod nævnt som medlemmer 
af DKP,% Rapporten berettede om personernes øvrige politiske aktiviteter og 
beskrev, hvilke Nicaragua-relaterede projekter (møder, foredrag og indsamlin- 
ger), de udsendte havde iværksat. Derudover blev der redegjort for nicaragu- 
ansk besøgsaktivitet i Danmark, og hvilke politiske placeringer de besøgende 
havde i deres hjemland. Det blev endvidere anført, hvilke danskere der havde 
overværet valget i Nicaragua i november 1984, og hvilke debatarrangementer 
der var blevet afholdt i Danmark i den forbindelse. Sammenfattende blev det i 
rapporten konstateret, at Nicaragua-komitéen havde et nært samarbejde med El 
Salvador-komitéen, der ifølge tjenesten måtte betegnes som en paraplyorgani- 
sation for Syd- og Mellemamerikaaktiviteterne, herunder også Dansk-Cubansk 
forening. Det var PET's opfattelse, at Nicaragua-komitéen søgte at fremstå som 
en forening med bred politisk tilslutning, for på den måde at få Folketinget til 


1189 Se f.eks. Information, 17. januar 1984; Politiken, 19. januar 1984 og Berlingske Tidende, 12. februar 
1984. 

1190 PET, emnesag: ”Vedr. 'Fredsvagter til Nicaragua”; 20. februar 1984. 

1191 PET, emnesag: ”Vedr. Referat af solidaritetsmøde (...)”, 2. april 1984. 

1192 PET, emnesag: ”Vedr. Fredsvagter til Nicaragua og Nicaragua-komitéen i Odense” 4. maj 1984. 
Ibid., ”Vedr. Den permanente Nicaragua fredsvagt, 9. juli 1984. 

1193 PET, emnesag: ”Vedr. Fredsvagten i Nicaragua” 3. januar 1985. Listen inkluderede desuden politi- 
kerne Preben Vilhelm (VS) og Margrete Auken (SF), et par fagforeningsfolk fra SID, en repræsen- 
tant fra Lejernes LO, tre forfattere, en præst og en lektor, hvis politiske tilhørsforhold ikke fremgik. 
Ifølge Preben Bach (red.), Fredsvagt - Øjenvidneberetninger fra Nicaragua (Modtryk, 1984) var an- 
tallet af deltagere 28, fordelt i seks delegationer. 

at bevilge større og bedre bistand til Nicaragua. PET mente imidlertid, at El Sal- 
vador-komitéen, Dansk-Cubansk Forening og ikke mindst DKP havde stor ind- 
flydelse på, hvilke aktiviteter der skulle udøves af Nicaragua-komitéen.”” PET's 
overvågning af gruppen skal ses i dette lys. 

PET's vurdering af de pronicaraguanske bevægelser som kommunistisk do- 
minerede blev underbygget af en rapport fra den danske ambassade i Nicara- 
gua til Udenrigsministeriet fra januar 1985, som PET modtog en kopi af. Ifølge 
denne var der ingen tvivl om Nicaraguas tilhørsforhold til den kommunistiske 
verden. Senere beretninger har bekræftet dele af PET's formodninger om kon- 
takt mellem østblokken og Nicaragua.”?? 

I juli 1985 spurgte en udenlandsk efterretningstjeneste PET om oplysninger 
om Internationalt Forum og dettes kontakt til blandt andre Nicaragua-komi- 
téen. PET svarede, at IF udadtil fremtrådte upolitisk, men at personer fra VS 
givet havde stor indflydelse i organisationen. PET beskrev desuden IF som ini- 
tiativtager til en række aktiviteter rettet mod den tredje verden og nævnte, at 
disse aktiviteter blev udøvet gennem organisationer som Nicaragua-komitéen. 
Ved en anden lejlighed spurgte den samme udenlandske tjeneste om Nicaragua- 
komitéens fredsvagtinitiativ. Den tidligere nævnte Moskva-kommunistiske ind- 
flydelse blev ikke nævnt i nogen af skrivelserne, om end det fremgik, at en række 
foredragsmøder var arrangeret af VS, SF og DKP,” 

Via åbne kilder fulgte PET fortsat med i udsendelsen af danske politisk aktive 
til Nicaragua. Desuden var PET opmærksom på møder og foredrag, de hjem- 
vendte efterfølgende deltog i. I februar 1986 fik PET desuden oplysninger om, at 
en række danske statsborgere rejste til Managua i Nicaragua via Moskva, og at 
Nicaragua-komitéen havde skaffet flybilletterne.” Et par måneder senere mod- 
tog PET via Københavns Politi oplysninger om en forestående demonstration 
den 15. april 1986. Demonstrationen var lovligt anmeldt og arrangeret af Inter- 
nationalt Forum og Nicaragua-komitéen. PET overvågede demonstrationen og 
noterede blandt de 1.000-1.500 deltagere to ”kendte” deltagere og ca. 90 personer 


1194 PET, emnesag: ”Vedr. Nicaragua-komitéer”, 3. januar 1985. 

1195 PET, emnesag: ”Skrivelse fra den kgl. Danske ambassade til udenrigsminister Uffe Ellemann-Jen- 
ser, 31. januar 1985. 

1196 Werner Grossman, Den sidste spionchef (Forlaget Friis, 2004), s. 120-122. 

1197 PET, emnesag: Skrivelse fra udenlandsk myndighed, 10. juli 1985; ”Vedr. Internationalt Forum”, 
11. september 1985; ”Vedr. [-]”, 26. juni 1985. 

1198 PET, emnesag: ”Vedr. 3 DK-statsborgere, der den 15. dec 1985 rejste til Managua via Moskva”, 
25. februar 1986. 

fra BZ-Brigaden. Ifølge PET forløb demonstrationen ”på vanlig vis når der er 
BZere involveret”, hvilket betød, at der blev kastet med flasker, maler- og røg- 
bomber mv. Der opstod flere sammenstød, og ifølge PET kom flere politifolk 
lettere til skade. Af de tre anholdte personer var to kendt som ”særdeles aktive” 
BZ'ere." 

Ovenstående viser, at det ved denne lejlighed var BZ-Brigaden, der var i 
centrum for PET's observationer. I det hele taget synes PET's oprindelige opfat- 
telse af, at den sovjetorienterede kommunisme var den primære trussel i for- 
hold til komitéen at være blevet dæmpet i løbet af 1986. Dette trusselsaspekt 
nævnes således efterhånden kun sjældent i notitserne om komitéens aktiviteter. 
PET fortsatte imidlertid med at følge komitéen, primært via åbne kilder.” I 
maj 1987 afholdt Nicaragua-komitéen endnu en demonstration. Ud over de 400 
”almindelige” sympatisører, deltog 50-60 maskeklædte BZere, hvoraf flere var 
registreret hos PET, og som også denne gang forårsagede uro.”” Ifølge pressens 
dækning af episoden var politiet mødt talstærkt op og slog hårdt ned på urostif- 
terne. Samtidig fremgik det af pressens dækning, at Nicaragua-komitéens talere 
lagde kraftig afstand til BZ'ernes metoder og gentagne gange opfordrede dem til 
at indstille deres aktioner. De to anholdelser, der blev foretaget, var dog ikke fra 
BZ-Brigaden, og det hed tillige ifølge medierne, at BZ'erne efter demonstratio- 
nen gik fredeligt hjem.”” 

11987 modtog PET en udenlandsk forespørgsel om, hvorvidt ”Internationalt 
Netværk for fred i Mellemamerika” (INFIMA) havde et netværk i Danmark, og i 
givet fald, hvilke aktiviteter netværket stod bag.7% PET svarede, at INFIMA hav- 
de virket i Danmark siden december 1986, og at gruppen havde samme adresse 
som Nicaragua-komitéen. Derudover havde netværket kontakt til ”enkelt-perso- 
ner og organisationer fra fredsbevægelser, solidaritetsbevægelser, fagbevægelser, 
politiske partier og fonde i Danmark”, Der blev ikke nævnt navne. Endelig blev 
det oplyst, at INFIMA-Danmark var i hyppig kontakt med INFIMA i Belgien, 
Norge, Skotland og Spanien, og at det danske netværk viderebragte informatio- 
ner fra hovedkontoret i Panama til disse lande.?% 


1199 PET, emnesag: ”Demonstration tirsdag d. 15. april 19867, 16. april 1986. Vedr. PET's efterforskning af 
BZ-Brigaden se Kommissionens beretning, bind 10. 

1200 PET, emnesag: ”Vedr. SID's bidrag”, 17. juni 1986. 

1201 PET, emnesag: ”Vedr. Demonstration d. 21/5 1987”. 

1202 Ekstra Bladet, 22. maj 1987; B.T., 22. maj 1987. 

1203 PET, emnesag: ”The International Network for Peace in Central America”, 11. maj 1987. 

1204 PET, emnesag: ”Vedr. Internationalt Netværk for Fred i Mellemamerika (INFIMA), 29. juni 1987. 

I juli 1987 konstaterede PET, at en sovjetisk diplomat kontaktede Nicaragua- 
komitéen, da man fra sovjetisk side ”var meget interesseret i komitéens arbejde” 
Den ambassadeansatte fik oplyst åbningstider og adresse på komitéen og fik at 
vide, at man blot skulle spørge efter en bestemt person. Dette forhold vidner om 
begrænset kontakt mellem ambassaden og komitéen indtil dette tidspunkt.” 
En af de sidste indberetninger i sagen om Nicaragua-komitéen er fra et seminar 
i oktober 1988, som blev arrangeret sammen med Internationalt Forum. PET fik 
via en kilde, der var til stede ved mødet, et fyldigt referat af diskussionen.” 


Dansk-Cubansk Forening 

Dansk-Cubansk Forening blev oprettet i 1968 og eksisterer endnu i dag.7” Som 
nævnt samarbejdede foreningen med en række andre grupper, der solidarise- 
rede sig med Syd- og Mellemamerika. I 1969 markerede foreningen en cubansk 
mærkedag, hvilket gav PET anledning til at indhente oplysninger om de perso- 
ner, der var aktive heri. Natten til den 21. juli 1969 var en mand blevet anholdt for 
ulovlig plakatopklæbning. Plakatopklæberen var allerede registreret af PET,” 
Desuden fik PET oplysninger fra Københavns Politi om arrangementet, idet en 
kvinde på vegne af Dansk-Cubansk Forening søgte om tilladelse til at afholde 
et solidaritetsmøde på Nytorv den 26. juli 1969. Det fremgik af en notits, at den 
pågældende var registreret hos PET. En kvinde, som repræsenterede The Black 
Panther Party, stod endvidere opført med sit personregistreringsnummer, job og 
adresse. Otto Sand, som var medlem af Dansk-Cubansk Forening, stod også op- 
ført med personregistreringsnummer, adresse og job. Endelig blev en ungkom- 


INFIMASs ambition var ifølge PET at videreformidle informationer fra Mellemamerika og støtte de 
kampagner, der var blevet vedtaget i Panama i 1986. Blandt disse blev en international kampagne 
mod contraerne og forholdsregler ved en eventuel invasion af Nicaragua nævnt. Ibid. 

1205 PET, emnesag: ”Vedr. Russisk kontakt til Nicaragua komitéen”, 30. juni 1987. 

1206 PET, emnesag: ”Vedr. Seminar om El Salvador d. 15/10 1988”. 

1207 Hermed besvares folketingsspørgsmål nr. 176: ”Er der medlemmer af ”Dansk-Cubansk Venskabs- 
forening, som qua deres medlemskab er blevet overvåget og/eller registreret?; samt folketings- 
spørgsmål nr. 177: ”Er der sket overvågning af arrangementer, som ”Dansk-Cubansk Venskabsfor- 
ening” har afholdt?” 

1208 PET, emnesag: 'Telex fra station 2, udateret. 

munist fra Cuba nævnt.?% PET forsøgte efterfølgende at indhente oplysninger 
om den pågældende, men forgæves.” 

PET indsamlede igen oplysninger om Dansk-Cubansk Forening i 1972. Dette 
skete gennem åbne kilder og i forbindelse med en studietur til Cuba, som blev 
annonceret i Minavisen den 22. februar 1972." På et tidspunkt traf en PET-med- 
arbejder tilsyneladende helt tilfældigt en person, der var på vej til Cuba. Den 
pågældende tilbød PET-medarbejderen, at de kunne tale sammen om hans ople- 
velser, når han igen vendte hjem.” Om dette skete, er uvist, men det fremgår af 
sagen, at PET efterfølgende ved hjælp af en ”yderst sårbar kilde” fik identificeret 
personer, der optrådte på to fotografier beroende i sagen.”7 Størstedelen af de 
rejsende var ikke tidligere registreret hos PET, men blev det efter rejsen.”" 


1209 PET, emnesag: ”Vedr. DANSK-CUBANSK FORENINGS højtideligholdelse af CUBAS revolutions- 
dag den 26/7 19697, 1. august 1969. 

1210 PET, emnesag: ”Vedr.: Den cubanske revolutionsdag den 26/7 1969”; ”Vedr. Luis DIAZ. Ref. PET's 
skrivelse nr. 411/69 af 1.8.69”. 

1211 PET, emnesag: ” Vedr. Studierejse til Cuba”, 3. marts 1972. 

1212 PET, emnesag: ”Vedr. [-] - Cuba-rejser — sommeren 1972”, 1. maj 1972. 

1213 PET, emnesag: ”Vedr. Den nordiske Brigade 1972”, udateret, indgået 13.7.1972. Jf. ”Ung nykøbin- 
genser har hilst på Castro”, Lolland-Falsters Folketidende, 12. august 1972; Mads Nissen Styrk, ”I 
arbejdslejr på Cuba” Sjællands Tidende, 21. august 1972. Det fremgår at yderligere en person, der 
havde været på Cuba, var registreret af PET for østkontakter. PET, emnesag: ”[-], der har deltaget i 
arbejdslejr på Cuba”, 28. august 1972. 

1214 PET, emnesag: ”Vedr.: Fællesrejse til Cuba i juli 1972 arrangeret af Dansk Ungdoms Fællesråd, 
Dansk-Cubansk Forening og Internationalt Forum”, 22. januar 1973. Pågældende dokument rum- 
mer navne på 34 af de 180 danske statsborgere, der deltog i rejsen. Alle nævnt med fødselsdata, 
stilling og adresse. I 1973 blev yderligere fem deltagere identificeret og registreret. Det fremgår også 
af referaterne fra Wamberg-udvalget, at rejser var den hyppigste årsag til registrering. Omfanget af 
de registreringer på givne tidspunkter, der står opgivet i referaterne, stemmer overens med oplys- 
ninger, der gives i sagen på Dansk-Cubansk Forening. F.eks. PET, WU, mødereferater, 8. november 
1972, 14. december 1972, 7. februar 1973 og 14. marts 1973. PET, emnesag: ” Vedr. Rejse til CUBA. Den 
13. februar 1973”. Notits med navn, CPR-nummer, adresse og stilling på fem deltagere på rejse til 
Cuba i juli 1972. Desuden findes der en notits på sagen om bestyrelsen for DKP i Aalborg, hvoraf det 
fremgår, at en af de fem sent registrerede rejsedeltagere var formand for DKP, Aalborg, Vestbyen. 
PET, emnesag: ”Vedr.: DKP- Aalborg - Vestbyen”, 8. november 1985. Der findes ligeledes en notits 
om indholdet i en tegnebog, der blev indleveret som hittegods i juli 1974. Blandt papirerne i tegne- 
bogen var et identitetskort fra Brigada Nordica. En kopi af kortet er vedhæftet sagen samt en kopi 
af den pågældendes DKU-partibog. PET, emnesag: ”Vedrørende Adresse og CPR-nummer anført, 
19. juli 1974. 

I sagen findes der også eksempler på, at PET korresponderede med uden- 
landske myndigheder om de rejser, som Dansk-Cubansk Forening var med til 
at arrangere. Den 30. marts 1973 orienterede en udenlandsk myndighed PET om 
et møde i Helsinki for lederne af samtlige cubanske repræsentationer i Skan- 
dinavien. Formålet med mødet skal have været at drøfte, hvordan Brigada Nor- 
dicas rejse til Cuba skulle forløbe det følgende år. Den udenlandske myndighed 
udbad sig forgæves de oplysninger, som PET måtte have om mødet og dets re- 
sultater.”> 

En udenlandsk myndighed lod PET vide, at 187 unge fra Sverige, Norge, Fin- 
land og Danmark var rejst ind i Cuba den 28. juni 1973.” Desuden modtog PET 
oplysninger om en sydeuropæisk gruppes planlægning af en rejse til Cuba, og 
hvordan deltagerne alle var særligt udvalgte af det pågældende lands kommu- 
nistiske ungdomsorganisation. Afslutningsvis bad den udenlandske myndighed 
om oplysninger, ”… hvis alle eller nogle af deltagerne som tidligere vil få særlig 
træning i subversiv aktivitet, sabotage og guerillakrigsførelse””” Det fremgår 
ikke af sagen i øvrigt, at PET arbejdede ud fra den antagelse, at brigadernes op- 
hold på Cuba indebar sådanne aktiviteter. Til gengæld vedblev PET at notere det, 
når en gruppe rejste til Cuba. Det fremgår endvidere, at PET vedblev at identifi- 
cere deltagerne, når det var muligt." 


Mellemøsten og Palæstina 


Den anden hovedgruppe af støttekomitéer, solidaritetsbevægelser og kontakt- 
grupper, der havde PET's interesse i de sidste årtier af den kolde krig, orien- 
terede sig mod Mellemøsten og Palæstina. I PET's arkiv er der oprettet emne- 
sager på følgende grupper: Anti-Imperialistisk Kontakt- og Solidaritetsudvalg, 
Anti-Repressionsgruppen, EMMAUS-bevægelsen, Forbundet mod Imperialis- 
men, Golf-komiteen (overført til Forbundet mod Imperialismen), Internationalt 
Forum, Komiteen for palæstinensisk-israelsk sameksistens, Libyen Solidaritet, 


1215 PET, emnesag: ”Vedr.: Møde i Helsingfors for ledere af cubanske repræsentationer” 30. marts 1973. 

1216 PET, emnesag: ”Vedr. ”Den nordiske Brigade indrejst til Cuba. 5. juli 1973”. Det tilføjes 17. maj 1974, 
at ”det vides, at der var dansk deltagelse i Cuba-rejsen 1973. Samtlige muligheder for at fremskaffe 
oplysninger om danskernes identitet er forsøgt, men med negativt resultat?” 

1217 PET, emnesag: ” Vedr. ”Den internationale Brigades' organisation på Cuba. 1.9.1973”. 

1218 PET, emnesag: ”Vedr.: [- inkl. personnummer og adresse], der i sommeren 1974 har foretaget en 
rejse til Cuba. 22/10 — 747. Aflytningsrapport: ”Vedr. Operation ”Artist” 6. juni 1977. 

New Outlook, Palæstina-grupperne, Palæstinakampagnen, Solidaritetskomi- 
teen Danmark-Tyrkiet og Tredje Verdens Stemme. 

Som for grupperne beskrevet i afsnittet om Syd- og Mellemamerika gælder 
det også for de her nævnte bevægelser og grupper, at oprettelse af en emnesag 
ikke i sig selv var udtryk for, at PET nærede nogen væsentlig interesse. PET synes 
eksempelvis ikke at have interesseret sig for Komitéen for palæstinensisk-isra- 
elsk sameksistens og ej heller for New Outlook. Kommissionens gennemgang af 
de nævnte sager viser, at ingen af dem var genstand for systematisk overvågning, 
og det er kun i enkelte tilfælde, at PET periodevis har interesseret sig mere syste- 
matisk for nogle af bevægelserne. Et eksempel herpå var Golf-komitéerne, der 
ifølge PET's oplysninger stod i kontakt med PFLP.”” 

Andre grupper tiltrak sig PET's interesse, da de ifølge politiets oplysninger 
var involveret i uro under demonstrationer. Det var f.eks. tilfældet med en grup- 
pe, der kaldte sig Libyen Solidaritet.” Det var også tilfældet med en gruppe, der 
kaldte sig Anti-imperialistisk Kontakt- og Solidaritetsudvalg.”” PET var tilsva- 
rende interesseret i at følge Palæstinakampagnens aktiviteter, idet denne ifølge 
PET's oplysninger var en ”drivkraft” og et ”koordinerende led” mellem grupper 
af aktivister, der udførte voldelige aktiviteter mod israelske interesser i Danmark. 
Med dette argument fik PET byrettens godkendelse til at aflytte kampagnens 
telefoner i forsommeren 1988.” 


Palæstina-grupperne 
De Danske Palæstina-grupper var genstand for nogen interesse i PET. Ud over 
åbne kilder støttede PET sig til kontakter inden for den offentlige sektor. Bag- 
grunden for PET's interesse synes at have været gruppernes relationer til pa- 
læstinensiske miljøer i såvel Mellemøsten som i Danmark. PET skærpede sin 
opmærksomhed på denne gruppe fra omkring 1975. 

En række af de tidligste bevarede notitser i PET om propalæstinensiske akti- 
viteter i danske miljøer stammer fra en kontakt, som PET havde på Odense Uni- 


1219 PET, emnesag: ”Vedr.: GOLFKOMITEEN, Rådhusstræde 13, 3. sal, 1466 København K” 10. februar 
1975. 

1220 PET, emnesag, diverse dokumenter. 

1221 PET, emnesag, ”Vedr. Møde i Anti-Imperialistisk Kontakt- og Solidaritetsudvalg den 16.2.87 i Med- 
borgerhuset, Blågårds Plads 3, Kbh. N?, 23. februar 1987. 

1222 PET, emnesag: ”Vedr. begæring om kendelse på telefonaflytning 2/3 1988” og ”Baggrundsmateriale 
i forbindelse med telefonkendelse”. PET, emnesag: ”Notat vedr. Palæstina-kampagnen fremlagt i 
Københavns byret 7/3 1988”. 

versitet. I september 1972 debatterede de studerende Sorte Septembers aktion 
ved olympiaden i Munchen, hvor en række israelske sportsfolk blev taget som 
gidsler og dræbt. Debatten udfoldede sig på såkaldte ”Dagsedler”, der fungerede 
som diskussionsforum på universitetet, og som efterlod indtryk af mange pro- 
palæstinensiske synspunkter. Samtidig distancerede adskillige sig fra de volds- 
handlinger, der havde fundet sted i forbindelsen med gidseltagningen. PET fik 
kopier af forskellige indlæg, hvorefter seks meningstilkendegivere blev identifi- 
ceret. PET registrerede ikke de pågældende.” 

11973 blev der ifølge PET's oplysninger dannet en arbejdsgruppe med henblik 
på ”oplysning om Palæstina og palæstinensernes historie (.….) til forskel fra den 
gængse information i danske medier”. Ifølge gruppen var dansk presse præget 
af ”unuancerede pro-israelske holdninger”, hvilket angiveligt også kendetegnede 
”gennemsnitsdanskeren”. Mens ordet ”zionisme” nævnes i gruppens materiale, 
optræder ”imperialisme” ikke. I modsætning til andre i miljøet gav gruppen så- 
ledes ikke udtryk for, at zionisme og imperialisme gik hånd i hånd. Arbejdsgrup- 
pen udgav Palæstina-orientering.”" 

I februar 1975 gav en kilde PET oplysninger om De Danske Palæstina-grup- 
pers adresser, formål og kontaktpersoner.” Den ledende figur var tilsynela- 
dende ikke kendt af PET i forvejen. Året efter modtog PET oplysninger fra en 
udenlandsk myndighed om et møde mellem danske, norske og svenske Palæ- 
stina-grupper, der skulle finde sted i Danmark i midten af november samme 
år. Baggrunden for mødet var angiveligt, at grupperne skulle drøfte mulighe- 
der for samarbejde.” Suppleret med overvågningen af palæstinensiske kredse i 
Danmark fik PET oplysninger om et kommende møde hos en navngiven dansk 
skuespiller, hvorefter PET besluttede at oprette observation med fotovogn ved 
skuespillerens bopæl.”” Dagen før mødet modtog PET en telex fra en uden- 
landsk myndighed, der angav, at der skulle være kommende møder. Samtidig 
udbad den pågældende myndighed sig oplysninger om mødernes indhold og 
deltagere.” Derudover efterspurgte den udenlandske myndighed oplysninger 


1223 PET, emnesag: Notits, 13. september 1972. 

1224 Stine Lindhardt, Poul Mikael Allarp og Erling Pedersen (red.), Det Alternative Danmark, s. 266. 

1225 PET, emnesag: Indberetninger fra kilde februar og november 1975. Kilden fungerede i 1970'erne 
som fast meddeler for PET og fortalte om en række venstrefløjsgrupper og solidaritetsbevægelser. 
Blandt andet fik PET oplyst, at der i oktober 1973 var blevet oprettet en postgirokonto for gruppen. 

1226 PET, emnesag: De Danske Palæstina-grupper, Telex fra udenlandsk myndighed, 11. oktober 1976. 

1227 PET, emnesag: ”Vedr. Palæstinagruppers møde i Københavr”, 10. november 1976. 

1228 PET, emnesag: ”Vedr. Pro-palæstinensiske møder i Danmark og Sverige”, 12. november 1976. 

om en navngiven PFLP-repræsentants ophold i Danmark samt om, hvilke per- 
soner og grupper repræsentanten havde haft møder med. Det er uvist, hvor den 
udenlandske myndighed havde sine oplysninger fra, men flere forhold tyder på, 
at den kilde, der gav oplysninger til PET om de palæstinensiske miljøer, også gav 
oplysninger til den udenlandske tjeneste.>? PET observerede, fotograferede og 
identificerede mødets deltagere." 

I foråret 1977 oplyste en kilde, at værten for ovenstående møde havde besøgt 
den libyske ambassade for at søge om støtte til en konference for de skandi- 
naviske Palæstina-grupper. Det er uvist, hvad der kom ud af mødet.” Kilden 
forsynede derudover PET med oplysninger om gruppens regnskaber for 1975. I 
forbindelse med Palæstina-ugen i Odense i november 1980 deltog en række per- 
soner fra de palæstinensiske miljøer. PET noterede en repræsentant for PLO, en 
repræsentant for PFLP samt to repræsentanter for PWU i Danmark. PET opret- 
tede observationer ved delegationens ankomst til Odense og noterede desuden 
registreringsnumrene på dens formodede køretøjer.”” 

Fra åbne kilder fik PET i juli og august 1982 oplysninger om, at Palæstina- 
gruppen i Odense havde taget initiativ til en pengeindsamling med det formål 
at købe en gammel ambulance. I august blev ambulancen fyldt med medicin 
og førstehjælpsudstyr og kørt til Libanon.” Samme måned afholdt Palæstina- 
gruppen i Odense en demonstration i protest mod Israels invasion af Liba- 
non. Demonstrationen fik støtte fra DKP, VS, SF, Radikal Ungdom, DKU, SFU, 
Komm.S., FKK og SAP,4 

Sammenfattende kan det konstateres, at PET's overvågning af Palæstina- 
grupperne var mest intens mellem 1977 og 1982. Derefter fik overvågningen 
mere karakter af notitser om samarbejde med øvrige grupper og afholdelse af 
demonstrationer mv. PET's oplysninger stammede dels fra kilder tilknyttet selve 
gruppen, dels fra kilder i de palæstinensiske miljøer. I 1980'erne fik PET i stadig 
større grad sine oplysninger fra åbne kilder. Endvidere fik PET oplysninger via 
en udenlandsk efterretningstjeneste. Et par personer blev registreret som følge 


1229 PET, emnesag: ”Vedr. Senior PFLP-repræsentant på besøg i Danmark 12. november 1976. 

1230 PET, emnesag: ”Vedr. optagelse af fotos af mødedeltagere til et møde hos [-]”, 13. november 1976. 

1231 PET, emnesag: ”Vedr. Palæstinagrupperne — konference 1977”, 11. marts 1977. 

1232 PET, Reg. IV: ”Notitser vedr. palæstinaugen i Odense 15-30/11 1980”. 

1233 PET, emnesag: ”Vedr. Palæstinagruppen i Odense og dens indkøb og forsendelse af en ambulance 
til Libanon”, 15. juli 1982 og 31. august 1982. 

1234 PET, emnesag: ”Vedr. Anti-israelske demonstrationer i Odense”, 27. juli 1982. 

af deres arbejde i Palæstina-gruppen. Flere personer var kendt af PET fra andre 
venstrefløjsmiljøer. 


Antiapartheid- og befrielsesbevægelser 


Den tredje gruppe antiimperialistiske miljøer, der havde PET's interesse, var de 
grupperinger, der engagerede sig i modstanden mod apartheidregimet i Syd- 
afrika. PET's arkiv indeholder emnesager på følgende grupper: Landskomitéen 
Sydafrika Aktion (LSA), SWAPO - South West Africa Peoples Organization, 
Anti-Apartheid Danmark, MAMA (Militante Aktivister mod Apartheid) samt 
Unge mod Apartheid. Som vanligt søgte PET at undersøge eventuelle forbin- 
delser mellem de overvågede miljøer og resten af den yderste venstrefløj. Det 
var tydeligt, at den voldelige del af antiapartheidbevægelsen havde tætte bånd 
til BZ-Brigaden.”> Men det var ikke herfra, at antiapartheidbevægelsen havde 
sit udspring, og den var ikke oprindelig voldelig. F.eks. demonstrerede den unge 
DsUfr Per Hækkerup, Danmarks udenrigsminister 1962-66, allerede imod det 
racistiske regime i 1950. Og dette på meget fredelig vis, iklædt habit, pibe og et 
budskabsskilt om maven.” 

11980'erne opstod der imidlertid en række grupper, som fremførte deres kri- 
tik af regimet i Sydafrika blandt andet gennem voldelige aktiviteter. En stor del 
af materialet i PET's emnesager herom drejer sig om anmeldelse af demonstra- 
tioner og det hærværk, der ofte forekom i forbindelse med demonstrationerne. 
Særligt Shell og det sydafrikanske konsulat var udsat for blokader, hærværk, 
rudeknusninger og i konsulatets tilfælde, besættelse. Det fremgår, at der var en 
betydelig overlapning mellem organisationerne, og det gjaldt også antiapart- 
heid-grupperne. 


Landskomitéen Sydafrika Aktion 

Landskomitéen Sydafrika Aktion (LSA) var et koordinerende organ, der sam- 
lede størstedelen af den danske indsats mod det sydafrikanske apartheidstyre. På 
selve sagen findes blot et enkelt tresiders notat fra april 1990. Her gives årstallet 
for foreningens oprettelse (1978 — FN's anti-apartheid år) og dens adresse i Nør- 
regade i København. Adressen delte Sydafrika Aktion med Sydafrikakomitéen. 


1235. Om BZ-Brigaden se Kommissionens beretning, bind 10. 
1236 Nikolaj Bøgh, Hækkerup, (Aschehoug, 2003), s. 113. 

LSA omfattede 15 lokale Sydafrika-komitéer og landsdækkende politiske, faglige 
og kulturelle organisationer. Komitéen havde kontakt til ANC (African National 
Congress, Den Afrikanske Nationalkongres), SACTU (South African Congress 
of Trade Unions, Den Sydafrikanske Fagforeningskongres), SWAPO (South 
West Africa People's Organization, Det Sydvestafrikanske Folks Organisation) 
og den faglige sammenslutning NUNW (National Union of Namibian Workers, 
Landsforeningen for Namibiske Arbejdere) i Namibia. Komitéen arbejdede pri- 
mært for afbrydelse af enhver dansk forbindelse til Sydafrika og samarbejdede 
i øvrigt med ANC i Nordisk Sanktionsbureau, der overvågede, om den danske 
sanktionslovgivning blev efterlevet. En boykot af Shell-produkter stod øverst på 
kampagnens dagsorden. Samtidig støttede komitéen den palæstinensiske kamp 
og opfordrede i denne forbindelse til boykot af israelsk frugt. Forbindelsen synes 
at have interesseret PET, der søgte at knytte de forskellige gruppers overbevisnin- 
ger og medlemmer sammen. I forlængelse heraf blev det noteret, at formanden 
for LSA var medlem af DKP og havde været på skolingsophold i Ungarn i som- 
meren 1987. Kilder beskrev den pågældende som moderat, idet han tog afstand 
fra voldelige hærværksaktioner ud fra den overbevisning, at det skadede sagen i 
forhold til den brede befolkning. Afslutningsvis blev der gjort en notits om LSA's 
mål for fremtiden: Via Nordisk Råd skulle en afbrydelse af diplomatiske forbin- 
delser med Sydafrika vedtages, presset skulle øges på multinationale selskaber 
for afviklingen af danske økonomiske interesser i Sydafrika, et samarbejde med 
Folkebevægelsen mod EF skulle hindre, at handelsrestriktionerne mod Sydafri- 
ka blev mildnet med det indre marked, LSA skulle søge at skabe en NEXT STOP 
WINDHOOG-bevægelse, der skulle sendes fredsvagter til Namibia, og endelig 
var det meningen, at LSA skulle fortsætte sit opkøb af aktier i danske firmaer, der 
handlede med Sydafrika. Dette ville give LSA mulighed for at stille krav om, at 
firmaerne trak sig ud af Sydafrika.”” 

Landskomitéen Sydafrika Aktion blev tildelt betydelig opmærksomhed i 
PET's årsberetning fra 1985. Det nævnes, at LSA var det samlende organ for en 
række komitéer rundt om i landet, og at der to gange om året blev afholdt lands- 
seminarer for komitéerne, samt at der i januar 1985 på initiativ af Mellemfolke- 
ligt Samvirke og Landskomitéen Sydafrika-aktion blev dannet en københavnsk 
komité, der talrige gange havde markeret sig som en meget militant gruppe. Der 
var således flere BZ-aktivister blandt medlemmerne, og det var en kendt sag, 
at de havde taget aktiv del i flere af aktionerne, herunder indtrængen på det 


1237 PET, emnesag: ”Vedr.: Landskomiteen Sydafrika Aktion (LSA), 26. april 1990. 

Sydafrikanske Konsulat den 21. marts 1985. Konsulatet blev ved denne lejlighed 
udråbt til ANC's repræsentation i Danmark, og ruderne blev knust. 14 aktivister 
blev anholdt. Konsulatet blev desuden udsat for hærværk flere gange i løbet af 
året. 

Den 2. maj trængte en gruppe aktivister ind på South African Airways kontor 
på Vesterbrogade i København, hvor der blev udøvet hærværk mod kontorets 
inventar. I den forbindelse blev to personer anholdt. Den 23. maj trængte 10-15 
aktivister ind i Investeringsbørsen ved Holmens Kanal og ødelagde kontorin- 
ventar til en værdi af ca. 100.000 kr. Den 26. juni trængte aktivister ind i Mærsk 
McKinney Møllers have, hvor de tændte bål. Her blev tre personer anholdt. Den 
2. september blev South African Airways lokaler igen angrebet og udsat for ru- 
deknusninger og bemaling. Elleve personer blev anholdt. Den 20. september 
blev 17 aktivister, der aktionerede mod forretninger, som handlede med sydafri- 
kanske varer, anholdt. Den 4. oktober trængte tolv maskerede aktivister ind i rej- 
sebureauet ITTA, hvor inventar og lokaler blev udsat for omfattende hærværk. 
Ingen blev anholdt, idet aktivisterne var forsvundet, da politiet ankom. Året slut- 
tede med en aktion mod BR-legetøj og Lego: ti aktivister stjal 70 kasser Lego fra 
en BR-butik på Strøget i København; kasserne blev bragt til Storkespringvandet, 
hvor de blev overhældt med petroleum og sat i brand. Det lykkedes ikke for po- 
litiet at finde gerningsmændene. 

I Region II havde Sydafrika-komitéen også udøvet hærværk mod firmaer og 
forretninger med forbindelse til Sydafrika. Aktionerne havde mestendels fundet 
sted i og omkring Århus. Maersk Air, BP og Århus Oliefabrik havde været de 
mest udsatte. Ifølge årsberetningen havde komitéerne et ”snævert” samarbejde 
med ANC-kontoret i København og kontakt til LSA-SWAPO og forskellige fag- 
foreninger i Danmark.” 


Konklusion 


Det samlede antal aktive personer i de grupper, der var virksomme i de ovenfor 
beskrevne miljøer, oversteg skønsmæssigt aldrig 1.500. Skønt der var tale om 
et forholdsvis lille antal personer, organiserede de sig i et større antal grupper, 
der ofte befandt sig i indbyrdes kampe, ligesom flere af grupperne udfoldede 
store bestræbelser på at afgrænse sig ideologisk, teoretisk og praktisk i forhold til 


1238 PET, administrativ sag: ”Årsberetning for 1985”. 

hinanden. Oversigterne over de nyregistreringer, som PET afleverede til Wam- 
berg-udvalget, stemmer overens med det billede, som sagerne om de små grup- 
per tegner: Registrering skete i størst omfang på grund af ophold i Østeuropa, 
Sovjetunionen eller Mellemøsten eller på grund af kontakt til personer derfra. I 
midten af 1980'erne blev tilknytning til BZ-miljøet også registreringsgrund. 

24. RETLIG VURDERING FOR SÅ VIDT ANGÅR 
PERIODEN 1968-1989 


Kommissionen har ikke ved sin gennemgang af PETS virksomhed vedrørende de 
i Del 3 omhandlede grupperinger konstateret tilfælde, hvor PET har overtrådt 
regler og retningslinjer fastsat af Folketinget eller regeringen. 

DEL 4: KONKLUSION, KILDER, LITTERATUR, 
BILAG OG RETSUDVALGETS SPØRGSMÅL TIL 
JUSTITSMINISTEREN 


25. KONKLUSION 


PET havde under den kolde krig til opgave at ”overvåge, forebygge og modvirke 
foretagender og handlinger, som må antages at rumme en fare for rigets selv- 
stændighed og sikkerhed og den lovlige samfundsorden ..”. Dette var formu- 
leringen i den instruks, som justitsminister Hans Hækkerup (S) satte sit navn 
under i 1953. Med instruksen fik PET blandt andet til opgave at orientere sig 
om den virksomhed, der blev udfoldet i revolutionære miljøer på den politiske 
venstrefløj. PET's overvågning af DKP og VS er beskrevet i Kommissionens be- 
retning bind 6 og 7. Nærværende bind har alene beskrevet PET's overvågning 
af den del af den politiske venstrefløj, der ikke, bortset fra Fælles Kurs, opnåede 
repræsentation i Folketinget. Det handler primært om trotskister og maoister; 
PET's efterforskning i forhold til Skolesamvirket Tvind, Den Røde Højskole og 
solidaritetsbevægelserne er ligeledes beskrevet på de foregående sider. Om PET's 
efterforskning af disse miljøer kan følgende konkluderes: 

Mellem 1945 og begyndelsen af 1960'erne var PET kun i begrænset omfang 
interesseret i trotskistisk virksomhed. PET vurderede, at trotskisterne udgjorde 
et meget begrænset politisk segment uden væsentlig betydning for den politiske 
udvikling. PET mente sig alligevel af to grunde forpligtet til at orientere sig om 
trotskisternes virksomhed. For det første støttede danske trotskister ifølge PET 
den algierske befrielsesbevægelse FLN med komponenter til våbenfremstilling. 
For det andet havde PET en selvstændig interesse i at overvåge danske trotski- 
sters virksomhed, da de af tjenesten indsamlede oplysninger kunne anvendes 
som handelsvare i det internationale efterretningssamarbejde. 

En følge af konflikten mellem Sovjetunionen og Kina var, at der i 1960'erne 
opstod nye politiske strømninger på den danske og vesteuropæiske venstrefløj. 
I Danmark viste det sig blandt andet, da Gotfred Appel, der tidligere havde været 

medlem af DKP, i 1963 stiftede det maoistiske KAK. Ifølge PET virkede mao- 
ismen dragende på en del af den revolutionære venstrefløj, idet Maos kompro- 
misløse politik og retorik forekom mere ægte revolutionær end Khrusjtjovs til- 
syneladende mere imødekommende politik, der blandt andet blev formuleret 
under slagordet ”fredelig sameksistens”. Desuden var det PET's vurdering, at 
maoismen tiltrak en del yngre revolutionære, idet Kina i 1960'erne og 1970'erne 
efterlod indtryk af at være beskytter af ”det kæmpende folk” i den tredje verden. 
Derved kom Kina og maoismen i Danmark og den vestlige verden til at indtage 
positionen som en antiimperialistisk venstrefløj. Oprindeligt havde det været 
danske maoisters ambition at etablere et såkaldt ”ægte” revolutionært kommu- 
nistiske parti, men maoisterne var indbyrdes uenige om den rette fortolkning 
af maoismen, og derfor blev der etableret en række nye partier og partiforbere- 
dende grupper, herunder KFML, KAP, KAm-l, DKP/ml og M/KA. 

I 1960'erne og 1970'erne synes trotskister og maoister at have indtaget en lige 
fremtrædende rolle i PET's overordnede trusselsbillede, om end på forskellig vis. 
PET's efterforskning mod maoisterne var kun i begrænset omfang drevet af en 
interesse i at få svar på, hvorvidt og i hvilket omfang de havde kontakt til frem- 
mede magter. PET interesserede sig ganske vist for nogle maoisters sympati for 
Kina, Albanien og andre lande, men truslen mod Danmark herfra blev af PET 
vurderet som begrænset og ikke tillagt samme betydning som den trussel, der 
udgik fra DKP's forhold til Sovjetunionen. Delvis anderledes forholdt det sig 
med trotskisternes internationale forbindelser. PET og Justitsministeriet modtog 
således fra udenlandske samarbejdspartnere oplysninger om, at den danske sek- 
tion af Fjerde Internationale var involveret i produktion af bomber, som trotski- 
ster antoges at anvende i både Danmark og i andre lande. PET's efterforskning 
var således delvis motiveret af trotskisternes internationale forbindelser, og det 
er blandt andet i det lys, man skal se PET's forsøg på i 1971 at hverve Kasper Ne- 
ergaard som kilde. Overordnet set var PET's efterforskning mod trotskister og 
maoister dog primært motiveret af de to politiske miljøers rolle i såkaldt ”uro”. 
Dette gjaldt eksempelvis i Vietnambevægelsen, hvor begge miljøer sammen og 
hver for sig var meget aktive. 

Den lille gruppe inden for Manifest/Kommunistisk Arbejdsgruppe, der er 
blevet kendt som Appel-gruppen og ”Blekingegadebanden” udgør et særligt ka- 
pitel i PET's efterforskning af maoistiske miljøer. Gruppen knyttede i 1970'erne 
og 1980'erne bånd til PFLP både via de palæstinensiske kredse i Danmark og via 
PFLP i Mellemøsten og arbejdede i stor hemmelighed ved siden af de mere åbne 
politiske aktiviteter inden for rammerne af Manifest/Kommunistisk Arbejds- 
gruppe. Gruppens aktiviteter var drevet af overvejelser om, hvor de kunne skade 

og konfrontere imperialismen med størst effekt. PET havde overvåget Manifest/ 
Kommunistisk Arbejdsgruppes forgænger, KAK, siden 1970, men intensiteten af 
overvågningen faldt i 1970'erne, hvor kildematerialet tyder på, at de palæstinen- 
siske forbindelser blev skabt. Via overvågningen af de palæstinensiske miljøer i 
Danmark kom Appel-gruppen i PET's søgelys i 1978-79, og gruppen forblev med 
svingende intensitet i fokus, indtil medlemmerne i 1989 blev anholdt og sigtet 
for en række røverier begået i 1980'erne. Trods PET's overvågning lykkedes det 
i vid udstrækning gruppen at undgå, at PET fik kendskab til dens aktiviteter og 
tilholdssteder. Kommissionens undersøgelse af PET's og Justitsministeriets rolle 
i forbindelse med efterforskningen af Lyngby-røveriet den 2. marts 1983 viser, 
at PET stillede relevant materiale om Appel-gruppen til rådighed for Lyngby 
Politi i tilslutning til sidstnævntes efterforskning. Desuden viser undersøgelsen, 
at der ikke er grundlag for den opfattelse, at Justitsministeriet ikke gjorde, hvad 
der var muligt, for at fremme en udleveringsbegæring af de to arabere, der var 
tilbageholdt i Paris. Endelig konstateres det, at ministeriets beslutning om ikke 
at begære udlevering af de to arabere ikke kan antages at have haft betydning for 
mulighederne for at opklare røveriet. 

I 1970'erne og 1980'erne blev PET i stigende grad interesseret i nye venstre- 
fløjsmiljøer: Fælles Kurs Klubben, Skolesamvirket Tvind, Den Røde Højskole og 
periodens solidaritetsbevægelser. Preben Møller Hansens Fælles Kurs Klubben 
var ikke en maoistisk gruppe, men PET's overvågning af klubben er beskrevet 
ovenfor på grund af dens ambitioner om at samle mange af de kræfter og grup- 
per, der fandtes blandt maoister, anarkister mv. Fælles Kurs Klubbens økonomi- 
ske råderum kombineret med aktioner i samarbejde med blandt andre BZ'erne 
og engagementet i en række solidaritetsgrupper og venskabsforeninger udgjorde 
de primære trusselsaspekter. Hertil kom, at Preben Møller Hansen opretholdt 
sovjetiske kontakter efter sit brud med DKP. 

PET's efterforskning af den yderste venstrefløj illustrerer en udvikling i PET's 
efterforskningsmetoder. Under den tidlige kolde krig benyttede PET sig i høj 
grad af åbne kilder i overvågningen. Desuden foretog politiet afhøringer af per- 
soner fra de overvågede miljøer eller gennemførte samtaler med personer, der 
havde kontakt til den yderste venstrefløj. Fra midten af 1960'erne blev PET, bl.a. 
som følge af den offentlige debat om kartotekernes voksende omfang, en stadig 
mere kritiseret institution, hvilket blandt andet fik den virkning, at PET fik van- 
skeligere ved at hverve kilder i venstrefløjsmiljøerne. Vanskeligheden viste sig 
tydeligt, da PET i 1971 forsøgte at hverve Kasper Neergaard som kilde til trots- 
kisternes aktiviteter. Han udstillede PET for offentligheden, da han hævdede, 
at PET havde opfordret ham til at stjæle trotskisternes arkiv. Det var denne og 

andre erfaringer, der gjorde, at PET fra 1970'erne og frem i stigende grad valgte 
at sende kilder ind i de overvågede miljøer, da man vurderede, at de af tjenesten 
indsatte kilder var nemmere at styre end de, der blev hvervet i miljøerne. Kon- 
kret fik det mislykkede forsøg på at hverve Kasper Neergaard den konsekvens, 
at PET strammede kildeføringen, så at tjenestens ledelse fremover skulle god- 
kende nye kilder, hvor det tidligere havde været den enkelte PET-medarbejder, 
der førte sine egne kilder. 

Hvad angår registrering af de overvågede, havde PET mellem 1948 og 1964 
i meget vid udstrækning mulighed for at registrere både trotskister og maoi- 
ster. Regeringserklæringen fra 1968 ændrede ikke væsentligt ved det forhold. 
Det hed ganske vist heri, at PET herefter ikke længere måtte registrere danske 
statsborgere alene på baggrund af lovlig politisk aktivitet, men forud for erklæ- 
ringens offentliggørelse havde Justitsministeriet formuleret en fortolkning af re- 
geringserklæringen, der blev tiltrådt af VKR-regeringen. Denne fortolkning slog 
fast, at PET havde mulighed for at opretholde eller foretage nye registreringer af 
ledende medlemmer af politiske organisationer, såfremt de pågældende havde 
østkontakter eller tilhørte såkaldte ”urogrupper”. Sådanne grupper var maoister 
og trotskister. 

I 1983 vedtog regeringen et nyt sæt regler for overvågning på det politiske 
område. Ifølge dette regelsæt havde PET tilladelse til at overvåge partier og orga- 
nisationer og registrere dets medlemmer, såfremt realisering af partiets eller or- 
ganisationens program forudsatte brug af ulovlige metoder. Wamberg-udvalget 
godkendte herefter, at medlemskab af Revolutionære Socialisters Forbund og 
Socialistisk Arbejderparti var tilstrækkeligt til at blive registreret. 

Kilder 
Upublicerede kilder 
Ministerier: 


Statsministeriet [STM] 
Regeringens Sikkerhedsudvalg [RSU] 


Udenrigsministeriet [UM] 
Embedsmændenes Sikkerhedsudvalg [ESU] 


Justitsministeriet [JM] 
P.O.-sager 
Ujournaliserede sager 


PET's arkiv [PET]: 
Administrative sager 
Aftalemapper 
Emnekartoteker 
Emnesager 
Faktagruppens materiale 
Historisk Arkiv 
Juristernes kopimapper 
Kildesager 

Wamberg-udvalget [WU] 


PET's overvågning af den antiimperialistiske venstrefløj 1945-1989 


391 


KILDER OG LITTERATUR 


Statslige arkiver og andre institutioner: 


Rigsarkivet [RA]: 
Knud Thestrups privatarkiv 


Københavns Byret, Grundlovsafdelingen: 
Retsbøger [RB] 

Aktuelt 

Dagens Nyheder 
Demokraten 

Politiken 

Bilag 1 


Trotskistiske organisationer i Danmark 1947-1989 


Baseret på oplysninger i PET's arkiv. VS var ikke trotskistisk, men der var trots- 


kister i partiet. 
FJERDE INTERNATIONALE 
STIFTET 1938 
a ” Revolutionær 
VS Revolutionære Kommunister Socialistisk 
Stiftet 1967 Stiftet 1947 -—— Ungdom 
Stiftet 1953 
Revolutionær Revolutionære Socialister Socialistisk 
Aktion Stiftet 1964 Aktion 
(dækorg.) Stiftet 1964 
Stiftet 
Socialistisk 
Ungdomsfor 
bund 
—P" 
Overtages af 
trotskister NE 
1969/70 KOR 
Da y 
Revolutionære Socialisters 
Rødt Europa Forbund 
Stiftet 1970 Stiftet 1972 
Socialistisk Arbejderparti Socialistisk 
Stiftet 1980 I gf Ungdomsforening 
Stiftet 1980 

Internationale Socialister 
Stiftet 1984 

Bilag 3 


Skematisk oversigt over ml-gruppernes medlemsantal og størrelse 


1968: 
Gruppe Estimeret antal Evt. antal sympatisører 
medlemmer 
KAK 5-10 
KUF 20-25 
(1969-70: ca. 120) 
KFML 30 


Danske Rødgardister 15 


1973: 
KAK 30 
KFEFML 100 (1975) 
MLE 
KAm-Il 50 
1978: 


M/KA (ved dannelsen) | 10-13 


KAK (ved opløsningen) | 24 


KAm-l 150. (1976) 

KAP (tidl. KFML) TOO TPE folketingsvalg 1979: 
13.000 stemmer 

DKPm-I 50 folketingsvalg 1984: 


1.000 stemmer 


1239 PET, emnekartotek: ”Pro-Kinesisk kommunisme” PET skønnede 22. april 1976, at forbundet havde 


3-700 medlemmer. Forbundets blad Kommunist mentes at have ca. 1.200 faste abonnenter. I Leksi- 


kon for det 20. århundrede nævnes det at partiet i 1977-78 havde ”hen ved 1.000 medlemmer”. 

POLITISKE SKRIFTER (Gruppernes aviser og tidsskrifter) 


BOmll: 
DKPm-I: 


KAK: 


KAm-I: 
KAP: 
KF: 
KFML: 
KUF: 
KUML: 


Tjen Folket 

Arbejderen 

Undervejs 

Orientering (opr. Kommunistisk Orientering) 
Bulletin (Kinesiske ambassades publikation, indtil 1969) 
Arbejderbladet 

Arbejderavisen 

Arbejderpolitik 

Kommunist 

Ungkommunisten 

Rød Front 


Kredsen omkring ”Kommunistiske Arbejdere”: 


Arbejderavisen (omkring nov. 1972) 
Røde Stjerne — Nyt (aug. 1972) 

BILAG 


Bilag 4 


PFLP: GRUPPER OG NØGLEPERSONER I DANMARK 


Palestenian Workers Union - PWU 
Danmark. Farvegade 4 (Klbh.) 
Etableret 1970 

Formand: Sat: Bajer 
Medlemstal (1982). Ca 70 


PFLP i Danmark 
Talal.Zouabi 
Taysr Balor 

Nabil Kanafarz 
Hasan Alvs Days 
(fad 1983-87) 

(fmd ca 1972-1983) 


Peter Døllner 


Jens Holger Jensen 
Niels Jørgensen 
Torkil Lauesen 

Jan Weimann 


DANMARK 


Sati Bakir: Formand for PWU og den arskurke foreneng 
af din dag COpr. armeruer. 1 1976-77 rundt : Earopa til 


Danske sletter, dende gå europæisk baserede PFLP-celler, herunder Danmark i 
Hasan Abu Daya: 1977, hvor ban bliver bekendt med den danske PFLP- 


Nubar Hovsepian 


Talal Zouabi: Ledende fig i den danske PFLP-kreds 
Deltager i trænngslejsen i Lsbyen 1976 


LIBANON/SYRIEN 


George Habbash: Grundlægger af PELP 1 1967 på et 
munstisk-lenmistisk grundlag 

Marwan el Fahoums 

Tilknyttet PFLP'r centrale ledelse 1 Besrut/Darnascus 
Leder af PELP's afdelng for Skandmavjen fra 1978 
og gå med svensk kvinde. Fra 1978-79 : Danmark og 
Sverige gentagne gange 

En af Appel-gruppens vigtigste kontakter 


kreds" netop etablerede forbindelse til Appel-gruppen 


Tayssir Kulba: 
Fra 1973 leder af PELP's foretgn Sphere Department 
Benz/Damascus. Siden leder PFLP"s polgiske afdeling 


Waddie Haddad: 

PLFP's operationelle leder i Berut/Damascus. Cimdales 
flere steder som en stor militær begavelse Brød i made 
70'erne med PFLP for at danne den mere aktivistiske 
gruppe PFLP Gemeral Command. PFLP-SC. ("Inside 
the PLO”) 

SPØRGSMÅL TIL JUSTITSMINISTEREN 


Som ministeren har undladt at besvare under henvisning til PET-Kommis- 
sionens arbejde, men som er helt eller delvist besvaret i nærværende bind 


Spørgsmål nr. 123: 
”Er der personer, som er blevet registeret af PET, fordi de pågældende har skre- 
vet under på anmeldelse af et politisk parti f.eks. SAP, KAP eller DKP/ML?” 


Spørgsmål nr. 138: 

Er der andre organisationer hvis forbindelse med danske ide- og interesseorga- 
nisationer, der påkalder sig særlig bevågenhed? (F.eks. islamiske fundamentali- 
ster, separatist- eller løsrivelsesbevægelser som PKK). 


Spørgsmål nr. 141: 

”De politiske grupperinger, der er nævnt i PET-redegørelsen side 39-43, omfatter 
angiveligt frihedsbevægelser. Er listen komplet? Blev organisationer som PLO og 
ANC også overvåget?” 


Spørgsmål 152: 
”Blev 1. maj møder i 1980'erne overvåget af PET? I bekræftende fald hvilke og 
hvor?” 


Spørgsmål nr. 170: 
”Er der medlemmer af ”Husets Forlag”, som qua deres medlemskab er blevet 


overvåget og/eller registreret?” 


Spørgsmål nr. 171: 
”Er der sket overvågning af arrangementer, som ”Husets Forlag” har afholdt?” 

SPØRGSMÅL TIL JUSTITSMINISTEREN 


Spørgsmål nr. 172: 
”Er der medlemmer af ”Socialistisk Bogklub”; som qua deres medlemskab er 
blevet overvåget og/eller registreret?” 


Spørgsmål nr. 173: 
”Er der sket overvågning af arrangementer, som ”Socialistisk Bogklub har af- 
holdt?” 


Spørgsmål nr. 174: 
Er der medlemmer af ”Modtryk; som qua deres medlemskab er blevet overvåget 
og/eller registreret? 


Spørgsmål nr. 175: 
Er der sket overvågning af arrangementer, som ”Modtryk” har afholdt? 


Spørgsmål 176: 
”Er der medlemmer af ”Dansk-Cubansk Venskabsforening, som qua deres med- 
lemskab er blevet overvåget og/eller registreret? 


Spørgsmål 177: 
”Er der sket overvågning af arrangementer, som ”Dansk-Cubansk Venskabsfor- 
ening” har afholdt?” 


Spørgsmål nr. 310: 

”Ministeren bedes uddybe, hvad der menes med sætningen: ”Det er således ikke 
blevet anset som værende i strid med regeringserklæringen, at PET har efter- 
forsket mod f.eks. SAP, KAP og DKP/ML, (PET-redegørelsen side 39). Samtidig 
bedes ministeren oplyse, hvem der har foretaget vurderingen af DKP/ML, på 
hvilket grundlag det er sket, samt om sager har været forelagt den ansvarlige 
minister og i givet fald hvornår?” 


Spørgsmål nr. 311: 

”Ministeren bedes oplyse, om PET har infiltreret DKP/ML. I bekræftende fald 
ønskes oplyst, i hvilke perioder og hvem der har givet tilladelsen. Samtidig øn- 
skes oplyst, om infiltreringen har været forelagt den ansvarlige minister og i givet 
fald hvornår?” 

Spørgsmål nr. 312: 
”Ministeren bedes oplyse, om PET har ransaget eller foretaget indbrud i DKP/ 
MLs partikontor. I bekræftende fald ønskes oplyst hvornår?” 


Spørgsmål nr. 313: 
”Ministeren bedes oplyse, i hvilket omfang PET har foretaget rumaflytning af 
partiets kontorer og kontrolleret post sendt til partiet” 


Spørgsmål nr. 314: 

”Ministeren bedes oplyse, om PET har overvåget eller infiltreret DKP/MIss årlige 
sommerlejre. I bekræftende fald ønskes oplyst, hvorvidt der er sket en registre- 
ring af lejrdeltagerne” 


Spørgsmål nr. 315: 

”Ministeren bedes oplyse, om PET på noget tidspunkt har modtaget oplysninger 
på grundlag af de anmelderblanketter, som gjorde DKP/ML opstillingsberettiget 
til folketingsvalgene i 1984 og 1987 under navnet Marxistisk Leninistisk Parti. I 
bekræftende fald ønskes oplyst, om der er sket registreringer på grundlag af disse 
oplysninger?” 


Spørgsmål nr. 316: 
”Ministeren bedes oplyse, i hvilket omfang PET har aflyttet telefoner tilhørende 
DKP/ML og Dagbladet Arbejderen? 


Spørgsmål nr. 317: 

”Ministeren bedes oplyse, om PET på noget tidspunkt har foretaget en registre- 
ring af abonnenterne på Dagbladet Arbejderen. Samtidig bedes ministeren op- 
lyse, om det er korrekt, at PET gennem postvæsenet har indhentet oplysninger 
om Dagbladet Arbejderens abonnenter, samt på hvilket juridisk grundlag dette 
fandt sted?” 


Spørgsmål nr. 318: 
”Ministeren bedes oplyse, i hvilket omfang PET har foretaget telefonaflytninger, 
rumaflytninger og kontrolleret privat post hos ledende medlemmer af DKP/ML? 


Spørgsmål nr. 319: 

”Ministeren bedes oplyse, om medlemmer af DKP/ML er blevet registreret af 
PET alene på grundlag af rejser til Albanien, Nordkorea eller Cuba. I bekræf- 
tende fald bedes oplyst hvem, og hvornår?” 

SPØRGSMÅL TIL JUSTITSMINISTEREN 


Spørgsmål nr. 320: 
”Ministeren bedes oplyse, om PET har benyttet kontaktnet til at registrere DKP/ 
MIs medlemmer og/eller aktiviteter” 


Spørgsmål nr. 321: 
”Ministeren bedes oplyse, om PET foretager registrering af medlemmer af DKP/ 
ML alene på grundlag af deres partitilhørsforhold?” 


Spørgsmål nr. 322: 

”Ministeren bedes oplyse, om PET har videregivet oplysninger om DKP/ML -— 
herunder oplysninger om lovlige politiske aktiviteter — til andre landes efterret- 
ningstjenester” 


Spørgsmål nr. 323: 
”Ministeren bedes oplyse, om PET ved hjælp af sin overvågning, registrering og 
mulige infiltration af DKP/ML på noget tidspunkt har afsløret ulovligheder?” 


Spørgsmål nr. 324: 

”Godkendte den daværende justitsminister overvågningen af gruppen ”Kam- 
pagnen til støtte for de sultestrejkende irske fanger”, jf. Aktuelt den 14. maj 1998? 
I bekræftende fald — med hvilken begrundelse overvågede man gruppen? I be- 
nægtende fald — hvem godkendte overvågningen og med hvilken begrundelse?” 


Spørgsmål nr. 325: 

”Foretog PET husundersøgelser hos Inger V. Johansen eller andre medlemmer af 
gruppen ”Kampagnen til støtte for de sultestrejkende irske fanger” i forbindelse 
med overvågningen, og med hvilken begrundelse, jf. Aktuelt den 14. maj 1998. 
Hvad skulle de indsamlede oplysninger bruges til?” 


Spørgsmål nr. 326: 

”Havde PET opfattelsen af — eller mistanke om — at arbejdet i gruppen ”Kam- 
pagnen til støtte for de sultestrejkende irske fanger” kunne have karakter af sam- 
fundsomstyrtende virksomhed, eller at gruppen havde planer om at begå forbry- 
delse mod staten eller enkeltpersoner, jfr. Aktuelt den 14. maj 1998?” 


Spørgsmål nr. 332: 


”I hvilket omfang foregik der aflytning af støttekomiteens telefoner eller Solida- 
ritetshusets telefoner?” 

Spørgsmål nr. 333: 
”I hvilket omfang er der sket overvågning, herunder rumaflytning og registre- 
ring af støttekomiteens lokaler?” 


Spørgsmål nr. 334: 
”I hvilket omfang skete der registrering og overvågning af personer med tilknyt- 
ning til støttekomiteen, og af hvilke personer?” 


Spørgsmål nr. 335: 
”I hvilket omfang skete der registrering og overvågning af støttekomiteens akti- 
viteter?” 


Spørgsmål nr. 336: 
”I hvilket omfang forsøgte PET at infiltrere støttekomiteen?” 


Spørgsmål 341: 
”Havde PET i 1980'erne agenter eller meddelere placeret i KAP, eller overvågede 
PET KAP?” 


Spørgsmål nr. 342: 
”Havde PET i 1980'erne agenter elle meddelere placeret i DKPml, eller overvå- 
gede PET DKPml?” 


Spørgsmål nr. 343: 
Havde PET i 1980'erne agenter eller meddelere placeret i andre partier end SAP, 
SF, DKP, KAP og DKP/ML, eller overvågede PET andre partier end disse? 


Spørgsmål nr. 344: 


”Havde PET i 1980'erne agenter eller meddelere placeret i andre organisationer 
eller bevægelser, eller overvågede PET andre organisationer eller bevægelser?” 

Forsideillustration: 

Røveriet mod Købmagergade Postkontor endte tragisk, da den unge politibetjent Jesper Egtved 
Hansen blev dræbt af et medlem af den såkaldte Blekingegadebande. Medlemmerne af banden 
blev efterfølgende dømt for en række kriminelle aktiviteter begået i 1980'erne, men ingen af 
medlemmerne blev dømt for drabet på den unge politibetjent. (Polfoto). 


Resumé: 

Dette bind beskriver PET's overvågning af politiske partier og politisk-ideologisk 
prægede grupperinger på den yderste venstrefløj. Først fremstilles overvågningen af 
trotskistiske grupper 1945-89, dernæst af maoistiske miljøer 1963-89 og afslutningsvis 
af Fælles Kurs Klubben, Skolesamvirket Tvind, Den Røde Højskole samt et antal 
solidaritetsbevægelser fra 1970'erne og 1980'erne. 


